
Unul din subiectele pasionante pentru literatură, ca 
şi pentru cinematografie, este istoria pirateriei. Autorul 
englez Philip Gosse a scris o carte dedicată acestei teme, 
apărută într-o primă ediţie în 1932, reeditată apoi în 1954. 
Versiunea în limba română, oferită cititorilor din ţara 
noastră, s-a făcut după reeditarea din 1954. 

Ce se înţelege prin piraterie, noţiune care derivă din 
greaca clasică - w”iparYjţ, preluată apoi de limba latină 
sub forma de pirato, ? O formulare mai pedantă, ţinând de 
dreptul penal şi de dreptul internaţional, defineşte 
pirateria ca o acţiune în mare efectuată de către echipajul 
unei nave în scopul jefuirii unei alte nave. Nava care a 
săvârşit acte piratereşti poate fi oprită de navele de război 
sau de comerţ ale oricărui stat. încărcătura ei este 
susceptibilă de confiscare, iar echipajul poate fi judecat 
conform legilor statului care I-a făcut prizonier. 

In unele cazuri, cei neiniţiaţi confundă acţiunile 
piraţilor cu acţiunile corsarilor. Corsarii sunt acel gen de 
navigatori care, având autorizaţie din partea statului 
cărora aparţin, participă în timp de război la lupta 
împotriva comerţului pe apă al inamicului. Ei atacă şi 
capturează navele comerciale ale adversarului, precum şi 
navele neutre care efectuează transporturi în folosul 
adversarului. Beneficiind de autorizaţia oficială a statului 
căruia îi aparţine, acţiunile corsarului din timpul războiului 
de cursă se pot efectua şi în scop de îmbogăţire personală. 
Ceea ce interesează, în primul rând, în războiul de cursă 


este o eficienţă cât mai mare a operaţiilor împotriva 
potenţialului naval al adversarului. Or, cum se ştie, flota 
comercială reprezintă, alături de flota de război, una din 
principalele componente a ceea ce se numeşte puterea 
navală. Slăbirea şi eventual distrugerea acestei flote este 
deci unul din obiectivele prioritare, chiar dacă uneori 
corsarii beneficiază prea mult de pe urma acţiunilor lor. 
Desigur, în cazurile când este convins că poate obţine 
succesul, corsarul poate ataca şi navele de război ale 
statului advers. 

Toate aceste elemente privind războiul de cursă ar 
lipsi deci pirateriei. Aşa cum am arătat, pirat este oricine 
navighează pe mare fără autorizaţia vreunui stat pentru a 
jefui navele pe care le întâlneşte. Din cele mai vechi 
timpuri, pirateria a constituit un pericol deosebit de grav 
pentru navigația comercială. Din această cauză, de 
piraterie nu se ocupă numai legislaţia internă, ci şi 
legislaţia internaţională, în scopul aplicării unor măsuri cât 
mai eficace pentru stârpirea ei. 

Începuturile pirateriei, care nu sunt însă tratate în 
cartea lui Philip Gosse, se plasează în antichitatea 
îndepărtată. Vestitul rege Minos a construit o flotă special 
destinată combaterii piraţilor din Marea Egee. Baze 
importante ale piraţilor au existat apoi în bazinul 
Mediteranei orientale în mileniul al II-lea î.e.n., pe coastele 
sudice ale Anatoliei, care, prin configuraţia lor, ofereau 
adăposturi de prima mână celor ce loveau în comerţul 
maritim. Homer consemnează în opera sa faptul că şi 
principii greci, participanţi la asediul Troiei, iniţiau acţiuni 
frecvente de piraterie. Aprovizionarea armatei lor era 
asigurată, în cea mai mare parte, prin piraterie. In secolele 
al VIII-lea şi al VIl-lea î.e.n., piraţii greci se arătau deosebit 
de întreprinzători în largul coastelor Siriei. Tucidide, care 
nu a fost numai istoric, ci şi comandant de flotă (aceasta 
era, dealtfel, principala sa profesiune), consemnează că în 
secolul al VIl-lea î.e.n. oraşele maritime greceşti au 
organizat flote împotriva piraţilor ; primul dintre acestea 
se pare că a fost Corintul. Războiul peloponesiac, la care a 


luat parte în mod direct, i-a permis lui Tucidide să 
înregistreze, pe baza propriei sale experienţe, o serie de 
observaţii privind atât pirateria, cât şi războiul de cursă. El 
arată că pirateria s-a dezvoltat paralel cu navigația, cu 
această activitate îndeletnicindu-se atât grecii, cât şi 
barbarii care locuiau pe coastele continentale şi în insule. 
Extinderea pirateriei determină pe Alexandru cel Mare să 
ordone, în a doua jumătate a secolului al IV-lea î.e.n., 
acţiuni energice împotriva piraţilor. Regele macedonean 
constatase existenţa unor activităţi piratereşti şi la 
strămoşii noştri geţi, cu prilejul campaniei din anul 335 
î.e.n., de la Dunăre. Istoricul grec Arrian scrie că, în 
marşul său spre nord, Alexandru „hotări să treacă Istrul 
împotriva geților care locuiau dincolo de Istru...“. In acest 
scop „adună din regiune cât putu mai multe luntre dintr-un 
singur trunchi (căci acestea se aflau din belşug, deoarece 
locuitorii Istrului le folosesc pentru pescuit în Istru sau 
când merg unii la alţii pe fluviu, iar mulţi fac cu ele 
piraterie. — subl. ns.)“. Că aceste ambarcaţii de tip 
monoxilă - cu care, printre altele, se practică şi pirateria - 
erau foarte numeroase reiese şi dintr-o precizare a 
aceluiaşi Arrian, când arată că Alexandru a transportat cu 
ele în stânga Dunării „ca la vreo mie şi cinci sute de 
călăreţi şi vreo patru mii de pedestraşi“ +. 

în afară de Etolia şi Acarnania, pe coastele Greciei, 
de Creta, de Cilicia, pe coastele Asiei Mici, alte regiuni în 
care pirateria a luat o mare extindere au fost liliricum, pe 
coasta de est a Adriaticei, plină de insule şi de golfuleţe, şi 
Liguria, pe țărmurile Italiei nordice, prin regiunea Ge- 
novei. Pe coastele dinspre nordul Italiei, pirați foarte activi 
au fost etruscii, care făceau expediţii până în Marea Egee. 
Grecii din Siracuza au purtat lupte foarte grele împotriva 
lor. Piraţii din liliricum, la rândul lor, au constituit 
obiectivul unei mari flote romane trimise în 229 î.e.n. în 
Adriatica pentru a-i stirpi. Escadrele romane au trebuit 
apoi să combată în anul 88 î.e.n. pe piraţii aliaţi cu 


1 Fonics ad Historiam Dcicoromanicie Pertinentes. Izvoare pri- vind 
istoria României, voi. I, Bucureşti, Editura Aeadcmici, 1064, p. 585. 


Mithridate, vestitul rege al Pontului, cu prilejul războiului 
dus de acesta împotriva Romei. Câţiva ani mai târziu, în 74 
î.e.n., Marcus Antonius conduce o expediţie navală contra 
piraţilor cretani. Iulius Caesar în tinereţea sa a fost 
capturat de pirați. Pompei, membru al primului triumvirat 
alături de Caesar, a fost învestit în anul 67 î.e.n. cu puteri 
excepţionale prin Lex Gabinia, ca să organizeze un 
adevărat război împotriva piraţilor, care împiedicau 
aproape complet transporturile de grâne şi alimente, în- 
fometând Roma. Pompei a trimis escadre în diferite 
sectoare ale Mediteranei infestate de pirati, iar pentru sine 
şi-a rezervat coastele Ciliciei, baza tradiţională a piraţilor 
din Mediterana de răsărit. Campania a durat trei luni şi s-a 
terminat cu pacificarea definitivă a Mediteranei. Mai 
târziu, în timpul imperiului, pentru a combate pe pirați s- 
au organizat două fiote cu bazele în metropolă, la care se 
adăugau escadre auxiliare în Cirenaica, Egipt, Siria. Mari 
acţiuni piratereşti s-au desfăşurat în Marea Neagră în 
perioada de declin a Imperiului roman (secolele III—V). 
Izvoarele consemnează expediţii de mii de ambarcaţii sar- 
mate, gote şi ale dacilor liberi (carpii) îndreptate împotriva 
cetăților portuare şi traficului maritim de pe coasta vestică 
a Mării Negre şi din regiunea Bosforului. Imperiul de 
răsărit a trebuit să pună în mişcare escadre puternice 
pentru a combate pe atacatorii veniţi din nordul Mării 
Negre ?. 

După cum se poate observa foarte lesne, Philip Gosse 
nu şi-a propus să trateze în cartea sa pirateria chiar de la 
începuturile ei, din îndepărtata antichitate clasică. 
Succinta noastră completare - în care am făcut unele 
referinţe şi la pirateria din perioada veche a istoriei 
regiunii Dunării şi Mării Negre - a încercat să ofere 
cititorului un cadru mai larg, cronologic şi geografic, în 
care s-au desfăşurat acţiunile piratereşti. 

Philip Gosse îşi începe, aşadar, cartea prezentând 
pirateria din evul mediu, care a avut una din principalele 


2 Fontes Historiae Dacoromancie. Izvoarele istoriei românilor 
voi. II, Bucureşti, Editura Academiei, 1970, p. 303—307. 


ei zone de activitate în Marea Mediterană. Bazele de 
acţiune s-au aflat pe ţărmul african al acestei mări, în 
teritoriile stăpânite şi controlate de emirii şi şefii berberi, 
urmaşi ai formațiunilor politice apărute după marea 
ofensivă arabă spre vest din secolele VIII—IX. O a doua 
parte a cărţii se ocupă de pirateria din Marea Baltică şi 
Marea Nordului. Pirateria din Marea- Caraibilor şi din 
largul coastelor Americii de Nord, care a avut o organizare 
sui- generis, tinzând spre crearea unor formaţiuni 
teritorial- administrative în regiunile de coastă ale 
insulelor mari, formează tema celei de-a treia părţi a cărţii. 
In sfârşit, ultima parte, a patra, se ocupă de piraţii din 
Răsăritul îndepărtat : Oceanul Indian, mările Chinei şi ale 
Japoniei, Indonezia, precum şi de piraţii care au acţionat în 
lungul țărmului de est al Africii. 

Analizând împrejurările în care s-a dezvoltat 
pirateria, autorul arată că unul dintre factorii determinanţi 
a fost traficul maritim. In antichitate, în evul mediu şi chiar 
şi mai târziu, până la construirea şoselelor cu terasament 
solid şi a drumurilor de fier, căile cele mai comode pentru 
asigurarea legăturilor economice erau apele : fluviile, râu- 
iile mari şi mările. Mările ¿iu rămas, dealtfel, şi astăzi căile 
pe care se pot transporta destul de rapid, dată fiind 
uniformitatea pe timp îndelungat a iuţelii de deplasare, 
cantităţile cele mai mari de mărfuri. In perioada 
medievală, Marea Mediterană devenise centrul principal al 
traficului maritim internațional, datorită activităţilor 
desfăşurate de puternicele republici maritime italiene 
Veneţia şi Genova. Acestea au căutat să folosească din plin 
conjuncturile po- litico-econemice create de expedițiile 
cruciate, care au deplasat mase mari de oameni, de 
produse, de nave spre părţile orientale ale Mediteranei. 
Traficul maritim, care câştiga .tu fiecare an în amploare, a 
stimulat, nici nu se putea altfel, atacurile piraţilor arabi de 
pe coastele Maghrebului. 

eeĪIn alte regiuni, ca Marea Nordului şi Marea 
Baltică, comerţul maritim de ample dimensiuni al 
Organizaţiei hanseatice a constituit şi el un obiectiv 


deosebit de râvnit pentru piraţii care se adăposteau în 
insulele şi în golfurile din această parte a Europei. 

în Atlantic, tentaţia cea mai mare pentru piraţii care 
au acţionat aici timp de peste trei secole, a fost marele 
trafic oceanic, deţinut la un moment dat cu titlu de 
monopol de către Spania. Aceasta avea sub stăpânirea ei 
cele mai întinse şi mai bogate posesiuni din cele două 
Americi. Convoaiele de nave transportând spre porturile 
iberice mari cantităţi de metale preţioase extrase din 
minele Lumii Noi au fost, pentru o îndelungată perioadă, 
principala ţintă a atacurilor piratereşti. 

în ai doua jumătate a secolului al XVII-lea, pirateria 
din Atlanticul de nord a căpătat un nou impuls. Actul de 
navigaţie din 1651, prin care Anglia instituia pentru flota 
ei comercială monopolul transportului de mărfuri între ea 
şi coloniile sale din America, a fost una din cauzele care au 
determinat pe cei loviți de acest monopol, armatorii 
olandezi şi francezi din porturile Mării Nordului, ale Ca- . 
naiului Mânecii şi Atlanticului, să întreprindă sau să 
patroneze acţiuni piratereşti împotriva navelor engleze. 

Extinderea traficului maritim european în mările 
Extremului Orient a constituit, la rândul ei, un important 
stimulent pentru dezvoltarea pirateriei din această parte a 
lumii. Atacurile piraţilor din Răsăritul îndepărtat vizau 4 
îndeosebi navele companiilor engleze şi olandeze, care 
acaparaseră cea mai mare parte a comerţului maritim din 
aceste părţi. * ; 

O trăsătură interesantă a pirateriei este şi asistenţa ; 
acordată piraţilor - a celor care acționau la scară mare -; 
de către o serie de suverani. Rostul acestei asistenţe ei*c 
împărţirea prăzilor făcute pe mare între suverani şi pirați 
Astfel, celebrii fraţi Barbarossa, care aveau ca teatru de 
acţiune Mediterana, s-au bucurat de protecţia sultanului 
Soliman Magnificul. Unul din fraţi a fost aliat cu Fran- cisc 
I, regele Renaşterii franceze, în conflictele acestuia cu 
Carol Quintul. Dinastia engleză a Tudorilor, precum şi 
marile familii aristocratice din această perioadă a istoriei 
Angliei au arătat mult interes pentru acţiunile piratereşti. 


Philip Gosse acordă un loc special în cartea sa cunoscutei 
colaborări dintre Elisabeta I Tudor şi Francis Drake, unul 
dintre cei mai mari pirați ai tuturor timpurilor, care şi-â 
încheiat cariera cu titlul de cavaler şi funcţia de amiral. 

O strânsă comunitate de interese a existat şi între 
Carol al II-lea Stuart şi celebrul Henry Morgan, un 
adevărat rege neîncoronat al Mării Caraibilor, sau între 
Wilhelm al III-lea de Orania şi pitorescul William Kidd 
(Captain Kidd), erou a numeroase balade populare 
engleze. Captain Kidd a avut un sfârşit tragic : a început să 
facă piraterie exclusiv pentru folosul său, din care cauză a 
intrat în conflict cu regele Angliei şi a fost executat. 
Legături de colaborare au existat şi între Koxinga, şef al 
unei adevărate dinastii de pirați, şi împărații Chinei din 
dinastia Ming, secolul al XVII-'lea. 

Acţiuni cu caracter pirateresc sau depăşind pirateria 
propriu-zisă s-au desfăşurat în cursul evului mediu şi în 
apele noastre. O notă publicată acum peste 100 de ani într- 
un ziar bucureştean de către istoricul V.A. Urechia, după o 
vizită făcută la arhivele din Barcelona, citează un 
document în care se menţionează că în 1382 negustori din 
marele port catalan au fost atacați pe Dunăre «de 
„haiduci“ 3. Dimitrie Cantemir, în cunoscuta Istorie a 
Imperiului otoman, arată - citind informaţii din cronici 
turceşti - că marele atac al sultanului Baiazid al II-lea 
declanşat în vara anului 1484 împotriva cetăților maritime 
ale Moldovei a avut, printre altele, drept obiectiv să 
împiedice pe moldoveni „de a-şi exercita pirateria lor 
(subl. ns.) pe această mare“ (Marea Neagră. — n.n.)i. 
Demnă de menţionat este şi povestirea spaniolului Diego 
Galân, vâs- laş pe o galeră dintr-o escadră otomană 
intrată pe Dunăre în 1595, cu prilejul marelui război de 


3 V. A. Urechia. Arhivulu din Barcelona, în Informaţii bucu- 
reştene, III (1871), nr. 284, p. 2—3. 
4 Dimitrie Cantemir. Istoria Imperiului otoman. Creşterea şi 


scăderea lui, trad. din latină de I. Hodoşiu, Bucureşti, 1876, p. 177— 
178 ; vezi şi M. Buboglu şi M. Mustafa. Cronici turceşti privind ţările 
române, voi. I, Bucureşti, 1966, p. 461 (Cronica lui Kadja Hus- Bein). 


eliberare de sub dominaţia Porții condus de Mihai Viteazul. 
Spaniolul relatează că galerele turceşti pătrunse pe 
Dunăre, „după două zile de navigaţie, au întâlnit luntrele 
corsarilor (subl. ns.), care s-au ascuns în canalele laterale“. 
După câtva timp, „cei din partea cealaltă (românii. — nota 
red.), văzând că galerele se depărtaseră şi că îşi urmau 
călătoria, au pregătit ei înşişi o flotilă de luntre, au atacat 
Tulcea şi au ars-o0...“5. Aceste acţiuni împotriva traficului 
otoman sunt confirmate şi de Edward Barton, ambasadorul 
reginei Eli- sabeta I la Poartă. într-un raport din 9 iunie 
1595, ambasadorul relatează că sultanul a trimis o 
puternică escadră pe Dunăre „£o clear the said river of the 
continuat Pirucy of the Valacks and Bugdans...“ (să curețe 
zisul fluviu de continua piraterie a muntenilor şi 
moldovenilor) 2. 

Din aceste texte rezultă că atacurile împotriva 
traficului pe apă otoman din timpul lui Ştefan cel Mare şi 
aî lui Mihai Viteazul erau mai degrabă aspecte ale 
războiului de cursă decât simple acte de piraterie. Aceste 
atacuri se desfăşurau în cadrul războaielor de apărare pe 
care Ţara Românească şi Moldova le purtau împotriva 
Porții.  Remarcăm, de asemenea, folosirea cetăților 
maritime ca baze de plecare ale corsarilor, precum şi 
utilizarea condiţiilor geografice favorabile atacurilor prin 
surprindere pe care le oferea Dunărea, cu numeroasele ei 
canale şi ostroave, ascunse de stufăriş şi de pădurile dese 
de sălcii. 

După această scurtă incursiune în istoria pirateriei şi 
a războiului de cursă la noi, să ne reîntoarcem la piraţii lui 
Philip Gosse. Autorul se ocupă pe larg în cartea sa de 
formele superioare de organizare - apropiindu-se uneori 
do cele ale statului - pe care le-a avut pirateria în unele 
părţi. In Africa de Nord, de pildă, s-a introdus un sistem de 
administraţie eficace, după părerea lui Gosse, datorită 


5 Călători străini despre ţările române, voi. III, Bucureşti, Editura 
ştiinţifică, 1971, p. 523—524. 

- E.D. Tappe. Documents concerning rumanian history (1427— 1601), 
Londra, The Hague, Mouton et Co., 19G4, doc. 124, p. 85—8G. 


europenilor renegaţi deveniți şefi de pirați şi de corsari. In 
Marea Caraibilor a existat republica  bucanierilor. 
înfiinţată de piraţii francezi, cărora ulterior li s-au alăturat 
pirați englezi şi olandezi. Unul dintre şefii cei mai 
importanţi ai bucanierilor a fost Henry Morgan, protejatul 
regelui Carol al II-lea Stuart. Francezul Misson, influenţat 
de concepţiile preotului dominican italian Caraccioii, a 
organizat comunităţi piratereşti. In Madagascar, unde a 
plecat mai târziu, Misson şi grupul său înfiinţează colonia 
„Libertatia“, în care proprietatea individuală era 
desființată, loturile de pământ din folosința coloniştilor nu 
aveau garduri, vistieria coloniei era comună. Printre 
membrii coloniei se aflau francezi, englezi, portughezi, 
olandezi, supuşi aceluiaşi regim de viață. Misson era un fel 
de preşedinte ales pe trei ani. Tot în Madagascar, la polul 
opus principiilor de organizare ale lui Misson, exista 
comunitatea condusă în mod tiranic de James Plantain. 
Acesta dorea ca de la reşedinţa sa din Ranter-Bay să-şi 
întindă autoritatea asupra întregii insule. Plantain, un 
personaj având şi unele trăsături pitoreşti, se considera un 
fel de rege. O altă organizare piraterească cu unele 
caracteristici statale a mai existat pe coasta vestică a 
Indiei (Malabar), întemeiată de familia Angria, o veritabilă 
dinastie de pirați. 

In afara diferitelor tipuri de organizații piratereşti, 
complotate cu numeroase date din biografia piraţilor, 
Gosse mai oferă cititorului şi o serie de aspecte cu caracter 
special. El face o adevărată investigație în istoria sclaviei 
din bazinul mediteranean în secolele al XVI-lea şi al XVII- 
lea, când această instituție a înregistrat o considerabilă 
dezvoltare. Procurarea de mari mase de sclavi din statele 
creştine de pe ţărmul de nord al Mediteranei era unul din 
mobilurile principale ale piraţilor berberi. Aceşti sclavi 
aveau multiple întrebuinţări : vâslaşi pe galerele piraţilor, 
constructori în diferite domenii, medici, agenți 
administrativi. Şefii berberi căutau să utilizeze cât mai 
mult calificarea lor, care era superioară aceleia a 
membrilor comunităţilor piratereşti. Evidenţa sclavilor era 


ţinută cu foarte mare stricteţe, dată fiind im- T portanţa 
lor, mai ales economică. 

Nu putem încheia acest succint cuvânt înainte fără a 
isublinia modul în care Philip Gosse descrie luptele dintre 
r pirați şi forţele navale trimise să-i reprime, lupte pline 
de episoade dramatice. Sperăm că cititorii români vor 
primi cu interes cartea lui Philip Gosse, care le va oferi nu 
numai o lectură pasionantă, dar, în acelaşi timp, şi foarte 
instructivă prin implicaţiile ei sociale, economice, politice. 

SERGIU COLUMBEANU 

PREFAŢĂ 

Ar Ii cu neputinţă ca cineva să scrie o istorie 
completă a pirateriei din cele mai îndepărtate timpuri ; 
prea ar începe să semene cu o istorie maritimă a lumii. 
Această carte încearcă să înfăţişeze în paginile ei condiţiile 
geografice şi sociale care au precedat naşterea pirateriei, 
să înregistreze înflorirea şi decăderea acesteia, formele şi 
sorții ei schimbători, să zugrăvească pe cei mai de seamă 
reprezentanţi ai ei şi - în cele din urmă —c“esă arate cum 
organizarea statală, sprijinită de vapoarele cu aburi şi de 
telegrafie, a reuşit să-i vină de hac. 

Materialul necesar pentru o prezentare ca aceea din 
volumul de faţă I-a silit pe autor să-şi arunce năvodul în 
toate apele, inclusiv în multe răstoace ale istoriei şi 
literaturii. Doar două-trei cărţi publicate au încercat să 
trateze subiectul ca un întreg, şi nu fără numeroase lacune 
care puteau fi umplute numai prin cercetarea a fel de fel 
de izvoare, mai mult sau mai puţin neverosimile. Cine şi-ar 
fi închipuit, de pildă, că va găsi un material interesant 
privind pirateria în viaţa teologului Vincent de Paul, 
„sfântul patron al filantropilor practici46 ? 

Dar chiar şi aşa a fost cu neputinţă să-mi procur 
pentru anumite perioade numărul de detalii semnificative 
fără de care o carte nu poate fi altceva decât un 
compendiu, motiv pentru care capitolul despre pirateria 
clasică a trebuit, din păcate, să fie redus la un apendice. 
Există schiţa, conturul, dar amănuntul dătător de viaţă s-a 
pierdut pentru totdeauna. 


O diiicultate majoră de care se loveşte Istoricul 
pirateriei izvorăşte din faptul că eroii lui ezită să-şi descrie 
isprăvile. Piratul norocos, asemenea omului norocos din 
aproape oricare altă profesiune, nu aspira la notorietate 

— pentru motive lesne de înţeles - şi este îndoielnic 
că până şi cei mai neobosiţi gazetari, în cazul când ar fi 
existat pe atunci, cu trăsăturile lor caracteristice de astăzi, 
ar fi putut înfrânge această modestie. Piratul care scăpa de 
spânzurătoare prefera să se retragă în anonimat împreună 
cu averea sa şi foarte puţini au fost aceia care, împinşi fie 
de nevoia de bani, fie de setea de glorie, şi-au scris 
autobiografia. 

O altă dificultate a fost etichetarea oamenilor ca 
pirați sau nu. De obicei, punctul acesta se clarifică destul 
de uşor, dar sunt cazuri de interferenţă, imposibil de 
precizat. Webster defineşte piratul drept „un tâlhar din 
largul mărilor, un om care prin violenţă făţişă îşi însuşeşte 
bunul altuia în largul mărilor, mai ales un om care-şi face o 
meserie din a străbate mările pentru a fura sau prăda ; un 
jefuitor pe mare ; de asemenea, unul care fură în porturi“. 
Pe baza acestei definiţii, este greu de stabilit, de pildă, 
dacă Francis Drake a fost sau nu pirat. Un spaniol din 
secolul al XVI-lea ar fi răspuns „da“ în modul cel mai 
categoric şi până şi cel mai patriot englez va recunoaşte că 
primele călătorii în America ale eroului eliza- betan au fost 
piraterie curată, cu toate că în cele mai multe din 
călătoriile sale Drake avea, oficial sau semioficial, 
mandatul coroanei. Acesta era însă şi cazul altor navigatori 
vestiți, care îşi spuneau corsari (privateers), chiar dacă 
mandatul lor purta pecetea unor state care nu luaseră încă 
fiinţă sau care nu ştiau de existenţa deţinătorilor lui. In 
general, corsarii de felul acesta trebuie excluşi din 
categoria riguroasă a piraţilor, afară de cazul când 
depăşeau termenii mandatelor lor extrem de liberale. 

Este imposibil să amintesc aici tot ajutorul şi toate 
sugestiile pe care le-am primit în timpul elaborării cărţii de 
faţă. Mulţumirile mele se îndreaptă către domnul Os- kar 
Lundberg din Upsala, care mi-a semnalat numele mai 


multor pirați scandinavi ; domnul L.C. Vrijman din Haga, 
un temeinic cunoscător al problemei, care mi-a pus la în- 
demână un bogat material privitor la piraţii şi corsarii 
danezi, cu totul inedit pentru mine ; domnul Basil Lubbock, 
pentru permisiunea de a reproduce părţi din Jurnalul de 
însemnări, până acum nepublicat, al lui Edward Barlow, 
unde sunt descrise activităţile căpitanului Ividd în Marea 

Roşie şi Oceanul Indian ; şi comandorul John 
Creswel!, R. N., pentru eforturile depuse spre a reconstitui 
Voiajul căpitanului Bartholomew Sharp în Pacific pe baza 
jurnalului original al căpitanului John Cox, unul dintre 
însoțitorii lui Sharp - prima hartă veridică pe care sunt 
înregistrate peregrinările corsarilor în cursul a ceea ce 
este, poate, cea mai spectaculoasă dintre toate călătoriile 
de felul acesta. 

Doresc, de asemenea, să-i mulţumesc domnului G. E. 
Manwaring şi altor membri ai personalului Bibliotecii din 
Londra, care mi-au acordat un ajutor nepreţuit; 
domnişoarei Olivia Hawkshaw pentru traducerea mai 
multor cărţi norvegiene şi suedeze ; domnului Frank 
Maggs pentru căutarea neobosită a cărţilor şi 
manuscriselor rare şi greu de găsit tratând despre 
piraterie ; redactorului-şef al ziarului The Times pentru 
permisiunea de a reproduce anumite extrase preţioase şi 
domnilor Dulău & Company pentru permisiunea de a folosi 
materiale din cartea „The Pirates Who's Who". 

O ultimă, dar deosebit de importantă menţiune : 
doresc să subliniez că îi sunt profund îndatorat domnului 
Milton Waldman pentru faptul că a citit manuscrisul şi a 
făcut numeroase sugestii şi valoroase corectări. 

P. G. 

CARTEA I 

CORSARII DIN AFRICA DE NORD 

CAPITOLUL I DESPRE PIRAȚI IN GENERAL 

Ca şi omorul, pirateria este una dintre activitățile 
omeneşti consemnate în cele mai vechi timpuri. Referirile 
la ea coincid cu primele referiri la călătorii şi negoţ ; se 
poate presupune că, foarte curând după ce oamenii au 


început să transporte bunuri dintr-un loc în altul, s-au găsit 
indivizi întreprinzători care şi-au dat seama că pot să se 
aleagă cu ceva profit interceptând aceste bunuri pe 
parcurs. 

Comerţul apare în urma steagului, iar tâlhăria, pe 
uscat sau pe mare, se iveşte în urma comerţului. „întocmai 
după cum păianjenii abundă acolo unde există unghere şi 
crăpături - scria nobilul căpitan Henry Keppel, celebrul 
vânător de pirați orientali din secolul al XIX-lea -, aşa şi 
piraţii răsar oriunde există un grup de insule cu mici ape 
curgătoare şi vaduri, promontorii, stând şi recife - într-un 
cuvânt, care oferă înlesniri pentru ascunzători, pentru 
elementul surpriză, atac şi retragere44. 

Pe toate mările lumii şi în toate epocile, pirateria a 
parcurs un anumit ciclu. La început, câţiva indivizi dintre 
locuitorii unor păminturi de coastă mai sărace se strân- 
geau în grupuri răzlețe care posedau una sau câteva nave 
şi atacau numai vasele de comerţ lipsite de apărare. 
Condiţia lor socială era aceea de proscrişi, şi orice om care 
respecta legea era dispus şi chiar dorea să-i ucidă de 
îndată ce-i întâlnea. Urma apoi perioada organizării, când 
marii pirați îi înghiţeau pe cei mărunți sau îi înlăturau. 
Aceste mari organizaţii s-au dezvoltat în asemenea 
măsură, în- cât niciun grup de vase comerciale, nici chiar 
cele mai putcrnic înarmate, nu erau la adăpost de atacul 
lor. Aşa a fost perioada corsarilor din Africa de Nord, a lui 
Morgan şi a bucanierilor lui, a navigatorilor din vestul 
sălbatic în prima parte a domniei reginei Elisabeta - pirați 
împotriva cărora concurenţa nu avea nicio şansă, iar 
autoritatea nicio putere. 

A urmat apoi perioada când organizaţia piraţilor, 
atingând în mod virtual condiţia de stat independent, a fost 
capabilă să încheie o alianţă reciproc avantajoasă cu un alt 
stat împotriva inamicilor acestuia. Ceea ce un timp fusese 
piraterie a devenit război şi în acest război vasele ambelor 
tabere au fost socotite vase piratereşti de către adversar, 
fiind supuse aceluiaşi tratament. In aceste vremuri s-au 
ridicat oameni ca teribilul Kheyr-ed-din, mai cunoscut sub 


numele de Barbarossa, care a dus semiluna până în cele 
mai puternice porturi ale Mediteranei şi a repurtat victoria 
împotriva flotei imperiale a Spaniei într-o singură zi; 
geniile marinăreşti din Cornwall şi Devon, care, într-o 
perioadă scurtă şi fascinantă, au scris analele pirateriei în 
poezie în loc de proză ; şi „cerşetorii mării“ ai lui Lemarck 
şi rochelezii lui Conde, care au declarat război bisericii şi 
statului în numele libertăţii şi al Reformei. 

In cele din urmă, victoria uneia din părţi destrăma, 
de regulă, organizarea navală a celeilalte, cum s-a 
întâmplat cu Don Juan de Austria, care a bombardat şi a 
incendiat flotele Islamului în strâmtoarea Lepanto. Părţile 
componente ale taberei înfrânte erau din nou reduse la 
situaţia de bande proscrise atâta timp cât puterea 
învingătoare era suficient de mare pentru a le pune pe 
fugă şi a le readuce la condiţia de bande de tâlhari care se 
îndeletniceau doar când şi când cu jaful pe apele mării de 
unde proveneau. 

Şeful piraţilor trebuia să fie în stare să-şi conducă 
corabia (la început şi foarte adesea o corabie incapabilă să 
reziste pe mare, până când putea fura una mai bună) pe 
furtună şi în bătălie, să-şi croiască drum, chiar dacă era la 
capătul puterilor, către adăpostul porturilor, să-i ţină în 
frâu pe tâlharii săi nedisciplinaţi, roşi de boli şi 
nemulțumiri, să dea dovadă de diplomaţie pentru a-şi 
amenaja o piaţă sigură pe țărm pentru desfacerea 
mărfurilor furate. Chiar dacă-i lăsăm la o parte pe 
aventurierii semilegali, cum ar fi Drake, Morgan şi 
Barbarossa, galeria piraţilor celebri cunoaşte mulţi oameni 
remarcabili care în viaţa de toate zilele erau, pe bună 
dreptate, consideraţi nişte criminali fără nicio speranţă de 
mântuire. 

Piraţii au fost oameni ciudati, iar secretul fascinaţiei 
lor stă poate chiar mai mult în ciudăţeniile decât in 
însuşirile lor. In ceea ce priveşte mântuirea, este uimitor să 
constatăm cât de mulţi dintre ei au săvârşit faptele lor 
cumplite în credinţa că fac o investiţie pentru viaţa viitoare 
; preocuparea pentru cele sufleteşti I-a inspirat pe 


căpitanul Roberts, care în luptă purta întotdeauna „o vestă 
şi pantaloni din damasc de cea mai bună calitate, un lanţ 
de aur în jurul gâtului de care atârna o cruce mare bătută 
în diamante“, pentru a impune o severă disciplină morală 
la bord, precum şi respectul cuvenit femeii. Aceeaşi 
preocupare pentru suflet I-a îndemnat pe căpitanul Daniel 
să răpească un preot pentru oficierea liturghiei la bordul 
vasului său şi să împuşte un membru al echipajului pentru 
că făcuse o remarcă obscenă în timpul unei slujbe. Şi 
iarăşi, probabil că nu a existat un utopist mai fervent decât 
căpitanul Misson, care, cu 50 de ani înainte de revoluţia 
franceză, a întemeiat, sub torentele unei oratorii exaltate, 
o republică a piraţilor proclamând ideile de libertate, 
egalitate şi fraternitate. Captivul a cărui conştiinţă nu-i 
îngăduia să fugă de la proprietarul căruia îi fusese vândut 
pentru că ar fi însemnat să înşele un om ce plătise bani 
buni pentru el, căpitanul quaker care refuza să folosească 
forţa împotriva corsarilor nord-africani şi care, totuşi, i-a 
biruit în cele din urmă sunt poate mai apropiaţi din punct 
de vedere spiritual de asemenea pirați decât Blackbeard şi 
Kidd. 

De aceea, istoria pirateriei nu este numai o cronică 
necruțătoare a triumfului legii ; ea este mai mult decât o 
serie de povestiri romantice despre aur, lupte şi aventuri. 
Pe de altă parte, ea îşi are şi aspectele ei amuzante, tradiţii 
stranii, întâmplări groteşti, scoțând în evidenţă bizarul din 
natura omenească. Il urmărim pe căpitanul Bartho- lomew 
Sharp în cea mai uluitoare dintre toate călătoriile 
piratereşti şi ascultăm pe unul dintre prizonierii lui, un 
gentilom spaniol, care risipeşte monotonia de pe dunetă, 
povestind întâmplările unui preot debarcat în Peru. Zece 
mii de indieni I-au înconjurat, privindu-l cu ochii holbaţi, şi 
în faţa lor, el a pus încet crucea pe spinările a doi lei care 
răgeau şi care „pe loc s-au prăbuşit la pământ şi s-au 
închinat crucii“ şi apoi doi tigri au făcut acelaşi lucru. 
împărtăşim spaimele lui Ludolph din Cucham, care în 1350 
a întocmit un catalog al pericolelor ce-i pândesc pe 
navigatori pe mare din partea „monştrilor marini“ şi 


îndeosebi a porcului de mare, un animal care se ridică din 
valuri lângă corabie şi cerşeşte. „Dacă marinarii îi dau 
pâine, el se îndepărtează, dar, dacă nu vrea să plece, poate 
fi în- spăimântat şi pus pe fugă la vederea chipului teribil 
al unui om mânios“. Dacă marinarul e speriat, nu trebuie 
să-şi trădeze frica : „trebuie să se uite la el cu îndrăzneală 
şi asprime, şi nicidecum să arate că e speriat, altminteri 
animalul nu va pleca, ci va muşca şi sfâşia corabia“. Şi, cu 
toate că ne înfioară relatarea suferințelor creştinilor în 
captivitate, ne desfată prilejul pe care I-a oferit experienţa 
teologului Vincent de Paul de a studia alchimia, care i-a 
fost de atâta ajutor mai târziu, şi simpatizăm cu tân- guirea 
lui „sir“ Jeffery Hudson, piticul bătăios al lui Carol I, care 
afirma că munca silnică din captivitate I-a făcut să crească 
de la un picior şi şase incii la trei picioare şi şase incii. 

Umorul nu este absent nici în relatarea despre o 
frumoasă ispravă piraterească din Marea Egee săvârşită în 
anul 78 î.e.n., o întâmplare care, dacă s-ar fi încheiat doar 
puţin mai altfel, ar fi putut modifica întreaga istorie a 
lumii. 

In anul acela, un tânăr nobil roman înrudit cu o 
seamă de personalităţi foarte sus-puse, fiind surghiunit din 
Italia de către dictatorul Sulla datorită faptului că-l 
sprijinea pe Marius, rivalul exilat al dictatorului, călătorea 
spre Rho- dos pe mare. Fiind un tânăr foarte ambițios şi 
neavând altceva de făcut câtă vreme Roma îi era interzisă, 
hotărâse să-şi petreacă timpul perfecţionându-se într-o 
artă în care, după cum îi spuneau învățătorii lui, era 
deficitar : elo- cinla. In acest scop, el se înscrisese la şcoala 
lui Apollonius Mojo, vestit profesor de oratorie. 

In timp ce corabia naviga pe lângă insula 
Pharmacusa, în largul coastei stâncoase a Cariei, au fost 
observate deodată îndreptându-se spre ei multe 
ambarcaţiuni lungi şi joase. Vasul comercial plutea încet şi, 
vântul fiind foarte slab, era exclusă orice speranţă de a 
scăpa de bărcile piraţilor, împinse de mişcările puternice 
ale braţelor vânjoase ale sclavilor. Mica pânză auxiliară fu 
lăsată jos şi corabia aşteptă ca bărcile cu prora ascuţită să 


o abordeze. Nu trecu mult şi punţile fură înţesate de 
tâlhari cu feţe oacheşe. 

Aruncându-şi privirile asupra grupurilor de călători 
speriaţi, comandantul piraţilor fu imediat izbit de 
înfăţişarea tânărului aristocrat, îmbrăcat extrem de 
elegant, după ultima modă a Romei, care şedea citind, 
înconjurat de însoțitori şi sclavi. îndreptându-se spre el cu 
paşi mari, piratul întrebă cine este, dar tânărul, după ce îi 
aruncă o privire dispreţuitoare, se întoarse la cartea lui. 
înfuriat, piratul se adresă unuia dintre tovarăşii tânărului, 
doctorul Cinna, care îl informă că numele prizonierului 
este Caius Iulius Caesar. 

Se puse de îndată problema răscumpărării. Piratul 
voia să ştie cât de mult este Caesar dispus să plătească 
pentru a-şi recăpăta libertatea sâ şi a servitorilor săi. Cum 
romanul nu se deranja nici măcar să răspundă, căpitanul 
se întoarse către secundul lui şi-l întrebă cât crede el că 
valorează grupul. Expertul îi cercetă cu privirea şi fu de 
părere că zece talanţi ar fi o sumă rezonabilă. 

Iritat de aerele de superioritate ale tânărului 
aristocrat, căpitanul exclamă : „Atunci de două ori pe atât! 
— douăzeci de talanţi, ăsta e preţul meu“. 

Atunci vorbi şi Caesar. Hidicându-şi sprâncenele, 
rosti: „Douăzeci ? Dacă ţi-ai cunoaşte meseria, ţi-ai da 
seama că valorez cel puţin cincizeci“. 

Şeful piraţilor rămase descumpănit. Nu mai întâlnise 
un prizonier care să se considere atât de important încât 
să plătească de bunăvoie aproape douăzeci de mii în loc de 
trei mii de lire ca preţ al răscumpărării. Totuşi, îl crezu pe 
cuvânt pe acest nemaipomenit de ciudat tânăr şi-l trimise 
cu barca, împreună cu ceilalţi captivi, urmând să aştepte în 
aşezarea fortificată a piraţilor întoarcerea mesagerilor 
trimişi să aducă banii de răscumpărare. 

Caesar şi ai lui fură instalaţi în câteva colibe dintr-un 
sat ocupat de pirați. Tânărul roman se îndeletnicea 
îndeosebi cu exerciţiile fizice de fiecare zi, alerga, sărea şi 
arunca bolovani, uneori întrecându-se cu cei ce-l 
capturaseră. In ceasurile de mai mică încordare scria 


poezii sau compunea discursuri. Seara se aşeza adesea 
lângă piraţii strânşi în jurul focului şi le citea din versurile 
sau discursurile sale. Există o însemnare potrivit căreia 
piraţii aveau o părere foarte proastă despre aceste lucrări 
şi şi-o exprimau cu o grosolană sinceritate ; sau gustul lor 
în asemenea chestiuni era îndoielnic, sau versurile lui 
Caesar, astăzi pierdute, nu atinseseră încă nivelul literar al 
prozei sale de maturitate. 

Ciudată era viaţa dusă de răsfăţatul pe care Sulla îl 
caracterizase drept „băiatul în fuste“. Parcă ar fi fost un 
personaj dintr-un eseu de Oscar Wilde, care a reuşit 
perfect să se adapteze cerinţelor vieţii printre briganzi. 
Toţi martorii sunt de acord că, în ciuda afectărilor şi a 
preţiozităţii, Caesar era un om neînfricat. Ca un adevărat 
patrician roman, el nu numai că-i dispreţuia pe cei ce-l 
capturaseră, pentru moravurile lor grosolane şi lipsa de 
învăţătură, dar le şi reproşa de la obraz asemenea 
deficienţe. Şi-i făcea grozavă plăcere să le spună ce i s-ar 
întâmplă întregii bande dacă ar cădea vreodată în mâinile 
sale, făgă- duindu-le solemn că-i va crucifica pe toţi. Piraţii, 
mai curând amuzaţi de aspectul efeminat al lui Caesar 
decât de amenințările lui, îl tratau cu un fel de respect 
compătimitor şi vedeau în făgăduiala unei crucificări 
generale o glumă straşnică". într-o noapte, târziu, când, 
potrivit obiceiului, piraţii şedeau în jurul focului bând şi 
întrecân- du-se în fel de fel de sunete nemuzicale, ciudatul 
lor captiv trimise un servitor la căpitan cu rugămintea să-şi 
domolească oamenii pentru că îi tulburau somnul. Cererea 
a fost satisfăcută : căpitanul porunci echipajului să-şi 
închidă pliscurile. 

In cele din urmă, după treizeci şi opt de zile, solii se 
înapoiară cu răspunsul că cei cincizeci de talanţi au fost 
depuşi la legatul Valerius Torquatus, iar Caesar şi tovarăşii 
săi fură îmbarcaţi pe o corabie şi trimişi la Milet. Fusese 
nevoie de un timp surprinzător de îndelungat pentru a 
strânge o sumă atât de mare, întrucât, după ce Sulla îl 
surghiunise pe Caesar, îi confiscase toată averea, precum 
şi pe aceea a soţiei sale, Cornelia. In împrejurările date, ar 


fi fost poate mai bine ca tânărul să-şi reducă întrucâtva din 
trufie... 

Când Caesar sosi în Milet, preţul răscumpărării fu 
achitat piraţilor, care plecară de îndată, şi Caesar cobori 
pe țărm pentru a pune în aplicare un plan pe care-l urzise, 
împrumută de la Valerius patru galere de război şi cinci 
sute de soldaţi şi plecă imediat spre Pharmacusa. Sosind 
acolo târziu în seara aceleiaşi zile, găsi, aşa cum se 
aşteptase, întregul echipaj de pirați sărbătorindu-şi 
norocul printr-un ospăț monstruos. Luaţi cu totul prin 
surprindere, piraţii nu au putut rezista şi s-au predat; au 
reuşit să scape doar câţiva. Caesar captură vreo trei sute 
cincizeci de oameni şi avu satisfacția de a-şi recăpăta, 
intactă, suma de cincizeci de talanţi. Imbarcându-i pe foştii 
săi amfitrioni pe galerele sale, el porunci ca toate vasele 
piraţilor să fie scufundate în largul mării, apoi ridică 
pânzele cu destinaţia Pergam, unde îşi avea cartierul 
general Iu- nius, pretorul provinciei Asia Mică. 

Sosind la Pergam, Caesar îşi închise prizonierii într-o 
fortăreață păzită cu străşnicie şi se duse să stea de vorbă 
cu pretorul. Află că acest funcţionar superior, singurul care 
avea puterea să osindească la moarte, era plecat din 
localitate cu treburi. Caesar se duse după d insul, îl ajunse 
din urmă şi-i explică pe scurt cele întâmplate ; închisese cu 
nădejde la Pergam toată banda de pirați şi prada lor şi-l 
ruga să-i dea o scrisoare care să-i împuternicească pe 
guvernatorul său adjunct din Pergam să-i execute pe pirați 
sau, cel puţin, pe şefii lor. 

Lui Iunius însă, ideea nu-i surâdea. Ii displăcea acest 
tânăr poruncitor, care dăduse buzna, tulburând în mod atât 
de neaşteptat liniştea circumscripţiei pretoriene şi care 
era aşa de sigur că nu avea decât să poruncească şi 
guvernatorul general al întregii Asii Mici se va supune cât 
ai clipi din ochi. Mai erau şi alte considerente. Sistemul 
prin care negustorii lui plăteau tribut piraţilor In schimbul 
imunităţii se bucura de inviolabilitatea unui obicei vechi, 
care, în general, nu dădea roade proaste. Dacă Iunius ar 
face pe voia lui Caesar, urmaşii piraţilor, fiind străini, se 


vor dovedi, după toate probabilitățile, şi mai hrăpăreţi 
decât prinşii lui Caesar. Pe deasupra, era un lucru de la 
sine înţeles că marii dregători - cum era pretorul - stabiliţi 
departe de Roma, la fruntariile imperiului, nu se aflau 
acolo numai pentru a sluji statul, ci şi pentru a pune 
deoparte un ban care să le fie de folos în ziua când vor 
trebui să se retragă în viaţa civilă din metropolă. Banda 
piraţilor era bogată şi se putea crede că îi va fi 
recunoscătoare aşa cum se cuvenea guvernatorului, dacă 
acesta va face uz de prerogativele sale de grațiere şi le va 
da drumul. 

Totuşi, ar fi fost nevoie de prea mult timp pentru a 
explica aceste complicate treburi de stat unui tânăr faţă de 
care, pe deasupra, lunius nutrea o antipatie atât de 
profundă, încât o conversaţie amabilă era ca şi exclusă. [i 
făgădui lui Caesar că va cerceta problema după ce se va 
întoarce în Pergam şi-l va informa mai târziu cu privire la 
hotărârea luată. 

Caesar înţelese. Se înclină în faţa pretorului, ieşi şi, 
călărind în galop, se înapoie în Pergam în aceeaşi zi. Fără 
să mai discute cu nimeni, pe propria sa răspundere 
(probabil că noua situaţie din Roma nu era cunoscută în 
provincie), el ordonă ca piraţii să fie executaţi în 
închisoare, rezervând celor treizeci de căpetenii soarta pe 
care le-o promisese. Când fură aduşi în lanţuri înaintea lui, 
le reaminti de această promisiune, dar adăugă că, din 
recunoştinţă pentru prietenia pe care i-au arătat-o, le va 
acorda o ultimă favoare : înainte de a fi crucificat, fiecăruia 
din ei i se va tăia gltul. 

După care Caesar îşi reluă drumul spre Rhodos şi la 
timpul potrivit întră in excelenta şcoală de oratorie a lui 
Apollonius Molo. 

Bineînţeles, ar fi absurd să se pretindă că toţi piraţii 
erau oameni eroici sau plăcuţi, ori că stârpirea lor nu a 
fost în folosul omenirii. Putem aprecia mai uşor virtuțile lor 
când sunt morţi, iar cei mai mulţi dintre ei, cu excepţia 
celor mai mari, au fost nişte bandiți mărunți care preferau 
să atace femeile, nu bărbaţii, şi să înşele în loc să lupte. 


Şase sute de ani după răscumpărarea lui Caesar, un alt 
captiv ilustru care a căzut în mâinile lor a fost tratat cu 
atâta brutalitate, încât puţin a lipsit ca lumea să fie 
văduvită de unul dintre cele mai mari genii literare, Miguel 
de Cervantes. Zeci de mii de alţi oameni mai puţin celebri 
au putrezit în galere sau li s-a tăiat beregata pentru câteva 
oi sau câţiva bănuţi. Dar, în ultimă analiză, piraţii au fost 
oameni (bărbaţi, dar, după cum se va vedea, uneori şi 
femei) şi ca oameni aru prezentat o infinitate de aspecte a 
ceea ce numim natură umană. Istoria piraţilor poate fi 
istoria unor oameni răi ; ea este, totuşi, istoria unor 
oameni. 

CAPITOLUL. II OAMENII LUI BARBAROSSA 

Prima marc perioadă a pirateriei moderne, care îşi 
are începuturile undeva în evul mediu, a atins apogeul în 
secolele XVI—XVII şi i s-a pus efectiv capăt prin eforturi 
concentrate de-abia acum o sută de ani. Centrul ei a fost 
Mediterana de Vest, iar promotorii - locuitorii coastei 
nord-africane între hotarele Egiptului şi coloanele lui 
Hercule. Numele de „Barbaria“ derivă din numele tribal al 
berberilor. 

Practica pirateriei a scăpătat după căderea Romei şi 
a devenit un factor relativ neînsemnat în viaţa popoarelor 
mediteraneene pentru motivul esenţial că timp de aproape 
o mie de ani au existat prea puţin vase comerciale care să 
fi meritat a fi atacate. De îndată însă ce cruciadele, urmate 
de iniţiativele venețiene şi genoveze, au început să 
trezească la viaţă străvechea glorie a comerţului cu 
Răsăritul, binecunoscuta ispită a reînviat şi bărbaţi oacheşi 
cu turbane şi caftane lungi au înccput să facă naveta în 
ambarcaţiuni cu vâsle între coastă şi insule pe urmele 
strălucitoarelor galere cu punți înalte ale oraşelor-ducate 
italiene. Amenințarea răufăcătorilor nu era încă clin cale 
afară de serioasă ; nu se înfiripase încă nicio mare putere 
care să-i proteguiască, iar vigilenţa tuturor statelor 
mediteraneene a fost capabilă, vreme de mai multe 
veacuri, să-i ţină în frâu. Dacă lucrurile ar fi stat altfel, ne 
întrebăm cât ar mai fi durat până să apară Renaşterea sau 


dacă ea ar mai fi înflorit vreodată. Turcii nu cuceriseră 
încă Constantinopo- lul şi nu-şi întinseseră stăpânirea 
asupra Africii de Nord. Veneţia, Genova, Franţa şi Spania 
maură se aflau în strânsă legătură cu Cavalerii Ospitalieri 
ai Ordinului Sfântul Ion din Ierusalim, urmaşi ai cruciaților 
şi duşmani ereditari ai lui Mahomed, ca să-şi apere 
corăbiile împotriva bandelor izolate ale „răzuitorilor 
mării“. 

Cel mai hotărât dintre primele eforturi de a-i nimici 
pe corsarii nord-africani a avut loc în 1390, când geno- 
vezii, alarmaţi de o serie de pierderi pe apele mărilor, au 
mobilizat „un mare număr de lorzi, cavaleri şi gentilomi 
din Franţa şi Anglia“ şi au pornit să-i atace în vizuina lor 
de la Metredia, pe coasta tunisiană. 

Contingentul englez era comandat de Henric de Lan- 
caster, ulterior regele Henric al IV-lea. Greul debarcării a 
fost suportat de arcaşii săi, a căror ploaie de săgeți - ca la 
Crecy şi Poitiers - a înfrânt rezistenţa inamicului de-a 
lungul coastei şi I-a silit să se retragă în fortăreață. Apoi 
invadatorii s-au instalat în jurul ei pentru a duce îa bun 
sfârşit unul din lungile şi plicticoasele asedii caracteristice 
războiului medieval. Forţele creştine, lipsite de o artilerie 
eficientă şi insuficiente numericeşte pentru un asalt, au 
început să aştepte în afara zidurilor cetăţii. Dar bolile i-au 
vlăguit mai repede decât i-a decimat foamea pe apărători ; 
două luni mai târziu s-a ajuns, în sfârşit, la pace şi 
europenii au ridicat pânzele, plecând spre casă. Cu toate 
că piraţii nu fuseseră exterminați, un timp oarecare, cum 
se întâmplă îndeobşte după asemenea expediţii de 
pedepsire, ei au fost suficient de intimidaţi pentru a nu mai 
desfăşura operaţii de mare anvergură. 

Dar în 1492, acest an crucial al istoriei moderne, 
situaţia s-a schimbat brusc. Sub Ferdinand şi Isabela, 
Spania a smuls stăpânirea Peninsulei Iberice de la mauri şi 
i-a silit să se întoarcă val-vârtej de unde veniseră, dincolo 
de strâmtoarea Gibraltar, după mai bine de şapte sute de 
ani de şedere în Europa. Fireşte, efectul asupra vieţii 
sociale si politice din Africa de Nord a fost imediat şi 


profund, într-o ţară care de-abia era în stare să întreţină 
câţiva meşteşugari, ţărani şi neguţători săraci, au fost pe 
neaşteptate introduşi mai multe sute de mii de oameni 
mândri, civilizaţi şi războinici, care nu dispuneau de o 
ocupaţie, dar erau în schimb stăpâniţi de o ambiţie destul 
de mare şi de o nepotolită sete de răzbunare. 

Răzbunarea pentru nedreptăţile îndurate, cel puţin 
tot atât de mult ca şi dorinţa de a fi compensaţi pentru 
averile pierdute i-a împins pe mauri spre o vrăjmăşie fără 
margini împotriva Spaniei, care, în cele din urmă, deveni 
părtaşă la un război sfânt între creştinătatea din Apus şi 
coreligionarii lor. Chiar de la început, cei izgoniți se 
bucurau de anumite avantaje în atacurile pe care le în- 
treprindeau împotriva comerţului tot mai extins al tână- 
rului imperiu spaniol. Cunoşteau limba, erau familiarizați 
cu obiceiurile negustoreşti ale spaniolilor, dispuneau de 
surse nelimitate de informaţie de la compatrioţii pe care îi 
lăsaseră în Spania. In loc să mai fie aliaţi ai puterilor care 
controlau Mediterana, ei erau acum inamici, şi prin 
aceasta federaţia era mult slăbită, în timp ce duşmanul 
devenise dintr-o dată infinit mai puternic. 

La data expulzării lor, marea era un domeniu 
necunoscut musulmanilor, iar navigația, o artă pe care mai 
trebuiau s-o înveţe. Foarte mulţi dintre ei încercau o 
groază superstiţioasă faţă de apa adâncă, cam în genul 
celei încercate de vechii greci. Ni se relatează că, după 
cuccrirea Egiptului de către arabi, marele calif Omar i-a 
scris generalului său suprem întrebându-l cum este 
marea, despre care auzise atâtea. In răspunsul său, 
militarul i-a descris-o ca pe „o fiară uriaşă pe care proştii 
umblă ca viermii pe buşteni“. Califul emise de îndată un 
ordin general potrivit căruia niciun musulman nu putea 
întreprinde o călătorie pe această stihie periculoasă fără o 
permisiune specială. 

întregul caracter al pirateriei mediteraneene s-a 
schimbat aproape peste noapte după izgonire. Noul neam 
de corsari a construit vase mai mari şi mai rapide, 
înlocuind vâslele cu pânze. Ei au perfecţionat organizarea 


vieţii la bord, mărind numărul captivilor necesari pentru 
galere cu cei pe care-i robeau în urma atacurilor împotriva 
vecinilor din interior şi folosind pentru expediţii numai 
oameni experimentați în luptă. Considerând că pirateria 
este nu numai o afacere, dar şi o ramură a navigaţiei, ei au 
perfecţionat un sistem cuprinzător prin care, plătind 
procente (de obicei 10% din pradă) conducătorilor 
băştinaşi de-a lungul coastei, îşi asigurau protecţia, 
precum şi un debuşeu pentru capturi : şeicul, ţinând 
seama de propriile sale interese, se angaja .să-şi apere 
asociaţii împotriva inamicilor acestora şi să le ofere o piaţă 
deschisă pentru mărfurile lor la încheierea fiecărei 
călătorii. 

In 1504 a avut loc primul atac pe scară întinsă în 
noile condiţii, un atac care a alarmat creştinătatea aproape 
tot atât de mult ca şi înaintarea turcilor în susul văii 
Dunării. 

Papa Iuliu al II-lea a trimis două dintre cele mai mari 
galere de război ale sale, puternic înarmate, să transporte 
o seamă de obiecte preţioase de la Genova la Civita 
Vecchia. Vasul amiral, la câteva mile în faţă şi în afara 
razei vizuale a celuilalt, trecea pe lângă insula Elba, când a 
zărit un galiot, dar, nesuspectând nimic, şi-a văzut de 
drum, încet şi temeinic. Căpitanul, Paolo Victor, nu avea de 
fapt niciun motiv să bănuiască prezenţa piraţilor în 
preajma sa. Corsarii nord-africani nu-şi făcuseră apariţia în 
aceste ape timp de mulţi ani şi, dealtfel, obişnuiau să atace 
numa” vase mai mici. Pe neaşteptate însă, galiotul a trecut 
la abordaj şi italianul a văzut puntea lui ticsită de turbane 
mişcătoare. Fără niciun avertisment, înainte chiar ca 
galera să fi apucat să oprească, o ploaie de săgeți şi 
gloanţe se abătu asupra punților înţesate de oameni şi o 
clipă mai târziu maurii năvăleau la bord, conduşi de un 
omuleţ îndesat, cu barbă roşie. Câteva clipe mai târziu, 
Marea galeră era capturată, iar supraviețuitorii echipajului 
împinşi de la spate şi minaţi ca vitele în ocol. 

Căpitanul cu barbă roşie trecu apoi la îndeplinirea 
celei de-a doua părţi a programului său, şi anume 


capturarea celei de-a doua galere papale. Câţiva dintre 
ofiţerii lui au obiectat împotriva celei de-a doua operaţii, 
întrucât era prea periculoasă în împrejurările respective : 
sarcina de a păstra prada câştigată părea suficientă, fără a 
mai fi nevoie de un nou risc. Comandantul lor îi reduse la 
tăcere printr-un gest imperios ; el întocmise deja un plan 
pe baza căruia prima victorie urma să o garanteze pe cea 
de-a doua. El porunci ca prizonierii să fie despuiaţi de 
haine si să fie îmbrăcaţi cu ele oamenii săi, pe care îi aşeză 
în iocurile cele mai vizibile de pe bordul galerei, 
remorcând 

galiotul, ca să dea marinarilor de pe galera a doua 
impresia că vasul papei făcuse o captură. 

Acest simplu vicleşug a dat roade. Cele două vase s- 
au apropiat, echipajul celui de-al doilea s-a îngrămădit 
spre margine ca să vadă ce se întâmplă ; urmă o altă ploaie 
de săgeți şi gloanţe, abordajul şi, peste câteva clipe, 
marinarii creştini erau legaţi de vâslele propriei lor corăbii 
în locul sclavilor mauri eliberaţi. In mai puţin de două ore 
de la prima ciocnire, galiotul şi victimele lui se îndreptau 
spre Tunis. 

Aceasta a fost prima apariţie a lui Arouj, cel mai 
vârstnic dintre cei doi fraţi Barbarossa, pe o scenă care 
avea să fie dominată de el şi de familia sa timp de multe 
generaţii. Era fiul unui olar creştin de origine greacă, cu 
numele de Iacob, care se stabilise în Mytilini după 
cucerirea localităţii de către turci. De tânăr încă, Arouj 
trecuse de bunăvoie la mahomedanism, se îmbarcase pe 
un vas pirateresc turcesc şi curând după aceea devenise 
stăpin pe Marea Egee. „Nu era foarte înalt de stat, dar 
foarte îndesat şi robust. Părul şi barba erau absolut roşii; 
avea ochii scânteietori şi vii, nasul acvilin sau roman şi 
tenul între oacheş şi alb“. 

Totuşi, Arouj îşi făcu neaşteptata apariţie în Medite- 
rana de Vest nu ca vasal turc, ci ca pirat independent. De 
îndată ce fu lăsat să-şi facă mendrele în Marea Egee, el 
reuşi să-şi convingă echipajul să refuze supunerea faţă de 
Marea Poartă şi să i se alăture într-o carieră care avea să 
le permită să scape atât de supărătoarea autoritate, cât şi 
de capitaliştii profitori ai Constantinopolului. 

Cu toate acestea, avea nevoie de un sprijin oarecare, 
de un port-liman pe furtună şi de o piaţă accesibilă, dacă 
nu chiar de capital. Arouj plecă la Tunis şi încheie un acord 
convenabil cu beiul local, care se obliga să satisfacă aceste 
cerinţe în schimbul a 200/0 din jafuri, procente reduse 
ulterior la 10, după ce piraţii au fost îndeajuns de puternici 
pentru ca să-şi impună propriile lor condiţii. 


Isprăvile senzaţionale ale lui Arouj, culminând cu 
capturarea galerelor papale, au atras în jurul lui pe toţi 
aventurierii de pe țărmurile sudice şi estice ale 
Mediteranei, precum şi un mare număr de renegaţi din 
diferite ţări. Atracția lui era la fel de mare ca aceea 
exercitată de Drake asupra tinerilor din Devon şi Cornwall 
în cea de-a doua jumătate a aceluiaşi secol. Au apărut şi 
prozeliţi, şi în curând Mediterana a fost infestată de la un 
capăt la celălalt de companii ale piraţilor din porturile 
nord-africane. Taxele de asigurare deveniseră prohibitive 
şi, în anumite branşe, comerţul era ca şi strangulat. 
Ferdinand de Spania,. ajuns conducătorul recunoscut al 
creştinătăţii, şi, în calitate de cap al celei mai mari puteri 
maritime din lume, cel care suferise cel mai mult, îşi 
asumă răspunderea de a-i reprima pe foştii stăpâni şi 
actualii inamici ai Spaniei. In fruntea unei flote puternice, 
el a blocat coasta şi în doi ani de zile, între anii 1509 şi 
1510, a pus cu botul pe labe Oranul, Bougie şi Algerul, în 
acea vreme cele trei principale fortărețe ale corsarilor. La 
încheierea păcii, algerienii s-au obligat să-i plătească 
regelui catolic un tribut anual drept chezăşie a bunei lor 
purtări în viitor, garanţie pe care Ferdinand a întărit-o 
construind o fortăreață puternică pe insula Peñón din faţa 
portului lor. 

Cât timp a trăit Ferdinand, piraţii au fost oarecum 
ţinuţi în şah, şi două încercări de a recaptura Bougie (1512 
şi 1515) au fost respinse. In prima acţiune, Arouj şi-a 
pierdut un braţ, zdrobit de o archebuză. Totuşi, după 
moartea regelui spaniol, în 1516, algerienii s-au răsculat şi 
I-au rugat pe Salim-ed-Teumi, un arab din Blida, să fie 
conducătorul lor. Salim a acceptat şi curând după aceea a 
instituit o blocadă a fortului din Peñón. 

Socotind că propriile sale resurse sunt 
neîndestulătoare, Salim a trimis o solie la Arouj, care, cu 
doi ani în urmă, capturase Jijil de la genovezi, rugându-l 
să-i vină în ajutor. Arouj a acceptat şi a plecat de îndată 
spre Alger în fruntea a 5 000 de oameni, în timp ce fratele 
său, cumplitul Kheyr-ed-din, care avea curând să-i 


succeadă şi să-i depăşească, venea din urmă cu flota. La 
sosirea lui, Arouj, poate îngrijorat de dificultăţile unei 
suveranităţi divizate, I-a strangulat pe Salim cu propriile 
sale mâini şi a devenit stăpânul localităţii, formal ca vasal 
al sultanului Turciei. 

Mica garnizoană spaniolă din Peñón continua să 
reziste şi comandantul piraţilor nu izbutea să facă nimic 
împotriva ei. Pe de altă parte, Spania nu reuşea să o 
elibereze. O armadă trimisă în 1517 de către regent, 
cardinalul Xim?nes, sub comanda lui Don Diego de Vera, a 
fost înfrântă, 7 000 de veterani spanioli au fost puşi pe 
fugă de mauri şi flota a naufragiat din cauza unei furtuni. 
Fortăreaţa a căzut abia în 1529. 

Intre timp, Arouj Barbarossa îşi consolida poziţia. In 
scurtă vreme, întregul teritoriu cunoscut astăzi sub 
numele de Algeria a fost inclus în regatul său, iar 
Barbarossa a început să facă incursiuni în provinciile 
învecinate, Tunisia şi Tilimsan. Algerienii şi-au dat curând 
seama că stăpânirea lui este şi mai aspră decât cea a 
predecesorului şi în 1518 s-au răsculat din nou, chemându- 
i pe spanioli în ajutor. împăratul Carol al V-lea, neliniştit de 
puterea crescândă a corsarului, a fost mai mult decât 
dispus să trimită o forţă expediţionară de zece mii de 
veterani aleşi pentru a-l înfrânge. Arouj a fost surprins la 
Tilimsan în fruntea unei forţe de numai o mie cinci sute de 
oameni. Luându-şi comorile cu sine, el plecă în grabă în 
Alger, în timp ce spaniolii, sub conducerea marchizului de 
Coma- res, guvernatorul  Oranului, îl urmăreau 
îndeaproape. Urmărirea devenea din ce în ce mai aprigă ; 
sperând să distragă atenţia inamicului, Arouj împrăştie în 
urma sa aur şi bijuterii, ca peţitorul Atalantei. Implacabilul 
spaniol aruncă doar o privire şi-şi continuă urmărirea, 
prin- zându-i pe musulmani în momentul în care traversau 
Rio Salado. Arouj a reuşit să treacă apa, însă, dându-şi 
seama că ariergarda sa a fost prinsă, traversă râul înapoi 
fără să stea pe gânduri şi se aruncă în luptă. Practic, 
întreaga armată în derută a fost exterminată şi odată cu ea 
a pierit şi comandantul ciung cu barbă roşie. 


In familiile de pirați, geniile reapar tot atât de rar ca 
şi în cele ale căror preocupări sunt mai paşnice. In branşa 
sa, Arouj a fost primul dintr-o puternică familie 
musulmană. Dar fratele său mai tânăr, denumit Khizr, 
cunoscut de mahomedani sub numele de Kheyr-ed-din şi 
de creştini, după moartea fratelui său, tot ca Barbarossa, I- 
a depăşit. El a completat îndrăzneala şi abilitatea 
războinică a lui Arouj cu o înţelepciune de om de stat, care 
I-a ridicat deasupra condiţiei de şef de banditi, până la cele 
mai înalte funcţii în lumea Islamului. 

Să menționăm aici că repetarea numelor 
mahomedane este inevitabilă. Motivul repetării numelui lui 
Barbarossa este evident. Totuşi, se întâmplă adesea ca un 
om să nu fie cunoscut după alt nume în afară de acela al 
titlului său familiar. Astfel, toţi şefii piraţilor erau denumiți 
Reis, ceea ce înseamnă doar „căpitan“ ; nu mai puţin de 
trei figuri remarcabile în secolul care a urmat au purtat 
numele de Murad ; în consecinţă, nu este greşit să 
afirmăm că Murad Reis apare în analele piraţilor nord- 
africani ca şi căpitanul Jones în registrele Amiralității 
britanice. 

înfăţişarea fizică a lui Kheyr-ed-din era şi mai 
impunătoare decât cea a fratelui său. „Avea o statură care- 
1 avantaja, o expresie nobilă şi maiestuoasă ; era bine pro- 
porţionat şi robust, păros si cu o barbă extrem de 
stufoasă ; sprâncenele şi genele îi erau deosebit de lungi şi 
dese : părul lui, până să încărunţească, era de un roşu 
aprins...“ 

Prima măsură pe care a luat-o Kheyr-ed-din după ce a 
moştenit numele şi pământurile fratelui său a fost să 
trimită o solie la Constantinopol pentru a oferi formal 
Marelui Senior noua sa provincie algeriană şi pentru a se 
declara vasalul umil al Imperiului otoman. Sultanul, care 
tocmai atunci subjugase Egiptul, a fost îneântat să adauge 
acest teritoriu important noilor sale posesiuni şi, accep- 
tând oferta, l-a numit pe Kheyr-ed-din beglerbeg sau 
guvernator general al Algerului. In felul acesta, mult 
hăituitul corsar şi-a asigurat sprijinul unuia dintre cei mai 


puternici stăpânitori ai lumii, păstrându-şi, totodată, 
destulă libertate de mişcare, datorită distanței 
considerabile de Constantinopol. Primul avantaj 
substanţial pe care I-a dobândit au fost două mii de 
ieniceri din escorta noului său suzeran. 

Noul vicerege a trecut la organizarea teritoriului său 
printr-un sistem de alianţe încheiate cu vecinii şi prin 
subjugarea celor care prezentau o importanţă imediată 
pentru el. Unul câte unul, oraşele de coastă cucerite cu 
atâta greutate de Ferdinand au fost recâştigate de la 
spanioli, până când, în cele din urmă, în mâinile 
duşmanului nu a mai rămas decât fortăreaţa Penon, la 
intrarea în portul Alger. Intre timp, el a pus pe fugă forţele 
spaniole care-l atacau succesiv şi a luat hotărârea de 
a'recâştiga posesiunile acestora. Printre altele, în 1519 I-a 
respins pe amiralul Don Hugo de Moncada, care, cu o flotă 
de cincizeci de vase de război şi o armată de veterani, 
încercase să ocupe Algerul. 

Devenind într-o fază atât de timpurie a domniei sale 
stăpânul unor considerabile porţiuni de coastă la est şi 
vest de Alger, Kheyr-ed-din, cu o flotă recondiţionată, a 
reluat activitatea fratelui său, de agresiune împotriva 
navelor şi oraşelor creştine. El nu mai era însă un 
conducător răzleţ, ci şeful unui grup de flote, reuşind să 
strângă în jurul său cea mai formidabilă colecţie de şefi de 
pirați pe care o cunoscuse vreodată lumea : Dragut, un 
mahomedan din Rhodos ; Sinan, „evreul din Smirna“, 
bănuit de magie neagră pentru că putea să se orienteze pe 
mare cu ajutorul arbaletei ; Aydin, creştinul renegat, 
cunoscut de spanioli ca „Ioacă-draci“, iar de francezi şi 
turci ca „loacă-spanioli“ 

In fiecare primăvară, când vremea începea să se 
statornicească, domnii aceştia porneau din Alger şi 
mişunau prin Mediţerana de Vest, regiunea favorită a 
atacurilor lor fiind şenalele navigabile din preajma coastei 
Spaniei şi a insulelor Baleare, cu toate că, din vreme în 
vreme, se aventurau şi în strâmtoarea Gibraltar pentru a 
intercepta corăbii spaniole încărcate cu comori care se 


întorceau din cele două Americi la Cadiz. 

Intr-atâta se înrădăcină acest obicei, încât deveni 
monoton. Singura variaţie o ofereau unele atacuri deosebit 
de spectaculoase sau ciocnirile cu vreo flotilă spaniolă 
echipată în scopuri de „pedepsire“. In 1529, „Toacă- draci“ 
pleacă într-una din expedițiile sale obişnuite spre insulele 
Baleare. După capturarea prăzilor „normale“ (mai multe 
vase şi un număr foarte mare de sclavi), căpitanul a fost 
informat că la Oliva, un mic port pe coasta Valenciei, sunt 
mulţi „moriscos“, sclavi mauri, dispuşi să plătească sume 
frumoase pentru a scăpa de oblăduirea Spaniei. 

Sosind în acea noapte în largul portului Oliva, 
„Ioacă- draci“ a îmbarcat două sute de familii de 
„moriscos“ şi s-a îndreptat spre insula Formentara. De-abia 
dispăru corsarul, când generalul Portundo, cu opt galere 
spaniole, apăru în largul coastei şi, aflând vestea, porni 
urmărirea în direcţia insulelor Baleare. „Iloacă-draci”, 
dându-şi seama că nu mai putea manevra vasele din cauza 
numărului mare de refugiaţi aflaţi la bord, i-a debarcat pe 
Formentara şi s-a pregătit pentru luptă, care se anunţa cu 
totul inegală. 

Corăbiile spaniole s-au apropiat, dar, spre 
surprinderea algerienilor, au trecut fără să tragă un foc. 
Comandantul spaniol se oprise pentru a negocia o 
răscumpărare ; oferea zece mii de ducați proprietarilor 
„moriscilor“ în cazul când i-ar fi redat teferi, iar pe de altă 
parte, se temea să nu-i înece atacând cu artileria grea pe 
actualii lor deținători. Corsarii, interpretând şovăirea lui 
drept laşitate, luară ofensiva şi, „vâslind de mama focului, 
s-au năpustit asupra lor ca vulturii şi au înconjurat cele opt 
galere înainte ca spaniolii, uimiţi, să-şi dea seama pe ce 
lume trăiesc“. Generalul Portundo a murit puţin mai târziu. 
Şapte galere s-au predat, iar ultima s-a refugiat la Ibiza - 
câteva mile mai departe. 

Corsarii au reîmbarcat apoi cele două sute de familii, 
care urmăriseră cu înfrigurare bătălia de pe țărm, şi, după 
3 — istoria pirateriei ce au eliberat mai multe sute de 
sclavi musulmani de pe băncile de vâslit ale galerelor 


capturate, înlocuindu-i cu membrii echipajelor, lopătară 
îndărăt pentru a fi primiţi în triumf la Alger. 

In acelaşi an, Kheyr-ed-din a venit, în cele din urmă, 
de hac fortăreței buclucaşe de pe insula Peñón. Stăpâni- 
torul algerian îşi aruncase în repetate rânduri resursele 
sale crescânde împotriva fortăreței, dar fără succes. Era 
aproape vital să pună mâna pe ea ; datorită poziţiei sale, 
niciun vas nu putea să intre în port sau să-i părăsească 
fără permisiunea spaniolilor ; în consecinţă, toate vasele 
corsare trebuiau să acosteze în afara radei, ceea ce era o 
întreprindere extrem de dificilă. 

De data aceasta, atacul fu lansat cu o violenţă şi o 
hotărâre fără precedent. După un bombardament masiv, 
care tinu fără întrerupere şaisprezece zile şi şaisprezece 
nopţi, un detaşament de asalt de o mie două sute de 
oameni  înaintă şi copleşi pe apărătorii care mai 
rămăseseră şi care fură siliţi să se predea până la ultimul 
om. Curajosul guvernator al fortăreței, Don Martin de 
Vargas, deşi rănit, fu flagelat până când îşi dădu sufletul în 
prezenţa şefului piraţilor. Acesta porunci apoi ca Jortul să 
fie ras de pe faţa pământului şi începu construirea marelui 
dig care adăposteşte şi astăzi portul Alger, sarcină uriaşă, 
care, pentru a fi dusă la bun sfârşit, a necesitat truda a mii 
de sclavi creştini vreme de doi ani. 

Pentru Spania, dezastrul nu era încă total. 
Paisprezece zile după căderea insulei Peñón, apărură nouă 
vase de transport încărcate cu trupe şi muniții pentru 
întărirea garnizoanei.  Uimit de dispariția  fortului, 
detaşamentul patrula prevăzător, când piraţii ţâşniră în 
galiotele lor lungi şi puseră stăpânire pe întregul convoi - 
două mii şapte sute de captivi şi mari cantităţi de muniții, 
tunuri şi provizii. 

Barbarossa, deşi de obicei în centrul vastei sale 
pânze de păianjen în continuă extindere, lua şi el din când 
în când drumul mării. In .1534, după ce construi o flotă de 
şaizeci şi una de galere după propriile sale proiecte, porni 
în larg ca să atace creştinătatea în însăşi inima ei. Navi- 
gând direct prin strâmtoarea Messina, el apăru în faţa 


localităţii Reggio înainte ca locuitorii să-şi dea seama de 
prezenţa lui şi captură toate navele din port, precum şi 
sute de sclavi creştini. Chiar a doua zi atacă şi distruse 
castelul Sf. Lucida, luând opt sute de prizonieri, apoi 
navigă spre nord, jefuind şi iăcând incursiuni fără 
discriminare. 

In timpul călătoriei, povestirile pe care le auzise 
despre frumoasa Gonzaga, ducesă de Trajetto şi contesă 
de Fondi, îl ispitiră să întreprindă o acţiune de un caracter 
cu totul diferit. Tânără se bucura de faima de a fi cea mai 
frumoasă femeie din Italia ; nu mai puţin de două sute opt 
poeţi italieni scriseseră versuri în cinstea ei, iar desenul 
gravat pe blazonul ei era Floarea dragostei. Corsarul se 
gândi că Gonzaga ar putea constitui un remarcabil semn 
de devotament faţă de noul său stăpân, Soliman 
Magnificul. 

Doamna se afla la Fondi. Piraţii navigară într-acolo 
repede în cursul nopţii. Dar vestea prezenţei lor sosi mai 
degrabă şi doamna de-abia avu timp să sară din pat şi să 
fugă în galop, îmbrăcată doar în cămaşa de noapte şi 
însoţită de un singur slujitor. Ea izbuti să scape şi mai târ- 
ziu îl condamnă pe însoțitor la moarte pentru că, afirma 
ea, acesta şi-ar fi permis anumite libertăţi în cursul 
desperatului galop nocturn. Kheyr-ed-din, furios că i-a 
scăpat din mână îmbietoarea pradă pentru sultan, porunci 
oamenilor săi să treacă oraşul, timp de patru ore, prin foc 
şi sabie. 

Adevăratul scop al expediției sale nu fusese încă 
dezvăluit. In timp ce curţile europene continuau să audă 
despre jafurile şi incendierile poruncite de el de-a lungul 
ambelor coaste ale Italiei, precum şi despre corăbiile 
umplute doldora cu pradă pe care le trimitea regulat la 
Constantinopol, el viră brusc spre sud, străbătu rapid Me- 
diterana, intră în portul Tunis, bombardă oraşul şi-l 
captură într-o singură zi. Sultanul Hassan, protejatul 
Spaniei, fugi şi, odată cu acestea, se strică echilibrul de 
forţe din Mediterana. Nu numai că punctul de sprijin al 
Spaniei din Africa de Nord fusese aproape distrus, dar şi 


stăpânirea ei asupra Siciliei era ameninţată prin izolarea 
insulei atât dinspre est, cât şi dinspre vest. 

Lucrurile nu mai puteau continua în felul acesta. 
Carol al V-lea strânse în grabă o flotă uriaşă (mai mult de 
şase sute de vase) la Barcelona, sub comanda lui Andrea 
Doria, cel mai mare dintre amiralii spanioli, deşi prin 
naştere genovez. în mai 1535, flota plecă spre Tunis. 
Soldaţii de pe vase erau italieni, germani şi spanioli; pe 
drum, expediției i se alătură o escadră a „Religiei“, 
cavalerii Ordi- 

nului Sfântul loan din Malta. Asemeni celor mai 
multe dintre aceste expediţii de pedepsire, componenţa 
rasială a forţelor aducea foarte mult cu efectivele 
cruciadelor. 

După un bombardament scurt, dar intens, fu 
efectuată o breşă în zidurile Golettei, fortăreaţa care păzea 
intrarea în portul Tunis, şi Chevalier Cossier îi conduse pe 
cavalerii Ordinului Sfântul loan în interiorul ei. După o 
cruntă luptă corp la corp, în timpul căreia Sinan Evreul 
conduse trei contraatacuri, maurii fură, în cele din urmă, 
izgoniți. 

Barbarossa se puse în fruntea unei armate de zece 
mii de oameni şi înaintă pentru a da piept cu armata 
creştină, în timp ce aceasta pornise marşul împotriva 
oraşului. Dar trupele sale se destrămară şi fugiră, iar 
Kheyr-ed-din cu cei doi generali ai săi, Sinan şi „loacă- 
draci“, se refugiară la Bona, un port aflat la o depărtare de 
câteva mile. Cu prevederea sa obişnuită, corsarul îşi 
adăpostise flota. 

Intre timp, mii de sclavi creştini ieşiră din cetate şi se 
alăturară salvatorilor lor, jefuind şi prădând oraşul. Trei 
zile la rând, împăratul supuse oraşul unui dezmăţ de 
asasinate şi jafuri, până când, în cele din urmă, soldaţii şi 
sclavii creştini îndreptară armele unii împotriva celorlalţi 
şi începură să se bată pentru pradă. Până şi cronicarii 
catolici vorbesc ruşinaţi despre această afacere, pentru că 
victimele nu erau câtuşi de puţin pirați, ci locuitori paşnici 


ai Tunisului, care, doar cu un an mai înainte, fuseseră 
prietenii Spaniei, fiind ulterior siliţi să accepte autoritatea 
lui Kheyr-ed-din. 

împăratul încheie apoi cu sultanul detronat un tratat 
prin care continua să deţină stăpânirea asupra Golettei şi 
să primească un tribut anual, cu promisiunea că toate 
actele de piraterie vor înceta. înainte de august, Carol 
părăsi 'Tunisul, însărcinându-l pe Doria să-i prindă pe 
Kheyr-ed- din viu sau mort. împăratul se întoarse în ţară ca 
erou al Europei, cruciatul şi cavalerul rătăcitor care 
biruise pe cel ce era spaima creştinătăţii. Nenumărate 
tiparniţe şi ateliere de pictură au lucrat nenumărate ore 
suplimentare pentru a-l imortaliza pe el şi fapta sa 
vitejească. 

Dar chiar în timp ce poeţii cântau şi pictorii 
zugrăveau, Barbarossa nu stătea cu mâinile în sân. La 
sosirea sa la Bona, el îşi strânse pe daţă cele douăzeci şi 
şapte de galiote şi, în momentul când acestea au fost gata, 
porni spre Minorca. 

In trei zile ajunse în largul portului Mahon, escadra 
sa fluturând steagul spaniol. Locuitorii insulei, care 
auziseră deja unele zvonuri despre succesele împăratului 
la Tuiais, îşi închipuiră că vasele sunt o parte din armada 
care se întoarce în ţară şi se pregătiră să le primească în 
triumf. Tunurile fortăreței traseră o salvă de salut, iar 
răspunsul la proiectilele lor oarbe fu o grindină bine 
dirijată de obuze şi săgeți. Oraşul şi cheiul, unde stătea 
ancorat un mare vas portughez cu o bogată încărcătură, au 
fost distruse şi Barbarossa porni spre Constantinopol spre 
a-i oferi lui Soliman şase mii de prizonieri pentru a-şi 
diminua vina de a fi pierdut Tunisul. Sultanul se arătă 
milostiv şi acceptă binevoitor această compensație, 
numindu-l pe beglerbegul Algerului mare amiral al tuturor 
flotelor otomane. 

In următorii doi ani, atât Doria, cât şi Barbarossa se 
aflau pe mare, provocându-şi pagube imense, dar fără a 
avea contact unul cu celălalt. In 1537, amiralul spaniol în- 
frânse o forţă otomană şi duse douăsprezece galere 


turceşti la Messina. Algerianul se răzbună pârjolind coasta 
Apuliei. In timp ce era angajat în felul acesta, el află că 
Veneţia a intrat în războiul sfânt împotriva Islamului ; aşa 
că se îndreptă spre Cor fu, pe atunci posesiune ve- neţiană, 
şi debarcă douăzeci şi cinci de mii de oameni şi treizeci de 
tunuri la o depărtare de trei mile de cetate. Patru zile mai 
târziu primi întăriri - douăzeci şi cinci de vase de război. 
Cel mai mare tun din lume intră în acţiune pentru prima 
oară - un tun de cincizeci de livre, care, minune mare, a 
tras nouăsprezece obuze în trei zile. Precizia monstrului nu 
era, totuşi, pe măsura proporţiilor, deoarece nu reuşi să 
lovească în plin fortăreaţa decât de cinci ori în cursul unui 
asediu de o lună. Rezistenţa se dovedi prea puternică şi la 
17 septembrie Soliman renunţă la atac, cu observaţia că o 
mie de asemenea fortărețe nu meritau sacrificiul unei 
singure vieţi dintre bravii săi ostaşi. Kheyr-ed-din protestă, 
însă se supuse şi încheie sezonul cu o incursiune în 
Adriatica, omorând şi incendiind tot ce întâlnea.în cale şi 
retrăgându-se cu mii de captivi, dintre care unii aparţineau 
celor mai nobile familii venețiene. Inventarul prăzii sale 
cuprindea patru sute de mii de monezi de aur, o mie de 
fete şi o mie cinci sute de băieţi. El trimise în dar 
stăpânului său imperial două sute de băieţi îmbrăcaţi în 
straie purpurii, purtând fiecare câte o cupă cie aur şi una 
de argint, alţi două sute cu baloturi ele stofă fină şi treizeci 
care să-i ofere sultanului treizeci de pungi bine căptuşite. 

In vara anului 1538 era din nou plecat în larg, când îi 
ajunse la ureche zvonul că inamicul patrulează prin 
Adriatica. Flota lui Doria, sporită acum datorită navelor 
Veneţiei şi ale papei, era cea mai formidabilă escadră 
trimisă vreodată în urmărirea corsarilor. Kheyr-ed-din, 
aruncindu-şi privirea asupra celor o sută cincizeci de nave 
de linie care-i aparţineau, se hotărî se rişte. Renunţând la 
o expediţie profitabilă în vecinătatea Cretei, el se deplasă 
spre Marea Ionică. Reperă inamicul în golful Preveza, pe 
coasta Albaniei. 

Cele m#i mari forţe maritime, cei mai de temut 
adversari pe mare se aflau, în sfârşit, faţă în faţă. Alături 


de Doria se aQau optzeci de galere venețiene, treizeci şi 
şase de galere papale şi treizeci de galere spaniole, total 
izând, împreună cu cincizeci de galioane cu pânze, 
aproape două sute de vase de război, având la bord şaizeci 
de mii de oameni şi două mii cinci sute de tunuri. Kheyr- 
ed-din avea sub conducerea sa floarea forţelor navale ale 
Islamului şi pe neîntrecuţii săi locţiitori, instruiți de el 
însuşi, Dragut, Si nan şi Murad. Acesta din urmă avea să-i 
suc- ceadă în chip de ghimpe în coasta creştinătăţii, după 
ce treizeci şi trei de ani mai târziu, în apropiatul golf 
Lepanto, avea să se dea o altă bătălie, cu un alt rezultat. 

La 25 septembrie, cele două flote ajunseră să se vadă 
una pe cealaltă. Niciunul dintre comandanţi nu dorea să 
înceapă lupta, preferind să manevreze, să aştepte vântul şi 
să vadă ce va face celălalt. Se pare că Doria îşi pierduse 
agerimea de odinioară. Cu toate că depăşea inamicul din 
punct de vedere numeric, el se tinu în apropierea portului, 
până când pierdu avantajul iniţial. Este posibil ca şovăiala 
lui să se fi datorat vârstei sau, după cum au sugerat unii, 
urii pe care o nutrea bătrânul genovez împotriva vechiului 
inamic al oraşului său, Veneţia, în numele căreia lupta într- 
o mare măsură. Abia lâ 28 septembrie, c.ind toate 
elementele exterioare avantajau pe turci, ordonă el ieşirea 
flotqi din port. Urmă o luptă crâncenă, în care creştinii au 
fost bătuţi. In timp ce vântul sporea în intensitate, ei au 
fugit, lăsând în urmă un număr foarte mare de captivi în 
mâinile duşmanului. Steagul lui Soliman Magnificul flutura 
acum atotbiruitor deasupra tuturor apelor Mediteranei. 

Au trebuit să treacă trei ani până când Europa 
creştină să-şi revină îndeajuns pentru a încerca să-şi ia 
revanşa. De data aceasta, ea era hotărâtă să-i scoată pe 
pirați din principala lor vizuină, Alger, şi comanda îi fu din 
nou încredinţată lui Doria. Alături de el se aflau vechii 
aliaţi, deşi aproape toate ţările creştine erau până la un 
anumit punct reprezentate de voluntari. In contingentul 
englez se aflau sir Henry Knevet, ambasadorul lui Henric 
al VIII-lea la curtea spaniolă, şi „prietenul său intim, sir 
Thomas Challoner, născut la Londra, cu studii la 


Cambridge, curtean prin educaţie, şi sub raportul religiei 
catolic zelos şi sincer“, care într-o zi avea să-i succeadă lui 
Knevet ca ministru la aceeaşi curte, trimis de fiica 
protestantă a lui Henric al VIII-lea. Printre spanioli se afla 
Cortez, cuceritorul Mexicului, despre care Morgani 
relatează, deşi e cam greu de crezut, că „a pierdut dintr-un 
ştergar legat în jurul brâului două potire extrem de 
preţioase, din srnaragd neşlefuit, evaluate la trei sute de 
mii de ducaţiu. 

Barbarossa însuşi nu se afla în .Alger în momentul 
acela ; el se înapoie însă în oraş după ce fu numit mare 
amiral al flotei turceşti. Locţiitorul lui era un renegat sar- 
dinian, Hassan, care fusese răpit de pirați de pe insula sa 
natală pe când era copil şi vândut unui stăpân care „l-a 
îndrăgit foarte mult din cauza înfăţişării sale chipeşe şi a 
vioiciunii sale neobişnuite şi curând a pus să fie castrat“. 

O armadă alcătuită din cinci sute de vase, cu echipaje 
care se ridicau la douăsprezece mii de marinari (0 
expediţie cu mult mai mare decât cea care a navigat sub 
comanda lui Medina Sidonia ca să pedepsească Anglia în 
1588 pentru vini întrucâtva asemănătoare), plecă înspre 
Alger la 19 octombrie 1541. Doria obiectă împotriva unei 
expediţii organizate când anotimpul era atât de înaintat şi 
erau de aşteptat furtuni în Africa de Nord. Carol nu ţinu 
seama de obiecțiile acestuia : e posibil ca Preveza să fi 
micşorat încrederea împăratului în amiralul său, ori să fi 
considerat că anotimpul târziu va asigura prezenţa flotei 
de corsari la Alger. In orice caz, Carol era atât de convins 
de invincibilitatea armadei sale, încât luă cu el şi câteva 
doamne spaniole ca să fie martore ale victoriei şi să 
aplaude pe învingători. împăratul se instală la bordul 
vasului amiral al lui Doria, în timp ce forţele de uscat erau 
sub comanda ducelui de Alba, cel mai mare soldat al 
secolului al XVI-lea. 

Prevestirile lui Doria se adeveriră curând. La sosirea 
în Alger se dezlănţui o furtună care împiedică orice 
comunicare cu ţărmul timp de trei zile şi chiar după ce 
încetă, 


* History of Algiers, 1731. 

debarcarea trupelor era primejdioasă şi dificilă, cei 
mai mulţi soldaţi fiind nevoiţi să treacă prin apă până la 
gât ca să ajungă la țărm. 

Odată ajunsă pe uscat, armata spaniolă a putut 
înainta şi înconjura cetatea cu uşurinţă, întrucât Hassan 
nu avea decât foarte puţine trupe pe care se putea bizui. 
începu un bombardament violent cu tunurile grele 
împotriva zidurilor şi infanteria spaniolă fu adusă în 
apropierea lor, gata să pătrundă prin breşă şi să ia cu asalt 
cetatea. Bătălia era ca şi câştigată, când, brusc, se stârni o 
altă furtună, însoţită de o rupere de nori tropicală. In- tr- 
atâta fuseseră de grăbiţi spaniolii să cucerească Algerul, 
încât nu au mai apucat să-şi debarce corturile şi proviziile, 
fiind astfel lipsiţi de echipamentul potrivit. Au trebuit să 
stea o noapte întreagă în noroi până la genunchi, loviți de 
stropii de ploaie şi îngheţaţi de vântul rece. Zorile i-au 
aflat preschimbaţi într-o gloată flămândă, înfrigurată şi 
demoralizată, incapabilă de a mai trage un singur foc, 
deoarece pulberea era udă. 

Pe neaşteptate, turcii ieşiră din cetate şi se năpustiră 
asupra creştinilor, intraţi în oarecare derută. Puțin a lipsit 
să fie cuprinşi de panică - urmarea ar fi fost, bineînţeles, 
un masacru - dacă nu ar fi fost cavalerii de Malta, care, cu 
sânge rece şi curaj, le-au acoperit retragerea. 

Intre timp, furtuna sporise în intensitate şi 
numeroase corăbii fuseseră împinse spre țărm şi 
scufundate. Doriâ porni în larg cu restul flotei ; după ce 
furtuna se domoli cât de cât, el o readuse în golful 
Temendefust şi, cu eforturi considerabile, trupele frânte de 
oboseală au fost re- îmbarcate. Numărul vaselor se 
redusese într-atâta, încât, pentru a se face loc oamenilor, 
toţi caii au trebuit să fie aruncaţi peste bord. 

In cele din urmă, la 2 noiembrie, flota luă calea mării, 
dar o altă furtună violentă o împrăştie. Mai multe vase 
spaniole naufragiară pe coasta algeriană şi echipajele lor 
fură luate în captivitate. Restul flotei luptă cu furtuna trei 
săptămâni în şir, până când ceea ce mai rămăsese din 


splendida armadă de odinioară ajunse în Spania. 

Fusese un dezastru cumplit. Trei sute de ofiţeri şi opt 
mii de soldaţi se înecaseră sau muriseră din pricina rănilor. 
Barăcile sclavilor, bagnios (locurile de detenţiune), din 
Alger erau aşa de aglomerate, încât se spunea că un 
creştin aproape nu reprezenta un schimb rentabil pentru 

ao 

o ceapă. Nici măcar gloria nu a fost salvată de la 
dezastru, poate cu excepţia cavalerilor de Malta ; locul 
unde s-au împotrivit duşmanului cu o neobişnuită bravură 
este până în ziua de astăzi cunoscut sub numele de 
„Mormân- tul cavalerilor“. Înfrângerea de la Alger a fost 
cea mai serioasă lovitură primită de cavalerii spanioli 
înainte de 1588 ; totuşi, de pe urma ei aveau să-şi revină, 
chiar dacă temporar. 

Un eveniment petrecut curând după aceea avea să în- 
târzie curmarea pirateriei şi mai mult decât victoriile 
succesive ale turcilor de la Preveza şi Alger. Francisc |, 
regele Franţei, ceru ajutorul musulmanilor în vederea unei 
reglementări favorabile a disputelor sale cu împăratul 
Carol, alianţă pe care mulţi dintre propriii săi supuşi au 
considerat-o nelegiuită. Timp de două secole teroarea 
piraţilor a putut să bântuie şi să se intensifice din pricina 
neînțelegerilor dintre creştini. Resursele Europei apusene, 
creşterea puterii sale naţionale, calitatea armatelor şi 
flotelor ei i-ar fi permis, probabil, oricând să menţină 
Marea Mediterană mai mult sau mai puţin curățată de 
pirați, dacă acest mult râvnit ţel nu ar fi fost zădărnicit de 
disensiunile dintre naţiunile creştine înseşi. Dacă Europa 
apuseană ar fi pornit la luptă cu un singur scop, sub un 
singur mare conducător, aşa cum făcuseră romanii în anul 
67 î.e.n., ar fi realizat ceea ce realizase Roma sub Pompei. 
Vorba de duh pe care Ludovic al XIV-lea avea s-o rostească 
un secol mai târziu, şi anume că, dacă nu ar fi existat 
Algerul, el ar fi trebuit să-i creeze, caracterizează, chiar 
dacă într-o măsură mai mică, politica secolului al XVI-lea. 
Pe de o parte, turcii îşi recrutau foarte mulţi, dacă nu pe 
cei mai mulţi din piraţii lor (cum ar fi cei doi fraţi 


Barbarossa, Sinan şi mai târziu Murad Reis) din sânul 
popoarelor creştine ; pe de altă parte, acestea din urmă îi 
încurajau într-una prin alianţe îndreptate împotriva celor 
de un neam cu ei. 

In 1543, Francisc încheie prima sa alianţă cu Soliman 
şi Kheyr-ed-din iu trimis la Marsilia. Pe drum, el făcu unele 
capturi, deşi părea că-şi dă silinţa să-şi respecte cu 
stricteţe însărcinarea, când guvernatorul din Reggio, 
imprudent, trase o salvă împotriva flotei în strâmtoarea 
Messina, „parcă în semn de sfidare, ceea ce îl înfurie în- tr- 
atât pe colericul căpitan-Paşa, încât, deşi nu avea 
asemenea gânduri, debarcă de îndată o mie două sute de 
oameni şi lovi cu atita putere oraşul, incit pătrunse în el 
foarte curând“ K 

Ca de obicei, Kheyr-ed-din luă un mare număr de 
prizonieri, dar, de data aceasta, căzu şi el în grea robie. 
Printre cei prinşi de el era şi fiica guvernatorului, o fată 
fermecătoare de optsprezece ani, de care marele corsar se 
îndrăgosti într-atât, incit, în ciuda celor nouăzeci de ani cât 
avea 

— potrivit legendei -, o luă în căsătorie şi-i oferi 
drept dar de nuntă libertatea părinţilor ei. 

Primele zile ale lunii de miere şi le-au petrecut la 
Civita Vecchia, oraşul în care, cu mult înainte, cele două 
galere papale din Genova nu reuşiseră să ajungă şi unde 
acum tânără soţie a cunoscut experienţa primului raid 
pirateresc pe scară mare. 

Kheyr-ed-din porni apoi mai departe spre Marsilia, 
unde îl aştepta o primire triumfală. Pavilionul vasului 
amiral francez - steagul Sfintei Fecioare - fu coborât în 
cinstea lui Barbarossa şi în locul lui fu ridicată semiluna, 
privelişte la care marsiliezii au asistat, probabil, fără a 
încerca sentimente deosebite de mândrie. 

După ce luară sfârşit ceremoniile, corsarul începu să 
se plictisească, aşa că navigă spre Nisa, apoi spre ducatul 
de Savoia, unde petrecu Câteva zile puţin profitabile 
datorită rezistenţei înverşunate a lui Paolo Simeoni, un 
cavaler de Malta care fusese cândva prizonierul lui Kheyr- 


ed-din. După aceea făcu o escală la Toulon, unde atât el, 
cât şi oamenii săi petrecăreţi se dovediră a fi nişte musafiri 
extrem de costisitori şi neplăcuţi pentru aliaţii lor francezi. 
Printre sutele de sclavi din galerele sale erau mulţi 
francezi, pe care aliaţii I-au rugat să-i elibereze. Piratul nu 
numai că a refuzat, cu toate că prizonierii mureau ca 
muştele din pricina unei molime, dar a mers până acolo 
încât a înlocuit morţii atacând satele franceze din 
împrejurimi. Când mureau aceşti nenorociţi, el nu le 
permitea o înmormântare creştinească; nu permitea nici 
măcar să sune clopotele în bisericile din oraş pentru a-i 
chema pe credincioşi la liturghie; pentru dânsul, aceste 
dangăte erau „instrumentul muzical al diavolului44. Costul 
alimentelor pentru echipaj şi plata acestuia le-a transferat 
-exclusiv pe seama vistieriei franceze. Din vreme în vreme 
trimitea câte o escadră care să-i hărţuiască pe regele 
Spaniei, în conformitate cu prevederile însărcinării sale. 

Altminteri, rămânea la Toulon, „golind alene lăzile cu 
aur ale regelui francez“. 

In cele din urmă, francezii nu au mai suportat povara 
; vizita piraţilor costa prea mult. Plecarea lor însă a costat 
şi ea destul, pentru că Barbarossa strânsese o sumă 
imensă pentru sine şi pentru plata oamenilor până la 
intrarea acestora în Bosfor. De asemenea, înainte de a 
pleca din Toulon spre patrie, a obţinut eliberarea a patru 
sute de sclavi de galeră mahomedani. 

Aceasta a fost ultima sa călătorie. Puţinii ani câţi îi 
mai rămăseseră până la sfârşitul vieţii şi i-a petrecut 
clădind o moscheie măreaţă şi un mormânt impunător 
pentru sine, în care a fost înhumat în iulie 1546. 

După moartea lui au circulat numeroase legende ; 
potrivit uneia din ele, „trupul lui a fost găsit de vreo patru- 
cinci ori afară, lângă amintitul mormânt, după ce fusese 
înhumat în el ; nici nu a fost cu putinţă să-i facă să st”a 
liniştit în groapă până când un solomonar grec i-a sfătuit 
să îngroape un câine negru alături de trupul lui, după care 
s-a potolit şi nu le-a mai pricinuit necazuri“. Mulţi ani după 
moartea liji, niciun vas turcesc nu a mai părăsit Cornul de 


Aur fără să înalțe o rugăciune şi să dea onorul 
mormântului celui mai mare dintre corăbierii turci şi celui 
mai de temut dintre piraţii Mediteranei. Kheyr-ed-din a 
supravieţuit în Islam ca erou al unei epopei vii. 

CAPITOLUL. III 

URMAŞII LUI BARBAROSSA 

Urmaşii imediaţi ai celor doi fraţi au fost locotenenţi 
de-ai lor, aleşi de ei şi crescuţi la şcoala lor. Niciunul dintre 
aceşti urmaşi nu şi-a egalat maeştrii, niciunul nu a posedat 
imaginaţia lui Kheyr-ed-din sau capacitatea lui de a 
administra regiuni atât de întinse, dar, luaţi în grup, au 
fost la fel de cutezători, mai feroci încă şi au adus 
prejudicii şi mai mari comerţului european. 

Primul dintre aceştia a fost Dragut, născut în 
Anatolia, Asia Mică, în dreptul insulei Rhodos. Era unul 
dintre puţinii conducători ai marinei turceşti care se 
născuse mahomedan. Părinţii lui erau ţărani, dar, „cum 
această viaţă obscură şi trudnică nu se potrivea cu geniul 
vioi şi năzuitor al tânărului Dragut, el fugi de acasă şi luă 
calea mării la vârstă de doisprezece ani, se îmbarcă pe un 
vas de război turcesc şi peste puţină vreme îşi câştigă 
faima de bun pilot şi trăgător neîntrecut“. Curând deveni 
proprietarul unui galiot, cu care străbătea apele 
Levantului cu mult succes. 

Zvonuri despre isprăvile sale ajunseră curând la 
urechile lui Kheyr-ed-din, care, gata oricând să aprecieze 
talentul, îl invită pe Dragut la Alger, îi încredinţă comanda 
a douăsprezece galere şi îl trimise în larg ca să se căpătu- 
iască pe sine şi pe beglerbeg. După care Dragut „nu lăsa 
să treacă o vară fără să devasteze coasta Neapolelui şi a 
Siciliei şi nicio corabie creştină nu îndrăznea să navigheze 
între Spania şi Italia ; dacă încerca s-o facă, el punea 
stăpânire pe ea fără greş, iar dacă se întâmplă să-i scape, 
compensa pierderea organizând debarcări de-a lungul 
coastelor, jefuind satele şi oraşele şi luând în robie 
mulţime mare de locuitori44. 

Până la urmă, succesele sale deveniră atât de 
insuportabile în ochii lui Caro] Quintul, încât în 1540 


împăratul trimise un ordin special lui Doria, angajat în 
acea vreme într-o vânătoare generală de pirați, aşa cum 
am arătat mai înainte, ca „să-i urmărească şi să caute pe 
toate căile posibile să curețe mările de o plagă atât de 
cumplită“. Amiralul transferă ordinul nepotului său favorit, 
Giannettino Doria, care porni în urmărirea lui Dragut şi-l 
surprinse pe țărm în insula Corsica în timp ce piratul şi 
echipajul său se ciorovăiau la împărţirea unei prăzi recent 
capturate. 

De rândul acesta, piratul fusese prins într-o clipă de 
neatenţie şi după o luptă sălbatică, cu totul unilaterală şi 
deznădăjduită, fu obligat să capituleze. Tânărul Doria îl 
dărui pe captiv unchiului său şi Dragut îşi petrecu 
următorii patru ani legat cu lanţuri de vâslele propriei sale 
galere. 

El îşi recapătă libertatea în perioada alianţei 
franceze, în timp ce stăpânul său îşi ancorase vasele în 
golful Toulon. Jean de la Valette, care a devenit ulterior 
Mare Maestru al Ordinului Cavalerilor de Malta, se afla în 
vizită la Andrea Doria când I-a remarcat pe faimosul corsar 
printre sclavii de la galere. La Valette însuşi vâslise cândya 
ca prizonier pe o galeră a lui Barbarossa şi cunoştea din 
vedere pe acest locotenent al comandantului. Din proprie 
experienţă, La Valette putea să-şi dea seama de înrăută- »- 
ţirea condiţiei fizice a celuilalt ; pe deasupra, era un om 
bun şi curtenitor, un cavaler de şcoală veche. 

„Signior Dragut - îl salută el pe captiv -, Usanza de 
guerra - obiceiul războiului“. „Y miitanza de fortuna“, - şi 
norocul schimbător - răspunse corsarul. 

Creştinul jucă rolul de mediator între Doria şi Kheyr- 
ed-din şi, în cele din urmă, Dragut fu răscumpărat în 
schimbul a trei mii de coroane, târg pe care avea să-i 
regrete întreaga creştinătate, inclusiv amiralul spaniol. 
Asemenea târguri erau destul de obişnuite, chiar în clipele 
de furie extremă împotriva exceselor nord-africanilor. In 
parte, ele se datorau lăcomiei, deoarece un om bogat cu 
prieteni era mai de folos viu decât mort, şi, în parte, 
temerii de represalii ale taberei adverse. Chiar şi în secolul 


următor, când corsarii nu erau trataţi decât ca proscrişi, 
iar naţiunile din Apus încercau să ia măsuri organizate şi 
eficace pentru a-i stârpi, politica cerea o recunoaştere a 
sistemului răscumpărării. 

Revenirea lui Dragut la conducere a coincis cu 
retragerea lui Kheyr-ed-din la Constantinopol. I s-a 
încredinţat comanda tuturor vaselor lui Barbarossa din 
Medite- rana de Vest şi peste puţin timp piratul şi-a 
câştigat, ca să folosim expresia unui istoric turc entuziast, 
renumele de „sabia scoasă a Islamului“. Se părea că nu 
există aventură, cât de nesăbuită, pe care să nu o 
întreprindă Dragut. Captură o. galeră mal teză în care găsi 
şaptezeci de mii de ducați destinaţi reparării fortificaţiei 
din Tripoli, care pe atunci aparţinea „Religiei“ - foarte 
puţini corsari erau dispuşi să atace făţiş brava grupare a 
Sf. loan. In momentul în care consideră că Algerul nu mai 
era convenabil ca bază şi luă hotărârea de a căuta una mai 
potrivită, se năpusti asupra insulei Jerba, în largul coastei 
Tunisului, şi în dreptul insulei Malta, care de două sute de 
ani fusese proprietatea familiei Doria. Amiralul se înfurie, 
fireşte, dar insula rămase în mâinile lui Dragut, fu 
fortificată şi deveni una dintre cele mai inaccesibile vizuini 
în care au sălăşluit vreodată piraţii. In plus, Dragut a 
capturat în cursul unei singure incursiuni Susa, Sfax şi 
Monastir, re- câştigate de Doria pentru Spania doar cu o 
vară mai înainte, şi, printr-o viclenie demnă de Ulise, a 
redobândit portul tunisian Mahdiya sau Africa, cum i-au 
spus întotdeauna scriitorii creştini din evul mediu. 

Hărţuit, împăratul fu din nou îndemnat să treacă la 
acţiune ; ca să-i vadă pe mauri prinzând iar rădăcini pe 
coasta Tunisului, după toate eforturile şi cheltuielile la 
care fuseseră supuşi pentru a se reabilita şi consolida, era 
prea mult pentru mândria spaniolă. O nouă expediţie sub 
comanda bătrânului amiral Doria fu trimisă spre Mahdyia 
în iunie 1550. Corăbiile ancorară într-un moment în care 
Dragut se afla în obişnuita lui croazieră de vară în golful 
Genova, „apele teritoriale“ ale lui Doria, iar nepotul său, 
Hisar Reis, era comandantul cetăţii. Hisar făcu faţă unui 


asediu îndelungat în timp ce-l aştepta pe Dragut să revină 
cu ajutoare, dar un asalt viguros din partea spaniolilor la 8 
septembrie îi scoase pe apărători din oraş. 

Dragut fu avertizat înainte de a se întoarce şi se refu- 
gie în Jerba. Nu se aştepta câtuşi de puţin să fie stingherit. 
îşi rânduise galerele pe țărmurile lacului de pe insulă ca să 
le curețe carenele, când escadra lui Doria apăru deodată la 
gura strimtului canal al lacului şi-l imobiliză pur şi simplu 
pe corsar. 

Doria trimise imediat soli la Madrid şi în alte capitale 
pentru a-i vesti triumful, apoi se instală ca să aştepte la 
gura capcanei până când vulpea va ieşi. A aşteptat mult şi 
nu s-a arătat urmă de fiară. într-un târziu, Doria se 
aventură în susul strimtului canal, până când ajunse la lac, 
ca să constate că vulpea dispăruse. 

Explicaţia dispariţiei era simplă. Dragut strânsese 
două mii de ţărani de pe insulă, punându-i la muncă alături 
de oamenii din propriul său echipaj şi de sclavi, ca să sape 
un canal spre cealaltă parte a insulei, canal prin care 
corăbiile puteau să ajungă la mare. In vreme ce Doria 
veghea, Dragut îşi relua călătoria întreruptă, interceptând, 
printre altele, o galeră de la Genova care se îndrepta cu 
întăriri pentru amiralul spaniol de la Jerba. 

Dragut a mai trăit cincisprezece ani, cincisprezece 
ani care au început şi au sfârşit cu două eforturi desperate 
ale marelui sultan din Constantinopol de a-i înlătura din 
Medi- terana sau de a-i desfiinţa pur şi simplu pe vechii şi 
necruţătorii săi duşmani, cavalerii Ordinului Sf. loan de 
Malta. Incântat că poate plăti o serie impresionantă de 
datorii vechi, Dragut a avut un rol de frunte în ambele 
expediţii ; amândouă s-au soldat cu un eşec şi în cea de-a 
doua a murit. 

Frăția aristocratică a Cavalerilor Ospitalieri ai Sf. 
loan din lerusalim fusese întemeiată în timpul primei 
cruciade şi îşi stabilise cartierul general în Oraşul Sfânt, 
unde membrii ei au îngrijit cu abnegaţie pe bolnavi şi au 
luptat cu curaj împotriva musulmanilor, până când au fost 
izgoniți de Saladin în 1291. 


După ce au rătăcit ani îndelungaţi în căutarea unui 
nou domiciliu, ei şi-au unit forţele cu acelea ale unui pirat 
genovez notoriu, Vignolo di Vignoli, şi, împreună cu acesta, 
au cucerit insula Rhodos. Aici au construit o serie de 
fortificaţii masive, care să-i apere împotriva oricărui atac 
imaginabil. Acesta a fost începutul celei de-a doua 
perioade a schimbătoarei şi totuşi glorioasei lor istorii. 

In Rhodos fiind, ei au reuşit să îmbine avantajele 
comerţului cu ale pirateriei. Insula se afla în calea tuturor 
corăbiilor care făceau negoţ între Alexandria şi Constan- 
tinopol şi alte porturi principale din Mediterana de Est. 
Principala lor preocupare era transportul de sclavi ; nu 
neglijau însă prilejurile oferite de trecerea corăbiilor 
turceşti sau venețiene. Din vreme în vreme, câte o naţiune 
creştină se plângea de jafurile lor sau le implora protecţia. 

Turcii au făcut mai multe încercări de a-i izgoni, dar 
au fost respinşi mereu, până când, în 1522, Soliman 
Magnificul a împresurat insula în chip atât de desăvârşit, 
încât după un asediu de şase luni, supraviețuitorii, 
înfometați şi bombardati, au fost siliţi să se predea 
necondiţionat.  Izgoniţi din Rhodos, ei şi-au reluat 
rătăcirile, migrând opt ani de zile dintr-un loc în altul, în 
timp ce Sublima Poartă se bucura de o hegemonie absolută 
în partea răsăriteană a Mediteranei, iar fraţii Barbarossa 
amenințau să dobândească una similară în jumătatea de 
apus. 

Următorul lor liman a fost Malta, pe care Carol 
Quintul a cedat-o în 1530, odată cu oraşul învecinat 
Tripoli. Tn ultimă instanţă, împăratul nu era însufleţit nici 
de generozitate, nici de compasiune creştină pentru cei 
fără adăpost. Malta şi Tripoli nu aveau în sine o valoare 
deosebită, dar prezentau, în schimb, o mare importanţă 
strategică pentru apărarea mărilor din jur împotriva 
turcilor şi piraţilor. Maiestatea-Sa catolică şi-a făcut bine 
socotelile când şi-a spus că, pierzându-şi bunurile, 
cavalerii vor fi bucuroşi să-şi câştige existenţa ca auxiliari 
ai poliţiei maritime a Spaniei. 

Noile îndatoriri şi le-au luat în serios. O dată mai 


mult au construit fortificaţii pe o scară nemaicunoscută 
până atunci şi galere care, fie că erau legale sau ilegale, 
aveau să constituie teroarea corăbiilor musulmane. 
Succesul lor deveni proverbial; cele mai mari şi mai 
puternice vase de război turceşti aveau şanse foarte 
reduse în faţa unui număr egal de galere malteze şi, dacă 
cavalerii ar fi dispus de un număr îndestulător de corăbii, 
s-ar fi putut întâmplă ca turcii să fi fost izgoniți din 
Mediterana. Flota lor număra numai şapte galere mari; 
dintre acestea, şase erau vopsite într-un roşu aprins, iar 
vasul amiral era negru. De o mărime cu totul ieşită din 
comun, erau înzestrate cu armament greu şi aveau la vâsle 
sclavi mahomedani. In felul acesta, ani şi ani la rând, 
cavalerii Ordinului Sf. loan au trăit jecmănindu-i pe 
adversarii credinţei şi ducând o viaţă închinată castităţii, 
pietăţii şi milosteniei. 

Prima din cele două încercări ale musulmanilor de a 
cuceri Malta a dat greş. Flota, condusă de Sinan şi avân- 
du-l pe Dragut drept comandant secund, s-a apropiat de 
zidurile cetăţii. După ce a făcut o recunoaştere a 
sistemului de apărare şi a schimbat câteva focuri, Sinan a 
declarat cetatea de necucerit şi s-a întors spre miazăzi în 
direcţia Tripoli. Această fortăreață de importanţă 
secundară a cavalerilor era apărată numai de patru sute 
de oameni, astfel încit Sinan i-a lichidat repede cu cei şase 
mii de turci ai săi. După aceea, pricinuind pierderi mai 
mari coreligionarilor săi decât duşmanului, s-a retras. 

Efortul suprem al mahomedanilor a avut loc în 1565. 
Sultanul a trimis o flotă uriaşă de o sută optzeci şi cinci de 
vase, dintre care mai mult de o sută erau galere regale cu 
un efectiv de peste treizeci de mii de luptători, sub 
comanda lui Piali Paşa, un croat - încă unul de pe lunga 
listă a celor care trecuseră de la cruce la semilună ! 
înainte de a ajunge la Malta, i s-a alăturat Dragut, cu o 
escadră de galere de război algeriene. 

Ca şi Armada din 1588, expediţia a necesitat lungi 
pregătiri, iar cavalerii au fost suficient preveniţi ca să 
poată cere ajutoare urgente din partea Europei. Ordinul 


cavalerilor a avut norocul de a fi condus în momentele cele 
mai grele de un Mare Maestru neîntrecut în înţelepciune şi 
curaj, Jean de la Valette, un om de şaptezeci de ani care-şi 
petrecuse aproape toată viaţa în sânul Frăției şi fusese 
unul din apărătorii Rhodosului cu patruzeci şi trei de ani 
mai înainte. Era cel mai experimentat luptător în viaţă 
împotriva piraţilor, petrecuse un an întreg încătuşat de o 
vâslă pe galerele lui Barabarossa ; cunoştea din vedere pe 
toţi corsarii de seamă şi pe cei mai mulţi dintre ei după 
nume. El este acela care, cu douăzeci de ani în urmă, 
intervenise pe lângă Doria pentru răscumpărarea aceluiaşi 
Dragut care acum se pregătea să-i debarce pe fioroşii săi 
berberi, absolut încredințat că  ultimul*capitol al 
cruciadelor urma acum să fie scris cu  singele 
moştenitorilor cruciaților. 

A fost unul dintre cele mai mari asedii pe care le 
cunoaşte istoria. Timp de şase luni de zile, turcii au aşezat 
mine, au provocat breşe în ziduri şi au aruncat în cetate 
hoarde de credincioşi cărora nu le era teamă de moarte. 
Timp de şase luni de zile, apărătorii, depăşiţi cu mult din 
punct de vedere numeric, au pus în acţiune contramine, au 
organizat contraatacuri violente, au fost respinşi, s-au 
luptat cu o bravură desperată ori de câte ori inamicul 
pătrundea în sistemul lor de apărare. Se părea că 
rezultatul depindea în întregime de sosirea spaniolilor ; 
vara nu se mai termina, şi totuşi spaniolii nu veneau, aşa 
cum nu veniseră nici altădată, izbutind să piardă o 
jumătate de lume. Rezultatul părea inevitabil - cavalerii nu 
mai puteau rezista, şi ajutorul făgăduit nu mai sosea. 

Nu au sosit până când nu s-a terminat totul, totuşi, ei 
au fost aceia care au salvat Malta. Pentru că într-o anumită 
zi, când cavalerii, care sufereau de pe urma rănilor şi erau 
înfometați se aflau aproape la capătul puterilor, turcii, 
aflând că ajutoarele spaniole sunt pe drum, au fost cuprinşi 
de panică în mijlocul unui atac, s-au îmbarcat în grabă şi 
au fugit. Marele asediu luase sfârşit şi cavalerii de Malta 
îşi  dobândiseră nemurirea. Până în zilele noastre, 
amintirea Marelui Maestru mai trăieşte în denumirea 


capitalei insulei pe care a apărat-o cu atâta vitejie 
Valetta. 

Dintre miile de oameni ucişi în timpul asediului, 
aproape ultimul care a murit a fost Dragut, care, împreună 
cu algerienii săi, a continuat să lupte în timp ce 
majoritatea turcilor fugeau cuprinşi de panică, speriaţi 
numai de ştirile proaste. 

După cum Dragut a reprezentat cu cinste pe corsarii 
nord-africani în asediul cel mai spectaculos al secolului al 
XVI-lea, urmaşul lui s-a bucurat de privilegiul de a 
reprezenta pe corsari şase ani mai târziu, în cea mai mare 
bătălie navală a anului, una dintre marile bătălii navale ale 
lumii, una din bătăliile decisive în cel mai înalt grad ale 
istoriei. 

In aceşti şase ani, cu toate că prestigiul turcesc 
avusese de suferit la Malta, flota otomană mai era încă de 
temut şi, atâta timp cât avea supremaţia mărilor, orice 
efort de a-i dezorganiza pe algerieni nu putea miza decât 
pe un succes parţial. Intre Malta şi Lepanto, Uluj Aii, 
cunoscut în lumea creştină ca Ochiali, străbătea mările cu 
nonşalanţa înaintaşilor săi. Intenţia iniţială a lui Ochiali 
era să devină preot catolic, dar studiile sale au fost 
întrerupte de un atac pirateresc împotriva locuinţei sale, la 
Cas- telli, în Calabria, unde a fost luat în captivitate. 
Profesarea mahomedanismului, personalitatea sa 
remarcabilă, precum şi aptitudinile sale marinăreşti I-au 
transferat curând de pe banca vâslaşilor pe dunetă, unde, 
datorită calităţilor sale, a devenit comandantul vasului. Ani 
de zile a slujit sub Dragut, care avea o mare încredere în 
el. A luat parte la asediul Maltei şi serviciile sale în această 
perioadă nefavorabilă au făcut să fie remarcat de către 
sultanul Turciei, care l-a numit beglerbeg de Alger, ca 
urmaş al lui Hassan, fiul lui Kheyr-ed-din. Hassan, un 
administrator competent* a întrerupt tradiţia maritimă a 
paşalelor algeriene, preferind moda mai caracteristică 
musulmană, de a se ţine departe de mare. Ochiali, potrivit 
manierei mai vechi a celor doi Barbarossa, a luat calea 
mării, unde a navigat atâta timp cât i-a permis situaţia 


atmosferică ; una dintre primele sale acţiuni după ce a fost 
numit a fost recucerirea Tunisului (cu excepţia Golettei) 
pentru Selim al II-lea, care în 1566 i-a urmat tatălui său, 
Soliman Magnificul. 

într-o zi din iulie 1570 puţin a lipsit ca el să şteargă 
urmele înfrângerii de la Malta. In timp ce naviga în 
apropierea coastelor Siciliei, a întâlnit pe neaşteptate 
patru dintre marile galere ale cavaleriilor. Incântat de 
această întâlnire, Ochiali dădu ordinul de atac. După o 
bătălie cruntă, trei galere au fost capturate, inclusiv vasul 
amiral, părăsit din ordinul lui Saint-Clement, comandantul 
cavalerilor, în timp ce el debarca la Montichiaro cu 
tezaurul său. Şaizeci de cavaleri şi călugări ai ordinului au 
fost ucişi sau făcuţi prizonieri. 

Mândria cavalerilor fusese umilită la culme. Reîntors’ 
la Malta, Saint-Clement a fost în pericol de a fi linşat de 
mulţime, fiind salvat numai de intervenţia Marelui 
Maestru. Ulterior, el a fost judecat de un tribunal laic, 
condamnat la moarte, strangulat în celulă, iar trupul lui a 
fost băgat într-un sac şi aruncat în mare. „Religiaa nu a 
trecut cu vederea şi nu a iertat niciodată eşecul şi, mai 
mult, laşitatea. 

Următorul obiectiv al lui Ochiali a fost Ciprul. Insula 
aceasta aparţinea Veneţiei şi principala activitate a 
locuitorilor era pirateria, îndeletnicire faţă de care Ochiali 
avea obiecţii serioase. Ciprul era cartierul general al 
corsariloi creştini oare prădau coasta siriană. Mai mult, 
poziţia ei o făcea o bază ideală pentru luptele navale din 
Mediterana de Est, precum şi un punct convenabil pentru 
concentrarea trupelor şi a rezervelor. După un asediu care 
a durat patruzeci şi opt de zile, Nicosia, capitala, a căzut la 
9 septembrie, şi Ochiali s-a grăbit să plece spre Creta, 
pustiind toate oraşele şi satele de pe insule în drumul său 
vijelios spre Marea Adriatică. 

In august următor a fost desăvârşită cucerirea 
Ciprului, iar la sfârşitul lui septembrie, corsarul, după ce s- 
a alăturat grosului flotei turceşti, comandată de Aii Paşa, 
urmaşul lui Pirali, a aruncat ancora în golful Corint, încă 


nebănuând că până în două săptămâni va lua parte la 
ultima mare bătălie navală a Islamului. 

Capturarea Ciprului a produs asupra creştinătăţii o 
impresie poate mai puternică decât oricare altă agresiune 
a corsarilor. Veneţia nu fusese întotdeauna în cei mai buni 
termeni cu semenii ei creştini, dar de data aceasta ei au 
răspuns cu o unanimitate remarcabilă lamentărilor ei şi s- 
au aliat pentru a da turcilor o lecţie pe care să nu o uite 
niciodată. Papa Pius al V-lea a preluat conducerea 
spirituală a cauzei şi i-a îndemnat pe toţi creştinii să i se 
ală”- ture în sprijinirea singurului stat italian care, mai 
mult decât toate celelalte, vreme de secole, sâcâise Sfântul 
Scaun. Cavalerii rătăcitori din Europa dădură buzna în 
Italia ; până şi din Ajiglia, a cărei regină fusese 
excomunicată de acelaşi papă cu un an mai înainte, sosi 
dârzul navigator protestant sir Richard Grenville. Sprijinul 
oficial a fost mai puţin entuziast. Numai Spania a pus la 
dispoziţie o flotă puternică, sub comanda lui Giovanni 
Andrea Doria, nepotul amiralului decedat. Comanda 
supremă a tuturor forţelor angajate în luptă i-a fost 
încredinţată lui Don Juan de Austria, în vârstă de 24 de 
ani, fiul lui Carol Quintul şi al frumoasei Barbara 
Bloomberg, cel mai romantic dintre toţi cavalerii rătăcitori 
din secolul al XVI-lea. Printre membrii mai puţin marcanţi 
ai echipajului se afla Miguel de Cervantes, Care scurtă 
vreme după aceea avea să ridiculizeze cavalerismul 
rătăcitor şi să-i îndepărteze de pe scena lumii. 

Flota răzbunătorilor dispunea de două sute şase 
galere şi patruzeci şi opt de mii de oameni. Totuşi, până şi 
o asemenea armadă a trebuit să procedeze cu -cea mai 
mare prudenţă, de teamă ca nu cumva Ochişljl să le scape 
şi să devasteze coastele italiene în spatele lor, în timp ce ei 
urmăreau grosul flotei turceşti, de sub comanda lui Aii 
Pasa. 

Aflând că flota creştină era, în sfârşit, în larg, amiralii 
turci şi-au retras escadrele în susul golfului şi au ancorat 
în strâmtoarea Lepanto. Deşi mai numeroşi decât aliaţii, 
turcii erau handicapaţi de echipamentul lor învechit. 


Soldaţii lor mai foloseau încă în mare măsură arcul şi 
săgeata, pe care creştinii le înlăturaseră în favoarea 
armeior de foc, mai moderne, iar artileria turcă era 
demodată. 

In zorii zilei de 7 octombrie, cele două flote ajunseră 
faţă în faţă. Prezenţa inamicului a fost semnalată din vârful 
catargului galerei lui Don Juan ; fusese observată o pânză 
la orizont, apoi mai multe altele, până când s-a întunecat 
zarea. Fără să stea mult pe gânduri, generalul creştin 
înălţă pavilionul alb, semnalul luptei. Sclavilor li s-a servit 
carne şi vin, semn cert că îi aştepta o muncă grea. Mai 
mulţi ofiţeri superiori ai flotelor aliate au propus să se ţină 
un consiliu de război, dar Don Juan nu a vrut să ţină seama 
de sfatul lor, replicând că „a trecut vremea consiliilor. Să 
nu vă preocupe altceva decât lupta“. El însuşi sărea din 
galeră în galeră ca să dea ajutor la vâsle şi, ori de câte ori 
ajungea la pupa vaselor, ridica un crucifix, îi încuraja pe 
oameni, iar aceştia îi răspundeau cu urale. 

Era aproape de amiază şi domnea o linişte de moarte 
când cele două flote s-au apropiat una de alta. S-au evitat 
manevrele, altminteri imposibile ; ambele flote erau 
flancate de coastă. S-au năpustit unii împotriva altora cu 
urlete şi bubuituri de tun, cum nu le mai fusese dat 
muritorilor să audă. Corăbiile s-au izbit unele de altele şi 
vâs- lele s-au fărâmiţat ca nişte bețe de chibrit. 

Turcii s-au luptat ca nişte posedaţi, atacând în 
nenumărate rânduri cu iataganul şi sabia, dar au fost 
seceraţi de grindina ucigătoare a muschetelor şi, până în 
cele din urmă, superioritatea armelor celor din Apus şi-a 
spus cuvântul. Spre căderea serii, rezistenţa turcilor slăbi 
şi disciplina trupelor aliate transformă înfrângerea lor în 
debandadă. 

In acea noapte de octombrie, imperiul maritim 
otoman a fost zdrobit pentru a nu mai reînvia niciodată. 
Vreme de secole, corsarii africani au continuat să 
hărţuiască şi să prade vasele creştinilor din Mediterana, 
dar numai sub formă de bande ale unor proscrişi, şi nu ca 
ajutoare ale unei puteri navale de prim rang. 


Ochiali, care reuşise să scape teafăr şi luase cu el 
stindardul „Religiei“, capturat de pe vasul amiral al 
maltezilor - ulterior arborat în Sfânta Sofia -, a trăit până 
în 1580. Cu el s-a stins neamul regilor pirateriei. După 
dân- sul au mai existat corsari temuţi - în Algeria, neamul 
acestora s-a perpetuat până în secolul al XIX-lea, - iar 
numărul lor în secolul al XVII-lea a fost probabil chiar mai 
mare decât în secolul al XVI-lea -, dar aceştia nu s-au 
bucurat de niciun fel de autoritate în afară de aceea a 
capacităţii lor personale. 

Primul dintre marii căpitani independenţi a fost Mu- 
rad, care şi-a învăţat meseria atât sub Kheyr-ed-din, cât şi 
sub Ochiali. Ca atâţia alţii de teapa lui, se născuse din 
părinţi creştini (albanezi) şi a fost luat în captivitate de mic 
copil. Stăpânul său, Kara Aii, un corsar algerian, l-a 
îndrăgit pe captivul său în vârstă de doisprezece ani şi s-a 
dat drept tată adoptiv al băiatului. Socotindu-l înzestrat 
„Cu un extraordinar geniu al cutezanţei, a prins mare drag 
de el şi în curând i-a încredinţat conducerea unui gal iot44, 
deoarece tânărul „dădea mereu devada indiscutabilă a 
unei capacităţi neobişnuite pentru anii pe care-i avea“ ê. 

Tânărul a luat parte la asediul Maltei în 1565, dar 
după acest dezastru s-a plictisit de disciplina şi monotonia 
serviciului în cadrul flotei otomane, a dat bir cu fugiţii şi 
„şi-a văzut de treabă pe cont propriu44, pe vasul 
stăpânuiui său. Nu era încă deprins cu marea în măsura în 
care-şi închipuia că este pentru că vasul a eşuat şi s-a 
prăpădit, totuşi, omul a reuşit să-şi salveze echipajul, 
sclavii de la vâsle şi armamentul, ducându-i în siguranţă pe 
o insuliţă în largul coastei toscane. Naufragiaţii au rămas 
acolo până când au fost salvaţi de nişte nave algeriene 
care treceau întâmplător pe acolo. 

Murad a fost readus în Alger pentru a da seama unui 
Kara Aii furios la culme... In semn de totală dezaprobare, 
Kara Aii a reţinut pe toţi sclavii pupilului şi I-a repudiat. 
Murad, „supărat foarte într-ale sale şi totuşi atras nespus 
de negoţul mărilor4', a izbutit să pună mâna pe o mică 

galeră cu un echipaj de cincisprezece oameni şi a dispărut 
în direcţia coastei spaniole. Şapte zile mai târziu, el se 
înapoia remoreând trei brigantine spaniole şi o sută 
patruzeci de creştini. „Norocoasa lovitură... i-a adus un 
renume considerabil şi într-atâta l-a mulţumit pe patron, 
îneât acesta i-a încredinţat peste puţină vreme conducerea 
unui alt galiot“. Murad porni imediat în larg pentru a-şi 
încerca norocul cu noul său vas, dar, socotit întrucâtva 
vinovat, fu pus sub supravegherea lui Ochiali, corsar mai 
bătrân şi recunoscut oficial. Expediția s-a terminat cu 
capturarea a trei galere malteze în largul coastelor Siciliei. 

In preajma lui ianuarie 1578, Murad dispunea de o 
escadră de mai multe galiote proprii şi acţiona în calitate 
de căpitan („reis“) întru totul calificat. In cursul acelui an 
nu s-a întâmplat nimic deosebit, în afară de faptul că 
Murad a lăsat să-i scape printre degete pe ducele de Tierra 
Nuova, vicerege în retragere al Siciliei. In 1580> totuşi, a 
înscris pe răboj o faptă de arme care i-a adus aceeaşi faimă 
ca lui Francis Drake, care tocmai se înapoia din 
piraterescul său ocol al lumii. 

Părăsind Algerul în aprilie 1580 cu numai două 
galiote, Murad patrula liniştit în largul coastei toscane, 
când a observat deodată, dincolo de un promontoriu 
stâncos, catargu- rile înalte a două galere ancorate. Erau 
proprietatea Sanctităţi i-Sale Papa Grigore al XIII-lea, una 
dintre ele fiind ,rCapitaniau, vasul amiral. 

„La vederea lor, lui Murad îi lăsă gura apă“, dar până 
şi curajul său şovăi la gândul atacării a două nave puternic 
înarmate cu două vase acţionate cu vâsle. Chiar în clipa 
când se întreba ce era de făcut, printr-o fericită întâmplare 
apărură alte două galiote algeriene, foarte asemănătoare 
cu ale sale ; erau acţionate cu vâsle, dar dispuneau şi de o 
velă auxiliară, ceea ce îl făcu pe isteţul corsar să se 
gândească de îndată la o posibilă întrebuințare a lor. 
Galerele papale ar fi devenit bănuitoare la vederea a patru 
nepoftiţi, nu însă şi la vederea a doi, categoric inferiori lor. 
Murad remorcă pe noii veniţi, le ordonă să coboare catar- 
gurile şi continuă să înainteze vâslind către galerele care 


nu bănuiau nimic. 

Planul reuşi. Echipajele papale nu au observat galio- 
tele remorcate până în clipa în care cei patru inamici au 
înconjurat promontoriul şi au ocupat poziţii avantajoase. 
Ofițerii superiori erau pe țărm şi panica îi cuprinse pe 
marinarii de pe galerele impunătoare în clipa când, din 
direcţia laterală, apărură turbanele. După o luptă scurtă şi 
aprigă, amândouă galerele au fost cucerite. 

Prada lui Murad a fost extraordinară ; în galere se 
aflau adevărate comori, precum şi foarte mulţi creştini. 

O sută de sclavi turci şi mauri erau înlănţuiţi de 
vâsle, iar alături de ei se afla un număr de criminali 
creştini care-şi ispăşeau pedeapsa. „Mulţi dintre aceştia - 
rela tează cu satisfacţie protestantul Morgan - erau preoţi 
şi călugări care se întâmplaseră acolo nu din cauza 
cumsecădeniei lor“. Mulţi au fost dezlegaţi din lanţuri şi 
mulţi înlănţuiţi. Sclavii mahomedani au fost eliberaţi şi 
locurile lor ocupate de recentele echipaje ale galerelor, 
pline de preoţi şi călugări răspopiţi, oameni care nu au 
făcut altceva decât să-şi schimbe temnicerii fără a-şi 
schimba temniţa. 

Succesele necontenite ale lui Murad au stârnit 
invidia firească a rivalilor săi. Amiralul Algerului însuşi, 
Arnaut Memi, luă calea mării cu paisprezece galere pentru 
a demonstra că un om competent poate să se descurce 
uşor. Arnaut rămase în larg vreme de două luni şi după ce 
străbătu Mediterana în lung şi în lat reveni la punctul de 
plecare cu un singur creştin orb, capturat pe insula Tur- 
sia, mărturie a activităţii sale estivale. 

întrecerea nu se dovedi a fi de bun augur pentru 
concurenţi. Noul guvernator-paşă, trimis de curând din 
Con- stantinopol şi având dreptul - datorită funcţiei sale - 
la a zecea parte din întreaga pradă adusă de corsari, 
începu foarte curând să privească cu ochi răi câştigurile 
des- crescânde realizate de pe urma acestor expediţii. A 
zecea parte dintr-un sclav, şi acela orb, nu-i putea îmbogăţi 
considerabil pe paşă. Convocându-i pe toţi căpitanii 
corsarilor, el le spuse în faţă că sunt „o adunătură de mişei 


pu- turoşi şi că niciunul din ei, cu excepţia lui Murad Rcis,’ 
nu este vrednic să fie spânzurat“. îşi încheie cuvântarea 
anunţându-i că „el însuşi le va arăta cum se purcede pe 
mare“. 

Ceea ce a şi făcut. In scopuri educative, porunci căjji- 
tanilor a douăzeci şi două de galere şi galiote să se alăture 
propriilor sale nave şi îi conduse spre Sardinia. 

Prima lecţie nu a fost convingătoare. Paşa îşi ascunse 
corsarii pe mica insulă San Pietro şi aşteptă clipa când va 
putea lua prin surprindere oraşul Iglesia. Din nefericire, a 
fost descoperit, s-a dat alarma şi plaja pe care îşi 
propusese să debarce a fost, ca prin farmec, împânzită de 
sarzi atât de bine înarmaţi şi hotărâți, încât paşa a socotit 
că este mai cu folos să-şi amâne demonstraţia pentru alte 
vremi şi locuri. 

El porni apoi spre nord, la Oristano, unde debarcă o 
mie cinci sute de puşcaşi, care se îndreptară în marş spre 
un oraş aflat la patruzeci de mile în interior, călăuziţi de un 
sclav de galeră sard, păzit cu străşnicie de patru marinari 
voinici. Aici au atacat şi s-au întors cu şapte sute de 
locuitori, pe care i-au dus pe insula Mal de Vientre Pe 
insulă, piraţii au arborat steagul armistiţiului şi i-au poftit 
pe sarzi să vină şi să-şi răscumpere compatrioţii. Invitai ia 
fu acceptată, sosi o delegaţie şi începură negocierile. După 
îndelungate târguieli, corsarul îşi reduse pretenţiile la 
trezeci de mii de ducați, dar, cum insularii urcaseră numai 
până la douăzeci şi cinci de mii, târgul nu se încheie. 
Maurul îşi ieşi din sărite, sarzii întrerupseră tratativele şi 
paşa, „cuprins de furie, deoarece nu izbutise să-i convingă 
pe insulari“, plecă mai departe pentru a-şi vinde captivii la 
preţurile oferite pe piaţa liberă. 

Navigând în continuare spre nord, el mai întreprinse 
două-trei incursiuni, dar, aflând că Andrea Doria este pe 
urmele lui cu  şaptesprezece galere, îşi spuse că 
vecinătatea Corsicei şi a Sardiniei devine mult prea 
primejdioasă şi se îndreptă spre Spania. In drum, puţin 
lipsi să captureze odată cu echipajul şi vasul amiral pe 
viceregele Siciliei, succesorul ducelui care scăpase de 


Murad, drept care paşa, mai pulin stăpân pe sine decât 
piratul, „şi-a mânc-at unghiile şi şi-a smuls barba de 
ciudă“. 

Prima sa debarcare prin surprindere, nu departe de 
Barcelona, îi aduse cincizeci de captivi spanioli, dar în- tr- 
atâta ridică ţinutul, încât se hotărî, o dată mai mult, să-şi 
caute norocul aiurea. De data aceasta, el alese un loc 
lângă Alicante, de unde, cu puţin mai înainte, nişte mauri 
oarecare îi scriseseră că sunt gata să-i dea bani grei dacă 
va veni şi-i va duce de acolo. Sosind în largul coastei în 
timpul nopţii, paşa trimise pe țărm o barcă pentru a-i vesti 
pe mauri că ajutorul e aproape şi că trebuie să se 
pregătească de plecare. Ceva mai târziu, un puternic 
detaşament de soldaţi vâsleau spre țărm pentru a se 
înapoia cu două mii de oameni, bărbaţi, femei şi copii, cu 
cea mai mare parte a bunurilor acestora. îmbarcarea s-a 
făcut rapid şi flota se îndepărtă fără să piardă un singur 
soldat sau pasager. 

Galerele erau acum încărcate ochi cu captivi, 
pasageri şi pradă, aşa că paşa îşi întoarse faţa spre patrie, 
oprin- du-se doar pentru a captura un vas cu grâne care 
plecase din Ragusa şi care îi tăiase drumul. Trei luni după 
ce părăsise Algerul, el se înapoia cu o pradă bogată, sclavi 
şi avuţii. In clipa în care cobori pe uscat convocă o 
întrunire a corsarilor de profesie şi ceru răspuns la 
întrebarea : Cine e corsar mai vrednic, el sau ei ? 

Intr-acestea, Muracl Reis. indiferent atât faţă de 
concurenţi, cât şi faţă de paşale, îşi vedea de-ale lui. Trei 
ani după întoarcerea superiorului său dintr-o expediţie 
care, la urma-urmei, nu ar fi fost decât o excursie 
duminicală pentru marele Reis, el întreprinse cea mai 
spectaculoasă acţiune din întreaga sa carieră şi făcu ceea 
ce niciun al- gerian nu ar fi cutezat să facă înaintea lui : să 
treacă prin strâmtoarea Gibraltar şi să întreprindă o 
expediţie de jaf în Oceanul Atlantic. Până acum, cei mai 
cutezători dintre pirați preferaseră să navigheze în raza 
uscatului, cu excepţia cazurilor, rare dealtfel, când 
trebuiau să traverseze Mediterana. 


Murad părăsi Algerul în 1585 cu trei galiote de 
război. Făcând escală la Sallee, o vizuină prosperă a 
piraţilor în Maroc - vizuină care avea să devină peste 
câţiva ani nu mai puţin importantă ca Bougie sau Alger -, a 
primit întăriri, respectiv mai multe mici brigantine. 
Escadra astfel constituită străbătu Gibraltarul şi luă pieptiş 
cele şapte sute de mile de ocean care o despărţeau de 
insulele Canare - traseu la fel de necunoscut pentru 
mahomedani pe cât fusese de necunoscut Europei de Apus 
cu două sute de ani mai înainte. Murad descoperise un 
captiv care pretindea că ştie drumul şi-l numi pilot, dar 
când, după multe zile de vâslit din greu, cu ajutorul numai 
sporadic al velelor (taina navigatului în voltă ei n-o 
cunoşteau încă), văzură câteva insule, pilotul nu recunoscu 
ţinta pe care o urmăreau şi-i mărturisi lui Murad că „se 
teme că au greşit drumul şi au navigat mult dincolo de 
Canare“. La care Murad răspunse : „Cu toate că nu am 
fost niciodată acolo, sunt încredinţat că ceea ce spui este, 
în principiu, cu neputinţă. Aşadar, mergi mai departe“ 

Greşise pilotul, şi nu Murad. Ceva mai târziu erau în 
raza insulei Lanzarote, care se scălda tihnit în razele 
fierbinţi ale soarelui. 

De îndată ce văzură pământ, piraţii strânseră 
velatura şi coborâră catargele pentru a nu putea fi zăriţi de 
insulari. La căderea întunericului, porniră din nou. Vâslind 
repede şi în tăcere către țărm, debarcă două sute cincizeci 
de puşcaşi în apropierea oraşului principal. Surpriza fu 
absolută. Locuitorii nu avură răgazul să ia măsuri de 
apărare, localitatea fu jefuită, trei sute de captivi fură 
îmbarcaţi pe galere. Guvernatorul însuşi, un nobil spaniol, 
izbuti să scape, dar mama, soţia şi fiica sa fură luate 
prizoniere. 

In zori, vasele erau ancorate la o mică depărtare de 
țărm şi Murad arboră pavilionul de armistițiu, invitându-i 
astfel pe cei de pe țărm să vină şi să-şi răscumpere 
prietenii şi rudele. Guvernatorul veni primul, plăti bani 
grei şi-şi recăpătă familia. Urmară ceilalţi oameni cu stare, 
astfel încât „numai cei necăjiţi şi sărmani rămaseră în 


starea nenorocită în care se aflau“. 

Murad luă calea îndărăt fără să piardă vreme, dar 
puţin lipsi să nu-şi mai revadă patria nicicând. Ştiri despre 
isprăvile sale i-o luaseră înainte şi Don Martin Padilla, cel 
pe care furtunile nu aveau să-i cruţe doisprezece ani mai 
târziu, când Filip al II-lea I-a trimis spre a-şi lua revanşa 
asupra Angliei pentru isprăvile lui Essex şi Raleigh în 
Azore, fu expediat să-i intercepteze în strâmtoarea Gibr 
altar. 

Murad fu prevenit la timp pentru a evita o cădere în 
mâinile lui Padilla, nu însă şi la timp pentru a trece prin 
strâmtoare înainte ca spaniolul să se fi plasat pe poziţii. 
Era imposibil să-şi croiască drum luptând ; spaniolul 
dispunea de optsprezece galere de linie. Murad se furişă 
într-un port obscur de pe coasta marocană, unde stătu 
ascuns timp de o lună de zile, la capătul căreia se folosi de 
o noapte furtunoasă ca să-şi piloteze mica escadră printre 
cei care instauraseră „blocada“ şi să ajungă în apele sale 
natale. 

Următoarea expediţie a lui Murad avu loc patru ani 
mai târziu. De data aceasta patrula singur cu o singură 
galeră - contrast izbitor faţă de zilele lui Barbarossa şi 
Dragut, După câteva capturi în largul Corsicei, el navigă 
spre Malta, unde întâlni o navă a francezilor, „aceşti mari 
prieteni ai turcului“, navă al cărei extrem de îndatoritor 
comandant îl înştiinţă despre deplasarea spre Tripoli a 
unei galere malteze regale, „La Serena“. 

Fără să şovăie, Murad luă poziţie lângă o insulă prin 
apropierea căreia, după socotelile lui, maltezii trebuiau să 
treacă neapărat. Cei din subordine i-au spus că-şi pierde 
Mvremea, însă Murad, adept convins al magiei negre (ca 
majoritatea oamenilor din epoca sa), consultă „cartea 
norocului său“ (învățatul cronicar spaniol Haedo o 
numeşte „nălucire de-a dreptul diavolească“)” şi aceasta îl 
sfătui 

„să mai aştepte'*. Bineînţeles, în zorii dimineţii celei 
de-a doua zile apăru marea galeră, navigând în raza lor 


7 Morgan. 


vizuala cu pradă turcească la remorcă. „Cartea norocului“ 
nu greşise, dar proporţiile galerei au pus oarecum sub 
semnul îndoielii amabilitatea francezului. 

Sorţii păreau inegali - un mic galiot împotriva unei 
galere impresionante de prima mână -, aşa că, după 
aprecierea lui Murad, echipajul său avea nevoie de 
încurajare morală. I-a strâns pe mateloţi în jurul său şi le-a 
ţinut o cuvântare care se încheia cu  peroraţia 
îndemnătoare : -,,De moarte nu vă fie teamă, de vreme ce 
v-aţi părăsit vetrele ca să aflaţi bogăţie şi faimă şi să slujiţi 
marelui nostru profet Mahomedu. 

Cuvântarea a avut un răsunet puternic şi mateloţii au 
aplaudat-o frenetic. Intre timp însă, maltezul înainta şi 
sclavii erau  biciuiţi fără milă şi cruţare pentru ca 
urmărirea să decurgă rapid. Cavalerii erau ultimii care să 
fugă din faţa duşmanului, dar comandantul vasului 
„Serena“ nu-şi putea imagina că o galeră solitară 
constituie marele ţel al urmăririi. înainte de a accepta 
înfruntarea, el porunci să i se raporteze câte nave erau în 
spatele lui. Când i s-au dat asigurările necesare că e o 
singură navă, cavalerul ordonă să se facă cale întoarsă, iar 
vasul insolent să fie capturat. S-a aflat mai târziu că, 
dându-şi seama că ga- liotul este într-adevăr neînsoţit, 
cavalerii au recunoscut „prezenţa nimănui altuia decât a 
diavolului Murad Reis“. 

Norocul, de data aceasta, a fost din nou de partea 
cutezătorilor. La prima salvă de tun a corsarilor, această 
armă extrem de puţin eficace şi-a plasat loviturile cu atâta 
eficacitate, încât aproape toţi artileriştii creştini au fost 
omorâţi sau răniţi la posturi. Remarcabila ispravă a 
artileriştilor hotărî soarta bătăliei pe loc. Năuciţi din prima 
clipă, creştinii au trebuit să cedeze după o jumătate de oră 
de luptă. 

Pe bună dreptate mulţumit de sine, Murad luă calea 
îndărăt spre Alger. Cuprinşi de amarnică tristeţe, captivii 
lui vâsleau, cărând spre patrie prada comandantului, când, 
plutind în largul coastei africane, au înconjurat un punct 
şi, fără veste, au dat de un vas corsar din Mal- lorca, „cu 


îndeletniciri foarte asemănătoare cu ale lorct. Această 
formă de întrecere, care pe care, chiar în pragul casei lor 
era prea gravă ca să poată fi trecută cu vederea. Murad 
captură vasul din Mallorca şi dădu de lucru echipajului său 
completând cele patruzeci şi cinci de posturi libere de pe 
băncile galerei malteze. Două zile mai târ- ziu, el intra în 
portul Alger cu cele două capturi, „cu pavilioanele 
zdrenţuite, cum se întâmplă îndeobşte în asemenea 
împrejurări, şi cu salve repetate trase de tunurile mari şi 
mici“. Tot oraşul veni în întâmpinarea gloriosului fiu, iar 
paşa, pe lângă că-i trimise o escortă de ieniceri, îl cinsti în 
chip deosebit, oferindu-i propriul său cal ca să-i ducă până 
la palat. 

Murad şi-a încheiat cariera ca amiral al Algerului, 
funcţie pe care a primit-o în 1595. Cea mai mare parte a 
activităţii sale oficiale a lăsat-o în seama unui locţiitor, 
pornind invariabil după pradă în prima parte a „sezonului“. 
Dispare din letopiseţ ca „rănit în cinci rânduri de gloanţele 
Religiei“. Ştiut este că, după întâlnirea cu marele său 
duşman, s-a înapoiat la Alger, dar istoria nu ne spune dacă 
a murit din pricina rănilor sau de bă- 

CAPITOLUL IV 

SECOLUL AL XVII-LEA 

Către sfârşitul secolului, evoluția organizării 
„profitabile" a corsarilor se desăvârşise. Incepând cu zilele 
primilor Barbarossa, beglerbegii trimişi de Constantinopol 
ca să guverneze Africa de Nord nu au numit, de cele mai 
multe ori, turci sau mauri ca guvernatori ai Algerului 
(centrul principal al corsarilor), ci renegaţi europeni care, 
prin îndemânare şi cutezantă, răzbiseră până în primele 
rânduri ale profesiunii de bază a ţării. Unii convertiți au 
ajuns chiar până la funcţia de beglerbegi. Kheyr-ed-din, 
fiul unui grec, a fost urmat de un sard, după care a venit 
un corsican. Ochiali era calabrez ; urmaşul său, Rama- 
dan, sard ; acestuia i-au succedat pe rând un venețian, un 
ungur şi un albanez. In preajma anului 1588, cele treizeci 
şi cinci de galiote ale Algerului erau comandate de 


unsprezece turci şi douăzeci şi patru de renegaţi, care 
reprezentau aproape toate popoarele creştine de pe 
litoralul Mării Mediterane şi chiar din ţinuturile de dincolo 
de aceasta. Unii dintre aceşti străini fuseseră luaţi în 
captivitate de mici copii şi supuşi unei convertiri silite, alţii 
însă au acceptat tăierea împrejur de bună voie şi au 
adoptat nume mahomedane de dragul îmbogăţirii şi al fin 
aventurilor făgăduite de comanda unui vas din Africa de 
Nord. In 1586, Masser John Tipton, primul consul englez 
din Alger, raporta că primul vistiernic al paşei este un 
eunuc şi renegat englez, feciorul lui Francis Rowlie, 
negustor din Bristol, cunoscut sub numele de Hassan Aga. 
Aproape toţi renegaţii care s-au ridicat la rangul de mari 
dregători şi-au câştigat o anumită faimă de conducători 
eficienţi şi chiar omenoşi. 

După Lepanto însă, caracterul administraţiei s-a 
schimbat, aşa cum se întâmplă în mod inevitabil atunci 
când o putere întinsă şi descentralizată oferă unor slujbaşi 
corupți prilejul unei îmbogăţiri rapide, de care nu are 
cunoştinţă conducerea de la centru. Paşalele trimise de 
Constantinopol începură să-şi vândă funcţiile de conducere 
unor turci bogaţi, cei mai mulţi incapabili şi ticăloşi, 
oameni a căror unică ambiţie era de a se despăgubi după 
plata preţului de achiziţie şi de a pune deoparte cât mai 
mulţi bani înainte de a li se termina durata serviciului. In 
această perioadă, renegaţii mai întreprinzători erau mai 
mult sau mai puţin independenţi faţă de autoritatea 
centrală, cu excepţia taxei de zece la sută, care reprezenta 
principala sursă de venit a guvernatorului. Aceşti „reişi“ 
sau „generali de galere“ se bucurau de libertatea de a 
proceda cam cum credeau ei de cuviinţă. Se întorceau 
zilele pirateriei pure, care avea să prospere ca niciodată 
mai înainte. 

In 1606 se produse o schimbare care revoluţionă atât 
măiestria, cât şi meseria de pirat. In anul acela, Simon de 
Danser îi învăţă pe algerieni cum să construiască „nave 
rotunde“ (vase cu pânze pătrate de tipul celor folosite în 
Oceanul Atlantic) şi cum anume să le conducă. Era o 


tranziţie la fel de importantă ca şi trecerea de la pânze la 
aburi, poate chiar mai mare, pentru că vasul cu pânze 
putea pătrunde peste tot unde putea pătrunde cel cu aburi 
şi, bineînţeles, mult mai departe decât galerele cu vâsle. 
Din clipa aceea, nu numai coastele, ci întregul bazin al 
Mării Mediterane, pe timp de iarnă sau de vară, pe vreme 
urâtă sau bună, era accesibil corsarilor şi chiar lungile căi 
de apă pe care navigau marile flotile spaniole încărcate cu 
comori erau infestate cu ele. Piraţii cu experienţă din 
Marea Nordului şi Canalul Mânecii, englezi, olandezi, 
francezi, erau siliţi să constate că gâsca de aur fusese 
jumulită înainte ca ei să pună mâna pe ea. Bineînţeles, nu 
le convenea această situaţie, şi ca urmare s-au iscat 
necazuri, pentru că a fi deposedat de pradă înainte de a o 
fi capturat era un lucru la fel de supărător ca şi acela de a- 
ti fi furată după ce ai pus mâna pe ea. 

Binefăcătorul corsarilor Simon de Danser (uneori 
denumit cel vârstnic, pentru a fi deosebit de fiul său, care 
i-a urmat în meserie) a început prin a fi simplu marinar în 
Dordrecht. Cu timpul a ajuns comandant de vas, ulterior 
căpitan de vas corsar în slujba Statelor Generale în timpul 
rebeliunii împotriva Spaniei. După o expediţie nereuşită pe 
Marea Mediterană, a ancorat la Marsilia pentru reparaţii 
şi reaprovizionare, dar ispita acestui port plin de atracţii a 
fost prea mare. După ce şi-a cheltuit toţi banii, a fost silit 
să-şi vândă corabia, iar banii astfel realizaţi i-a cheltuit la 
fel de repede. Lipsit, în felul acesta, de comanda unei 
nave, a adunat toată scursura portului, a furat o corabie 
mică şi a plecat în larg „pe propriile sale speze44, ca pirat 
sută la sută. Nu trecu mult şi captură un vas mare, pe care 
îşi transferă echipajul, îşi asigură sprijinul unui număr de 
marinari englezi şi mauri şi, după câteva luni, deveni 
comandantul unei flote mici, al cărei cel mai mare vas avea 
aproape trei sute de oameni şi şaizeci de tunuri la bord. 
Devenise o forţă maritimă şi peste puţină vreme ajunse la 
o înţelegere cu un rival, un pirat englez pe nume Warde, 
ceea ce i-a sporit considerabil puterea. 

Totuşi, numai după 1606 el se stabili la Alger, unde 


devenise faimos şi unde îşi asigurase o primire călduroasă. 
Numai atunci şi-a deprins el gazdele cu construcţia de 
vase moderne şi, în schimb, i s-a asigurat baza şi piaţa pe 
care o reclama activitatea sa. Colegul său Warde a adus 
servicii asemănătoare şi a primit recompense 
asemănătoare la Tunis. 

Timp de trei ani, olandezul a navigat pe Mediterana, 
prădând în dreapta şi în stânga şi punând deoparte averi 
considerabile. Şi-a construit un palat în Alger şi a intrat în 
legături cu paşale şi bei, după care i-a ajuns la urechi 
vestea că o flotă spaniolă şi una engleză se aflau în Medi- 
terana cu ordinul de a-l prinde viu sau mort. Danser 
auzise deja zvonuri neplăcute despre nesiguranța vieţii în 
mijlocul străinilor bogaţi din Alger. începu să-i mustre 
conştiinţa ; spre deosebire de alţii aseiffenea lui, nu se le- 
pădase de creştinism, aşa că luă hotărârea să se retragă. 

Problema  respectabilităţii însă implică anumite 
dificultăţi. Ar fi fost destul de greu să iasă din Alger cu 
banii pe care-i avea ; ar ii fost şi mai greu să găsească un 
loc unde să fie binevenit, deoarece se pusese premiu pe 
capul său în toate ţările care l-ar fi atras ca posibile patrii 
viitoare. Mai Întâi a fost rezolvată cea de-a doua problemă. 
După oarecare tratative, el reuşi să cumpere o absolvire 
din partea regelui Henric al IV-lea al Franţei şi începu să 
se pregătească în vederea înlocuirii profiturilor din Alger 
cu desfătările Parisului. Monarhul francez îşi avea însă 
considerentele sale încheind târgul, considerente pe care, 
deocamdată, nu le destăinuia nimănui. 

Plecarea din Alger fu pusă la cale nu prin mijlocirea 
banilor, ci a ingeniozităţii. Patru vase corsar intrară în port 
cu o încărcătură selectă, care a fost oferită spre vân- zare. 
Danser o cumpără aproape în întregime şi urcă la bord ca 
să achite costul. Ca de obicei, la vâsle erau sclavi creştini. 
Pe când cei mai mulţi marinari musulmani erau pe țărm, o 
ceartă pusă la cale dinainte se stârni între sclavi şi puţinii 
mauri rămaşi la bord. Aceştia din urmă au fost biruiţi şi 
ucişi în câteva clipe, cu excepţia câtorva ofiţeri, păstraţi ca 
ostateci în cazul când lucrurile ar fi luat o întorsătură 


nedorită. Stăpân pe cele patru corăbii, Danser porni în larg 
şi ajunse cu bine în vechiul său bârlog, Marsilia. 

Aici, în ciuda iertării regeşti, avu parte de o primire 
atât de ostilă, încât „atunci când trecea strada, era însoţit 
de câţiva dintre bandiții săi, care ţineau în mână pistoale 
încărcate,  formind garda sa personală“. Numeroşi 
negustori din oraş suferiseră pierderi mari din pricina 
olandezului, care, pentru a putea ieşi din Marsilia, a 
trebuit să plătească pentru ele până la ultimul ban. 
Supunându-se unui ordin din partea regelui, el se îndreptă 
spre Paris. De aici, în decembrie 1609, el scrise în Zeeland 
pentru a informa că este în posesia actului de iertare 
semnat de regele Franţei şi că, în consecinţă, nu mai este 
pus în afara legii, menţionând, printre altele, ştirea 
aparent lipsită de interes „că regina Franţei a născut o 
fată“. Copila, botezată Henrietta Maria, avea să devină mai 
târziu soţia regelui Carol I al Angliei. 

Regele Franţei dezvălui acum intenţiile pe care le 
avea în legătură cu noul său supus. Francezii se certaseră 
cu foştii lor aliaţi şi se punea acum la cale organizarea 
unei flote care să atace Goletta, la Tunis ; Henric al IV-lea 
îsi amintise de un vechi adagiu potrivit căruia este cu cale 
sa asmuţi un tâlhar împotriva altuia şi-i dădu corsarului 
ieşit la pensie o funcţie în cadrul expediției. Acţiunea fu 
încununată de succes, vasele beiului fură arse şi patru sute 
cincizeci şi cinci de tunuri, precum şi pradă în valoare de 
patru sute de mii de coroane fură înapoiate Franţei. 

Totuşi, şapte ani mai târziu, corsarii aveau să se 
răzbune pe apostat. Cele petreclite sunt descrise cu mare 
lux de amănunte de către autorul şi călătorul William Lith- 
gow, martor ocular al atacului împotriva Golettei : „După 
ce stătusem aici ca la vreo cinci săptămâni, am avut 
norocul ca la 16 februarie 1616 să sosească un vas 
olandez, «Meermin» din Amsterdam, plecat din Tetuan şi 
având destinaţia Veneţia. La bordul vasului era un căpitan 
cu numele de Danser, pe vremuri pirat cu renume şi faimos 
căpitan de marină, vechi duşman al maurilor. Era trimis de 
regele Franţei ca să preia douăzeci şi două de vase 


franţuzeşti care fuseseră capturate şi urmau să fie 
restituite. A fost un truc al paşalei de a-l atrage pe Danser 
în acest oraş, cu toate că acesta din urmă renunţase la 
serviciul activ şi se însurase la Marsilia. Iată-1 sosind în 
port, însoţit de doi francezi care debarcaseră pentru .^-1 
saluta pe paşă. Li s-a făcut o primire prietenească şi a 
doua zi paşa împreună cu doisprezece însoțitori urcă pe 
bord pentru a înapoia vizita. Danser a socotit drept o mare 
cinste din partea paşalei faptul că a venit personal să-i 
viziteze ; în consecinţă, I-a întâmpinat cu toate onorurile, 
în sunet de trâmbiţe şi bubuit de tunuri, şi nici că se putea 
închipui prietenie mai mare ca aceea dintre făţarnicul paşă 
şi foarte mulţumi tul Danser, care preluase corăbiile 
încredințate lui chiar în acea dimineaţă, în stare perfectă. 
După ce băuseră mult mai mult vin decât s-ar fi cuvenit, 
paşa I-a invitat pe Danser să-i viziteze a doua zi dimineaţa 
în fort şi nefericitul Danser acceptă. La ceasul hotărât, el 
cobori pe țărm împreună cu doisprezece monsieurs şi, pe 
când se apropia de castel, fu întâmpinat de doi turci. 
Grupul trecu peste podul basculant, dar, odată ajuns la 
intrare, uşile se închiseră de cum pătrunse el înăuntru. 
Danser se pomeni singur, în timp ce însoțitorii rămaseră pe 
din afară. 

Danser fu dus în faţa paşalei şi acuzat de a fi capturat 
nenumărate corăbii, foarte multă pradă şi bogății excesive 
de la mauri, precum şi de a-i fi omorât fără să arate cea 
mai mică îndurare. Fu decapitat pe loc şi trupul său 
aruncat într-un şanţ. După această ispravă, toate tunurile 
au tras în vasul'lui Danser, dar, tăind otgoanele, marinarii 
izbutiră să scape, nu fără greutate. 

Cât despre francezii de pe țărm, aceştia au fost 
conduşi în chip curtenitor şi au ajuns teferi la vasele lor - 
corăbiile eliberate -, cu care s-au înapoiat la Marsilia“ *. 

întreaga Europă şi în special Olanda aveau să 
contribuie substanţial la completarea personalului nord- 
african, dar niciun om nu fusese şi nu avea să fie atât de 
util ca marinarul din Dordrecht, care învățase pe 
musulmani să construiască vase şi să le piloteze la fel de 


bine ca şi creştinii. 

Corsarii au deprins repede lecţia lui Danser. Au 
pătruns tot mai departe cu noile lor corăbii cu pânze, 
dându-şi seama că acestea, pe lângă că le lărgeau 
considerabil raza de acţiune, îi scuteau de nevoia de a 
transporta provizii pentru o sută sau două sute de sclavi de 
galeră. Obiectivul lor deveni tot mai mult comerţul din 
Atlantic ; acest comerţ se dezvoltase într-atâta, încât era 
de o importanţă deosebită şi, pe de altă parte, incursiunile 
împotriva coastelor Spaniei erau mai greu de realizat după 
izgonirea ultimilor mauri din Andaluzia, în 1610. Lipsit de 
ajutor de pe coastă, raidul pe uscat devenea tot mai 
riscant, după cum atacul din larg devenea tot mai 
profitabil. 

Nu trecu mult şi teroarea pe care o cunoscuseră 
statele mediteraneene cuprinse şi ţările nordice. In 1616, 
sir Francis Cottington, ambasadorul englez în Spania, îi 
scria ducelui de Buckingham, favoritul regelui Iacob I : 
„Puterea şi cutezanţa piraţilor din Africa de Nord au 
crescut atât de mult pe ocean şi pe apele Mediteranei, 
încât mărturisesc că nu cunosc nimic asemănător care să fi 
pricinuit mai multă mâhnire şi durere la această curte 
decât ştirile zilnice de acest fel. Flota lor este alcătuită din 
patruzeci de nave înalte cu vele între două şi patru sute de 
tone fiecare ; vasul amiral are cinci sute de tone. Vasele 
sunt împărţite în două escadre, una de optsprezece 
corăbii, care staţionează lângă Malaga, în raza oraşului, 
iar cealaltă este ancorată în preajma Capului Sf. Maria, 
între Lisabona şi Sevilla. Escadra aceasta din strâmtoare a 
pătruns spre Mos- til, un oraş din Malaga, unde a bătut cu 
artileria portul castelului şi, hotărât lucru, ar fi capturai 
oraşul dacă nu ar fi sosit în ajutor soldaţi din Granada; 
totuşi, ea a pus mâna pe mai multe corăbii, dintre care trei 
sau patru venite din partea de vest a Angliei. Au. tras pe 
uscat două vase englezeşti la mai puţin de patru leghe de 
Malaga, după care au coborât pe țărm şi le-au dat foc, 
rămânând lângă Malaga până în ziua de astăzi, pentru a 
intercepta toate vasele care trec pe acolo şi pentru a 


zădărnici orice negof în această parte a Spaniei“. 

îr.lre anii 1569 şi 1616, flota piraţilor, alcătuită numai 
din o sută de vase, capturase patru sute şaizeci şi şase de 
nave britanice, echipajele acestora fiind vândute pe piaţa 
sclavilor. Consulii englezi din Alger scriau mereu celor din 
patrie, cerând uşurarea situaţiei captivilor englezi şi 
îndemnând guvernul britanic să ia măsuri energice care să 
stăvilească insolenţa crescândă a algerienilor. In 1631, 
consulul îi scrise direct regelui pentru a-l informa că, dacă 
banii de răscumpărare nu vor fi expediaţi în mare grabă, 
peste puţin timp vor exista o mie de captivi englezi în 
Alger ; numai în ultima lor expediţie, corsarii capturaseră 
patruzeci şi nouă de vase britanice. Scrisoarea se încheia 
cu următorul avertisment: „Corsarii spun că, dacă nu 
trimiteţi bani repede, se vor duce în Anglia şi-i vor scoate 
pe oameni din pat, aşa cum obişnuiau să facă în Spania“. 

Amenințarea nu a fost câtuşi de puţin vorbă goală. 
Nu trecu mult şi nu mai puţin de treizeci de vase corsare 
pustiau coastele Atlanticului, pornind de la cea mai 
recentă bază a lor, Sallee, în Maroc. Unul din aceste'vase 
fusese capturat chiar pe râul Tamisa. în vestul Angliei, 
oamenii de rând erau atât de speriaţi, încât au stins farul 
de la capul Lizard de teamă „să nu le arate piraţilor calea“. 
Canalul Mânecii nu mai era sigur pentru niciun vas 
comercial care nu naviga în convoi ; în 1625, primarul 
Plymouthului raporta că în acel an piraţii nord-afri- cani au 
capturat o mie de marinari din regiunea de vest. 

Cea mai lungă călătorie întreprinsă de aceşti pirați a 
fost în Islanda. Ca şi Danser, conducătorul expediției era 
olandez, însă, spre deosebire de primul, „îşi pusese turban 
pe cap“. Numele lui era Jan Jansz, cunoscut de mauri ca 
Murad Reis, dar, pentru a se evita confuzia cu celălalt Mu- 
rad, discipolul lui Barbarossa şi Ochiali, de aici înainte vom 
folosi numele său european €. 

Jan Jansz şi-a început cariera, asemeni celor mai 
mulţi marinari olandezi care până la urmă au devenit 

pirați, ca marinar pe un vas corsar al Ţărilor de Jos, 
luptând împotriva spaniolilor în timpul războiului de 
eliberare. Cum însă acest mod cvasilegal de a purta 
războiul aducea mai curând glorie decât profit, Jansz a 
renunţat la misiunea în credinţată şi s-a îndreptat spre 
coasta nord-africană. Aici a luptat fără niciun fel de 
discriminare împotriva  corăbiilor tuturor popoarelor 
creştine, inclusiv împotriva celor olandeze, atât doar că, 
atunci când ataca un vas spaniol, arbora stindardul 
prinţului de Orania în chip de omagiu sentimental adus 
provenienţei sale. Când era angajat într-o ciocnire cu V&se 
aparţinând altor naţiuni, arbora semiluna roşie a turcilor. 

La început a navigat ca secund al unui vestit corsar, 
Suleiman Reis din Alger, dar, după moartea şefului său, în 
1619, s-a stabilit la Sallee. Portul (al cărui nume „umplea 
de duhoare întreaga lume creştină“) era extrem de bine 
situat pentru noua formă de piraterie, întrucât sp găsea pe 
coasta Atlanticului, la numai cincizeci de mile de Gibraltar, 
unde piraţii puteau sta la pândă pentru a repera toate 
vasele care treceau prin strâmtoare şi a se năpusti fără 
zăbavă asupra vaselor comerciale din Indiile de Est şi 
Guineea. Flota din Sallee nu era mare, cam vreo 
optsprezece nave în total, şi vasele individuale erau mici, 
întrucât un banc de nisip din port împiedica vasele de 
mare tonaj să intre, afară de cazul când erau descărcate în 
prealabil. 

Formal, portul era supus împăratului marocan, dar 
curând după sosirea lui Jansz, sallentinii s-au declarat 
independenţi şi au înfiinţat ceea ce, de fapt, nu era altceva 
decât o republică a piraţilor, guvernată de paisprezece 
oameni, cu un preşedinte care era şi amiral. Primul ales a 
fost olandezul, care, pentru a arăta noilor săi compatrioți 
cât de mult se asimilase cu ei, s-a însurat cu o maură, deşi 
la Haarlem lăsase o soţie şi o familie. 

Afacerile au pro păşit sub conducerea eficientă a lui 
Jansz şi peste puţin timp el a fost nevoit să-şi caute un 
ajutor - post pe care I-a încredinţat unui compatriot, 
Mathys van Bostel Oosterlinck. Viceamiralul şi-a sărbătorit 


numirea urmând pilda superiorului, devenind mahomedan 
şi însurându-se cu o spaniolă de paisprezece ani, deşi la 
Amsterdam avea o soţie şi o fetiţă. 

Cu prăzile capturate pe mare, cu veniturile sale de 
amiral - venituri care cuprindeau taxele pentru ancoraj, 
pilotaj şi alte taxe portuare -, cu comisioanele încasate 
pentru mărfurile furate, Jansz deveni curând un om putred 
de bogat. Din când în când, totuşi, îl plictisea rutina 
afacerilor, piratul din el îşi spunea cuvântul, aşa că lua 
parte la câte o expediţie. In cursul unei astfel de expediţii, 
în noiembrie 1622, când îşi încerca norocul în Canalul Mi- 
necii, i se terminară proviziile şi fu silit să ancoreze în 
portul Veere din Olanda ca să-şi umple magazia. Părea o 
întreprindere riscantă, dai' amiralul de la Sallee era supus 
al împăratului marocan, care de curând încheiase un tratat 
cu Ţările de Jos, aşa că Jansz putu reclama legal 
privilegiile portuare, deşi primirea de care s-a bucurat a 
fost rece. 

Primul oaspete al vasului a fost doamna Jansz, 
olandeza, însoţită de toţi Janszii juniori. „Soţia şi toţi copiii 
lui - notează un scriitor din acea vreme - au urcat la bord 
ca să-i roage să părăsească vasul; părinţii marinarilor au 
făcut acelaşi lucru, dar nu au reuşit să-i înduplece, pentru 
că ei (renegaţii olandezi) erau prea porniţi împotriva 
spaniolilor şi prea îi ademenea prada“. Nu numai că 
echipajul a rămas pe corabie, dar a şi sporit prin sosirea 
unor noi recruți, în ciuda unei porunci aspre a dregătorilor 
potrivit căreia nimeni nu avea voie să se angajeze pe vas. 
In Olanda însă, vremurile erau grele în urma unui război 
de aproape jumătate de secol cu Spania ; tinerii din Veere 
erau mai atraşi de posibilitatea unui trai lesnicios şi a unor 
lovituri puternice date vechiului lor duşman decât 
înspăimântați de dizgraţia dregătorilor. Jan plecă din Veere 
cu ţnult mai mulţi oameni la bord decât la sosire. * 

Câţiva ani mai târziu, în plină iarnă, Jansz reveni în 
Olanda, de data aceasta scăpând de un dezastru ca prin 
urechile acului. In largul coastei se întâlnise cu un vas 
mare arborând steagul olandez. Uitând pentru o clipă de 


tratate, Jan „se îndrăgosti pe dată de arătoasa corabie şi 
încercă s-o captureze“ - era foarte probabil că, dacă ar fi 
izbutit, avocaţii i-ar fi oferit posibilitatea să reclame 
avantajele tratatului. Dar lucrurile se petrecură cu totul 
altfel ; când ajunse în dreptul vasului, pavilionul olandez fu 
coborât, steagul Spaniei îi luă locul şi o clipă mai târziu 
soldaţi spanioli împânzeau puntea. Depăşiţi, piraţii au 
reuşit cu greutate să scape după o luptă înverşunată, mulţi 
membri ai echipajului fiind ucişi şi răniţi. Au fost bucuroşi 
să ajungă teferi în portul Amsterdam. 

Jan ceru ajutorul autorităţilor pentru bolnavi şi răniţi, 
însă primi un refuz categoric. Nenorocosul corsar căutase 
să violeze tratatul, dăduse greş, fusese pedepsit şi acum 
era pedepsit din nou, refuzându-i-se avantajele lui, de 
parcă ar fi izbutit! Nu i s-a îngăduit nici măcar să-şi 
îngroape morţii, astfel încât cadavrele au trebuit să fie 
vârâte sub gheaţă - singurul lucru care se putea face. 

După câţiva ani relativ neproductivi, petrecuţi în 
strâm- toarea Gibraltar, Jan luă hotărârea să-şi încerce 
norocul acolo unde niciun pirat, fie nord-african, fie de 
orice alt neam, nu se aventurase vreodată. în 1627, el 
angajă ca pilot pe un sclav danez care pretindea că a fost 
în Islanda şi-i porunci să-i ducă la acea îndepărtată insulă. 
Pe bordul celor trei corăbii, în afară de mauri, se aflau şi 
trei renegaţi englezi. 

Pentru acele timpuri, călătoria a constituit un 
cutezător act de navigaţie, dar rezultatele nu au fost pe 
potriva riscului. Au jefuit Reykjavikul, capitala, dar nu s-au 
ales decât cu nişte peşte sărat şi câteva piei. Pentru a-şi 
compensa cât de cât dezamăgirea, au capturat şi au 
îmbarcat patru sute - unii spun opt sute - de islandezi : 
bărbaţi, femei şi copii. 

După ce s-a înapoiat, Jan îşi stabili cartierul general 
la Alger, dar în curând fu capturat în cursul uneia din 
călătoriile sale de către cavalerii de Malta °. 

Bunul părinte Dan, cel care relatează acestea, face, 
de asemenea, observaţia că trecea pe lângă casa lui Jan 

după ce vestea capturării sale ajunsese la Alger, când a 
văzut mai mult de o sută de femei care se duceau in cor- 
pore ca să-şi exprime simpatia faţă de doamna Jansz, 
maura, pentru nenorocirea care se abătuse asupra soţului 
ei. Cum a reuşit Jan să-şi redobândească libertatea, nu 
ştim ; cert este că în 1640 era liber din nou şi din nou în 
slujba împăratului marocan. 

La 30 decembrie 1640, un vas olandez intra în Sal- 
lee, unde Jansz era guvernator al cetăţii. Vasul aducea un 
nou consul olandez, care avea o mică şi plăcută surpriză 
pentru pirat - era însoţit de fiica piratului, Lys- beth, acum 
o tânără de toată frumuseţea. 

întâlnirea i-a înduioşat pe toţi privitorii. Jansz „stătea 
aşezat cu mare pompă pe un covor presărat cu perne de 
mătase şi toţi servitorii erau în jurul său“. Când se 
întâlniră tatăl cu fiica, „începură a plânge amândoi şi, după 
ce stătură câtva timp de vorbă, el părăsi încăperea în- chip 
regesc“. Lysbeth locui împreună cu tată ei până în august 
următor în castelul lui din Maladia, la o depărtare de 
câteva mile în interior, „dar părerea generală a celor de pe 
bord era că se cam săturase de oamenii aceia şi de ţara 
lor“. Fapt este că se înapoie în Olanda, de unde nu mai 
avem nicio ştire despre dânsa. Se pare că s-a măritat cu un 
olandez onorabil, care nu avea nici în clin, nici în mânecă 
nici cu marea, nici cu Marocul. 

Nu se ştie cum a murit Jansz. Singura informaţie de 
care dispunem este cuprinsă în biografia piratului, scrisă 
de învățătorul din Oostzaan, care încheie cu cuvintele : „A 
sfârşit foarte prost“. 

Pirateria a cunoscut o atât de mare dezvoltare în 
secolul al XVIII-lea, încât aproape că nu mai este posibil să 
ne oprim asupra unor figuri pitoreşti izolate. Principalele 
magistrale ale oceanului erau la fel de primejdioase, 
lăsând la o parte riscurile obişnuite ale călătoriei pe mare 
în acea vreme, ca drumurile mai dosnice din Calabria şi 
Albania înainte de războiul mondial. Comerţul era 
paralizat, foametea bântuia adeseori prin oraşe, familiile 
erau distruse, despărțite în mod permanent sau sărăcite 


din cauza preţurilor de răscumpărare care li se cereau 
pentru a-i feri pe cei răpiți de ororile sclaviei. Iar existenţa 
continuă a răului depindea, în esenţă, de starea ticăloasă a 
politicii europene creştine. Turcii nu mai erau îndeajuns de 
puternici ca să-şi apere coreligionarii de pe coasta Africii 
de Nord. Dacă toate sau măcar trei sau patru dintre 
puterile ce aveau de suferit ar fi căzut de acord să-şi 
unească forţele, ar fi putut oricând stârpi pirateria din 
această zonă. Or, tocmai această unire era imposibilă. 
Dacă Franţa era în război cu Spania, ea considera că 
maurii sunt aliaţi utili. La începutul secolului al XVII-lea, 
considerente politice i-au făcut pe olandezi să adopte o 
atitudine similară, pentru că le convenea să-i vadă pe 
corsari atacând pe inamicii comerţului mereu cres- când al 
Olandei. In alte perioade, suedezii şi englezii au procedat 
la fel. Urmarea a fost că, în loc să-i extermine pe 
răufăcători, statele civilizate ale Apusului le-au plătit tribut 
ca să nu le atace vasele, târg pe care piraţii îl respectau 
numai dacă le convenea. Erau imuni împotriva răzbunării 
pentru sperjur sau pentru fapte barbare. 

Sporadic, câte o ţară, exasperată de o serie de 
agresiuni piratereşti, făcea câte o încercare de a se 
răzbuna, dar aceste expediţii singulare, adesea prost 
pregătite, sprijinite de oficialități fără entuziasm, nu 
aduceau mari foloase. Anglia, Franţa, Spania, Olanda sau 
Suedia trimiteau câte o flotă care pătrundea în porturi ca 
Alger, Tripoli, Bougie sau Tunis ca să tragă câteva salve. 
Comandantul era apoi primit de paşă sau bei, care 
binevoia să accepte un dar frumuşel şi să iscălească un 
nou tratat, făgăduind să nu mai atace niciodată vasele 
acelei naţiuni sau să mai ţină în captivitate pe supuşii 
respectivi. Dar, de îndată ce flota pleca, piraţii se apucau 
din nou de treabă. In 1620, sir Robert Mansell a fost trimis 
din Anglia ca să smulgă o asemenea făgăduială. A reuşit, 
dar, până să pună din nou piciorul pe pământ britanic, 
patruzeci de corăbii englezeşti au fost deturnate de pe 
căile maritime comerciale şi duse în porturi algeriene. 

Cromwell a fost primul conducător englez care a 


refuzat să facă vreun compromis cu corsarii din Africa de 
Nord. In 1655, el a trimis o escadră comandată de Blake 
cu ordinul de a-i vâna şi extermina, punând la îndemâna 
marelui navigator forţele  îndestulătoare pentru un 
asemenea scop. Blake pătrunse cu curaj în portul Tunis, 
sub focul tunurilor inamice, dădu foc tuturor vaselor 
ancorate în port, apoi navigă mai departe spre Alger, unde 
îi eliberă pe toţi sclavii englezi, scoțieni, irlandezi sau din 
insulele Canalului aflaţi acolo în prizonierat. Severul lord 
protector şi eroicul său amiral au arătat întregii Europe ce 
pot face împotriva sceleraţilor un conducător de mână 
forte şi un marinar capabil. Victoria a avut un mare 
răsunet în întreaga creştinătate şi a fost sărbătorită oficial 
în versuri tipărite pe foi volante : 

Corsarii din Tunis, hoarde barbare, 

Simţit-au mâna lui răzbunătoare. 

In următorii douăzeci de ani au fost întreprinse 
diferite expediţii de pedepsire, dar niciuna din ele nu a 
realizat nimic, până când sâr Edward Spragg, urmând 
pilda lui Blake, a dat foc flotei algeriene în portul Bougie 
(1671), fapt în urma căruia populaţia s-a răzvrătit, I-a 
omorât pe agă şi i-a dus capul englezilor în semn că vor 
pace. Efectul salutar al acestei acţiuni energice a durat 
cinci ani ; după aceea a fost necesar ca sir John Nar- 
brough să fie trimis la Alger pentru a-i readuce pe 
algerieni la sentimente mai bune. Totuşi, în loc să 
bombardeze localitatea, Narbrough a preferat metoda mal 
obişnuită şi, binevoitor, a plătit şaizeci de mii de pesos 
pentru a elibera un număr de captivi englezi. în 1677 a fost 
trimis din nou, de data aceasta pentru a-i pedepsi pe 
corsarii tripolitani, care deveniseră mai insolenţi după ce 
fraţii lor de mai departe, în susul coastei, fuseseră 
reprimaţi. După mufte ¢ parlamentări cu deiul, Narbrough 
îşi dădu seama că nu se poate obţine nimic şi se hotări să 
treacă la măsuri mai energice. La miezul nopţii, el trimise 
în port douăsprezece vase prevăzute cu „focuri de 
artificii“, sub comanda locotenentului său prim, Cloudesley 
Shovell (mai târziu, vestit amiral). Pină într-o oră, toate 


vasele inamice erau cuprinse de flăcări, „spre marea 
surprindere a turcilor“. într-un fel sau altul s-a făcut rost 
de o oarecare pradă, pentru că a doua zi amiralul a putut 
să împartă o mie nouă sute cincizeci şi şase de pesos 
bravilor săi ofiţeri şi soldaţi. 

* Pină la răsplata finală, care avea să-i ajungă pe 
corsari aproape un secol şi jumătate mai târziu, aceştia au 
primit, pare-se, lovituri mai serioase din partea 
eventualilor captivi decât din partea escadrelor de 
pedepsire. O asemenea ciocnire este plastic înfăţişată într- 
o foaie volantă din 1681, intitulată „Descrierea întocmai a 
ultimei lupte sângeroase care a avut loc între căpitanul 
Booth de pe -«Aventura» şi Hagi Aii, căpitanul vasului «Doi 
lei şi coroana» din Alger, la 17 septembrie 1681, în largul 
capului Trafalgar.“ 

Vasul algerian era înarmat cu mai mult de patruzeci 
de tunuri mari şi mai multe tunuri mai mici. Avea pe bord 
trei sute douăzeci şi şapte de soldaţi turci şi mauri şi 
echipajul era alcătuit din optzeci şi opt de sclavi creştini. 
Comandantul, Hagi Aii, era un danez renegat, născut la 
Copenhaga. 

In zorii zilei, „Aventura“ urmărea un mic vas francez, 
când, deodată, fu zărit marele vas corsar remorcând o 
captură engleză. Maurii din vasul remorcat se urcară 
repede pe bordul propriului lor vas şi abandonară captura. 
Căpitanul Booth o luă în posesiune, găsi doi sclavi englezi 
ascunşi în vas şi le porunci să-i urmeze cu vasul în timp ce 
el urmărea nava algeriană. 

Pe la unu după-masă, cele două corăbii se aflau una 
lângă cealaltă. începu o bătălie înverşunată, care ţinu până 
la nouă seara, când catargurile şi tachelajul ambelor vase 
erau atât de vătămate, încât acestea se opriseră în larg, iar 
oamenii se străduiau din răsputeri să le repare şi, cât de 
cât, să le repună în funcţiune. Ceva mai târziu, lupta fu 
reluată, continuând toată noaptea, până la orele nouă 
dimineaţa, când se petrecu un accident care la început 
părea să fi pecetluit soarta vasului englezesc. Să 
reproducem însă propria relatare a căpitanului Booth : 


„Pe la nouă dimineaţa, după ce a fost luat câte un om 
de la fiecare tun de jos, de unde era mai disponibil, pentru 
a lucra cu aceste tunuri pe duneta noastră, unul din 
schilozii regelui, repartizat acolo ca să aducă pulbere din 
acel loc, punând în mână trei cartuşe şi pulbere, intră în 
cabina de la pupa ca să se adăpostească de-împuşcături, 
noi neştiind ce s-a întâmplat cu omul, când o ploaie de 
gloanţe inamice pătrunse în cabină şi lovi cele trei cartuşe 
şi pulberea din mâna lui; acestea luară foc şi-l aruncară din 
cabină pe duneta noastră şi, odată cu el, toate grenadele 
noastre, vreo şapte sau opt câte ne mai rămăseseră, care 
grenade au omorât şi rănit pe toţi oamenii din jurul meu, 
eu scăpând ca prin minune şi alegându-mă doar cu o rană 
la gât pricinuită de schija unei grenade". 

PrintrHin noroc nemaipomenit, în clipa următoare, 
catargul mare al vasului algerian se prăbuşi peste bord şi 
de îndată piraţii se predară. 

Amândouă vasele suferiseră pierderi mari. Pe vasul 
piraţilor I-au găsit pe Hagi Aii rănit, precum şi pe cinci 
dintre ofiţerii lui. Patru din ei erau renegaţi din Olanda şi 
Hamburg, al cincilea era un nepot al guvernatorului 
Algerului. Au mai găsit pe bord un turc bătrân, Abram 
Reis, un fost amiral al Algerului, „care lua parte la 
călătorie din plăcere“. Un sclav creştin de pe vasul corsar 
îi spuse căpitanului Booth că, dacă nu ar fi fost la mijloc 
bătrânul şi neostoitul căutător de plăceri. Abram Reis, 
piraţii s-ar fi predat mult mai devreme, el însă „i-a 
încurajat pe turci, vorbindu-le despre izbânzile lui de 
altădată asupra creştinilor, despre felul cum a luptat cu un 
vas de război olandez şi altădată cu sir Richard Beach, 
aflat pe bordul vasului «Hampshire», precum şi despre 
multe alte fapte de laudă“. 

Politica schimbătoare şi comerţul crescând al Franţei 
sub Ludovic al XIV-lea au determinat, până la urmă, 
această ţară să se unească cu ceilalţi inamici europeni ai 
corsarilor, şi de atunci, francezii, ca şi englezii ‘dealtfel, au 
întreprins în mai multe rânduri acţiuni de pedepsire a 
maurilor, fără să înregistreze însă vreun succes remarcabil 


până în secolul al XIX-lea. 

Una din expedițiile lor, cea din 1683, este 
caracteristică pentru metodele şi brutalitatea folosite în 
aceste ciocniri. Marchizul Duquesne, care comanda 
escadra franceză, a tras şase mii de obuze împotriva 
Algerului, omorând opt mii de oameni şi distrugând 
numeroase clădiri. Populaţia se răzvrăti, îl asasină pe 
guvernator şi-l alese în loc pe căpitanul galerelor, Hagi 
Hassan, poreclit Mezzomorto (cel pe jumătate mort) 
datorită înfăţişării sale cadaverice. Noul guvernator îi 
trimise vorbă amiralului, ameninţându-l că, dacă nu va 
opri bombardamentul imediat, îi va pune pe toţi francezii 
în buza tunurilor şi-i va spulbera. Amenințarea nu a fost o 
vorbă goală : bombardamentul a continuat şi guvernatorul 
îşi alese prima victimă, pe Jean Le Vacher, vicar apostolic. 
Acest bătrân cu suflet nobil, care-şi petrecuse treizeci şi 
şase de ani în slujba nefericiţilor captivi, a fost târât până 
la dig, legat la gura unui tun şi s-a tras cu el în direcţia 
flotei franceze. Francezii nu şi-au întrerupt acţiunea până 
la mijlocul lui august, când, isprăvindu-li-se muniţia, au 
părăsit Algerul. Intre timp, alţi douăzeci de francezi, 
inclusiv consulul, împărtăşiseră soarta venerabilului preot. 

Cinci ani mai târziu, francezii au bombardat oraşul- 
din nou, când alţi patruzeci şi opt de francezi au fost 
omorâţi de tunurile piraţilor. La Musee de la Marine din 
Pam se poate vedea un tun capturat la Alger, 
poreclit ,Consulaire“, pentru că La gura lui a murit 
consulul francez. 

Vreme de mai bine de un secol, tâlharii coastelor au 
continuat să atace vasele comerciale, capturând enorme 
sume de bani şi o mulţime de sclavi, înfruntând represalii, 
răspunzmd la lovituri, încheind alianţe, călcându-le în 
picioare şi vămuind prin agresiune sau bună înţelegere 
toate naţiunile comerciale ale lumii apusene. S-a păstrat 
relatarea unui incident mărunt, dar elocvent, care 
demască curioasele lor relaţii cu restul Europei. In 1780, 
guvernatorul Algerului a cumpărat de la guvernul suedez 
zece tunuri. Tunurile fuseseră încercate de către 


fabricanți, dar piraţii nu erau mulţumiţi, dorind să le 
verifice ei înşişi. După ce primul tun fu umplut pe jumătate 
cu pulbere, au aprins un chibrit şi au apropiat flacăra de 
pulbere ; tunul a explodat, omorând pe loc doi algerieni şi 
rănind mulţi alţii. Cu toate că accidentul nu putea fi pus 
decât pe socoteala neglijenţei piraţilor, consulul suedez a 
trebuit să plătească daune serioase. Guvernatorul a pretins 
cinci sute de lire pentru un singur corsar căruia îi fusese 
zdrobit nasul şi întreaga afacere a costat guvernul suedez 
cam şapte mii de lire!. 

In cele din urmă se ridică o putere, tânără şi neeuro- 
peană, care îndrăzni să refuze tributul cerut de corsarii 
berberi. La începutul existenţei lor, Statele Unite fuseseră 
silite să se supună ; între anii 1785 şi 1799 au trebuit să 
plătească guvernatorului Algerului un tribut anual enorm 
m bani pentru a obţine inviolabilitatea nominala a vaselor 
lor. In 17 98, consulul american de la Tunis, Eaton, fiind 
trimis la Alger cu patru vase care reprezentau tributul 
Statelor Unite, scria guvernului său : „Poate oare cineva 
crede că bruta aceasta cocoţată (deiul) dispune de şapte 
regi din Europa, de două republici şi de un continent care 
îi plătesc tribut, când toată forţa lui navală nu ar ţine piept 
la două vase de linie ?“ Totuşi, în anul următor, tributul se 
ridică la cincizeci de mii de dolari, douăzeci şi opt de 
tunuri, zece mii de obuze, în afară de mari cantităţi de 
pulbere, parime şi bijuterii. 

In cele din urmă, opinia publică din Statele Unite se 
revoltă într-atâta, încât Congresul dispuse construirea ne- 
întârziată a unei flote care să se ocupe de corsari. 
Amenințarea unor măsuri „tari“ a avut efect asupra deiului 
din Alger : el consimţi să nu mai atace vasele americane 
dacă preşedintele îi va trimite peşcheş o fregata încărcată 
cu pulbere şi arme. Auzind de acestea, beiul din Tunis se 
grăbi să-i scrie şi el preşedintelui, informându-l că, dacă 
nu i se vor trimite neîntârziat zece mii de puşti şi patruzeci 
de tunuri, „nu va fi cu putinţă să mai păstreze pacea“. 


10 Sjorovarna pa Medelhavet och Levantiska Compagniety 
Stockholm, 1921. 


Neiăsându-se mai prejos, Marocul îşi formulă şi el 
pretenţiile, dar Yusuf din Tripoli adoptă o altă politică : se 
socoti nedreptăţit şi declară război la 14 mai 1801, 
doborând steagul de pe clădirea Consulatului american. 

Tânără republică primi provocarea, însă alese pentru 
acţiune momentul potrivit. In 1803, comandantul Edward 
Preble se îndreptă spre Gibraltar cu o escadră de vase de 
război noi. Dintre acestea, „Philadelphia“, cu treizeci şi 
şase de tunuri, şi „Vulpea“ urmau să blocheze portul 
Tripoli. 

La 31 octombrie, în timp ce „Philadelphia“ urmărea 
un vas care încerca să străpungă blocada şi să ajungă la 
Tripoli, nava eşuă. Cu toate eforturile echipajului, vasul nu 
a putut fi urnit din loc şi peste puţin un roi de bărci se 
apropie de navă. Rezultatul luptei care a urmat nu putea fi 
decât unul singur. Deşi s-au apărat dârz, americanii au fost 
depăşiţi numericeşte şi, după ce s-a consultat cu ofiţerii, 
căpitanul Bainbridge, pentru a salva vieţile marinarilor, 
hotări să coboare pavilionul. înainte de a se preda, el dădu 
ordin ca magaziile de muniții să fie inundate prin găurirea 
fundului vasului şi pompele înfundate, astfel încât vasul să 
nu mai fie bun de nimic. Nu trecu mult şi piraţii se urcară 
la bord, îi jefuiră şi-i despuiară pe ofiţeri şi-i aruncară, 
odată cu marinarii, în închisoare pe țărm. O lună mai 
târziu, nenorocosul Bainbridge vedea cu amărciune cum 
„Philadelphia“ este pusă din nou în stare de plutire de 
către pirați şi readusă în port cu toate tunurile reparate şi 
remontate. 

La auzul acestei catastrofe, comandantul Preble, care 
îşi pregătea vasele pentru campania din anul următor, 
întocmi de îndată planuri pantru distrugerea vasului captiv 
şi în vederea acestei acţiuni desperate alese pe un tî- năr 
locotenent, Stephen Decatur, căruia îi încredinţă comanda 
unui keci, „Intrepidul“. Pe bord se aflau cinci ofiţeri şi 
şaptezeci de soldaţi, înghesuiți ca sardelele pe o platformă 
aşezată pe nişte butoaie cu apă - nu aveau nici măcar 
posibilitatea să stea în capul oaselor. 

După o călătorie grea pe vreme de furtună, micul vas 


sosi în largul portului Tripoli. Decatur luă hotărârea să 
pornească atacul chiar în noaptea aceea. Când au intrat în 
port, numai câţiva membri ai echipajului, deghizați ca 
marinari maltezi, au urcat pe punte, de unde puteau vedea 
„Philadelphia“, ancorată la o milă depărtare, sub zidurile 
fortului; 

Navigând cu curaj, „Intrepidul“ se apropie lateral de 
vasul mai mare şi, răspunzând la un salut maur, pilotul 
sicilian explică în tripolitană că şi-au pierdut ancora în 
timpul unei furtuni şi că ar dori să lege cu un otgon vasul 
lor de corabia de război ca să poată naviga alături de ea în 
timpul nopţii. Păcăliţi de-a binelea, piraţii îi ajutară să lege 
keciul, când se auzi strigătul de „Americani ! Americani !“ 
şi lupta începu odată cu ordinul scurt „Abordaj !“ dat de 
comandantul american. Marinarii yankei săriră imediat la 
bordul vasului de război şi atacul fu atât de năprasnic, că 
în zece minute „Philadelphia“ era recapturată, aproape 
fără nicio pierdere de partea americană. De acum înainte, 
toate s-au desfăşurat potrivit planului stabilit anterior şi în 
mai multe părţi ale vasului au fost aprinse lumini. Când 
vasul fu luminat puternic, Decatur dădu ordin oamenilor să 
se întoarcă la bordul keciului şi să tragă , la vâsle din 
răsputeri. Era şi timpul, pentru că aproape toate tunurile 
din fort începuseră să tragă. 

Scena a fost descrisă de unul dintre ofiţerii prezenţi, 
Charles Morriss : 

„Până în acea clipă, vasele şi bateriile inamicului 
rămăseseră tăcute ; acum însă se pregăteau să acţioneze 
şi, când echipajul keciului scoase trei urale pentru a-şi 
exprima bucuria că au izbutit, inamicul le răspunse prin 
salve de tun. Probabil datorită zăpăcelii de moment, 
obuzele erau trase cam la intâmplare şi, deşi keciul a fost 
supus bombardamentului timp de jumătate de oră, 
singurul obuz care nu şi-a greşit ţinta a trecut prin 
zburător. Pericolul mai mare era din partea 
«Philadelphiei», ale cărei salve apărau coridorul prin care 
ne retrăgeam şi ale cărei tunuri erau încărcate şi 
descărcate fără întrerupere, chiar atunci când se 


înroşiseră ţevile. Am scăpat şi de asta şi, în timp ce 
lopătam de mama focului, oamenii vorbeau despre 
frumuseţea jeturilor care ţâşneau la căderea obuzelor în 
apă în porţiunea dintre noi şi luminile scân- teietoare ale 
vasului şi nu prea se gândeau la pericolul care putea 
rezulta dintr-un contact cu obuzele. Într-adevăr, vasul avea 
o înfăţişare magnifică. Flăcările dinăuntru îi luminau 
ferestrele şi, ridicându-se spre pânze şi catarguri, formau 
coloane de foc care, ajungând în vârf, se reflectau în 
splendide coronamente, în timp ce salvele sporadice ale 
tunurilor vasului trădau un spirit diriguitor înăuntrul lui. 
Zidurile oraşului, bateriile sale, catargurile şi velele 
navelor ancorate, luminate feeric şi însufleţite de focul 
artileriei, desăvârşeau de minune priveliştea, alcătuind un 
decor cât se poate de potrivit. Ajutate de o briză uşoară, 
eforturile noastre ne-au scos curând din bătaia tunurilor". 

Numai în iulie următor, comandantul Preble 
consideră că este pregătit să atace Tripoli. In total a fost 
nevoie de cinci asalturi până ce fortăreaţa piraţilor să fie 
silită să se predea şi să accepte condiţiile americanilor. 
Totuşi, timp de încă doi ani a fost menţinută o blocadă 
severă a coastei. In sfârşit, în iunie 1805 a fost semnat un 
tratat care prevedea că nu va mai fi plătit niciun fel de 
tribut şi că vasele americane vor fi libere să navigheze 
unde vor, nestingherite în niciun fel de pirați. 

Ca de obicei, lecţia aspră dată de americani 
corsarilor fu uitată curând. Europa mai era încă dispusă să 
discute, să amenințe şi... să plătească. In cele din urmă 
însă, comportarea piraţilor deveni atât de insuportabilă, 
încât Anglia hotărî să ia măsuri radicale. In 1816, lordul 
Exmouth primi carte blanche pentru acţiunile sale şi sosi 
curând în largul Algerului cu o flotă puternică, întărită de 
o escadră de vase de război olandeze sub comanda 
viceamiralului Baron van Capellan. 

Scânteia care a aprins focul a fost un ordin dat de 
deiul Algerului de a-i aresta pe toţi italienii aflaţi sub 
protecţia britanică la Bona şi Oran. Urmarea ordinului a 
fost masacrarea la Bona a o sută de italieni neînarmaţi 


care asistau la slujba liturghiei. Alţi o sută au fost răniţi şi 
opt sute jefuiţi şi întemnițați. 

Flotele reunite ale aliaţilor au sosit la Alger la 27 
august. Intre acestea, „Prometeu“ fusese trimis înainte la 
Alger ca să-i salveze pe consulul britanic şi familia sa, viaţa 
tuturor acestora fiind în mare primejdie. 

Soţia şi fiicele consulului, deghizate ca aspiranţi, au 
ajuns cu bine pe bordul lui „Prometeu"'-, era însă nevoie 
de un alt şiretlic pentru a duce şi copilaşul. In acest scopr 
medicul de pe vas l-a adormit pe copil cu un narcotic. 
Ascuns într-un coş cu fructe şi legume, el a fest dus prin 
poarta docurilor, când, din nefericire, începu să plângă. Pe 
loc, copilul, medicul, trei aspiranţi şi echipajul bărcii fură 
arestaţi şi târâţi în faţa deiului. Trei zile mai târziu, copilul 
era înapoiat mamei sale, „un unic exemplu de umanitate 
din partea lui“, cum scria lordul Exmouth în raportul său. 

In momentul în care flota sosi la Alger, amiralul ceru 
eliberarea imediată a prizonierilor. Nu primi niciun 
răspuns. Fără să mai stea pe gânduri, el deschise 
ostilitățile. 

„După care începu un foc - scria amiralul - mai viu şi 
mai susţinut decât mi-a fost dat vreodată să văd, foc care a 
tinut fără întrerupere de la trei la nouă şi care nu a încetat 
definitiv decât la unsprezece şi jumătate. Vasele care mă 
urmau la mică distanţă îşi ocupau locul în mod exemplar şi 
fără grabă, cu o precizie care întrecea până şi cele mai 
bune speranţe ale mele, şi pot spune că niciodată un 
pavilion britanic nu a primit într-o ocazie similară un ajutor 
mai prompt şi mai vrednic de laudă“. 

Bătălia a fost înverşunată şi până şi femeile, care în 
acele zile călătoreau pe bordul vaselor de război, ajutau la 
tunuri alături de bărbaţii lor. La zece noaptea, principalele 
baterii ale piraţilor erau reduse la tăcere şi toate vasele 
ancorate în port erau în flăcări. Focul se răspândi până 
când cuprinse arsenalul, depozitele şi canonierele ; „era un 
spectacol de o măreție tulburătoare, pe care nu o poate 
zugrăvi condeiul44. 

A doua zi s-a semnat un tratat prin care au fost puşi 


în libertate o mie şase sute patruzeci şi doi de sclavi, de- 
iul fiind obligat să prezinte scuze în public domnului 
McDonell, consulul britanic, care fusese întemnițat pe 
jumătate gol şi in lanţuri într-o celulă pentru criminalii 
condamnaţi *. 

Lecţia aceasta ar fi putut avea un efect salutar - aşa 
cum se aştepta toată lumea -, însă a fost destul ca flota să 
părăsească Mediterana, pentru ca piraţii să-şi reia 
obiceiurile. 

Locuitorii, socotind că deiul este un om cu ghinion, I- 
au sugrumat şi în locul lui a fost numit Aii Khoja. Totuşi, 
acest ticălos, „căruia îi plăcea foarte mult literatura“, se 
dovedi a fi şi mai crud decât predecesorul său. Potrivit 
domnului Shaler, consulul american, atunci când el şi 
ceilalţi consuli străini au făcut prima vizită oficială noului 
dei, au trebuit să treacă pe lângă vreo douăzeci de cadavre 
înainte de a ajunge în faţa lui. Deiul era îmbrăcat regeşte 
şi ţinea în mână o carte, de parcă sosirea oaspeţilor l-ar fi 
deranjat de la studiu. 

Datorită acțiunii recente a lordului Exmouth, 
capturarea femeilor europene încetase, astfel că deiul, 
care se pare că îndrăgea sexul frumos tot atât de mult pe 
cât îndrăgea literatura, a fost nevoit să recurgă la alte 
mijloace decât pirateria maritimă pentru a-şi spori 
haremul. îndeosebi, una din mârşăviile sale a stârnit vâlvă 
în Europa, în- furiindu-l pe sir Sidney Smith, preşedintele 
asociaţiei împotriva piraţilor şi pentru salvarea sclavilor 
din Africa de Nord. 

Sir Lamberth Playfair scrie : „O fată sardă, pe nume 
Rosa Ponsombio, care urma să se căsătorească, a fost 
ademenită sub un pretext oarecare să se ducă într-o seară 
împreună cu mama ei la Consulatul francez ; la înapoiere, 
ea a fost atacată de emişarii deiului Algeriei, care i-au 
aruncat o pânză pe cap şi au dus-o "în haremul 
algerianului. Biata fată a fost silită să-şi schimbe religia şi 
îmbrăcămintea, dar într-o zi a izbutit să arunce peste zid o 
scrisoare adresată consului britanic, prin care îl informa 
despre jalnica ei situaţie şi îl prevenea, atât pe el, cât şi pe 


consulii Spaniei şi Olandei, să aibă grijă de propriile lor 
fiice, deoarece li se pregătea o Soartă asemănătoare. Intr- 
adevăr, după moartea cleiului, printre lucrurile lui 
personale s-a găsit un carnet de însemnări care cuprindea 
şi următoarea frază : «Fiica demnului McDonell, frumoasă 
şi tânără, pentru haremul meu ; fata consulului spe niol, 
urâtă, va fi servitoarea favoritei mele ; am să pun să i se 
taie capul consulului englez şi pe acela al consulului 
spaniol şi toţi consulii vor fi omorâţi dacă vor îndrăzni să 
se plângă»"“. 

In zadar a încercat sir Sidney Smith să salveze fata 
şi, cu toate eforturile sale, chiar atunci când s-au unit cu 
cele ale lui Richelieu, ministrul francez, nu a reuşit să o 
elibereze şi ea a rămas captivă în haremul turcului până 
când acesta a murit de ciumă în 1818. Epidemia de ciumă 
bân- tuise câtăva vreme la Alger şi vasele algeriene o 
răspândi- seră în întreaga Europă. 

Intre timp, comerţul cu sclavi era din nou în floare, în 
ciuda tuturor tratatelor şi bombardamentelor, şi la 
Congresul de la Aix-la-Chapelle s-a hotărât să se ia măsuri 
împotriva piraţilor din Africa de Nord. în septembrie 1819, 
o flotă reunită engleză şi franceză sosi în golful Alger. 
Cumplita ameninţare nu avu niciun rezultat, pentru că, 
până în cele din urmă, vasele au făcut cale întoarsă, în 
timp ce paşa râdea cu hohote şi-şi vedea mai departe de 
treabă. ^ 

Totuşi, ziua răfuielii se apropia. La 26 mai 1820, 
francezii au trimis o flotă mare din Toulon sub comanda 
amiralului Duperre, cu o armată de treizeci şi şapte de mii 
de soldaţi, precum şi cavalerie şi artilerie. La 13 iunie, 
armata debarcă şi începu să sape tranşee. Apoi, francezii 
porniră încet, dar sigur împotriva Algerului, înfrângându-i 
pe mauri în toate luptele. La 4 iulie începu bombardarea 
oraşului, fortul principal căzu şi depozitul de muniții sări în 
aer. A doua zi, francezii ocupau Algerul, iar deiul şi familia 
lui erau trimişi la Neapole pe bordul unei fregate franceze. 
Treptat, triburile înconjurătoare, începând cu cele din 
Tunis, au fost subjugate de Franţa. 


In cursul secolului al XIX-lea au mai existat expediţii 
piratereşti sporadice, dar în aproape toate cazurile tâlharii 
au fost prinşi şi pedepsiţi. Odată cu ocuparea treptată a 
coastei de nord a Africii de către diferite puteri europene 
din sud, până şi aceste recrudescenţe întâmplătoare au 
devenit din ce în ce mai neînsemnate şi, până la urmă, 
ultimele manifestări ale activităţii corsarilor au fost 
curmate la începutul secolului nostru. 

CAPITOLUL V 

SCLAVIA ŞI RĂSCUMPĂRAREA 

Comerţul cu sclavi a fost raţiunea, temeiul şi răsplata 
piratului mediteranean, clasic şi nord-african, timp de mai 
bine de douăzeci de secole. Lucrurile au atins proporţii 
uriaşe. La Alger, Tunis şi Tripoli au fost întemeiate 
companii al căror singur scop era de a finanța vase care 
erau trimise în larg având ca unic obiectiv capturarea de 
marfă vie. Nu există o statistică a cifrelor, dar aproape că 
nu a fost an în care mii de europeni să nu intre în sacul 
fără fund al acestui comerţ. Părintele Dan, care a lucrat 
printre ei mulţi ani, afirmă că în 1634 numai la Alger erau 
douăzeci şi cinci de mii de sclavi creştini, în afara celor opt 
mii de creştini care deveniseră mahomedani. 

Atunci când captivii erau aduşi în port, ei trebuiau 
mal întâi să intre în „bagnios“, o închisoare subterană bine 
păzită. In continuare erau interogaţi de tălmaci, care aflau 
numele, ţara de baştină şi îndeletnicirea sau profesiunea 
fiecărui prizonier ; dacă acesta avea rude bogate, se hotăra 
suma răscumpărării sale şi era lăsat în pace până când se 
făcea târgul. Ceilalţi nenorociţi erau minaţi la Be- sistan 
sau Marea piaţă de sclavi, unde erau vânduți la mezat ca 
vitele. De obicei, erau cumpăraţi de un negustor care nu-i 
folosea pentru sine, ci îi năimea individual sau colectiv 
cuiva care îi putea exploata - un funcţionar era folosit de 
un comerciant care avea nevoie de un contabil; un grup de 
muncitori, de un antreprenor de construcţii. 

Unii sclavi erau trataţi cu o cruzime de-a dreptul 
diabolică, dar, în afară de galere şi lucrările publice, 
aceasta ora mai curând o excepţie decât o regulă. 


Proprietarul de sclavi particular turc sau maur nu-i privea 
pe captivul său creştin ca pe un criminal (chiar dacă îl 
socotea un ghiaur şi-i spunea câine), ci ca pe un animal 
cum ar fi calul, care munceşte mai bine dacă este bine 
hrănit şi îngrijit. Din acest punct de vedere, mahomedanii 
se cam deosebeau de creştini, pentru care un captiv 
musulman era un eretic şi urma să fie tratat ca atare. Ni se 
povesteşte despre un preot spaniol care a protestat 
împotriva unui act de cruzime gratuită din partea turcilor, 
iar aceştia i-au răspuns cu asprime, amintindu-i de Sfânta 
Inchiziţie şi autodafeu-* rile ei, astfel că preotul nu a mai 
spus un cuvânt. . 

Soarta prizonierilor nerăscumparaţi varia de la caz la 
caz. Unii dintre ei, dacă erau meşteşugari pricepuţi sau 
oameni cu o anumită profesiune, se bucurau de mare 
căutare în rândul maurilor, mai cu seamă doctorii, care 
erau trataţi cu respect, deşi, datorită valorii lor, 
proprietarii nu erau deloc dispuşi să ia în considerare 
eliberarea lor. Alţii acceptau convertirea şi, în felul acesta, 
scăpau de captivitatea formală, dar după aceea erau 
pentru totdeauna izgoniți din societatea semenilor lor 
creştini. Aceşti renegaţi se bucurau de oarecare libertate 
şi uneori ajungeau la posturi importante în administraţia 
turcească, alţii, drojdia porturilor europene", îşi puneau 
turbanul doar ca un mijloc care le permitea să devină 
pirați. 

Marea majoritate a captivilor erau sorociţi unei vieţi 
scurte de muncă fizică încordată. Maurii erau constructori 
neobosiţi şi în orice port nord-african puteau fi văzute 
detaşamente de sclavi creştini în lanţuri tăind piatră, 
iăcând săpături, clădind case, forturi şi porturi. 

Soarta femeilor captive era uşor de ghicit. Cele mai 
multe pur şi simplu dispăreau în haremuri dacă erau tinere 
sau în munca de gospodărie dacă erau în vârstă. In Anexa 
a Il-a prezentăm povestea tipică a unei femei captive. 

Indiscutabil, cea mai grea muncă a unui sclav era 
galera. Un om neobişnuit în mod normal cu munca fizică 
era legat cu lanţuri de o vâslă în şir cu alţi patru, cinci sau 


şase sclavi. Drept hrană i se dădeau câţiva pesmeţi şi, 
uneori, o lingură de terci, iar drept băutură, oţet şi apă cu 
câţiva stropi de untdelemn deasupra - toate acestea 
pentru a face posibilă o muncă ce depăşea în orice 
împrejurări limitele rezistenţei. Intre cele două şiruri de 
vâslaşi era o punte pe care se plimbau doi vătafi sau 
boţmani, având în mâini nişte bice lungi cu care crestau 
spinarea goală a celor leneşi sau obosiţi. 

Există două relatări de la nişte oameni care au trăit 
ei înşişi experienţa băncii de vâslit, unul ca sclav, celălalt 
ca martor. Prima relatare aparţine lui Jean Marteille de 
Ber- gerac, care a lăsat următoarea descriere a 
experienţelor sale din 1707 

„închipuiţi-vă şase oameni legaţi cu lanţuri de o 
bancă, go. de sus până jos, cu un picior pe rezemătoare, cu 
celălalt pe banca din faţă, ţinând o vâslă extrem de grea şi 
lungă de cincisprezece picioare, aplecându-se cu faţa s re 
pupă, cu braţele larg deschise, pentru a se feri de spatele 
vâslaşilor din faţă, care se apleacă In acelaşi timp. După ce 
se apleacă, ridică capătul vislei pentru ca pala să prindă 
apa, apoi îşi dau trupul pe spate spre banca care scârţâie. 
Un vâslaş de galeră lopătează în felul acesta câteodată 
zece sau chiar douăzeci de ore fără o clipă de odihnă. 
Boţmanul sau un alt marinar, în momente de încordare, 
vâră o bucată de pâine înmuiată în vin în gura 
nenorocitului vâslaş pentru ca acesta să nu leşine, după 
care căpitanul dă ordin să se dubleze numărul bicelor. 
Dacă un sclav se prăbuşeşte epuizat pe vâsla lui (lucru 
care se întâmplă adeseori), este biciuit până când e 
considerat mort, apoi este azvirlit fără tevatură în mare“. 

A doua relatare ne parvine de la un martor anonim i 

„Cei care nu au văzut o galeră pe mare, mai ales 
atunci când urmăreşte sau este urmărită, nu poate să-şi 
închipuie strângerea de inima pe care un asemenea 
spectacol o provoacă unui om capabil măcar de un dram 
de milă. închipuiţi-vă şiruri întregi de nenorociţi costelivi, 
pe jumătate dezbrăcaţi, pe jumătate morţi de foame, arşi 
de soare, legaţi cu lanţuri de o scândură de care nu se 


despart luni întregi (de obicei o jumătate de an), îmboldiţi, 
dincolo de ceea ce poate suporta trupul omenesc, prin 
lovituri crude şi repetate pe spatele gol, să continue fără 
încetare cea mai violentă formă a exerciţiului fizic, şi 
aceasta timp de zile şi nopţi întregi, lucru care se întâmplă 
adesea în cursul unei urmăriri furioase, când unii, ca nişte 
vulturi, gonesc aproape cu aceeaşi înverşunare după 
pradă, în timp ce ceilalţi, mai slabi, gonesc cât îi ţin 
puterile, sperând să-şi salveze viaţa şi libertatea". 

Bineînţeles, relatările în care ni se vorbeşte despre 
cruzimea piraţilor sunt, de cele mai multe ori, părtinitor 
antimahomedane. Există indicaţii că nici partea adversă nu 
a înţeles să se comporte mai uman la bordul galerelor 
decât inamicii ei. Ni se povesteşte despre un maur care a 
fost înlănţuit de o vislă spaniolă, dar, dându-şi seama că nu 
poate face faţă muncii, cuprins de desperare, şi-a retezat 
mâna stingă ceva mai sus de încheietură, nădăjduind că i 
se va da altă treabă de făcut. Dar nu avea să fie aşa ; chiar 
înainte ca rana să i se fi vindecat, el a fost din nou legat cu 
lanţuri de vâslă cu un fel de proteză prinsă de ciot, 
bucurându-se de acum înainte de o atenţie specială din 
partea biciuitorilor. Până la urmă, cazul lui fu semnalat 
deiului din Alger, iar acesta I-a informat pe duhovnicul 
spaniol că nu va mai efectua niciun schimb de prizonieri 
până când nu va fi eliberat vâslaşul ciung. 

Niciun fel de descrieri ale captivităţii nu se pot 
compara cu relatările directe din scrisorile trimise celor de 
acasă pe ascuns sau din jurnalele zilnice publicate mai târ- 
ziu de către sclavii fugiţi sau răscumpăraţi. Următoarea 
scrisoare, redactată de unul din aceştia, Thomas Sweet, 
„un om mai ridicat“, este atât de tipică şi de mişcătoare, 
îneât merită să fie reprodusă integral: 

„Dragi prieteră, 

Se împlinesc, iată, aproape şase ani de când am fost, 
din nefericire, prins de un vas de război turcesc pe 
coastele Africii de Nord şi dus în captivitate la Alger. De 
atunci am scris în nenumărate rânduri la Londra, lui 
maşter Southwood, om cu influenţă, lui Richard Barnard 


din Duke's Place, lui Richard Coote din Bankside, lui 
maşter Linger, negustor de mărunţişuri în Crooked Lane, 
iar în cea adresată lui maşter Southwood am inclus şi o 
scrisoare către tatăl meu, dacă mai trăieşte, precum şi alte 
scrisori către fraţii şi prietenii mei, dacă nu au murit. Nu 
am primit nicio veste despre voi, dacă Sunteţi vii sau 
morţi, ceea ce mă face să cred sau ca scrisorile nu au 
ajuns la destinaţie, sau că aţi murit cu toţii, sau că aţi 
plecat în alte părţi, pentru că ştiu că Sunteţi prea creştini 
şi prieteni ca să nu vă pese de situaţia în care mă aflu. Vai, 
prietenii mei, vă spun încă o dată că sunt un captiv 
nenorocit la Alger, prins pe un vas flamand doi ani după ce 
am terminat războiul în Gilderland. Stăpânul meu este un 
baron, un renegat francez care locuieşte la ţară, dar mă 
năimeşte pe mine şi pe un alt prizonier protestant (maşter 
Robinson din Norfolk) aici, în Alger, în această perioadă, 
aşa că, dacă vom pleca la ţară, s-ar putea să nu mai aflaţi 
niciodată despre noi. Nenorocirea noastră este că preţul 
răscumpărării nu va fi mai mic de două sute cincizeci de 
lire, pentru că ei îşi spun că avem prieteni buni în Anglia şi 
trebuie să fim eliberaţi împreună. Maşter Robinson le-a 
scris prietenilor săi şi n-oi doi ne-am legat mult unul de 
celălalt, aşa că prietenii fiecăruia dintre noi trebuie să ne 
ajute pe amândol. Vai, tată, frate, prieteni şi cunoscuţi, 
căutaţi să găsiţi neîntârziat banii necesari eliberării 
noastre. Multe sute de sclavi au scăpat de soarta lor 
nenorocită de când am venit aici şi aceasta ne face să mai 
tragem nădejde că noi am putea fi următorii, totuşi, 
speranţele noastr: au fost până acum dezamăgite. Vă 
rugăm, aşadar, în numele lui lisus Hristos, care v-a 
mântuit, să folosiţi toate mijloacele posibile pentru 
izbăvirea noastră. Ştiu că există în momentul de faţă în 
Anglia un grup de oameni pe care îi cunoaşte întreaga 
lume creştină pentru caritatea lor când este vorba de 
sclavi. Adresa- ţi-vă, vă implor, acestor oameni nobili în 
numele lui Hristos, de dragul căruia pătimim. Nu am 
înţeles niciodată mai bine ca acum tâlcul psalmului 
compus de evreii aflaţi în captivitatea babilonică : «La rlul 


Babilonului, acolo am şezut şi am plâns când ne-am adus 
aminte de Sion», când ne-am adus aminte de tine, o, 
Anglie. Ah, buni prieteni, nădăjduim că aceste suspine ale 
noastre vor ajunge la urcchile voastre, stârnindu-vă mila şi 
compătimirea. 

Ni s-a spus că se află la Londra un negustor pe nume 
Stan- ner, în St. Mary Axe, care are un agent la Livorno, 
precum şi negustorii Hodges şi Mico, londonezi ce ar putea 
să vă spună care este calea cea mai potrivită pentru 
răscumpărarea noastră. Cel puţin nu ne uitaţi în 
rugăciunile voastre, dacă nu puteţi face altceva. Ar fi o 
mare mângâiere pentru noi să primim veşti de la prieteni. 
Există la Londra un oficiu poştal care expediază scrisori în 
toate părţile lumii şi, dacă aveţi prilejul să ne scrieţi câteva 
rânduri, faceţi acest lucru până într-o lună sau până în 
şase săptămână Fie ca Domnul să vă îndrume gândurile pe 
căile dragostei şi să vă întărească în credinţă şi răbdare. 

Mult îndureratul vostru prieten şi frate întru Hristos, 

Thomas Sweet 

Coasta berberă, 29 septembrie 1646". 

Intrucât numele lui Thomas Sweet sau cel al lui Ri- 
chard Robinson nu apare pe nicio listă de sclavi 
răscumpăraţi, este foarte probabil ca ei să fi fost trimişi, 
aşa cum se temeau, în interiorul ţării, de unde niciun sclav 
nu s-a înapoiat vreodată. 

In ciuda pazei extrem de severe, sclavii reuşeau 
uneori să fugă, iar relatarea peripeţiilor lor constituie 
poate paginile cele mai palpitante din întreaga literatură 
asupra pirateriei. 

Una din acestea se află în posesiunea autorului ; este 
un volum mic şi foarte rar, publicat în 1675 sub titlul de 
Ebenezer, sau un mic monument de Mare Indurare, scris 
„de mine, William Okeley“. Autorul îşi prefaţează povestea 
cu un lung poem alegoric, care începe cu următoarele 
două versuri : 

Autorul n-a mai publicat şi altceva Şi nici n-o să mai 
publice cândva. 

In ciuda afirmației de mai sus, Okeley îşi redactează 


naraţiunea într-o manieră perfect profesională. 

In iunie 1638, scrie el, vasul „Mary“ din Londra a 
ridicat pânzele în portul Gravesend, având ca destinaţie 
insula New Providence din Indiile de Vest. Nava era 
înarmată cu şase tunuri şi transporta o încărcătură de 
pânzeturi şi stofe de lină. Echipajul şi pasagerii erau în 
număr de şaizeci. 

Călătoria începu sub auspicii proaste. După ce timpul 
urit reţinu vasul cinci săptămâni în regiunea Downs, 
„Maryu ajunse la insula Wight, „dar între timp toată berea 
de pe vas se stricase, aşa că am fost nevoiţi s-o aruncăm 
peste bord şi să folosim oţet amestecat cu apă în timpul 
călătoriei noastre*4. Următorul ghinion a fost că a eşuat 
pe un banc de nisip, dar, după multă caznă, oamenii au 
reuşit să readucă nava pe apă în timpul fluxului. „Aceste 
lucruri - observă autorul - par foarte neînsemnate în ochii 
celor care nu se preocupă de rezultatele lor, dar Dumnezeu 
ne-a dat avantajul şi răgazul de a vedea ce lucruri mari se 
ascund în sânul acelor lucruri mici“. 

Şase zile mai târziu, călătorii noştri, care navigau 
acum alături de alte două vase ca să se apere reciproc, au 
întâl- nit trei vase de război algeriene care i-au atacat şi 
după o luptă scurtă, în cursul căreia şase oameni din 
echipajul de pe „Mary“ au fost ucişi, au capturat toate cele 
trei vase englezeşti. Vreme de mai multe săptămâni, 
captivii au fost ţinuţi la bord, în timp ce piraţii patrulau în 
căutarea pra- dei, iar Okeley învăţa câte ceva din limba 
arabă, cu gândul că s-ar putea să-i prindă bine mai târziu. 

Ajunşi la Alger, proaspeţii captivi au fost duşi în piaţa 
de sclavi. Oamenii au fost vânduți la preţuri diferite, cel 
mai mare fiind oferit pentru tinerii cu dinţi sănătoşi şi 
mădulare puternice. Erau cercetate cu deosebită grijă 
mâinile ; se ştia că cei cu palmele aspre şi bătătorite pot fi 
folosiţi la munci grele, iar cei cu mâini moi şi îngrijite pot 
aduce un preţ bun, întrucât erau, probabil, negustori sau 
gentilomi, care puteau fi răscumpăraţi pentru sume 
frumoase. 

Okeley fu cumpărat de un armator maur, care l-a 


folosit ca potcovar, dar peste puţină vreme i s-a poruncit să 
plece într-o expediţie pe unul din vasele corsar ale 
armatorului. Englezul a protestat vehement, însă în zadar. 
După o expediţie neizbutită, stăpânul lui Okeley s-a lipsit 
de serviciile sclavului, spunându-i să-şi găsească o meserie 
oarecare, de pe urma căreia să se întreţină şi să-i 
plătească lui, stăpânului, doi dolari pe lună. 

Okeley şi-a cumpărat o prăvălioară unde vindea şi vin 
şi, cum afacerile mergeau destul de bine, îşi luă ca 
partener pe un alt captiv, John Randal, mănuşar de 
meserie. Acest om, a cărui soţie şi copil fuseseră capturați 
odată cu el, începu să facă haine de pânză pe care le 
vindea sclavilor marinari. 

După patru ani şi mai bine, Okeley făcea constatarea 
că atât el, cât şi ceilalţi sclavi într-atâta se obişnuiseră cu 
sclavia, „încât aproape că uitasem de libertate ; sclavia ne 
îndobitocise şi ne făcuse nesimţitori : ca Isakar, ne înco- 
voiam sub poverile noastre, ne îndoiam umerii şi ne-am 
făcut slugi ale tributului“. 

După un timp, stăpânul lui Okeley, care făcuse mai 
multe expediţii nereuşite, a fost nevoit să vândă totul 
pentru a-şi plăti datoriile şi sclavii săi au trebuit să-şi 
schimbe proprietarul. Okeley a fost cumpărat de către „un 
gentilom bătrân şi grav“, care i-a tratat pe sclavul său 
englez nu numai cu milă şi bunătate, ci chiar ca pe un fiu. 
Şi, în- tr-adevăr, a fost atât de bun şi de blând, încât, 
pentru prima dată de când se afla captiv în Alger, Okeley s- 
a simţit fericit. Totuşi, în ciuda acestui stăpân neobişnuit 
de binevoitor, el mai tânjea după libertate, făcându-şi fel 
de fel de planuri de evadare, nu însă fără mari mustrări de 
conştiinţă, pentru că onestul sclav se întreba „dacă nu este 
tâl- hărie curată să plec din slujba omului care mă 
cumpărase, care plătise pentru mine, care dispunea de 
mine ca de propriile sale bunuri, astfel că acum nu mai 
eram al meu, nu mai avem niciun drept asupra mea“. în 
cele din urmă, spre marea sa uşurare, conştiinţa lui decise 
că „titlul de stăpân era fundamental nedrept; omul este o 
fiinţă mult prea nobilă pentru a deveni obiectul unui târg şi 


al unei vânzări, iar mie nu mi se ceruse niciun fel de 
consimţă- mânt în timpul tocmelilor lor“. Luându-şi astfel o 
piatră de pe inimă, William Okeley începu să facă planuri 
serioase în vederea evadării. După ce i se destăinuiră lui 
Spratt şi  căpătară asentimentul şi binecuvântarea 
acestuia, conspi-, ratorii, pentru că participau mai mulți la 
acțiune, începură să construiască o barcă din pânză de 
corabie, ale cărei fragmente, în momentul în care ar fi fost 
gata, urmau să fie duse pe malul mării şi asamblate acolo, 
cu speranţa că, „prin grija proniei dumnezeieşti, barca se 
va dovedi o arcă a lui Noe, scăpându-ne din mâna 
duşmanilor noştri“. 

Pivniţa în care se făcea slujba religioasă a fost aleasă 
ca fiind locul cel mai sigur unde îşi puteau construi barca. 
In timp util a fost înjghebat un schelet care se putea 
desface în bucăţi; de asemenea, a fost confecţionată o 
înve- litoare de pânză bine gudronată, care putea fi întinsă 
pe acest schelet. Părţile bărcii au fost transportate la 
țărmul mării de unul dintre sclavi care era spălător de 
meserie şi care ascundea în fiecare zi câteva bucăţi ale 
bărcii sub rufele pe care le ducea la spălat şi le lăsa sub un 
gard. Prin aceeaşi metodă, marea pânză gudronată a fost 
scoasă din oraş şi ascunsă în acelaşi loc. 

In sfârşit, pe o noapte întunecoasă, cei şapte englezi 
s-au întâlnit la locul şi ora fixată, au asamblat barca la 
repezeală şi au lansat-o la apă, ca să constate, spre marea 
lor uşurare şi bucurie, că pluteşte. Apoi, dezbrăcându-se 
până la piele, au intrat în apă, au împins barca şi au 
început să se urce în ea, dar, spre marea lor desperare, în 
clipa când toţi şapte se aflau înăuntru, barca începu să se 
scufunde. După mai multe încercări şi-au dat seama că 
barca nu e în stare să transporte decât cinci oameni, aşa 
că doi au trebuit să rămână pe țărm, în timp ce ceilalţi 
luau calea mării. Călătoria începu cu patru oameni care 
vâsleau din răsputeri, în timp ce al cincilea scotea apa cu 
găleata fără să stea o clipă. Când se lumină de ziuă, 
constatară, spre marea lor groază, că mai sunt încă în raza 
de vedere a vaselor ancorate în port, dar, din fericire, nu 


fuseseră observați. Au vâslit timp de trei zile, până când li 
s-a terminat toată provizia de pâine şi aproape toată apa 
de băut. In cea de-a patra zi - era iulie şi arşiţa era 
excesivă -, fugarii se aflau aproape la capătul puterilor, 
când au reuşit să prindă o broască ţestoasă care plutea, 
adormită, pe valuri. l-au sorbit sângele şi i-au mâncat 
carnea şi şi-au revenit într-atâta, încât au pus din nou 
mâna pe vâsle, îndreptându-se, după cum sperau ei, spre 
Mallorca şi libertate. 

In sfârşit, în cea de-a şasea zi au zărit pământ, ceea 
ce i-a încurajat pe lopătarii obosiţi să vâslească mai tare, 
dar de-abia în ziua următoare, aproape muribunzi, fugarii 
aveau să ajungă cu bine în Mallorca, unde au fost trataţi 
cu multă bunătate, hrăniţi, îmbrăcaţi, apoi trimişi la Cadiz 
pe una din galerele regelui Spaniei. La Cadiz au găsit un 
vas englez cu care au navigat spre patrie şi au ajuns în 
regiunea Downs în septembrie 1644 x. 

Conştiinţa lui Okeley nu i-a dat pace, deşi, din 
fericire, până la urmă a reuşit să o adoarmă. Există, totuşi, 
o măr-* turie despre o întâmplare în care a fost implicată 
conştiinţa unui întreg echipaj de vas, toţi quakeri, care au 
fost împinşi de credinţa lor să încerce să scape într-un chip 
cât se poate de puţin ortodox. Relatarea este cuprinsă într- 
o cărţulie scrisă de către unul din marinari, Thomas 

Lurting, şi poartă titlul Marinarul luptător care a 
devenit un creştin paşnic. 

In august 1663, Lurting naviga ca secund pe un keci 
englez care se îndrepta de la Veneţia spre Anglia. 
Căpitanul, secundul şi mateloţii erau cu toţii quakeri şi, 
conform credinţei lor, nu aveau arme la bord. Tocmai în 
această vreme, piraţii nord-africani erau neobişnuit de 
activi, dar căpitanul, refuzând să asculte de sugestia 
marinarilor de a aştepta un convoi, stărui să-şi continue 
călătoria singuri. Când se ailau în largul coastei insulei 
„May-York“ (acesta era felul în care marinarii din secolul al 
XVII-lea pronunţau numele insulei Majorca sau Mai- lorca), 
un vas algerian urmări şi captură vasul englez. Opt turci 
primiră porunca de a trece pe bordul keciului şi de a-i duce 


pe prizonierii englezi în Alger. 

„în tot acest timp - spune Lurting - mă aflam într-o 
stare de spirit neobişnuită. Frica lui Lurting dispăru şi „îi 
întâmpină (pe turci) aşa cum îi întâmpină cineva pe 
prieteni şi turcii au fost la fel de curtenitori cu noi“. 
Aceasta a fost prima surpriză pentru pirati. 

Politicos, Lurting îi conduse pe musafiri prin tot vasul 
şi le dădu explicaţii cu privire la încărcătură. Găsi, de 
asemenea, prilejul de a-i sfătui pe toţi oamenii săi să fie cât 
mai curtenitori cu turcii şi să facă tot ce le vor cere, el 
fiind convins că va găsi un mijloc de scăpare. Turcii, în- 
cântaţi de un echipaj atât de docil, se retraseră în cabina 
cea mare ca să se odihnească şi să doarmă în timp ce 
„ghiaurii“ pilotau vasul. 

Lurting explică apoi echipajului, încă destul de 
nedumerit, planul său, care urmărea să-i lege fedeleş pe 
toţj. turcii din cabină şi să fugă cu vasul. Marinarii 
acceptară planul fără şovăială, iar un quaker simplu, 
uitând o clipă do scrupulele sale religioase, declară : „am 
să, ucid vreo doi“, în timp ce altul se oferea .„să taie 
atâtea  beregate câte îmi veţi permite“. Asemenea 
propuneri îl şccară atât de mult pe Lurting, îneât declară 
că, dacă mai aude vreun cu- vânt despre omor sau tăiere 
de beregată, îi va informa pe turci. 

Până la urmă, după discuţii aprinse, toţi turcii au fost 
legaţi în lege şi englezii redeveniră stăpâni pe corabia lor. 
S-ar fi părut că povestea se va sfârşi aici, dar nu avea să 
fie aşa. Lurting era convins că nişte buni creştini şi buni 
quakeri se cade să-i elibereze pe turci. Marinarii erau de 
părere să-i ducă pe insula Mallorca, dar Lurting nici nu 
voia să audă de aşa ceva, pentru că foştii lor stăpâni, acum 
prizonierii lor, ar fi fost luaţi de spanioli şi vânduți ca 
sclavi. Ceea ce propunea el era să-i debarce pe turci pe 
ţărmul propriei lor ţări. 

Lucrul acesta, la prima vedere destul de simplu, s-a 
dovedit a fi destul de complicat. Keciul naviga aproape de 
coasta algeriană, când s-a ridicat problema : cum să fie 
debarcaţi turcii fără a fi capturati din nou quakerii ? Era o 


chestiune dificilă ; semăna cu unul din acele jocuri în care, 
orice ai face, într-un moment sau altul sunt mai mulţi negri 
decât albi în barcă. Până la urmă a fost luată hotă- rârea 
de a-i transporta pe toţi turcii într-o singură cursa şi, în 
acest scop, ingeniosul Lurting (care refuză propunerea, 
evident mai simplă, de a-i lega, pentru că, spunea el, „a-i 
lega înseamnă a-i supăra“) îi dispuse pe turci după cum 
urmează : 

Pe căpitanul turc îl aşeză la pupa bărcii între doi 
pirați. Pe genunchii acestora aşeză alţi trei turci şi, după 
ce toţi fură instalaţi în felul acesta, doi marinari apucară 
câte o vâslă, un altul se aşeză la proră înarmat cu o secure 
(de formă !), în timp ce Lurting pilota cu cârma într-o 
mână şi cu cangea în alta. Sub picioarele lui erau adunate 
toate armele turcilor. 

i Era un drum lung până la țărm şi marinarilor li se 
părea şi mai lung pentru că nu se simțeau deloc în apele 
lor ; aruncau mereu priviri nervoase în spate şi mereu li se 
părea că văd capete cu turbane ivindu-se dintre stân- cile 
țărmului. In sfârşit, după numeroase parlamentări şi multă 
înfiorare,, captivii au fost debarcaţi şi li s-au aruncat 
armele şi o jumătate de chintal de pâine. Copleşiţi de atâta 
bunăvoință sau poate îndemnați de gânduri întunecate, 
turcii i-au poftit călduros pe marinari să se ducă împreună 
cu ei în oraşul învecinat, unde era vin şi alte bunătăţi. 
Prevăzătorul Lurting refuză, dar „ne-am despărţit cu multă 
dragoste şi am stat acolo până când au urcat pe creasta 
dealului şi ne-au făcut semn cu fesurile, iar noi le-am 
răspuns“. 

Barca se întoarse la corabie şi, de cum ne-am urcat 
pe bord, începu să bată un vânt prielnic până când am 
aruncat ancora în Tamisa. Ştirea se răspândi grabnic, şi fel 
de fel de oameni veniră ca să afle în chip direct povestea 
quakerilor care „au fost prinşi de turci şi cum s-au 
răscumpărat şi cum n-au avut niciun tun pe bord“. însuşi 
regele Carol al II-lea şi fratele său, ducele de York, veniră 
de la Greenwich, însoţiţi de numeroşi lorzi, ca să vadă un 
spectacol atât de straniu. Regele le puse o serie de 


întrebări despre vasele de război din Mediterana, dar 
Lurting îi răspunse sec : „N-am văzut niciunul“, ceea ce 
trebuie să-i fi descumpănit pe rege şi pe fratele său 
amiralul. 

Sporadic au avut loc încercări desperate de evadare 
în masă, dar acestea au reuşit numai rareori şi au fost 
pedepsite groaznic atunci când au dat greş. Există felurite 
relatări despre asemenea dezlănţuiri concertate ale 
dorinţei de eliberare, dar toate seamănă între ele - o 
conspirație tăinuită cu grijă, mituirea sau reducerea la 
tăcere a unui paznic, un vas capturat sau aşteptând în port 
în urma unei înţelegeri prealabile şi cursa nebunească 
până într-un port prieten pentru a scăpa de urmăritori. 
Istoria consemnează însă puţine cazuri de conspirații 
reuşite. 

Marea speranţă a captivilor era posibilitatea de a fi 
răscumpăraţi de prieteni sau de guvernul ţării lor, de 
asemenea, printr-un schimb de prizonieri aflaţi in posesia 
acesteia din urmă. Scrisoarea lui Thomas Sweet este 
caracteristică în ceea ce priveşte apelurile sfâşietoare care 
soseau mereu în capitalele Europei. 

Doi dintre cei mai iluştri prizonieri care au căzut 
vreodată în mâinile piraţilor au fost, în ultimă instanţă, 
eliberaţi prin această metodă a răscumpărării. Am relatat 
povestea lui Iuliu Cezar anterior. Al doilea caz a fost cel al 
lui Miguel de Cervantes. 

Nemuritorul spaniol slujise deja sub Don Juan de 
Austria la Lepanto, unde îşi pierduse un braţ ; doi ani mai 
târziu era de faţă la capturarea Tunisului, iar în anul 
următor la cea a Golettei. La 26 septembrie 1575, pe când 
Cervantes se înapoia de la Neapole în Spania împreună cu 
fratele său Roderigo, vasul a fost atacat de mai multe 
galere corsar de sub comanda lui Arnaut Memi, renegat 
albanez, şi amândoi fraţii au fost luaţi în captivitate. La 
Alger, Miguel de Cervantes a fost vândut unui grec 
apostat, care, cercetându-şi victima, descoperi asupra 
acestuia o scrisoare de recomandare din partea lui Don 
Juan de Austria. Don Juan, pe atunci guvernator al Ţărilor 


de Jos, şi frate vitreg al regelui Spaniei, era unul dintre cei 
mai de seamă oameni ai Europei. Grecul ajunse la 
concluzia că a dat peste o pleaşcă şi ceru un preţ de 
răscumpărare foarte ridicat. Intre timp, viitorul autor al lui 
Don Quijote purta lanţuri grele şi era tratat cu cea mai 
mare asprime. 

Neastâmpăratul  Corvantes se împăca greu cu 
prizonieratul şi făcea mereu planuri de evadare. Toate 
încercările sale dădeau greş şi după fiecare eşec era păzit 
cu şi mai multă străşnicie. Puţin lipsi ca una din aceste 
încercări să reuşească, atunci când Cervantes ascunse 
vreo cincizeci de fugari, cei mai mulţi gentilomi spanioli, 
într-o peşteră unde izbuti să-i hrănească vreme de şase 
luni. între timp pusese la cale cu fratele său - răscumpărat 
de tatăl lor după doi ani de captivitate —- să trimită un vas 
care să-i scape pe cei din peşteră. Vasul sosi şi oamenii 
erau pe punctul de a porni la drum, când se dădu alarma şi 
tot planul se prăbuşi. Curajos, Cervantes luă asupră-şi 
toată vina şi refuză să implice pe vreunul dintre 
complotişti. Viceregele Hassan îl ameninţă pe spaniol cu 
toate formele de tortură posibile pentru a-l face să spună 
cine l-a ajutat la uneltire, dar nu a izbutit să scoată un 
cuvânt de la el. Atât de mult I-a impresionat pe Hassan 
curajul prizonierului, înclt, în loc să-i pedepsească, I-a 
cumpărat de la grec cu cinci sute de lire. 

încă odată puţin a lipsit ca Miguel de Cervantes să 
scape, dar în ultimul moment a fost trădat de un călugăr 
dominican. In sfârşit, după cinci ani de zile, când urma să 
fie dus la Constantinopol, unde Hassan fusese rechemat, 
sosi părintele Juan Gil cu răscumpărarea şi scriitorul fu 
eliberat. Până şi bătrânul Morgan din Alger, omul care îi 
ura de moarte pe papistaşi şi pe spanioli, recunoştea că 
Cervantes a fost „un cavaler viteaz şi întreprinzător“. Dacă 
nu ar fi fost astfel, cinci ani în închisorile maure i-ar fi 
înfrânt spiritul şi lumea ar fi fost mai săracă decât este. 

Un al treilea captiv faimos căzut în mâinile corsarilor 
nord-africani a fost teologul Vincent de Paul, capturat în 
1605, în timpul unei călătorii de la Marsilia la Narbonne. A 


cunoscut toate necazurile capturii marine, precum şi 
degradarea expunerii în public spre vânziare, dar mai 
târziu a găsit un cumpărător cumsecade care era în 
căutarea pietrei filosofale şi care i-a trezit captivului un 
interes deosebit pentru alchimie. Prin testament, 
moşneagul I-a lăsat pe Vincent de Paul nepotului său, 
astfel că, în cea de-a doua perioadă a captivităţii sale, a 
putut să guste plăcerile disputei teologice cu un schismatic 
luminat. In cele din urmă a scăpat. Vincent de Paul ne 
descrie captivitatea sa într-un stil savuros într-o scrisoare - 
adresată unui prieten, Monsieur de Commet i 

„Vântuiar fi fost destui de prielnic ca să ne ducă la 
Narbonne, calc de cincizeci de leghe, chiar in acea zi, dacă 
trei şalupe turceşti care navigau doa lungul coastelor 
golfului de Lyon nu ne-ar fi urmărit şi nu ne-ar fi atacat 
atât de năprasnic, încât vreo doi-trei dintre noi au fost 
ucişi şi toţi ceilalţi răniţi. Eu însumi am fost rănit de o 
săgeată, care m-a însemnat pentru toată viaţa. Am fost 
astfel siliţi să ne predăm acestor pungaşi, oameni mai 
feroci decât tigrii, care, ca o primă manifestare a furiei, I- 
au hăcuit pe pilotul nostru în mii de bucățele pentru a 
răzbuna pierderea unuia dintr-ai lor. După vreo şapte-opt 
zile au ridicat pânzele, îndreptându-se spre coasta 
berberă, vizuina tâlharilor sultanului, unde, după ce am 
sosit, am fost expuşi spre vânzare pe baza unui certificat a 
capturării noastre pe un vas spaniol, pentru că altfel ar fi 
trebuit să fim eliberaţi de către consul, care este menţinut 
acolo de rege pentru a păzi comerţul francez. 

Am defilat pe străzile Tunisului, unde urma să fim 
vânduți, şi, după ce am făcut înconjurul oraşului de vreo 
cinci-şase ori cu lanţuri de gât, am fost readuşi pe corabie 
ca să ni se dea să min- căm şi, în felul acesta, să li se arate 
neguţătorilor că nu am fost vătămaţi grav. 

Eu am fost vândut unui pescar, apoi, de către acesta, 
unui alchimist bătrân, un om foarte blând şi modest. 
Acesta din urmă mi-a spus că şi-a închinat cincizeci de ani 
de viaţă căutării pietrei filosofale. Sarcina mea era să 
întreţin focul la vreo zece-două- sprezece cuptoare, 


îndeletnicire care mi-a prilejuit mai multă plăcere decât 
suferinţă. Stăpânul meu ţinea foarte mult la mine şi-i 
plăcea să discute despre alchimie şi mai mult încă despre 
credinţa lui, spre care a căutat să mă atragă cu tot 
dinadinsul, fă- găduindu-mi bunăstare, precum şi toate 
tainele învăţăturii sale. 

Am stat în slujba acestui bătrân din septembrie 1605 
până în august următor, când i s-a poruncit să lucreze 
pentru sultan - în zadar, pentru că, de supărare, a murit pe 
drum. El m-a lăsat în seama nepotului său, care, la puţin 
timp după moartea unchiului, m-a vândut la repezeală, 
auzind că domnul de Breve, ambasador rul regelui, 
soseşte, înarmat cu împuterniciri de la sultan, ca să-i 
elibereze pe sclavii creştini. Am fost cumpărat de un 
renegat din Nisa şi dus de acesta la locuinţa lui din munţi, 
într-o regiune foarte călduroasă şi stearpă a ţării. Una din 
cele trei soţii ale sale, o grecoaică altădată creştină, deşi 
schismatică, era o femeie foarte înzestrată şi m-a îndrăgit 
mult, tot aşa după cum mai târziu, şi într-o-măsură mai 
mare, avea să mă îndrăgească o alta, o turcoaică" K 

Se spun atât de multe lucruri despre urmările 
groaznice pe care le aveau cruntele încercări ale sclaviei 
asupra captivilor creştini, încât este plăcut să înregistrăm 
un caz când condiţia fizică a unui prizonier s-a îmbunătăţit 
în cursul detenţiunii sale de către corsarii nord- africani. 

Această excepţie a constituit-o „Sira Jeffery Hudson, 
un pitic cu limba ascuţită de la curtea lui Carol I. In 1630, 
el a fost trimis în Franţa ca însoțitor al unei moaşe plecată 
s-o îngrijească pe regina Angliei care aştepta să nască. 
Regina era Henrietta Maria, fiica lui Henric de Navarra, a 
cărei naştere fusese anunţată de Simon de Danser în 
1609 ; copilul pe care-l aştepta avea să fie regele Carol al 
II-lea. 

In timp ce piticul se înapoia pe Canalul Mânecii 
împreună cu moaşa şi cu profesorul de dans al reginei, 
vasul lor a fost capturat de un vas corsar flamand şi cu 
toţii au fost duşi la Dunkerque. Hudson a pierdut-o nu 
numai pe moaşă, ci şi două mii cinci sute de lire. 


Răscumpărat, în 1658 a avut ghinionul să fie prins din nou, 
de data aceasta de algerieni, unul din puţinele cazuri când 
un om a îndurat două captivităţi. La înapoierea sa din cea 
de-a doua captivitate, din nou prin răscumpărare, el i s-a 
plins regelui că, deşi înainte de năpastă avea o înălţime de 
optsprezece incii, munca silnică la care I-au supus corsarii 
I-a înălţat până la trei picioare şi şase incii ! 

Acest omuleţ a trecut în viaţa lui prin aventuri care 
erau pe măsura unui uriaş. Cu mult mai înainte, pe când se 
afla la Paris, se socotise insultat de un oarecare Crofts. 
„Zelosul Jeffery - au recunoscut contemporanii lui - nu era 
laş, deşi era pitic“. Fără să stea mult pe gânduri, l-a 
provocat pe Crofts la duel. Acesta, neluându-l în serios, 
sosi la locul hotărât înarmat doar cu o pompă de apă, drept 
care, înfuriat, Jeffery I-a împuşcat. Pare în- trucâtva o luptă 
inegală din punctul de vedere al amân- durora ; cele 
optsprezece incii ale piticului făceau din- tr-însul o ţintă 
greu de nimerit, dar, pe de altă parte, trebuia să fi fost 
destul de greu pentru el să descarce o armă ucigătoare 
aproape la fel de mare ca şi el. 

De-a lungul întregului secol al XVII-lea, parlamentul 
şi dregătorii Coroanei erau imploraţi în public şi prin 
cereri particulare să încerce să facă ceva pentru a-i elibera 
prin răscumpărare pe nenorociţii captivi sau, cel puţin, să 
ajungă la un aranjament cu stăpânii acestora pentru a le 
uşura soarta. Era o privelişte obişnuită să vezi străzile care 
duceau spre Camera Comunelor înţesate de soțiile şi 
fiicele captivilor de pe coasta berberă, străduindu-se să 
atragă atenţia deputaţilor cu jalbele Jor. 

Sclavii, cu excepţia unui număr relativ restrâns de 
oameni care aveau rude cu stare în patrie, depindeau de 
caritatea îndoielnică a guvernului englez. Din când în 
când, lamentaţiile ţării erau atât de puternice, încât 
Camera Comunelor strângea o sumă de bani specială, de 
obicei printr-o mică  suprataxă asupra mărfurilor 
importate, care urma să fie plătită turcilor pentru 
eliberarea prizonierilor. Alteori, totuşi, erau folosite alte 
mijloace. In 1624, Camera Lorzilor a cerut Camerei 


Comunelor să acorde mandat pentru strângerea unor sume 
de bani în întregul regat în scopul răscumpărării captivilor 
englezi. Lorzii înşişi, pentru a da un exemplu bun, au făcut 
o colectă în Camera Superioară, baronii subscriind 
douăzeci de şilingi şi nobilii de rang mai înalt patruzeci. 
Camera Comunelor a adăugat hotărârea potrivit căreia 
orice deputat care va întârzia la rugăciune să fie amendat, 
iar sumele astfel realizate să fie date femeilor sărace care, 
în număr mare, aşteptau în fiecare zi la uşile 
parlamentului. 

Din nefericire, o mare parte din banii pentru 
răscumpărare nu au fost niciodată folosiţi în acest scop, ci 
însuşiţi de marină. In 1651 s-a recunoscut că din 69 296 de 
lire numai 11 109 au fost folosite pentru eliberarea 
sclavilor, iar restul a fost însuşit de marina regală pentru a- 
şi plăti datoriile. Simpatia faţă de captivi nu era universală 
şi faptul acesta poate că explică situaţia amintită mai sus. 
Vreme îndelungată, atât Anglia, cât şi continentul erau 
pline de oameni distruşi reîntorşi din sclavia berberă şi un 
mare număr dintre ei erau atât de puţin apți pentru o 
muncă obişnuită, încât se crease impresia curentă că nu 
sunt cu toţii decât nişte haimanale care „cutreieră Europa 
în lung şi în lat în chip de cerşetori cu lanţuri şi cătuşe pe 
care nu le-au purtat niciodată în Africa“. Era obişnuita 
reacţie omenească faţă de o mizerie prea îndelungată. 

Au existat numeroase donaţii în Anglia pentru 
răscumpărarea sclavilor, cele mai multe bazate pe 
moşteniri. In 1724, un anume Thomas Betton şi-a lăsat 
întreaga avere, considerabilă dealtfel, asociaţiei 
negustorilor de fierărie, al cărui membru era, cu indicaţia 
ca ea să fie păstrată în scopuri caritabile şi ca jumătate din 
venituri să fie cheltuite în fiecare an pentru eliberarea 
sclavilor britanici din Turcia sau de pe coasta berberă. 

Prima organizaţie europeană pentru salvarea captivi- 
*« lor a fost Ordinul Sfintei Treimi şi al Eliberării Sclavilor, 
întemeiată la sfârşitul secolului al XH-lea de Jean de 
Matha. In primul an al existenţei sale, întemeietorul a 
răscumpărat din Maroc o sută optzeci şi şase de sclavi. 


După' aceea, vreme de secole, membrii ordinului şi-au 
continuat primejdioasa activitate de a se tocmi cu piraţii. 
Părintele Dan a cărui istorie despre pirați a fost 
menţionată de mai multe ori a fost unul dintre aceştia. 

Cu timpul, dominicanii şi franciscanii au pus şi ei 
umărul. Aceştia nu numai că s-au dedicat operei de 
răscumpărare a captivilor, dar au făcut foarte mult ca să le 
uşureze soarta, întemeind spitale pentru bolnavi şi capele 
pentru oficierea liturghiei. Urmarea a fost că sclavii 
catolici au fost avantajaţi faţă de protestanți. Uneori, 
protestanții resimţeau dureros acest fapt; odată, când 
părinţii eliberării ajunseseră la o înţelegere potrivit căreia 
aveau să plătească trei mii de pesos pentru trei captivi 
francezi, guvernatorul Algeriei, într-un acces de 
generozitate, se oferi să le mai dea şi un al patrulea, dar 
părinții refuzară să-i accepte pentru că era luteran. 

Mai târziu, totuşi, națiunile protestante au întemeiat 
organizaţii similare şi Asociaţia împotriva piraţilor, al cărei 
preşedinte era Sir Sidney Smith, şi-a dus activitatea cu 
rezultate remarcabile, până când tunurile Angliei, Franţei 
şi Americii, din fericire, au făcut-o inutilă. 

CARTEA A II-A 

PIRAȚII DIN NORD 

CAPITOLUL, I 

VIKINGII ŞI HANSEATICII 

Oamenii mărilor Nordului, cunoscuţi sub numele de 
vikingi, au început să infesteze coasta Europei apusene în 
cursul evului mediu, ajungând la apogeul puterii lor 
aproximativ în secolul al Xl-lea şi creându-şi, în cele din 
urmă, un lanţ de posesiuni străine care se întindea de la 
râul Tweed până la strâmtoarea Messina. Cuvântul viking 
înseamnă „corsar“ sau „pirat“, dar aceşti scandinavi 
prădalnici erau mai mult decât nişte simpli bandiți, 
deoarece erau organizaţii şi dispuneau de un foarte sever 
cod de legi, care prevedea împărţirea prăzii, precum şi 
pedepse pentru dezertare, trădare sau furt. Pentru un 
scandinav tânăr şi cu dare de mână, participarea la o 
expediţie a vikingilor era considerată ca fiind o latură tot 


atât de importantă a educaţiei sale pe cât era călătoria 
prin Europa pentru gentilomul englez din secolul al XVIII- 
lea. Cu toate că erau cruzi şi sălbatici chiar pentru o epocă 
ce se caracteriza pin cruzime şi sălbăticie, oamenii mărilor 
Nordului aveau un puternic simţ al cârmuirii, precum şi 
multă pricepere în ceea ce priveşte colonizarea (deşi nu în 
sensul dependenţei de o patrie), şi oriunde s-au stabilit, în 
special în Normandia şi Anglia, au lăsat urme de neşters. 

Potrivit concepţiilor moderne, vasele lor nu erau bun- 
3 pentru navigaţie ; totuşi, la bordul lor, vikingii au 
întreprins călătorii lungi, nu numai în Marea Mediterană, 
ci chiar până la coastele Americii, cu cinci sute de ani 
înainte de Columb. Vasele acestea erau lunguieţe, înguste 
şi cu un pescaj mic, ascuţite la ambele capete, acţionate cu 
vâsle, dar având un catarg cu o mare velă pătrată, care era 
înălţată atunci când permitea vântul şi starea timpului. 
Primele corăbii nu dispuneau de mai mult de zece vâsle pe 
fiecare parte, având un echipaj de şaizeci de oameni, care 
lopătau cu rândul ; mai târziu, când s-au construit vase mai 
mari, erau folosiţi în acelaşi timp nu mai puţin de şaizeci 
de vâslaşi. Spre deosebire de galerele din Mediterana, 
echipajul vaselor vikingilor era alcătuit numai din oameni 
liberi, toţi războinici încercaţi. Pe marginile vasului atâr- 
nau scuturi rotunde, zugrăvite cu emblemele sau blazoa- 
nele proprietarilor. Armele pe care le foloseau erau sulița, 
lancea, securea, săgeata şi sabia, iar armura lor consta 
dintr-o cămaşă de zale. 

Prima incursiune a unui grup mare de vikingi pe 
coasta engleză a avut loc în anul 789, când trei vase au 
sosit în dreptul coastei Dorsetului şi au debarcat un grup 
care a omorât pe mai marele portului, a prădat 
împrejurimile şi şi-a văzut de drum. De atunci, incursiunile 
împotriva Angliei, Scoției şi Irlandei aveau să se repete în 
fiecare an şi nu a trecut mult timp până când piraţii din 
Nord au început să se stabilească pe insulele din largul 
coastei, de unde puteau să năvălească pe continent pentru 
a captura ceea ce voiau, hrană, femei şi chiar călugări. Mai 
târziu au început să cucerească teritoriile învecinate, să se 


stabilească acolo, să se însoare cu femeile din partea 
locului şi să formeze comunităţi independente, a căror 
principală îndeletnicire era, în continuare, pirateria. în 
mare măsură, cam în felul acesta s-a realizat cucerirea 
Angliei, după cum se va vedea mai târziu. 

Irlanda a fost vizitată pentru prima oară de vikingi în 
795, când aceştia au capturat insula Lambey din golful 
Dublin, de unde au întreprins incursiuni continue 
împotriva ţării. Cel mai formidabil dintre invadatorii 
vikingi ai Irlandei a fost Turgesius, care şi-a extins 
cuceririle până când a devenit stăpân pe jumătate din 
insulă. Turgesius a numit-o pe soţia sa mare preoteasă a 
celei mai vestite şi învăţate mănăstiri din Irlanda, 
Clonmacnoise. Turgesius a fost omorât într-o luptă în 845, 
dar a lăsat în urma sa două colonii, la Dublin şi Waterford. 
In această perioadă, piraţii săi se aventuraseră până în 
Scoţia, distrugând toate comunităţile de pe coasta ei 
vestică. 

Pe la mijlocul secolului al IX-lea, vikingii erau în 
căutarea unor prăzi mai bogate decât cele pe care le 
puteau oferi Insulele Britanice. Ei se aventuraseră în susul 
Scheldtului, Rinului, Sommei şi Senei şi până în 912 
cuceriseră ţinutul care de atunci a purtat numele de Nor- 
mandia. Pornind de aici, urmaşii lor au realizat cea de-a 
doua cucerire a Angliei, în 1066. 

Intre timp, Hamburgul fusese incendiat şi flotile de 
vase ale vikingilor navigaseră până în Spania. De aici, ele 
au traversat marea până pe coasta africană, apoi s-au 
întins treptat spre est până la gurile Ronului şi mai târziu 
până în Italia. 

înainte de a se aşeza definitiv pentru a se bucura de 
marile lor cuceriri, ei au rămas teroarea locuitorilor din 
toate porturile creştinătăţii, ale cărei litanii au fost, cu 
vremea, completate cu ruga fierbinte : A furore Norma- 
norum libera nos 11. 

Liga hanseatică, una dintre cele mai vestite instituţii 
ale evului mediu, îşi are originile în teroarea pe care o 


11 Şi ne mîntuieşte pe noi de furia normanzilor (lat.). — Nota trad. 


inspirau corsarii din Nordul îndepărtat. In 1241, oraşele 
Liibeck şi Hamburg s-au unit pentru a proteja vasele lor 
comerciale împotriva atacurilor corsarilor care pândeau la 
gurile râurilor germane care se varsă în Marea Nordului şi 
Baltica. Treptat, alte oraşe libere li s-au alăturat şi puterea 
Ligii a sporit rapid. Cartierul ei general s-a stabilit, până în 
cele din urmă, la Wisby, pe insula suedeză Gothland. 

A urmat o perioadă îndelungată de luptă între Ligă şi 
pirați, în cursul căreia Liga treptat şi-a impus puterea, dar, 
întrucât marinarii din evul mediu erau obişnuiţi să joace pe 
mare cele mai diferite roluri, iar tentaţia de a se abate de 
la îngusta preocupare de luptă sau comerţ era irezistibilă, 
marinarii hanseatici au învăţat curând, prin imitație, 
activitatea pe care fuseseră năimiţi să o curme, devenind 
ei înşişi nişte pirați de mâna întâi. Comerţul englez 
înfloritor din cea de-a doua jumătate a secolului al XIV-lea 
a avut de suferit în mod deosebit, dar, cum între timp 
corsarii englezi deveniseră inamicul principal al vaselor 
germane. plingerile erau aproximativ egale de ambele 
părţi. Este greu să ne dăm seama din documentele acestor 
ani cum anume reuşea să-şi conducă afacerile un negustor 
din Marea Nordului - probabil că îşi compensa pierderile 
în parte prin suprapreţuri, în parte prin mici acte de 
piraterie comise „pe furiş“, ceea ce îi permitea să câştige 
la tărâţe ceea ce pierdea la făină. 

In cea de-a doua jumătate a secolului al XIV-lea au 
existat doi pirați hanseatici deosebit de vestiți, Godekins şi 
Stertebeker. Ei operau în largul Mării Nordului, navi- gau 
de obicei împreună şi numele lor apare în nenumăratele 
cereri de despăgubire ale comerciantilor şi armatorilor ce 
avuseseră de suferit. Amândoi erau criminali şi tâlhari, dar 
Stertebeker, un nobil scăpătat şi un beţiv (numele lui 
înseamnă „un pahar dintr-o înghiţitură”), îl depăşea în 
răutate pe celălalt, fiindu-i superior şi ca pirat. 

în cele din urmă, cei doi s-au ridicat împotriva 
patronilor lor, hotărâți să acţioneze pe cont propriu. Era un 
lucru la care Liga se putea aştepta, pentru că ea însăşi 
adoptase primejdioasa politică de a încuraja pirateria 


încheind alianţe cu piraţii în cursul războaielor sale cu 
Danemarca, aceeaşi politică mioapă pe care aveau s-o 
ducă puterile europene faţă de corsarii berberi. 

Godekins şi Stertebeker se uniră cu doi alţi proscrişi, 
Moltke şi Manteufel (omul-drac), alcătuind o bandă care se 
intitula „Fraţi întru merinde“ sau, mai familiar, „Prietenii 
lui Dumnezeu şi duşmanii lumii“. „Fraţii“ îşi recrutau 
echipajele din scursorile tuturor oraşelor de pe coasta 
Mării Baltice şi an de an deveneau tot mai puternici şi mai 
periculoşi. În 1392 erau destul de puternici ca să jefuiască 
şi să incendieze Bergenul, pe atunci oraşul principal al 
Norvegiei, să captureze pe comercianții de seamă şi să-i 
ţină prizonieri în vederea răscumpărării. Niciun vas 
comercial obişnuit din Marea Nordului sau Baltica nu 
putea spera că va scăpa prin fugă sau luptă de „frăţie“, iar 
după jefuirea oraşului Bergen, până şi cele mai mari 
cherhanale de scrumbii au trebuit să fie abandonate, 
deoarece niciun vas pescăresc nu mai îndrăznea să iasă în 
larg. 

Viaţa şi comerţul erau amenințate atât de serios, 
îneât au fost organizate mai multe expediţii regale pentru 
a pune capăt acestei stări de lucruri. Prima, echipată de 
regina Margaret a Suediei cu ajutorul lui Richard al II-lea 
al Angliei, a fost un eşec total. O a doua, organizată în 
1394 de oraşele hanseatice şi formată din treizeci şi cinci 
de vase de război cu trei mii de oameni la bord, repurtă un 
succes neînsemnat împotriva propriilor lor excrescenţe. 

„Fraţii întru merinde“ au fost, în sfârşit, aduşi la 
ascultare în 1402. Sub Simon de Utrecht, care arbora pe 
catargul principal emblema Vacii bălţate (care este şi 
astăzi porecla favorită a vaselor din Hamburg), flota din 
Ham- burg s-a unit şi i-a risipit pe pirați. Stertebeker, 
comandantul lor, a fost prins viu, dus la Hamburg şi 
executat acolo. Se spunea în acea vreme că arborele mare 
al vasului W său era gol pe dinăuntru şi umplut cu aur topit 
de o valoare atât de mare, îneât atunci când a fost vindut, 
a fost suficient nu numai ca să se plătească întregul cost al 
războiului şi o indemnizaţie negustorilor pentru pierderile 


suferite, ci şi pentru a se confecţiona o coroană de aur 
pentru turla bisericii marinarilor, Sf. Nicolae din Hamburg. 

CAPITOLUL II 

PRIMII PIRAȚI ENGLEZI 

Cu cel mai bun sânge pirateresc în vine - scandinav, 
danez, saxon şi normand -, nu a fost un lucru surprinzător 
că englezii au devenit cu timpul prima naţiune de corsari a 
lumii. Dar încă înainte de .cucerire şi de stabilirea pe 
insulă a năvălitorilor de dincolo de Marea Nordului şi de 
Canalul Minecii, britonii dobândiseră o faimă mai mult 
decât locală de oameni deosebit de pricepuţi într-o meserie 
în care aveau să dea exponenţii cei mai străluciți. 

Marinarii veşnic puşi pe rele din sudul Angliei au fost 
direct răspunzători pentru invadarea Britaniei de către 
Iuliu Cezar în 55 î.e.n. Aprigii pirați veneţi din Britania se 
dovediseră extrem de supărători pentru cuceritorul Galiei ; 
or, o bună parte din forţele lor erau recrutate de dincolo de 
CShal. Cezar şi-a dat seama că mijlocul cel mai bun de a-i 
supune pe veneti era de a-i aduce mai întâi la ascultare pe 
britoni şi a organizat invazia. A fost o lecţie pe care Filip al 
Il-lea al Spaniei ar fi putut-o repeta spre folosul său 
şaisprezece secole mai târziu, dacă ar fi invadat Anglia 
înainte de a-şi slei forţele în încercarea de a supune 
rebelele sale provincii olandeze. 

Corăbiile veneţilor şi ale britonilor aveau un pescaj 
mic, erau solide, construite din stejar cu ferecături de fier 
şi având lanţuri în loc de funii. Deşi prevăzute cu vâsle, 
navigau în special cu ajutorul unor pânze de piele tăbăcită. 
Punţile aveau o grosime de un picior şi, în general, aceste 
mici ambarcaţiuni se bucurau de o construcţie atât de 
bună şi solidă, încât romanii nu izbuteau să le scufunde 
prin metoda lor favorită, berbecele. Numai după ce a 
trecut la sfâşierea pânzeior de pe vasele piraţilor cu 
ajutorul cârli- gelor ascuţite fixate la capătul unor prăjini a 
putut Cezar, până la urmă, să-i înfrângă pe mare. 

In anul 43 e.n., cucerirea romană a Angliei era 
încheiată şi ţara deveni o parte a imperiului pentru mai 
bine de trei sute de ani. Totuşi, pirateria a continuat să 


înflorească chiar şi sub guvernarea imperială şi în ciuda 
formidabilei Classis Britannica (Flota britanică) a Romei. 
Numai în timpul domniei împăratului Maximian, în 286 
e.n., au fost întreprinse măsuri eficace pentru a se obţine 
controlul cuvenit al strâmtorilor. A fost organizată o 
expediţie condusă cu eficienţa caracteristică romanilor. 
Comanda i-a fost încredinţată lui Marcus Aurelius 
Carausius, un om deprins de copil cu mările pe care urma 
să le patruleze. De la baza sa din Boulogne, Carausius se 
repezea spre nord şi vest peste Canal, astfel că in scurtă 
vreme i-a risipit pe corsarii franci şi scandinavi şi i-a silit 
să reintri în vizuinile lor. 

Carausius era scoţian sau belgian, nu se ştie cu 
siguranţă. In tinereţe fusese pilot şi era cunoscut ca un 
marinar de mâna întâi. Mai târziu intră în armata romană, 
unde, datorită talentului şi energiei sale extraordinare, 
obţinu curând un rang înalt. 

Recompensele primite pentru meritele profesionale i 
se părură la un moment dat nesatisfăcătoare lui Carausius 
şi, ca atâţia alţii dinaintea lui şi după el, căzu la înţelegere 
cu piraţii să-i protejeze în schimbul unei părţi din prada 
lor. Guvernul imperial a aflat însă de acest târg şi 
Carausius a fost condamnat la moarte. dar, “fiind avertizat 
la timp, a scăpat traversând Canalul Mânecii şi refugiin- 
du-se în Britania. Aici s-a proclamat conducător 
independent, primind în subordinea sa legiunea romană cu 
serviciu de garnizoană pe insulă, precum şi un număr mare 
de pirati franci. Timp de şapte ani, el s-a menţinut ca un fel 
de rege corsar al Britaniei, construind şi echipând o flotă 
îndeajuns de puternică pentru a pune pe fugă flota romană 
trimisă ca să-i captureze. A fost asasinat în 293, după 
metoda obişnuită a împăraţilor romani, de către prefectul 
propriei sale gărzi. 

Destrămarea Imperiului roman a lăsat Anglia cu totul 
nepregătită şi lipsită de apărare împotriva năvălirilor pic- 
ţilor şi scoţilor din Nord şi ale hoardelor de pirați 
scandinavi, care începură curând să potopească ţara. Mai 
cu seamă aceştia din urmă, vreme de secole după plecarea 


romanilor, au folosit nefericita insulă ca pe un îmbietor 
teren de vânătoare, pe care l-au prădat şi pustiit şi pe 
care, treptat, treptat, s-au stabilit. 

Sub regele Alfred, incursiunile piraţilor din Nord au 
fost stăvilite temporar. Sub o conducere puternică, ţara 
deveni relativ liniştită şi suficient de puternică pentru a 
lupta spre propria ei apărare. Pe lângă acestea, în 897 
Alfred întreprinse construirea primei flote engleze. Potrivit 
Cronicii saxone, vasele sale erau de un tip nou, unele 
dintre ele erau de două ori mai mari decât cele cunoscute 
anterior, iar numărul vâslelor se ridica până la şaizeci şi 
chiar mai mult. Alfred promulgă o lege în conformitate cu 
care de acum înainte toţi scandinavii vor fi trataţi ca pirați, 
fără îndurare, nu mai putea fi vorba de tocmeli, tărăgănări 
sau de scutiri temporare prin plata unui tribut. Eficienţa 
pregătirilor lui Alfred s-a putut constata în timpul domniei 
nepotului său Athelstan, conducătorul flotei engleze 
împotriva unor forţe invadatoare daneze care jefuiau 
portul Sandwich. Athelstan le-a pus pe fugă într-o luptă 
care este, de fapt, prima bătălie navală din istoria Angliei. 
Au fost capturate nouă vase inamice, iar restul s-au 
împrăştiat în cele patru vânturi. 

Lecţia a fost uitată. Când danezii veniră din nou în 
991, ei îl găsiră pe rege, Ethelred, foarte preocupat de do- 
bândirea titlului pe care posteritatea I-a adăugat numelui 
său (,,cel şovăielnic“ sau „lent“). Piraţii au hărțuit coasta 
Essexuiui, întâmpinând doar o rezistenţă extrem de slabă, 
şi au trebuit să fie cumpăraţi cu zece mii de lire de argint, 
strânse printr-un impozit numit Danegeld („banii 
danezilor“). Danezii au revenit curând şi în 1014 au cucerit 
întreaga ţară, Ethelred cel şovăielnic fiind silit să scape cu 
fuga în Normandia. Noii stăpânitori au adus cu ei un lucru 
folositor, o flotă puternică, şi aceasta, vreme îndelungată, a 
ferit într-o anumită măsură ţara de noi incursiuni 
piratereşti. 

In evul mediu târziu, când Anglia şi-a câştigat un loc 
de seamă printre naţiuni şi, în consecinţă, comerţul ei a 
crescut, pirateria a început din nou să prospere în apele 


apropiate, mai ales în Canalul Mânecii. In timpul domniei 
regelui Henric al III-lea, riscurile la care erau expuse din 
partea piraţilor irlandezi, scoțieni, velşi şi francezi vasele 
comerciale care făceau curse între Franţa şi Anglia 
deveniseră atât de mari, încât aproape nimeni nu mai avea 
curajul să părăsească rada portului. începu procesul 
obişnuit al slăbirii comerţului şi al creşterii preţurilor. 
Henric şi urmaşii săi, Edward I şi Edward al II-lea, prin 
sporirea flotei şi printr-o energică politică navală, au 
curmat încă o dată, pentru un timp, răul în aspectele lui 
cefe mai cumplite. Dar către 1327, anul morţii lui Edward 
al II-lea, „regele mării44, marina era neglijată, multe 
dintre cele mai bune vase fuseseră vândute unor 
comercianţi particulari şi vechea poveste începu din nou. 
Până la urmă a fost necesar ca negustorii din oraşele 
maritime să folosească resursele lor proprii, după 
exemplul Ligii  hanseatice, pentru a preîntâmpina 
strangularea totală a comerţului. 

Aşa a luat fiinţă Liga celor cinci porturi. Uniunea 
iniţială, datând de un secol şi mai bine, cuprindea la 
început cinci oraşe, Hastings, Romney, Hythe, Dover şi 
Sandwich, cărora li s-au alăturat ulterior două oraşe 
„străvechi“, Win- chelsea şi Rye. Sarcina pe care şi-au 
propus-o a fost de a apăra coasta de sud-est a Angliei 
împotriva piraţilor şi de a patrula pe mările învecinate. In 
schimbul acestor servicii, Coroana le acorda anumite 
privilegii, cum ar fi „Soc and Sac“, „Toi and Team“, 
„Bloodwit and fledwit“, ca să nu mai amintim de „Pillory 
and  Tumbril“,  „Infangenthoef and  outfangenthoef“, 
„Mundbryce“ şi alte misterioase drepturi medievale. Cel 
mai înalt funcţionar al federaţiei era amiralul celor cinci 
porturi, care până in zilele noastre îşi are reşedinţa în 
castelul Dover. 

Una din cele mai profitabile prerogative era aceea de 
a prăda toate vasele comerciale - cu excepţia celor 
englezeşti - care treceau în susul şi în josul Canalului 
Mânecii. Nu e greu să ne dăm seama care avea să fie 
urmarea. Vasele celor cinei porturi interpretau aceste 


privilegii în felul lor propriu şi în curând vase a)e unor 
puteri prietene, ba chiar şi vase englezeşti începură să 
aibă de suferit de pe urma protecţiei pe care o acorda* 
Liga. Atât în Canalul Mânecii, cât şi chiar în Marea 
Nordului, situaţia deveni în scurtă vreme, cu aceşti pirați 
autorizaţi răspândiţi pretutindeni, şi mai proastă decât 
fusese înainte. Marii dregători ai oraşelor deveneau ei 
înşişi căpitani de pirați - în 1322, primarul din Winchelsea, 
Robert de Battayle, a deposedat doi comercianţi din 
Sherborn de vasul lor cu încărcătură cu tot -, iar Consiliul 
privat era bombardat în fiecare an cu nenumărate plângeri 
de felul acesta. Nu trecu mult şi Coroanei i se făcu 
lehamite de propriile ei vlăstare şi începu să dea pedepse 
aspre. In 1435, William Morfote de Winchelsea, deputat, 
solicită regelui iertarea pentru că a evadat din închisoarea 
castelului din Dover, unde se afla sub stare de arest pentru 
acte de piraterie comise asupra unui vas având drept 
echipaj o sută de oameni din circumscripțiile sale 
electorale *. 

Celelalte oraşe de coastă ale Angliei nu vedeau, 
fireşte, cu ochi buni privilegiile de care se bucurau cele 
cinci porniri, precum şi modul arbitrar în care acestea 
erau interpretate. La un moment dat, resentimentul ajunse 
până acolo încât izbucni o luptă la Helvoet Sluys între 
escadra Yar- mouthului şi cea a celor cinci porturi, în timp 
ce ambele erau angajate împotriva unui inamic comun, 
luptă care a luat sfârşit numai după ce douăzeci şi cinci de 
corăbii ale celor din Yarmouth au ars. A urmat o perioadă 
de aproape două sute de ani cu izbucniri de acuzaţii 
reciproce şi, prin înfiinţarea poliţiei Canalului, pirateria de 
al doilea tip a ajuns mult mai rea în strâmtori decât prima. 

Cele mai aprige rivale ale celor cinci porturi erau 
oraşele din Devon şi Cornwall. Atacurile oamenilor din 
Vest se limitaseră la început la oraşe şi sate sau la vasele 
care navigau în apropierea porturilor lor, dar nu trecu mult 
şi oamenii deveniră mai îndrăzneţi, navigând tot mai 
departe în căutare de victime şi adeseori prădând coasta 
opusă a Franţei. Supuşi unui asemenea tratament, bretonii 


nu erau oamenii care să stea cu braţele încrucişate şi 
piraţii din Vest şi-au dat seama curând că trebuie mai întâi 
să se apere pe sine şi propriile lor gospodării. 

Activitatea corsarilor bretoni depăşeşte intenţiile 
capitolului de faţă ; totuşi, unul dintre aceşti corsari este 
poate cea mai romantică personalitate care a comandat 
vreodată un vas corsar şi merită o digresiune trecătoare. 
La 2 august 1313, lordul Oii vier de Clisson, unul dintre 
cavalerii de frunte ai oraşului Nantes, fiind acuzat de o 
uneltire pe care ar fi pus-o la cale împreună cu englezii, a 
fost dus la Paris şi decapitat. Capul lui a fost transportat la 
Nantes şi atârnat pe zidurile oraşului ca avertisment, aşa 
cum se obişnuia. 

Văduva lui, Jeanne de Belleville, o doamnă vestită 
pentru frumuseţea ei în întregul regat al Franţei, jură să se 
răzbune împotriva ţării sale pentru moartea soţului. Şi-a 
ipotecat moşiile, şi-a vândut bijuteriile şi mobila din castele 
şi cu banii astfel obţinuţi a cumpărat şi a echipat trei va.se 
puternice. In fruntea acestei mici escadre, doamna de 
Clisson, cum este cunoscută în analele pirateriei, a ieşit în 
larg, acordând o atenţie deosebită coastei franceze, 
necruțătoare cu toţi cei care îi cădeau în mână, retezând 
capetele oamenilor, scufundând corăbii şi incendiind sate. 
In cursul ciocnirilor navale, ea era întotdeauna prima care 
aborda inamicul, însoţită de cei doi tineri fii ai săi, la fel de 
curajoşi şi feroci ca şi mama lor. Din păcate, nu ştim cum a 
sfirşit *. 

îndeosebi Dartmouth a avut de suferit de pe urma 
atacurilor corsarilor francezi. In 1399, John Hawley, eroul 
istoriei maritime medievale a Dartmouthului, hotărând să 
întreprindă „o acţiune împotriva acestor tilhari primej- 
dioşi“, închine toate vasele ancorate în momentul acela în 
portul Dartmouth şi porni spre coastele Normandiei şi 
Bretaniei. Acest război privat al căpitanilor comerciali a 
mulţumit pe toată lumea, cu excepţia francezilor. Hawley 
captură treizeci şi patru din corăbiile lor, cu încărcături 
care, printre altele, conţineau cinci sute de butoaie mari cu 
vin. Rezultatul a fost că, la sărbătorirea victoriei, 


Dartmouth „se înroşise de aromatele vinuri ale Franţei“ !?. 
Hawley a fost exemplul tipic al aventurierului 
negustor. care îmbina cu mare succes comerţul cu 
pirateria. El a devenit un om foarte bogat şi, de asemenea, 
s-a distins în serviciul ţării sale ca locţiitor de amiral. Chiar 
în perioada cât a deţinut acest post, el nu a renunţat la 
interesele sale p*rsonale şi în 1403 a întreprins o mică 
aventură pe cont propriu, pornind cu un număr de vase 
înarmate de la Dartmouth, Plymouth şi Bristol şi 
înapoindu-se cu şapte galere genoveze şi spaniole. 

Mai renumit chiar decât Hawley a fost 
contemporanul său Harry Pay din Poole, Dorset. In multe 
privinţe, Pay a anticipat metodele şi concepţia lui Drake, 
care a trăit vreo 200 de ani mai târziu. Cu de la sine 
putere, el a devenit spaima spaniolilor, care îl cunoşteau 
sub numele de „Arri- payu. La sfârşitul secolului al XIV-lea 
şi începutul celui de-al XV-lea, el a fost o ameninţare 
continuă pentru coasta Castiliei, dar fapta care a şocat şi 
supărat Spania în mod deosebit a fost răpirea crucifixului 
din biserica Santa Maria din Finister. 

Din când în când, ca şi Drake, Pay avea de furcă cu 
propriul său guvern, însă izbutea întotdeauna să scape 
ba”ma curată, mai ales atunci când acesta avea nevoie de 
ajutorul unui navigator deosebit de priceput. Ceva mai 
târziu, el începu iar să lucreze pe cont propriu. Astfel, în 
1405 a făeut parte dintr-o expediţie comandată de Thomas 
Berkeley, lordul amiral; în amil următor, documentele 
vremii ne informează că a capturat, cu cele cincisprezece 
vase ale sale, o sută douăzeci de vase comerciale franceze. 
A fost eroul oraşului Poole, aşa cum Drake avea să fie eroul 
oraşului Plymouth, iar atunci când s-a înapoiat cu prada, s- 
a proclamat sărbătoare publică. Odată, când s-a întors 
dintr-o expediţie efectuată pe coasta bretonă cu mai mult 
de o sută de vase capturate (primele cronici nu ne spun 
câte anume pescadoare erau incluse în aceste cifre 
impresionante), bogatul şi activul oraş a organizat o 
petrecere la care „au fost desfundate multe butoaie de vin 

ales de porto şi multe butoiaşe de rachiu... astfel că nu 
prea a mai fost om treaz în oraş şi, zile întregi, nimeni nu 
s-a mai gândit la nimic decât la mâncare, băutură şi 
distracţie“. 

Piratul însă nu era o fericire deplină pentru oraşul 
său natal. Chiar în anul 140G, când urmărea capturarea 
unor vase franceze în largul coastei bretone, spaniolii au 
atacat portul Poole, bine adăpostit, sub conducerea 
teribilului Pero Ninio, şi l-au supus aceluiaşi tratament 
crud pe care Spania avea să-i aplice din când în când 
porturilor berbere în secolul următor. Un eminent cetăţean 
al oraşului, Pliil- pot, a năimit o mie de oameni şi i-a trimis 
pe mare pentru a-l răzbuna. Răzbunarea a fost în parte 
realizată prin capturarea a cincisprezece vase de comerţ 
spaniole cu încărcătura respectivă, dar a fost o 
compensație mult prea mică pentru nenorocirea care a pus 
capăt pentru totdeauna importanţei comerciale a oraşului 
Poole. 

Este greu să ne închipuim că adormitul orăşel Fowey 
s-a bucurat vreodată de o asemenea splendoare maritimă, 
dar în secolele XIV—XVI, el era la fel de renumit ca şi 
Dartmouth, Poole şi Plymouth printre porturile maritime 
engleze. Istoricul John Leland îl descrie în culmea 
prosperității sale, spunând că aceasta se datoreşte „în 
parte războiului, în parte pirateriei ; se îmbogăţise atât de 
mult şi era atât de plin de mărfuri, încât era căutat de 
corăbii ale feluritelor neamuri, iar corăbiile lui se 
îndreptau către toate neamurile“. 

Niciunul din porturile Cornwallului nu se bucura de o 
reputaţie mai proastă din cauza isprăvilor sale piratereşti 
decât acest orăşel, ai cărui marinari, intitulându-se „Vitejii 
din Fowey“, incendiau şi jefuiau coasta Norman- 'diei în 
timpul domniei lui Edward al III-lea. în timpul războiului 
de o sută de ani, regele a fost bucuros să poată recurge la 
ajutorul lor împotriva francezilor. în vremuri de pace, 
„Vitejii din Fowey“ luptau împotriva oamenilor din Cele 
cinci porturi, inamicii fireşti ai tuturor marinarilor din 
Devon. Odată, „Vitejii“ au refuzat „să-şi scoată bonetele în 


semn de supunere la somaţia acestor oraşe“ pe când 
navigau pe lângă Winchelsea şi Rye, urmarea fiind că 
oamenii Celor cinci porturi, înnebuniţi de furie din cauza 
afrontului, „au pornit împotriva lor *cu înverşunare, deşi 
atacul a fost mai spectaculos decât rezultatul, pentru că 
cei din Fowey i-au primit la fel de unt pe cât de urât 
fuseseră primiţi ; şi oamenii au fost bucuroşi să plece fără 
să-şi mai ia bun rămas64 

Fiecare port din vestul Angliei însă îşi avea piraţii săi 
de seamă, care veneau şi plecau după cum le era voia, 
veşnic de conivenţă cu potentaţii locali şi cu moşierii 
comitatului. Exmouth se fălea cu căpitanul William Kyd, un 
nume pe care l-a purtat vreo trei sute de ani mai târziu 
poate cel mai celebru dintre toţi piraţii, iar Portsmouth se 
fălea cu acela al lui Clays Stephen, al cărui nume era 
temut la o distanţă de multe leghe dincolo de apele insulei 
Wight. St. Ives avea de catalogat prea mulţi boiernaşi de 
acest soi, iar reputaţia lor era la fel de mare atât în ceea ce 
priveşte băutura, cât şi pirateria. în tavernele din partea 
de jos a cheiului aveau loc chefuri monstruoase ori de câte 
ori un vas din St. Ives se întorcea din Canalul Bristol. Mulţi 
ani după ce ultimul pirat din St. Ives şi-a sfârşit viaţa în 
ştreang sau lângă sticla de rom, fetele din oraş îşi cântau 
una alteia acest avertisment împotriva  tentaţiilor 
fascinante ale portului din Cornwall : 

Fetelor, vă depărtaţi, 

Larma golfului lăsaţi ; 

Ives în vale să rămână ! 

Voi, prindeţi-vă de mână, 

Mergeţi sus, pe munţi, de-ndat, 

Unde aeru-i curat ; 

Mândre şi cinstite fete, 

Golful Ives să nu vă-mbete ! 

Ocoliţi ce farmec are, 

Ispitirile-i sprinţare ; 

Ocoliţi pe fiii săi. 

Pofticioşi, rânjiţi.şi răi ; 

Sălile de noapte pline De podoabe şi lumine ; 


Balurile ocoliţi, 

De petreceri vă feriţi; 

De lăcaşu-acela unde Pe-ntuneric se ascunde Sub 
zorzoane urâciunea, 

Spre-a-ntâlni deşertăciunea. 

Din când în când, câte o conducere de mână forte 
făcea tot ce îi sta în putinţă ca să pună capăt acestei 
nenorociri naţionale, dar, de regulă, eforturile ei erau 
zădărnicite de către proprietarii de pământ din partea 
locului. Practic, toţi boiernaşii din Ţara de Vest care trăiau 
în apropierea coastei participau, într-un fel sau altul, la 
marile expediţii şi mulţi dintre ei făceau ca dispoziţiile 
Coroanei să apară într-o lumină ridicolă, întrucât, în 
calitate de judecători de pace, erau membri ai comisiilor 
instituite pentru a cerceta bănuitele cazuri de piraterie. 
Era extrem de puţin probabil ca aceşti oameni să-i 
condamne la spânzurătoare pe cei care le aduceau atâtea 
beneficii. Mai mult, în timpul războaielor aproape 
permanente din secolele al XIV-lea şi al XV-lea, piraţii erau 
cei mai buni marinari de care putea dispune Anglia. 

Henric al V-lea a făcut un hotărât pas înainte, 
folosind metoda judicioasă a unui tratat cu Franţa şi 
Şpania, prin care fiecare ţară se obliga să nu recurgă la 
serviciile  corsarilor, ci să-i stârpească prin eforturi 
conjugate. Tratatul prevedea că nici unui vas înarmat nu i 
se va permite să părăsească portul fără un permis legal şi 
fără depunerea unei garanţii serioase pentru buna 
comportare a căpitanului. Pentru a întări efectul acestor 
măsuri, Henric emise un regulament sever pentru 
pedepsirea pirateriei şi iniţie emiterea de bilete de liberă 
trecere pentru vasele care făceau comerţ legal. A urmat o 
uşoară îmbunătăţire a stării de lucruri, dar în mai puţin de 
douăzeci de ani flota regală a decăzut din nou şi negustorii 
au fost siliţi, o dată mai mult, să-şi compenseze pierderile 
recurgând la forţă. 

In timpul domniei lui Henric al Vl-lea, situaţia era 
mai proastă ca oricând ; piraţii englezi jefuiau acum navele 
englezeşti fără pic de şovăială sau scrupul. Lucrurile se 


înrăutăţiră atât de mult, încât marea, ruta firească şi, 
bineînţeles, cea mai ieftină pentru transporturile de 
mărfuri, era ca şi închisă. în mod practic, costa mai ieftin 
să expe- diezi mărfuri, să zicem, de la Londra la Veneţia pe 
calea uscatului, în susul Rinului şi peste Alpi, decât pe apă. 
Această cheltuială suplimentară se datora în întregime 
costului uriaş al apărării împotriva piraţilor. Un căpitan v- 
eneţian care îndrăznise să ia calea apei raporta la sosirea 
sa în Londra că a îmbarcat o sută de marinari în plus, 
precum şi douăzeci şi doi de tunari de teama unui atac, 
teamă care s-a dovedit justificată, pentru că şi-a terminat 
călătoria cu bine numai după ce reuşise să se 
descotorosească de un vas corsar normand *. 

In timpul domniei lui Henric al VH-lea fu instituită o 
nouă metodă despre care se spera că va pune capăt 
pirateriei, dar rezultatul ei nu a fost decât acela că a 
înrăutățit situaţia. Este vorba de emiterea unor scrisori de 
represalii, procedeu care avea să fie folosit pe larg timp de 
mai multe secole şi care îi permitea purtătorului să aplice 
el însuşi legea. De exemplu, dacă un comerciant englez 
fusese jefuit de un pirat francez de mărfuri evaluate la 
cinci sute de lire, el îşi procura de la guvern o scrisoare de 
represalii care îl autoriza să captureze mărfuri în valoare 
de cinci sute de lire de la orice vas francez. Era mai mult 
decât evident că aceasta dădea posibilitatea pescuitului în 
apă tulbure. Ce urmări a putut avea aplicarea acestei legi 
reiese foarte clar din istoria şi activitatea lui Andrew 
Barton, comerciant, pirat şi erou scoţian. 

Pretinzând că tatăl lui fusese jefuit cu mulţi ani 
înainte de către portughezi, Barton a primit o scrisoare de 
represalii din partea lui Iacob al IV-lea al Scoției. înarmat 
cu această scrisoare, Barton a plecat cu două nave 
puternice, „Leul“ şi „Jennet Purwyn“, spre coastele 
Flandrei, unde a jefuit şi a prădat vasele tuturor naţiunilor 
ce făceau comerţ cu porturile flamande, în special vasele 
engleze. In cele din urmă s-a stârnit o asemenea vâlvă în 
legătură cu isprăvile piratului, încât regele Henric al VIII- 
lea a trimis pe cei doi fii ai contelui de Surrey, Edward şi 


Thomas Howard, ca să-i ceară socoteală tâlharului. După o 
luptă aprigă nu departe de Goodwin Sands, Barton fu ucis, 
piraţii săi scoțieni înfrânți şi cele două corăbii ale lor aduse 
în triumf la Blachwell la 2 august 1511 pentru a fi anexate 
flotei engleze, lucru care „l-a supărat grozav“ pe regele 
Iacob al IV-lea. 

‘J. A. Williamson. Maritime Enterprise. 

Au fost compuse mai multe balade care cântau 
această mare victorie şi una dintre ele, de optzeci şi două 
de strofe, poate fi citită în publicaţiile lui Navy Records 
Society 

CAPITOLUL III 

CORSARII DE PE VREMEA ELISABETEI 

Domnia reginei Elisabeta a cunoscut dezvoltarea 
unui naționalism aprig, care, până la urmă, i-a utilizat pe 
aventuroşii marinari ai Angliei ca membri ai unei flote 
neoficiale, dar recunoscută şi extrem de capabilă. Totuşi, la 
începutul domniei ei au predominat într-o mare măsură 
toate condiţiile favorabile pirateriei. Ţara era săracă, 
comerţul stagna, consecinţa fiind şomajul navigatorilor 
(Richard Hakluyt, omul cel mai calificat pentru a ne 
informa, explica înflorirea pirateriei la englezi şi francezi, 
spre deosebire de spanioli şi portughezi, prin faptul că, în 
vreme ce cele două ţări iberice aveau de lucru pentru toţi 
marinarii lor şi „nu au produs piraţi..., noi şi francezii ne 
bucurăm de o faimă dintre cele mai proaste datorită 
actelor cumplite de piraterie zilnică“), mărfuri bogate 
treceau mereu prin Canal, şi flota engleză a căzut în 
paragină atât de mult numeric, cât şi calitativ sub Eduard 
al Vl-lea şi Maria, încât nu putea fi vorba de o 
supraveghere eficace. 

Sub domnia lui Filip şi a Măriei, obiceiul de a ataca 
vasele comerciale spaniole şi portugheze se înrădăcinase 
atât de mult, încât, bineînţeles, nu putea să slăbească sub 
domnia unui suveran a cărui urcare pe tron a fost 
suficientă pentru a strica relaţiile anglo-spaniole şi al cărui 
prim act important a fost să rupă strânsele legături ale 
comuniunii religioase, despărţindu-se de religia catolică. 


Sub domnia lui Filip şi a Măriei, portughezii fuseseră cei 
care au avut cel mai mult de suferit ; acum însă, marinarii 
englezi socoteau că pot ataca Spania la fel de nepedepsiţi. 

Atât portughezii cât şi spaniolii foloseau Anversul ca 
port principal de intrare pentru distribuirea mărfurilor lor 
în Europa centrală şi de nord, lucru pe care, de fapt, I-au 
făcut şi englezii până la izbucnirea neînțelegerilor cu 
Spania, în 1568. Negustorii spanioli aduceau acolo vinurile 
din Spania şi Gasconia, grâul şi sarea din Medi- terana, 
precum şi toate produsele stranii şi atât de variate din 
posesiunile lor din America ; şi tot acolo portughezii 
aduceau vinuri de Madeira, mirodenii din Orientul 
îndepărtat, lemn de esenţă rară din Brazilia. lar drumul lor 
ducea inevitabil prin apele ale căror maree şi curenţi erau 
cunoscute de către locuitorii de pe coasta Cornwall- ului şi 
Devonului tot aşa cum îşi cunoaşte un om grădina pe care 
a îngrijit-o singur. 

Citind corespondenţa diplomatică din primii ani ai 
domniei reginei Elisabeta, ne impresionează faptul că 
protestele împotriva actelor de piraterie formează cel mai 
impresionant articol al rutinei ambasadoriale. Există o 
corespondenţă voluminoasă privitoare la Thomas Wynd- 
ham, fiul unui cetăţean din Norfolk care luptase pe mare 
împotriva francezilor şi devenise consilk-r şi viceamiral sub 
Henric al VUl-lea, „bărbat crud şi despotic, făcându-şi mai 
mulţi duşmani decât prieteni printre egali, totuşi, oricând 
capabil să-şi asigure loialitatea echipajului ; întocmai tipul 
de caracter pe care Hernie al VUl-lea, prin personalitate şi 
comportare, avea să-i imprime atâtor oameni şi ale cărui 
tradiţii aveau să fie transmise epocii de aur a căpitanilor 
elisabetani“ 1. 

îndeletnicirea specială a lui Wyndham era capturarea 
vaselor cu zahăr în Canalul Mânecii şi transportarea 
încărcăturii la Waterford, unde aceasta era vândută 
angrosiştilor londonezi, care aveau agenţi acolo şi în alte 
porturi irlandeze. 

Regina se urcase pe tron de numai doi ani, când 
ambasadorul Spaniei se plânse de ceea ce numea el 


culmea unei serii de ultragii - capturarea unor gentilomi 
spanioli şi, ulterior, vânzarea lor prin licitaţie la Dover 
(cumpărătorii plăteau nu mai puţin de o sută de lire pentru 
un spaniol bine îmbrăcat, care lăsa impresia că va aduce 
un preţ de răscumpărare gras). Episcopul de Quadra, care 
pe vremea aceea îl reprezenta pe Filip al II-lea la curtea 
Elisabetei, era furios îndeosebi pe doi oameni, Poole şi 
Champneys, care capturaseră între Azore şi Canare vase 
spaniole în drum spre patrie dintr-o călătorie în Indiile de 
Vest. In 1560, ei au debarcat în unul din porturile insulelor 
Canare, unc'e au fost arestaţi de spanioli şi aruncaţi la 
închisoare. 

Aici au zăcut până în zi.ua de Crăciun a anului 
următor, când s-au folosit de faptul că întreaga populaţie a 
insulei era la liturghie, s-au furişat pe bordul unui vas 
ancorat în port şi s-au întors în Anglia. 

Evadarea i-a supărat pe spanioli mai mult chiar decât 
nelegiuirile pentru care oamenii aceştia aşteptaseră să fie 
judecaţi. Toţi negustorii şi toate vasele engleze din Canare 
fură capturate imediat şi oameni nevinovaţi fură supuşi la 
tot felul de pedepse, ceea ce aproape că dezlăn- ţui o criză 
între cele două naţiuni. Totuşi, afacerea se stinse. 
Elisabeta şi Soarta conspirau împreună, căutând să amâne 
cât mai mult ziua conflictului. Regina domoli furi” 
spaniolilor cerând scuze şi depuse eforturi susţinute 
pentru a-i astâmpăra pe iresponsabilii ei corsari. 

In 1564, ea îi scrise lui sir Peter Carew că, „întrucât 
sosesc ştiri potrivit cărora coasta Devonshireului şi 
Cornwallului este mereu bântuită de pirați şi corsari“, 
urmează ca el „să pregătească cu toată graba unul sau 
două vase solide în vreun port din partea locului“ ca să-i 
captureze. Cu obişnuitul ei simţ de economie, maiesta- tea- 
sa propunea ca echipajele acelor vase „solide“ să-şi 
ia „partea de pradă sau să primească de la noi numai 
alimente'*, cu alte cuvinte, să-şi facă singuri rost de plata 
cuvenită, luând de la pirați ce puteau. Scrisoarea sfârşea 
cu sugestia practică : .amintiţii corsari ar putea fi ade 
meniţi de speranţa că ne vom îndura de ei dacă vor 


captura pe unii din ceilalţi oameni de-ai lor, obicei care, 
după câte ştim, s-a dovedit a fi un lucru bun nu de mult în 
cazuri asemănătoare“. 

In general, în aceşti primi ani ai domniei sale, regina 
s-a străduit în mod sincer să-i aducă la ordine pe supuşii ei 
aventuroşi, dar practica pirateriei devenise prea puternică 
în decursul veacurilor pentru ca să-i poată pune capăt cu 
mijloacele limitate de care dispunea. In plus, pirateria 
devenise o afacere vastă şi complicată, cu investiţii care se 
extindeau de la Dorset până la Kerry. Regina izbuti să 
curețe Canalul de singurul corsar care lucra independent 
de marile combinaţii piratereşti şi care foarte curând simţi 
greutatea mâinii regale îndeajuns pentru a socoti că este 
mai recomandabil să caute un cartier general mai îmbietor 
în sudul Irlandei, pe insulele din largul coastei de vest a 
Scoției (unde câţiva ani mai târziu avea să se refugieze 
Bothwell) şi pe coasta Africii de Nord, dar pirateria ca 
afacere în stil mare a învins-o. Organele executive ale 
pirateriei aveau un cuvânt mult prea greu în ceea ce 
priveşte aplicarea legilor engleze şi erau prea legate prin 
sânge de casta conducătoare pentru a fi stârpite fără o 
campanie care ar fi însemnat un război civil. Din când în 
când era prins câte un pirat angrenat în vreo combinaţie, 
dar, de regulă, oamenii cu influenţă îl eliberau după ce 
ispăşea o pedeapsă de scurtă durată servind în flota 
reginei. 

Stâlpii de nădejde ai pirateriei erau puternicii „squi- 
resu, care pe moşiile lor activau atât ca tăinuitori, cât şi ca 
organe de justiţie. Nu le lipsea patriotismul local - 
boiernaşii erau cât se poate de mulţumiţi să primească o 
arendă exagerată pentru un petic de golf care în mod 
obişnuit nu ar fi meritat mai mult de câţiva şilingi pe an. 
Funcţionăraşii porturilor erau de atâta vreme deprinşi să 
capete un ban pentru a trece cu vederea abaterile de acest 
fel, încât ajunseseră să considere această tranzacţie drept 
principala îndatorire a slujbei lor. Documentele vremii sunt 
pline de cazuri ca acela al primarului din Southampton, 
care, primind mită de la bogaţii curtieri ai oraşului ce 


traficau cu bunurile furate, a eliberat mai mulţi pirați 
prinşi asupra faptului, precum şi cazurile altor primari, 
comandanţi de porturi şi locţiitori de inspectori vamali, 
care lucrau aproape pe faţă mână în mână cu piraţii. 

Mai importanţi însă decât aceştia erau înalții 
funcţionari ai marinei, prefecţii şi şerifii comitatelor, care 
dirijau treburile la adăpostul funcţiei. Nu o dată se 
întâmplă ca, atunci când plângerea unui ambasador sau 
dezvinovăţirea unui mic funcţionar erau cercetate mai 
temeinic, în culise să se descopere câte un august dregător 
al Coroanei. Adesea au fost implicate nume istorice, ca 
acela al lui William Hawkins, fratele vestitului trezorier al 
marinei, sau al lui Richard Grenville, erou al vasului 
„Răzbunătorul“, amândoi  înfăţişaţi în acelaşi timp 
Consiliului privat sub acuzaţia de piraterie. 

De departe, cei mai mari magnați ai pirateriei au fost 
unii membri ai familiei Killigrew din Cornwall. Din această 
familie străveche, care a dat .naţiunii mulţi miniştri, 
diplomaţi şi soldaţi, s-a născut o adevărată oligarhie de 
capitalişti pirați. Reşedinţa familiei era Arwenack, în 
Cornwall, iar şeful ei în timpul reginei Elisabeta era John 
Killigrew, viceamiral al Cornwallului şi guvernator regal 
ereditar al castelului Pendennis, care funcţiona ca un fel 
de director comercial al afacerilor familiei. Se înrudea de 
aproape cu William Cecil, lord Burleigh, principalul 
ministru al reginei. 

Tatăl lui sir John fusese pirat, iar unchiul său Peter 
cutreierase Marea Irlandei în chip de corsar în tinereţe. 
Până şi mama sa, aşa cum se va vedea imediat, trebuia să 
fie judecată pentru piraterie. Una din rudele sale, sir John 
Wogan, viceamiralul Wales-ului de Sud, apăra interesele 
familiei pe această coastă ,* şi el fusese cândva judecat 
pentru piraterie. O altă rudă, John Godolphin, lucra ca 
agent în propriul său district, în Cornwall, în timp ce 
importanta bază de la Tralee din Irlanda era în grija unui 
vechi prieten şi vecin al lui sir John, vicepreşedintele 
Munsterului şi deputat de Liskard. Nenumărate alte 
rubedenii aveau în supraveghere filialele de pe coasta De- 


vonului şi Dorsetului. Printre partenerii săi se afla lordul 
irlandez Conchobar O'Driscoll, faimosul sir Finian al 
Corăbiilor şi „teribilul John Piers“, care lucra în asociaţie 
cu mama sa, o binecunoscută vrăjitoare din Cornwall. 

Nu numai recepţia şi distribuţia, ci şi toate celelalte 
detalii ale activităţii, cu excepţia actelor piratereşti pro- 
priu-zise, erau în mâinile acestei familii : plata echipajelor 
şi alte cheltuieli (inclusiv mituirea funcţionarilor), 
cumpărarea sau navlosirea vaselor, aprovizionarea şi 
semnarea actelor financiare, respectiv a celor privind 
subscripţiile boiernaşilor din Dorset, Devon şi Cornwall, 
deşi uneori câte un gentleman din Somerset căpăta drept 
la parte. Căpitanul pirat primea numai o cincime din 
valoarea prăzii pe care o aducea, grosul mergea la 
„beneficiari“ -  obişnuita împărţeală în acest fel de 
tranzacţii, cea care, se pare, constituie practica generală a 
bandelor de contrabandişti de băuturi spirtoase din 
America. Valoarea reală a capturilor individuale nu era 
mare, încărcăturile al căror preţ se ridica la o mie de lire 
fiind neobişnuite. Dar regularitatea cu care erau aduse 
prăzile făceau afacerea extrem de rentabilă, ele devenind 
baza averii viitoare a multor familii. Pare surprinzător că o 
Europă atât de slab populată ca aceea din secolul al XVI- 
lea (populaţia Angliei era pe atunci de numai trei milioane) 
dispunea de atâtea vase, dar nu trebuie uitat că starea 
proastă a drumurilor făcea ca marea să fie mijlocul cel mai 
uşor şi mai ieftin de transport local. Afară de cazurile când 
piraţii se depăşeau pe sine prin lăcomie şi opreau 
circulaţia pe apă, expedierea mărfurilor cu vasul dintr-o 
parte a Angliei într-alta era, în general, mai puţin 
costisitoare şi mai rapidă. 

Cu toate că adeseori comercializarea prăzii se făcea 
în porturile mai mari, de exemplu la Plymouth sau 
Southampton, erau preferate golfurile mai mici şi mal 
retrase. Locurile favorite erau Lulworth şi estul 
îndepărtat ; de asemenea, o serie de porturi din Devon şi 
Cornwall, precum şi din sudul Irlandei, toate la dispoziţia 
corporației Killigrew. 


Faimouth era, probabil, la fel de important ca orice 
port englez pentru comerţul cu capturile piratereşti, 
pentru că era reşedinţa familiei Killigrew. Marea lor casă 
din Arwenack se afla în apropierea mării, într-o parte 
izolată a portului Faimouth, şi dispunea de un drum privat 
şi secret care cobora până la mare. Castelul Pendennis era 
singura clădire mai înaltă din apropiere şi, cu toate că era 
înarmat cu peste o sută de tunuri, era mai degrabă un 
adăpost decât o ameninţare pentru vasele corsar care 
treceau pe acolo. La Arwenack, lady Killigrew oferea 
ospitalitate piraţilor mai respectabili, iar rudele şi prietenii 
lui Killigrew făceau acelaşi lucru în casele lor. Un şef de 
pirați notoriu care lucra pe Canalul Bristol şi în Wales de 
Sud locuia, atunci când debarca pe țărm, la reprezentantul 
Amiralității. Consorţiul se îngrijea de odihna şi confortul 
echipajelor în casele care, în porturile de recepţie, erau 
cunoscute ca fiind rezervate piraţilor. 

Măsura în care Faimouth oferea adăpost proscrişilor 
poate fi ilustrată printr-un incident caracteristic. într-o zi, 
un pirat îşi aduse vasul în port, unde se văzu deodată 
înconjurat de mai multe vase de război regale care 
ancorau acolo. Situaţia era precară, dar tactul lui sir John 
Killigrew o redresă curând. Viceamiralul Cornwallului se 
îndreptă rapid cu barca spre vasul amiral al escadrei, unde 
se închise câtva timp în birou cu ofiţerul superior de 
marină Jones. In urma discuţiei se stabili ca acesta din 
urmă să facă o mică excursie pe uscat pe' socoteala 
familiei Killigrew. Cu o sută de lire în buzunar el plecă, iar 
piratul putu să-şi descarce marfa nestingherit. 

De fapt, rareori se întâmplă ca vreunuia din 
funcţionarii lui Killigrew să i se facă şicane serioase. Din 
loc în loc, pe Canal staţiona câte un vas de pază, însă 
documentele vremii nu înregistrează prinderea asupra 
faptului a vreunuia din oamenii săi. Dimpotrivă, câteodată 
se întâmplă chiar contrariul, de exemplu în 1578, când 
nişte pirați au atacat şi au jefuit „Inima zburătoare“, vasul 
de pază al viceamiralului, în largul coastei galeze. In toată 
această perioadă nu se menţionează capturarea vreunui 


pirat în Canalul Bristol, cu toate că ei mişunau în jurul 
insulei Lundy şi comiteau nenumărate jafuri!?. 

Numai când aveau de suferit persoane cu adevărat 
importante, pedeapsa era severă, şi aceasta ca rezultat al 
intervenţiei autorităţilor centrale din Londra. Astfel, în 
1573, când contele de YVorcester traversa Marea Mânecii 
de la Dover spre Boulogne cu un dar de botez, o tavă de 
argint din partea reginei Elisabeta pentru fetiţa lui Carol al 
IX-lea,vasul său a fost atacat de pirați şi, cu toate că 
contele a scăpat cu tava, el a fost jefuit de cinci sute de 
lire, iar vreo zece din însoțitorii lui au fost ucişi sau răniţi. 
Urmarea a fost o vânătoare generală a corsarilor de pe 
Canalul Minecii ; mai multe sute au fost capturați şi 
arestaţi, dar numai trei au fost puşi în ştreang. După toate 
probabilitățile, şi de data aceasta au intervenit persoanele 
influente. 

Lady Killigrew a fost adusă în faţa justiţiei datorită 
unei greşeli în alegerea victimei sale. Această femeie 
fusese ajutoarea tatălui ei, Philip Wolverston, un distins 
gentilom-pirat din Suffolk, înainte de a deveni o tovarăşă 
prețioasă a soţului ei. In 1582 însă, ea întinse prea mult 
coarda. In ziua de Anul Nou, un vas hanseatic cu o 
încărcătură de o sută patruzeci şi patru de tone fu împins 
de o furtună în portul Falmouth. El ancoră chiar în dreptul 
Arwenackului - întrucât casa era reşedinţa comisarului 
pentru piraterie din Cornwall şi întrucât Anglia nu purta 
război cu nimeni, căpitanul putea, pe bună dreptate> să-şi 
închipuie că nu are de ce să se teamă. Dar de la fereastra 
salonului ei, lady Killigrew observă vasul străin, se interesă 
şi află că la bord sunt mărfuri de valoare. Intre timp, 
proprietarii vasului, doi gentilomi spanioli, Filip de Orozo 
şi Juan de Charis, plecaseră la Pen- ryn ca să stea la un 
han până când se va face vreme frumoasă. 

In noaptea de 7 ianuarie, o barcă ticsită de oameni 
înarmaţi ai lui sir John Killigrew şi pilotată de lady 
Killigrew personal se desprinse de țărm. Ajungând lângă 

vas, marinarii, în frunte cu doamna, se căţărară pe punte, 
măcelăriră echipajul luat prin surprindere şi aruncară 
cadavrele în apă. Lady Killigrew şi doi dintre servitorii ei, 
Kendal şi Hawkins, se înapoiară în casa din Arwenack cu 
mai multe suluri de olandă şi două butoiaşe pline cu pesos, 
în timp ce marinarii din Cornwall duceau vasul captiv în 
Irlanda, unde a fost împărţit restul prăzii. Proprietarii 
vasului adresară imediat o plângere formală comisarilor 
pentru piraterie din Cornwall, al căror preşedinte era fiul 
răufăcătorului. Ancheta stabili că nu există dovezi 
suficiente pentru a acuza vreo persoană cunoscută. Juraţii 
dădură următorul verdict : vasul a fost cu siguranţă furat, 
dar este imposibil să se spună de către cine anume. 

Totuşi, Charis şi Orozo nu s-au lăsat bătuţi. S-au dus 
la Londra şi au depus o plângere la autorităţile supreme. 
Urmarea a fost că contele de Bedford, membru al 
Consiliului privat, le-a dat instrucţiuni lui sir Richard Gren- 
ville şi domnului Edmond Tremayne să întreprindă o 
anchetă a cazului. După încheierea cercetărilor, lady 
Killigrew, Hawkins şi Kendal au fost trimişi spre a fi 
judecaţi de curtea cu juri de la Launceston, unde au fost 
găsiţi vinovaţi şi condamnaţi la moarte. Cei doi bărbaţi au 
fost executaţi, dar lady Killigrew a obţinut o suspendare a 
hotărârii judecătoreşti în ultimul moment. 

Treptat, pe măsură ce domnia Elisabetei se 
prelungea şi norii războiului se adunau deasupra ţării, 
guvernul englez începu să nu mai ţină seama de privilegii, 
fie su- primându-i pe pirati, fie folosindu-i în cadrul flotei. 
In 1581, Lulworth a fost inclus în consorţiu de către lordul 
Howard of Bindon, viceamiral al Dorsetului, care a 
construit un castel la East Lulworth şi a instituit o pază 
severă asupra portului. In 1583, Consiliul privat s-a grăbit 
să le ofere oamenilor din Wevmouth mijloacele de apărare 
împotriva amenințărilor unui pirat notoriu pe nume 
Thomas Purser, care a atacat „cu multă neobrăzare“ 
oraşul, a fost izgonit după ce a capturat un vas de la 
Rochelle şi s-a retras strigând că se va întoarce şi va 
distruge oraşul şi toate corăbiile din port. In arhivele 


vechiului oraş portuar sunt numeroase înregistrări care 
indică o activitate sporită în ceea ce priveşte arestarea şi 
întemnițarea piraţilor. Ca exemplu poate servi lista de mai 
jos, care specifică cheltuielile aprobate de primarul din 
Lyme Regis în 1586 pentru trimiterea a zece pirați, în 
stare de arest, la Dorchester : 

Bani cheltuiţi cu piraţii, după cum urmează : 

şilingi pence întâi, plătit pentru folosirea a 11 cai şi 8 
oameni care să-i ducă pe deţinuţi la Dorchester 28 2 

IUâm, plătit pentru hrana şi băutura deţinuţilor 
pentru timpul cât au stat aici 2 6 

Item pentru paznic ca să-i supravegheze pe deţinuţi 
12 

Item plătit pentru două funii pentru legarea 
deţinuţilor 1 2 

Item plătit temnicerului din Dorchester pentru 
primirea deţinuţilor (10 la număr, a 4 pence fiecare) 3 4 

Item pentru cheltuielile, prânzul şi cina d-lui Hardes 
şi pentru hrana calului vreme de două zile ; de asemenea, 
pentru a face identificarea deţinuţilor şi a întocmi actele 
de întemniţare 14 0 

Spaţiul nu permite o trecere în revistă a activităţii 
tuturor piraţilor independenţi ; pe de altă parte, carierele 
lor seamănă atât de mult între ele, încât devin monotone. 
Un caz caracteristic este căpitanul John Callys, un om de 
viţă nobilă şi creştere aleasă, ca atâţia alţii din profesiunea 
sa. Printre rudele sale era şi contele de Pembroke, unul din 
nobilii de frunte ai ţării. La început, Callys a navigat ca 
ofiţer al marinei regale, sub comanda lui Sir John Berkeley, 
dar mai târziu s-a făcut pirat. Baza lui era Glamorgan, în 
Wales, unde era foarte respectat de boiernaşii de prin 
partea locului pe care el îi vizita atunci când nu naviga. De 
obicei se aventura pe mare singur ; uneori însă îşi unea 
forţele cu cele a doi corsari străini, contele Higgenberte şi 
Symon Ferdinando Portingale, sau cu vechiul său prieten, 
căpitanul Robert Hickes din Saltash, care a fost mai târziu 
spânzurat. 

Callys a fost capturat în largul insulei Wight la 15 


mai 1577. Asupra lui s-a găsit suma de douăzeci şi două de 
lire şi şapte şilingi, care, la proces, a constituit un cap de 
acuzare împotriva lui. Deşi acuzaţiile erau serioase, Callys 
a scăpat de pedeapsă datorită faptului că a reuşit să le 
respingă şi a furnizat informaţii împotriva mijlocitorilor. La 
acestea s-a adăugat o mită de cinci sute de lire oferite de 
prietenii lui pentru eliberarea sa, şi piratul a scăpat. 

Poate alarmat de caracterul aproape miraculos al 
salvării sale, Callys dispăru din locurile pe care le 
frecventa până atunci şi nu s-a mai auzit nimic despre el 
până în 1580, când puţin a lipsit ca să fie prins în timp ce 
se îndeletnicea cu vechea sa meserie în regiunea insulelor 
Ork- ney, pierzându-şi corabia cu tot ce era pe ea. In 
continuare a fost nevoit să se mulţumească cu mai puţin, 
primind munci inferioare pe o corabie corsar, „Minikinu, 
proprietatea unui oarecare Bellingham. Există unele 
îndoieli cu privire la felul cum a murit. Potrivit căpitanului 
John Smith, întemeietorul Virginiei, „acest vechi pirat 

Callis, care huzurea pe coasta Wales-ului... deveni 
faimos, până când regina Elisabeta cea de vrednică* 
amintire I-a spânzurat la Wapping“, dar pare mai probabil 
că s-a alăturat corsarilor nord-africani şi a murit luptând 
într-o ciocnire pe mare. 

Doar un alt pirat merită să mai fie menţionat în mod 
special, şi aceasta nu pentru deosebita sa pricepere în ale 
meseriei, ci pentru numele său : căpitanul Arystotle Tottle. 
De fapt, singura altă informaţie pe care o mai avem despre 
el este că a realizat odată o sută de lire de pe urma unei 
aventuri piratereşti, iar verdictul lui Oppenheim, un 
judecător extrem de competent, a fost că era „un pirat 
timid“. 

Dacă, în general, Elisabeta era aspră cu piraţii care 
operau în apele teritoriale ale Angliei, ea se arăta mai mult 
decât indulgentă cu aceia care se aventurau dincolo de ele. 
Pe măsură ce sporea ostilitatea naţiunii faţă de Spania, 
dânsa nu numai că închidea ochii la agresiunile lor 
împotriva spaniolilor, ci chiar manifesta un interes 
financiar pentru aventurile corsarilor. Pirateria în timp de 


război fusese întotdeauna mai mult sau mai puţin aprobată 
de stat, dar sub Elisabeta ea era tolerată într-o perioadă 
când Anglia era în stare de pace cu toate ţările. 

Supuşii mai aventuroşi ai Elisabetei priveau cu 
invidie spre Vest, spre pământurile vaste şi puţin 
cunoscute ale Americii, din care venea aurul. Papa de la 
Roma putea mult şi bine să deseneze linii pe harta lumii 
pentru a hotări unde anume trebuie să domnească Spania 
cu puteri depline şi unde anume Portugalia, aventurierilor 
eretici prea puţin le păsa de aceasta. Atunci când piraţii 
mai agresivi din apele Angliei au simţit că sunt încolţiţi, ei 
au căutat să se depărteze tot mai mult de Anglia şi de lege. 

Astfel, unii s-au îndreptat spre Africa de Nord, pentru 
a trăi într-una din fortărețele maure, devenind musulmani, 
în timp ce alţii, care preferau să-şi păstreze dreptul de 
naştere ca englezi şi creştini, au pornit spre insulele de 
vest sau spre Canare, cutreierând Atlanticul în sus şi în jos 
în speranţa de a captura vreo galiotă care se” întorcea 
greoaie acasă, în Spania, cu o mare încărcătură de aur şi 
pietre preţioase. Prăzi bogate aşteptau şi cei mai 
cutezători marinari, care erau dispuşi să plece spre Indiile 
de Vest şi Marea Caraibelor. Atracția acestor aventuri a 
avut ca urmare afirmarea impresionantei familii de corsari 
englezi : Hawkins, Drake, Grenviile, Frobisher, Cum- 
berland şi alţii de teapa lor. Francezii au fost aceia care au 
deschis drumul spre aşezările spaniole din acea zonă 
bogată, dar ei au fost în curând urinaţi de englezi şi 
olandezi. 

Aceasta din urmă era cea mai nouă dintre puterile 
europene care aveau supremaţia pe mare. După 
înfrângerea lui Wilhelm de Orania în Ţările de Jos, 
numeroşi, rebeli olandezi au luat drumul mării pentru a 
scăpa de condiţiile cumplite din ţară şi pentru a hărţui 
duşmanul naţional. Ei şi-au luat titlul colectiv de 
„Cerşetorii mării“, numele atotcuprinzător de „Cerşetori“ 
fiind aplicat de către cardinalul Granvella, ministrul lui 
Filip al II-lea în Țările de Jos, tuturor celor care-l urmau 
pe Wilhelm de Orania. Fortăreaţa lor principală a fost La 


Rochelle, unde prinţul hughenot de Conde adunase corsari 
ai mai multor naţiuni protestante şi le eliberase scrisori de 
represalii împotriva transporturilor navale catolice, fie ele 
franceze sau spaniole. 

Timp de câţiva ani, acest straniu grup eterogen de 
olandezi, englezi şi francezi a cutreierat mările împreună 
şi şi-a găsit un adăpost sigur în porturile Canalului 
Mânecii. Comandantul „Cerşetorilor“ era contele de la 
Marck şi, deşi un număr de ani cartierul său general 
englez a fost la Dover, celelalte oraşe spre vest de Canal 
până la Ply- mouth îl cunoşteau foarte bine atât pe el, cât 
şi pe oamenii săi. Recruţii veneau la el continuu din tot 
vestul Angliei şi, curând, flota sa, al cărei scop iniţial 
fusese patriotic şi religios, deveni mai curând o haită de 
lupi care prădau fără discriminare vasele tuturor 
naţiunilor. După un an de existenţă, „Cerşetorii“ dispuneau 
de aproape o sută de vase şi aveau la activ peste o sută de 
capturi. 

Timp de trei ani, strania republică plutitoare a înflorit 
sub bunăvoința politică a naţiunii engleze şi cu sprijinul 
direct al negustorilor englezi. Treptat însă, întrucât 
comerţul era ca şi inexistent pe Canalul Mânecii şi în 
porturile engleze sosea tot mai puţină pradă, aceiaşi 
comercianţi se adresară tot mai insistent guvernului, 
cerând să-i lichideze pe foştii lor prieteni şi aliaţi. 
Deoarece  „Cerşetorii“ îi creau reginei fel de fel de 
complicaţii neplăcute, ea se arătă dispusă să-i satisfacă. La 
cererea ambasadorului Spaniei, Elisabeta închise Doverul 
pentru olandezi şi în ianuarie 1573 îl trimise pe sir William 
Holstocke, inspector naval, cu două puternice vase de 
război să lupte împotriva „Cerşetorilor“. Marile tunuri ale 
lui Holstocke i-au redus la tăcere pe pirați şi metodele sale 
necruțătoare le-au paralizat curând acţiunile de anvergură. 

Intre timp, tot mai mulţi englezi luau calea Americii 
în căutare de pradă ; unul dintre ei încheie o astfel de 
călătorie înconjurând globul. Ambasadorul spaniol protestă 
personal pe lângă regină în termeni vehementi şi ceru ca 
El Draque să fie spânzurat. Dar timpurile se schimbau. 


Răspunsul  majestăţii-sale a fost porunca să i se 
pregătească barca şi să fie dusă în josul Tamisei la 
„neîntrecutul tâlhar al lumii cunoscute“, pe bordul vasului 
său, „Ciuta de aur“, spre a-l face cavaler. în felul acesta, 
regina binecuvânta şcoala de pirați, care aveau să formeze 
o parte atât de importantă a flotei care în iulie 1588 a ieşit 
să întâmpine Invincibila Armada ce urca pe Canal, mătu- 
rând totul în cale, şi s-o radă de pe faţa oceanului. 

CAPITOLUL. IV 

PIRAȚII DE PE VREMEA LUI IACOB I 

Suirea pe tron a lui Iacob I aduse schimbări profunde 
în politica externă a Marii Britanii. îndelungatul război pe 
care Elisabeta îl purtase cu Spania, la început fără o 
declarare a ostilităţilor, mai târziu cu respectarea tuturor 
formalităţilor legale, absorbise către sfârşitul secolului 
toate forţele maritime ale naţiunii. Pacea aduse cu sine 
dificultăţile obişnuite. Vasele erau dezafectare, echipajele 
trimise la vatră, ţara se umpluse de marinari fără lucru. 
Navele comerciale autorizate nu puteau folosi decât o mică 
parte din marinarii şomeri, iar restul, oameni care nu mai 
cunoşteau altă meserie, au revenit la mare în căutarea 
unui mijloc de existenţă. 

Situaţia a fost rezumată în chip plastic de căpitanul 
John Smith, aventurier, colonizator şi autor, care a 
cercetat-o atent şi a comentat-o cu nelinişte : „După 
moartea prea milostivei noastre regine Elisabeta..., regele 
Iacob, care de mic copil a domnit în pace cu toate 
naţiunile, nu a avut să le dea de lucru acestor oameni 
deprinşi cu războiul, astfel încât cei bogaţi au rămas cu 
ceea ce aveau ; cei săraci şi care trăiau de azi pe mâine s- 
au făcut pirați ; unii dintre ei, pentru că erau dispreţuiţi de 
cei pentru care strânseseră bogăţie multă ; alţii, pentru că 
nu căpătaseră ceea ce li se cuvenea ; alţii, care trăiseră pe 
picior mare, nu înțelegeau să coboare până la starea de 
sărăcie ; alţii, din vanitate, doar ca să-şi facă un nume ; iar 
alţii, din răzbunare, lăcomie sau răutate“ 17. 


14 Datorită unei omisiuni inexplicabile lipseşte orice referire la 
Mainwaring în Dicţionarul biografiei naţionale. astfel încît sînt în mare 


Nu era greu să capeţi de lucru dacă acceptai 
condiţiile patronului ; nu existau sindicate şi un guvern 
binevoitor care să reglementeze raporturile dintre 
proprietari şi muncitori. Speculanţii investeau bani într-un 
vas, îl armau “şi-şi constituiau echipajul pe baza 
formulei : „Fără pradă, nicio plată“. In curând, comerţul 
englez era la fel de paralizat ca înainte de urcarea pe tron 
a Elisabetei, în timp ce comerţul Spaniei era într-o stare şi 
mai proastă şi, în mod practic, dispăruse de pe mările 
Nordului. In această perioadă, corsarii berberi au devenit 
tot mai îndrăzneţi, datorită în bună măsură lui Danser şi 
vaselor sale, iar corăbiile lor cutreierau Atlanticul de Nord 
şi ajungeau chiar şi pe coastele Angliei. Concomitent, 
piraţii cu nave rapide din Dunkerque mişunau pe Canal. 

Guvernul trimitea vas după vas ca să-i prindă pe 
pirați, lucru care se întâmplă uneori, dar captivii erau de 
obicei eliberaţi după ce li se lua prada adunată cu mari 
eforturi. Cei ce erau daţi în judecată nu păreau din cale 
afară de afectaţi, ştiind că sunt pasibili doar „de ceva 
puşcărie“ 2. Şi, în ciuda presiunilor sporite din partea 
Londrei, piraţii continuau să întreţină legături de prietenie 
de-a lungul coastelor Devonului şi Cornwallului. Dacă 
autoritatea câştiga vremelnic un ascendent în porturile 
engleze, corsarii puteau fi întotdeauna siguri de o bună 
primire în sudul Irlandei, unde până şi vasele berbere 
puteau face escală pentru reparaţii sau aprovizionare. 

Pentru a ne face o imagine cuprinzătoare a pirateriei 
sub domnia lui Iacob I să urmărim cariera câtorva dintre 
cei mai cunoscuţi pirați, cum ar fi Henry Mainwaring, 
căpitanul John Warde, sir Francis Verney şi alţi câţiva. 

Istoria lui sir Henry Mainwaring este deosebit de 
interesantă. Nu numai că el însuşi a repurtat succese 
remarcabile ca pirat - „nu-şi avea pereche în Anglia“ -, dar 
mai târziu a acceptat însărcinarea regală de a-i vâna pe 
vechii săi complici şi a publicat 6 relatare amănunţită a 


măsură îndatorat d-lui G. E. Mainwaring, editorul lucrării Lije and 
Works of Sir Henry Mainwaring (Navy Records Society, yol. LIV* LVI), 
pentru amănuntele care urmează. 


propriului său trecut, relatare care constituie una din 
principalele cronici ale pirateriei*. 

Este aproape neîndoios că, dacă s-ar fi născut cu cin- 
zeci de ani mai devreme, faima lui Mainwaring ar fi 
rivalizat cu cea a marilor navigatori Drake şi Raleigh. 
Talentele lui deosebite s-au irosit într-o măsură 
considerabilă sub domnia mai paşnică şi mult mai puţin 
aventuroasă a lui Iacob 1. 

Născut în Shropshire dintr-o veche familie a 
comitatului, şi-a făcut studiile la Colegiul Brasenose din 
Oxford, pe care I-a absolvit la vârstă de doisprezece ani, 
primind in 1602, la cincisprezece ani, titlul de licenţiat în 
litere. După diferite vicisitudini, cărora le-a făcut faţă ca 
avocat, soldat şi marinar, s-a hotărât să se facă pirat şi şi-a 
cumpărat un vas mic de o sută şaizeci de tone, 
„Rezistenţa“, care, în ciuda dimensiunilor reduse, era 
frumos construit, rapid, uşor de condus, puternic înarmat 
şi dotat cu un echipaj de primă clasă. Ei au plecat din 
Anglia, chipurile, ca să ajungă în Indiile de Vest, dar în 
apropierea Gibral- tarului tânărul căpitan adună echipajul 
şi îl informă despre intenţia sa de a lupta împotriva 
oricărei corăbii spaniole întâlnite în cale. 

Cum orice pirat trebuie să aibă o bază de la care să 
pornească în expediţii, Mainwaring cârmi spre Marmora 
de pe coasta Africii de Nord, un loc foarte rău famat. 
Pornind de aici, noii pirați au repurtat succese dintre cele 
mai mari, capturând vas după vas de la spanioli, astfel că 
peste puţin timp Mainwaring se văzu stăpân al unei flote 
puternice. Nu cruța niciodată un vas spaniol, dar nu a 
atacat deloc vasele englezeşti. Devenise atât de puternic, 
în cât îşi putea permite să le interzică celorlalţi pirați din 
Marmora să jefuiască vase aparţinând naţiunii sale. 

Faima lui se răspândi cu repeziciune ; pe coasta 
Africii de Nord era veşnic sărbătorit, iar în sudul Irlandei, 
bogăţia şi dărnicia sa au făcut dintr-însul un erou aproape 
legendar. Regele Spaniei la început a ameninţat, apoi a 
încercat cu făgăduieli de recompense considerabile şi 
numiri în funcţii înalte să-i câştige pe corsar de partea lui, 


dar acesta n-a dat niciun fel de ascultare unor asemenea 
oferte, aşa cum a procedat şi în cazul guvernatorului 
Tunisului, care se arăta dispus să şi-l ia ca partener egal 
dacă se va lepăda de creştinism. 

In 1614, Mainwaring se îndreaptă spre zona sa 
favorită de recrutare a echipajelor piratereşti, bancurile de 
pescuit din Newfoundland. Din Documentele de stat 
coloniale, care conţin referiri frecvente la isprăvile sale din 
această regiune, aflăm că, 

„Împreună cu alţi căpitani, Mainwaring sosi In 
Newfoundland lâ 4 iunie, cu opt corăbii de război, dintre 
care una fusese capturată la țărm şi o alta în larg ; în toate 
porturile Newfoundlandului, ei au strâns dulgheri, merinde 
pentru marinari, muniții şi toate cele trebuincioase de la 
flota de pescuit, după cum urmează: din fiecare şase 
marinari, ei au luat unul, precum şi a cincea parte din 
hrana lor ; de pe corăbiile portugheze şi-au luat vinul, 
precum şi alte provizii, în afară de pâine ; de pe un vas 
francez din Harbour Grace au luat 10 000 de peşti; unii 
dintre pescarii de pe nenumărate vase au fugit dimpreună 
cu ei. Au mai luat o corabie franceză care pescuia în 
Carbonear, şi astfel, după ce timp de trei luni şi jumătate 
au rămas acolo, făcându-şi voia cu flota pescărească, au 
plecat la 14 septembrie 1614, luând cu ei din flota 
pescărească ca la 400 de marinari şi pescari, mulţi de voie, 
mulţi siliţi“. 

După ce obţinu tot ce voia de la flota pescărească din 
Newfoundland, Mainwaring făcu cale întoarsă pe Atlantic 
spre vechea sa reşedinţă din Marmora, pentru a afla că 
portul fusese capturat de spanioli. Se deschisese însă un 
port nou pentru pirați, Villefranche, în Savoia, unde 
Mainwaring îşi stabili cartierul lui general şi unde i s-a 
alăturat un alt corsar englez de viţă nobilă, Walsingham. 

Fu capturată pradă după pradă şi cinci sute de mii de 
coroane spaniole într-un interval de şase săptămâm, după 
care spaniolii aproape că nici nu mai cutezau să scoată 
capul din porturile lor. Desperat, regele emise autorizaţii 
tuturor celor care doreau să atace vasele engleze în larg şi 


el însuşi trimise o escadră de cinci vase regale cu ordinul 
de a-i distruge pe corsarii englezi şi de a-l aduce pe pirat, 
viu sau mort. 

După ce părăsi Cadizul, flota regală îl întâlni din în- 
tâmplare pe Mainwaring **cu numai trei corăbii. Urmă o 
bătălie cruntă, care a ţinut până la căderea nopţii, când, 
zdrobiţi, spaniolii au fost bucuroşi să scape cu fuga, refu- 
giindu-se la Lisabona. 

Dându-şi seama că forţa nu-i ajută la nimic, regele 
spaniol îi oferi din nou lui Mainwaring iertare deplină, 
precum şi douăzeci de mii de ducați pe an dacă va consimţi 
să preia comanda unei escadre spaniole ; dar, cu toate că o 
asemenea ofertă trebuie să fi fost destul de ispititoare 
pentru aventurier, el a respins-o. 

Intre timp, piraţii deveniseră atât de insuportabili, 
încât şi ambasadorul spaniol şi cel francez I-au ameninţat 
pe regele lacob că vor lua măsuri extreme dacă 
Mainwaring nu va fi rechemat. 

Iacob, care preţuia pacea mai mult ca orice, trimise 
un sol pe coasta nord-africană cu însărcinarea de a-i oferi 
lui Mainwaring iertare deplină dacă va promite să renunţe 
la piraterie sau de a-l ameninţa cu o flotă îndeajuns de 
puternică pentru a-l infringe şi zdrobi dacă va refuza. 

Mainwaring se hotărî pe loc, acceptă prima 
alternativă şi se îndreptă spre Dover cu două vase. La 9 
iunie 1616, „căpitanul Mainwaring, comandantul naval, a 
fost iertat şi i s-a dat hârtie cu marele sigiliu al Angliei“, pe 
motivul destul de curios că „nu a săvârşit ticăloşii prea 
mari“. Totodată, a fost acordată o amnistie generală 
întregului său echipaj, care la înapoierea în Anglia 
făgăduise să nu se mai apuce de piraterie niciodată. 

Corsarul, iertat şi pocăit, spre a-şi arăta recunoştinţa 
şi sincera părere de rău, plecă de îndată pe mare ca să 
captureze pe orice pirat ce i-ar ieşi în cale. Il aştepta o 
pradă îmbelşugată, pentru că în acel moment piraţii 
berberi se aflau în Canalul Mânecii, pricinuind multe 
necazuri corăbiilor, una din isprăvile lor cele mai grozave 
fiind capturarea întregii flote pescăreşti din 


Newfoundland. îndrăzneala piraţilor turci depăşea orice 
închipuire ; Mainwaring raporta că a găsit trei din 
corăbiile lor ancorate pe Tamisa nu mai jos de punctul 
Leigh. El le-a abordat şi a eliberat un număr de captivi 
creştini pe care i-a găsit pe bord. 

Această comportare energică a lui Mainwaring l-a 
impresionat într-atâta pe rege, încât acesta l-a numit 
cămă- raş. Ca urmare, marinarul deveni pentru un timp 
curtean şi apropiat al regelui, care punea mult preţ pe 
sfaturile sale în chestiunile de navigaţie şi îi plăcea să stea 
de vorbă cu el. 

Viaţa de la curte începu însă curând să-i plictisească 
pe neastâmpăratul aventurier şi, în consecinţă, i s-a dat o 
funcţie mai pe potriva firii sale, aceea de „locotenent al 
castelului Dover şi locţiitor de administrator al Celor cinci 
porturi“. Patru ani mai târziu, în 1623, el a fost ales 
deputat de Dover. 

Intre timp, fortificațiile Celor cinci porturi căzuseră 
în paragină, şi Dover, portul cel mai important, nu 
constituia o excepţie. Mainwaring a făcut tot ce i-a stat în 
putinţă să pună la punct fortificațiile şi să le înarmeze cum 
trebuie. Constatarea lui potrivit căreia, în loc de pulbere 
de tun, un funcţionar necinstit pusese cenuşă şi nisip arată 
în ce stare de decădere ajunseseră. 

In răgazul pe care i-l îngăduiau numeroasele sale 
sarcini, noul locţiitor de administrator al Celor cinci 
porturi găsi timpul necesar pentru a scrie o carte, prima 
din mai multe. Lucrarea aceasta specială era adresată 
regelui, în semn de recunoştinţă pentru iertarea acordată. 
Manuscrisul original se găseşte la British Museum şi 
poartă următorul titlu : 

Despre începuturile, isprăvile şi stârpirea pirați- lor - 
Preamilostivului meu Domn, care îl reprezintă pe Domnul 
din Ceruri, a cărui îndurare este mai presus de toate 
operele sale. 

Cele patruzeci şi opt de pagini frumos caligrafiate 
relatează întreaga istorie a pirateriei, în special a pirateriei 
nord-africane, din timpul domniei Stuarţilor. Pentru a arăta 


care sunt cele mai bune mijloace de stârpire a pirateriei, 
autorul explică motivele care-i făceau pe marinari să se 
facă pirați, după care ne spune cât de mulţi marinari 
cinstiţi au fost împinşi de foame şi lipsă de lucru să 
îmbrăţişeze această meserie. 

Mainwaring are de spus o mulţime de lucruri despre 
Irlanda, care „poate fi pe drept nunfită pepiniera şi 
magazia piraţilor“, şi în felul acesta se întâlneşte cu sir W. 
Monson, care, câţiva ani mai târziu, spui”e despre 
Broadhaven de pe coasta de vest că este „sorgintea tuturor 
piraţilor“. Irlanda era centrul de tranzacţii, locul de 
întâlnire şi arena activităţii piraţilor dintre Islanda şi 
Marea Baltică şi strâmtoarea Gibraltar. In golfurile şi 
porturile acelea lăturalnice, „piraţii îşi pot drege corăbiile 
fără să le fie teamă de autorităţi..., de asemenea, se pot 
aproviziona...“ In acest timp, vicepreşedintele Munsterului, 
sir Richard Moryson, raporta că la Youghal a găsit 
unsprezece vase corsar cu o mie de marinari la bord şi că, 
datorită izolării localităţii, precum şi brutalităţii populaţiei, 
nu a îndrăznit să întreprindă nimic. „In Irla&da 

— adaugă Mainwaring -, ei se bucură de toate 
înlesnirile pe care le pot oferi alte locuri“, de asemenea, un 
lucru de oarece importanţă, au la dispoziţie „un număr 
mare de fete engleze, scoțiene şi irlandeze care le aţin 
calea şi reprezintă o atracţie puternică pentru marinarul 
obişnuit“. 

Nu există niciun secret al meseriei pe care piratul 
pocăit să nu-i divulge. într-un capitol închinat sugestiilor 
pentru stârpirea corsarilor, după ce enumeră rutele 
comerciale favorite pentru vânarea capturilor, precum şi 
perioadele din an indicate pentru aceasta, el descrie cum 
începe un atac : „Cu puţin înainte de revărsatul zorilor, ei 
(piraţii) strâng toate pânzele şi rămân în derivă până când 
îşi dau seama cam ce fel de vase se află în preajma lor“. 
Daca inamicul se apropia, piraţii se prefăceau că vor să 
fugă, ridicând toate pânzele, dar, în acelaşi timp, remorcau 
un număr de butoaie goale care să încetinească mersul 
vasului şi, în felul acesta, să poată fi depăşit mai uşor, iar 


credulul urmăritor să poată fi surprins şi capturat mai 
lesne. 

Mainwaring descrie diferite fortărețe nord-africane, 
precum şi felul în care trebuie trataţi locuitorii Tunisului, 
guvernatorul fiind „un om de cuvânt“. La Tetuan, pe coasta 
marocană, „un pirat se poate aproviziona bine cu apă, 
poate mânca după pofta inimii şi cumpăra cită pulbere îi 
trebuie“, după care continuă cu informaţia revelatoare că 
această pulbere a fost adusă acolo de negustori englezi şi 
flamanzi. 

El consideră Newfoundlandul drept locul cel mai 
potrivit pentru reaprovizionarea piratului cinstit, dar 
acesta trebuie să fie destul de puternic pentru a putea face 
faţă oricărei opoziții. „Pe ţărmul Newfoundlandului, ei 
găsesc cu uşurinţă pâine, vin, peşte în cantităţi suficiente, 
precum şi toate cele trebuincioase vaselor“, scrie acest 
pirat de tip „Baedeker“. 

Această porţiune a cărţii lui Mainwaring, care 
descrie aspectele pozitive şi negative ale nenumăratelor 
porturi piratereşti din Irlanda, Africa de Nord, insulele 
Canare şi Azore, Africa occidentală şi Newfoundland, 
reaminteşte cititorului modern de manualul Asociaţiei 
automobiliştilor în care sunt recomandate hoteluri şi 
garaje şi aproape că te aştepţi să găseşti câteva dintre 
staţiunile de odihnă preferate ale piraţilor marcate cu un 
asterisc. 

Cât despre pedepsirea piraţilor capturați, sfatul lui 
Mainwaring este să fie trataţi cu clemenţă ; aceasta nu din 
cine ştie ce sentimente dulcege de compasiune, ci pentru 
că, după părerea lui, ar fi mai profitabil pentru stat să se 
folosească de talentele indiscutabile ale unor asemenea 
marinari abili decât să-i spânzure pe loc. El recomandă să 
fie folosiţi ca sclavi de galeră care să patruleze de-a lungul 
coastei sau la orice alte îndeletniciri utile. 

Mainwaring se arăta profund îngrijorat de creşterea 
pirateriei în vremea sa : „De când domneşte Inălţimea- 
Voastră sunt de zece ori mai mulţi pirați decât în întreaga 
domnie a ultimei noastre regine“. O asemenea evaluare 


pare cam surprinzătoare dacă o comparăm cu recensămân- 
tul potrivit căruia în 1563, când în faţa Elisabetei mai erau 
patruzeci de ani de domnie, autorităţile aveau cunoştinţă 
de existenţa a patru sute de pirați. Sporul masiv s-a 
datorat turbulenţilor şi nemulţumiţilor irlandezi; cum 
spune Mainwaring, „Irlanda, pe care o consider mai 
importantă decât orice alt ţinut, este ca o uriaşă vizuină de 
vulpi; dacă vizuina este astupată, nimic mai uşor pentru 
câini decât să prindă vulpile“. 

Autorităţile erau cât se poate de conştiente de acest 
fapt şi, drept răspuns la solicitările de protecţie din partea 
Scoției sale natale, regele încercă să întreprindă ceva. In 
* 614, el înjghebă o flotă şi o trimise în Marea Irlandei ca 
să-i intercepteze pe pirați de-a lungul coastelor, în apele 
Irlandei şi Scoției. Menţionarea de către Mainwaring a 
unei date mai târzii arată că efortul nu a fost deosebit de 
reuşit. 

Cu toate acestea, s-a depus multă energie şi eficienţa 
nu a lipsit. Comandanți erau William Monson, un amiral 
elisabetan cu experienţă, şi Francis Howard. Descrierea 
expediției de către Monson este unul dintre cele mai 
interesante şi preţioase documente contemporane 
privitoare la stSrpireâ pirateriei*. Se va vedea că simpla 
menționare a numelui marelui Henry. Mainwaring i-a fost 
suficientă pentru ca să aibă acces la principala vizuină a 
piraţilor din Insulele Britanice. 

Vasele engleze au făcut mai întâi escală la Edinburgh 
pentru a se informa amănunţit. Aflând că în regiunea 
insulelor Orkney s-ar afla vreo douăzeci de pirați, sir 
William se grăbi să plece spre nord pentru a încerca să-i 
prindă, oprindu-se în drum la castelul Sinclair, reşedinţa 
cunoscutului instigator la rele, contele de Caithness. Au 
fost luaţi prin surprindere numai doi pirați, însă unul din ei 
prezenta un interes deosebit pentru amiral, pentru că se 
dovedi a ii un anume Clarke, un fost ajutor de boţman al 
său. Acesta era oaspetele contelui, al cărui castel oferea 
găzduire tuturor aventurierilor şi piraţilor. 

In continuare, amirelul Monson se îndreptă spre 


insulele Orkney, unde avu parte de o primire foarte 
curtenitoare. Aici, el îl lăsă pe Francis Hovvard ca să 
păzească coasta, în timp ce el plecă mai departe spre 
Hebride. Primirea de aici a fost cu totul diferită, ceea ce I- 
a făcut să scrie că „brutalitatea şi lipsa,de curtenie a 
acestor oameni din Hebride întrece pe cea a sălbaticilor 
din America ; ...între zi şi noapte nu poate fi o deosebire 
mai mare decât intre felul cum vorbesc cei din Orkney şi 
cei din Hebride“. 

Amiralul luă apoi hotărârea să plece direct la Broad- 
haven, pe coasta de vest a Irlandei, faimoasă fortăreață a 
piraţilor şi aventurierilor, dar mica sa escadră de patru 
vase a fost surprinsă de o furtună îngrozitoare, „vrednică 
numai de pana unui poet“. Unul din vasele sale s-a 
scufundat, iar pe celelalte două nu le-a mai văzut până la 
întoarcerea sa în Anglia. In cele din urmă, sosi în largul lui 
Broadhaven. Niciunul dintre marinarii săi nu mai fusess pe 
acolo, dar, din fericire, s-a aflat că singurul lor prizonier 
cunoştea destul de bine coasta şi s-a oferit să piloteze în 
port corabia Vnaiestăţii-sale. 

Ajungirâd, în cele din urmă, cu bine în „cuibarul 
tuturor piraţilor“, amiralul recurse la strategie. In urma 
unor cercetări amănunțite, un număr marc de marinari 
recunoscură că, în diferite perioade, se îndeletniciseră cu 
pirateria, aşa că acestor oameni li se porunci să vâslească 
la țărm şi comandantului lor i se spuse ce anume poveste 
să ticluiască citunci când va da ochi cu autorităţile din 
partea locului. Aceasta însemna că Mainwaring - pe atunci 
faimosul pirat nu se pocăise încă - se afla pe bordul unei 
corăbii pline de „marfă“ şi că într-adevăr se purta generos, 
aşa cum se spunea, cu cei care-l slujeau cu bunăvoință. 

istorisirea modului în care amiralul englez i-a păcălit 
pe irlandezi este o poveste atât de amuzantă şi umană, îi! 
cât, deşi e destul de lungă, ar fi păcat să o rezumăm : 

„Gentlemanul din partea locului (domnul Cormat sau 
McCor- mac), ca o vulpe şireată, dădu bir cu fugiţii, 
lăsând-o pe soţia sa şi pe plicticoasele sale fiice să-i 
întreţină pe noii veniţi, până când constata că ţărmul este 


liber ; apoi, când socoti de cuviinţă, se îaapoie şi, pentru a- 
1 impresiona cât mai mult pe căpitanul Mainwaring, vorbi 
despre hatirurile pe care le făcuse feluriţilor pirați, uneori 
primejduindu-şi viaţa, de care era gata să se lipsească 
bucuros dacă putea să-i facă vreun serviciu căpitanului 
Mainwaring, într-atâta era el de îndatoritor faţă de 
persoana acestuia, după ce auzise de marile sale bogății ; 
şi, pentru a-1 câştiga şi mai mult, ii făgădui că a doua zi 
dimineaţă va trimite doi gentlemeni de încredere pe bordul 
vasului acestuia ca să-i convingă şi mai mult de buna sa 
credinţă. Intre timp, pentru că Mainwaring trebuia să se 
aprovizioneze cu merinde, el îl sfătui să trimită oamenii săi 
pe țărm înarmaţi şi într-o manieră războinică, ca să lase 
impresia că vitele lor au fost luate cu sila. Vitele vor ii 
strânse într-un loc, cu urechile crestate, ca să se 
deosebească de celelalte animale. 

Mesagerul, pe deplin mulţumit, ca unul căruia i-a 
reuşit şiretlicul, se întoarse la bord noaptea. în zorii zilei 
începu jocul - era ora hotărâtă pentru ca lupul să-şi caute 
prada. Căpitanul Chester cu cincizeci de oameni înarmaţi 
şi mergând în dezordine, ca piraţii, cobori pe țărm şi 
acţionă aşa cum fusese convenit. Odată vitele tăiate, el fu 
poftit In taină la gentleman acasă; dar a stăruit să se 
răspândească ştirea că nu vine ca invitat, ci din proprie 
iniţiativă. Acolo, el fu primit cu prietenie, se întreţinu cu 
fetele, care doreau să mai afle câte ceva despre iubiții lor 
şi să primească darurile acestora ; toţi ardeau de dorinţa 
de a-1 vedea pe căpitanul Mainwaring, convinşi în sinea 
lor că-i va îmbogăţi. Gentlemanul, pe nume domnul 
Cormat, era un om punctual în tot ce întreprindea. Cei doi 
soli, aşa cum promisese, veniră pe vas şi transmiseră un 
mesaj prietenesc, exprimând dragostea şi asigurările lor 
de a servi pe căpitanul Mainwaring. Solia odată terminată, 
sir William i-a rugat să-i spună dacă, după părerea lor, 
vasul şi echipajul sunt piratereşti; erau, fără îndoială, în 
măsură să judece, ca unii îndeaproape familiarizați cu 
pirateria. 

Nu avea nicio n/>imă să se mai prefacă ; chiar dacă 


ar fi vrut, nu ar fi putut trăda intenţiile lui sir William, şi, în 
consecinţă, cu aceeaşi lipsă de politeţe cu care 
transmiseseră ei mesajul, el le-a spus că şi-au întrecut 
însărcinările şi că singurul lucru la care se pot aştepta este 
moartea. După care porunci să fie puşi în lanţuri, în mai 
multe locuri întunecoase, şi nu îngădui bărcilor sau 
oamenilor să se apropie de țărm înainte de a debarca el. 

Se apropia ceasul când sir William le promisese că-i 
va vizita. In cinstea lui, ei aduseseră patru-cinci sute de 
oameni care s.i-l aştepte pe țărm. Văzându-i şi părând 
impresionat de numărul lor, sir William pretinse că nu-i 
prea vine să debarce de teama trădării, dar oamenii se 
arătară gata să-i asigure de buna lor credinţă prin 
jurăminte şi tot felul de alte încredinţări ; apoi, cî d au 
văzut că l-au convins de sinceritatea lor şi el se încrede in- 
tr-înşii, trei dintre oamenii lor de seamă săriră în apă până 
la subţiori, străduindu-se fiecare să se bucure de cinstea 
de a-1 căra ia țărm. Unul dintre cei trei era englez, un fost 
negustor din Londra, şi asista la sosirea piraţilor. Cel de-al 
doilea fusese învăţător şi parea un al doilea A polo printre 
aceşti primitivi. Cel de-al treilea era un negustor din 
Gallaway, dar principala sa îndeletnicire era su cumpere şi 
să vândă de la pirați. 

Accşti trei cavaleri, ca nişte gentlemeni dintr-o suită, 
îl conduseră pe sir William la domnul Cormat acasă şi cei 
de joasă speţă îi urmară cu aclamații de bucurie. Când 
debarcă, aceia la care îşi pleca urechea se simțeau fericiţi ; 
când catadicsi să vorbească, unul dintre ei îi spuse că ei Îi 
cunosc prietenii şi că, deşi numele lui nu le fusese anunţat, 
înfăţişarea sa arăta că este un Mainvvaring. Pe scurt, l-au 
făcut să creadă că i-ar putea conduce pe ei şi ţara lor şi că 
niciun alt om nu este mai binevenit decât căpitanul 
Mainwaring. 

Tntrând în casa domnului Cormat, cele trei fete 
plicticoase ale lui veniră să converseze cu el şi-l conduseră 
în camera aşternută cu stuf, tot ceea ce putea oferi 
talentul lor şi sărăcia locului. într-un colţ era un muzicant 
care cântă vesel din harfă pentru a sublinia şi mai mult 


cinstirea de care se bucura oaspetele. 

După un scurt schimb de amabilităţi şi mai multe 
întrebări puse de cele trei fete despre cunoscuţii şi 
prietenii lor, fetele s-au arătat foarte doritoare să vadă 
darurile făgăduite, râzând şi glumind pe socoteala celor 
doi mesageri de pe bord, despre care nici nu le trecea prin 
minte că sunt ţinuţi prizonieri, ci credeau că beau şi fac 
haz pe vas, aşa cum se obişnuia la venirea piraţilor ; după 
aceasta, femeile se oferiră să danseze ; una dintre ele îl 
alese pe sir William, dar acesta se scuză şi dădu libertate 
deplină restului companiei. Englezul era aşa de vesel şi de 
îneântat, de parcă ar fi început o nouă viaţă. Ii spuse lui sir 
William că, adu- cându-l pe lume, cerul îi hărăzise să-i 
slujească ; îi arătă biletul de liberă trecere pe care şi-l 
procurase prin fals de la şeriful din partea locului, care-l 
autoriza să călătorească dintr-un ţinut în altul pentru a se 
interesa de bunurile sale despre care pretindea că ar fi fost 
furate pe mare; făcu haz de autorizaţia lui şi dădu 
explicaţii despre avantajele pe care le-ar putea avea de pe 
urma ei, trlmitându-ş oamenii prin ţară fără ca aceştia să 
fie bănuiţi. 

El îi propuse lui sir William să se folosească de zece 
marinari pe care îi cunoştea şi care dădeau târcoale prin 
preajmă, aşteptând sosirea vreunui vas de război. Pe aceşti 
marinari el avea puterea să-i tină bine în frâu. 

Purtarea sa de bufon era în stare să înveselească pe 
cel mai melancolic om; juca ba rolul unui şerif care 
comanda, ba rolul său propriu, cu pasaje pline de duh, 
demonstrând cum a reuşit să-i păcălească pe şerif. Sir 
William primi oferta cu cei zece marinari, făgăduind o 
răsplată, şi-l puse să le scrie personal lor, cum dovedesc 
cele ce urmează : 

—<«Cinstite frate Dick şi voi toţi ceilalţi, suntem nişte 
oam-r) făcuţi, pentru că viteazul căpitan Mainwaring şi 
bravul său echipaj au sosit aici. Grăbiţi-vă, pentru că e 
putred de bogat şi se poartă foarte frumos cu toată lumea. 
Cu bine şi, încă o dată, grăbi ţi-vă». 

După ce scrisoarea fu redactată şi biletul de liberă 


trecere pus şi el In plic, sir William o luă în mână şi se 
oferi să năimească un mesager care să o ducă; cum însă se 
apropia noaptea şi el trebuia să se întoarcă la bord, după 
ce smulse companiei toate secretele de care avea nevoie, 
porunci harfelor să tacă şi toată lumea să facă linişte, 
pentru că voia să vorbească. 

Le spuse că până acuma şi-au jucat bine rolul şi că el 
nu a luat parte la comedie ; dar, deşi el avea ultimul rol, 
care putea fi denumit epilog, avea să se dovedească mai 
tragic decât rolurile lor. îi încredinţă că nu este pirat, ci un 
pedepsitor al lor şi că a fost trimis de maiestatea-sa să-i 
descopere, să-i stârpească şi să-i pedepsească, pe ei şi pe 
instigatorii lor, oameni pe care maiestatea-sa nu-i socotea 
vrednici de a fi numiţi supuşii săi. Le spuse că a căpătat 
destule informaţii cu privire la protecţia ce li se acordă 
piraţilor în portul acela, inclusiv de către Cormat, şi că nu 
s-a putut gândi la un mijloc mai bun prin care să confirme 
ccea ce i se spusese decât îmbrăcându-se ca pirat şi 
prefăcându-se unul de-ai lor, că ei toţi s-au demascat ca 
oameni în afara legii şi că nu mai este nevoie de alte 
acuzaţii, că nu mai era alta de făcut decât să se procedeze 
la executarea lor, pe baza împuternicirii pe care o avea, şi 
că, în acest scop, adusese cu el o spinzu- rătoare gata 
construită, pe care o şi instalase, şi că are de gâncl să 
înceapă dansul morţii cu cei doi oameni despre care toţi 
crezuseră că ţopăie vesel la bordul vasului. 

îl înştiinţa pe englez că el va fi următorul, pentru că 
vina lui era mai mare decât a celorlalţi, deoarece era 
englez, cu alte cuvinte un om care trebuia să fie un model 
de viaţă cinstită pentru acei oameni împotriva cărora am 
luptat ca să-i civilizăm încă din vremea când am pus 
pentru prima oară stăpânire pe această ţară ; şi, având în 
vedere că, prin firea sa, omul este înclinat să urmeze mai 
curând exemplul prost decât exemplul bun, englezul 
trebuie să fie spânzurat spre pilda tuturor. 

învățătorului îi spuse că este un pedagog potrivit 
pentru copiii diavolului, că are discipoli destoinici care să-i 
urmeze învăţăturile blestemate şi că, întrucât mădularele 


trupului sunt conduse de cap, pentru ca aceste mădulare 
să se însănătoşească, capul trebuie retezat ca, aşadar, 
doreşte ca învățătorul să-şi instruiască şcolarii din vârful 
spinzurătorii, amvonul care i se pregăteşte. Pe negustor îl 
întrebă dacă socoteşte că ar putea exista tâlhari dacă nu ar 
exista şi cumpărători. Şi, cum cel care pune la cale râul 
este mai rău decât cel care-l sâvârşeşte, tot aşa şi 
instigatorul şi cumpărătorul trebuie sa fie osândiţi înaintea 
tâlharului. îi spuse ca piraţii nu ar mai putea trăi din 
meseria lor dacă nu ar exista cumpărători, tot aşa după 
cum un muncitor sărac n-ar putea munci fără plată ; că 
vina negustorului este mai grea decât a altor oameni, 
pentru că îndeletnicirea lui trebuie să fie apărată, sprijinită 
de pace ; mai are pulin de trăit, adăugă.el, poftindu”i să-şi 
încheie socotelile cu Dumnezeu şi să se arate iaţă de 
divinitate un negustor şi un element bun, cu toate că faţă 
de lege a fost un element rău". 

Aici, sir William îşi încheie discursul, poate ca să-şi 
tragă răsuflarea, întrucât e limpede că el, dacă nu 
ascultătorii săi, îl savurase. 

Intre timp, întrucât se înnoptase, amiralul englez se 
întoarse la bordul vasului, lăsându-l pe dulgher să ridice si 
să pregătească spânzurătoarea pentru execuţie. A doua zi 
în zori, condamnaţii au fost duşi în fiare la ştreang. când 
sosi sir William şi, spre marea surprindere şi bucurie a 
tuturor, declară că, dacă ei făgăduiesc solemn să nu mai 
aibă în niciun fel de-a face cu piraţii, o să-i ierte. 
Condamnaţii, care îşi petrecuseră noaptea tânguindu-se în 
lanţuri, au fost cât se poate de dispuşi să făgăduiască 
solemn că se vor îndrepta şi au fost eliberaţi. 

„Englezul - continuă sir William - a fost proscris 
nanumai de pe coasta aceea, ci de pe toate țărmurile 
Irlandei. O copie a biletului său de liberă trecere a fost 
expediată şerifului cu sfatul ca să fie mai prudent în viitor 
atunci când va elibera asemenea documente“. 

înainte de a pleca din Broadhaven, abilul amiral 
captură, folosindu-se de un alt truc ingenios, o corabie 
plină de pirați, al cărei căpitan, certat până atunci în două 


rânduri, fu spânzurat ca exemplu pentru ceilalţi şi —' dacă 
se poate crede aşa ceva - pentru ca amiralul să încerce, 
totuşi, spânzurătoarea pe care o adusese cu el din Anglia. 

„Această justiţie severă i-a înspăimântat pe oamenii 
din acea ţară“, încheia Monson, astfel că „după aceea 
piraţii nu s-au mai arătat în portul Broadhaven şi, peste 
puţină vreme, au părăsit cu totul Irlanda, fapt care a fost 
atribuit exccutării omului aceluia, pentru că până atunci 
erau mai curând încurajați decât pedepsiţi prin părţile 
acelea“. Dar afirmaţia lui Mainwaring arată că Monson 
supraestima întrucâtva rezultatele propriei sale forţe şi 
viclenii. 

Un alt pirat al vremii, a cărui carieră seamănă în 
prima ei parte cu cea a lui Mainwaring, a fost căpitanul 
Peter Easton sau Eaton, alias Cason, poreclit de pescarii 
din Newfoundland „starostele piraţilor“. 

Intâlnim numele lui pentru prima dată în 1610, după 
ce ajunsese să se bucure deja de epitetul de „pirat 
notoriu“. In acest timp, flota sa de patruzeci de vase stân- 
jenea tot traficul de pe Canalul Bristol, la gura râului Avon, 
astfel că jafurile lui neîncetate îi făcuseră pe negustorii din 
Bristol să ceară ajutorul lordului amiral, contele de 
Nottingham. 

Un an mai târziu, Easton apăru pe coasta Newfound- 
landului, comandând zece vase de război şi având de 
îndeplinit aceeaşi misiune ca şi Mainwaring, aceea de a-şi 
completa echipajele şi de a-şi reaproviziona navele. 
Deţinem amănunte ale activităţii sale în acea regiune din 
lucrarea Despre descoperirea Newfoundlandidui a lui 
Richard Whitbourne. Pe atunci nu exista forţă civilă sau 
militară care să facă ordine în sânul unei populaţii mari şi 
turbulente, care, în timpul verii, număra între 
cincisprezece şi douăzeci de mii de pescari. 

In 1612, Easton sosi la Harbour Grace şi fură cinci 
corăbii, o sută de tunuri şi diferite mărfuri în valoare de 
zece mii patru sute de lire. De asemenea, el captură sau 
convinse să-i urmeze ca pirați cinci sute de pescari englezi. 
Jefui câteva corăbii franceze de mărfurile pe care le 


transportau, în cea mai mare parte peşte, evaluate la şase 
sute de lire, un mare vas flamand de mărfuri valo”- rând o 
mie de lire şi douăsprezece vase portugheze de mărfuri 
preţuite la trei mii de lire. 

Piraţii făcură nenumărate ticăloşii şi pe țărm, pră- 
dându-i pe colonişti de bunuri, incendiind pădurile şi să- 
vârşind omoruri şi furturi. „Căpitanii rătăcitori“ englezi, 
cum îi numeşte eufemistic Whitbourne, erau de departe cei 
mai de temut tâlhari şi, adaugă el, „portughezii, francezii 
şi toate celelalte popoare care se îndeletnicesc cu această 
meserie pot fi mult mai repede aduşi la ascultare decât 
englezii“. * 

Whitbourne, care şi-a petrecut o mare parte a vieţii 
în Newfoundland şi a pierdut o avere încercând să 
colonizeze insula cu galezi, a fost luat prizonier de Easton, 
care l-a ţinut „unsprezece săptămâni sub comanda sa“. 
Acest captiv se dovedi cu totul deosebit de oricare 
alt „staroste al piraţilor“ întâlnit vreodată, pentru că l-a 
admonestat cu atâta seriozitate şi asprime pe Easton 
pentru ticăloşia vieţii pe care o ducea, încât piratul a 
sfârşit prin a-l implora pe Whitbourne să se înapoieze în 
Anglia „la nişte prieteni de-ai săi şi să-i roage să solicite cu 
umilinţă* iertarea lui de către rege“. Whitbourne consimţi 
să facă acest lucru, însă refuză să primească „daruri 
bogate“ pentru serviciile sale. Fu convenit ca piratul 
penitent să-i urmeze în etape mici, ca să fie timp suficient 
pentru acordarea iertării sale înainte de a se întoarce în 
Anglia. 

In timp ce aştepta, Easton se hotări să mai dea o 
lovitură înainte de a se face marinar cumsecade şi se 
îndreptă spre Azore pentru a intercepta una din flotele 
spaniole care transportau argint. Apoi, cu cele paisprezece 
vase ale sale, încărcate până la refuz cu pradă, el se ţinu în 
apropierea coastelor Africii de Nord în aşteptarea iertării 
mult dorite, până când, desperând, plecă la Ville- franche, 
favorita vizuină a piraţilor. Aici îşi cumpără un palat, îşi 
depozită prada, despre care se spunea că valorează două 
milioane de lire în aur, şi trăi în lux până la sfârşitul vieţii, 


fiind primul dintre numeroşii magnați care s-au retras pe 
Riviera. 

In timpul perioadei elisabetane, precum şi al primei 
părţi a perioadei Stuarţilor, oameni cu situaţii dintre cele 
mai înalte s-au făcut pirați, fie de nevoie, fie de dragul 
aventurii. Unul dintre aceştia, Francis Verney, a avut un 
motiv suplimentar : voia să scape de sub călcâiul nevestei. 

însurat de tânăr de către o soacră intrigantă cu fiica 
ei, o fiinţă foarte voluntară, a fost trimis la Trinity College, 
Oxford, unde a trecut examenul de intrare în 1600. Era 
renumit pentru frumuseţea lui, pentru curajul neobişnuit şi 
îmbrăcămintea lui luxoasă. In momentul în care deveni 
major, el apelă la parlament ca să revoce anumite hotă- 
râri pe care soacra sa le legalizase pentru a-i lua averea. 
Pierdu procesul, se certă cu cicălitoarea sa soţie, îşi vându 
moşiile şi dispăru din Anglia. 

In următorii câţiva ani rătăci prin Europa, se bătu în 
duel de mai multe ori şi îşi risipi toată averea. Când nu mai 
avu niciun ban, recurse la ajutorul unei rude, căpitanul 
Philip Gifford, care comanda un grup de două sute de 
aventurieri englezi aflaţi în slujba lui Muley Sidan, 
pretendentul la tronul marocan. 

După înlringerea zdrobitoare a lui Siclan, Philip Gif- 
Cord se făcu pirat şi luă comanda vasului „Norocul-4. Sir 
Francis Verney i s-a alăturat în această acţiune, „dând 
iama printre propriii săi compatrioți şi duclnd la Alger 
prăzi care aparțineau comercianților din Poole şi 
Plymouth“. Verney n-a făcut niciodată lucrurile pe 
jumătate; la Alger „se turci, îşi puse turbanul şi deprinse 
obiceiurile maurilor“. 

In cele din urmă fu învins într-o luptă cu nişte 
sicilieni, luat prizonier şi timp de doi ani a tras la vâsle ca 
sclav pe o galeră. Viaţa lui sfârşi tragic. Călătorul William 
Lithgow relatează că „l-a găsit pe cel ce fusese odinioară 
marele şi viteazul englez sir Francis Verney într-o mizerie 
de nedescris în spitalul Sf. Maria a Milelor din Messina, 
unde a murit la 6 septembrie 1615“. Un negustor englez, 
John Wathin, a trimis la Claydon, locuinţa sa din 


Buckinghamshire, catrafusele piratului, care, împreună cu 
portretul acestuia, sunt păstrate şi astăzi acolo. 

Câţiva ani mai târziu se ridică un alt pirat care a dat 
multă bătaie de cap autorităţilor engleze. Este vorba de 
căpitanul John Nutt din Lympston, Devon, despre care 
aflăm multe în cartea lui John Forster, Viaţa lui Sir.: John 
Eliot. 

In 1623, regele Iacob avea nevoie de marinari pentru 
flota sa, astfel că i se ordonă lui John Eliot, ca viceamiral al 
Devonului, să-i recruteze cu forţa. Nu se ştie pe ce căi Nutt 
află despre acest ordin înainte ca el să fi fost transmis şi 
avertiză Ţara de Vest. înainte de a se aşterne pe treabă 
mult-urâtele cete de soldaţi înarmaţi care făceau 
recrutarea forţată, sute de marinari reuşiră să se refugieze 
în Newfoundland cu flotilele de pescuit sau să se ascundă 
pe uscat. 

Nutt comanda mai multe corăbii care cutreierau 
Canalul Minecii şi coastele Irlandei. Iniţial, plecase pe 
mare ca tunar pe o corabie din Dartmouth care se îndrepta 
spre Newfoundland, dar, sosind acolo, se uni cu mai mulţi 
alţi marinari care fugiseră de cetele de recrutare forţată, 
captură un vas francez şi porni pe „cont propriu“. Norocul 
surise curând proaspeţilor pirați; ei capturară o corabie 
mare din Plymouth, precum şi o corabie flamandă de două 
sute de tone. Cu această mică escadră, Nutt şi echipajele 
sale prădară flotele pescăreşti, apoi se înapoiară în apele 
engleze. Faima şi reputaţia sa de om norocos au făcut ca 
numeroşi marinari nemulţumiţi sau flămânzi să caute să 
int-e în slujba lui. Jafurile sale în Canalul Mi- necii şi pe 
Marea Nordului au avut drept urmare o puzderie de 
plângei'i, dar Nuli, aflat in adăpostul lui din Tor- bay, îşi 
râdea de amenințările autorităţilor londoneze. 

Sir John îşi dădu curând seama că, atâta timp cât 
Nutt se află în libertate, nu va fi pace pe mare şi nu vor 
putea fi recrutaţi marinari pentru marina regală. Una din 
cauzele serioase ale acestei situaţii'era faptul că Nutt îşi 
plătea oamenii foarte bine şi regulat, în timp ce marinarii 
obişnuiţi, al căror privilegiu sau nenoroc era de a-şi sluji 


regele, erau pe jumătate muritori de foame şi se conside- . 
rau fericiţi dacă primeau, totuşi, o plată oarecare. 1 

Viceamiralul încercă pe toate căile să-i prindă pe 
Nutt, punând pândari care să-i captureze când va veni pe 
țărm ca să-şi revadă soţia şi copiii. Piratul însă nu debarca 
decât atunci când era escortat de o puternică gardă 
personală de pirați înarmaţi, care nu s-ar fi lăsat înfricoşaţi 
decât de cel puţin un regiment de soldaţi. 

Din partea regelui soseau ordine urgente de arestare 
imediată a lui Nutt, dar ele nu făceau decât să sporească 
dificultăţile viceamiralului. Cu o mână regele emitea 
mandate de arestare împotriva piratului, iar cu alta, 
datorită influenţei anumitor personaje importante de la 
curte subvenţionate de Nutt, promitea o iertare după alta 
piratu- . lui dacă acesta se va preda până la o dată 
anumită. i 

In mai, pentru a scăpa de arest şi a primi „una“ din 
lertările despre care ştia că au fost emise, Nutt îi scrise o 
scrisoare viceamiralului de pe „vasul său de război*4 din 
Torbay, oferind suma de trei sute de lire pentru iertare. 
Eliot plecă imediat călare la Torbay, dar piratul îşi pierdu 
curajul în ultima clipă, pentru că trimise un mesager care 
să-i spună „că ar veni bucuros pe țărm, dar ai lui nu-i dau 
voie şi de aceea doreşte să fie scuzat“. Singura şansă care 
îi mai rămânea pentru a-l convinge pe pirat să vină pe 
țărm era, după câte se părea, aceea ca Eliot să-i viziteze la 
bordul «orăbiei sale. Bineînţeles, era un procedeu extrem 
de riscant, pentru că, în felul acesta, viceamiralul ar fi fost 
la discreţia celor mai necruţători ucigaşi care cutreierau 
mările în acea vreme. 

Intilnirea a avut loc şi Eliot află chiar din prima clipă 
că, în timp ce negocia pentru iertare, Nutt capturase un 
vas din Colchester cu o încărcătură de zahăr. Mai tirziu, 
duşmanii lui Eliot I-au acuzat că a respins dispreţuitor 
cererea de restituire a corăbiei făcută de .proprietarul 
aces- W teia, dar amiralul a răspuns că a stăruit asupra 
înapoierii prăzii drept condiție preliminară pentru 
tratativele cu pw râtul, care, totuşi, incepu să înjure atât 


de cumplit, încât Eliot şi-a dat seama că, deocamdată, era 
cu neputinţă să mai insiste asupra acestei chestiuni. 

^ După multă târguială şi repetate apeluri la ajutorul 
sticlei de vin de pe masa la care şedeau, s-a căzut de acord 
ca Nutt să coboare pe țărm, să se predea şi să obţină 
graţierea în schimbul a cinci sute de lire. In’ ziua fixată, 
corabia sa sosi la intrarea portului Dartmouth, când se 
pare că Nutt bănui că i s-a întins o capcană - ceea ce este, 
dealtfel, adevărat -, astfel că trimise vorbă lui Eliot că nu 
va debarca până când viceamiralul nu va veni la bordul 
vasului său. Dar şiretul sir John, care ştia foarte bine că 
data graţierii de pe hârtia pe care o avea în buzunar 
expirase între timp, refuză, „gândindu-se la primejdia prin 
care trecuse prima oară când urcase pe bordul corăbiei la 
Torbay cu un document expi*at şi nefiind dispus să se mai 
încreadă în nişte oameni de această teapă“. 

Până la urmă, piratul debarcă şi fu pus sub arest 
formal până când de la Londra aveau să sosească 
instrucţiuni privind soarta lui şi a echipajului său. In timp 
ce aşteptau, piraţii se plimbau ţanţoşi pe cheiul de la 
Dartmouth, îmbrăcaţi în haine frumoase, „fălindu-se - scria 
primarul oraşului către consilieri -, fără să le fie ruşine să 
poarte straiele oamenilor săraci din preajma lor, pe care îi 
jefui- seră doar cu câteva zile mai înainte ; o comportare 
atât de obraznică şi barbară nu s-a mai pomenit în Anglia“. 

In sfârşit, după nenumărate ordine şi contraordine, 
sosiră instrucţiuni de la Londra ca Nutt să fie trimis captiv 
în capitală, iar membrii echipajului să fie închişi în temniţa 
oraşului. Sir John confiscă, de asemenea, prada pira- tuiui 
şi făcu un inventar minuţios al ei, inventar care cuprindea 
şi următoarea frază pătrunsă de dezamăgire : „Ieri am 
recuperat o ladă în care se presupunea că este o comoară, 
dar găsesc că e nepotrivit s-o amintesc în acest loc, pentru 
că nu îndrăznesc să spun ce conţine“. 

Intre timp, un prieten de-al lui Nutt, sir George Cal- 
vert, mai târziu lord Baltimore, principalul secretar al 
regelui, căuta pe toate căile la Londra să obţină eliberarea 
piratului. Proprietar al unei „plantaţii“ din Newfound- 


land, Calvert se bucurase de anumite favoruri din partea 
căpitanului corsar în timp ce se afla pe acele meleaguri şi 
acum dorea să se achite de datorie. Pe baza unei acuzaţii 
ticluite, sir John Eliot a fost arestat şi închis în temniţa din 
Marshalsea ca să-şi aştepte judecata. În timp ce ami” ralul 
era întemnițat, aşteptând întoarcerea din Spania a 
patronului său,- atotputernicul favorit regal, ducele de 
Buckingham, piratul a fost iertat, eliberat şi gratificat cu o 
sută de lire în chip de recompensă. 

De-abia pus în libertate, Nutt se reapucă de meserie 
Din nou fură emise ordine regale pentru capturarea lui şi 
căpitanul Plumleigh fu trimis pe coasta irlandeză cu o 
corabie regală şi două vase de sprijin ca să-i prindă pe 
pirat. Plumleigh îl găsi comandând douăzeci şi şapte de 
corăbii berbere, precum şi propria sa navă, astfel încât 
atacatorul însuşi fu atacat şi de-abia reuşi să scape. După 
cum observă biograful lui Nutt : „Norocosul tâlhar a 
răsplătit aşa cum se cuvine timp de trei ani, printr-o serie 
de acţiuni umilitoare ca aceasta, favoarea regească şi 
protecţia legilor, care, vai, l-au salvat de spânzurătoarea 
pe care i-o construise Eliot“. El devenise, „hotărât lucru, 
cea mai mare pacoste din cuprinsul ținuturilor maiestăţii- 
sale. Nimic nu era ferit în calea lui pe mare şi, de obicei, 
lovea „In prada cea mai bogată“. 

Curând după ciocnirea cu Plumleigh, Nutt captură un 
Vas care transporta bagajele, mobilierul* garderoba şi 
argintăria lordului Wentworth, noul viceguvernator al 
Irlandei, spre Dublin. In felul acesta înţelegea el să-şi arate 
? recunoştinţa faţă de binefăcătorul său Calvert, ai cărui 
¿prieten intim era Wentworth. 

Puţini pirați din prima parte a secolului al XVII-lea 
I- au întrecut în faimă pe căpitanul John Warde, care a 
fost şi eroul mai multor balade populare. La British 
Museum se păstrează şi două opuscule rare descriind 
aventurile sale piratereşti. 

Auzim pentru prima oară despre el ca despre un 
individ zdrenţăros şi beat care cutreiera tavernele din Ply- 
mouth, unde era socotit drept un bădăran posac şi spurcat 


la gură, rareori treaz, obişnuit să vorbească „dârz, plân- 
gându-se de propriile sale necazuri şi blestemând norocul 
altora“ *. Ocupaţia sa iniţială pe mare fusese aceea de 
pescar, iar în timpul reginei Elisabeta fusese pirat. Când se 
urcă pe tron regele Iacob I, cu noile sale idei de pace cu 
spaniolii, Warde a fost unul din sutele de oameni care şi-au 
pierdut ocupaţia. 

Până la urmă, situaţia lui Warde deveni atât de 
desperată, încât fu nevoit să se angajeze în marina regală, 
ultima 

1 ]. S. Corbett. Engâand in the Mediterranean, 1904 

resursă a marinarului muritor de foame, şi urcă la 
bordul corăbiei majestăţii-sale, „Puiul de leu“. 

Nu era un marinar model. Cu disciplina nu se 
împăca, solda era insuficientă ca să trăiască aşa cum ar fi 
vrut şi nu a trecut mult până să înceapă să semene 
nemulţumirea în sânul camarazilor săi, plângând după 
frumoasele timpuri ale Elisabetei, „când puteam cântă, 
înjura, bate şi omori oamenii în voie, aşa cum omoară 
cofetarii muştele, când întreaga mare era împărăţia 
noastră, unde prădam după pofta inimii, iar lumea era 
grădina noastră, în care ne plimbam de plăcere“. Cu 
asemenea vorbe i-a aţâţat pe câţiva marinari până când 
aceştia s-au declarat gata de orice ticăloşie. 

Prilejul se ivi curând. Alături de corabia lor era 
ancorată în portul Portsmouth o mică navă care, după cum 
află Warde, fusese cumpărată de un catolic recuzant 
Acesta îşi vânduse pământurile de la Petersfield şi acum îşi 
transporta în Franţa toate bunurile lumeşti. Warde şi 
prietenii săi conveniră să urce la bordul navei într-o noapte 
şi să fure comoara. 

Căpătând învoirea de a cobori pe țărm ca să se 
distreze, cei treizeci de ticăloşi se întâlniră într-o circiumă, 
unde îl aleseră pe Warde căpitanul lor, îngenunchind în 
jurul Iul cu bărdacele în mână. Noaptea furară o barcă, 
vâsliră până la navă, puseră stăpânire pe ea şi porniră în 
larg. 

A doua zi dimineaţă au fost extrem de dezamăgiţi 


când, scotocind vasul, nu au aâlat nimic de valoare în afară 
de merindele necesare proiectatei călătorii. Se pare că un 
prieten al proprietarului, devenind bănuitor, îl avertizase 
pe acesta să fie cu ochii în patru, aşa că lucrurile de preţ 
fuseseră puse la adăpost pe „Leul de aur“, un vas de război 
ancorat în portul Portsmouth. Răsculaţii, ştiind prea bine 
că nu mai putea fi vorba de întoarcere, se consolară cu 
excelentele provizii de pe bord şi porniră pe Canal. 

In largul insulelor Scilly, ei întâlniră un vas francez 
de optzeci de tone cu carcasa înaltă şi cu cinci tunuri la 
bord, pe care, printr-un şiretlic, izbutiră să-i captureze. 
Bote- zându-1 „Micul John“, după numele „locotenentului“ 
lui Robin Hood, ei se înapoiară în golful Plymouth, unde îşi 
completară cu uşurinţă echipajul cu oamenii de care aveau 
nevoie. Noii pirați porniră apoi spre Mediterana, făcând 
câteva capturi pe drum. 

1 Potrivnic al bisericii anglicane. — Nota trad. 

Sosind la Alger, Warde propuse guvernatorului să-i ia 
sub ordinele sale, dar acesta refuză. Plecând mai departe, 
spre Tunis, Warde fu primit călduros de către bei, care-i 
permise să folosească portul dacă-i va da jumătate din 
toată prada pe care o vor aduce Warde şi oamenii săi. Intre 
timp, Simon Danser, renegatul olandez, se stabilise la 
Alger şi corsarul englez încheie cu el alianţa de care am 
mai pomenit. Cu doi asemenea stăpâni, experţi în meserie, 
corsarii nord-africani aveau să deprindă curând arta 
construirii şi conducerii navelor cu pânze în locul micilor 
lor galere cu vâsle. 

Luptând sub stindardul Tunisului, Warde nu şovăi să 
atace navele creştine cu atâta succes că, după numai un 
an, regele Franţei socoti necesar să trimită la Tunis o 
misiune specială pentru a protesta împotriva prejudiciilor 
provocate navelor, precum şi marinarilor săi de către 
piratul englez. Se pare că protestul a avut efect, pentru că 
după aceea Warde i-a lăsat pe francezi în pace şi şi-a 
folosit indiscutabilele talente pentru a captura şi prăda 
vasele venețiene, precum şi pe cele care arborau steagul 
cavalerilor Sf. loan de Malta. 


In coca vaselor venețiene, Warde a găsit cea mai 
mare parte a considerabilei averi care i-a îngăduit să-şi 
construiască la Tunis un palat pe care nu-i întrecea în 
măreție decât cel al beiului însuşi - o construcţie 
splendidă,  „înfrumuseţată cu marmură minunată şi 
alabastru..., mai potrivită pentru un principe decât pentru 
un pirat“, după spusele cuiva care o văzuse. 

In 1611, William Lithgow, călătorul, aflându-se întâm- 
plător la Tunis, a prânzit şi a cinat cu Warde în mai multe 
rânduri, menţionând că acesta „s-a turcit“ pentru că a fost 
surghiunit din Anglia. 

Detenţiunea lui Eliot a fost un exemplu cât se poate 
de tipic pentru a ilustra dificultăţile pe care trebuia să le 
înfrunte un slujbaş conştiincios. După ce a fost eliberat şi 
s-a întors la serviciul său din Devon, el încercă din nou să 
aplice energic legea, dar inerția şi necinstea Wbhitehallu- 
lui îi zădărniciră din nou zelul. In fiecare an al domniei lui 
Iacob I se strângeau prin impozite speciale tot mai mulţi 
bani pentru aprovizionarea navelor şi construirea forturilor 
şi în fiecare an cea mai mare parte din sumele încasate era 
irosită sau  delapidată. Piraţii berberi începură să 
terorizeze Canalul Mânecii mai mult ca oricând, permi- 
ţându-şi chiar să atace satele de pe coastă în plină zi şi să 
c aptureze întreaga populaţie. Pescarii nu mai îndrăzneau 
să iasă în larg, comerţul decâdea, iar preţurile creşteau. 
Modul în care slăbiciunea autorităţilor faţă de pirați a 
contribuit la lipsa de popularitate a Stuarţilor ar constitui 
un subiect interesant pentru un studiu istoric. 

In parlament ducele de Buckingham, lord amiral, fu 
atacai de sir Robert Mansell, amiralul care comandase, cu 
câţiva ani mai înainte, neizbutita expediţie împotriva 
Algerului. Într-una din cuvântări, Mansell spunea 
„...turcii continuă să cutreiere mările în Apus, piraţii din 
Dunkerque în Răsărit, plângeri se aud din toate părţile. 
Pierderile negustorilor sunt mari, primejdiile sunt şi mai 
mari, iar teama lor le întrece pe toate. Niciun negustor nu 
se mai aventurează pe mare şi aproape că nu se mai simt 
la adăpost nici pe uscat. Susţin unii că, întrucât navele 


regelui nu le sar în ajutor, pentru că aşa a ordonat 
consiliul, ei sunt lăsaţi în voia soartci. Cu toate că aceste 
nave sunt pregătite pentru orice eventualitate la țărm sau 
în porturile din apropierea locurilor celor mai bântuite de 
pirați, nu se poate face nimic. Ba chiar s-a dovedit în unele 
cazuri că negustorii au fost capturați în văzul corăbiilor 
regelui, iar căpitanul, fiind rugat să-i scape, le-a refuzat 
protecţia sau ajutorul şi le-a spus că instrucţiunile pe care 
le-a primit îi interzic să acţioneze“. 

Aceste acuzaţii erau întărite de petiţiile care au ajuns 
în faţa parlamentului la 11 august 1625, petiţii semnate de 
Marele Juriu al Devonului, de primarul din Plymouth, 
precurţn şi de mai mulţi negustori de seamă din Vest, prin 
care se exprima plângerea că amiralul portului de război, 
sir Francis Stewart, permisese piraţilor, sub ochii săi, să 
captureze câteva vase englezeşti şi nu făcuse nimic pentru 
a-i împiedica. Deputatul de Huli, Lister, a vorbit, de 
asemenea, despre pagubele pricinuite navigaţiei de către 
piraţii din Dunkerque, adăugind că negoţul este aproape 
paralizat pe coasta răsăriteană. Dar sesiunea parlamentară 
a fost amânată - cum s-a întâmplat adesea în-timpul 
Stuarţilor - fără să se fi ajuns la vreo concluzie precisă 
într-o problemă de o importanţă atât de mare pentru ţară. 

Reluarea războiului împotriva Spaniei sub Carol I a 
arătat limpede în ce măsură permisese Iacob I marii flote a 
Elisabetei să degenereze doar in vreo douăzeci de ani. 
După eşecul atacului inutil din 1625 asupra Cadizului, 
cercetările au demonstrat că navele şi greementul lor nu 
mai erau bune de nimic. Ofițerii nu cunoşteau arta 
navigaţiei şi erau incapabili să menţină disciplina 
echipajelor, alcătuite din scursorile porturilor, oameni pe 
jumătate muritori câe foame, aproape despuiaţi şi vlăguiţi 
de boli. In lucrarea sa Relatare despre călătoria spre Cadiz 
(manuscrisul Cope), Levet povesteşte că dezordinea flotei 
engleze în drumul ei spre Spania era atât de mare, îneât 
navele se ciocneau mereu una de alta. Din vreme în vreme, 
câte o navă începea să urmărească alta, crezând că este o 
navă inamică, în ciuda construcţiei cu totul diferite a 


navelor spaniole şi englezeşti, care puteau fi recunoscute 
cu uşurinţă de orice marinar instruit. Lucru însă şi mai 
extraordinar, în timpul călătoriei la dus, două nave ale 
flotei, ale căror echipaje s-au gândit că se pot descurca 
mai bine în altă parte, au dezertat şi au devenit nave 
corsar. Jalnică privelişte în comparaţie cu expediţia din 
1587, când escadra engleză condusă de Howard şi Essex 
pătrunsese în portul Cadiz, distrugând toate navele şi 
capturând cetatea însăşi într-o singură zi şi o noapte. 

In cursul noii domnii, valul de cereri prin care era 
solicitat ajutorul împotriva piraţilor, fie turci, fie" de la 
Dun- kerque, precum şi de apeluri patetice ale captivilor 
englezi din porturile berbere sporea mereu. Totuşi, prea 
puţin se putea face. Executarea prizonierilor era un lucru 
primejdios, pentru că în Africa de Nord erau prea mulţi 
captivi englezi, astfel că piraţii puteau trece la represalii la 
proporţia de zece la unu. Fără prea multă tragere de inimă 
se interveni în sensul unui schimb de prizonieri, dintre, 
care câţiva au fost răscumpăraţi contra unor tunuri care 
au fost folosite, desigur, mai târziu împotriva englezilor. „A 
fost un mijloc ridicol - remarcă Oppenheim -, totuşi, 
singurul, atâta timp cât navele de război nu erau în stare 
să curețe Canalul“. 

Dacă ţărmul de sud-vest avea de suferit din partea 
piraţilor nord-africani, nici cel de răsărit nu o ducea mai 
bine, pentru că corsarii de la Dunkerque blocau practic 
întreaga coastă între Northumberland şi Suffolk. New- 
eastle se Plângea că i se distruge comerţul cu cărbuni, iar 
la Norwdch nu se mai putea face niciun fel de comerţ : 
cincizeci şi opt de nave erau blocate acolo, necutezând să 
iasă în larg, pentru că numai în acel an fuseseră pierdute 
mărfuri în valoare de patru mii de lire. La Lynn, lucrurile 
stăteau la fel de prost, poate chiar mai prost : o mie de 
oameni erau şomeri, iar piraţii debarcau când şi unde 
pofteau, jefuind şi incendiind casele. 

Mândria vechilor Cinci porturi era acum doar o 
amintire a trecutului şi ele erau acum nevoite să ceară 
ajutor împotriva „forţei şi furiai“ piraţilor de la Dunkerque, 


din cauza cărora „nu îndrăzneau să întreprindă călătorii la 
Scarborough şi Yarmouth sau să pescuiască în Marea 
Nordului“. 

Numai după mai mulţi ani, Carol I şi sfetnicii săi au 
putut ii determinaţi să întreprindă ceva concret, astfel că 
111 1637 amiralul Rainborow fu trimis cu o forţă de 
pedepsire la Sallee, ceea ce produse o schimbare bruscă, 
deşi vremelnică, în bine, şi coasta engleză fu eliberată, în 
sfâr- şit, de piraţii nord-africani. In decursul întregii domnii 
a lui Carol I, aceasta a fost singura ocazie când s^au luat 
nişte măsuri cu adevărat eficace, dar curând după 
înapoierea lui Rainborow, piraţii se găseau din nou în 
vechile lor vizuini. 

Odată cu moartea lui Carol I şi instaurarea republicii 
a avut loc o schimbare rapidă în bine în ceea ce priveşte 
marina de război. S-au luat măsuri urgente ; navele au fost 
reparate şi aduse în stare de plutire şi, ceea ce este mai 
important, marinarii, de care până atunci amiralitatea îşi 
bătuse joc, au primit consideraţia cuvenită. Ei căpătau 
acum lefuri corespunzătoare, care li se plăteau la timp ; 
hrana, deşi sărăcăcioasă, era infinit mai bună din punct de 
vedere'calitativ şi cantitativ decât sub guvernarea 
anterioară. Toate acestea îi încurajau pe marinarii 
cumsecade să se înroleze pe navele marinei de război. 
Trebuie să menţionăm şi caracterul stimulator al acordării 
de medalii, introduse pentru prima oară de Oliver 
Cromwell. 

Primii care şi-au dat seama de schimbare au fost 
piraţii, pentru că în foarte scurtă vreme atât turcii, cât şi 
cei de la Dunkerque au fost măturaţi din Canalul Mânecii. 
Ici-colo, unii îşi mai făceau apariţia în locuri cum ar fi 
insula Lundy din Canalul Bristol şi Jersey din Insulele 
Canalului, din care au fost izgoniți de amiralul Blake în 
1651. 

Primul război cu Ţările de Jos a dat de lucru 
marinarilor englezi, şi majoritatea piraţilor englezi s-au 
grăbit să vină în ajutorul patriei lor ori de câte ori era 
vorba de o luptă. La sfârşitul acestui prim război, în 1654, 


Blake fu trimis cu o flotă puternică să se răfuiască cu 
corsarii din Tunis. 

Odată cu sfârşitul republicii, starea marinei de război 
se înrăutăţi din nou şi urmă şi o creştere corespunzătoare 
a activităţii piraţilor în Canal. După Restauraţie, Carol al 
II-  leaîltrimise pe sir Thomas Allen pe coasta Africii de 

Nord ; el bombardă Algerul, iar în 1671, sir Edward 
Spragge făcu acelaşi lucru la Bemgie. Zece ani mai târziu, 
datorită întreruperii comerţului francez în Mediterana, 
amiralul Du Quesne porni cu o flotă în larg şi în fortul Scio 
din arhipelag distruse opt galere corsare, ceea ce îi făcu 
pe pirați să acepte condiţiile ce li se impuneau. 

De atunci, după cum s-a mai amintit în capitolul 
privitor la corsarii din Africa de Nord, ameninţarea 
maurilor în Atlantic dispăru cu repeziciune, devenind o 
problema ui mare măsură locală pentru Marea 
Mediterana. 

CARTEA A III-A 

PIRAȚII APUSULUI 

CAPITOLUL I BUCA NI ERII 

Ciudata şi sinistra şcoală de piraterie cunoscută .sub 
numele de „Frăția coastei" şi-a avut originea în anumite 
evenimente de pe arena politică europeană. Spania îşi 
pierduse poziția înaltă pe care o ocupase în lume, iar alte 
naţiuni erau din ce în ce mai puţin dispuse să-i respecte 
pretenția asupra monopolului în Indiile de Vest şi în Marea 
Caraibilor şi să subscrie la doctrina : „Niciun fel de pace 
dincolo de <linie»“. („Linia" era hotarul trasat de papa 
Alexandru al Vl-lea, care îi acorda Spaniei mono» 
polul.asupra teritoriilor din apusul Atlanticului ca urmare a 
descoperirilor lui Columb. 

Folosirea de către spanioli - şi nu numai de către ei - 
a acestui monopol a fost mai mult decât stupidă. I^a 
începutul colonizării, împreună cu toate celelalte ţări* 
spaniolii au încercat zadarnic să împiedice orice legătură 
între coloniile lor şi străini. Spania era obsedată de ideea 
că va câştiga cele mai mari profituri în cazul când coloniile 
ei vor face comerţ numai cu ţara mamă, în ciuda faptului 


că ea nu dispunea acasă de mijloacele de a-i aproviziona 
pe colonişti decât cu o mică parte din mărfurile pe 
care.aceştia le cereau în schimb. Nu numai că iii aceste 
regiuni comerţul era interzis, dar, pentru motive religioase, 
niciun eretic n-avea voie să calce pe domeniile apusene ale 
Maiestăţii-Sale catolice. Astfel, încă d? timpuriu fusese 
emis un edict potrivit căruia „corsarii luterani44 nu aveau 
voie să debarce în vreo aşezare spaniolă sau să vândă şi să 
cumpere bunuri sau provizii de vreun fel oarecare. 
e Emiterea edictului a fost, desigur, un lucru mai 
lesnicios decât aplicarea lui. Coloniştii aveau nevoie de 
mărfurile pe care le ofereau spre vânzare piraţii şi, în 
consecinţă, le cumpărau. Această necesitate elementară 
explică succesul Hawkinşilor şi al celor de teapa lor în cea 
de-a doua treime a secolului al XVI-lea. Curând însă apăru 
un pericol şi mai mare decât piraţii : nepoftiţii începură să 
colonizeze teritoriul interzis şi să încerce stabilirea unui 
comerţ permanent cu vecinii lor spanioli. Prima colonie 
întemeiată de francezi în Florida în 1562 a fost distrusă 
fără milă. Pentru a-şi apăra monopolul, spaniolii nu se 
dădeau în lături de la niciun fel de cruzime. în decembrie 
1604, ambasadorul venețian la Londra scria că „spaniolii 
din Indiile de Vest au capturat două nave engleze, au tăiat 
mâinile, picioarele, nasurile şi urechile marinarilor, i-au 
uns cu miere şi i-au legat de copaci ca să-i chinuiască 
muştele şi alte insecte“. Această informaţie din sursă 
engleză poate să fi fost exagerată sau părtinitoare, dar 
putem crede când citim că „barbaria îi face pe oamenii de 
aici să protesteze“ şi că „spaniolii susţin că sunt pirați, nu 
negustori şi nu ştiu ce înseamnă pacea“. Totuşi, 
colonizarea continua. Prima aşezare engleză permanentă 
din America a fost înfiinţată la Jamestown, în Virginia, în 
1607, iar prima din Indiile de Vest, la St. Kitts, în 1623, 
deşi doi ani mai târziu insula a fost împărţită între englezi 
şi francezi. 

Orice ar fi fost, primii negustori din posesiunile 
spaniole - pirați, corsari sau comercianţi paşnici - nu erau 
în niciun caz bucanieri. Piratul era un criminal care prăda 


vasele tuturor naţiunilor în orice ape, în timp ce bu- 
canierul iniţial ataca exclusiv navele şi proprietăţile 
spaniole din America. Bucanierii îşi datorau existenţa în 
mare măsură miopiei spaniolilor, care nu erau în stare să-i 
aprovizioneze pe colonişti cu cele trebuincioase sau făceau 
acest lucru la preţurile prohibitive fixate de autorităţile de 
la Cadiz într-o vreme când străinii aduceau tot soiul de 
mărfuri în colonii şi le vindeau la preţuri convenabile. 

Prima bază a acestor negustori independenţi, din 
sânul cărora a luat naştere frăţia bucanierilor, a fost 
Hispaniola, astăzi denumită Haiti sau San Domingo, a doua 
ca mărime dintre insulele Indiilor de Vest. Această mare şi 
frumoasă insulă fusese cândva locuită de neamuri indiene, 
virtual exterminate de cruzimea spaniolilor. După 
cucerirea Mexicului şi Peru-ului, cei mai mulţi colonişti 
spanioli au părăsit insulele ca să-şi caute norocul pe 
continent, lăsând în urma lor mari turme de vite şi porci 
sălbăticiţi, care se trăgeau din animalele domestice şi care 
acum rătăceau în voie prin savane. Treptat, englezii şi 
francezii au început să vină la liispaniola ca să vâneze 
aceste animale sălbatice, să le usuce carnea şi s-o vândă 
pe vasele ce treceau pe acolo. 

Clark Russell, în Viața lui WiUiam Dampier, descrie 
plastic această aşezare primitivă, menţionând în treacăt şi 
Originea cuvântului bucanier : 

„Pe la mijlocul secolului al XVII-lea, insula San 
Domingo sau Hispaniola, cum i se spunea pe atunci, era 
bântuită şi năpădită de o comunitate stranie de oameni 
sălbatici, ursuzi, fioroşi şi murdari. Cei mai mulţi dintre ei 
erau colonişti francezi, ale căror rânduri creşteau din când 
în când datorită contribuţiei generoase a mahalalelor 
sărăcăcioase şi a cartierelor rău famate din numeroase 
oraşe europene. Oamenii aceştia purtau cămăşi şi 
pantaloni din pânză aspră, pe care le înmuiau în sângele 
animalelor tăiate de ei. Aveau tichii rotunde, erau încălţaţi 
cu pantofi din piele de porc şi se încingeau cu curele de 
piele neprelucrată, în care-şi vârau săbiile şi cuţitele. Se 
înarmau, de asemenea, cu flinte care trăgeau două gloanţe 


în greutate de două uncii fiecare. Locurile unde-şi uscau şi 
sărau carnea se numeau bouean, ceea ce a făcut ca mai 
târziu să fie botezați bucanieri sau buccaneers, potrivit 
ortografiei engleze. Se ocupau cu vânătoarea şi erau 
sălbatici în obiceiuri. Vânau şi omorau vite cornute a căror 
carne o vindeau, iar mâncarea lor favorită era măduva 
crudă din oasele animalelor pe care le împuşcau. Mâncau 
şi dormeau pe pământ, masa lor era o lespede de piatră, 
perna - un trunchi de pom, iar acoperişul 

— cerul fierbinte şi seânteietor al Antilelor". 

Primii care au violat monopolul spaniol-au fost 
francezii. Deşi, către sfârşitul secolului al XVI-lea, Scaliger, 
cronicarul francez, scria : „Nulii melius piraticum exer- 
cent quam Angli“ *, corsarii de peste Canal nu erau cî- tuşi 
de puţin nişte ageamii în arta pirateriei. încă pe la mijlocul 
secolului, francezii din Dieppe, Brest şi de pe coasta bască 
se dedau la prădăciuni în Apus. Nume ca Jean Terrier, 
Jacques Sore şi Francois le Clerc, alias „Pie de Palo“ sau 
„Picior de Lemn“, erau la fel de odioase pentru urechile 
spaniole cum aveau să fie mai târziu cele ale lui Francis 
Drake sau John Hawkins. Aceşti primi pirați, care, ce e 
drept, nu aveau o sarcină 

1 Nimeni nu exercită pirateria mai bine ca englezii 
(lat.). — Nota trad. 

din cale afară de grea, pentru că cele mai multe din 
aşezările pe care le atacau erau slab apărate, dispuneau de 
puţine tunuri şi, de cele mai multe ori, nu aveau pulbere. 
Corsarii francezi învăţară curând rutele favorite ale 
galioanelor care se întorceau încărcate cu aur, 
deprinzându-se să dea târcoale prin preajma coastelor 
Cubei şi Yucata- nului şi în strâmtoarea Floridei, în 
căutarea unei prăzi bogate. Când, în cele din urmă, apărea 
o flotă de nave mari şi greoaie, vasele corsarilor, mici, 
scunde, navigând în grupe strânse, se ţineau pe urmele lor, 
aşteptând prilejul de a pune mâna pe orice navă care avea 
nenorocul să ră- mână în urmă sau să se răzleţească de 
grosul flotei ; nu e de mirare, aşadar, că se spunea că „au 
devenit coşmarul marinarilor spanioli“. 


Totuşi, aceştia nu au fost decât precursorii bucanieri- 
lor, a căror prosperitate nu a început înainte de jumătatea 
secolului al XVII-lea. Adevăratul lor început datează din 
zilele când au fost izgoniți din Hispaniola de către spanioli. 
Oamenii aceştia intoleranţi luară hotărârea să se 
descotorosească de bucanieri, până atunci inofensivi. Alun- 
gându-i însă - acţiune care nu a comportat multe dificultăţi 
-, au făcut din măcelarii de vite măcelari de oameni. 

Alungaţi din Hispaniola, coloniştii găsiră un adăpost 
sigur pe o mică insulă stâncoasă numită Tortuga sau Insula 
Broaştei 'Ţestoase, situată la câteva mile depărtare de 
coasta de nord-vest a Hispaniolei. S-au stabilit acolo, au 
format un fel de republică şi şi-au construit un fort. Un an- 
doi se pare că totul a mers bine, până când într-o bună zi o 
forţă spaniolă din San Domingo atacă şi distruse colonia. 
Spaniolii însă nu au rămas acolo multă vreme şi, după 
plecarea lor, „bucanierii“ începură să se înapoieze. De-abia 
câţiva ani mai târziu, în 1640, adevărații bucanieri au venit 
să se instaleze acolo şi au prosperat cu unele întreruperi, 
timp de 80 de ani. In acel an, un francez calvin din St. 
Kitts, monsieur Levasseur, mecanic priceput şi om foarte 
curajos, strânse un grup de cincizeci de francezi de 
aceeaşi confesiune şi atacă Tortuga prin surprindere. 

Atacul izbuti şi francezii ocupară insula fără multa 
dificultate. Primul lucru pe care-l făcu noul guvernator a 
fost să construiască un fort puternic pe vârful unei stânci 
înalte şi să-i înarmeze cu tunuri. Pe acest loc întărit, el îşi 
construi o casă de locuit pe care o denumi „Porumbarul“. 
La această casă se putea ajunge numai urcând nişte trepte 
săpate în stâncă şi câteva scări de fier. De-abia se termină 
construcţia, când o escadră spaniolă neprevenită apăru în 
micul port, unde fu intâmpinată de u:i foc nimicitor dinspre 
„Porumbar“. Mai multe nave spaniole au fost scufundate, 
iar restul alungate. 

Mica aşezare prospera sub guvernarea înţeleaptă a 
Iui Levasseur. Fel de fel de aventurieri francezi şi englezi, 
plantatori, bucanieri şi marinari dezertori se strângeau 
acolo.  Bucanierii vinau vite pe insula învecinată, 


Hispaniola, plantatorii cultivau tutun şi trestie de zahăr, iar 
un număr mare dintre bucanieri, deveniți acum pirați în 
toată regula, cutreierau mările învecinate în căutarea unor 
nave spaniole pe care să le jefuiască. 

Tortuga deveni în scurtă vreme o piaţă de desfacere 
pentru carnea afumată şi pieile aduse din Hispaniola, 
precum şi pentru prada capturată de la spanioli, trocul fă- 
cindu-se pentru rachiu, tunuri, pulbere şi stofă de pe 
vasele olandeze şi franceze care făceau escală acolo. 

Nu trecu mult şi faima insulei Tortuga se răspândi 
peste tot cuprinsul Indiiior de Vest, astfel că dădură acolo 
năvală tot felul de aventurieri, pentru care vânătoarea de 
spanioli, cu posibilităţile ei de îmbogăţire rapidă, prezenta 
o atracţie irezistibilă. Asemenea extreme ale norocului au 
atras întotdeauna o anumită categorie de caractere 
temerare şi situaţia era destul de asemănătoare cu aceea 
care creat în 1849 în California sau cu năvala căutătorilor 
de aur spre Klondyke în 1897. 

într-o lucrare cu un caracter atât de general ca 
aceasta de faţă ne este imposibil să prezentăm amănunţit 
evoluţia bucanârrilor, dar istoria lor a fost scrisă exhaustiv 
şi cu competenţă de propriul lor istoric, Alexander Olivier 
Ex- quemelin sau Esquemeling, un tânăr francez din 
Honfleur sosit în Indiile de Vest în 1658. Cartea lui a fost 
publicată pentru prima oară în 1678 la Amsterdam şi se 
pare că s-a bucurat de un succes imediat. După trei ani a 
apărut o ediţie spaniolă, tipărită la Koln şi tradusă după 
ediţia originală olandeză de un anume señor de Buena 
Mai- son. Prima traducere engleză a apărut în 1684 şi este 
intitulată : 

Bucanierii din America, sau descrierea adevărată a 
celor mai remarcabile atacuri sâvârşite în ultimii ani pe 
coastele Indiiior de Vest de către bucanierii din Jamaica şi 
Tortugaatăât englezi cât şi francezi. 


Atât de bine a fost primită ediţia, încât până în trei 
luni cartea a fost retipărită, odată cu publicarea unui al 
doilea volum. Astăzi, cele două volume sunt o raritate, iar 
atunci când la vânzări ocazionale, apar exemplare bune, 
acestea sunt preţuite la o sută de lire şi chiar mai mult. 

Cel de-al doilea volum poartă titlul : 

Bucanierii din America. Volumul al doilea. Cnprinde 
primejdioasa călătorie şi cutezătoarele încercări ale 
căpitanului Bar- tholomew Sharp şi ale altora întreprinse 
pe coasta Mării dc Miază-zi vreme de doi ani etc. După 
jurnalul original al amintitei călătorii. 

Scris de Mr. Basil Ringrose, Gent.y care a fost mereu 
de faţă la aceste isprăvi. 

Cele două volume ale cărţii alcătuiesc principala 
sursă de informaţii cu privire la viaţa bucanierilor. Li s-ar 
putea spune, cu drept cuvânt, Manualul pirateriei şi ne 
putem lesne închipui că mulţi tineri olandezi sau englezi 
de pe la sfârşitul secolului al XVII-lea, după ce le citeau cu 
atenţie, luau calea mării. In ultimii câţiva ani au apărut 
mai multe reeditări bune ale istoriei, în care cei care 
doresc pot afla amănunte mai depline despre 
„cutezătoarele încercări“ ale „Fraţilor coastei“. 

Autorul cărţii ne povesteşte că a plecat spre Tortuga 
în tinereţe, pe când lucra ca elev matelot în serviciul 
Companiei Indiilor de Vest franceze 15, ceea ce, practic, 
însemna că devenise sclav pentru un anumit număr de ani. 
După un timp, guvernatorul insulei, care îl trata cu atâta 
cruzime îneât sănătatea băiatului se şubrezise, I-a vândut 
pe o sumă de nimic unui chirurg. Noul stăpân se dovedi tot 
atât de bun pe cât fusese de crud primul, astfel că, treptat- 
treptat, tânărul Exgquemeling îşi recăpătă sănătatea şi 


15 D-l Vrijman m-a informat de curînd despre interesanta du- 
misale descoperire din Cartea corporației chirurgilor. 1597—1734, 
aflată în arhivele municipale din Amsterdam, şi anume că Exque- 
meling din Honfleur şi-a trecut examenul de stat în chirurgie în 1679, 
la un an după publicarea primului său volum în capitala olandeză. Pînă 
la această descoperire s-a presupus întotdeauna că Exquemeling a fost 
un olandez care, din anumite motive, prefera să folosească un 
pseudonim. 


forţele şi învăţă de la stăpânul său tainele meşteşugului de 
bărbier-chirurg. In cele din urmă, recăpătându-şi 
libertatea şi primind şi câteva instrumente chirurgicale, 
începu să caute un loc unde să-şi exercite profesiunea. 
Curând se ivi ocazia - aceea de a lucra ca bărbier- chirurg 
la bucanierii de pe Tortuga, iar în anul 1688 îl găsim 
angajat pe bordul unui vas de bucanieri, unde, îi bărbierea 
pe tovarăşii săi, le lua sânge şi le pansa rănile, în tot acest 
timp ţinând, fără îndoială, pe ascuns un jurnal. 

In anul 1665 avu loc o acţiune îndrăzneață care poate 
fi socotită drept început al activităţii bucanierilor, 
activitate care se afla în plin avânt atunci când a apărut în 
scenă Exgquemeling. Până atunci, piraţii navigaseră în 
ambarcaţiuni mici, acţionate cu vâsle sau având doar o 
velă-două care să-i mai ajute din când în când. Pe aceste 
nave, ei colindau de-a lungul cdastelor sau îşi făceau 
apariţia în golfurile mici, gata să atace vreo ambarcaţiune 
spaniolă. Pe o asemenea ambarcaţiune porni în larg Peter, 
Legrand cu un echipaj de douăzeci şi opt de oameni. Multe 
zile în şir au umblat zadarnic după pradă, când, is- 
prăvindu-li-se proviziile, se văzură în pericol de a muri de 
foame. lată însă că într-o seară zăriră o mare flotă de nave 
spaniole avansând maiestuos. La oarecare depărtare în 
spate plutea cel mai mare galion dintre toate - era vasul pe 
care Peter se hotâri să-i captureze, cu riscul de a-şi pierde 
viaţa în înfruntare. La tropice, întunericul se lasă brusc, 
ceea ce-i permise micii nave să ajungă lângă pupa 
impunătorului galion fără a fi zărită. 

înainte de a încerca să-i abordeze, Legrand îi ordonă 
felcerului - pentru că, după câte se pare, dispuneau de 
acest matelot de lux înainte de apariţia lui Exquemeling - 
să găurească fundul navei, astfel încât să nu mai poată fi 
vorba de scăpare în cazul când încercarea ar fi dat greş. 
După care, oamenii, desculți şi înarmaţi cu pistoale şi 
săbii, s-au căţărat pe furiş pe bordul galionului, l-au ucis 
pe cârmaciul pe jumătate adormit şi s-au năpustit în jos 
spre marea cabină, unde i-au luat prin surprindere pe 
amiral şi pe ofiţerii acestuia în timp ce jucau cărţi. 


Apăsându-i pistolul în piept, Legrand îi ardonă amiralului 
să predea nava. înţelegem prea bine de ce, îngrozit, 
ofiţerul a strigat : „Doamne lisuse ! sunt diavoli sau ce 
sunt ?“ 

Intre timp, alţi pirați puseseră stăpânire pe magazia 
în care erau depozitate armele, ucigând pe toţi spaniolii 
care li se împotriveau. într-un interval scurt, incredibilul se 
petrecuse şi marea navă era în posesia unui pumn de 
tâlhari francezi. 

Apoi, Peter Legrand făcu un lucru pe care nu-i mai 
făcuse nimeni. In loc să se înapoieze la Tortuga şi să-şi 
cheltuiască averea - aşa cum aveau să facă toţi bucanie- rii 
după el -, el se îndreptă direct spre casa lui din Dieppe, în 
Normandia, unde se retrase ca să trăiască în [ pace şi 
belşug, fără a mai lua vreodată calea mării. 

Bucanierul de rând, după ce punea mâna pe o pradă 
bogată, îşi făcea de obicei un punct de onoare s-o 
cheltuiască cât mai repede cu putinţă. Unii dintre ei 
cheltuiau până la două-trei mii de pesos într-o singură 
noapte, în cârciumi, case de joc sau în bordeluri. lată ce 
scrie despre aceasta Exquemeling : 

„în asemenea ocazii, stăpânul] meu cumpăra o butie 
de vin şi, aşezind-o în stradă, silea pe toţi cei ce treceau pe 
acolo să bea cu el, sub ameninţarea că-i va împuşca cu 
pistolul dacă nu se vor supune. Alteori proceda la fel cu 
butoiaşe de bere şi, foarte adesea, făcându-şi mâinile căuş, 
stropea strada şi uda hainele celor ce treceau pe lângă el, 
fără să-i pese dacă le strică sau nu, sau dacă oamenii erau 
bărbaţi sau femei-. 

Bineînţeles, vestea despre marea ispravă a lui 
Legrand se răspândi de-a lungul şi de-a latul mărilor. De 
acum înainte putea trage nădejde la mai bine orice 
bucanier, oricât de mică i-ar fi fost ambarcaţiunea, iar 
căpitanii spanioli de pe galioanele bogate care se 
îndreptau spre patrie navigau cu teama permanentă că ar 
putea fi atacați. 

Pentru a da o idee de felul în care erau organizaţi 
bucanierii şi care erau regulile sau legile cărora li se 


supuneau când plecau să lupte pe mare, socotim indicat să 
cităm din Exgquemeling, care face următoarea descriere a 
oamenilor cu care a lucrat: 

„înainte de a pleca pe mare - scrie el -, piraţii îi 
înştiinţează pe toti cei ce pornesc la drum despre ziua 
precisă când urmează sa se îmbarce, atrăgându-le, 
totodată, atenţia asupra obligaţiei fiecărui om în parte de a 
aduce cu el atâtea livre de pulbere şi atâtea gloanţe câte 
consideră ei necesare pentru expediţie. Când toată lumea 
este la bord, se strâng şi ţin sfat pentru a hotări locul unde 
trebuie să plece mai întâi ca să facă rost de provizii - 
îndeosebi de carne, fiindcă aproape că nici nu mănâncă 
altceva, iar carnea lor obişnuită este cea de porc. La rând 
vine apoi carnea de broască ţestoasă, pe care obişnuiesc 
să o săreze puţin. Uneori iau hotărârea să prade cutare 
sau cutare crescătorie de porci, ştiut fiind că într-o 
asemenea crescătorie spaniolii ţin adesea până la o mie de 
porci. In asemenea locuri, ei vin noaptea şi, după ce 
împresoară coliba păzitorului, îl silesc să se scoale, 
ameninţându-l că-1 vor ucide dacă nu va da ascultare 
ordinelor lor sau va face cel mai mic zgomot. Adeseori, 
aceste ameninţări sunt transpuse în fapt,* fără pic de 
îndurare faţă de bieţii porcari sau oricare altă persoană 
care caută să-i împiedice. 

După ce fac rost de carne suficientă pentru călătorie, 
se întorc pe navă. Aici, raţia lor, pe care o ca:?ăt-ă de două 
ori pe zi, g cyv* 

nu este nici măsurata, nici cânturită : ficcare 
manincâ cât poate. Pe de altă parte, economul vasului nu 
dă căpitanului o cantitate mai mare de carne sau de alte 


alimente decât celui mai neînsemnat marinar. Nava fiind 
bine aprovizionată, se ţine un alt sfat ca să se hotărască 
înspre ce loc să se îndrepte pentru a-şi căuta norocul. Tot 
la acest sfat, ei cad de acord asupra anumitor «articole* 
consemnate în scris în chip de legământ sau obligaţie pe 
care fiecare este ţinut să le respecte, apoi toţi, sau numai 
căpitanul, jură pe document. In el se specifică în mod 
foarte clar ce anume sumă de bani trebuie să primească 
fiecare persoană pentru această călătorie, fondul de plată 
fiind reprezentat de prada comună pe care au luat-o în 
întreaga expediţie, fiindcă, dealtfel, legea acestor oameni 
este aceeaşi ca a tuturor piraţilor : «N-a fost pradă, nu e 
plată». 

In primul rând, aşadar, el menţionează cât anume 
trebuie să ia căpitanul pentru nava sa. Urmează salariul 
dulgherului sau al meşterului care a carenat, reparat nava 
sau a lucrat la greementul ei. Acest salariu se ridică de 
obicei la 100 sau 150 de pesos, suma variind în funcţie de 
contract. După aceea, pentru provizii şi aprovizionare cu 
alimente se scot din acelaşi fond comun cam 200 de 
peso6. De asemenea, un salariu suficient pentru felcer şi 
cutia lui cu medicamente - de obicei, între 200 şi 250 de 
pesos. In sfirşit, se stipulează în scris ce anume 
recompensă sau compensație urmează să primească un om 
rănit sau schilodit care, în cursul călătoriei respective, îşi 
pierde vreun membru. Astfel, pentru pierderea braţului 
drept ei dau 600 de pesos sau şase sclavi ; pentru 
pierderea braţului stâng, 500 de pesos sau cinci sclavi ; 
pentru piciorul drept, 500 de pesos sau cinci sclavi ; 
pentru piciorul stâng, 400 de pesos sau patru sclavi; 
pentru un ochi, 100 de pesos sau un sclav ; pentru un 
deget de la mână, aceeaşi compensație ca pentru un ochi. 

Cum am spus mai înainte, toate sumele acestea de 
bani sunt luate din capitalul comun, care se obţine prin 
piraterie. Ceea ce rămâne se împarte între toţi într-un mod 
foarte exact şi egal. Totuşi, şi în acest caz se ţine seama de 
calităţi şi de funcţii. Astfel, căpitanul sau comandantul 
navei primeşte cinci sau şase părţi în comparaţie cu un 


marinar de rând ; secundul, două părţi, iar ceilalţi ofiţeri 
proporţional, în funcţie de atribuţii. După care fac părţi 
egale pentru toţi ceilalţi, de la marinarul cel mai de seamă, 
până la cel mai neînsemnat, fără ca băieţii de corvoadă să 
fie omişi. Pentru că până şi aceştia primesc o jumătate de 
parte, pentru motivul că, atunci când se întâmplă ca piraţii 
să pună mâna pe o navă mai bună decât a lor, băieţii au 
sarcina să dea foc navei sau bărcii pe care se găsesc, apoi 
să se retragă pe nava capturată. 

In relaţiile dintre ei respectă o disciplină foarte 
strictă. Atunci când capturează o pradă, este cu 
desăvârşire interzis ca vreunul din ei să reţină ceva pentru 
sine. Fiecare jură în faţa celorlalţi că nu va fura şi nu va 
ascunde nici cel mai mic obiect din prada luată. Dacă mai 
târziu se constată că vreunul din ei nu s-a ţinut de cuvânt 
şi a călcat sus-amintitul jurământ, este izolat şi înlăturat 
imediat. Intre ei sunt foarte prietenoşi şi săritori, într-atâta 
încât, dacă cineva pofteşte la un lucru pe care îl are altul, 
acesta i-1 oferă. De îndată ce piraţii au capturat o navă 
sau o ambarcaţiune, primul lucru pe care caută să-i facă 
este de a-i dcbarca pe țărm pe captivi, reţinând numai 
câţiva oameni care să-i ajute şi să-i servească şi cărora, de 
asemenea, le redau libertatea după doi sau trei ani. Foarte 
frecvent fac popasuri pe o insulă sau alta, dar mai ales pe 
insulele situate la sud de insula Cuba. Aici îşi carencază 
pasele, în care timp unii dintre ei se duc la vânătoare, iar 
alţii pleacă pe mare cu barca în căutarea norocului. De 
foarte multe ori, ei îi ridică pe bieţii pescari de broaşte 
țestoase, îi duc în vizuina lor şi-i pun să muncească atât cât 
doresc piraţii”. 

Este interesant de comparat compensaţia plătită de 
bucanieri pentru vătămările suferite în timpul luptei cu 
scara de indemnizaţii plătite de companiile de asigurare 
moderne muncitorilor pentru pierderea unui membru sau a 
ochilor. Ii sunt îndatorat d-lui T. W. Blackburn pentru 
următorul tabel, care a apărut în The Insurance Field din 
America, 

Pe Ec Mu 


sos hivalent ncitori 


Piraţi în mod 
dolari erni, 
dola 
ri 

Pierderea 6 57 520 
brațului drept 00 9,00 

Pierderea 5 48 520 
brațului stâng 00 2,50 

Pierderea 5 48 520 
piciorului drept 00 2,50 

Pierderea 4 38 520 
piciorului stâng 00 0,00 

Pierderea 1 96, 280 
unui ochi 00 50 

Pierderea 1 96, 126 
unui deget 00 50 

Este o că bucanierii 
interesant de bservat făceau o 


deosebire între pierderea brațului sting şi a celui 
drept, pe cită vreme legile moderne de compensație nu fac 
nicio distincție. Este limpede că bucanierii prețuiau mai 
mult membrul drept decât pe cel sting. In cazul pierderii 
unui ochi, compensaţia bucanierilor este mai coborâtă 
decât cea modernă fiindcă o asemenea pierdere nu era 
socotită un handicap serios, avându-se în vedere numărul 
mare cje bucanieri chiori norocoşi şi capabili, care s-au 
descurcat ! foarte bine. 

Nu trebuie să pierdem din vedere faptul că condiţiile 
î descrise de Exquemeling reprezintă zilele de început ale 
activităţii bucanierilor, adică ceea ce, de fapt, ar putea fi 
numită era „familiei fericite“, fiind foarte deosebite de 
condiţiile constatate mai târziu, pe timpul conducătorilor 
de talia lui Mansfield, Morgan şi Grammont. 

In acele zile de mai târziu, marea perioadă a 
bucanierilor, generalul sau amiralul recunoscut dădea de 
veste spre cele patru zări că pleacă „după câştig“ şi 


specifica locul întâlnirii. La care, din toate insulele şi 
golfurile soseau oameni aspri, înarmaţi cu flinte şi săbii 
scurte, pentru a se înrola sub conducerea unui căpitan 
favorit sau norocos. 

Dacă Pierre Legrand le demonstrase soţilor săi că 
până şi cel mai mare galion spaniol nu era o captură 
imposibilă, unui alt tâlhar, mult mai rău decât el, i-a fast 
hărăzit să utilizeze o nouă şi chiar mai vastă sursă de 
bogății. E vorba de un alt francez, François Lolonois, 
probabil cel mai crud şi mai necruţător ticălos care a tăiat 
vreodată beregata unui spaniol, unul care se fălea că nu a 
cruțat niciodată viaţa unui prizonier. 

Până acum, bucanierii îşi îndreptaseră atenţia 
aproape exclusiv asupra vaselor spaniole, iăcând doar 
rareori incursiuni pe coastă pentru a-şi procura mâncare şi 
băutură. Lolonois însă concepu un nou plan. Concentrând 
o puternică armată de nave şi de oameni la Tortuga, el 
porni spre golful Venezuela. Marele şi înfloritorul oraş 
Maracaibo se ridica lângă un lac imens, care comunica cu 
golful printr-un canal îngust. Acesta era păzit de un fort, 
care căzu în mâna piraţilor după trei ore de luptă crân- 
cenă. Odată calea liberă, flota navigă prin canal spre lac şi 
captură oraşul fără niciun fel de rezistenţă din partea 
locuitorilor, care, cuprinşi de panică, se refugiaseră şi se 
ascunseseră în pădurea învecinată. 

A doua zi, Lolonois trimise cete puternice de oameni 
înarmaţi ca să cutreiere pădurile. Aceştia se întoarseră în 
aceeaşi noapte cu numeroşi prizonieri, douăzeci de mii de 
pesos şi un şir de măgari încărcaţi cu bunuri casnice şi 
mărfuri. Printre prizonieri erau femei şi copii şi mulţi 
dintre aceştia au fost supuşi la cazne ca să mărturisească 
unde au fost ascunse obiectele de preţ. 

latre timp, un ofiţer spaniol care făcuse serviciul 
activ în Flandra strânse o armată de opt sute de oameni 
înarmaţi, ridica fortificaţii de pământ de-a lungul cana- 1 
luiui şi instală tunuri pentru a împiedica pe bucnnieri să 
«escape. Bucanierii atacară şi după o luptă fortificația 
căy/u în mâinile lor. Drept răzbunare, lacomul Lolonois se 


hotări să mai stoarcă câte ceva din Maracaibo şi ordonă 
flotei să se întoarcă acolo, astfel că mai multe mii de pesos 
completară prada. 

După ce petrecură mai multe săptămâni la 
Maracaibo, bucanierii ridicară pânzele cu destinaţia 
Hispaniola. Debarcară pe insula Cow şi-şi împărţiră prada. 
La încheierea socotelilor se constată că puseseră mâna pe 
suma enormă de două sute şaizeci de mii de pesos, precum 
şi pe bunuri de tot felul, astfel că, după ce fiecare pirat şi-a 
primit partea lui in bani, argint şi bijuterii, era un om 
bogat. 

In ceea ce priveşte cariera ulterioară a lui Lolonois, 
ajunge să spunem că a avut parte de un sfârşit groaznic, 
câzând în mâinile indienilor din Darien. 

Am amintit de Pierre Legrand şi de teribilul Lolonois 
ca membri marcanţi ai primei epoci, dar au existat şi alţii 
aproape la fel de vestiți, care au câştigat renume şi bogății 
în regiunile de pe continent ocupate de spanioli, ca, de 
pildă, Bartholomew  Portughezul, Kock Brazilianul şi 
Montbars Exterminatorul. De asemenea, a mai fost Lewjs 
Scot, englezul, despre care unii sunt de părere că ar fi fost. 
primul bucanier, chiar mai înainte de sângerosul Lolonois, 
care şi-a încercat norocul pe continent, când a pustiit şi a 
jefuit oraşul Camp” che. Acest nefericit oraş avea curând 
să primească pe un alt vizitator nepoftit, un olandez, 
căpitanul Mansfield sau Mansvelt, un bucanier care avea 
aspirații mai mari decât oamenii obişnuiţi ai „frăţieil”, 
pentru că visa să întemeieze o aşezare sau o colonie de 
pirați pe insula Providence din largul coastei Mosquito, 
însă a murit înainte de a-şi fi văzut visul împlinit. 

A mai fost, iarăşi, Pierre Francois, care, după ce a 
rătăcit pe mare într-o ambarcaţiune deschisă cu douăzeci 
şi şase de « tovarăşi, începu să piardă speranţa că va mai 
în- tâlni „o pradă oarecare“, aşa că se hotărî să întreprindă 
o acţiune cu totul neobişnuită, şi anume să-şi încerce 
norocul printre pescuitorii de perle de lângă Rancherias, 
lucru pe care niciun bucanier nu cutezase să-i facă. Flota 
de pescuit perle, care venea dinspre Cartagena, era 


formată din vreo douăsprezece nave, iar atunci când lucra 
în zona perlelor, era apărată de două nave de război 
spaniole. Apropiindu-se de flotă, Francois le porunci 
oamenilor săi să coboare pânzele şi să vâslească, pentru ca 
ambar- ; caţiunea lor să fie luată drept o navă spaniolă din 
Maracaibo. 

Cu o cutezanţă de necrezut, cei douăzeci şi şapte de 
bu- canieri au vâslit paralel cu nava de război mai mică, 
„Vice- amiraluli%, corabie înarmată cu opt tunuri şi având 
la bord şaizeci de oameni înarmaţi până în dinţi, şi îi ceru 
să se predea. Spaniolii începură lupta, dar în ciuda 
superiorității lor în oameni şi în armament, au fost înfrânți 
de bu- canieri. Până acum, acţiunea izbutise mult mai bine 
decât îşi putuseră închipui, dar Pierre era unul din oamenii 
care nu ştiu când trebuie să se oprească. In loc să plece cu 
noua sa corabie, cu prizonierii şi prada de perle, evaluate 
de spanioli la suma enormă de o sută douăzeci de mii de 
pesos, temerarul bucanier încercă să captureze şi cealaltă 
navă de război, mai mare, dar în această acţiune 
nebunească fu înfrânt, pierdu toată prada şi fu bucuros să 
scape cu viaţă. 

Tortuga era un loc mult prea potrivit din toate 
punctele de vedere pentru a servi drept cartier general al 
bu- canierilor ca să fie vreme îndelungată lăsată în pace de 
spanioli. Ei au atacat-o în nenumărate rânduri, omorând 
sau izgonind pe toţi francezii şi englezii, dar aceştia 
reveneau mereu. În cele din urmă, totuşi, hărţuiţi, bucani- 
erii se hotărâră să caute un adăpost nou, unde nu numai să 
fie feriţi de atacuri, ci şi unde să-şi poată vinde prada, să 
se îmbete şi, atunci când îşi vor cheltui toţi banii, să 
găsească o altă corabie cu care să navigheze. Un 
asemenea loc I-au găsit în Jamaica, unde, la capătul unei 
limbi înguste de pământ, se ridica orăşelul Port Royal, care 
corespundea exact necesităţilor lor. 

Câţiva ani mai înainte, în 1655, Jamaica fusese 
cucerită de la spanioli de către Penn şi Venables, dar noii 
colonişti se pomeniră într-o situaţie întrucâtva precară. 
Totuşi, având alături câteva sute dintre cei mai buni 


marinari aflaţi pe mare, coloniştii s-au simţit mai în 
siguranţă şi în curând banii şi mărfurile începură să se 
reverse în Port Royal, care deveni unul dintre cele mai 
bogate şi probabil cele mai vicioase locuri de pe faţa 
pământului. 

Cel mai celebru dintre oamenii din Port Royal, cel 
mai vestit dintre toţi bucanierii a fost Henry Morgan, fiul 
lui Robert Morgan, fermier răzeş din Llanrhymny, în Gla- 
morganshire. Povestea care a circulat în timpul vieţii sale 
şi potrivit căreia ar fi fost răpit de copil din Bristol şi. 
yândut la Barbados ca servitor era probabil neadevărată. 

De fapt, ea a servit ca bază unui proces de calomnie 
pe care Morgan I-a intentat editorului englez al lui Exque- 
meling. A câştigat procesul şi a primit două sute de lire 
despăgubiri, precum şi scuze publice. Ceea ce pare să-i fi 
deranjat mai mult decât faptul că fusese descris ca un 
adevărat monstru când era vorba de tratamentul aplicat 
prizonierilor era o variantă a povestirii de mai sus, în 
sensul că descindea dintr-o familie foarte umilă şi că a fost 
vândut pe când era copil de către părinţii săi ca să fie 
folosit ca muncitor în Barbados. 

Se pare că Morgan vizitase insula Barbados înainte 
de a-şi face apariţia în Jamaica, unde li se alătură de îndată 
bucanierilor. După ce luă parte, într-o funcţie neînsemnată, 
la mai multe expediţii de-a lungul coastei Hondurasului, 
navigă în susul fluviului San Juan cu o flotă de bărci pentru 
a ataca Granada, care a fost prădată şi incendiată. 

Când sir Thomas Modyford fu făcut guvernator al Ja- 
maicăi, el se dovedi un foarte apropiat prieten al buca- 
nierilor. In 1666, el îl însărcină, ca să spunem aşa, pe 
căpitanul Edward Mansfield, pe atunci bucanierul de 
frunte, să cucerească Curacao. In această expediţie, 
tânărului Henry Morgan i s-a încredinţat pentru prima 
oară comanda unei nave. 

După ce luară Santa Cătălină de la spanioli, bucani- 
erilor începură să le meargă lucrurile pe dos. Mansfield fu 
prins şi executat, iar Henry Morgan fu ales „amiral“ în 
locul său. Concentrând o flotă mică de zece nave solide pe 


care se aflau cinci sute de pirați, noul comandant se 
îndreptă spre Cuba, unde debarcară şi străbătură pe jos o 
distanţă considerabilă, până la oraşul Puerto Principe. 
Localitatea aceasta era atât de departe de mare, încât 
până atunci nu mai primise nicio vizită a „Fraţilor coastei“. 
Ea fu cucerită şi jefuită curând şi i s-ar fi dat foc dacă nu 
ar fi oferit o mie de boi tăiaţi. 

Următoarea acţiune a lui Morgan a fost extrem de 
riscantă : să ia prin surprindere şi să atace oraşul fortificat 
Porto Bello, unde, auzise el, se pregăteau trupe care să 
atace Jamaica. Cum era de aşteptat ca Porto Bello să fie o 
treabă grea, bucanierii francezi au refuzat să participe la 
acţiune şi au dezertat. 

Navigând până la câteva mile de oraş, Morgan 
ancoră şi lâ ora trei în dimineaţa următoare îşi debarcă 
oamenii cu luntrile. Trei forturi apărau oraşul. Primele 
două au opus doar o slabă rezistenţă, dar cel de-al treilea, 
comandat de guvernator ul spaniol personal, se comportă 
vitejeşte. Ia cele din urmă. englezii construirá vreo zece 
scări destul de late ca trei sau patru oameni să poată urca 
odată. Fără să dea cel mai mic semn de milă sau cruţare, 
Morgan sili un număr de preoţi şi călugăriţe să transporte 
aceste scări şi să le proptească de ziduri. Multe din aceste 
„feţe bisericeşti“ au fost împuşcate de spanioli, care s-au 
apărat vitejeşte, dar, când a fost ucis guvernatorul însuşi, 
fortăreaţa căzu. Bucanierii intrară în oraş şi-l pustiiră, 
recurgând la torturi de neînchipuit pentru a-i sili pe 
locuitori să le arate locul unde erau ascunse comorile lor. 

Acestea, potrivit relatării lui Exquemeling. Dacă este 
să dăm crezare propriului raport oficial al lui Morgan cu 
privire la acţiune, oraşul şi bastioanele au fost lăsate „în 
aceeaşi stare bună în care le găsiseră“, iar spaniolii au fost 
atât de bine trataţi, incit „mai multe doamne de vază şi alţi 
prizonieri cărora li s-a dat voie să se ducă în tabăra 
preşedintelui au refuzat, sgunând că sunt acum prizonierii 
unui om ales, care se poartă mai frumos cu ei decât îşi 
închipuie că s-ar putea purta preşedintele, aşa că au rămas 
cu ei de bunăvoie până când au plecat“. 


La întoarcerea sa în Port Royal, Morgan a fost bine 
primit de guvernatorul Modyford, deşi depăşise cu mult 
prevederile însărcinării sale. Probabil, prada enormă pe 
care o adusese a avut darul de a domoli mânia 
autorităţilor. In orice caz, banii au fast cheltuiţi curând şi 
Morgan dădu de veste că toţi cei care doresc să mai 
lucreze sub ordinele sale urmează să se întâlnească cu el 
pe insula Covv, unde Morgan sosi în ianuarie 1669, pentru 
a găsi un mare grup de bucanieri care îl aşteptau. Aici, el 
oferi un banchet ofiţerilor săi pe marea sa fregată 
„Oxford“, dar în timpul petrecerii nava făcu explozie şi 
scăpară numai puţini, printre care şi Morgan însuşi. 

Totuşi, accidentul nu a contramandat acţiunea în 
vederea căreia se făcuse apelul, adică o altă incursiune 
împotriva oraşului Maracaibo, şi aşa destul de greu 
încercat până atunci. Morgan îşi făcu drum prin canalul 
îngust cil lacului, localitatea fu cucerită curând şi vreme de 
cinci saptămâni urmă obişnuita operaţie de torturare a 
nefericiţilor prizonieri, cu „ucideri, tâlhării, siluiri şi alte 
asemenea ticăloşii“. 

Morgan se reîntoarse la Port Royal cu o pradă imensă 
şi din nou guvernatorul îl mustră pentru faptul că a depăşit 
instrucţiunile date, încredinţându-i în acelaşi timp o nouă 
sarcină : aceea de a înjgheba o flotă puternică, de a ieşi în 
larg şi de a aduce cât mai multe pagube navelor, araşe-r 
lor, depozitelor sau magazinelor spaniole. Se spera că 
aceste măsuri tari vor domoli atacurile sporite ale 
spaniolilor împotriva navelor engleze de-a lungul coastei 
de nord a insulei Jamaica. 

Fără îndoială, misiunea dădea o aparenţă mai 
respecta-! bilă unei acţiuni care, de fapt, nu era altceva 
decât un act de piraterie curată, şi este semnificativ că 
documentul se încheia cu următoarele instrucţiuni 
„Deoarece nu există o altă modalitate de plată pentru 
încurajarea flotei, toate bunurile şi mărfurile care vor fi 
obţinute în cursul acestei expediţii vor fi împărţite între 
oameni în conformitate cu legile lorw. 

Expediția se dovedi a fi o încoronare a carierei lui 


Morgan. Ei au navigat spre istmul Darien, unde un 
detaşament puternic debarcă la gura râului Chagres, iar 
fortul San Lorenzo fu atacat şi cucerit. Morgan lăsă în fort 
o garnizoană care să-i acopere retragerea, apoi cu o mie 
opt sute de oameni îmbarcaţi pe o flotă de luntri porni în 
susul râului la 9 ianuarie 1671. Marşul peste istm prin 
jungla tropicală a fost extraordinar de dificil, cu atât mai 
mult cu cât spaniolii avuseseră grijă să îndepărteze sau să 
distrugă toate proviziile, astfel încât bucanierii, care se 
aşteptaseră să găsească merinde pe drum, erau aprope 
morţi de foame când în a şasea zi de marş au dat peste un 
hambar plin cu porumb. In seara celei de-a noua zile, 
oamenii istoviţi prinseră curaj, căci un cercetaş îi informă 
că a văzut turla unei biserici din Panama. 

Morgan, cu acea străfulgerare de geniu original care 
îi adusese succese în atâtea rânduri, atacă oraşul dintr-un 
loc neaşteptat, astfel că toate tunurile spaniolilor se aflau 
îndreptate în altă parte, iar spaniolii au fost siliţi să 
procedeze întocmai cum dorise Morgan, şi anume să iasă 
afară din fortificaţii şi să lupte cu el în câmp deschis. 

Inamicul începu atacul mânând o cireadă de mai 
muHe sute de tauri cu intenţia de a-i pune pe fugă pe 
bucanieri înainte de a ataca, dar acest plan ingenios dădu 
greş pentru că animalele speriate se întoarseră şi dădură 
iama prin cavaleria spaniolă, aliniată pentru luptă, 
pricinuind o zăpăceală de nedescris. Bătălia ţinu două ore 
între bravii apărători şi nu mai puţin bravii, dar aproape 
sleiţii bucanieri. Când, în cele din urmă, spaniolii cedară şi 
o luară la fugă, bucanierii erau prea obosiţi pentru a-şi 
fructifica succesul, ceea ce le-a dat inamicilor timpul 
necesar să transporte o mare cantitate de odoare 
bisericeşti şi alte lucruri de preţ din oraş pe bordul unui 
vas. 

De îndată ce oraşul fu ocupat, Morgan îşi strânse toţi 
oamenii şi le interzise strict să bea un strop de vin, spu- 
nându-le că, potrivit informaţiilor secrete pe care le are, 
tot vinul fusese otrăvit de către spanioli înainte de a părăsi 
oraşul. De fapt, nu a fost decât un şiretlic, menit să-i 


împiedice pe oameni să se îmbete şi să cadă pradă 
inamicului, cum se întâmplase atât de des în decursul unor 
atacuri anterioare ale bucanierilor. Bucanierii începură să 
prade oraşul, care avea multe străzi largi, cu case 
frumoase construite din cedru. Nu se ştie din ce motiv, 
izbucni un incendiu şi în scurtă vreme o mare parte a 
oraşului fu arsă până în temelii. Nu s-a putut afla niciodată 
dacă focul a fost pus din ordinul lui Morgan sau al 
guvernatorului spaniol. In următoarele trei săptămâni, 
bucanierii au ocupat întregul oraş şi au început să-şi 
petreacă timpul  iăcând Incursiuni în regiunea 
înconjurătoare, în căutare de pradă şi prizonieri. După 
care au luat calea îndărăt peste istm, luând cu ei un şir de 
două sute de măgari de samar încărcaţi cu aur, argint şi 
bunuri de preţ de toate felurile, Împreună cu un mare 
număr de captivi. 

Când s-au înapoiat la Chagres, prada a fost împărţită, 
nu însă fără multă ceartă, pentru că marinarii de rând 
susțineau că au fost înşelaţi şi că li s-a dat mai puţin decât 
il se cuvenea. In timp ce se sfădeau astfel, Morgan se 
furişă în corabia sa cu cea mai mare parte a prăzii, lăsân- 
du-l pe credincioşii săi colaboratori fără hrană sau 
ambarcaţiuni şi cu numai zece lire pe cap de om ca parte 
din pradă. 

Când sosi acasă, Consiliul din Jamaica hotărî prin vot 
să-i mulţumească lui Morgan pentru succesul expediției 

— aceasta în ciuda faptului că doar cu câteva luni 
mai înainte fusese semnat un tratat la Madrid între Spania 
şi Anglia în sensul „curmării prădăciunilor şi instaurării 
păcii“ în Lumea Nouă. 

Auzind despre distrugerea oraşului Panama, guvernul 
spaniol protestă energic pe lângă Carol al II-lea, cu 
rezultatul că, în aprilie 1672, Morgan a fost adus în ţară ca 
prizonier pe fregata „Bun Venit“ pentru a fi judecat pentru 
piraterie. Totuşi, niciun judecător şi niciun juriu nu cuteza 
să-i condamne pe omul care tocmai atunci devenise eroul 
popular al ţării. Ar fi fost un lucru la fel de Imposibil ca şi 
acela de a-l condamna pe Drake după călătoria sa în jurul 


lumii. Regele, al cărui favorit era, I-a făcut cavaler şi I-a 
trimis înapoi în Jamaica, nu ca prizonier, ci ca 
viceguvernator al insulei. 

Totuşi, jefuirea oraşului Panama fusese o chestiune 
serioasă şi autorităţile erau alarmate că se îngăduise ca 
lucrurile să meargă prea departe. Lordul Baughan fu 
trimis ca guvernator în Jamaica cu ordine stricte de a-i 
suprima pe bucanieri. Bineînţeles, ajutorul lui urma să fie 
noul viceguvernator. Hotărârea de a transforma un tâlhar 
într-un poliţist a avut rezultate frumoase şi se pare că 
Morgan şi-a îndeplinit noile îndatoriri cu loialitate. El 
deveni un om de vază în Jamaica şi un foarte bogat 
plantator, rămânând până la moarte membru senior al 
Consiliului şi comandant-şef al armatei insulei. Spre 
deosebire de cei mai mulţi de teapa lui, sir Henry a murit 
în patul său în 1688 şi a fost înmormântat în biserica 
Sfânta Ecate- rina din Port Royal. 

Succesul expediției în Panama stârnise imaginaţia 
întregii „frăţii44 şi membrii ei şi-au îndreptat gândurile 
spre posibilităţile de îmbogăţire în Oceanul Pacific. 
Inspirația aceasta a dus la o a doua eră, în timpul căreia 
bucanierii au ajuns la apogeul prosperității şi puterii lor. 

Autorităţile din patrie  publicaseră mai multe 
proclamaţii oferind iertare piraţilor dacă se vor lepăda de 
rele şi se vor cuminţi, devenind cetăţeni paşnici, dar 
amenin- ţând cu pedepse crunte pe cei care refuzau oferta. 
Unii pirați s-au predat, însă mulţi, ticăloşii cei mai înrăiţi, 
au preferat să-şi vadă de treabă mai departe. Intre timp 
avu loc o schimbare radicală de atitudine faţă de bucanieri 
din partea comercianților şi plantatorilor din Jamaica, care 
îi sprijiniseră altă dată. Până atunci, ei îi încurajaseră pe 
pirați în toate chipurile posibile, acum însă începeau să-şi 
dea seama că nu mai poate prospera niciun fel de comerţ 
regulat atâta timp cât bucanierii continuau jaful în Marea 
Antilelor. 

Prima expediţie în Pacific porni din Port Morant, 
Jamaica, în ianuarie 1680. Printre conducători erau 
bucanieri faimoşi ca Bartholomew Sharp şi John Coxon. 


Navi- gând spre Porto Bello, ei au debarcat la vreo 
douăzeci de leghe depărtare de oraş şi, după un marş 
istovitor care le-a luat marinarilor patru zile, „mulţi fiind 
slăbiţi, deoarece timp de trei zile nu mâncaseră deloc şi-şi 
zdreliseră picioarele de stânci pentru că nu aveau 
încălţăminte“, zăriră oraşul. 

Surpriza fu completă şi oraşul fu capturat şi jefuit în 
scurtă vreme ; piraţii se grăbeau deoarece aflaseră că s-ar 
apropia puternice întăriri spaniole. Fiecare participant la 
această acţiune a căpătat câte o sută de pesos. Inapoindu- 
se în grabă la corăbiile lor, bucanierii au navigat spre nord, 
la Boca del Toro, unde au carenat corăbiile şi au luat apă. 
Aici au fost întâmpinați de un detaşament condus de 
Richard Sawkins şi Peter Harris, „bravul şi voinicul 
soldat“. In aprilie debarcară pe istmul Darien şi începură 
marşul spre Pacific, oprindu-se în drum numai pentru a 
ataca şi cuceri orăşelul Santa Maria. 

Era foarte cald şi se mergea anevoie, ceea cc, 
probabil, explică în mare măsură certurile care au avut loc 
între comandanţi. Coxon, om iute din fire, s-a certat mai 
întâi cu tânărul Sawkins, pentru că era gelos din cauza 
popularității de care se bucura acesta printre pirați, apoi 
începu o altă sfadă cu Harris, sfârşitul fiind o bătaie în 
lege. 

Cuin-necum, certurile au fost aplanate şi aventurierii 
şi-au continuat drumul in josul râului îmbarcaţi în treizeci 
şi cinci de luntri, pentru ca, în cele din urmă, să iasă în 
Oceanul Pacific. Intâmplarea făcu ca ei să găsească două 
mici ambarcaţiuni spaniole ancorate, pe care le-au 
capturat şi echipat fără întârziere. Apoi, cu mica flotilă de 
două mici ambarcaţiuni cu pânze şi câteva luntri, aceşti 
exploratori temerari se îndreptară spre Panama. Pe când 
se apropiau de oraş, „în ziua de Sf. Gheorghe, patronul 
Angliei noastre“, se dădu alarma şi trei mici nave de război 
spaniole ieşiră în larg ca să-i întâmpine. Neînfricaţi, 
bucanierii se îndreptară spre navele inamice, se căţărară 
la bord şi, năpustindu-se asupra spaniolilor buimăciţi, după 
o luptă desperată, capturară cele trei nave de război. Apoi 


au atacat şi au capturat o mare corabie de război „Sfânta 
Treime“, pe care au găsit-o ancorată şi pe care căpitanul 
Sharp şi-a strămutat răniții. In felul acesta, doar în câteva 
ore, piraţii izbutiseră să treacă de la luntri la bărci, apoi la 
mici nave de război şi, în cele din urmă, deveniseră stă- 
pâni pe o mare corabie de război. In istoria bucanierilor, 
aceasta a fost, neîndoios, una dintre cele mai remarcabile 
acţiuni. 

Bucanierii erau acum în situaţia de a-şi permite 
aproape tot ce doreau pe coasta neapărată a Pacificului, 
dar arţăgosul Coxon, care fusese acuzat de laşitate în 
Panama, se certă din nou cu tovarăşii săi şi împreună cu 
un grup de alţi nemulţumiţi porni înapoi spre istm. 

Printre răsculați erau doi oameni foarte interesanti 
care au scris şi au publicat câte o relatare a aventurilor lor. 
Unul a fost faimosul bucanier şi naturalist William 
Dampier; celălalt, un chirurg, Lionei Wafer i. In cele din 
urmă, Coxon se înapoie în Jamaica şi, cu toate că lordul 
Carlisle, guvernatorul, precum şi Morgan emiseseră 
mandate de arestare împotriva lui, se pare că a reuşit într- 
atât de mult să-şi ciştige bunăvoința Consiliului, încât 
acesta l-a trimis pe urmele unui cunoscut pirat francez, 
Jean Hamlin. 

Deocamdată să urmărim soarta celorlalţi bucanieri, 
rămaşi ca să ia parte la acele „primejdioase şi îndrăzneţe 
încercări săvârşite pe coastele Mării de Miază-Zi“. 
Povestea originală, scrisă de Mr. Basil Ringrose, Gent., a 
fost publicată în 1684 şi retipărită de curând 2. 

Plecând Coxon, echipajul îl alese pe popularul 
căpitan Sawkins în calitate de comandant. Timp de mai 
multe zile în şir, ei au navigat în golful Panama, prădând 
corăbiile când acestea intrau în port, iar noaptea iăcând 
negoţ clandestin cu comercianții spanioli, prea puţin 
scrupuloşi, care veneau cu bărcile ca să le vândă hrană şi 
pulbere şi să cumpere prada valoroasă capturată pe vasele 
spaniole. 

La 15 mai, ei au pornit spre sud, ancorând nu 
departe de Puebla Nueva, unde Sawkins şi Sharp 


debarcară cu un detaşament de şaizeci de oameni şi 
porniră în marş ca să atace oraşul. De data aceasta însă, 
spaniolii erau pregătiţi : ridicaseră parapeturi şi săpaseră 
tranşee. Sawkins fu împuşcat în timp ce conducea atacul. 

Trebuia ales un nou comandant şi alegerea căzu 
asupra „marelui pictor marin şi comandant viteaz“ 
căpitanul Bartholomew Sharp. S-a hotărât să fie atacat 
Guayaquil, unde, după cum le spusese un prizonier, 
„putem să ne lăsăm argintul şi să ne umplem corăbiile cu 
aurw. 

, Mai întâi au carenat „Sfânta Treime“ la Gorgona, pe 
Insula Sharp, unde au îndepărtat tot lemnul sculptat de la 
pupă şi au reparat catargul. Ringrose aminteşte cum au 
ucis un şarpe uriaş, lung de unsprezece picioare şi gros de 
paisprezece ineii şi cum „în fiecare zi vedeam balene şi 
delfini care veneau adeseori şi se afundau pe sub corabia 
noastră. In mai multe rânduri am tras în ei, dar gloanţele 
noastre ricoşau când le atingeau trupul“. Au găsit o 
cantitate de „provizii de cea mai bună calitate“ la Gorgona 
şi mesele trebuie să fi fost foarte îmbietoare, când convivii 
găseau în farfurie iepuri de India, maimute, şerpi, stridii, 
scoici, melci sau „mici broaşte țestoase şi diferite soiuri de 
peşti!€ ! „Tot aici am prins un leneş, un animal vrednic de 
numele pe care-l poartă“, dar Ringrose nu specifică dacă a 
fost sau nu băgat şi el în oală. 

Au petrecut atât de mult timp aici, benchetuind şi îm- 
puşcând balene, încât au hotărât să renunţe la ideea de a 
ataca prin surprindere Guayaquil şi să-şi încerce, în 
schimb, norocul la Arica, recomandare foarte călduroasă 
făcută de „un bătrân care spunea că tot argintul scos din 
mine era adus aici ca să fie îmbarcat cu destinaţia 
Panama“ şi care „nu se îndoia că putem pune mâna (prăda) 
pe cel puţin două mii de lire de cap de om“. 

începu, aşadar, lunga călătorie spre oraşul chilean, 
călătorie care ie oferea prea puţine distracţii bucanierilor, 
în afară de capturarea ocazională a câte unei nave 
spaniole. Din fiecare captură luau trofeele de care aveau 

nevoie şi, de regulă, îi duceau pe prizonierii cu oarecare 
poziţie socială la bordul „Sfintei Treimi“. Unii dintre aceşti 
prizonieri erau foarte vorbăreţi şi încrezători, astfel încât 
bucanierii au cules de la ei o sumă de informaţii, din care o 
parte - dar nu cea mai mare - erau sigure. 

Unul dintre cei mai limbuţi era căpitanul Peralta, 
care, după ce a fost capturat la Panama, se pare că 
devenise un adevărat favorit pe bordul navei. In timp ce 
corabia înainta cu greu spre miază-zi, spaniolul devenise 
un fel de ghid pentru Peru şi Chile. Astfel, pe când treceau 
prin dreptul unei mici aşezări numite Tumbes, căpitanul 
Peralta îşi aduse aminte că acesta 

„a fost primul loc unde s-au aşezat spaniolii prin 
aceste părţi, după Panama... Că un preot coborâse pe țărm 
cu o cruce în mână, In timp ce zece mii de indieni îl 
priveau cu ochii mari. După ce a debarcat, din păduri 
ieşiră doi lei... Preotul le atinse spinarea cu crucea şi leii 
de îndată căzură la pământ şl se închinară crucii 

— şi, mai mult decât atât, doi tigri care au venit după 
lei au făcut la fel... Prin aceasta, fiarele le-au dat indienilor 
a înţelege superioritatea religiei creştine, pe care aceştia, 
foarte curând după aceea, au îmbrăţişat-o*! 

Tot povestindu-le asemenea basme plăcute, căpitanul 
Peralta deveni popular printre pirați şi interminabilele zile 
ale plictisitoarei călătorii spre Arica trecură mai repede. In 
cele din urmă, la 26 octombrie, ei ajunseră în largul 
oraşului, părăsiră nava şi se îmbarcară în luntri ca să 
debarce şi să atace localitatea, dar, spre „marea lor 
mâhnire şi supărare“, îşi dădură scama că plaja e înţesată 
de spanioli înarmaţi, care îi aşteptau. 

Dezamăgiţi la Ari ca, bucanierii au debarcat mai la 
sud, la La Serena, un oraş destul de mare, care se fălea cu 
cele şapte biserici ale sale. Dar şi aici, locuitorii fuseseră 
avertizaţi şi avuseseră timpul necesar să se adăpostească 
pe dealuri cu obiectele lor de preţ, astfel încât bucanierii 
au trebuit să se mulţumească cu mica pradă pe care au 
putut-o găsi, precum şi cu incendierea oraşului. 

In timp ce se îndeletniceau cu aceste lucruri, puţin a 


lipsit să-şi piardă corabia, pentru că noaptea un chilean s-a 
urcat pe un burduf din piele de măgar, a plutit până la 
„Sfânta Treime“ şi, înfundându-se sub pupă, îndesă o 
grămadă de câlţi şi de pucioasă între cârmă şi etambou, 
căreia îi dădu foc. „Oamenii noştri, alarmaţi şi buimăciţi de 
fum, alergau în sus şi în jos pe corabie, bănuind că 
prizonierii au dat foc ca să scape şi să ne nimicească“. 
Totuşi, focul a fost descoperit la timp şi stins, astfel că 
bucanierii şi-au urmat călătoria spre sud. 

în ziua de Crăciun au zărit Juan Fernandez, insula lui 
Robinson Crusoe, şi „în zorii zilei au tras salva de tun 
pentru a sărbători acest mare eveniment“. Echipajul şi-a 
omo- rât timpul vânând capre, a căror carne o sărau, şi 
umplând butoaiele cu apă. Se strângeau însă nori de 
furtună, pentru că oamenii erau împărţiţi în două tabere, 
cei care îşi păstraseră partea de pradă şi doreau să 
înconjure Capul Horn ca să se întoarcă în Indiile de Vest, şi 
cei care pierduseră tqt la jocurile de noroc şi voiau să 
rămână în Pacific. Aceştia din urmă şi-au impus punctul de 
vedere, I-au îndepărtat de la comandă pe căpitanul Sharp, 
I-au pus în fiare şi în locul lui I-au ales pe John Watling, un 
pirat bă- trân şi călit, al cărui nume îl poartă astăzi primul 
loc unde a debarcat Cristofor Columb în Lumea Nouă. 

Căpitanul Watling nu a adus noroc expediției, pentru 
că, la recomandarea sa, piraţii s-au înapoiat la Arica, unde 
au fost înfrânți în chip dezastruos. Noul comandant a 
primit un glonte în ficat şi a murit curând, iar mulţi alţii au 
fost omorâţi. 

Cei rămaşi, dintre care mulţi răniţi, au izbutit să se 
întoarcă la bărci şi să se îndepărteze de țărm tocmai în 
clipa când îşi făceau apariţia câţiva călăreţi spanioli. Din 
nefericire, cei trei felceri se îmbătaseră în aşa hal în timp 
ce se desfăşura lupta, încât nu au mai fost în stare să 
ajungă până la bărci şi au fost luaţi prizonieri. 

Nemângâiatul şi umilitul grup de bucanieri se adresă 
acum căpitanului Sharp cu rugămintea de a prelua din nou 
comanda. La început, acesta refuză, dar, după multe 
stăruinţi, „bunul şi vechiul nostru comandant consimţi“. 


Piraţii petrecură cea mai mare parte a lunii mai 
lucrând intens, iăcând transformări pe „Sfânta Treime“ în 
vederea călătoriei spre Capul Horn. Duneta fu desfiinţată, 
catargu- rile şi bompresul scurtate, iar greementul şi 
velele reparate. Prizonierilor spanioli care rămăseseră li s- 
a dat o luntre cu care să se întoarcă pe uscat şi doar câţiva 
negri şi indieni au fost reţinuţi ca să lucreze pe corabie. De 
aid înainte, cea mai mare parte a jurnalului înregistrează 
longitudinea şi latitudinea zilnică, direcţia şi forţa vântului 
şi numai din când în când capturarea unei prăzi. 

Astfel, la 10 iulie, ei zăriră o ambarcaţiune şi se 
puseră Imediat în urmărirea ei. O capturară pe la orele opt 
seara, nava dovedindu-se a fi aceeaşi „San Pedro“ pe care 
o pră- daseră cu un an înainte. De data aceasta găsiră la 
bordul ei douăzeci şi una de mii de pesos în opt lăzi de 
stejar şi alte şaisprezece mii în saci, precum şi o cantitate 
de argint. O săptămână mai târziu au prins un „barco de 
adviso“, sau o navă pentru transportul călătorilor, pe care 
se aflau un călugăr şi două femei albe. Ringrose nu ne 
spune nimic despre soarta acestora. 

A doua zi au întâlnit o mare corabie de comerţ 
spaniolă, 

pe care la început au luat-o drept o corabie de 
război trimisă în urmărirea lor. Piraţii au tras în ea o salvă 
de gloanţe de puşcă şi, din întâmplare, I-au lovit şi omorât 
pe căpitan, după care echipajul s-a predat. Corabia se 
numea „Sfintele Mătănii“ şi în pântecele ei piraţii au găsit 
argint şi monede, precum şi şase sute douăzeci de ulcioare 
de vin şi rachiu, acesta din urmă, fără îndoială, foarte bine 
primit de marinarii englezi. Au capturat, de asemenea, „pe 
cea 
° mai frumoasă femeie pe care am întâlnit-o vreodată 
în toate Mările de Miază-zi“, dar Ringrose nu ne mai 
spune nimic altceva despre ea. 

! Bucanierii au făcut o greşeală de neiertat în ceea ce 
priveşte încărcătura de pe ,»Sfintele Mătănii“. în cală, ei v 
au găsit sute de bare de ceea ce li s-a părut lor că este 
cositor şi pe care le-au aruncat peste bord, ca fiind lipsite 


de valoare. Totuşi, un om a păstrat una din aceste bare, pe 
care intenţiona să o transforme în gloanţe, iar când, în cele 
din urmă, s-a înapoiat în Anglia, un giuvaergiu a constatat 
vcă este argint masiv. S-a calculat că argintul pe care 
neştiutorii  bucanieri îl arunCciseră peste bord 
trebuie să ti valorat mai mult de o sută cincizeci de 
mii de lire... 

Toţi prizonierii, probabil şi frumoasa doamnă, au fost 
îmbarcaţi pe corabia „Sfintele Mătănii“, dintre catargele 
căreia unul fusese retezat, pentru ca piraţii să fie siguri că 
nu va ajunge în port prea curând ca să dea alarma, şi apoi 
li s-a îngăduit să plece unde vor şi unde pot. 

Următoarea vizită a bucanierilor a fost pe insula 
Plata ca să strângă capre, dar aceste animale şirete aveau 
o memorie bună şi nu se lăsau prinse. Vizita pe această 
insulă nu a fost prea izbutită sau fericită şi din alte puncte 
de vedere. Ringrose scrie : „Aici, timonierul nostru, James 
Chappel, s-a duelat cu mine pe țărm“. încă o dată autorul 
jurnalului ne stârneşte curiozitatea şi uită să menţioneze 
rezultatul acestui duel în învălmăşeala clipelor care au 
urmat, pentru că, „în seara acestei zile, sclavii noştri s-au 
înţeles să ne taie pe toţi în bucăţi şi să nu cruţe pe niciunul 
când vom fi cufundaţi în somn“. Somnul trebuia să fi fost 
foarte adânc, pentru că, urmează el, „după socotelile lor, 
această noapte le oferea cel mai bun prilej, întrucât eram 
cu toţii beţi“, probabil datorită rachiului capturat pe 
„Sfintele Mătănii“. Din fericire, păgânul căpitan Sharp era 
treaz şi descoperi complotul la timp. El bănui că cei care 
pusese la cale uneltirea era un indian numit Santiago, 
capturat la Iqueque, care, brusc, a sărit peste bord şi a 
început să se îndepărteze înnot, dar „a fost împuşcat în 
apă de căpitanul nostru şi astfel pedepsit pentru trădare“. 
După acestea, toate s-au rezolvat paşnic; „cei- laţi au 
aruncat vina pe sclavul acela şi cu asta s-au încheiat toate, 
noi nemaidorind să cercetăm mai adânc chestiunea“ ; fără 
îndoială, piraţii erau cât se poate de bucuroşi să-şi reia 
somnul. 

Bucaftierii se îndreptară acum spre Capul Horn. Ia 


drum spre periculoasa strâmtoare, puţin a lipsit ca ei să 
eşueze pe nişte stând. Au capturat un tânăr din [ara 
Focului care venea spre ei într-o luntre în care ardea un 
foc ; bărbatul şi femeia care se aflau cu el au sărit în apă, 
iar „în timp ce-i urmăreau, oamenii noştri l-au împuşcat 
din greşeală pe bărbat“, dar femeia a scăpat. Tânărul, ele 
vreo .optsprezece ani, era solid, dar nu prea arătos şi avea 
ochii saşii. Ringrose era încredinţat, după comportarea lui, 
că este mâncător de oameni. 

In timp ce „Sfintele Mătănii“ se apropia de Capul 
Horn, vremea se strică, începură furtuni şi viscole vio-” 

lente şi piraţii fură împinşi mult spre sud. Nu găsim 
nimic vrednic de reţinut până la data de 7 decembrie, 
când, după cum scrie Ringrose, „destoinicul nostru 
comandant, căpitanul Sharp, află din surse sigure că în 
ziua de Crăciun tot echipajul sau cel puţin o mare parte 
din el avea de gând să-i împuşte, profitând de faptul că, cu 
câtva timp înainte, hotărâse ca în ziua aceea să se 
petreacă. In consecinţă, ne puse să împărţim vinul între 
noi, fiind încredinţat că ei nu vor încerca să facă aşa ceva 
în stare de trezie“, lucruri foarte interesante, fireşte dar 
cam greu de urmărit. Este foarte posibil ca Ringrose să fi 
notat acestea în jurnalul său după ce-şi primise porţia sa 
de vin foarte generoasă, de trei ulcioare. 

Zilele care au urmat au fost noroase şi cu furtuni 
puternice. La 10 decembrie, „felcerul-şef a tăiat piciorul 
degerat al unui tânăr negru“, însă a doua zi bietul Beafero 
a murit şi, odată cu el, un alt negru. 

Se pare că ziua de Crăciun a trecut în linişte. „Fiind 
ziua de Crăciun, pentru a celebra această mare 
sărbătoare, tăiasem în ajun o scroafă. Scroafa o adusesem 
din golful Micoya când era doar o purceluşă de vreo trei 
săptâmâni, iar acum cântărea vreo nouăzeci de livre. Din 
carnea porcului (iusese scroafă înainte de a fi tăiată), ne- 
am pregătit masa de Crăciun. Era prima carne pe care o 
mâncam de când dădusem drumul capturilor noastre, după 
trecerea ecuatorului“. 

După încercări de nedescris, bucanierii înconjurară 


Capul Horn şi se târâră încet de-a lungul coastei 
Atlanticului de sud, până când, în sfârşit, sâmbătă 23 
ianuarie zăriră Barbados. Imbietoarea privelişte era 
sluţită însă de prezenţa uneia dintre fregatele maiestăţii- 
sale, „Richmond“, aşa că piraţii luară hotărârea de a se 
îndepărta cât mai grabnic de acele locuri. 

In ciuda acestei deziluzii, Ringrose exclamă : „Mi-e 
greu să-mi exprim nemărginita bucurie care ne-a cuprins 
în această zi când i-am revăzut pe compatrioţii noştri“. Din 
păcate, compatrioţii lui nu i-au împărtăşit emoția. 

Toate certurile şi neînțelegerile de pe bordul „Sfintei 
Treimi“ ţineau acum de domeniul trecutului. Pentru 
serviciile profesionale aduse echipajului în timpul voiajului, 
un cizmar negru fu eliberat. „De asemenea, i-am dat 
bunului nostru comandant, căpitanul Sharp, un tânăr 
mulatru ca dar din partea echipajului, ca să-i servească în 
semn de respect datorat din partea noastră, a tuturor, 
omului care a ştiut să ne scoată cu bine din atâtea pri 
mejdii“. A urmat o împărţeală generală a prăzii, care nu 
fusese încă repartizată pe oameni, pradă care s-a ridicai la 
douăzeci şi patru de pesos de om. 

La 30 ianuarie, piraţii au ajuns la Aritigua, dar nici 
acum încercările lor nu au luat sfârşit. Trimiţând la țărm o 
luntre ca să cumpere tutun şi să ceară permisiunea de a 
intra în port, au primit un refuz categoric din partea 
guvernatorului, cu toate că „gentilomii şi oamenii de rând 
din localitate erau cât se poate de bucuroşi să ne 
primească“. 

Singurul lucru care le mai rămânea obosiţilor călători 
era să se îndrepte spre Nevis, unde li s-a permis să 
debarce şi unde echipajul s-a risipit. Cum numeroşi pirați 
îşi pierduseră partea lor de pradă în jocuri de noroc, s-a 
hotărât să li se dăruiască lor corabia, iar cei care aveau 
bani s-au dus încotro au vrut. Ringrose împreună cu alţi 
treisprezece şi-au plătit dreptul de a călători la bordul 
vasului „Neguţătorul din Lisabona“, comandat de căpitanul 
Robert Porteen, şi au debarcat teferi la Dartmouth la 26 
martie 1632. Cât despre cutezătorul căpitan Sharp şi 


secundul său, John Cox, aceştia s-au întors, de asemenea, 
în Anglia, după cum spune Cox în jurnalul său 1, „pentru 
a-i prezenta regelui o descriere a descoperirilor lor“, dar, 
de fapt, pentru a fi aruncaţi în închisoare la plângerea 
ambasadorului spaniol şi judecaţi pentru piraterie. In lipsa 
vreunor dovezi directe, amândoi acuzaţii au fost achitaţi. 

Când Port Royal încetă să mai acorde ospitalitatea 
bu- canierilor, aventurierii din insule au trebuit să caute 
alte locuri unde să-şi poată vinde prada şi repara navele. 
Pentru asemenea scopuri, după Jamaica, niciun alt loc nu 
putea să le convină mai bine decât Bahama. Acest 
conglomerat de insule de toate formele şi mărimile ocupa 
o poziție excelentă pentru acţiunile piratereşti şi, 
întâmplător, avea un guvernator cât se poate de 
înţelegător în persoana lui Robert Clarke, care îşi avea 
reşedinţa pe insula New Providence. In schimbul unei 
atenţii în numerar, guvernatorul Clarke era întotdeauna 
gata să dea împuterniciri piraţilor şomeri. Numeroşi 
bucanieri care nu voiau sau nu îndrăzneau să se predea în 
Jamaica se duceau cu navele la New Providence, unde îşi 
procurau scrisori de captură pentru a răzbuna ultragii 
spaniole reale sau, de cele mai multe ori, imaginare. 

Potrivit lui Dampier *, unii guvernatori, ca acela de la 
Petit Guaves, în Hispaniola, dădeau împuterniciri în alb pe 
care căpitanii corsari le puteau completa după voie. Tot el 
declară că multe din aceste împuterniciri acordau doar 
permisiunea purtătorului să pescuiască sau să vâneze 
păsări şi animale. 

Există un document potrivit căruia un pirat care 
prăda nave spaniole, jefuia biserici şi incendia oraşe a 
putut face aceste lucruri pe baza unei împuterniciri date 
lui de către guvernatorul unei insule daneze, el însuşi un 
fost pirat. Acest document preţios, împodobit cu parafe 
înfiorate şi purtând pe el o pecete mare şi impresionantă, 
era scris în daneză. într-o zi, cineva care cunoştea această 
limbă, având ocazia sau curiozitatea să-i traducă, a 

constatat că documentul îl împuternicea pe purtător doar 
să vâneze capre şi porci pe insula Hispaniola. 

Curând luară fiinţă noi vizuini piratereşti, mai ales în 
Caroline şi în Noua Anglie, unde piraţii puteau fi 
întotdeauna siguri de o primire călduroasă şi de o plată 
onorabilă pentru prada lor. Michel Landresson, alias Breha 
2, un pirat care multă vreme făcuse prăpăd printre 
barcazele din Jamaica, obişnuia să plece la Boston ca săVşi 
vândă prada, constituită din argint, aur, bijuterii şi cacao, 
evla- vioşilor negustori din Noua Anglie, care erau 
Intotdeauna gata să profite de pe urma unui comerţ atât 
de rentabil şi bucuroşi să-i echipeze pe pirat pentru 
următoarea expediţie. Breha a propăşit timp de mai mulţi 
ani, până când, în 1686, a avut nenorocul să cadă în mâna 
spaniolilor, care l-au spânzurat împreună cu mai mulţi 
tovarăşi de-ai săi. 

Printre bucanieri se aflau fel de fel de oameni ciudaţi 
- doctori, naturalişti, criminali, poeţi şi persoane care-şi 
pierduseră averea şi titlul ; fiecare îşi găsea locul în 
această stranie adunătură. Poate că cel mai ciudat dintre 
ei a fost viitorul arhiepiscop de York, Lancelot Blackburne. 

Duşmanii săi, pentru că a avut duşmani, precum şi 
numeroşi prieteni de nădejde în cursul îndelungatei sale 
vieţi, afirmau că, în anii 1681—1682, de curând preoţitul 
Blackburne, absolvent al Colegiului Christ Church din 
Oxford, cutreiera Indiile de Vest împreună cu bucame- rii. 
Sigur este că Blackburne a plecat spre Indiile de Vest in 
16&1 şi că după întoarcerea sa în Anglia a primit suma de 
douăzeci de lire „pentru servicii secrete4'. 

Printre altele, se povesteşte că, într-o zi, un bucanier 
sosit in Anglia se interesă ce s-a întâmplat cu vechiul său 
prieten Blackburne, pentru a primi răspunsul că acum era 
arhiepiscop de York. Horace Walpole credea $au se 
prefăcea doar că dă crezare zvonului potrivit căruia 
Blackburne ar fi fost bucanier când a scris despre „veselul 
şi bătrânul arhiepiscop de York, care avea manierele unui 
om distins si, deşi fusese bucanier, era acum faţă 
duhovnicească, iar din vechea meserie nu-şi mai păstrase 


decât haremul-* *. 

De curând, sabia arhiepiscopului Blackburne a fost 
dată în dar Colegiului Christ Church şi este în prezent un 
obiect de valoare, însă oarecum dubios, fiindcă, potrivit 
tradiţiei, mare nenorocire îl aşteaptă pe cel care va scoate 
sabia din teaca ei şi, după câte ştiu, niciun membru al 
acestui vechi locaş de cultură nu şi-a asumat riscul de a 
face acest lucru. 

Oricum ar sta lucrurile, după câte sunt informat, 86te 
foarte neobişnuit ca un arhiepiscop sau chiar un episcop să 
posede o sabie, aşa că sabia de la Christ Church e posibil, 
intr-adevăr, să fi fost mânuită de bisericescul ei proprietar 
în Marea Antilelor. 

Să mi se îngăduie să reproduc aici o relatare 
atribuită .actualului arhiepiscop de Canterbury, odinioară 
el însuşi arhiepiscop de York. Arhiepiscopul Blackburne 
avea ca majordom pe faimosul tâlhar la drumul mare Dick 
Turpin. Or nu a trecut mult timp până când oamenii au 
observat că în fiecare noapte când arhiepiscopul şi 
majordomul său plecau din Bishopsthorpe, diligenţa North 
Mail era oprită şi jefuită. 

Celor care* nu au studiat amănunţit asemenea 
chestiuni li se poate părea grotesc să creadă că un om care 
pe vremuri fusese pirat sau bucanier putea să ajungă la o 
situaţie înaltă printre cărturari, cum s-a întâmplat cu 
Lancelot Blackburne. Există însă şi alte cazuri mai bine 
dovedite, printre eLe acela al unui tâlhar la drumul mare, 
John Popham, care a ajuns să fie şeful suprem al justiţiei în 
Anglia sub Iacob I. El a deţinut această funcţie timp de 
treisprezece ani, câstigânclu-şi reputaţia unui om extrem 
de sever cu deţinuţii, în special cu cei acuzaţi de tâlhărie la 
drumul mare, şi care nu prea mai puteau trage nădejde de 
a fi achitaţi atunci când erau judecaţi în faţa lui Popham *. 

O relatare pe care a înregistrat-o condeiul părintelui 
Labat, un iezuit, una din principalele autorităţi în ceea ce 
priveşte viaţa cotidiană a bucanierilor, este interesantă 
pentru lumina pe care o aruncă asupra curioasei 
preocupări religioase care se manifesta adesea până şi la 


cei mai sălbatici dintre aceşti aventurieri ; este un 
fenomen surprinzător, pe care l-am mai întâlnit şi care va 
mai apărea în forme ciudate în relatările despre piraţii 
secolului al XVIII-lea. Labat, care a prosperat spre sfârşitul 
secolului al XVIII-lea, era un preot jovial, care lega 
prietenii peste tot unde se ducea şi cu tot felul de oameni. 
Nutrea o puternică afecţiune pentru bucanierii din Indiile 
de Vest, cu toate că, în general, îi menţionează cu numele 
mai puţin ambiguu de pirați. 

In relatare se menţionează că un oarecare căpitan 
Daniel, pirat, pomenindu-se lipsit de provizii, a ancorat 
într-o noapte în largul unor insule mici situate la sud de 
Hispaniola, numite Saintes. A debarcat un detaşament 
care, fără să întâmpine nicio opoziţie, a pus stăpânire pe 
casa preotului. Preotul a fost dus împreună cu ai săi pe 
vasul lui Daniel, în timp ce piraţii scotoceau gospodăria în 
căutare de vin, rachiu şi pui de găină. Intre timp, căpitanul 
Daniel se gândi că nu ar fi rău să se oficieze slujba 
liturghiei la bordul vasului său, spre folosul spiritual al 
echi- pcijului. Cum bietul preot nu a cutezat să refuze, au 
fost trimişi oameni care să aducă sfintele daruri şi s-a 
improvizat un altar sub un cort la pupă. Liturghia începu 
cu o salvă de artilerie, urmând alte salve la diferite 
momente ale ei : Sanctus, Elevatio, Benedictio şi după 
aceea Exau- diat, slujba încheindu-se cu o rugăciune 
pentru rege, urmată de un „Vive le Roi !” rostit viguros de 
bucanierii strânşi pe bord. 

Un incident nefericit strică întrucâtva această 
ceremonie. Unul dintre bucanieri adoptă o atitudine 
indecentă în timpul Elevaţiei şi, fiind dojenit de căpitan, 
răspunse printr-o înjurătură cumplită. Cât ai clipi din ochi, 
Daniel scoase pistolul şi-l împuşcă în cap, jurând că va 
proceda la fel cu toţi cei care nu vor arăta respectul 
cuvenit faţă de cele sfinte. 

Glontele fusese tras din apropierea preotului, care, 
bineînţeles, se sperie grozav, dar căpitanul Daniel, întor- 
cându-se către el, îi spuse : „Nu te speria, părinte, este un 
ticălos care nu-şi cunoaşte datoria şi l-am pedepsit ca să-i 


învăţ minte“. „Metodă cât se poate de eficace - observă 
Labat - de a-l împiedica de a mai face o asemenea 
greşeală“. Trupul mortului a fost aruncat în mare, iar 
preotul fu răsplătit pentru predică dându-i-se mai multe 
daruri de preţ, printre care şi un sclav negru. 

Ultima apariţie a bucanierilor a fost semnalată în 
1697. Războiul dintre Franţa, pe de o parte, şi Spania şi 
Anglia, pe de alta, continua încă. Le Sieur de Pointis, Jean- 
Bernard Desjeans !€, fusese trimise în larg de regele 
Franţei în fruntea unei flote puternice ca să atace 
Cartagena, în Columbia. Ducasse, guvernatorul portului 
francez din Hispaniola, prieten şi complice al bucanierilor, 
primi ordinul să-i strângă pe toţi piraţii ca să lupte sub 
comanda lui de Pointis. 

La 18 martie, flotele combinate ale regelui şi ale 
piraţilor plecară de la Capul Tiburon şi la 13 ale lunii 
următoare ancorau la două leghe est de Cartagena. 
Contingentul piraţilor, cuprinzând şase sute cincizeci de 
oameni, era comandat de Ducasse, pentru că echipajul 
refuzase să asculte pe trufaşul de Pointis, care nu căuta 
câtuşi de puţin să-şi ascundă disprețul faţă de lăudăroşii 
săi aliaţii. 

După un bombardament de paisprezece zile, oraşul 
căzu. Bogăţiile găsite erau enorme ; după unii, se ridicau 
la douăzeci de milioane de lire sterline. începură apoi 
neînțelegerile între de Pointis şi bucanieri. Primul insista 
ca bucanierii să primească doar redusa cotă-parte în bani 
care se acorda şi trupelor regelui, în timp ce bucanierii 
cereau ca întreaga pradă să fie împărţită în mod egal între 
ei, potrivit obiceiului lor dintotdeauna. 

După multe târguieli, de Pointis consimţi să acorde 
suma de patruzeci de mii de coroane bucanierilor, care, 
dacă nu ar fi intervenit stăruitor Ducasse, ar fi provocat o 
răzmeriţă. Odată rezolvată această chestiune, amiralul 
francez îşi strânse trupele la bord şi se grăbi să plece în 
Franţa, bucuros să se descotorosească de bucanierii rebeli 
şi să scape de flota engleză, despre care se ştia că este pe 

undeva prin preajmă, în căutarea lui. 

Bucanierii plecară, nu mai puţin ostentativ, spre 
Hispaniola, dar pe drum se hotărâră să se înapoieze în 
Cartagena pentru a se despăgubi de felul mizerabil în care 
fuseseră trataţi în ceea ce priveşte partea lor de pradă. 

. Ducasse, singurul om care avea o influenţă oarecare 
asupra acestor marinari neciopliţi, erei prea bolnav ca să- 
protesteze, iar ofiţerii săi nu aveau nicio putere. In câteva 
zile, bucanierii ajunseră la Cartagena şi timp de patru zile 
în şir jefuiră oraşul, torturând pe nenorociţii locuitori 
pentru a-i face să le dea tot ce aveau şi jefuind bisericile şi 
mănăstirile de încă câteva milioane de pesos de aur şi 
argint!?. După acestea, ei se retraseră în vechea lor vizuină 
de pe insula Cow ca să-şi împartă prada. Pe drum însă îi 
ajunse pedeapsa sub forma unei flote aliate anglo-spaniole. 
Dintre cele nouă nave corsar, cele două care transportau 
cea mai mare parte a prăzii au fost capturate, altele două 
au fost făcute să eşueze pe țărm şi celelalte izbutiră cu 
chiu cu vai să scape, refugiindu-se în Hispaniola. 

Ducasse trimise o solie curţii franceze ca să se 
plângă de prostul tratament aplicat lui şi bucanierilor săi 
de către de Pointis, cerând să fie rechemat. Pentiu a face 
pace, regele îl numi cavaler de St. Louis şi trimise un 
milion patru sute de mii de franci care să fie împărţiţi între 
bucanieri. Nu mai e nevoie să spunem că cea mai mare 
parte a acestei sume nu a ajuns niciodată la aceştia, 
trecând prin prea multe rnâini pe parcurs. Odată cu 
capturarea Cartagenei, îr 1697, se poate spune că istoria 
bucanierilor a htat sfârşit. 

CAPITOLUL Ii 

PIRAȚII DIN AMERICA DE NORD 

La sfirşitul secolului al XVIII-lea, două schimbări au 
modificat din nou caracterul pirateriei. Prima a fost 
vigilenţa sporită a navelor statale în apele teritoriale, ceea 
ce, treptat, i-a obligat pe piraţii mai puţin aventuroşi să 
revină la îndeletniciri mai sociale, în timp ce corsarul nore- 

cuperabil era împins să caute noi domenii pentru a-şi 
exercita talentele. Această vigilenţă, îmbinată cu sila 
crescândă pe care o resimţeau coloniştii faţă de acţiunile 
bucanierilor, i-a făcut pe aceştia să pornească spre ape 
necunoscuta. Cealaltă schimbare consta în noile relaţii 
dintre Marea Britanie şi coloniile sale nord-americane. 

In 1696, parlamentul vota un Act al navigaţiei, care 
avea scopul de a exclude toate naţiunile, cu excepţia 
Angliei, de la comerţul cu coloniile engleze. Spania 
demonstrase deja caracterul nesăbuit al unor asemenea 
legi, dar experienţa ei nu i-a împiedicat pe englezi, 
francezi şi olandezi de a încerca să aplice măsuri 
asemănătoare. Aceste legi foloseau numai Angliei şi, 
bineînţeles, erau odioase coloniştilor americani. Astfel, de 
exemplu, Actul de navigaţie interzicea importul bunurilor 
din Răsărit în. Noua Anglie sau în oricare din plantațiile 
americane, afară de cazul când importul se făcea prin 
Anglia, ceea ce mărea enorm preţul mărfurilor. In 
consecinţă, ori de câte ori aveau posibilitatea, coloniştii 
recurgeau la cumpărături ieftine şi ilegale şi datorită 
acestui lucru a luat naştere o nouă şcoală de piraterie, 
care a înflorit extraordinar o bucată de vreme. 

Aproape imediat după Actul de navigaţie a urmat 
pacea de la Ryswick din 1697, care a pus capăt celor mai 
multe acţiuni piratereşti în Indiile de Vest, iar şaisprezece 
ani mai târziu războaiele pentru succesiune, care duraseră 
aproape o jumătate de secol, aveau să se încheie prin 
pacea de la Utreclit dintre Anglia şi Franţa. 

In felul acesta, mii de pirați nu au mai avut de lucru, 
iar vasele comerciale nu erau suficiente ca să ofere muncă 
cinstită tuturor echipajelor. Bineînţeles, unii s-au aşezat pe 
țărm, apucându-se de diferite îndeletniciri, însă sute de 
oameni dintre cei mai înrăiţi rămăseseră fără mijloace de 
trai. Urmarea a fost că ei s-au constituit în asociaţii şi au 
luat calea mării ca mai înainte, de data aceasta însă fără 
„brevete“. Aceşti desperaţi nu aveau nimic sfânt şi se 
spunea despre ei, pe bună dreptate, că „au declarat război 
tuturor popoarelor44. 


Către sfârşitul secolului al XVII-lea se practica un 
„Circuit pirateresc regulat44. Un grup de marinari echipau 
o corabie într-unul din porturile din Noua Anglie şi se 
îndreptau spre Marea Roşie, Golful Persic sau coasta Ma- 
labar. Imperiul marilor mogoli din India era pe atunci într- 
o stare de decadenţă şi anarhie şi nu dispunea de nave de 
război pentru apărare. Totuşi, un comerţ local intens se 
desfăşura cu ajutorul ambarcaţiunilor de coastă, conduse 
de „mauri44. Aceste ambarcaţiuni erau o pradă uşoară 
pentru piraţii englezi şi americani, bine înarmaţi şi 
necruţători, care le pândeau în anumite puncte fixate 
dinainte. După ce-şi umpleau navele cu pradă, mătase şi 
broderii orientale costisitoare, giuvaieruri şi podoabe de 
aur şi argint, piraţii se înapoiau în porturile Plantaţiilor, 
unde nimeni nu-i întreba nimic şi unde se găseau destui 
cumpărători In 1698, secretarul de stat căpătă, sub 
jurământ, informaţia că „Thomas Too, William Maze, John 
Ireland, Thomas Wake şi alţii, toţi cunoscuţi ca pirați care 
au să- vârşit mai multe călătorii piratereşti şi s-au înapoiat 
cu mari bogății“, locuiesc în Noua Anglie şi nu fac un 
secret din aceasta. Dealtfel, nici nu aveau vreun motiv să 
se sfiască, deoarece toţi piraţii erau de acord cu părerea 
exprimată la Tribunalul Old Bailey de Darby Mullins trimis 
împreună cu căpitanul Kidd să-i prindă pe Too, Maze şi 
Ireland. In mărturia sa el a spus că nu este un păcat atunci 
când creştinii îi pradă pe păgâni, ceea ce era în 
asentimentul tuturor piraţilor. 

Existau întotdeauna destui voluntari la Boston şi New 
York ca să formeze echipaje pentru aceste nave. In In- diile 
de Vest erau numeroase porturi sigure unde călătorii 
puteau face rost de merinde şi alte provizii. Odată trecut 
Capul Bunei Speranţe, marea insulă Madagascar oferea 
adăpost oricărui tâlhar care dorea să debarce. 

Sosind în mările Răsăritului, singurul lor risc serios 
era o întâlnire cu navele de război olandeze. Dacă se 
întâmplă să fie prinşi de una din navele Companiei engleze 
a Indiilor de Est şi duşi la una din factoriile companiei, 
erau în mod practic scăpaţi de pedeapsă, deoarece 


compania nu avea drepturi decât asupra propriilor 
salariaţi. Numai Amiralitatea putea judeca pe cei acuzaţi 
de crima pirateriei. Nici în Noua Anglie nu existau 
tribunale maritime, iar trimiterea acuzaților şi a martorilor 
în Anglia implica atâtea cheltuieli, pierdere de timp şi 
bătaie de cap încât practic niciunul dintre vinovaţi nu era 
deferit justiţiei 2. 

Dintre nenumăraţii pirați care cutreierau mările, cea 
mai mare faimă au avut-o Avery şi Kidd. 

Căpitanul John Avery, alias Henry Every, alias 
Bridgman, avea şi porecla „Ben cel Lung“. Unii admiratori 
îl descriau drept „floarea şi pilda tuturor marinarilor 
îndrăzneţi“; alţii îl denumeau „staroste al piraţilor“. Defoe 
a făcut din el eroul cărţii sale Viața, aventurile ţi faptele 
piratereşti ale capitayxului Singleton, iar o piesă populara 
scrisă despre viaţa lui în Madagascar de către Charles 
Johnson si intitulată Piratul norocos a fost jucată şi primită 
cu aplauze la Teatrul regal din Drury Lane. 

Avery s-a născut lângă Plymouth pe la 1665 şi a fost 
crescut pentru viaţa pe mare. După ce a lucrat la bordul 
unei corăbii de comerţ, a fost numit prim ofiţer pe o navă 
corsară înarmată, „Ducele“, comandată de căpitanul 
Gibson. Au plecat de la Bristol cu destinaţia Cadiz, fiind 
năimiţi de guvernul spaniol ca să lupte în Indiile de Vest 
împotriva piraţilor francezi. Timp de mai multe zile, 
„Ducele“ rămase ancorat în portul Cadiz, aşteptând 
instrucţiuni, iar marinarii neocupaţi nu prea aveau cu ce 
să-şi omoare timpul. Avery începu să stea de vorbă cu 
oamenii şi, constatând că mulţi dintre ei erau dispuşi să-i 
asculte, puse la cale o răscoală. Căpitanul şi mai mulţi 
membri ai echipajului care au refuzat să li se alăture au 
fost încărcaţi într-o barcă şi li s-a îngăduit să plece la țărm, 
în timp ce „Ducele“, rebotezat în chip loial „Carol al II- 
lea“, porni în larg sub comanda lui Avery. 

Prima lor ispravă a fost vizitarea insulei May, unde l- 
au luat pe guvernatorul portughez ca ostatic până când le- 
au fost trimise provizii la bord. Pe urmă s-au îndreptat spre 

Guineea, capturând şi jefuind trei nave engleze în- tâlnite 
în cale. După ce au furat nişte aur şi un număr de negri de 
pe cocista Guineii, au înconjurat Capul Bunei Speranţe şi 
au ajuns în Madagascar. De aici au mers mai departe spre 
Marea Roşie ca să aştepte flota din Mocha, care urma să 
sosească curând. 

In cele din urmă, flota pe care o aşteptau îşi făcu 
apariţia şi căpitanul Avery, alegând ca ţintă corabia cea 
mai mare, puse mâna pe ea după o luptă care a durat două 
ore. Nava, care se numea „Calea Tunului“, aparţinea 
Marelui Mogol. Piraţii capturară o sută de mii de pesos şi 
un număr egal de ţechini, precum şi câţiva funcţionari 
superiori de la curtea Mogolului, aflaţi în pelerinaj la 
Mecca. Potrivit unei versiuni răspândite, frumoasa fiică a 
Mogolului a fost şi ea luată prizonieră, iar Avery a dus-o în 
Madagascar, unde s-a căsătorit cu ea şi a trăit într-un fast 
regal. 

Deşi e posibil ca povestea cu frumoasa principesă să 
fi fost adăugată pentru a face plăcere cititorului 
numeroaselor cărţulii şi foi volante care pretindeau că 
povestesc isprăvile lui Avery, nu există nicio îndoială că 
piraţii au luat o pradă de o valoare imensă. 

Un rezultat neaşteptat al acestei izbutite acţiuni a 
fost acela că Mogolul, înfuriat de ofensa pe care o primise, 
a ameninţat că se va răzbuna pe Compania Indiilor de Est, 
puşti indu-i sediile. Apelul urgent al companiei către 
guvernul britanic a dus mulţi pirați la spânzurătoare, dar 
Avery a fost sortit unui sfârşit mai puţin senzaţional. 

Următoarele ştiri pe care le avem despre el sunt în 
legătură cu sosirea lui la Boston, în 1696, unde se pare că 
I-a mituit pe guvernator ca să-i lase să debarce fără piedici 
împreună cu echipajul şi prada capturată. Nu a rămas 
multă vreme la Boston, de unde a plecat în nordul Irlandei 
şi aici şi-a vândut barcazul. Echipajul s-a destrămat, 
fiecare om ducându-se unde voia cu partea lui de pradă. 
Avery a încercat să vândă o parte din diamantele sale la 
Dublin, clar nu a reuşit. Socotind că Anglia ar putea fi un 
loc mai bun pentru o asemenea tranzacţie, a plecat la 


Bideford, în Devon. Aici a trăit foarte retras, sub un nume 
de împrumut, şi, cu ajutorul unui prieten, a stabilit legături 
cu anumiţi negustori de la Bristol. Aceştia au venit să-i 
vadă, i-au primit diamantele şi câteva potire de aur, i-au 
dat un pumn de guinee pentru nevoile.sale imediate şi s-au 
înapoiat la Bristol cu mărfurile, făgăduind să-i trimită banii 
pe care îi vor obţine. 

Timpul se prelungea într-una şi negustorii de la 
Bristol nu-i trimiteau nici ştiri, nici bani şi, treptat-treptat, 
Avery începu să înţeleagă că există pirați şi pe uscat, nu 
numai pe mare. Frecventele sale scrisori adresate 
negustorilor i-au adus cel mult câţiva şilingi, pe care i-a 
cheltuit imediat ca să achite costul celor mai elementare 
necesităţi. Până în cele din urmă, când situaţia devenise 
de-a dreptul desperată, Avery se îmbolnăvi şi muri, 
„neavând asupra lui nici măcar banii din care s-ar fi putut 
cumpăra un coşciug“. Aşa a sfârşit Avery, marele pirat“, al 
cărui nume îl cunoştea întreaga Europă şi Americă şi 
despre care se presupunea că domneşte în Madagascar, 
când în tot acest răstimp el se ascundea şi murea de foame 
într-o căsuţă din Bideford. 

Probabil că cel mai celebru nume din analele 
pirateriei este acela al lui William Kidd 7. Totuşi, dacă 
reputaţia lui Kidd ar fi fost proporţională cu adevăratele 
sale isprăvi, el ar fi fost uitat de îndată ce a fost „înhăţat44 
la Wapping Old Stairs. Faima lui de pirat a fost tot atât de 
puţin meritată ca şi gloria lui Dick Turpin, faimosul rege al 
tuturor „gentilomilor tâlhari la drumul mare“, care în viaţă 
nu a fost decât un amărit hoţ de buzunare. 

Politica i-a adus lui William Kidd şi faima şi ştreangul. 
Născut la Grenock pe la 1645, tânărul căpătă o educaţie 
aleasă, tatăl său fiind, după câte se presupune, un preot 
calvin în oraşul acela portuar mic, dar cu perspective. 

Timp de mai mulţi ani de zile, Kidd a navigat ca 
marinar cinstit şi până la urmă a comandat o corabie 
engleză folosită pentru capturi în apele americane. La New 
York avea o casă frumoasă, unde trăiau soţia şi copiii lui, şi 

trebuie să fi fost un om cu stare, întrucât era proprietarul 
mai multor vase de comerţ. 

In 1695, guvernatorul din Massachusetts, contele de 
Bellomont, primi instrucţiuni din Anglia să ia măsuri 
pentru stârpirea piraţilor care bântuiau coasta Noii Anglii. 
Omul ales pentru această dificilă sarcină a fost căpitanul 
Kidd, care primi din partea regelui William al III-lea un 
brevet care îl autoriza pe „iubitul nostru prieten William 
Kidd44 să prindă anumiţi pirați, în special pe Thomas Tew 
sau Too din Rhode Island, Thomas Wake şi William Maze 
din New York, John Ireland, precum şi „pe toţi ceilalţi 
pirați, corsari şi briganzi, de orice teapă ar fi eiu. 

O asemenea acţiune nu prevestea de la început nimic 
bun, pentru că, în loc să fie plătiţi pentru munca lor, 
căpitanul şi echipajul au fost trataţi pe baza neplăcutei 
formule : „Fără pradă, nicio plată“. Cel care echipa 
expediţia nu era guvernul. Pentru navă, echipament şi 
provizii plătea o societate, fiecare membru al ei preluând o 
parte de cheltuieli şi urmând să primească un dividend din 
pradă la înapoierea vasului. Acţionarii aristocrați erau 
lordul Bellomont, lordul Orford, primul lord al Amiralității, 
lordul Somers, lordul cancelar, lordul Romney, secretar de 
stat, ducele de Shrewsbury şi alte persoane care deţineau 
funcţii importante şi de încredere. In sfârşit, şi lucrul 
acesta nu este cel mai puţin important, căpitanul Kidd 
cumpără o cotă-parte care se ridica la o cincime din total. 

Corabia lui Kidd, „Galera Aventura“, cu un echipaj de 
o sută cincizeci şi cinci de oameni, părăsi New Yorkul în 
septembrie 1696 şi timp de mai multe luni nu se mai auzi 
nimic despre ea. După aceea începură să se răspândească 
nişte zvonuri foarte urâte. In Anglia şi Massachusetts 
parveneau ştiri că, în loc de a captura navele piratereşti, 
Kidd devenise el însuşi pirat şi-şi făcea de cap în Oceanul 

Indian. Fură trimise instrucţiuni categorice lui 
Bellomont să-i aresteze pe Kidd dacă se va întoarce cumva 
în America de Nord. 

Într-o zi din iulie 1C99, Kidd se înapoie la Boston, 
unde fu imediat întemnițat de către Bellomont, care era 


unul din fondatorii societăţii, şi trimis apoi legat în lanţuri 
în Anglia pe corabia „Sfatul“ din marina regală pentru a fi 
judecat pentru piraterie. 

După ce „Aventura“ părăsise New Yorkul, Kidd 
plecase direct la Madeira după fructe şi vin, apoi făcuse o 
escală în insulele Capului Verde ca să se aprovizioneze cu 
apă. înconjură după aceea Capul Bunei Speranţe şi ajunse 
în Marea Roşie de-abia după un an de când plecase din 
America. La 20 septembrie, el a prădat un vas maur de mai 
multe baloturi de piper şi cafea şi o cantitate oarecare de 
smirnă. în continuare navigă de-a lungul coastei Carwar, 
dar nu întâlni nimic pe drum care să-i ademenească, astfel 
că echipajul începu să-i cam scape din mână. într-o zi avu 
un schimb de cuvinte cu William Moore, principalul său 
tunar, pe care-l trată de „câine păduchios“. „Dacă sunt un 
câine păduchios - replică tunarul -, apoi tu m-ai făcut să 
fiu aşa“. In loc de răspuns, Kidd apucă o găleată legată în 
fier şi îl lovi în cap pe Moore cu atâta sălbăticie, încât 
tunarul muri a doua zi. Tocmai această faptă, mai curând 
decât pirateria, l-a dus pe Kidd, în cele din urmă, la 
ştreang. 

Se pare că până atunci Kidd încercase să-şi aducă 
ordinele la îndeplinire fără prea multă energie, dar după 
uciderea lui Moore se apucă cu adevărat de piraterie. La 
27 noiembrie se întâlniră cu „Fecioara44, pe care o 
capturară şi jefuiră. Ca pirat Kidd se dovedi mai norocos 
decât ca vânător de pirați. După ce captură mai multe nave 
mici, întâlni prada cea mai bogată dintre toate. Era 
„Neguţătorul din Quedagh“, o corabie de vreo cinci sute de 
tone plecată din Bengal cu destinaţia Surat, pe care o 
captură în largul coastei Malabar. Pe bordul corăbiei fu 
găsită o încărcătură de preţ, cuprinzând mătăsuri, 
muselină, zahăr, fier, salpetru şi aur. 

Socotind că au strâns destul ca să-şi facă o avere 
fiecare, piraţii se îndreptară spre binecunoscuta fortăreață 
a corsarilor, Madagascar. Toată prada fu debarcată de pe 
„Aventura“ şi de pe cele două nave captive şi dusă pe țărm 
pentru a fi împărţită. Kidd luă patruzeci de părţi pentru 


sine, restul fiind împărţit între cei o sută cincizeci de 
membri ai echipajului. Aici, Kidd întâlni un alt pirat, 
Culliford, care era urmărit de autorităţi, dar, în loc să-i 
aresteze, Kidd se împrieteni cu el. Băură fiecare în 
sănătatea celuilalt „bomboo“, o băutură făcută dintr-o 
varietate de lămâie, zahăr şi apă, ceea ce ne face să 
credem că cei doi pirați nu beau băuturi spirtoase, 
constituind o excepţie printre cei de teapa lor, care 
preferau rom sau rachiu. 

In cele din urmă, în septembrie 1698, Kidd plecă din 
Madagascar pe „Neguţătorul din Quedagh“, care era 
încărcat cu o mare cantitate de mărfuri, bijuterii, aur şi 
pesos. ? i 

Următorul lor popas fu Anguilla, în Indiile de Vest 
Aici, Kidd trimise pe uscat câțiva oameni, care se înapoiam 
cu vestea neplăcută că Kidd şi întregul său echipaj sunt 
urmăriți ca pirați. După spusele lui Kidd, această ştire a 
provocat „o mare consternare“ printre membrii 
echipajului. El se îndreptă de îndată spre New York cu o 
corabie mică, „Antonio“, apoi spre Noua Anglie, lăsând 
^Negutătorul din Quedagh“ la Hispaniola, cu ordinul de a 
aştepta acolo până când se va întoarce. i 

Dacă Kidd îşi închipuia că îl poate convinge pe Bello- 
monfc să-i ierte, se înşela amarnic. Scandalul luase 
proporţii prea mari şi Kidd fu arestat în momentul când 
puse piciorul pe uscat. Procesul lui avu loc la Old Bailey în 
1701. Fu găsit vinovat atât de omor, cât şi de piraterie şi Ja 
23 mai fu spânzurat la Cheiul de execuţii. 

Au fost scrise numeroase balade care au cântat 
ispră«* vile şi moartea lui Kidd ; reproducem câteva 
versuri din-« tr-tina din ele : 

BALADA CĂPITANULUI KIDD îmi spuneau toţi 
William Kidd, 

Când pluteam, când pluteam, îmi spuneau toţi 
William Kidd, 

Legea o nesocoteam, 

Căci ştiam cum să ucid. 

Ţineam biblia în mâini când pluteam, când 


pluteam, > Ţineam biblia în mâini când pluteam, 

Ţineam biblia în mâini, * 

După tata mă-ndrumam 

Şi-am ascuns-o în nisip, când pluteam, 

Vase franţuzeşti zărind când pluteam, când 
pluteam. Vase franţuzeşti zărind, 

Vase franţuzeşti zărind când pluteam, 

Am sărit asupra lor 

Şi le-am înhăţat de zor, când pluteam. 

Aur nouăzeci de drugi când pluteam, când 
pluteam, Aur nouăzeci de drugi când pluteam, 

Aur nouăzeci de drugi Şi dolari mai mulţi 
aveam, 

Bogăţii fără de număr când pluteam. 

De curând, un număr de mărturii noi privitoare la 
acţiunile lui Kidd în Marea Roşie acu fost descoperite de 
domnul Basil Lubbock în jurnalul unui bătrân marinar aflat 
în posesia sa. Ele dovedesc că Kidd a comis acte de 
piraterie mai devreme decât se ştia până acum. Datorită 
amabilităţii domnului Lubbock, pot reproduce mai multe 
extrase lungi din acest jurnal în Anexa a V-a, ortografia 
neobişnuită a povestitorului Edward Barlow fiind păstrată 
intactă. 

Am vorbit în mod special despre doi pirați faimoşi, 
Avery şi Kidd, dar au fost şi alţii deopotrivă de isteţi care 
nu s-au bucurat de aceeaşi popularitate. După cum s-a 
observat, piratul obişnuit nu căuta notorietate ; el era 
mulţumit dacă îşi putea obţine prada şi dacă se retrăgea, 
uitat de toţi, ca să-şi cheltuiască câştigurile în chipul în 
care dorea şi nu ţinea deloc ca isprăvile sale să facă zarvă 
în lume. In consecinţă, am fi ştiut foarte puţin despre viaţa 
şi faptele acestor oameni dacă nu ar fi existat un anume 
căpitan Charles Johnson, care a scris o carte despre ei. Nu 
trebuie să uităm că sfârşitul secolului al XVII-lea şi 
începutul celui de-al XVIII-lea, perioada când a trăit 
Johnson, a marcat poate apogeul pirateriei. Cu alte 
cuvinte, piratul de atunci corespundea cel mai mult 
concepţiei populare despre ceea ce trebuia să fie un pirat. 


Fâimoasa carte a lui Johnson a apărut în 1724, fiind 
publicată de Ch. Rivington, la The Bible and Crown, în St. 
Paul's Churchyard. In 1890, întreprinderea lui Rivington a 
fost cumpărată de editorii acestei cărţi, iar emblema lui, o 
coroană deasupra unei biblii, mai este încă 
iln posesiunea firmei. 

Pagina de titlu conţine ţgpste doua sute de cuvinte, 
dar, eliminând  „intercalările'comentariile căpitanului 
Johnson, ea arată astfel : 

Istorie generală a tilhăriilor şi crimelor comijt* 
de cei mai vestiți pirați, precum şi a obiectivelor, 
disciplinei şi conducerii lor de la prima apariţie şi 
stabilire pe insula Protideiire, in 27/7, pină în acest 
an, 1724. 

Cu privire la autor n-au ieşit la iveală niciun fel de 
informaţii, dar este sigur că, oricine ar fi fost, cunoştea 
îndeaproape comportarea piraţilor. S-a spus că naraţiunea 
lui este alcătuită mai curând din născociri decât din fapte, 
dar în ultima vreme s-a dovedit că Johnson era un om 
cinstit şi că nu e cazul să punem la îndoială ceea ce ne 
spune. Sunt temeiuri serioase să presupunem că autorul a 
fost sau fusese pirat înainte de a-şi scrie cartea, în care caz 
nu-i nicio îndoicilă că a socotit prudent să se ascundă 
îndărătul unui pseudonim. 

A existat un căpitan Charles Johnson din marina 
regală care a fost însărcinat de sir Thomas Lynch să-i 
prindă pe piratul Hamlin de pe „Amăgitoarea“ şi pe alţi 
pirați din Jamaica în 1682. Dacă Johnson era atunci numai 
de douăzeci şi şase de ani, ceea ce este puţin probabil, el 
ar fi avut şaizeci şi opt de ani când a fost publicată Istoria, 
în 1724, astfel îneât, deşi ipoteza nu este imposibilă, 
dovezile că el ar fi fost autorul ei necunoscut sunt extrem 
de puţine. 

Exemplarele din Istoria piraților au fost până de 
curând foarte greu de obţinut, întrucât primele ediţii au 
devenit foarte rare, dar în ultimii ani lucrarea a fost 
reeditată de mai multe ori. 

Ar fi cu neputinţă să prezentăm aici fie măcar şi un 


rezumat al vieților tuturor eroilor lui Johnson. Va trebui să 
ne mulţumim cu două din ele, una a lui Roberts şi a doua a 
lui Misson, pentru că acesta, prin caracterul său şi 
scopurile pe care le-a urmărit, a fost unic în felul său. 

Căpitanul Bartholomew Roberts, ca atâţia alţi pirați, 
a fost galez, fiind născut în apropiere de Haverfordwest, în 
Pembrokeshire ?. 

Roberts s-a distins printre tovarăşii săi prin mai 
multe lucruri. In primul rând, el nu bea decât ceai, fiind 
astfel aproape singurul abstinent dintre piraţii de care 
avem cunoştinţă. Pe de altă parte, era un om «are ţinea la 
o disciplină severă. Pe “ordul tuturor navelor sale, 
luminile trebuiau stinse la opt seara ; dacă cineva din 
echipaj dorea să mai bea câte ceva după acea oră, avea 
voie să o facă numai pe puntea deschisă. Totuşi, în ciuda 
tuturor  străduinţelor  sale,.acest  zelos apostol al 
abstinenţei nu a reuşit să suprime băutura cu desăvârşire. 

Nu permitea nici unei femei să urce pe navele sale, 
iar potrivit unui regulament pe care l-a impus, orice 
marinar care aducea pe bord o femeie deghizată 
bărbăteşte trebuia să fie pedepsit cu moartea. De 
asemenea, nu permitea să se joace cărţi sau zaruri pe bani, 
pentru că era foarte pornit împotriva jocurilor de noroc. 
Fiindcă respecta cu severitate duminica, le îngăduia 
muzicanţilor să se odihnească în ziua a şaptea. Lucru bun 
dealtminteri, pentru că funcţia de muzicant pe un vas 
corsar nu era o sinecură ; fiecare pirat avea dreptul să 
ceară un cântec la orice oră din zi sau din noapte. Avea 
obiceiul să instaleze gărzi care să protejeze pe toate 
femeile captive, deşi există bănuieli puternice că era 
întotdeauna o mare întrecere între indivizii cei mai dubioşi 
de pe corabie când era vorba ca cineva să fie numit 
gardian al unei captive frumoase. La bordul vasului nu 
erau permise  încăierările. Toate certurile trebuiau 
rezolvate pe țărm, dueliştii stând cu spatele unul la 
celălalt, înarmaţi cu pistolul şi pumnalul, după cum 
obişnuiau piraţii. 

In ţinută de campanie, Bartholomew, oricât de ciudat 
s-ar părea, devenea un fel de crai al piraţilor. Bărbat 
brunet şi înalt, purta vestă şi pantaloni din stofă splendidă 
de damasc, o pană roşie înfiptă în bonetă, un lanţ de aur în 
jurul gâtului cu o mare cruce de diamante care atârna de 
el, o sabie în mână şi două perechi de pistoale prinse de 
capătul unei eşarfe de mătase aruncate peste umăr. 

Primele ştiri pe care le avem despre el sunt din 
timpul când naviga de la Londra, în noiembrie 1719, ca 
proprietar al navei „Prinţesa“, destinată transportului de 
sclavi negri, având ca destinaţie coasta Guineii, pentru a 
face o încărcătură cinstită de „fildeş negru“ la Anamaboe. 
Aici, vasul său a fost capturat de un alt galez, piratul 
Howel Davis. Neexistând alternativă, Roberts intră în 
rândul piraţilor şi în scurtă vreme se descurcă la fel de 
bine în această meserie ca oricare din ei. 

Când, în cursul unei acţiuni, căpitanul Davis muri, se 
tinu un consiliu pentru completarea postului vacant de 
comandant. Erau mai mulţi candidaţi, toţi oameni „vioi şi 
activi“, distinşi cu titlul de „lprzi“, cum ar fi Sympson, 
Âshplant, Antis şi alţii. Unul din aceşti „lorzi“, numit 
Dennis, l-a propus pe Roberts într-o cuvântare care 
conţinea un avertisment interesant, precum şi o explicaţie 
nu mai puţin interesantă : „Dacă un căpitan devine în- tr- 
atâta de insolent îneât trece peste regulament de fiecare 
dată, atunci, jos cu el ! După ce va muri, acesta va fi un 
avertisment pentru urmaşii săi cu privire la consecinţele 
fatale pe care le poate avea orice abuz de putere“. După ce 
rosti aceste cuvinte de prevenire, „lordul Dennis“ continuă 
: „Totuşi, sfatul meu este ca, citita timp cât suntem treji, să 
ne fixăm alegerea asupra unui om curajos şi priceput în ale 
navigaţiei, un om care prin sfaturile şi bravura sa pare să 
fie cel mai capabil când este vorba să apere republica şi să 
ne păzească pe noi împotriva primejdiilor şi furtunilor unei 
stihii schimbătoare şi împotriva urmărilor nenorocite ale 
anarhiei ; şi un asemenea om, după câte socotesc eu, este 
Roberts. Un om, cred, vrednic în toate privinţele de stima 
şi respectul vostru“. 


Propunerea a fost primită cu aplauze, cu un singur 
vot contra, acela al „lordului“ Sympson, care sperase că va 
fi ales el şi care părăsi adunarea posac, murmurând : 
„puţin îmi paşă pe cine îl aleg ei căpitan atâta timp cât nu 
este papistaş“, ceea ce, intr-adevăr, Roberts nu era. Noul 
venit fu, aşadar, ales după ce fusese pirat timp de numai 
şase săptămâni. 

Noul comandant răspunse într-o scurtă alocuţiune că, 
„de vreme ce şi-a muiat mâinile în apă murdară şi trebuie 
să fie pirat, este mai bine să fie comandant decât un om de 
rând“ ; un mod nu neapărat plin de tact sau delicateţe de 
a-şi exprima mulţumirile, în orice caz unul care, fără 
îndoială, a fost apreciat de auditoriu. 

Roberts îi arătă curând echipajului său ce fel de 
căpitan are, cucerind şi dărâmând până la temelii un 
fort învecinat, bombardând oraşul şi incendiind două 
vase portugheze, toate acestea ca răzbunare pentru 
uciderea întru totul justificată a căpitanului Davis în 
acest loc. 

Traversă după aceea Atlanticul de sud şi ajunse 
îri golful Bahia din Brazilia, unde descoperi 
patruzeci şi două de nave portugheze gata încărcate 
şi pe punctul de a porni spre Lisabona. Cu o 
îndrăzneală uluitoare, Roberts navigă până ajunse în 
mijlocul lor, descoperi corabia cea mai încărcată, o 
atacă, trecu la abordaj şi-q jefui. Printre alte mărfuri, 
prada conţinea patruzeci de mii de moi- dori? şi o cruce de 
diamante lucrată pentru regele Portugaliei. 

Din Brazilia, Roberts se îndreptă spre Indiile de Vest, 
iăcând ravagii în comerţul dintre Jamaica şi Barbados. 
Când lucrurile ajunseră prea departe, plecă spre Nord, la 
Newfoundland, unde dădu iama prin flotele pescăreşti şi 
aşezările engleze şi franceze. 

In două rânduri, Roberts a avut de pătimit zdravăn, o 
dată din partea unei nave din Barbados şi o dată din partea 
locuitorilor din Martinica ; de aceea, atunci când se gândi 

la un steag nou, desenă pe el un uriaş portret al său, cu 
sabia în mână, stând cu picioarele pe două cranii sub care 
erau scrise literele A.B.H. şi A.M.H., însemnând f>A 
Barbadian's Head“ şi „A Martiniquian's Headu („cap de 
locuitor din Barbados“ şi „cap de locuitor din Martinica”). 
După aceea, ori de câte ori un locuitor al acestor două 
insule avea nenorocul să cadă în ghearele lui Roberts, 
plătea cu viaţa. 

In aprilie 1721, Roberts reveni pe coasta Guineii, 
incendiind şi jefuind. Printre prizonierii pe care i-a 
capturat în cursul unei expediţii era şi un preot. Intrucât 
căpitanul ţinea foarte mult să aibă la bordul corăbiei un 
capelan care să aibă grijă de asistenţa spirituală a 
echipajului, el a încercat pe toate căile posibile să-i 
convingă pe preot să se angajeze ca matelot, asigurându-1 
că singura sa obligaţie va fi aceea de a rosti rugăciuni şi de 
a prepara punşuri. Preotul, totuşi, l-a rugat să-i scuze şi, 
până în cele din urmă, i s-a permis să plece cu tot cala- 
balâcul, cu excepţia a trei cărţi de rugăciuni şi a unui 
tirbuşon - articole de care se simţea mare nevoie la bordul 
vasului „Noroc regesc“. 

Deşi nu prea apropiat, sfârşitul carierei lui Roberts 
era uşor de întrevăzut, pentru că el capturase deja patru 
sute de corăbii, record pe care, în măsura în care se ştie, 
nu-i deţinea niciun alt pirat. 

O navă regală, „Rândunica“, comandată de căpitanul 
Chaloner Ogle, descoperi cele două corăbii ale lui Roberts 
în insula Parrot; prefăcându-se că vrea să fugă, nava lui 
Ogle fu urmărită în larg de una din aceste corăbii. Avu loc 
o luptă şi după două ore nava-corsar eşuă, aruncând peste 
bord steagul ei negru, „pentru ca la Judecată să nu se 
ridice deasupra lor“. Peste câteva zile, „Rân- dunica“ 
reveni în insula Parrot ca să-i caute pe Roberts la bordul 
„Norocului regesc". 

Era dimineaţă şi Roberts se înfrupta dintr-un mic 
dejun de salamagundi, o murătură ardeiată din Indiile de 
Vest, când îi fu adusă ştirea că „Rândunica“ se apropie, dar 
el refuză să fie deranjat. A fiind câteva clipe mai târziu că 


nava de război se pregăteşte să atace, Roberts se repezi pe 
punte, ordonă să se taie odgoanele şi porni în larg. Acestea 
se întâmplau la 10 februarie 1722. începu o canonadă 
furibundă. Cei mai mulţi pirati, în ciuda orei matinale şi a 
exemplului dat de căpitan, erau beţi şi incapabili de o 
rezistenţă viguroasă. Chiar la începutul încăierării, 
Roberts fu ucis de o mitralie, care I-a lovit în gât. Cadavrul 
său, în ţinută de ceremonie şi purtând toate armele şi 
podoabele, fu azvâriit peste bord, în conformitate cu 
instrucţiunile date de el însuşi în timpul vieţii. In felul 
acesta, el fu scutit de soarta celorlalţi, spânzurați cu toţii 
la fortul Cape Coast. 

Istoria lui Charles Johnson este o mină de informaţii 
privind pirateria. Cu toate că bandiții lui nu prea ţineau la 
morală şi aproape deloc la disciplină, le plăcea să 
întocmească contracte şi directive în stil pompos cu privire 
la propria lor conduită. 

Reproducem mai jos o listă a directivelor întocmite 
de căpitanul John Phillips, comandantul vasului 
„Răzbunătorul“, fost  „spintecător de peşti“ în 
Newfoundland : 
1.Fiecare om se va supune comenzii civile ; căpitanul va 

primi o parte întreagă plus juma ta ie din toate 
capturile ; secundul, dulgherul, şeful de echipaj şi 
tunarul vor primi o parte şi un sfert. 

2.Dacă vreun om va încerca să fugă sau să ţină ceva 
secret faţă de ceilalţi, el va fi părăsit pe o insulă pustie 
cu o sticlă de pulbere, o sticlă cu apă, o armă portativă 
şi alice. 

3. Dacă vreun om va fura de la ceilalţi vreun lucru sau un 
vânat în valoare de un peso, el va fi pc'trăsit pe o insulă 
pustie sau împuşcat. 

4. Dacă se va întâmplă să dăm vreodată peste un matelot 
părăsit (adică pirat), omul care îi va semna 
angajamentul fârâ consim- ţământul nostru al tuturor va 
suporta pedeapsa pe care căpitanul şi echipajul o vor 
socoti de cuviinţă. 

5. Omului care va lovi pe un altul atâta timp cât este în 


vigoare acest contract i se va aplica legea lui Moise 
(adică patruzeci de lovituri cu biciul minus una) pe 
spatele gol. 

G. Omul care îşi va descărca sau va fuma tutun în 
cală fără să aibă apărătoare la pipă sau va purta o 
luminare aprinsă fără să fie introdusă într-o lanternă va fi 
supus aceleiaşi pedepse ca aceea din articolul precedent. 
7. Omul care nu-şi va păstra armele curate, gata de 

luptă, sau îşi va neglija sarcina încredințată va fi exclus 
de la împărţeală şi va suferi şi alte pedepse, după cum va 
stabili căpitanul şi echipajul. 

8. Dacă vreun om îşi va pierde o încheietură In timpul 
unei lupte, va primi 400 de pesos, iar dacă îşi va pierde 
un membru, va primi 800. 

9. Dacă vreodată un bărbat va întâlni o femeie serioasă 
şi va căuta s-o siluiască va fi pedepsit de îndată cu 
moartea. 

După ce acest contract era transcris cu grijă şi 
acceptat de întregul echipaj, fiecare membru trebuia să 
jure cu mâna pe Biblie că-l va respecta. La bordul 
„Răzbunătorului“ nu se găsea nicio Biblie, aşa că oamenii 
au trebuit să jure pe o secure, considerată a doua în 
ordinea importanţei. 

Odată rezolvată problema contractului, piraţii se îm- 
bătau zdravăn cu punş şi discutau importanta problemă a 
alegerii unui steag care „să vâre groaza în (toţi privitorii“. 
Uneori era preferat „Veselul Roger“, respectiv un craniu 
omenesc şi două femure încrucişate, cu toate că multe 
echipaje piratereşti alegeau un simplu steag negru sau 
roşu. Unii căpitani imaginau lucruri mai complicate, ca, de 
exemplu, un schelet care ţinea într-o mână descărnată un 
potir sau un pahar de punş şi în cealaltă o sabie. 

Atunci când piraţii nu se ocupau cu capturarea 
banilor pe mare sau cu irosirea lor pe uscat, îşi petreceau 
adesea timpul cu îndeletniciri nevinovate. Uneori se 
ocupau chiar cu dansul sau făceau pe actorii, dar dintre 
toate distracţiile ei preferau jocul de-a judecata, în care 
fiecare pirat era pe rând când judecător, când acuzat. .Era 


o formă sinistră de distracţie, deoarece mulţi dintre 
jucători urmau, până în cele din urmă, să fie judecaţi în 
faţa unui judecător adevărat, într-un tribunal adevărat, 
fiind deseori condamnaţi la moarte. Johnson ne povesteşte 
un asemenea simulacru de judecată despre care a auzit de 
la un martor ocular. Dacă judecata a fost inventată, 
inventatorul trebuie să fi fost însuşi creatorul lui Shailow 
24, mort cu o sută de ani în urmă. 

Fiind desemnaţi judecătorii şi acuzaţii, precum şi 
avocaţii apărării, judecătorul se urcă pe o grindă, având 
atârnată pe umăr o bucată de prelată murdară care ţinea 
loc de robă. Pe cap avea o tichie cu franjuri şi pe nas o 
pereche de ochelari mari. Astfel gătit, el se aşeză la locul 
său, nenumărați slujbaşi înconjurându-l pe punte înarmaţi 
cu drugi şi manele, în chip de bastoane, toiege de aprod 
ş.a.m.d. Acuzaţii fură aduşi în faţa curţii, toţi cu feţele 
foarte posomorite. Cineva care juca rolul procurorului a 
expus capetele de acuzare. Luările de cuvânt, foarte 
laconice, şi toată procedura concisă o vom reproduce sub 
formă de dialog. 

Procurorul: Cu voia Inălţimii-Voastre şi a Voastră, 
domnilor juraţi, iată, aveţi în faţă un desfrânat, un individ 
foarte desfrânat, şi nădăjduiesc cu umilinţă că Inălţimea- 
Voastră va porunci să fie spânzurat fără zăbavă la 
marginea drumului... A săvârşit fapte piratereşti în largul 
mărilor şi noi vom dovedi, cu voia Inălţimii- Voastre, că 
individul acesta, desfrânatul acesta din faţa Voastră, a 
scăpat dintr-o mie de furtuni, ba chiar a ajuns cu bine la 
țărm când corabia naufragia, ceea ce a fost un semn 
neîndoielnic că nu se născuse ca să moară înecat; dar, 
neavâad în minte teamă de spânzurătoare, nu s-a oprit să 
prade şi să răpească mai departe bărbaţi, femei şi copii, a 
jefuit încărcăturile corăbiilor de la proră până la pupă, 
incendiind şi scufundând corăbii, baraje şi bărci de parcă 
avea pe dracul într-însul. Dar, Inălţimea-Voastră, aceasta 
nu e tot. A săvârşit ticăloşii mai mari decât toate cele 
amintite, pentru că vom dovedi că s-a făcut vinovat de a fi 


24 Shakespeare. — Nota trad. 


băutor de bere slabă, şi Inălţimea-Voastră ştie că nu există 
nebăutori de alcool care să nu fie nişte ticăloşi. Inălţimea- 
Voastră, aş fi vorbit mult mai frumos decât vorbesc acum, 
dar, după cum ştie Inălţimea- Voastră, romul nostru s-a 
sfârşit şi cum poate să vorbească cum se cuvine despre ale 
legii un om care nu a gustat un strop.,. Cu toate acestea, 
nădăjduiesc că Inălţimea-Voastră va porunci ca acest 
individ să fie spânzurat. 

Judecătorul: Ascultă, ticălosule, câine murdar, 
mizerabil şi urât la înfăţişare. Ce poţi să ne spui în 
apărarea ta ca să nu fii înălţat pe loc şi pus la soare ca să 
te usuci asemenea unei momâi ? Eşti vinovat au nu eşti 
vinovat ? 

Acuzatul: Nu sunt vinovat, cu voia Inălţimii-Voastre. 

Judecătorul: Nu eşti vinovat! Mai spune asta o dată, 
netrebnicule, şi voi pune să te spânzure fără niciun fel de 
judecată. 

Acuzatul: Nu vă fie cu bănat, Inălţimea-Voastră, sunt 
un om sărac şi cinstit ca orice marinar care s-a mişcat 
vreodată între prora şi pupa unei corăbii şi mă pricep să 
mânuiesc şi să string o pânză, să cirmuiesc corabia şi să 
leg două capete cte funii la fel de bine ca orice om care a 
străbătut vreodată apa sărată a mărilor, dar aifl fost luat 
de unul George Bradley (numele celui care făcea pe 
judecătorul), un pirat vestit, un netrebnic Iară pereche, ca 
toţi aceia care nu au fost j-uşi in ştreang, şi, nu vă fie cu 
supărare, Inălţimea-Voastră, el m-a silit. 

Judecătorul; la să-mi răspunzi* secătură, cum vrei sa 
fii judecat ? 

Acuzatul: De Dumnezeu şi ţara mea. 

Judecătorul: Vrei pe dracu... Păi, domnilor juraţi, 
cred că nu ne mai rămâne altceva de făcut decât să trecem 
la judecată. 

Procurorul; Foarte bine, Inălţimea-Voastră, pentru că 
dacă acestui individ i s-ar îngădui să vorbească, el ar putea 
să se dezvinovăţească, şi acesta ar fi un afront adus curţii. 

Acuzatul: Vă rog, înalţi mea-Voastră, nădăjduiesc că 
înălţimea-Vo'istră va ţine seama de... 


Judecătorul: Să ţin seama ! Cum îndrăzneşti să 
vorbeşti de aşa ceva ? Puşlama ce eşti, niciodată n-am 
ţinut seama de ceva In toată viaţa rnea. A ţine seama 
înseamnă a fi trădător. 

Acuzatul:  Nădăjduiesc că  Inălţimea-Voastră va 
binevoi să fie înţelegător... 

Judecătorul: Auziţi cum trăncăneşte netrebnicul ? 
'Află, ticălosule, nu ne-am adunat aicea ca să fim 
înţelegători, ci să aplicăm legea... Masa e gata ? 

Procurorul: Da, Inălţimea-Voastră. 

Judecătorul: Ascultă, ticălosule acuzat, ascultă, 
secătură, ascultă, trebuie să fii pedepsit pentru trei 
motive : mai întâi, pentru că nu se cade ca eu să fiu aicea 
judecător şi să nu fie spânzu- rat nimeni. In al doilea rând, 
trebuie să fii spânzurat pentru că al o mutră bună de 
spânzurătoare şi, în al treilea rând, trebuie să fii spânzurat 
pentru că mi-e foame, căci află, netrebnicule, că e un 
obicei ca, atunci când masa judecătorului e gata înainte de 
a se încheia judecata, acuzatul trebuie să fie negreşit 
spânzurat... Asta e legea pentru tine, câine. Ia-1 de aici, 
temnicerule. 

Ciudată amestecătură de scursori omeneşti, piraţii 
aceştia ai lui Johnson. Insă niciunul mai straniu dintre ei 
decât maiorul Stede Bonnet, un moşier bogat din 
Barbados, ai cărui vecini erau scandalizaţi ori de câte ori 
ştiau că a plecat „în piraterie“. Unii dintre ei însă au fost 
mai curând mâhniţi decât supăraţi când au aflat „că 
această predispoziţie a lui de a pleca în piraterie se trăgea 
dintr-o tulbu rare a minţii, care se observase la el câtva 
timp înainte de a se apuca de o asemenea treabă ticăloasă 
şi despre care se spune că ar fi fost pricinuită de anumite 
nemulțumiri ale vieţii sale conjugale ; oricum ar sta 
lucrurile, maiorul nu era deloc omul potrivit pentru aşa 
ceva, întrucât nu se pricepea la treburi maritime“. 

Nu mai e nevoie să spunem că binecunoscutul 
Edward Teach, numit şi Black Beard, s-a bucurat de o 
atenţie bine meritată din partea istoricului pirat. S-a 
crezut întotdeauna că Teach era originar din Bristol, dar, 


după autorul anonim, probabil Charles Leslie, al celor 
Treisprezece scrisori ale unui gentleman către prietenul 
său, publicate în 1740, s-ar părea că Teach seiiăscuse în 
Jamaica. Iată relatarea : 

„în această vreme, vestitul Edward Teach, cunoscut 
de obicei sub numele de Black Beard, bântuia mările 
Americii. Avea o fire nespus de sângeroasă şi de brutală. 
Numele lui deveni o adevărată teroare ; şi cum unii 
guvernatori nu se străduiau să-i urmărească, Teach 
aproape că pusese capăt negoţului mai multor colonii din 
Nord. Se născuse în Jamaica, din părinţi foarte onorabili ; 
mama lui mai trăieşte şi astăzi în Spanish Town, iar fratele 
lui este în momentul de faţă căpitan de artilerie. El a fost 
atacat de un locotenent de pe un vas de război (Robert 
Maynard, goeleta maiestăţii sale „Perla") şi a fost ucis 
după o luptă dârză şi sângeroasă. El este omul care lua un 
pahar şi bea pentru osânda veşnică a tuturor celor care 
acordă sau cer îndurare. Capul Iul a fost dus în Virgi- nia şi 
ţinut acolo în vârful unui par“. 

Teach a ţinut un jurnal din care au mai rămas numai 
două fragmente. Ele ne amintesc destul de mult de Robert 
Louis Ste- venson': 

„1718. Tot romul s-a dus. Oamenii noştri sunt destul 
de treji 

— a naibii zâzanie între noi ! Ticăloşii uneltesc - se 
vorbeşte mult de despărţire -, de aceea trebuie să caut la 
iuţeală o pradă. 

(Mai târziu). Am capturat o corabie cu foarte multă 
băutură la bord - oamenii s-au înfierbântat grozav, apoi 
toate au mers cum trebuie“. 

In această vreme, Noua Anglie era principala piaţa a 
comerţului cu prăzile piraţilor, şi bunurile capturate în 
largul coastelor americane sau în Indiile de Vest şi în 
Oceanul Indian erau aduse acolo spre vânzare. Atunci când 
se găseau mult prea departe de binevoitoarele porturi ale 
Americii, piraţii trebuiau să caute un refugiu sigur unde 
să-şi poată carena vasele, repara greementul şi face 
provizii de hrană şi apă. Insula caro satisfăcea în mod ideal 


aceste cerinţe era Madagascar. Era foarte departe de 
rutele navelor de război ale regelui Angliei sau ale altor 
potentaţi  „supărători“. în general, băştinaşii erau 
prietenoşi. In sfârşit, Madagascarul era o bază minunată 
de operaţii pe Marea Roşie şi pe coasta Malabar, domenii 
rodnice pentru capturarea corăbiilor, în special a navelor 
de coastă indiene sau „maure“, precum şi pentru 
capturarea prin surprindere a câte unei nave aparţinind 
Companiei Indiilor de Est care se întâmplă să treacă pe 
acolo. De aceşti pirați din Madagascar se ocupă Johnson în 
cel de-al doilea volum al Istoriei generale, care a apărut în 
172G. 

Netrebnicii despre care Jcfhnson scrie în acest al 
doilea volum sunt o colecţie de epave la fel de 
extraordinare ca cele descrise în primul volum. Ne vom 
mărgini să vorbim aici despre un singur pirat, pe care l-am 
ales pentru că este unic în multe privinţe. E greu de spus 
cât adevăr este în această poveste. în linii mari, toate 
celelalte descrieri ale vieților piraţilor făcute de Johnson 
sunt adevărate, dar trebuie să recunoaştem că până în 
clipa de faţă nu am găsit niciun fel de dovezi care să 
confirme descrierea lui Misson *. 

Acest personaj ieşit din comun se trăgea dintr-o 
veche şi numeroasă familie franceză din Provence. Era cel 
mai mic fiu al unei familii numeroase şi primise educaţie 
bună. La vârstă de cincisprezece ani, băiatul se distingea 
în mod cu totul neobişnuit la disciplinele umanistice şi la 
logică şi trecuse destul de bine examenele de matematică. 
Hotărât să-şi croiască soarta singur, pe calea armelor, a 
fost trimis la Academia din Anger pe timp de un an. La 
terminarea studiilor sale militare, tatăl lui ar fi vrut să-i 
cumpere un brevet de ofiţer într-un regiment de 
muşchetari, dar tî- nărui Misson, care citise cărţi de 
aventuri, ceru atât de insistent permisiunea de a lua calea 
mării, îneât tatăl său îi mijloci să fie primit ca voluntar pe 
nava de război franceză „Victoria“, comandată de domnul 
Fourbin, navă pe care s-a îmbarcat la Marsilia. In timpul 
călătoriei lui pe Mediterana, tânărul voluntar vădi mult zel 


în îndeplinirea sarcinilor şi nu pierdu niciun prilej de a 
învăţa tot ce putea despre navigaţie şi despre construcţia 
corăbiilor, mergând până acolo îneât să-şi cheltuiască banii 
de buzunar pentru a primi instrucţiuni speciale de la şeful 
de echipaj şi de la dulgher. 

Când sosiră la Neapole, căpitanul îi dădu voie să 
viziteze Roma, vizită care, până la urmă, i-a modificat 
întreaga carieră. 

La Roma, tânărul marinar cunoscu un preot 
dominican, signor Caraccioli, care avea despre preoţie 
concepţiile cele mai Jipsite de sfinţenie ; intr-adevăr, ideile 
sale despre viaţă în general erau, ca să nu zicem mai mult, 
neorto- doxe. Intre aceşti doi se legă o mare prietenie, 
care, până la urmă, îl făcu pe preot să-şi arunce straiele 
bisericeşti şi să intre în echipajul vasului „Victoria“. La 
două zile după ce au părăsit portul, s-au întâlnit cu o navă 
corsar de la Sallee, cu echipajul căreia au luptat corp la 
corp, iar răs- popitul şi Misson s-au distins prin bravură. 

Următoarea călătorie a lui Misson a fost pe o navă 
armată, „Triumf“. Întâlnind într-o zi un vas englez, „Floare 
de mai“, între Guernsey şi Start Point, el şi tovarăşii săi au 
învins nava comercială, care a opus o rezistenţă dârză. 
înapoiat pe „Victoria“, Misson plecă de la La Rochelle spre 
Indiilc de Vest. 

In timpul întregii călătorii, cei doi începură să 
vorbească echipajului, şi părerile lor, în special cele privind 
drepturile asupra proprietăţii private, au fost numaidecât 
împărtăşite de aproape toţi cei de pe bord. O întâmplare 
fericită se petrecu tocmai atunci în sprijinul noii „cauze“. 
In largul insulei Martinica avu loc o ciocnire cu o navă de 
război engleză, „Winchester“, sfârşitul fiind aruncarea în 
aer a acesteia. In cursul acţiunii, căpitanul Fourbin a fost 
ucis şi cu moartea lui începu noua eră. 

Mai întâi de toate, signor Caraccioli păşi în faţă şi 
adresă lui Misson o lungă şi elocventă cuvântare, 
invitându-l, din proprie iniţiativă, să devină căpitanul 
vasului. El îl rugă să urmeze exemplul lui Alexandru cel 
Mare şi al regilor Henric al IV-lea şi al VII-lea al Angliei şi 


îi reaminti cum Mahomed, doar cu câţiva conducători de 
cămile, a întemeiat Imperiul otoman si cum Darius, cu 
câţiva ostaşi, a pus stăpânire pe Persia. Înflăcărat de 
această alocuţiune, tânărul Misson acceptă candidatura, 
rostind prima, dar, aşa cum au arătat-o evenimentele, 
nicidecum ultima sa cuvântare. Urmarea se dovedi a fi un 
triumf al oratoriei, pentru că toţi marinarii francezi, 
emoţionaţi, au răspuns prin strigăte de : „Trăiască 
căpitanul Misson şi locotenentul său, savantul 
Caraccioli !“. 

Mulţumindu-le prin câteva cuvinte amabile, Misson le 
făgădui că se va strădui din răsputeri, în calitate de 
comandant al lor, să slujească tânără republică marină. 
După care ofițerii s-au retras în cabina mare, unde a avut 
loc o discuție prietenească în legătură cu noile măsuri ce 
trebuiau luate. Prima chestiune care s-a ridicat a fost 
alegerea unui pavilion potrivit sub care să navigheze. Şeful 
de echipaj nou ales, Mathew Tunsul, un marinar de treabă, 
dar simplu, propuse un steag negru, ca fiind cel mai 
ameninţător. Ceea ce atrase o nemaipomenită dezlănțuire 
de elocinţă din partea lui Caraccioli, noul locotenent, care 
obiectă că Mei nu erau pirați“. Treptat, se înflăcără şi ţinu 
bietului şef de echipaj, care probabil că regreta nefericita 
sa sugestie, o prelegere înflăcărată despre suflet, despre 
scuturarea .Jugului tiraniei“ de pe grumazul lor. Drept 
care, în loc de un steag negru, ei trebuiau să navigheze 
sub un pavilion alb. 

Marinarii simpli, excluşi de la aceste discuţii, se 
adunaseră în afara cabinei, de unde au auzit această 
cuvântare. Când Caraccioli a isprăvit, cuprinşi de 
entuziasm, ei au strigat tare : „Libertate, Libertate ! 
Suntem oameni liberi ! Trăiască bravul căpitan Misson şi 
nobilul locotenent Caraccioli !u. In felul acesta, în largul 
insulei Martinica a fost botezată noua republică. 

Prima pradă capturată de aceşti pirați sub steagul lor 
alb a fost o goeletă engleză comandată de căpitanul 
Tilomas But Ier, întâlnită la o depărtare de numai o zi de 
navigaţie de St. Kitts. După ce s-au înfruptat din câteva 


butoiaşe de rom şi din câteva alte articole, dar fără a face 
vreun rău echipajului, fără măcar a-l despuia de 
îmbrăcăminte, potrivit obiceiului pirateresc în asemenea 
ocazii, i-au lăsat pe oameni să plece, spre marea 
surprindere a căpitanului Butler. 

Navigând spre coasta Africii, Misson captură o navă 
olandeză din Amsterdam, „Nieuwstadtct. încărcătura era 
alcătuită din pulbere de aur şi şaptesprezece sclavi negri. 
Negrii i-au oferit căpitanului Misson prilejul nimerit de a 
ţine una din scurtele sale predici în faţa marinarilor. El 
convocă întregul echipaj pe punte şi făcu următoarele 
observaţii cu privire la ticălosul comerţ cu sclavi : 

„Comerţul cu cei de o specie cu noi nu ar putea fi 
niciodată plăcut în ochii justiţiei divine. Niciun om nu are 
putere asupra libertăţii altuia, şi atâta timp cât cei care 
profesează o cunoaştere mai luminată a dumnezeirii îi 
vând pe oameni ca pe nişte animale, ei dovedesc că religia 
lor nu este altceva decât prefăcătorie şi se deosebesc de 
barbari numai cu numele, deoarece fapiele pe care le 
săvârşesc nu sunt câtuşi de puţin mai umane“. 

Oprindu-se o clipă ca să-şi tragă răsuflarea, căpitanul 
continuă : „In ceea ce mă priveşte, şi sper că exprim 
sentimentele tuturor bravilor mei camarazi, nu mi-am ferit 
gâtul de jugul umilitor al sclaviei (metafora o furase de la 
Caraccioli) şi nici nu mi-am revendicat libertatea ca să 
înrobesc pe alţii. Oricât de mult s-ar deosebi aceşti oameni 
de europeni prin culoare, obiceiuri şi rituri religioase, ei 
sunt opera aceleiaşi Fiinţe atotputernice şi sunt înzestrați 
cu o rațiune de acelaşi fel“. 

Ridicându-şi şi mai mult vocea, Misson declară apoi 
că „doreşte ca ei să fie trataţi ca oameni liberi (fiindcă voia 
să suprime chiar cuvân'tul sclavie din gura lor) şi că-i va 
împărţi între diversele grupuri de marinari care iau 
împreună masa ca să înveţe mai curând limba lor, să 
devină conştienţi de obligaţiile pe care le au faţă de ei 
înşişi şi mai capabili şi zeloşi în a apăra libertatea pe care 
o datorau dreptăţi-i şi umanităţii lor“. 

Bineînţeles, cuvântarea fu întâmpinată cu aplauze 


spontane şi generale şi vasul „Victoria“ răsună din nou de 
strigătul „Trăiască căpitanul Misson !“ Negrii fură eliberaţi 
din fiare şi îmbrăcaţi cu hainele foştilor lor stăpâni 
olandezi şi este interesant să citim că, „prin gesturile lor, 
ei au arătat că sunt recunoscători pentru că au fost 
sloboziţi din lanţuri44. 

Totuşi, un nor negru începea să întunece cu perfidie 
frumoasa reputaţie a acestor suprapiraţi. De pe bordul 
ultimului vas pe care îl capturaseră, un număr de marinari 
olandezi se oferiseră de bunăvoie să slujească sub ordinele 
lui Misson, devenind astfel membri ai echipajului. Până 
acum nu fusese auzită nicio înjurătură, nicio expresie 
deşănţată sau vulgară nu zgâriase urechile căpitanului 
Misson sau pe cele ale locotenentului său răspopit, dar 
acum marinarii olandezi începură să-i inţieze pe tovarăşii 
lor în fapte nelegiuite şi în ale beţiei. Când căpitanul auzi 
despre acestea, socoti cu cale să stârpească răul din faşă. 
Adunându-i pe punte atât pe francezi, cât şi pe olandezi el 
îl rugă pe căpitanul olandez să traducă observaţiile sale în 
limba olandeză. 

El le reaminti ascultătorilor că „ne-am lăsat atât de 
uşor înrâuriţi de noii veniţi, îneât ne-am dat seama de 
adevărul proverbului spaniol care spune : «Când un 
schimnic şi un tâlhar trăiesc laolaltă, ori tilharul se face 
schimnic, ori schimnicul, tâlhar», şi am verificat aceasta la 
bordul  corăbiei noastre, pentru că  înjurăturile şi 
blestemele pe care le-a auzit rostite de către bravii săi 
tovarăşi, nu puteau fi puse decât pe seama exemplului urât 
al olandezilor“. Spuse în continuare că acesta nu era 
singurul viciu pe care-l introduseseră, pentru că înainte de 
a veni ei la bord oamenii lui erau oameni, dar şi-a dat 
seama că, imi- tând felul animalic de a se comporta al 
celorlalţi ei decă- zuseră până la starea de dobitoace, 
înecind acea unică facultate care îl deosebeşte pe om de 
animal, raţiunea. 

Infierbântându-se, căpitanul Misson întrebă 
strigând : „cum este cu putinţă ca ei să îmbrăţişeze 
asemenea vicii odioase“ şi vorbi despre „funcţia cu care îl 


cinstiseră şi care îl obliga să vegheze atent la interesul lor 
general“. După care „îi avertiză pe olandezi că primul pe 
care îl va prinde cu înjurătura pe buze sau cu băutura în 
cap va fi tras la răspundere, biciuit şi azvârlit în mare, în 
chip de pildă“. 

Apoi, coborându-şi glasul şi întorcându-se spre 
marinarii francezi, urmă : „Cât despre prietenii săi, 
tovarăşii săi, copiii săi, sufletele acelea viteze, generoase, 
nobile şi eroice pe care el avea cinstea să le comande, le 
dădea câtva timp de gândire şi îi ruga fierbinte să cugete 
cât de puţină plăcere şi cât de multe primejdii pot izvori 
din maimuţă- rirea viciilor duşmanilor lor“. Declară că vor 
face împreună o lege pentru stârpirea a ceea ce i-ar 
îndepărta altminteri de la izvorul vieţii şi, în consecinţă, îi 
va lipsi de protecţia lui. 

Cuvântarea aceasta avu efectul dorit şi mereu după 
aceea, ori de câte ori vreun membru al echipajului avea 
prilejul să pomenească de numele căpitanului, îl prefața în 
mod invariabil cu epitetul de „bunul“. 

Nu trecu mult şi piraţii aceştia capturară şi jefuiră 
numeroase vase comerciale, pline de bogății. De pe o navă 
englezească ei au capturat şaizeci de mii de lire, dar în 
timpul luptei căpitanul a fost ucis. Misson ordonă ca trupul 
defunctului să fie îngropat pe uscat şi, aflând că unul din 
oamenii săi era de .meserie cioplitor în piatră, ridică un 
monument deasupra mormântului. 

„Victoria“ se îndreptă apoi spre insula Johanna din 
Oceanul Indian, care urma să devină pentru mulţi ani de 
zile adăpostul lui Misson şi al oamenilor săi. Aici se 
stabiliră ei, căpitanul căsătorindu-se cu sora oacheşei 
regine din partea locului şi Caraccioli dueând-o la aitar pe 
nepoata acesteia, în timp ce numeroşi membri ai 
echipajului se uniră prin sfânta legătură a căsătoriei cu 
una sau mai multe doamne de condiţie mai umilă. 

I-am acordat lui Misson mai mult spaţiu decât i s-ar fi 
cuvenit intr-o lucrare de felul celei de faţă, însă cariera lui 
a fost atât de plină de incidente atrăgătoare şi 
surprinzătoare, îneât te simţi ispitit să continui mai mult 


decât este îngăduit. Ajunge să spunem că timp de câţiva 
ani Misson a continuat să ţină discursuri şi să prade 
corăbiile, iar din. vreme în vreme, când nu avea încotro, 
să-şi măcelărească duşmanii - fără prea multă plăcere. 

În cele din urmă, el părăsi Johanna şi-şi duse piraţii 
spre un golf retras din Madagascar, unde la debarcare tinu 
o altă scurtă cuvântare, spunându-le credincioşilor săi 
auditori că, de fapt, aici „s-ar putea să fie un locşor pe care 
să-i numească al lor propriu şi un adăpost unde, atunci 
când vârstă sau rănile îi vor face incapabili de a rezista 
greutăților, se vor putea bucura de roadele muncii lor şi 
vor cobori în mormânt în pace“. 

Această colonie ideală a fost botezată de ei 
Libertatia. S-au construit docuri şi fortificaţii. în scurtă 
vreme, Misson construi două corăbii, „Copilăria“ şi 
„Libertatea“, care au fost trimise într-o călătorie în jurul 
insulei ca să fixeze pe hartă coasta şi să-i instruiască pe 
sclavii eliberaţi în aşa fel îneât să devină buni marinari. A 
fost construită o casă pentru adunări şi s-a instaurat o 
formă de guvernământ. La prima întrunire a Adunării, 
Misson fu ales Lord Conservator - aşa îl numeau ei - 
pentru o perioadă de trei ani ; în această perioadă el 
trebuia să se bucure „de toate însemnele regalității". 
Căpitanul Tew, un pirat englez pe care Kidd îl urmărise 
spre propria sa pierzanie, fu ales amiral al flotei din 
Libertatia, iar Caraccioli deveni secretar de stat, în timp ce 
consiliul era format din cei mai capabili dintre pirați. 
Dificultăţile comunicării lingvistice (franceza, engleza, 
portugheza şi olandeza erau folosite în aceeaşi măsură) au 
fost înlăturate prin născocirea unei limbi noi formată din 
cuvinte aparţinând tuturor celor: patru limbi. 

Această Utopie piraterească a propăşit vreme de mai 
mulţi ani, până când, în cele din urmă, se abătură asupra 
ei nenorocirile, una după alta, iar un atac brusc şi 
neaşteptat din partea băştinaşilor, prietenoşi până atunci, 
îl siliră pe Misson şi pe câţiva supraviețuitori să-şi caute 
refugiul pe mare. Surprins de un uragan, vasul lor se 
scufundă şi Mis- son cu întreg echipajul se înecară. Aşa 


luă sfârşit o eră a ceea ce ar putea fi numit „piraterie fără 
lacrimi“. După cum spune Byron, 

A fost cel mai blajin dintre oamenii 

Ce-au sabordat o navă sau au tăiat o beregată. 

O relatare directă despre piraţii din Madagascar ne-a 
fost transmisă în paginile unei cărţi rare, Madagascar sau 
Jurnalul lui Robert Drury, publicată în 1729. Autorul a 
naufragiat pe insulă, unde a rămas în captivitate timp de 
cincisprezece ani, trăind ca un indigen. într-o zi, el a vizitat 
una din aşezările piraţilor, descriind în felul următor cele 
văzute : 

„Unul dintre aceşti oameni era John Pro, un olandez 
care vorbea bine englezeşte. Era îmbrăcat într-o haină 
scurtă cu nasturi mari de argint şi cu alte lucruri plăcute la 
vedere, dar nu avea nici încălţăminte, nici ciorapi. La 
cingătoare purta o pereche de pistoale şi avea şi un pistol 
în mâna dreaptă. Celălalt bărbat era îmbrăcat după moda 
englezească şi, ca şi tovarăşul lui, avea două pistoale la 
cingătoare şi unul în mână. John Pro avea o locuinţă foarte 
plăcută. Casa lui era împodobită cu veselă de cositor etc. şi 
era mobilată cu un pat solid cu perdele şi alte lucruri de 
felul acesta, atât că nu existau scaune, al căror loc îl ţineau 
cu destul succes vreo două lăzi. Avea o casă anume care 
servea ca bucătărie şi locuinţă pentru bucătarul sclav, o 
magazie şi un chioşc ; toate acestea erau împrejmuite cu o 
palisadă, aşa cum sunt casele tuturor oamenilor de seamă 
din acest ţinut, pentru că era bogat şi avea multe castele şi 
mulţi sclavi. Bogăția lui şi-o agonisise mal ales din vremea 
când făcuse prădăciuni pe mare printre mauri, de la care 
corabia lui prădase în mai multe rânduri mari avuţii şi pe 
care el obişnuia să le aducă la Sf. Maria. Cum însă corabia 
lui se învechise şi se dărăpănase, iar ei, pe de altă parte, 
deveniseră putrezi de bogaţi, s-au mutat în Madagascar, I- 
au numit pe unul Thomas Collins, dulgher, guvernator al 
lor şi au construit un mic fort apărat de tunurile corăbiei 
lor. Trăiau acum aici de nouă ani fără să mai facă 
piraterie4*. 

înainte de a trece la alte aspecte şi la alţi 


practicanți ai acestei meserii, trebuie să facem 
cunoştinţă cu două femei-pirat despre ale căror 
fărădelegi Charles Johnson a avut multe de spus. In 
zilele noastre, când ceea ce era denumit „sexul slab“ 
a pătruns în aproape toate profesiunile, cu excepţia 
bisericii, nu ni s-ar părea chiar atât de straniu ca 
femeile să îmbrăţişeze o meserie atât de aspră şi 
bărbătească ca aceea a pirateriei. Dar în secolul al XVIII- 
lea, căminul mai era încă socotit singurul loc potrivit 
pentru o femeie şi se făcea mare tărăboi atunci când 
călătorii pe mări riscau să rămână cu beregata tăiată de 
mâna unei femei. 

Nu mai e nevoie să spunem că şi Anne Bonney şi 
Mary Read erau foarte frumoase la vedere. Prima, o 
fetişcană irlandeză, era fiica neligitimă a unui magistrat 
din Cork ca re plecase la o vârstă fragedă cu tatăl ei în 
Carolina* Aer lo, cu anii, s-a făcut o fată zglobie şi brutală, 
cu „un temperament aprig şi curajos44, care nu o dată a 
determinat-o să ia parte la încăierări urâte, cum a fost 
atunci când si-a înjunghiat servitoarea engleză cu un cuţit. 
Altminteri, dacă lăsăm la o parte asemenea izbucniri 
temperamentale întâmplat oare, era o fiică bună şi 
ascultătoare. 

După mai multe aventuri amoroase, Anne se mărită 
în secret cu un marinar. Auzind despre ispravă, tatăl ei o 
goni de acasă ; urmarea a fost că marinarul luă calea mării 
şi nu se mai auzi nimic despre el. lată însă că apăru la 
orizont, foarte curând, un amant mai nobil, frumosul, 
bogatul, temerarul căpitan-pirat John Rackam, cunoscut 
de-a lungul coastei sub numele de „Jack Stambă44. 
Metoda lui J: ck de a curta o femeie sau de a captura o 
navă era aceeaşi - niciun moment irosit, drept la abordaj, 
toate tunurile Jn bătaie şi aducerea la bord a prăzii. 

Anne fu de îndată cucerită de curtezanul ei arătos şi 
impetuos şi consimţi să-i însoţească pe mare deghizată în 
haine de marinar. Şi-au petrecut luna de miere pe mare» 
până când Rackam fu înştiinţat de soţia sa că are să-i 
împărtăşească o ştire delicată ; omul se îndreptă imediat 


spre Cuba, debareând-o pe Anne într-un golfuleţ unde avea 
o casă şi prieteni care i-au promis că vor avea grijă de ea. 
La timpul cuvenit, Anne reveni pe nava corsar, mî- nuind 
cu aceeaşi îndemânare ca şi ceilalţi sabia de abordaj şi nla 
de matisat şi fiind întotdeauna printre primii care abord.— 
îu prada. Totuşi, aceste zile fericite erau numărate, pentru 
că in octombrie 1720, când patrulau pe lângă Jamaica, 
piraţii au fost surprinşi de sosirea neaşteptată a unei 
goekte înarmate, trimisă de guvernatorul insulei ca să-i p- 
indă pe Rackam şi echipajul său. A urmat o luptă în curul 
căreia piraţii s-au purtat cât se poate de laş şi au fon 
curând împinşi sub punți, cu excepţia lui Anne Bonney şi a 
prietenei sale Mary Read (despre care vom vorbi mai 
departe), care au luptat vitejeşte până când au fost luate 
prizoniere, înjurându-i tot timpul pe camarazii bărbaţi 
pentru comportarea lor laşă. Prizonierele au fost duse în 
Jamaica, judecate pentru piraterie la Sf. Jago dci la Vega şi 
condamnate la moarte la 23 noiembrie 1720. 

Anne a cerut amânarea execuţiei din cauza sănătăţii 
sale şi cererea i-a fost aprobată. Nu se ştie exact cum a 
murit; se presupune doar că nu a fost spânzurată. 

In ziua in care a fost executat iubitul ei, „Jack 
Stambăl14, printr-o favoare specială, el a obţinut 
permisiunea de a o vedea pe Anne, dar credem că această 
întrevedere de adio l-a consolat prea puţin, pentru că 
situaţia exprimată de iubita lui s-a rezumat la 
cuvintele : „li părea rău că-l vede acolo, dar, dacă s-ar fi 
luptat ca un bărbat, nu ar fi fost acum spânzurat ca un 
ciine“. 

Am amintit de Mary Read, condamnată la moarte 
odată cu Anne Bonney. Tinereţea ei a fost şi mai romantică 
decât cea a lui Anne, iar Johnson, istoricul, a presupus că 
în mintea cititorului s-ar putea isca unele îndoieli cu 
privire la veracitatea afirmațiilor sale. „Bizarele incidente 
ale vieților lor hoinare - observă el - sunt de aşa natură, 
îneât unii ar putea fi ispitiţi să creadă că toată povestea nu 
este decât un roman ; cum însă ea este sprijinită de multe 
mii de martori, adică de oamenii din Jamaica care au 


asistat la judecarea lor şi au auzit istoria vieţii lor din 
momentul în care s-au dovedit a fi femei, adevărul nu mai 
poate fi contestat, după cum nu se poate contesta că pe 
lume au existat asemenea bărbaţi ca piraţii Roberts şi 
Black Beard*4. Dubiile posibile fiind astfel risipite, să 
cercetăm viaţa şi faptele doamnei Mary Read. 

Despre originea ei se ştiu puţine, în afară de faptul că 
mama ei era „o văduvă tânără şi uşuratică". Pentru diferite 
motive, nu lipsite de temei, micuța Mary a fost crescută ca 
un băiat şi la vârstă de treisprezece ani angajată drept 
„curier“ de o doamnă franceză. Curând însă Mary se 
plictisi de un serviciu atât de neinteresant şi se angajă pe 
bordul unei nave de război. Se plictisi repede şi de viaţa 
aceasta şi se înrolă ca soldat de rând într-un regiment de 
infanterie în Flandra, unde a luptat dind dovadă de 
bravură. Odată mai mult însă ea începu să tânjească după 
schimbare şi părăsi infanteria pentru a se încadra într-un 
regiment de cavalerie. Unul din camarazii ei din acest 
regiment era un soldat flamand de care Mary se îndrăgosti 
şi, până la urmă, îi dezvălui taina sexului ei. Soldatul, om 
de onoare, stărui ca ea să-şi schimbe uniforma cu aceea a 
unui strai femeiesc şi să se mărite cu el. Nunta celor doi 
soldaţi „făcu multă vâlvă“ şi la oficierea ei au fost de faţă 
mai mulţi ofiţeri. Mirele a fost eliberat şi fericita pereche 
şi-a întemeiat o gospodărie la o circiumă din Breda 
numită „Trei potcoave“, care se mai poate vedea şi astăzi. 

Soţul muri şi văduva, punându-şi încă o dată 
veşminte bărbăteşti, se înrolă într-un alt regiment din 
Olanda, dar, nefiind în stare să se mai acomodeze cu viaţa 
ostăşească, dezerta curând şi se îmbarcă ca marinar pe o 
navă având destinaţia Indiile de Vest, navă care, pe drum, 
fu capturată de căpitanul Rackam, piratul. împreună cu 
alţii, Mary se alătură de bunăvoie piraţilor şi semnă 
contractul acestora, fără a-şi dezvălui însă sexul. 

Cariera ei piraterească s-ar fi putut încheia curând, 
deoarece căpitanul Voodes Rogers fusese de curând trimis 
spre insula New Providence, Bahama, pentru a oferi 
iertarea regelui tuturor piraţilor care ar consimţi să se 


îndrepte, lucru pe care Rackam şi echipajul său l-au 
acceptat. Totuşi, îi venea greu unui bărbat sau unei femei 
care s-a îndeletnicit cu pirateria să se statornicească şi să 
ducă o viaţă cinstită, aşa că foarte curând Rackam era din 
nou în larg cu Mary printre oamenii din echipaj. Ei au 
capturat numeroase corăbii, îndeosebi din Jamaica, pe 
bordul uneia din acestea fiind „un tânăr cu o comportare 
foarte plăcută“, care atrase de îndată atenţia lui Mary, deşi 
ea nu şi-a dezvăluit taina. într-o bună zi, tânărul marinar se 
certă cu un alt pirat. Cum vasul era ancorat lângă o insulă, 
ei căzură de acord să debarce şi să se lupte pe viaţă şi pe 
moarte, în conformitate cu regulile piratereşti. Ne putem 
uşor închipui sentimentele sărmanei Mary şi, dacă ea ar fi 
putut „să pună mâna pe individ, acestuia nu i-ar fi mers 
prea bine, pentru că, atunci când dragostea pătrunde în 
piept, ea stârneşte inima şi o face în stare de cele mai 
nobile fapte“. Tot ce a putut face Mary a fost să-i caute 
ceartă cu luminarea huliganului şi să pună imediat la cale 
cu el o luptă ; a ştiut să mânuiască atât de bine pistolul şi 
sabia, încât I-a răpus pe loc. 

După acestea, Mary şi-a dezvăluit taina sexului ei, 
până atunci păstrată cu atâta străşnicie, „tânărului cu o 
comportare atât de frumoasă“ şi „pe dată şi-au juruit 
credinţă unul altuia, ceea ce, după cum spune Mary Read, 
era pentru dânsa o căsătorie de fapt la fel de bună ca şi 
aceea binecuvântată de un slujitor al bisericii“. 

Când, nu mult după aceea, Mary stătea alături de 
Anne Bonney şi ceilalţi deţinuţi pe banca acuzaților de la 
tribunalul Sf. Jago de la Vega, curtea înclina să o scoată 
din cauză şi ar fi procedat astfel dacă nu ar fi intervenit o 
mărturie zdrobitoare. S-a dovedit că o dată, când a fost 
întrebată de Rackam ce plăcere poate găsi ea într-o viaţă 
veşnic ameninţată de moarte prin foc, sabie sau ştreang, 
ea ar fi răspuns că, „in ceea ce priveşte ştreangul, nu-i 
socoteşte o încercare prea grozavă, pentru că, dacă nu ar 
fi fost ştreangul, toţi fricoşii din lume s-ar face pirați ş-i 
într-atâta ar bântui mările, încit oamenii curajoşi ar trebui 
să moară de foame”. 


Drept urmare, curtea hotărî că nu se va face excepţie 
în cazul ei şi femeia fu condamnată la moarte. 

Mânuţele-i de catifea Erau smolite-acum ; 

Ea ancora o ridica Şi o pornea la drum”. 

La începutul secolului al XVIII-lea, pirateria din 
America de Nord devenise o afacere în stil mare, cu 
depozite şi agenţii în cele mai multe porturi, de la Salem în 
Nord până la Charleston în Carolina de Sud. Voluntari se 
găseau în majoritatea acestor porturi, locul favorit al 
recrutării fiind, ca şi mai înainte, Newfoundland. Spre 
aceasta insulă veneau în fiecare sezon sute de 
ambarcaţiuni pescăreşti, aducând cu ele numeroşi oameni 
săraci din vestul Angliei, care primeau o plată de nimic din 
partea celor care-i angajau şi trebuiau să-şi plătească 
drumul spre casă la sfirşi- tul sezonului de pescuit. 
Activitatea lor, pescuitul sau spintecatul şi uscatul codului 
pe țărm, era foarte grea şi singura lor plăcere era să bea 
„black-strap“, un amestec cumplit de rom. melasă şi bere 
de cazan. Această băutură costa bani, după cum costau 
bani şi cele mai elementare articole de trai, astfel încit 
atunci când venea vremea întoarcerii în Anglia, mulţi nu 
aveau cu ce să-şi plătească drumul. Tocmai de aceşti 
nenorociţi aveau nevoie piraţii ca să-şi completeze 
echipajele, pe baza principiului că cerşetorii nu au de ales. 

Golful Floridei mişuna de aceşti pirați, care puteau 
oricând găsi adăpost în Indiile de Vest şi în coloniile 
spaniole de pe continent. Vasele lor porneau regulat de la 
New York, Newport şi Philadelphia; în acest din urmă port 
se spunea că oamenii „nu numai că închid ochii la vederea 
piraţilor, a vaselor şi oamenilor, dar că-i şi îmbrăţişează“. 
Nu numai comercianții erau de conivenţă cu ei; sunt 
cunoscute cazuri când destui guvernatori coloniali au 
primit daruri sau mită, ceea ce îi făcea să privească în altă 
parte atunci când capturile erau aduse pe țărm. 

Oricum, autorităţile aveau puţine motive ca să ia 
măsuri severe împotriva piraţilor. După cum am văzut, 
aceştia din urmă nu erau diuşi de puţin priviţi chiondărâş 

de către colonişti, care, cumpărmd mărfuri furate la 
preţuri mici, făceau un comerţ cât se poaite de rentabil şi 
prosper. Dacă un guvernator cinstit şi autoritar încerca să- 
şi îndeplinească îndatoririle, i se puneau în cale tot felul de 
obstacole. Chiar dacă se întâmplă să aresteze un pirat, nu 
exista posibilitatea de a-l judeca sau pedepsi In vreuna din 
colonii, şi acuzatul urma să fie transportat împreună cu 
martorii în Anglia, să fie judecat acolo de Curtea 
Amiralității, demers îndelungat, costisitor şi plictisitor. Nu 
este de mirare, aşadar, că autorităţile închideau de obicei 
ochii la cele ce vedeau că se întâmplă chiar sub privirile 
lor. 

Un raport scris de Edward Randolph, inspector 
general al vămilor din coloniile americane, aruncă lumină 
asupra comportării piraţilor pe coasta Noii Anglii. 
Documentul? este intitulat Relatare despre pirați si despre 
măsurile potrivite pentru ci-i stârpi şi a fost unul din 
numeroasele rapoarte trimise în Anglia de către neobositul 
Randolph. Este datat 1C95. După ce insistă asupra 
pirateriei şi asupra felului în care obişnuiau piraţii să 
jefuiască vasele spaniole şi să aducă în Noua Anglie „mari 
cantităţi de argint în monede şi lingouri, odată cu bogate 
veşminte şi odoare bisericeşti şi alte bogății“, raportul 
afirmă că „mulţi din aceşti pirați au început să navigheze 
spre Marea Roşie, unde îi pradă pe mauri de tot ce au 
aceştia fără să în- tâmpine nicio rezistenţă din partea lor şi 
le aduc bunurile pe una din plantațiile de pe acest 
continent al Americii sau de pe insulele învecinate, unde 
sunt primiţi şi adăpostiţi şi unde îşi pot echipa vasele ca să 
plece în locurile sus- amintite“. 

Scriitorul ne dă în continuare o serie de amănunte cu 
privire la „principalele locuri pe care le frecventează şi 
unde sunt adăpostiţi piraţii“, aruncind o lumină puternică 
asupra relaţiilor care existau între proscrişi şi oficialităţile 
din Bahama şi diferite colonii. Este limpede că mita şi 
corupţia merseseră atât de departe şi se răspândiseră atât 
de mult, încât deveniseră un scandal public, pentru că 

Randolph citează sumele exacte plătite ca tribut în diferite 
cazuri. El încheie cu o serie de recomandări insistente, 
printre altele sugerează o alegere mai atentă a 
guvernanţilor, urmărirea piraţilor în vizuinile lor, iertarea 
principalilor vinovaţi şi confiscarea tuturor proprietăţilor 
piratereşti de altă dată, aflate acum în posesia 
autorităţilor. Este un document interesant al epocii şi nu a 
mai fost tipărit vreodată mai înainte, ll reproducem în 
Anexa a Vl-a. 

Răul însă era prea adine înrădăcinat, îndărătul lui 
existau mult prea multe influenţe pentru ca asemenea 
recomandări să aibă vreun efect. Judecătorii primeau bani, 
şi publicul o serie de mărfuri ieftine. Chiar atunci când, 
întimplător, câte un pirat era prins, judecătorii îşi primeau 
banii şi publicul se alegea cu cel puţin un spectacol de 
prima mână, după cum reiese foarte clar din povestea lui 
John Quelch. Există numeroase relatări care arată ce 
sărbătoare în stil mare oferea spânzurarea unui pirat 
tuturor claselor din porturile Noii Anglii, însă niciuna nu 
este atât de amănunţită ca următoarea. 

In iulie 1703, o brigantină elegantă, „Charles“, de 
curând construită şi echipată ca navă corsar de către 
câţiva dintre cetăţenii de vază din Boston, primi 
însărcinarea din partea guvernatorului statului 
Massachusetts, Joseph Du- dley să prade navele franceze 
care navigau în largul coastei  Arcadiei” şi 
Newfoundlandului. 

In timp ce nava stătea ancorată în largul coastei Mar- 
blehcad, Massachusetts, avu loc o răscoală a echipajului ; 
căpitanul fu aruncat peste bord şi „Charles“ ridică pânzeâe 
sub conducerea comandantului răscoalei, John Quelch. 
Trei luni mai târziu, pirații se aflau în largul coastei 
Braziliei, desfăşurând în vânt pavilionul „Bătrânul Roger“, 
împodobit cu „un schelet cu o clepsidră într-o mână şi o 
săgeată în inimă, cu trei stropi de sânge care se scurgeau 
în clepsidră1“. După scurtă vreme ei au capturat şi jefuit 
nouă nave portugheze, alegându-se cu o pradă bogată care 

cuprindea vreo 50 kg de pulbere de aur şi monezi de aur şi 
argint în valoare de peste o mie de lire, muniții, arme 
portative şi o mare cantitate de ţesături fine, provizii şi 
rom 7%. După ce în câteva luni de zile Quelch şi echipajul 
lui au strâns o adevărată avere, ei s-au îndreptat spre casă. 

Nu este limpede pentru ce motiv anume Quelch a 
preferat să se întoarcă la Marblehead. întregul ţinut fusese 
afectat de răscoală şi de atacurile sale împotriva unor vase 
ale unei naţiuni prietene, astfel că de-abia pusese piciorul 
pe țărm, când procurorul general a înaintat o reclamaţie 
împotriva lui. Echipajul lui, care între timp se împrăştiase 
cu prada căpătată, fu prins, şi după zece zile douăzeci şi 
cinci de pirați, inclusiv Quelch, erau întemnițați la Boston. 
Mari cantităţi de aur şi argint vândute diferitelor persoane 
în localităţile învecinate ale coloniei au fost identificate şi 
sechestrate la Boston. 

Cei douăzeci şi cinci au fost judecaţi de Curtea 
Amiralității la 9 iunie 1704 (din 1701, asemenea procese 
puteau avea loc în afara Angliei, în urma unei legi 
formulate de William al III-lea). In cazul când Quelch s-ar fi 
mărginit să urmărească vasele franceze, însărcinarea pe 
care o avea, deşi realizată prin răscoală, I-ar fi putut salva, 
însă dovezile privitoare la jefuirea şi omorârea prietenilor 
şi aliaţilor reginei sale au fost copleşitoare. Mai mult decât 
atât, câţiva dintre oamenii săi au devenit martori ai 
acuzării şi au jurat că el a ucis pe căpitanul unei corăbii 
portugheze. Quelch şi douăzeci şi unu de membri ai 
echipajului său au fost condamnaţi la moarte, dar în iulie 
următor treisprezece dintre ei au fost graţiaţi cu condiţia 
să intre în serviciul coroanei. 

„Preoţii din oraş s-au străduit să-i dăscălească pe 
acuzaţi şi să-i aducă la căinţă. Li s-au ţinut predici în 
fiecare zi ; în fiecare zi au fost rostite rugăciuni ; oamenii 
au fost catehizaţi ; din când în când li s-au dat sfcituri şi 
îndemnuri“ 

Reverendul Cotton Mather, care se pare că a savurat 

asemenea scene sfâşietoare, a ţinut o predică, care a fost 
ulterior tipărită sub titlul Cuvântare prilejuită de 
priveliştea dureroasă a unui număr de nenorociţi osândiţi 
la moarte pentru piraterie. 

Vineri 20 iunie a fost o zi de sărbătoare la Boston 
pentru că în această zi acuzaţii au trecut în coloană de la 
închisoare la chei, drumul fiind înţesat de numeroşi gură- 
cască din Boston. Vâsla de argint, emblema Curţii 
Amiralității, era purtată în frunte, urmată de notabilităţile 
oraşului, prefectul poliţiei militare, ofiţerii şi cei doi preoţi 
ai săi, dintre care unul, bineînţeles, era reverendul Cotton 
Mather. In urma acestora păşeau acuzaţii, păziţi de 
patruzeci de puşcaşi. 

Când au ajuns Ia chei, acuzaţii au fost urcați în bărci 
şi duşi pe cealaltă parte a portului, la spânzurătoarea care 
fusese ridicată pe o mică insulă numită Perechea lui Nix. 
Sosind la locul execuţiei, nenorociţii au fost aliniaţi în faţa 
spânzurătorii, unde au trebuit să asculte o lungă peroraţie 
a reverendului Cotton Mather. După care preotul le-a cerut 
răufăcătorilor şi privitorilor să îngenuncheze, în timp ce el 
s-a rugat cu glas tare vreme îndelungată. Rugăciunea nu a 
conţinut niciun cuvânt de speranţă sau mângâiere, iar 
oratorul s-a ambalat, atingând culmi oratorice ca acestea : 
„Şi acum, acum zburăm, zburăm spre harul divin. Vai! Ce 
bine ar fi fost ca bieţii oameni care se vor înfăţişa curând 
in faţa straşnicei judecăţi a Domnului să fi purtat pe 
sufletele lor pecetea harului divin, fără de care groaznic 
este să se înfăţişeze dinaintea acestei cumplite judecăţi. 
Vai ! Dumnezeule mare, fă ca harul divin să se manifeste 
cu acest prilej 1“ 

Pină la urmă s-a apropiat sfârşitul reprezentaţiei, 
când, potrivit unui obicei împământenit, acuzaților li s-a 
permis să se adreseze mulţimii. Pentru preoţi, căpitanul 
Quelch a fost o deziluzie, pentru că, în loc să repete 
obişnuitele platitudini despre regretul său cu privire la 
trecutele sale fapte rele şi în loc să-şi prevină auditoriul să 
ia aminte la prostul său exemplu, „a dat impresia că 
bravează prea mult... Pe eşafod şi-a scos pălăria şi s-a 


închinat în faţa spectatorilor ca un om căruia nu-i păsa 
câtuşi de puţin, purtându-se cu totul altfel decât s-ar fi 
cuvenit să se poarte un om care urma să moară“. 

Unul dintre spectatori, care ulterior a descris scena, 
a subliniat că, „pe drumul spre execuţie, preoţii insistaseră 
foarte mult ca el să-i slăvească pe Dumnezeu înaintea 
morţii sale, vorbind cum s-ar fi cuvenit împotriva păcatelor 
care I-au dus la pierzanie“, aşa că trebuie să fi fost foarte 
dezamăgiţi când Quelch a strigat : „Domnilor, n-am multe 
de zis ; vreau să spun doar că aş dori să ştiu de ce anume 
sunt aici. Sunt osândit numai din cauza împrejurărilor. Iert 
pe toată lumea şi fie ca Dumnezeu să se milos- tivească de 
sufletul meu“. Efectul frumos al acestor ultime cuvinte a 
fost întrucâtva micşorat de faptul că vorbitorul a adăugat 
un avertisment cu un caracter economic pregnant 
„Oamenii să ia aminte cum aduc banii în Noua Anglie, ca 
să nu mai fie spânzurați din această cauză !“ 

Toţi ceilalţi acuzaţi au vorbit într-un spirit de 
umilinţă, sperând că păcatele le vor fi iertate, în afară de 
un irlandez, Peter Roach, care „nu prea se sinchisea şi a 
vorbit puţin sau aproape deloc“. 

Judecătorul Sewall, care a ţinut un jurnal | face 
următoarele observaţii cu privire la marea mulţime care se 
strânsese : 

„Am fost surprins când am văzut câţi oameni erau 
adunaţi lângă riu. După unii, ar fi fost vreo sută de 
ambarcaţiuni. Domnul Moodey din York spune că ar fi fost 
o sută cincizeci de bărci şi luntri. Domnul Cotton Mather a 
venit împreună cu căpitanul Quelch şi ceilalţi care urmau 
să fie executaţi din închisoare până la cheiul Scăriit şi de 
acolo, cu barca, până la locul execuţiei, cam la jumătate de 
drum între capul Hanson şi magazia Broughton. După ce a 
fost pusă schelăria eşafodului, cei şapte răufăcători au 
urcat sus. Domnul Mather, stând în picioare în barcă, s-a 
rugat pentru ei. Au fost fixate  funiile pentru 
spânzurătoare. Când s-a lăsat trapa, femeile au ţipat atât 
de sfâşietor, încât le-a auzit şi soţia mea, care şedea în 
poarta livezii şi a fost foarte surprinsă, căci vin tul batea 


spre sud-vest şi casa noastră se găsea la o milă depărtare 
de locul respectiv“. 

Făcându-se dreptate în felul arătat mai sus, mai rămi- 
nea compensarea generoasă pentru pagubele pricinuite de 
pirați. In ceea ce priveşte sentinţele, judecata a fost 
caracterizată drept „unul dintre cele mai evidente cazuri 
de crimă judiciară comise vreodată în analele americane“. 
Printre cei care s-au înfruptat din pradă a fost şi 
judecătorul Sewall, care a primit 25 de lire şi şapte şilingi, 
procurorul general, care a primit 36 de lire, în timp ce 
avocatul care i-a apărat pe acuzaţi a căpătat 20 de lire. 
Şeriful a fost, fără îndoială, satisfăcut cu cele 5 lire ale 
sale, în timp ce călăul a primit 2 lire „pentru că a ridicat 
spânzurătoarea“. După ce toată lumea, inclusiv Cotton 
Mather, şi-a primit partea, a fost cheltuită suma de 726 de 
lire, 19 şilingi şi 4 pence din banii furaţi de la portughezi. 

Au trebuit să treacă doi ani până când dregătorii 
provinciei să fie dispuşi să înmâneze coroanei ceea ce 
rămăsese din „aurul importat de căpitanul John Quelch 
sub formă de monede, lingouri şi pulbere44. După ce un 
aurar din Boston a cântărit aurul şi a constatat că ate o 
greutate de 788 de uncii, acesta a fost pus în cinci 
săculeţe de piele şi trimis cu vasul maiestăţii-sale 
„Guernsey“ „marelui lord vistiernic al Angliei pentru uzul 
Maiestăţii-Sale“. Nu există dovezi cum că măcar vreun 
şiling din aceşti bani s-ar ii întors în buzunarele 
proprietarilor portughezi. 

Fiecare monarh englez, pe rând, a proierat 
ameninţări, a oferit mită şi a lansat proclamaţii pentru a-i 
speria sau a-i seduce pe pirați, dar fără succes. Războaiele 
din secolul al XVIII-lea nu au făcut decât să sporească 
numărul piraţilor aparţinând diferitelor naţiuni şi, după 
cum spune reverendul Cotton Mather, „acţiunile navelor 
corsar se transformau cu foarte multă uşurinţă în 
piraterie“. Curând după aceste conflicte a urmat revoluţia 
americană. 

CAPITOLUL. III SECOLUL AL XIX-LEA 

De-a lungul celor şapte ani cât a durat revoluţia 


americană, între anii 1775 şi 17862, în Indiile de Vest au 
mişunat corsarii. Cei mai mulţi dintre aceştia, englezi, 
francezi, spanioli sau americani, dispuneau de autorizaţii 
mai mult sau mai puţin legale. Dificultăţile reale au 
survenit mai târziu, în timpul îndelungatului conflict dintre 
Anglia şi Franţa dintre anii 1793 şi 18615. In perioada 
aceea, mulţi dintre aşa-zişii corsari erau neutri, oameni pe 
care îi interesa mai curând prada şi jaful pe cont propriu 
decât sprijinirea vreuneia din tabere în amarnica 
încleştare. Când se termină războiul, mii de oameni care 
fuseseră angajaţi pe navele corsar nu au mai avut de lucru, 
fiind exact oamenii din aluatul cărora erau plămădiţi 
piraţii. 

Aceşti noi pirați erau mai răi decât toţi cei de mai 
înainte. Piraţii de altă dată, cu toate păcatele şi cruzimea 
lor uneori ştiau să lupte cu curaj. Noii pirați erau nişte laşi, 
lipsiţi de orice trăsătură compensatorie. Alcătuiţi din 
scursura marinarilor rebeli din coloniile spaniole răsculate 
şi din drojdia Irldiilor de Vest, erau o adunătură de 
sălbatici setoşi de sânge, care nu îndrăzneau să-i atace 
decât pe cei slabi şi care nu aveau mai mult respect pentru 
vieţile nevinovate decât are măcelarul pentru victimele 
sale. Rezultatul este o monotonă înşiruire de ucideri şi 
jafuri, din care nu ştiu dacă putem desprinde măcar un 
singur eveniment sau un singur personaj care să 
înflăcăreze, cât de cât, imaginaţia. 

Poate că singurul tâlhar pitoresc din acest grup este 
MI Jean Lafitte, carc a instaurat o domnie a terorii în golful 
Mexic, s-a proclamat dictator în Galveston, cu puterea de a 
trimite scrisori de represalii confraţilor săi proscrişi, a 
reuşit sâ fucă în aşa fel, încât guvernatorul Louisianei a 
pus o răsplată do cinci mii de dolari pe capul său, iar el s-a 
răzbunat oferind cinci mii de dolari pentru capul gij- 
vernatorului. 

Spania nu putea sau nu voia să facă nimic împotriva 
primejdiei care ameninţa navigația în Indiile de Vest. In 
cea mai mare parte a timpului, ea a fost ocupată cu 
rebeliunile din coloniile sale sud-americane, care furnizau 


un număr mare de echipaje piratereşti, precum şi 
autorizaţii la adăpostul cărora vasele piraţilor se 
încumetau să navigheze, deşi, de cele mai multe ori, aceste 
autorizaţii nu erau decât nişte falsuri sau hârtii fără 
valoare cumpărate de la funcţionari inferiori. Până şi 
efectele energicei colaborări între flotele britanică şi 
americană erau în mare măsură zădărnicite de către 
dregătorii spanioli din Cuba, care recolta beneficii deloc 
neglijabile datorită poziţiei sale de casă de decont a 
piraţilor. 

Cu toate acestea, atât Marea Britanie, cât şi America 
au făcut faţă nu numai indiferenţei locale, ci şi unor 
dificultăţi extraordinare, cum ar fi frigurile galbene, zile 
ne- sfârşite fără odihnă în ambarcaţiuni deschise sub 
soarele tropical, pericolul permanent de a se îmbolnăvi şi 
de a fi atacați. Până în 1835, ele curăţaseră într-o bună 
măsură apele din Indiile de Vest şi Atlanticul de Nord. 

Se poate spune că, în mod practic, pirateria a luat 
sfâr- şit odată cu capturarea vasului „Panda“, în 1835. 
Evenimentul nu numai că a fost sărbătorit pe scară 
mondială în acea perioadă, dar, pe de altă parte, ne oferă 
informaţii cât se poate de complete cu privire la piraterie 
în forma în care a existat aceasta în largul coastelor 
Americii de Nord în prima parte a secolului al XIX-lea. Din 
fericire, există o relatare scrisă din acea perioadă de un 
martor ocular, un membru al echipajului vasului 
„Mexicanul“, a cărui capturare a dus, în cele din urmă, la 
spânzurarea briganzilor de pe „Panda“. Amănuntele sunt 
atât de interesante, încât merită să reproducem relatarea 
in extenso %. 

„Mă aflam în magazinul lui Peabody în dimineaţa zilei 
când urma să plecăm pe mare şi în curând au sosit şi alţi 
membri ai echipajului. După ce am aşteptat destul de mult, 
s-a propus să ne ducem după bucătar, Ridgely, care locuia 
pe atunci la o anume doamnă Ranson, o femele de culoare 


29 Relatarea lui John Battis din Şalem, unul din marinarii de pe 
„Mexicanul", reprodusă după Ships & Saiiors of old Salem de Ralph D. 
Paine, Lauriat & Co., Boston, 1923. 


care stătea pe strada Decket, aşa că ne-am dus să-i 
căutăm. Omul era acasă, dar nu avea chef să plece ; dorea 
să-şi mai petreacă o duminică acasă. Totuşi, după ce am 
stăruit, s-a îmbrăcat şi am ieşit cu toţii pe poartă. în curte 
era o găină neagră şi, când am ieşit pe uşă, pasărea se 
cocoţă pe gard şi, bătând din aripi, cârâi puternic. 
Bucătarul îngălbeni de groază şi ne încredinţă că o să se 
întâmple ceva, că este un semn rău, ceea ce-l făcu să 
caute o piatră cu care să zdrobească capul blestematei 
orătănii. Nenorocitului nu i-au reuşit planurile criminale şi 
ne-a urmat bombănind. 

Pe la orele zece eram adunaţi cu toţii şi am început 
să aducem banii cu care urma să ne cumpărăm încărcătura 
de întoarcere de la bordul bricului'. Am dus la bord 
douăzeci de mii de dolari în argint în zece cutii a câte două 
mii de dolari flecare ; aveam,' de asemenea, o sută de saci 
de salpetru şi o sută de lăzi de ceai. Argintul a fost 
depozitat in cală, sub duşumeaua cabinei, şi nu exista om 
la bord care să nu ştie unde anume au fost puşi banii, în 
cele din urmă, toate fiind gata, am ridicat ancora şi am 
pornit Bpre larg, înfruntând un vint de sud-est- în mare 
deschisA am ancorat, am făcut curăţenie pe vas, şi 
căpitanul a adunat toţi oamenii şi i-a împărţit pe carturi. 
Eu eram în cartul primului secund, iar tânărul Thomas 
Fuller“ făcea parte din cartul căpitanului. 

Datorită numeroaselor acte de piraterie comise 
anterior pe vasele de la Salem, căpitanul Butman se temea, 
pe bună -dreptate, sau poate că presimţea ce se va 
întâmplă mai târziu cu vasul său, pentru că a doua zi, pe 
când lucram la greementul principal, l-am auzit pe căpitan 
şi pe primul secund vorbind despre pirați. Căpitanul 
spunea că va lupta din răsputeri înainte de a renunţa la 
banii săi. Au stat de vorbă mult şi el părea foarte neliniştit. 
Cred câ a doua zl după această conversaţie dintre 
căpitanul Butman şi domnul Reed, eram la timonă, când 


30 Căpitanul Thomas Fuller, ultimul supravieţuitor de pe 
„Mezxicanul**, a murit la Salem în decembrie 1906, la vîrstă de 
nouăzeci şi patru de ani. 


căpitanul se apropie ca să-mi vorbească. M-a întrebat cum 
mă simt după ce am plecat de acasă şi i-am răspuns că mă 
simt «foarte bine->, ca întotdeauna. Mai târziu am aflat că 
aceeaşi întrebare a pus-o şi celorlalţi membri ai echipaj 
ului. 

Am navigat fără ca să se inlâmple nimic deosebit 
până in noaptea de 19 septembrie (1832). După cină 
şedeam cu toţii împreună în timpul cartului dintre orele 
şase şi opt p.m., când toată lumea părea foarte dornică să 
spună poveşti cu pirați şi oamenii, fireşte, erau mai mult 
sau mai puţin nervoşi. Am coborât la ora douăsprezece şi 
la patru dimineaţa s-a anunţat cartul meu. Când am urcat 
pe punte, primul secund îmi ieşi în întimpinare, spunind că 
trebuie să fiu cu ochii în patru, pentru că ne dă tircoale un 
vas care a ocolit pupa şi s-a îndreptat spre bordul sub vânt. 
M-am aşezat între sfinţi şi nu am stat mai mult de câteva 
minute, când un vas a trecut prin faţa prorei noastre şi s-a 
îndreptat spre bordul în vânt. 

înaintam cu o viteză destul de mare şi, în timp ce eu 
cântam, căpitanul se apropie de mine, duse binoclul la 
ochi, dar nu putu să identifice vasul. I-am spus că o să-i 
vadă în vânt la revărsatul zorilor. In zori am descoperit o 
goeletă cu velă gabier cam la vreo cinci mile depărtare de 
noi, pe aceeaşi direcţie a vântului. Vântul era slab, bătea 
spre sud—sud-vest, noi aflându-ne în sud-est. La orele 
şapte, căpitanul veni pe punte şi atunci am aflat că goeleta 
e în preajma noastră. 

Eram la timonă când căpitanul ieşi din cabină ; el se 
uită spre goeletă şi, în momentul când o zări, îşi scoase 
binoclul şi se urcă pe arborele mare, apoi cobori şi, lăsând 
binoclul în jos, spuse : «Este tocmai omul pe care îl 
căutam. Pot număra treizeci de oameni pe punte». După 
care adăugă că pe arborele gabier trinchet a zărit un om 
care ne iscodea şi că are bănuieli serioase cu privire la vas. 
Ne porunci apoi să ridicăm toate pânzele (goeleta nu părea 
să navigheze prea repede), socotind că am putea scăpa de 
vas. 

în timp ce desfăceam rândunica mare, şedeam pe 


vergă. M-am lăsat ridicat până la catarg ca să pot avea o 
perspectivă mai largă. La est de noi am văzut un alt vas, 
un bric, şi am raportat. Intre timp, goeleta naviga foarte 
repede, pentru că, atunci când am dat să cobor, era în 
afara vederii noastre. După toate aparențele, precum şi 
după felul în care se comporta, am conchis mai târziu că 
naviga cu toate pânzele sus. Ne-am dus după accea să 
luăm gustarea de dimineaţă, goeleta menţinându-se mereu 
in faţa noastră şi lăsând impresia că urmăreşte celălalt 
vas. Căpitanul modifică direcţia bficului, cârmind spre vest 
şi astfel ieşind puţin de sub vânt în încercarea de a scăpa 
de goeletă. După gustarea de dimineaţă, când am urcat pe 
punte, goeleta se îndrepta spre noi cu cea mai mare viteză. 
Lângă cele două tunuri mici pe care le aveam, am observat 
două butoiaşe cu pulbere. Totuşi, mijloacele noastre de 
apărare erau cu totul ineficace, pentru că proiectilele erau 
cu mult prea mari pentru gura tunurilor. 

Cu citeva clipe mai înainte, goeleta trăsese o salvă ca 
să ne facă să contrabrasăm, ceea ce căpitanul Butman se 
şi pregătea să facă în momentul în care eu am urcat pe 
punte. Goeleta ridică pavilionul naţional (columbian), trase 
înapoi vela gabier şi se opri cam lâ jumătate de milă în 
direcţia vântului. Era o goeletă lungă, joasă, dreapta, cu 
velă gabier principală, de vreo sută cincizeci de tone, 
vopsită în negru, cu o îngustă dungă albă, cu un desen 
care reprezenta cornul abundenței vopsit în alb ; 
catargurile erau aşezate la pupă împreună cu vela gabier 
principală. Aveam, aşadar, de-a face cu un obişnuit 
Clipper din Baltimore. Nu am putut desluşi numele 
vasului. Pe bord erau treizeci de oameni şi poate chiar mai 
mulţi. La mijlocul vasului era un troliu lung, cântărind 
treizeci şi două de livre, şi de fiecare parte a vasului erau 
câte două tunuri de bronz. 

Cei de pe goeletă ne-au strigat în englezeşte şi ne-au 
întrebat de unde suntem, încotro mergem şi ce încărcătură 
avem. Căpitanul Butman răspunse : «Ceai şl salpetru». 
Acelaşi glas de pe goeletă îi ceru apoi căpitanului să 
coboare o barcă la apă şi să aducă hâr- tiile cu el. Barca fu 


pregătită şi căpitanul Butman şi patru oameni 

— Jack Ardissone, Thomas Fuller, Benjamin Larcomb 
şi Fred Trask - s-au îmbarcat şi au vâslit spre goeletă. La 
plecare, căpitanul Butman îi strânse mâna secundului, 
domnul Reed, şi îi spuse să procedeze cum va crede mai 
bine în cazul când nu se va mai întoarce. 

Barca «Mexicanului» vâsli spre scara de coborâre a 
goeletei, dar 1 se porunci să se îndrepte spre partea din 
faţă a vasului, unde cinci pirați săriră în barca noastră, 
nepermlţând nici unuia din oamenii noştri să urce la 
bordul  goeletei, şi, împingând barca, îi porunciră 
căpitanului să se înapoieze pe bric. Erau înarmaţi cu 
pistoale la cingătoare şi în mâneci aveau cuțite lungi. După 
ce intrară în barca noastră, în timp ce aceasta mai era încă 
lângă goeletă, unul din pirați îl întrebă pe căpitanul lor în 
limba spaniolă ce anume să facă cu noi şi acesta răspunse : 
«Pisicile moarte nu miaună - cercetaţi vasul cum trebuie şi 
aduceţi pe bord tot ce puteţi -, cu ei ştiţi ce aveţi de făcu. 

Intrucât ordinele date de căpitanul goeletei erau în 
spaniolă, le-a înţeles numai un singur marinar din barca 
«Mexicanului-, şi anume Ardissone, care izbucni în lacrimi 
şi, într-o engleză stricată, spuse că s-a isprăvit cu ei. 

Barca noastră se întoarse la bric şi căpitanul Butman 
cu cel cinci pirați urcară la bord ; doi dintre ei coborâră în 
cabină împreună cu noi, iar ceilalţi trei începură să se 
plimbe pe punte. Primul nostru secund ieşi din cabină şi ne 
spuse să ne adunăm la pupă şi să scoatem toţi banii pe 
care îi aveam. Larcomb şi cu mine, fiind aproape de 
tambuchi, am coborât în cabină, unde am dat de botmanul 
pirat, care tocmai urca şi care a dat semnalul de atac. 

Cei trei pirați de pe punle au sărit asupra mea şi 
asupra lui Larcomb, lovindu-ne în cap cu cuţitele lor lungi. 
O bonetă scoțiană cu o căptuşală destul de groasă, pe care 
o aveam pe cap, m-a salvat, pentru că loviturile de cuţit au 
străpuns boneta în numeroase locuri. Secundul nostru, 
domnul Reed, interveni şi încercă să-i oprească, dar ei s-au 
năpustit asupra lui. 

După acestea am coborât în cabină şi în cală. Acolo 


eram în total opt oameni ; şase oameni s-au înapoiat apoi 
în cabină, iar administratorul şi cu mine am primit ordin să 
ducem banii sus şi să-i punem pe duşumeaua cabinei, ceea 
ce am şi făcut. De acolo, oamenii noştri au luat banii şi i-au 
dus pe punte. 

eentre timp, ofiţerul pirat (al treilea secund) 
anunţase pe cei de pe goeletă că a găsit ceea ce căuta. 
Goeleta trimise o barcă cu şaisprezece oameni, care s-au 
apropiat de vas şi ne-au abordat. Ei le-au poruncit 
oamenilor noştri să coboare lăzile cu bani în barcă, după 
care prada a fost transportată pe bordul vasului corsar. 
Barca se înapoie cu încă vreo doisprezece oameni, apoi 
începu adevărata percheziţie. Nouă pirați se năpustiră în 
cabina în care se aflau căpitanul, Jack Ardissone şi cu 
mine. Ei I-au bătut pe căpitan cu cuţitele lungi şi au spart 
un porta-voce, cu care I-au izbit în cap şi în umeri. Văzând 
că nu putem face nimic, am spart hubloul cabinei ca să 
ajung pe punte sărind afară ; am socotit că pot ajunge 
acolo apucându-mă de gruiele bărcilor şi târându-mă pe 
punte. Jack Ardissone, bănuind ce vreau să fac, m-a prins 
de picior în timp ce săream şi m-a salvat, pentru că altfel 
probabil că aş fi lunecat şi aş fi căzut în apă. Apoi Jack şi 
cu mine am căutat să scăpăm cu fuga şi piraţii s-au luat 
după noi, lăsându-l pe căpitan, pe care continuau să-i bată 
şi să-i înjure, ccrându-i mai mulţi bani. Ne-am refugiat 
lângă timonă. Jack, nedându-şi seama de spărtura din 
punte, căzu în cală şi eu deasupra lui. Nu ştiu pentru ce 
motiv piraţii renunţaseră la urmărirea noastră înainte de a 
ajunge la spărtură, altfel ar fi căzut peste noi. In cădere, 
Jack îşi frânse două coaste. Sub punte am găsit un spaţiu 
liber (deoarece nu exista nicio încărcătură), astfel încât am 
putut merge de la un capăt la celălalt al vasului. 

Echipajul se strânse la teugă şi rămase acolo. N-am 
stat mult acolo, când secundul, domnul Reed, dădu buzna 
înăuntru urmărit de boţmanul pirat, care îi cerea bani. 
Secundul îl rugă pe Larcomb să se ducă şi să-i aducă banii 
pe care anterior i-i dăduse lui Larcomb ca să-i pună bine ; 
erau două sute de dolari numerar si Larcomb îi ascunsese 


sub lemnele din cală. Larcomb se duse şi-i aduse, 
înmânându-i piratului, care dezlegă sacul, scoase un pumn 
de monede, legă sacul la loc, urcă pe punte şi aruncă peste 
bord pumnul de bani pentru ca cei de pe goeletă să vadă 
că a mai făcut rost de bani. 

După acestea, piraţii se duseră la căpitanul Butman, 
spunându-i că, dacă vor mai găsi bani pe care el nu i-a 
predat, ne vor tăia la toţi beregata. Eu trebuia să-i urmez 
în cabină, pentru că i-am auzit vorbind în acest sens 
căpitanului. înainte de aceasta, noi constatasem că avem 
vreo cincizeci de dolari, pe care i-am ascuns în butoiul cu 
murături, aşezat de noi într-un loc dosit din frontonul de 
dunetă. Auzind ameninţarea adresată căpitanului, am dat 
fuga înapoi şi am înştiinţat echipajul despre cele ce 
auzisem, am scos banii din butoi şi i-am aruncat prin gura 
de aerisire, respectiv spaţiul dintre bordajul de lemn 
exterior şi interior. Banii căzură în carlingă. Mai târziu, 
dulgherul şi-a făcut socoteala cam pe unde trebuie să fie şi 
i-a recuperat până la ultimul cent. Oricât de curios s-ar 
părea, primul lucru pe care I-au scotocit când au coborât a 
fost butoiul cu murături. Scotocirea efectelor noastre de 
către pirați a fost destul de amănunţită şi ei ne-au luat 
toate hainele noi, tutunul etc. în cabină au cercetat lada 
căpitanului, dar nu au dat de cei şapte sute de dolari 
ascunşi de el sub fundul fals. Anterior, ei îl deposedaseră 
de câţiva dolari pe care îi avea în buzunar, precum şi de un 
ceas de aur. De asemenea, luaseră şi ceasul secundului. 

Pe la amiază părea să fie linişte deplină pe punte, noi 
aflân- du-ne între punți din momentul când venise grupul 
de pirați care avea să facă o cercetare minuțioasă. Am 
convenit cu toţii să nu mai urcăm pe punte, hotărâți să 
rezistăm cu beţele dacă vor încerca să coboare şi să ne 
vindem cât mai scump pielea. împins de curiozitate, am 
încercat să văd ce se întâmplă sus ; în acest moment am 
simţit un pistol apăsându-mi tâmpla. Mi s-a ordonat să urc 
pe punte, ceea ce am şi făcut, încredinţat că mă vor azvâril 
peste bord. Unul mă apucă de guler şi mă ţinu la un braţ 
distanţă, gata să vâre cuțitul în mine. L-am privit drept în 


ochi ; omul lăsă cuțitul în jos şi-mi porunci să cobor în 
teugă ca să-i aduc uşile acesteia, care se aflau jos. Am 
coborât şi i le-am adus, cum însă nu păreau să priceapă 
cam cum ariume trebuie folosite, mi-au ordonat să urc 
până la ei şi să le pun la locul lor. In total erau trei uşi şi, în 
timp ce o fixam pe cea de-a treia, am surprins scân- teierea 
unui pumnal scos din teacă, aşa că, punând capătul uşii pe 
burtă, m-am răsucit repede şi am căzut cu capul înainte în 
teugă. Pumnalul m-a urmat, dar nu m-a nimerit; a pătruns 
destul de adânc în tambuchi. Ei au închis capacul, I-au 
fixat şi, în felul acesta, ne-au zăvorât pe toţi înăuntru. 

Au închis şi tambuchiul care ducea la cabină, 
zăvorându-l dedesubt şi pe ofiţeri. După zgomotele pe 
care le auzeam deasupra capetelor noastre eram 
încredinţaţi că piraţii şi-au început opera de distrugere. 
Tot greementul mobil, inclusiv torţile de cârmă, a fost 
tăiat, pânzele tăiate şi prefăcute în fâşii, traversele 
desfăcute, instrumentele vasului şi toate obiectele mobile 
pe care au putut pune mâna au fost distruse, vergile au 
fost răsturnate şi am puiuţ auzi cum se clatină într-o parte 
şi alta tangonul. După aceea, după cum a reieşit mai 
târziu, au umplut cambuza cu obiecte inflamabile, gudron, 
odgoane gudronate, câlţi etc., cărora le-au dat foc şi au 
coborât vela principală scoasă de pe catarg, punând-o în 
partea de sus a cambuzei. în această stare de aşteptare 
groaznică am rămas cam un ceas sau poate chiar mai mult, 
până când nu s-a mai auzit niciun zgomot, In afară de 
acela al valurilor care loveau bricul. în tot acest timp, 
echipajul stătuse  îngrămădit îa întunericul teugei, 
incapabil, bineînţeles, să presupună cam care va fl 
următoarea acţiune a inamicului sau cât de repede va veni 
moartea, ca să se termine cu noi toţi în sfârşit, pe la trei 
dupa-amiază, Thomas Fuller sosi în goană ca să ne dea de 
ştire că piraţii părăsesc vasul. Unul după altul, oamenii 
noştri îşi făcură drum spre cabină şi, uitându-se prin cele 
două hublouri de la pupă, i-au văzut pe pirați vâslind către 
goc- letă. în timpul acesta, căpitanul Butman. stătea în 
picioare pe masa cabinei, privind printr-un ochi de 


fereastră, singurul mijloc de ieşire pe care piraţii 
omiseseră să-i închidă. I-am spus că, după părerea noastră, 
ținând seama de mirosul fumului, tâlharii au incendiat 
bricul. Ne-a răspuns că ştie acest lucru şi ne-a ordonat să 
stăm liniştiţi. Apoi cobori de pe masă, îngenunchie şi se 
rugă câtva timp, după care, calm, ne spuse să ne vedem de 
treaba că va avea el grijă să ne cheme. 

Nu am stat mult în teugă şi au auzit că ne cheamă 
înapoi, ordonându-ne să strângem toate găleţile sub punte 
şi să le umplem cu apa din butoaiele din cală. Când ne-am 
întors, el deschiscse ferestruica din nou şi se urcase pe 
punte. I-am întins o mică găleată cu apă, el se târî de-a 
lungul balustradei şi se îndreptă în direcţia cambuzei, 
adăpostindu-se tot timpul îndărătul grilajului ca să nu fie 
zărit de cei de pe goeletă. Focul tocmai începea să 
răzbească prin partea de sus a cambuzei, aşa că sosi la 
timp ca să arunce câţiva pumni de apă de sus şi să ţină 
focul înăbuşit. Continuă câtva timp în felul acesta, 
temându-se să-i stingă imediat, penlru ca nu cumva piraţii 
să observe absenţa fumului şi să-şi dea seama că planul 
nimicirii noastre a fost zădărnicit.. Când focul fu redus la 
un grad rezonabil de siguranţă, el veni şi ne deschise 
tambuchiul, lăsându-ne pe toţi să urcăm. Navigând rapid, 
goeleta se afla cu corpul sub orizont. 

Focul din r.ambuză a fost lăsat să ardă mocnit cam o 
jumătate de oră sau mai mult, emițând un fum gros. între 
timp, goeleta corsar aproape că nu se mai vedea sau, cel 
mult, se mai zăreau velele gabier în direcţia est. Uitându- 
ne în dreapta şi în stânga, ne-am dat seama că 
«Mexicanul» e într-un hal fără hal, toate funiile şi pânzele 
mobile erau tăiate, cele din fată atârnau in apă şi, datorită 
faptului că torţile de cârmă fuseseră tăiate, bricul se 
legăna încoace şi încolo pe apă. Ne-am apucat imediat de 
lucru, reparând stricăciunile cât am putut mai repede şi, 
înainte de căderea nopţii, am confecţionat pânze noi şi, 
într-o măsură destul de mare, ne-am reparat greementul 
mobil. 

Din fericire, datorită inteligenţei şi simțului de 


prevedere al căpitanului Butman, cele mai valoroase 
instrumente de bord, busola, cuadrantul, sextantul etc., 
scăpaseră nevătămate. Se pare că, în momentul în care îşi 
dăduse seama ce hram purta vasul, el le dosise lângă 
timonă, sub un maldăr de câlţi. în timp ce scotoceau vasul, 
locul acesta scăpase atenţiei piraţilor, deşi s-au tot 
perindat pe lângă el. Apoi vasul a fost pus sub vânt, a 
cârmit spre nord şi, cu ajutorul proniei cereşti, se stârni un 
vânt puternic, care, înainte de a se înopta, se transformă 
într-o adevărată furtună cu tunete şi fulgere, aşa că am 
lăsat bricul în voia vântului, fără să strângem măcar un 
petic de pânză. Am mers înspre nord până a doua zi 
dimineaţă, când direcţia bricului a fost modificată şi ne-am 
îndreptat spre vest, cârmind când într-o parte, când în alta 
timp de o zi sau două, când, în cele din urmă, ne-am 
îndreptat spre patrie şi la 12 octombrie 1832 am ajuns la 
Salem“. 

Cu acestea însă povestea „Mexicanului“ nu a luat 
sfârşit. A doua parte a ei s-a desfăşurat la procesul 
piraţilor de pe „Panda“, care a avut loc la Boston trei ani 
mai târziu. 

De-abia atunci ne-am dat seama că echipajul nostru a 
scăpat ca prin urechile acului. După ce vasul a fost 
incendiat şi goeleta corsar se îndepărta, căpitanul Gilbert 
află că ordinul său de a ucide pe toţi membrii echipajului 
nu fusese respectat; înjurând de mama focului, el ameninţă 
că se va întoarce ca să se asigure că nu a mai rămas niciun 
supravieţuitor care să trăncănească. 

S-a stârnit mare vilvă şi, până la urmă, „Panda“ a 
eşuat pe râul Nazaret, pe coasta de vest a Africii, unde a 
fost descoperită şi recunoscută de căpitanul Trotter de pe 
vasul maiestăţii-sale „Corla“, care avea sarcina de a 
patrula acele meleaguri pentru a-i captura pe neguţătorii 
de sclavi. Trotter atacă „Panda“, o captură, dar cei mai 
mulţi pirați reuşiră să debarce pe țărm, deşi doisprezece 
dintre ei fură prinşi de o căpetenie băştinaşă şi readuşi în 
stare de captivitate pe bordul vasului englez. Ei fură 
imediat puşi în fiare şi trimişi în Anglia, iar de acolo trimişi 


cu un alt vas de război, bricul „Sălbaticul“, în Statele 
Unite, unde au ajuns la Salem în 1834. 

Procesul de la Boston a stârnit o adevărată senzaţie. 
Nu se vedeau în fiecare zi doisprezece pirati în lanţuri. 

Procesul se deschise la 11 noiembrie şi ţinu 
şaisprezece zile, după care juriul ajunse la concluzia că 
GilberL De Soto, Ruiz şi patru marinari sunt vinovaţi, dar 
în cazul lui De Soto recomandă călduros iertarea acestuia 
pentru „generoasa, nobila şi altruista sa comportare“ când 
a salvat viaţa a şaptezeci de oameni de pe vasul „Minerva“. 

Aceasta se petrecuse în 1831, când De Soto era 
căpitan de vas într-o călătorie de întoarcere de la 
Philadelphia la Havana. într-o zi, în timp ce trecea printre 
recifele din Bahama, el observă un vas eşuat, cu 
catargurile şi vergile înţesate de oameni. Riscându-şi viaţa 
şi vasul, De Soto salvă şaptezeci şi doi de oameni, pe care 
îi duse în Havana. Ca semn al aprecierii pentru bravura şi 
abnegaţia sa, o societate de asigurare din Philadelphia îi 
dărui o cupă de argint. Pentru această faptă, De Soto 
scăpă de pedeapsa cu moartea şi fu mai târziu grațiat de 
preşedintele An- drew Jackson. Dulgherul Ruiz fu, de 
asemenea, eliberat, pe motivul că nu era sănătos la minte. 

Pentru a termina istoria „Pândei“ şi a „Mexicanului“, 
vom cita dintr-un ziar local din Boston, tipărit chiar în ziua 
execuţiei : 

„Cinci pirați au fost executaţi azi dimineaţă la ora 
zece şi jumătate. Ei au fost însoţiţi la spânzurătoare de un 
preot spaniol, dar niciunul din ei nu a vrut să se 
spovedească şi nu şi-a exprimat căinţă. Cu toţii şi-au 
susţinut nevinovăția până la capăt. Aseară s-a descoperit la 
căpitanul Gilbert o bucată de sticlă cu care avea de gând 
să-şi pună capăt zilelor. Iar unul dintre oameni (Boyga) şi-a 
tăiat beregata cu o bucată de cositor şi a fost atât de slăbit 
din cauza pierderii de sânge, înclt a trebuit să fie sprijinit 
până la ştreang şi aşezat pe un scaun sub ştreang înainte 
de a cădea trapa. Din felul cum s-a comportat, se pare că 
au sperat până în ultima clipă că vor fi graţiaţi". 

Se poate spune că odată cu spânzurarea piraţilor de 


pe „Panda“ a luat sfârşit pirateria ca ameninţare reală 
pentru navigația din apele americane. Timp de alţi câţiva 
ani, o seamă de răufăcători au mai dat târcoale Cubei şi 
unor insule din Indiile de Vest mai izolate, dar pagubele pe 
care le-au pricinuit au fost neglijabile. Statornicindu-se 
pacea şi, treptat, stabilizându-se noile republici, riscul de a 
face piraterie în larg încetase de a mai fi rentabil. 

înainte de a trece la alte chestiuni, trebuie să 
amintim un alt proces de piraterie care a stârnit multă 
vâlvă la vremea sa. 

Povestea începe în aprilie 1821, când Aaron Smith şi- 
a semnat contractul de prim-secund pe „Zefirul“, vas 
comandat de căpitanul Lumsden şi care urma să plece din 
Kingston, Jamaica, în Anglia. La 29 iulie, corabia porni la 
drum cu încărcătura şi şapte pasageri la bord.” Smith 
înţelese curând că Lumsden e un om nepriceput şi 
încăpățânat, întrucât, deşi se ştia că drumul cel mai sigur 
era ruta cu bordul în vânt, el stărui să meargă cu bordul 
sub vânt, pentru că era o cale mai scurtă. Or, riscul de a în- 
tâlni pirați era de notorietate publică. 

După cinci zile, când erau în dreptul Capului Antonio, 
din partea de sus a Cubei, o goeletă suspectă fu zărită 
îndreptându-se spre „Zefirul“. Nu trecu mult şi se constată 
că punţile goeletei erau înţesate de oameni. Fiind imposibil 
să reziste sau să fugă, căpitanul Lumsden s-a predat 
imediat şi vasul englez a fost jefuit. După ce au fost 
capturate toate lucrurile de valoare, „Zefirului“ i s-a 
permis să-şi vadă de drum cu întregul echipaj, în afară de 
Aaron Smith, pe care piraţii l-au reţinut ca pilot, 
ordonindu-i să-i ducă la Rio Mediaş, în Cuba. 

La orele două în după-amiaza accleiaşi zile, ei sosiră 
în port, când Smith „observă un mare număr de bărci şi 
luntri ce vâsleau spre vasul corsar ; căpitanul mi-a spus că 
se aşteaptă să fie întâmpinat de o mare mulţime de oameni 
pe țărm, printre alţii de doi-trei dregători cu familiile lor, 
adăugind că voi vedea şi câteva spaniole tinere şi nurlii. I- 
am spus că mă întreb cum de nu îi este frică de dregători, 
la care Smith râse şi-mi răspunse că nu cunosc caracterul 


spaniolilor. Nişte plocoane cum ar fi cafeaua şi alte 
nimicuri, zicea el, sunt întotdeauna o chezăşie a prieteniei 
lor ; şi de la ei aflu tot ce se petrece în Havana şi sunt pus 
în gardă din vreme împotriva oricăror măsuri ostile“. 

După ce bărcile şi luntrile s-au apropiat de bordul 
vasului, doi dregători, un preot şi mai multe doamne şi 
domni s-au urcat pe bord, unde au fost primiţi „cu mare 
fast de către căpitan, pe care l-au felicitat pentru 
succesele sale“. Cu deosebită curtenie, căpitanul îl 
prezentă pe Smith oaspeţilor săi, în timp ce ultimul său 
recrut, ofiţerul de navigaţie şi întregul grup de musafiri 
coborau în cabină ca să bea în sănătatea căpitanului. Una 
dintre doamne propuse un dans, şi ospitalierul căpitan 
acceptă fără şovăire. O altă tânără doamnă, fiica unui 
dregător, îl alese ca partener pe Smith, spre neplăcerea 
acestuia. El refuză această onoare cam tăios, dar tânără 
doamnă a stăruit să afle motivul pentru care a refuzat-o. 
„l-am răspuns sincer că gândurile mele sunt prea 
preocupate de starea jalnică în care mă aflam, precum şi 
de mâhnirea pe care o voi pricinui soţiei şi familiei mele 
pentru a mai arăta vreun interes pentru distracţie“. De 
fapt, Smith era celibatar (deşi, după cum se va vedea, nu 
întru totul liber), dar insistase între timp să i se permită să 
se întoarcă acasă cu „Zefirul“ pe motivul că în Anglia îl 
aşteaptă soţia şi familia. Se pare că tânără femeie nu era 
cu totul naivă, pentru că răspunse cu un aer plin de 
candoare: „Nu puteţi fi un bărbat căsătorit pentru că mi s- 
a spus că, atunci când oamenii sunt căsătoriţi, ei caută cu 
orice preţ să ascundă acest lucru“. 

Tânără spaniolă şi englezul se retraseră într-un 
ungher pentru a discuta îndelung şi pe un ton confidential 
despre cavalerism, onoare şi depresiune psihică. Smith 
află că numele ei de botez este Serafina, dar se pare că nu 
a descoperit niciodată numele ei de familie. Serafina îl 
încredința de toată simpatia ei şi soarta lui o impresionă 
atât de mult, încât îi promise că va căuta să-i convingă pe 
tatăl ei, magistrat, să-i obţină eliberarea. 

Pe măsură ce se lăsau umbrele nopţii, este limpede 


că melancolia lui Smith căpăta un caracter din ce în ce mai 
romanţios. El ne spuse că Serafina „era tânără şi, de bună 
seamă, nefamiliarizată cu lumea şi, prin urmare, necunos- 
cându-i şiretlicurile“. Când un bărbat începe să simtă 
aceste lucruri, e în primejdie. Domnişoara era „nesilită în 
felul ei de a se comporta şi în tot ce spunea sau făcea era o 
francheţe şi candoare care, în orice alte împrejurări, ar fi 
putut avea o influenţă mai puternică“. Trăsăturile ei erau 
„regulate şi drăguţe, dar nu frumoase, avea ochii 
scânteietori, vioi şi plini de inteligenţă. Era brunetă şi 
întreaga ei înfăţişare era menită să-i farmece pe privitor 
aproape din prima clipă. Dinspre partea caracterului, era 
binevoitoare, blândă şi umană, caracterizându-se printr-o 
deosebită afectivitate şi căldură atunci când o interesa 
ceva“. 

După ce dansă puţin, Serafina „pretinse că nu se 
simte bine şi se aşeză“ şi îi puse lui Aaron numeroase 
întrebări despre grandoarea şi bogăţia Londrei, până când 
„intensa participare şi interesul pe care mi-l purta m-au 
făcut să cred că am făcut o anumită impresie asuprii inimii 
sale44. Dar acest tete-ci-tâie fu întrerupt brusc de căpitan, 
care se apropie şi „îmi ordonă să o conduc imediat afară 
pe tânără doamnă - poruncă pe care nu am îndrăznit să o 
nesocotesc44. 

In primele ore ale dimineţii, petrecerea începu să se 
destrame şi căpitanul aduse daruri pentru toţi oaspeţii. 
Primul cadou a fost o ladă cu pânzeturi şi mătăsuri aparti- 
nând lui Aaron, oferită preotului, „care a fost peste măsură 
de încântat şi I-a încredinţat pe căpitan că se va ruga 
pentru el, fiind convins că ultimele sale izbânzi se datorau 
mijlocirii sale pe lângă Sfânta Fecioară44. Niciun musafir 
nu a părăsit goeleta fără un dar - toate luate de pe 
„Zefirul44 - şi toţi s-au întors pe țărm fericiţi şi mulţumiţi. 

Pe la prânz se îndreptară spre uscat alte bărci, care 
s-au înapoiat cu numeroşi cubanezi dispuşi să cumpere 
prada, şi printre primii care au păşit pe bord au fost 
Serafina şi tatăl ei. Luându-l pe Aaron deoparte, ea îi 
spuse că mama ei doreşte foarte mult să-i cunoască şi că 


va încerca să-i mijlocească o coborâre pe țărm. Drept 
răspuns la această amabilitate, Aaron îi mărturisi că nu 
este căsătorit, ci un om încă pe deplin liber, „la auzul cărei 
mărturisiri, domnişoara păru nespus de încântată44. 

începu apoi vânzarea, Smith fiind însărcinat cu cântă- 
rirea cafelei. Cum nici căpitanul şi nici vreun membru al 
echipajului nu se pricepeau la socoteli, Smith era acela 
care stabilea costul cumpărăturii, iar după ce au fost fixate 
şi achitate toate sumele, s-a organizat o mare petrecere. 
Căpitanul, care vorbea puţin englezeşte, îi şopti lui Smith 
să pregătească un amestec tare de băuturi spirtoase care 
să ameţească imediat şi care urma să fie servit după masă 
drept un „tonic englezesc44 ; când acesta îşi va fi făcut 
efectul asupra musafirilor, el va scoate la licitaţie toată 
îmbrăcămintea luată de pe „Zefirul44. 

Smith îşi juca bine rolul, împărțind în dreapta şi în 
stânga pahare conţinând un amestec de vin, rom, gin, 
rachiu şi porter, pe care musafirii îl declarară excelent. 
Rezultatul fu pe măsura aşteptărilor căpitanului. Sumele 
oferite la licitaţie pentru cele mai neînsemnate articole au 
fost, pur şi simplu, enorme. 

In timp ce toţi cei de pe bord îşi înecau în somn 
efectele băuturii, îndrăgostiţii, pentru că astfel deveniseră 
ei între timp, se delectau întreţinmd o conversaţie care 
sfârşi prin făgăduieli reciproce că, la primul prilej, vor fugi 
şi se vor căsători. 

Se părea că până aici un tânăr putea să aibă o soartă 
mult mai proastă decât aceea de a cădea în mâna piraţilor 
cubanezi, dar iată că se arătă şi reversul medaliei. 

In următoarele două zile, în timp ce piraţii patrulau 
în căutarea altor prăzi, câţiva membri ai echipajului fură 
bănuiţi de răzvrătire şi încercarea fu înăbuşită în modul cel 
mai barbar. In cea de-a treia zi fu zărit un vas ; acesta se 
dovedi a fi o navă olandeză, care, fără să tragă un foc, a 
permis să fie dusă înapoi în Cuba. La intrarea în port, 
piraţii aflară că magistratul, tatăl Serafinei, fusese rănit de 
glonţul unui hoţ şi Smith era aşteptat să vină urgent să-i 
îngrijească. Cu toate că nu era deloc dispus să-i trimită pe 


Smith, căpitanul nu voia să-şi jignească prietenul şi 
patronul, astfel că îi permise lui Aaron să debarce sub o 
pază puternică. După ce examină rana, constată că nu 
prezenta pericol, dar şiretul Smith declară că e foarte 
gravă pentru ca să i se permită s-o vadă pe Serafina cât 
mai des. 

In timpul celei de-a treia sau a patra vizite, când 
Aaron şi Serafina se retrăseseră într-o altă cameră ca să 
schimbe în grabă câteva cuvinte şi să se îmbrăţişeze, 
Aaron îşi dădu seama că „ochii şi întreaga ei înfăţişare 
radiau de dragoste şi fericire şi am observat de îndată că 
vrea să-mi împărtăşească o veste bună. «Am aranjat tot - 
exclamă ea pătimaş, aruneându-se în braţele mele -, 
călăuza e pregătită, rămâne numai ca noi să hotărâm ora şi 
să găsim prilejul»“. 

Fericita veste l-a mişcat profund : „Am strâns în 
braţe gingaşa şi scumpa făptură ; eram prea tulburat ca să 
pot vorbi şi, în timp ce o ţineam strâns lângă inima mea, 
am vărsat lacrimi de bucurie şi recunoştinţă44. Serafina a 
fost prima care şi-a venit în fire şi, „îmbujorându-se pentru 
că se afla în acea situaţie, s-a desprins uşor din braţele 
mele şi m-a sfătuit să fiu cu ochii în patru şi să nu-mi 
trădez starea sufletească“. 

Practica femeie aranjase toate. In seara următoare, 
Aaron urma să vină în casa lor sub pretextul de a face o 
intervenţie chirurgicală tatălui ei ; îi vor aştepta doi cai şi o 
călăuză de încredere. 

Din nefericire, la căderea serii, călăuza se dovedi a fi 
un trădător şi fuga a trebuit să fie amânată până când se 
vor risipi suspiciunile. 

Intre timp, piraţilor le mersese destul de bine ; pe 
lângă un vas mare englezesc, ei aduseseră şi mai multe 
capturi mici. Localnicii făceau din nou un negoţ prosper, 
dar, între timp, ştirile ajunseseră la urechea guvernatorului 
din Havana. Fu trimisă o puternică forţă poliţienească, 
însă unul dintre magistrați avu grijă să-i înştiinţeze pe 
pirați. 

i.a sosire, poliţiştii fură mituiţi fără dificultăţi şi 


dispărură fără multă tevatură. După care sosi un alt vas 
corsar cubanez cu încărcături jefuite de pe bordul a trei 
vase englezeşti şi se deschise o piaţă permanentă pentru 
mărfurile furate. Pe bordul unui alt vas capturat, de data 
aceasta un vas american, se aflau doi pasageri, un ofiţer 
spaniol şi soţia sa. Doamna era foarte bolnavă, pe de o 
parte, datorită călătoriei şi, pe de altă parte, datorită fricii 
de pirați. Smith, care între timp îşi câştigase o adevărată 
reputaţie ca doctor şi era solicitat în toate cazurile de 
rănire sau îmbolnăvire, primi ordinul să se ccupe de 
doamna bolnavă, care era la bordul vasului pe care se afla 
şi el. Sub îngrijirea lui, doamna se înzdrăveni curând, ră- 
mânându-i profund recunoscătoare. 

Intrucât spaţiul de pe bord era foarte limitat, cei trei 
captivi, Smith, ofiţerul spaniol (pe care Smith îl considera 
o brută prost crescută) şi soţia acestuia, dormeau într-o 
aceeaşi cabină, pe nişte saltele aşternute pe duşumea, 
împrejurarea aceasta a dus la nişte neînţelegeri care ar fi 
putut sfârşi destul de prost. Preferăm să dăm cuvântul lui 
Aaron Smith : 

„Ofiţerul şi soţia lui îşi pregătiseră o saltea lângă a 
mea ; acolo au dormit în acea noapte. Fală de doamnă m- 
am arătat cât se poate de atent ; i-am servit tot timpul 
marantacee şi vin şi am făcut tot ce mi-a stat în putinţă ca 
să se simtă bine. Ea s-a arătat recunoscătoare la aceste 
atenţii, dar a manifestat o atare căldură a recunoştinţei 
sale, îneât mi-a fost teamă de urmări neplăcute, într-o 
noapte, după ce ne culcaserăm fiecare pe salteaua lui, m- 
am deşteptat pe la miezul nopţii* constatând că doamna e 
lângă mine şi că, pe jumătate adormită, mă înlănţuise cu 
braţele. Am trezit-o încet şi, cu respect, am informat-o 
despre greşeala pe care a com:s-o. Fără să-mi răspundă, ea 
se întoarse lângă legiuitul ei soţ. Am considerat aceasta 
drept un simplu accident cauzat de vecinătatea saltelelor 
noastre şi, în consecinţă, am uitat curând de cele 
petrecute. în noaptea următoare, totuşi, am fost din nou 
deşteptat din somn de mângâierile ei, dar, de data aceasta, 
puţin a lipsit ca urmările să-mi fie fatale. Soţul se trezi 


chiar în aceeaşi clipă şi, dlndu-şi seama că soţia lui e lângă 
mine, începu să vocifereze atât de puternic, Incât a trezit-o 
şi pe ea şi pe căpitan, iar eu am socotit că este mai cu cale 
să mă prefac că dorm. Trezin- du-se, doamna scoase un 
țipăt slab, dar în curând îşi recăpătă prezenţa de spirit şi 
reuşi să-şi liniştească soţul furios, pe care I-a convins că 
greşeala s-a petrecut in somn şi că onoarea lui a rămas 
neîntinată, lucru căruia el i-a dat cu atât mai repede 
crezare cu cât a văzut că eu dorm buştean*. 

Situaţia mai era încă amenințătoare, cum însă 
căpitanul pirat intră ca să vadă ce se întâmplă şi i se 
dădură cuvenitele explicaţii, el izbucni în hohote de râs, 
astfel că toţi cei în cauză se liniştiră. 

Se pare că Smith a fost unul din acei bărbaţi norocoşi 
sau nenorocoşi pe care-i adoră toate femeile. După 
nefericitul episod cu saltelele, el luă hotărârea să fie mai 
circumspect, deşi, trebuie s-o spunem cu regret, nu 
aminteşte un cuvint despre îndatoririle sale faţă de 
Serafina. Şi de data aceasta, cel mai bun lucru este să 
reproducem propriile lui cuvinte : 

„De când cu întâmplările din acea seară, gelosul 
spaniol nu o mai scăpa din ochi pe blonda sa parteneră, iar 
eu, pe de altă parte, eram cât se poate de rezervat şi de 
precaut în relaţiile mele cu ea. Imprudenţa ei, totuşi, a 
făcut aproape inutile toate strădaniile mele. Mă aflam jos 
în cabină preparând un medicament pentru un bolnav, 
când doamna se furişă pe lângă soţul ei şi cobori şi ea. De- 
abia intră în cabină, că se şi aşeză pe genunchii mei şi, 
îmbrăţişându-mă cu multă familiaritate, mă sărută. 
Ofiţerul, care o urmase aproape chiar din clipa când 
plecase ea, intră tocmai în acest moment şi cu gesturi 
furioase se repezi pe punte şi ceru căpitanului să mă 
biciuiască. Doamna, totuşi, se dovedi şi de data aceasta o 
bună prietenă a mea, declarând că soţului ei trebuie să i se 
fi năzărit, întrucât aşa ceva nu se petrecuse. După care, ea 
explică de ce a fost văzută pe genunchii mei, spunând că a 
alunecat din cauza legănării vasului, iar eu am prins-o în 
braţe, evitând astfel o cădere, de pe urma căreia ar fi putut 


să se rănească serios. Cum marea era neliniştită şi vasul se 
mai legăna din când în câM, povestea păru plauzibilă şi 
căpitanul declară că nu se pune problema pedepsei“. 

Gelosul soţ, care nu prea credea în asemenea basme 
cu cocoşul roşu, făcu „o grimasă de om mulţumit“ şi părăsi 
cabina murmurând ceva despre prilejul când se va putea 
răzbuna, dar, spre marea uşurare a lui Smith, n doua zi 
perechea şi-a căpătat libertatea şi a plecat în Havana. 

In următoarele zile, vasul corsar a rămas ancorat şi 
nu s-a mai întâmplat nimic deosebit. Ceva mai târziu însă, 
căpitanul primi o scrisoare cu veşti proaste din partea 
judecătorului, care îl avertiza că trebuie să plece neîntâr- 
ziat. Se pare că un număr atât de mare de plângeri 
împotriva actelor sale  piratereşti ajunseseră la 
guvernatorul Havanei, încât acesta luase hotărârea să 
aplice măsuri drastice, trimițând o sută de soldați în marş 
forțat ca să-i captureze pe pirati, în timp ce cinci canoniere 
îi aşteptau în largul recifului în cazul când ar fi încercat să 
scape. 

Piraţii ieşiră din port în cursul nopţii şi în zori corabia 
se afla într-un golfuleţ situat ceva mai departe şi înconjurat 
de o junglă care împiedica cu desăvârşire să fie văzută de 
pe mare. In momentul în care coasta a fost liberă, piraţii 
au ieşit din ascunziş şi au început să navigheze în căutarea 
unei capturi, punând mâna pe un vas francez, pe care l-au 
jefuit de toate obiectele de preţ. 

într-o noapte furtunoasă, când vasul lor era ancorat 
în largul coastei şi căpitanul se afla jos în cabină, pradă 
unui grav atac de friguri, echipajul se îmbătase crunt. 
Smith se folosi de acest prilej ca să fugă. îşi puse 
instrumentele de navigat şi câţiva pesmeţi într-un sac, 
cob;>rî într-o barcă pescărească prinsă la pupa, tăie 
otgonul şi se lăsă în voia valurilor. Când era destul de 
departe de vas ca să mai poată fi auzit, ridică pânză şi 
pilotă în direcţia Havanei. După ce navigă toată ziua şi 
noaptea următoare, el debarcă, în cele din urmă, în portul 
Havana, încredinţat că necazurile sale au luat sfârşit. Pe 
când însă se plimba pe strada principală a oraşului, s-a 


întâlnit faţă în faţă cu vechiul său duşman, căpitanul 
spaniol, păşind în fruntea unui şir de soldaţi. Acesta 
ordonă oamenilor săi să-i prindă pe pirat şi Smith fu târât 
în biroul guvernatorului, unde căpitanul îl acuză de 
piraterie, precum şi de faptul că I-a prădat de o mare sumă 
de bani. 

Timp de mai multe zile, Smith a zăcut într-o celulă 
întunecoasă şi plină de gândaci în închisoarea oraşului. In 
cele din urmă, el fu dus înaintea unui judecător şi supus 
unui lung interogatoriu. Când acesta luă sfârşit, Smith fu 
închis în închisoarea generală împreună cu alţi patru- cinci 
sute de deţinuţi de diferite naţionalităţi, care câşti- gau 
sume modeste făcând ţigări de foi, îndeletnicire pe care a 
deprins-o şi Smith în decursul celor şapte săptămâni cât a 
fost ţinut acolo în aşteptarea altor cercetări. In cele din 
urmă, el a fost judecat pe baza acuzaţiei căpitanului 
spaniol, dar, în timp ce judecătorii ii examinau dosarul, el a 
fost trimis înapoi la închisoare. Mai târziu, unul dintre 
judecători veni să stea de vorbă cu el în închisoare şi, cu o 
sinceritate desăvârşită, îi spuse că în schimbul sumei de o 
sută de dubloni ar putea fi eliberat, iar, în caz contrar, va fi 
deferit guvernului din Jamaica, guvern care îl ceruse. 

Smith, care nu avea un ban asupra lui, şi cu atât mai 
puţin o sută de dubloni, îi explică judecătorului că nu se 
poate puno nicidecum problema unei răscumpărări. A doua 
zi, trei ofiţeri englezi de pe vasul amiral al lui sir Charles 
Rowley, cu o gardă de soldaţi spanioli, I-au condus de la 
închisoare la bordul vasului de război „Sibila“. Aici, spre 
marea sa uimire, fu pus 111 fiare şi dus jos ca un criminal. 

După o călătorie lungă, „Sibila“ sosi la Deptford, 
unde lui Smith i s-au desfăcut cătuşele si a fost dus la 
închisoarea Newgate ca să-şi aştepte judecata pentru 
piraterie la sesiunea Curţii Amiralității. 

Procesul, care a stârnit un interes public 
considerabil, începu vineri 20 decembrie 1823 la Old 
Bailey. Au fost chemaţi şi interogaţi numeroşi -martori, dar 
juriul luă partea acuzatului mai ales numai după depoziţia 
unei reprezcntan te a sexului frumos. Este vorba de o 


anume domnişoară Sophia Knight, „o femeiuşcă de toată 
frumuseţea“. Ea „era foarte tulburată“ când s-a înfăţişat la 
proces, „iar acuzatul izbucni în lacrimi când ea îşi luă locul 
în boxa martorilor“. Sophia Knight declară că I-a cunoscut 
intim pe inculpat de mai bine de .trei ani de zile, adăugind 
că la sosirea lui în Anglia se aştepta să devină soţia sa. In 
acest moment al depoziţiei, martora nu se mai putu 
stăpâni şi-şi înecă glasul în lacrimi. Acuzatul, „care părea 
foarte impresionat“, plângea şi el. Nu mai puţin 
impresionat, juriul dădu un verdict de achitare. * 

Istoria nu ne spune dacă mult-credincioasa 
domnişoară Knight s-a măritat cu Aaron al ei sau dacă 
acesta (foarte puţin probabil !) s-a întors ia Serafina...s! 

CARTEA A IV-A 

PIRAȚII DIN RĂSĂRIT 

CAPITOLUL, I 

COASTĂ AFRICANA 

începuturile pirateriei de-a lungul coastei de vest a 
Africii par să ţină de o dată relativ târzie ; cel puţin 
mărturiile scrise sunt foarte recente. După expediţia din 
1498 a lui Da Gama, între Portugalia şi Orient se 
desfăşurase un comerţ continuu pe la Capul Bunei 
Speranţe. Referirile la piraterie pe ruta aceasta sunt vagi 
până în secolul al XVIII-lea, când tâlharii descrişi de 
Johnson au folosit-o pentru a-şi căuta norocul în aceste 
ape, întrucât celălalt țărm al Atlanticului începea să devină 
prea periculos pentru ei. Totuşi, cel mai faimos nume 
asociat cu drumul răsăritean spre India aparţine secolului 
al XIX-lea - acela al lui Benito de Soto (a nu se confunda cu 
Bernardo de Soto, cunoscut sub numele de Panda), 
originar din Co- runna, despre care aflăm pentru prima 
oară că era secund pe un vas de sclavi portughezi, 
„Defensor de Pedro“, care a pornit din Buenos Aires spre 
coasta Guineei în noiembrie 1827. 

Căpitanul, un ofiţer din marina regală portugheză, 

Don Pedro de Maria de Susa Sarmiento, fusese nevoit să ia 
la bord patruzeci de oameni din Brazilia. Află mult prea 
târziu că vreo zece dintre ei erau pirați cubanezi. 

Erau doar de puţină vreme în larg, când De Soto 
începu să-i iscodească pe unii din tovarăşii săi, ca' să 
constate că destul de mulţi erau dispuşi să-i accepte 
propunerea de a pune mâna pe vas şi de a se întoarce la 
piraterie. Prilejul se ivi în ianuarie, când căpitanul, primul 
secund şi câţiva oameni care nu participau la conspirație 
erau pe uscat la Mina, pe coasta Guineei. Cei de la bord 
care au refuzat să ia parte la răzvrătire au fost lăsaţi în 
voia valurilor într-o barcă şi s-au înecat. 

De Soto, dând vasului numele de „Gluma neagră“, se 
îndreptă spre insula Ascension şi la 13 februarie 1828 zări 
la orizont „Luceafărul“, navă care, sub comanda 
căpitanului Souley, se înapoia în Anglia din Ceylon. In 
afară de o prețioasă încărcătură de scorţişoară şi cafea, la 
bordul vasului se afla un mare număr de pasageri, inclusiv 
douăzeci şi cinci de marinari englezi trimişi acasă ca 
invalizi, împreună cu soțiile şi copiii lor. Proprietarul 
vasului era un quaker pe nume Tindall, care refuzase să-i 
înarmeze datorită principiilor sale. 

„Luceafărul“ naviga foarte bine, dar „Gluma neagră“ 
era o navă şi mai rapidă, astfel că în curând o depăşi şi-i 
străpunse prova cu un proiectil ca s-o oprească. Căpitanul 
Souley nu ţinu seama de avertisment, dar când acesta fu 
urmat de o ploaie de şrapnele, el socoti că e mai cu cale să 
dea ascultare. Piratul cobori pavilionul englez, sub care 
naviga, şi-l înlocui cu steagul Republicii Columbia. De Soto 
dispuse ca o barcă să-i aducă pe căpitan cu documentele 
sale de bord, însă secundul nu se întoarse decât cu un 
marinar şi trei soldaţi. Când secundul şi marinarul urcară 
pe punte, îl găsiră pe De Soto spumegând de mî- nie 
pentru că „Luceafărul“ îl silise să facă o cursă atât de 
lungă. El le ordonă să se înapoieze imediat şi să-i aducă pe 
căpitan, altfel tunarii săi vor scufunda vasul din Indiile 
Orientale. 

Când sosi căpitanul, acesta fu omorât pe loc. Oamenii 


care se aflau deja la bordul „Glumei negre“ fură reţinuţi, 
iar un francez, St. Cyr Barbazon, fu trimis împreună cu 
câţiva pirați pe „Luceafărul“ ca să ucidă tot echipajul. 

Ordinul nu a fost executat ad-litteram, dar au scăpat 
numai cei care se refugiaseră sub punți. într-o dezlănţuire 
cumplită de urlete şi înjurături, piraţii au lovit cu săbiile în 
dreapta şi în stingă, omorând pe membrii dezarmaţi ai 
echipajului şi pe călătorii care rămăseseră pe punte. Piraţii 
au jefuit apoi vasul de bani, argintărie, bijuterii, 
instrumentele de navigaţie şi alte lucruri de preţ, pe care 
le-au trimis la bordul propriului lor vas. După ce isprăviră 
cu măcelul şi jaful, se aşezară în cabină şi porunciră 
bucătarului să le dea mâncare şi băutură. Ospăţul dege- 
neră curând într-o adevărată orgie, căreia nu-i puseră 
capăt decât zbieretele lui De Soto, doritor să ştie de ce 
oamenii lui nu se întorc. Răcnea atât de puternic, încât 
vocea lui furioasă se ridica deasupra ţipetelor femeilor, 
care fuseseră silite să intre în cabină, şi a bocăniturilor 
oamenilor din cala unde fuseseră închişi, iar uşa întărită cu 
scânduri bătute în cuie. 

înainte de a pleca, Barbazon tăie greementul 
„Luceafărului“, reteză catârgurile şi făcu găuri în fundul 
vasului ca să-i facă să se scufunde. După ce ultimul dintre 
sălbatici, părăsi nava şi „Gluma neagră“ dispărea la 
orizont, câteva femei izbutiră să elibereze bărbaţii. Se 
aflau într-o situaţie deznădăjduită. Vasul lua apă cu 
repeziciune, astfel încât se părea că scăpaseră de o moarte 
ca să găsească alta. Din fericire, lucrând la pompe fără 
întrerupere, au fost în stare să menţină vasul la suprafaţă 
până a doua zi dimineaţa, când au fost salvaţi de un alt vas 
englez, care, de asemenea, se îndrepta spre patrie. 

Incidentul stârni mare vâlvă, nu numai în Anglia, ci în 
întreaga Europă. Una din urmări a fost că ulterior toate 
navele domnului Tindall au fost înarmate mai puternic 
decât cele ale oricărui alt comerciant. 

De Soto îşi văzu de drum mai departe, capturând mai 
multe vase în vecinătatea Azorelor şi omorând şi înecând 
echipajele de fiecare dată. In scurtă vreme, „Gluma 


neagră“ deveni o asemenea ameninţare pentru toate 
navele comerciale, încât cele care se înapoiau în patrie din 
India primiră ordinul să se strângă la Sf. Elena şi de acolo 
să navigheze în convoi, pentru a se putea apăra reciproc. 

La un moment dat, piraţii dispuneau de atâta pradă, 
încât luară hotărârea să plece în Spania ca s-o vândă şi să 
petreacă după placul inimii. La Corunna, portul său natal, 
De Soto făcu rost de documente false şi cu ajutorul lor 
purcese spre Cadiz, unde îşi făcea socoteala că va găsi o 
piaţă bună pentru desfacerea prăzii. Deoarece era 
întuneric atunci când „Gluma neagră“ ajunse în largul 
portului, piraţii ancorară peste noapte cu gândul să 
coboare în port a doua zi dimineaţă, dar vântul se schimbă 
în direcţia vest şi, transformându-se brusc într-o adevărată 
vijelie, îi împinse spre țărm. Vasul corsar fu mânat către 
stânci, dar odată cu zorile vântul slăbi şi membrii 
echipajului putură ajunge la țărm cu ajutorui bărcilor. 

Văzându-şi planurile date peste cap, De Soto puse la 
cale un nou plan ; îşi instrui oamenii să spună o poveste 
care, după cum spera el, avea să fie crezută de autorităţile 
din Cadiz, şi anume că sunt nişte negustori cinstiţi al căror 
căpitan s-a înecat şi că acum nu cer decât permisiunea de 
a vinde epava vasului. După care pătrunseră în Cadiz şi se 
înfăţişară ofițerului de la Căpitănia portului, care le ascultă 
relatarea cu simpatie. De Soto găsi curând un comerciant 
dispus să cumpere epava la preţul de o mie şapte sute 
cincizeci de dolari. Contractul fu semnat după cum scrie la 
carte, dar până să fie plătiţi banii apărură nişte nepotriviri 
între cele ce spuneau piraţii despre ei. Urmarea a fost că 
se iscară bănuieli şi şase oameni fură arestaţi. De Soto şi 
un membru al echipajului său scăpară la timp şi se 
refugiară pe teritoriul neutru care desparte Spania de 
Gibraltar. 

Când se mai potoli vâlva stârnită de fugari, De Soto 
reuşi să pătrundă în garnizoană deghizat şi cu paşaport 
fals şi se stabili într-o mică tavernă aşezată pe o stradelă 
îngustă. Simţindu-se în siguranţă la Gibraltar, piratul se 
prezenta foarte bine. Potrivit spuselor cuiva care l-a 


cunoscut atunci, „se îmbrăca luxos - purta de obicei o 
pălărie albă de cea mai bună fabricaţie engleză, ciorapi de 
mătase, pantaloni 'albi şi un frac albastru. Avea favoriţi 
mari şi stufoşi, iar părul său, foarte negru, bogat, lung şi 
ondulat din naştere, amintea grozav de cel al 
predicatorilor londonezi, cunoscuţi ca profeţi prozaici. Era 
foarte bronzat de soare şi avea aerul şi ţinuta 
caracteristică unui spirit cutezător, întreprinzător şi aprig“ 
* 

Prima persoană care a început să nutrească bănuieli 
cu privire la acest elegant vizitator al Gibraltarului a fost 
slujnica de la tavernă, care îi spuse stăpânului ei că, în 
fiecare dimineaţă când îi face patul domnului, găseşte un 
pumnal sub perna pe care doarme acesta. Se făcu o 
percheziţie şi printre alte obiecte acuzatoare se descoperi 
o ladă cu haine aparţinând câtorva dintre pasagerii vasului 
„Luceafărul“, precum şi un carnet cu scrisul nefericitului 
căpitan. De Soto fu arestat fără întârziere, judecat în 
prezenţa guvernatorului, Sir George Don, declarat vinovat 
şi condamnat la moarte. 

Până în ziua execuţiei, el continuă să susţină că este 
nevinovat, dar, până în cele din urmă, piratul îşi mărturisi 
pe deplin crimele şi se pocăi. Un martor al execuţiei 
povesteşte : 

„Cred că nu s-a aflat om mai spăsit ca el în acele 
clipe ; totuşi, nici vorbă să fi fost înnebunit de frică - păşea 
hotărât în spatele căruţii fatale, uitându-se când la 
coşciug, când la crucifixul pe care-l ţinea în mână. Ducea 
mereu la buze simbolul dumnezeiesc, repeta rugăciunile 
rostite la urechea lui de preotul ce-l însoțea şi făcea 
impresia că nu-i mai interesează aimic altceva deci: 
viaţa viitoare*. 

Când procesiunea ajunse la spânzurătoarea de pe 
ţărmul apei, piratul se urcă în căruţă, dar, văzând că 
ştreangul e prea sus, se cocoţă pe coşciug şi-şi vâri gâtul 
în ştreang. Apoi, când roţile căruţii prinseră să se 
învârtească, el strigă „Adio, todos“ - „Adio tuturor“ şi 
capul îi căzu pe piept. 


După ce vasele ocoleau insula Sf. Elena pe la sud, 
riscul de a întâlni pirați era ca şi inexistent în drum spre 
India înainte de a ocoli Capul Bunei Speranţe. Aici, ele 
trebuiau să se îndepărteze cât mai mult spre est pentru a 
evita un alt bârlog al piraţilor, insula Madagascar, după 
care erau mai mult sau mai puţin în siguranţă până la o 
depărtare de aproximativ cincizeci de mile de coasta 
Malabar. 

Expediția căpitanului Woodes Rogers în New Provi- 
dence, Bahama, în 1718 a distrus cunoscutul viespar de 
acolo. Unii au fost spânzurați, iar ceilalţi, vreo două mii la 
număr, s-au predat şi au fost graţiaţi de rege. Câţiva dintre 
indivizii cei mai periculoşi însă s-au refugiat în est şi au 
înfiinţat un nou cartier general în Madagascar, 
transformând în scurtă vreme insula într-o bază 
piraterească nu mai puţin importantă decât fusese 
Bahama. 

Prin 1721, atacurile, piraților asupra 
navelor.britanice, mai ales asupra celor ce aparțineau 
Companiei Indiilor Orientale, deveniseră atât de serioase, 
în cât guvernul englez trimise o escadră pentru a-i nimici. 
Cu greu se poate imagina o alegere mai nefericită a 
comandantului, Tho- mas Matthews, care avea o singură 
calitate : era curajos. Altminteri, „li lipsea simțul realității, 
bunele maniere sau cunoaşterea lumii“. Pe lângă 
deficiențele sale intelectuale, era crud şi necinstit. In 
cursul expediției sale la bordul vasului „Leul“, Matthews 
făcu escală în golful Sf. Augustin din Madagascar ca să 
descopere pirați. Ne- descoperind niciun pirat în momentul 
sosirii, în loc să aştepte celelalte două vase ale sale, 
„Salisbury“ şi „Ex- ter“, care urmau să-i dea ajutor, 
Matthews porni spre Bombay. înainte de a pleca, el 
încredinţă localnicilor o scrisoare pentru căpitanul 
Cockburn de pe vasul „Salis- bury“, scrisoare în care 
descria în amănunţime planurile escadrei. Nu apucă 
Matthews să plece că doi pirați notorii. Taylor şi La 
Bouche, sosiră în golful Sf. Augustin, citiră scrisoarea şi 

trimiseră imediat un avertisment general tuturor piraţilor 
din împrejurimi. 

Sosind la Bombay, Matthews se certă violent cu 
guvernatorul pentru întâietatea celui care va trage salva 
de salut. Comportarea sa arogantă jigni pe toţi 
reprezentanţii Companiei Indiilor Orientale. Rezultatul a 
fost că aproape în fiecare zi avură loc dueluri între ofiţerii 
lui Matthews şi ofiţerii Căpităniei din Bombay. Sosirea lui 
ar fi trebuit să fie cât se poate de binevenită, întrucât se 
întocmiseră planuri în vederea unui atac comun al 
englezilor şi portughezilor împotriva marelui pirat Angria 
la Alibag. Eşecul atacului - de care Matthews s-a făcut 
vinovat în mare măsură - va fi înfăţişat în capitolul 
următor. 

După acest fiasco, Matthews s-a dedicat în întregime 
comerţului particular şi s-a străduit din răsputeri să-i lase 
pe pirați de capul lor. Vreme de aproximativ un an de zile a 
navigat de-a lungul coastelor, certându-se cu toată lumea, 
apoi s-a hotărât să se înapoieze în Madagascar şi să se 
ocupe iar de îndatoririle ce-i reveneau. 

Când ajunse în golful Carpenter din insulele 
Mauritius, Matthews găsi un mesaj al piraţilor, „scris pe 
mor- mântul căpitanului Carpenter cu o bucată de 
cărbune“, în care se arăta că aceştia s-au săturat să-i tot 
aştepte şi că s-au îndreptat spre fortul Dauphin. „Aceasta 
ne-a făcut să ne îndreptăm cu toată graba spre acel port - 
scrie Clement Downing -, în speranţa că-i vom întâlni, 
pentru că se zvonise că sunt putred de bogaţi, fapt care a 
întărit şi încurajat inimile tuturor bărbaţilor şi băieţilor din 
întreaga escadră“ %. 

La Bourbon au vândut o cantitate de arrack*, pentru 
care francezii au plătit bani grei. In cele din urmă, escadra 
ajunse la insula Sf. Maria. „Căpitanul Avery ocupă acest 
loc şi-l întări puternic, cu toate că a fost o risipă 
nechibzuită - negrii erau foarte neglijenţi, iar piraţii nu 


33 J. Biddulph. Pivatos of Mafabar, 1907. 


34 Băutură alcoolică foarte concentrată, preparată mai ales din orez sau 
melasă. — Nota trad. 


mai socoteau locul atât de important ca altădată“. 

Piraţi nu au mai găsit, în schimb au dat de epavele 
mai multor nave comerciale pe care aceştia le 
scufundaseră, iar plaja era plină de încărcăturile lor - 
porțelan, droguri, mirodenii. In unele locuri, marinarii au 
înotat până la genunchi în scorţişoară, cuişoare şi piper. 
Regele băştinaş, însoţit de cele două fiice ale sale, îşi făcu 
apariţia curând şi fu invitat la bord. „Regele îi oferi 
căpitanului în dar pe cele două fiice, potrivit obiceiului 
împă- mântenit de când cu piraţii, aceasta întrucât ei 
socoteau că suntem toţi deopotrivă ; dar, deşi căpitanul 
refuză binevoitoarea ofertă, doamnele fură acceptate de 
către câţiva dintre ofiţerii noştri, care au plătit scump 
pentru o asemenea cinste - pe unul l-a costat viaţa, iar 
celălalt a fost bătut în lege“. 

Regele îl sili pe ofiţerul englez să jure prietenie 
veşnică, bând amândoi, fiecare în sănătatea celuilalt, dintr- 
un pahar cu apă sărată amestecată cu praf de puşcă, 
„acesta fiind un obicei pe care-l deprinseseră de la pirați“. 

Un alt vizitator interesant care le-a adus omagiu a 
fost un alb, piratul pur-sânge James Plantain, născut la 
Cho- colate Hole, în Jamaica. El sosi înarmat până în dinţi, 
cu o gardă de douăzeci de băştinaşi. Stăpânea o regiune 
întinsă şi era cunoscut de către localnici ca regele golfului 
Ranter. De la el, Matthews află interesanta veste că 
faimosul pirat Taylor, pe care-l căuta, se ascunde în 
interior. In loc de a-l aresta pe Plantain, Matthews făcu 
afaceri rentabile cu acesta, cumpărând pradă şi vânzându-i 
pălării, pantofi, ciorapi şi arrack, pentru care regele 
golfului Ranter a plătit un preţ bun în aur şi diamante. 

în ciuda ideilor sale despre piraterie, John 
Plantain se arătă a fi un om mai cinstit decât 
Matthews. După ce plăti fără să se tocmească pentru 
lucrurile pe care le cumpărase, el lăsă butoaiele de 
vin şi arrack pe țărm sub paza doar a câtorva oameni. 
De îndată ce acesta se îndepărtă, Matthews îşi 
încarcă bărcile cu soldaţi şi luă înapoi toată băutura 
pentru care fusese plătit, precum şi câţiva din 


paznicii băştinaşi. După accastă ispravă porni spre 
Bengal, consolându-se cu ideea că el nu era ca 
«ticăloşii aceia de pirați, care, după ce au săvârsit 
atâtea fapte rele, s-au stabilit în mijlocul unei 
adunături de păgâni ca să se dedea la tot soiul de. 
vicii»" *, 

După ce făcuse avere de pe urma pirateriei, James 
Plantain se înapoiase în Madagascar, unde trăia într-un 
castel fortificat, împreună cu un scoţian şi un danez. 
Clement Downing ne descrie viaţa lui aici în mod 
amănunţit ; noi vom schiţa doar unele aspecte. 

Pe când abia depăşise vârstă adolescenţei, se 
constatase ca, „fiind o fire aventuroasă, nu putea suporta 
niciun fel de constrângere“ ; datorită acestui fapt, precum 
şi dragostei sale pentru mare, căută foarte curând să-şi 
realizeze adevărata chemare. Incepându-şi cariera de pirat 
în Rhode Island, tânărul Plantain îşi făcu ucenicia la un 
stăpân bun, căpitanul John Williams de pe „Ieribilul“, şi 
navigă sub comanda acestuia în Guineea. Aici, ei se uniră 
cu alţi pirați şi făcură numeroase capturi bogate. Căpitanul 
pirat England comanda una din nave, „Victoria“, iar 
vestitul Bartholemew Roberts pe cealaltă. 

O ceartă izbucni între partizanii lui England şi cei ai 
lui Roberts cu privire la locul unde urmau să plece şi, până 
la urmă, se despărţiră. Plantain plecă cu „Fantezia“ spre 
Madagascar, unde piraţii „fură primiţi cu multă bucurie de 
rege“. După ce au stat aici câtăva vreme, au plecat mai 
departe spre Johanna, unde, spre mirarea lor, au găsit 
două nave ale Companiei, „Câssandra“ şi „Green- wich“, 
prima comandată de căpitanul Macree şi a doua de 
căpitanul Kirby. Amândouă făcuseră escală pentru a se 
aproviziona cu apă în drumul spre Bombay. încărcătura lor 
consta din bani - investiţiile anuale pentru Bombay şi 
Surat. 

Cei doi căpitani ai Companiei luară hotărârea să 
atace cele două nave ale piraţilor, cu gândul că vor primi o 
recompensă substanţială din partea Companiei pentru 
prinderea a doi pirați atât de faimoşi ca England şi Tayler. 


Au fost tăiate odgoanele şi cele două nave ale Companiei 
porniră în larg, dar lupta nu începu până a doua zi în zori, 
când se porni să bată vântul. 

Piraţii se apropiară, arborând un steag negru cu un 
craniu şi oase încrucişate pe catargul principal, un steag 
roşu în faţă şi crucea Sf. Gheorghe pe catargul de la pupă. 
Macree deschise focul, dar, spre marea sa surprindere şi 
indignare, tovarăşul său de pe „Greenwich“ se îndepărtă 
şi-l lăsă să se lupte singur. 

Deşi Macree avea o navă nouă şi de nădejde, precum 
şi un echipaj de luptători de mâna întâi, nu avea prea mulţi 
sorţi de izbândă. După un bombardament cumplit de trei 
ore, el îşi dădu seama că singura sa şansă de scăpare era 
să tragă vasul pe uscat, deşi, dacă Kirby nu l-ar fi părăsit, 
amândoi piraţii, fără îndoială, ar fi fost înfrânți şi capturați. 
Treisprezece oameni de pe „Cassandra“ fuseseră deja ucişi 
şi douăzeci şi patru răniţi, inclusiv viteazul căpitan. Cei ce 
ştiau să înoate au ajuns la țărm, însă numeroşi alţii, răniţi 
prea grav pentru a putea părăsi vasul; au fost măcelăriți 
de pirați. Macree şi ceilalţi supraviețuitori au fugit repede 
înspre interiorul regiunii, unde au fost bine primiţi de 
băştinaşi. Aceştia au refuzat să-i predea. 

După câteva zile, furia piraţilor se potoli, în parte, 
desigur, pentru că puseseră mâna pe un vas nou şi frumos 
cu şaptezeci şi cinci de mii de lire în numerar, aşa că 
Macree fu invitat la o întâlnire paşnică. Când se prezentă, 
el fu bine primit de England şi de majoritatea piraţilor, deşi 
alţii, în frunte cu sângerosul Taylor, . erau de părere să-i 
omoare. 

Izbucni o ceartă violentă, când deodată un pirat 
fioros la înfăţişare, „cu o pereche de favoriţi ameninţători 
şi un picior de lemn, căptuşit de jur împrejur cu pistoale, 
aşa cum era omul din Almanah cu săgeți“ 5, luă cuvântul 
şi, înjurând de mama focului, ceru ca Macree să fie cruțat 
şi luându-i de mână jură că va face fărâme pe primul om 
care-l va atinge, susţinând că Macree e un cetăţean de 


35 Originalul lui John Silver, piratul cu un singur picior al lui 
Robert Louis Stevenson. ' 


treabă şi că pe vremuri a navigat împreună cu el. 

După multă tocmeală şi mai mult punş, se învoiră să-i 
dea „Fantezia“ lui Macree şi să-i lase să plece, spre marea 
furie a lui Taylor. După patruzeci şi opt de ore de suferinţe 
cumplite, aproape goi şi pe jumătate morţi de foame, 
Macree şi oamenii săi ajunseră la Bombay. 

Intre timp, piraţii au navigat spre coasta Malabar, 
unde au capturat mai multe vase mari portugheze şi 
maure, pe care le-au adus îndărăt în Madagascar. Aici li s-a 
înmânat scrisoarea lăsată de Matthews, aşa că au socotit 
că este înţelept să se ascundă pentru un timp. 

James Plantain, acum om bogat, hotări să se retra'gă. 
El îşi construi un fort, se instală aici pentru a domni ca 
rege al golfului Ranter. Cu o mică armată de soldaţi de 
culoare dădea iama în cirezile de vite ale regilor vecini. 

Plantain avea „multe neveste, pe care le ţinea la 
aspră ascultare şi cărora, după obiceiul englezesc, le 
spunea Moli, Kate, Sue şi Peg. Femeile acestea erau 
îmbrăcate cu cele mai scumpe mătăsuri şi unele din ele 
purtau salbe de diamant“. In ciuda acestui harem, regele 
golfului Ranter pusese ochii pe nepoata regelui din 
Messaleage, un potentat băştinaş de prin partea locului. 
Principesa avea sân”e alb în vine (se spunea că e fata unui 
pirat englez) şi se numea Eleanora Brown, după tatăl ei. 
Era manierată şi ştia puţină engleză. Downing, care o 
cunoscuse şi pe ea şi pe Plantain, ne informează că acesta 
din urmă, „în dorinţa de a avea o doamnă de obârşie 
engleză, i-a trimis vorbă regelui din Messaleage (căruia 
piraţii îi spun Dick-cel-Lung sau regele Dick), cerându-i în 
căsătorie nepoata“. 

Cererea f u refuzată categoric de regele Dick; astfel 
câ trufaşul Plantain porni un război sângeros împotriva 
bunicului doamnei, război care sfârşi prin victoria fostului 
pirat şi prin itorturi îngrozitoare pentru toţi captivii săi 
albi. Pe Plantain îl aştepta însă o mare dezamăgire, întru- 
cât „doamna în numele căreia se ducea acest război era 
însărcinată, de vină fiind unul dintre englezii pe care-i 
omo- râse Plantain. Acesta se înfurie atât de rău, încât 


porunci ca Dick să moară de aceeaşi crudă moarte de care 
avuseseră parte englezii şi olandezii“. Cu toate acestea, 
după ce incendie şi jefui posesiunile răposaitului monarh, 
Plantain reveni în golful Ranter, „aducând cu dânsul pe 
amintita doamnă, pe care o socotea trofeul suprem al 
victoriei sale. Cu toate că era însărcinată, el nu s-a lepădat 
de ea, îndrăgind-o foarte“. 

Avem toate temeiurile să credem că Eleanora Brown 
depăşea nivelul obişnuit al soțiilor de pirați din 
Madagascar, pentru că răposatul ei părinte ,o învățase 
Crezul, Tatăl Nostru şi cele zece porunci şi o iniţiase în 
credinţa creştină“, lucruri care trebuie să fi fost o mare 
mângâiere pentru James Plantain. Când sosiră în 
fortăreaţa lui, Plantain „organiză o mare petrecere şi-i 
încredinţă conducerea întregii sale gospodării, dând afară 
mai multe din celelalte soţii pe care le avea“. Binevoitorul 
soţ şi-a gătit noua nevastă „cu cele mai scumpe bijuterii şi 
diamante pe care le avea şi i-a dat douăzeci de sclave 
tinere care să o slujească“. 

Probleme mai dificile însă îşi aşteptau rezolvarea, în- 
trucât regele golfului Ranter năzuia să devină regele 
întregului Madagascar, cum s-a şi întâmplat, dealtfel, după 
O serie de războaie sângeroase. Nu avem niciun motiv să 
ne îndoim că, cu acest prilej, el „a dat câteva ospeţe 
bogate, la care a poftit pe toţi olandezii, francezii şi 
englezii de pe insulă“. Printre invitaţi se aña şi căpitanul 
England, „care era foarte slăbit în acea vreme şi n-a 
apucat să trăiască mai mult de o lună după aceea ; se 
spunea că moartea 
1s-ar fi tras de pe urma grozavelor sale mustrări de 
conştiinţă pentru viaţa ticăloasă ce o dusese“, deşi 
istoricul nostru se grăbeşte să adauge că „acesta este un 
lucru care li se întâmplă foarte rar unor asemenea 
oameni“. 

Aflăm că foarte curând noul rege al Madagascarului 
„se plictisi de trebile împărăteşti şi luă hotărârea să-şi 
părăsească teritoriile şi să-i lase pe băştinaşi să-şi vadă în 
tihnă de pământurile lor“. De fapt Plantain îşi dădea seama 


limpede că se apropie o nouă răscoală a băştinaşilor. In 
consecinţă, el îşi construi un barcaz şi, împreună cu una 
din soţii, credincioasa Nelly, porni spre coas-ta Malabar, 
unde fură primiţi cu bucurie de Angria. 

Este ultima oară când mai auzim despre ace.srt 
straniu personaj ; dacă a murit de boală, băutură sau în 
urma rănilor căpătate câtă vreme a fost în slujba lui 
Angria, sau dacă a trăit până când s-a întors la Chocolate 
Iloâe, va rămâne, probabil, o taină ncdezleriată. 

CAPITOLUL II PIRAȚII DIN MALABAR 

Coasta de vest a Indiei între Bombay <;i Conchin, 
cunoscută de marinari sub numele de coasta Malabar, a 
dat naştere la sfârşitul secolului al XVII-lea unei dinastii de 
pirați care aproape că au acaparat monopolul meseriei şi 
care au devenit atât de puternici, încât timp de şaizeci de 
ani puterea Companiei Indiilor Orientale nu a fost în stare 
să-i înfrângă. Controlul federaţiei era în mâinile familiei 
băştinaşe Mabhratta a lui Angria, dar funcţionarii ei erau 
departe de a fi toţi indieni. Mulţi dintre cei mai răi erau 
europeni, în special englezi, atraşi spre Marea Roşie şi 
Oceanul Indian de povestirile legate de prăzile fabuloase 
capturate de Avery. 

Primul reprezentant al familiei Angria care s-a 
bucurat de faima unui conducător recunoscut a fost 
Kanhoji sau Conajee, devenit amiral al flotei Maratha în 
1693. Kanhoji reuşise, încetul cu încetul, să nu mai 
depindă de şefii lui de la Poona, devenind siăpânul întregii 
coaste de vreo trei sute de mile de la sud de Bombay. De-a 
lungul acestei coaste, el construi o serie de forturi la 
Alibag, Severn- droog şi Vijaydroog, de unde, ca un 
adevărat  rege-pirat, porni să înfrunte toate navele 
comerciale, dar mai cu seamă pe cele ale Companiei 
Indiilor Orientale. 

La un moment dat, cârmuirea de la Bombay a 
Companiei, impasibilă şi greu de urnit, s-a simţit datoare 
să-i înştiinţeze pe Kanhoji că acţiunile sale piratereşti 
îndreptate împotriva corăbiilor sale nu mai pot continua 
nepedepsite. La care piratul răspunse simplu că le va oferi 


englezilor prilejul să-şi amintească de numele de Kanhoji 
Angria. Amenințarea şi-a dus-o la îndeplinire într-o 
asemenea măsură, încât in 1704 a fost trimis un emisar 
special care să-i avertizeze că nu i se poate îngădui să 
percheziţioneze vasele din apele Bombav-ului ; „ca urmare, 
el Je răspunse sfidător, amintindu-le că a adus multe 
foloase englezilor, care nu şi-au ţinut făgăduielile făcute 
lui, aşa că de aici înainte el va captura navele lor oriunde 
le va întâlni“ | Compania s-a mărginit să adreseze plân- 
geri directorilor din Anglia, în sensul că Kanhoji este în 
stare să pună mâna pe orice vas european, cu excepţia 
celor foarte mari, că, de fapt, el capturează „de-a lungul 
întregii coaste între Surat şi Debul... toate vasele 
comerciale particulare pe care le întâlneşte“ 2. 

Câţiva ani mai târziu, Kanhoji capturase şi fortificase 
o insulă chiar în raza Bombay-ului, astfel încât cu flota sa 
de vase puternice, dintre care unele dispuneau de nu mai 
puţin de patruzeci de tunuri, iar cele mai multe erau 
comandate de marinari europeni încercaţi, el deveni o 
ameninţare serioasă pentru oraş. Intăriturile Bombay-ului 
erau cât se poate de primitive. Atunci când directorii au 
dispus ca oraşul să fie fortificat, Consiliul din Bombay a dat 
înapoi : „Ştim că este firesc ca inginerii să născocească fel 
de fel de ciudăţenii costisitoare“ şi s-a mulţumit să ridice 
câteva turnuri circulare de zid (martello) de-.a lungul 
coastei. _ 

Piraţii puteau acum opri orice vas ar li dorit atunci 
când acesta intra sau ieşea din port. Speriată, Compania 
trimise o flotă puternică de douăzeci de galiote în chip de 
represalii. Rezultatul este consemnat laconic în raportul 
oficial al expediției : „9 iunie. — Ne-am recuperat galio- 
tele şi am distrus un oraş al lui Angria, dar, datorită 
proastei conduceri a ofițerului comandant, am pierdut vreo 
50 de oameni“. 

Când ne gândim, totuşi, din ce scursuri ale societăţii 
erau recrutaţi ofiţerii şi soldaţii armatei prost plătite şi 
nedisciplinate a Companiei, e de mirare că au ieşit 
victorioşi.  Ticăloşia directorilor es>te aproape de 


necrezut. Ei au emis imediat un ordin prin care se 
interzicea folosirea la exerciţii a pulberii, singura excepţie 
fiind aceea că, „uneori, oamenii trebuie să se deprindă cu 
focul, pentru ca nu cumva în timpul luptei să tresară 3a 
zgomotul sau reculul armelor lor“. 

Dar în 1715 fu numit un nou şi puternic guvernator 
al Bombay-ului, Charles Boone, un om de o factură cu totul 
diferită de cea a predecesorilor săi, slabi şi venali, a căror 
principala preocupare era să-şi căptuşească pungile. Prima 
ho târî re fu de a ridica un zid puternic în jurul aşezării. 
Construi apoi nave de război, dar întâmpină mari dificultăţi 
la alcătuirea echipajelor, deoarece Compania oferea o 
plată atât de jalnică marinarilor, încât cei mai buni 
preferau să se angajeze în serviciul lui Angria. Cu toate 
acestea, Boone a dispus în scurtă vreme de o flotă 
frumoasă de nouăsprezece fregate, şalupe, keciuri şi 
galere cu vâsle, cu care ar fi putut să-i stârpească pe pirați 
dacă nu ar fi fost la mijloc incompetenţa şi indisciplina 
celor din subordinea sa. 

Când comandantul Matthews sosi la Bombay din 
Madagascar în 1721, el află că Boone realizase o coaliţie 
puternică cu portughezii în vederea unui atac comun 
împotriva nelegiuiţilor din Malabar. Dar firea impulsivă a 
lui Matthews îl irita pe comandantul portughez, iar 
portughezii înşişi dădură bir cu fugiţii după primele 
împuşcături de la Colaba, când l-au atacat pe Angria. 
Expediția luă sfârşit când începură certurile pentru a se 
stabili cine era vinovatul. Matthews îl lovi cu bastonul 
peste gură pe comandantul portughez şi alianţa luă sfârşit 
pe loc. 

Expediția aceasta urma să fie evenimentul cel mai de 
seamă din timpul guvernării lui Boone. După această în- 
tâmplare. el s-a retras dezamăgit, deşi izbutise întrucâtva 
să le aducă mai multe pagube piraţilor din Malabar şi din 
'Marea Roşie decât oricare din predecesorii săi, în ciuda 
greutăților pe care i le-au pricinuit consilierii intriganti şi 
locţiitorii rebeli. La 9 ianuarie 1722, el plecă în Anglia. In 
timp ce naviga de-a lungul coastei, cele trei vase ale sale 


fură atacate de escadra lui Angria, dar el “reuşi s-o 
respingă. In apropiere de Anjediva dădu ultima sa lovitură, 
atacând prin surprindere pe piraţii care jefuiau un vas. El 
salvă vasul şi, totodată, puse stăpânire pe una din navele 
piraţilor. 

Kanhoji Angria muri în 1729, lăsând în urma sa cinci 
fii care să se certe pentru moştenire. Portughezii s-au aliat 
când cu unul, când cu altul, dar şi-şiu pregătit propria 
prăbuşire pe coasta de vest a Indiei, nesocotindu-l pe 
fratele câştigător, Tulaji. Până la urmă, Tulaji îşi consolidă 
ferm situaţia de moştenitor al tatălui său şi în cea mai 
mare parte a restului secolului bătălia pentru stăpânirea 
apelor indiene s-a dus între el şi englezi, puterea 
olandezilor şi a francezilor începând să slăbească, la fel cu 
aceea a portughezilor. 

Certurile sângeroase ale Mahrattaşilor i-au lăsat 
companiei Indiilor Orientale un răgaz de douăzeci de ani. 
In acest interval, Compania şi-a construit şi armat navele 
ca pentru război, devenind capabilă să susţină la nevoie o 
bătălie. In mai multe rânduri, când oamenii Campaniei au 
fost atacați, ei au trecut la ofensivă şi au scufundat navele 
indiene înainte de încheierea bătăliei. 

Totuşi, odată cu ascensiunea lui Tulaji Angria, vechea 
ameninţare apăru din nou, la fel de cumplită. Prima lui 
acţiune fu atacarea unei flote engleze care naviga în 
convoi şi capturarea a cinci corăbii cu pânze chiar sub 
amenin- , ţarea tunurilor a două nave de război. In 1749, el 
captură „Restauraţia“, cea mai bună navă în servicul 
Bombay-ului, după o luptă care a durat de la amiază până 
seara şi care a făcut puţină cinste tunarilor şi disciplinei de 
pe vasul britanic. 

Tulaji se bucura acum de. supremație pe întreaga 
coastă de la Cutch la Cochin şi, dacă nu ar fi intervenit 
patru nave de război de sub comanda lui Lisle, trimise 
special de la Madras ca să apere Bombay-ul, tot comerţul 
ar fi fost paralizat. Cu toate acestea, ambarcaţiile rapide 
ale lui Tulaji urmăreau adesea, timp de zile întregi, flotele 
escortate, pândind asemenea unor haite de lupi răzleţirea 


vreunui vas. Nu a putut fi vorba de realizarea unui 
coeficient oarecare de siguranţă până când Compania nu a 
înţeles cât de esenţial era să dispună de nave destinate 
exclusiv scopurilor militare, şi nu ca până atunci, de nave 
care luptau şi, totodată, transportau încărcături. 

Englezii nu au fost nicidecum singurii care au avut de 
suferit din partea piraţilor din Malabar. Portughezii şi 
olandezii pierdeau în fiecare an un număr tot mai mare de 
nave comerciale. Olandezii au suferit cea mai grea 
pierdere a lor în 1754, când un vas încărcat cu muniții a 
fost capturat şi altele două au fost aruncate în aer după o 
luptă cruntă, în urma căreia două corăbii mari ale lui Tulaji 
s-au scufundat şi un mare număr de pirați au fost ucişi. 

Odată cu extinderea puterii engleze asupra întregului 
teritoriu al Indiei în urma înfrângerii francezilor, mulţi 
dintre şefii pirați mai puţin importanţi au fost bucuroşi să 
ajungă la o înţelegere cu guvernul din Bombay. Până şi 
mândrul Tulaji trimise un agent care să ofere condiţii de 
pace. Pe vremea când trăia tatăl său, aceste condiţii ar fi 
fost acceptate bucuros, dar acum Consiliul se afla pe o 
poziţie mult mai puternică, astfel că, drept răspuns la 
propunerea lui Tulaji de a acorda permise de liberă trecere 
vaselor Companiei, i-a spus : „Iţi închipui că englezii vor 
accepta vreodată să primească permise de liberă trecere 
de la alţii ? Nu putem face aşa ceva. Noi acordăm permise 
de liberă trecere, dar nu le-am putea primi de la nimeni“. 

In schimb s-a ajuns l-a un acord între Consiliu şi 
Mah- rattaşii care nu se aflau sub conducerea lui Tulaji de 
a-l ataca pe acesta simultan - pe uscat şi pe mare. Forţa 
navală urma să fie comandată de William James, care de la 
sosirea sa, în 1751, se achitase cât se poate de onorabil în 
acţiunile îndreptate împotriva piraţilor din Malabar şi avea 
acum să câştige o glorie nepieritoare, 

La 22 martie 1755, comandantul James porni pe 
mare cu „Protectorul“ (patruzeci de tunuri), însoţit de 
„Rându- nica“ (şaisprezece tunuri) şi „Vipera“, un „bomb- 
keci“ şi un prahu, „Triumful“. După două zile, în larg, i se 
alătură flota aliaţilor, alcătuită din vreo cincizeci de nave 


mari şi mici. La 29 martie apăru în zare Severndroog, 
principala fortăreață a lui Tulaji, într-un moment în care 
flota piraţilor lua calea mării. Se dădu imediat semnalul de 
urmărire, dar navele Mahrattaşilor, mai iuți decât cele ale 
lui James, făcură cale întoarsă, iar către seară navele 
aliaţilor săi erau cu corpul sub orizont. 

Angrienii nu erau câtuşi de puţin dispuşi să lupte, fie 
chiar cu mica escadră a lui James ; au putut fi văzuţi 
atârnându-şi turbanele şi rufele ca să prindă cea mai mică 
adiere de vânt. In tot cursul celei de-a doua zile, urmărirea 
a continuat, „Protectorul“ întrecându-i treptat pe aliaţi, în 
timp ce flota Mahrattaşilor dispăruse de mult din vedere. 
Dându-şi seama că nu are sens să continue urmărirea, 
comandantul James schimbă direcţia şi se îndreptă spre 
Severndroog. Oraşul se ridica deasupra unui golf stâncos, 
la capătul unei peninsule şi era apărat de „Fortăreaţa de 
aur“, un bastion înalt de cincizeci de picioare. In partea 
dinspre uscat mai era un fort puternic, prevăzut cu 
patruzeci şi cinci de tunuri, iar mai spre sud se găseau alte 
două forturi mai mici. 

Memorabila acţiune care a urmat este bine zugrăvită 
în Piraţii din Malabar : 

„James îşi dădu de îndată seama că reducerea la 
tăcere a diferitelor forturi de către trupele Mahratta 
ar fi o chestiune de luni de zile, chiar dacă el le-ar 
putea da sprijin de pe mare - lucru imposibil din 
pricina musonului -, astfel că, în ciuda ordinului 
Consiliului, se hotărî să ia chestiunea în propriile 
sale mâini. Fusese crescut la o şcoală bună şi ştia că 
pentru a opune cu sorţi de izbind i o corabic unui 
fort era necesar să se apropie cât mai mult cu 
putinţă şi să-i covârşească prin puterea de foc. După 
ce făcu necesarele măsurători de adâncime, la 21 
aprilie el se opri la adincimea de patru stânjeni. 
însoţit de «Vipera» şi de «Iriumful«-, începu 
bombardarea fortului Severndroog. Flota Mahratta 
nu dădea niciun ajutor, aşa că «Rândunica»>» fu 
detaşată ca să păzească intrarea sudică. 


Canonada continuă toată ziua, până când 
puternice valuri în port au dus la o încetare a focului 
în timpul serii. Fortul răspunse printr-un foc viu, fără 
să producă pagube înseninate, în timp ce vasele 
Mahratta stăteau deoparte, spectatoare indiferente 
la conflict. Noaptea, la bordul «Protectorului» se ivi 
un dezertor din fort, care aduse ştirea că 
guvernatorul a fost ucis şi au fost pricinuite pagube 
serioase. El adăugă că este imposibil să facă o 
spărtură în partea bombardată de «Protectorul», 
întrucât era stâncă masivă. 

In cursul dimineţii, «Protectorul» ridică ancora 
şi reveni în port. James îşi aşeză vasele între 
Severmdroog şi Gova. Vasul amiral  încolţi 
Severndroog-ul atât de rău, îneât, datorită armelor 
de foc portative ale oamenilor de pe gabii şi focului 
concomitent al cî- torva tunuri de pe puntea 
superioară, tunarii din Severndroog aproape că nu 
mai erau în stare să riposteze cu o singură salvă. Cu 
tunurile de pe puntea inferioară «Protectorul» 
bombardă forturile de pe uscat, pe care le aveau în 
vedere şi «Vipera» şi «Triumful». Ar fi greu să putem 
menționa un alt caz asemănător : un singur vas şi 
două keciuri atacând simultan patru forturi care 
dispuneau de un număr mult mai mare de tunuri; dar 
tactica lui James a fost atât de bună, îneât nici 
vasele, nici oamenii săi nu au avut de suferit. Curând 
după miezul zilei, la Sevendroog explodă o magazie, 
focul se întinse şi nu trecu mult până când putură fi 
văzuţi bărbaţi, femei şi copii năpustindu-se spre 
bărci şi refu- giindu-se pe uscat. Mulţi dintre ei au 
fost prinşi şi luaţi pe bordul «Rândunicii«> şi al 
vaselor Mahratia. Bombardarea forturilor de pe 
uscat continuă până la căderea nopţii şi fu reluată a 
două z! dimineaţă până pe la ora 10, când tustrele 
coborâră steagul. în felul acesta, prin acţiunile sale 
hotărâte, James îngcnunchie această fortăreață a lui 
Angria, pe care o întrecea ca forţă numai Ghcriah, şi 


aceasta fără să piardă un singur om*. 

La Shooters Hill, Woolwich Common, se mai poate 
vedea un monument falnic, turnul Severndroog, ridicat de 
văduva comandantului James în amintirea faptei ilustrului 
ei soţ şi cunoscut sub numele de „Nebunia doamnei 
James;;. 

Ast turn monumental mărturiseşte A unor 
oameni fapte legendare, 

Cum şi zdrobirea hoardei angriene, 

Ce-a bântuit răsăriteana mare /. 

încurajat de spectaculosul succes de la Severndroog, 
Consiliul de la Bombay luă hotărârea să atace în chip 
asemănător Gheriah, o fortăreață şi mai puternică a 
piraţilor. La 11 februarie, fri largul fortăreței se strânse 
cea mai mare forţă navală care părăsise vreodată Bombay- 
ul. Pe lângă flota Companiei, de optsprezece nave, aflată 
sub comanda lui James, mai era şi o escadră de şase nave 
de război - dintre care patru vase de linie -, comandată de 
viceamiralul Watson. Pentru luptele de uscat au fost 
transportate trupe cu un efectiv de opt sute de europeni şi 
şase sute de indigeni, sub comanda nemuritorului Robert 
Clive, 

Sunt interesante unele amănunte din instrucţiunile 
date 3e Consiliu comandanților navali şi militari, ca de 
exemplu : 

„S-ar putea ca Torlajee Angria să fie dispus să 
capituleze şi să ofere o sumă de bani, dar trebuie să 
ţineţi seama de faptul că acest ins nu poate sta pe 
picior de egalitate cu niciun stăpânitor din lumea pe 
care o cunoaştem, fiind un pirat în care nu se poate 
avea niciun pic de încredere. El capturează, arde şi 
distruge nu numai navele tuturor naţiunilor, dar şi 
ale băştinaşilor, care trebuie sâ aibă permise de 
liberă trecere eliberate de el şi pe care percepe anual 
mari sume de bani. Dacă oferă vreo sumă de bani, 
aceasta trebuie să fie foarte ridicată, ca să ne 
despăgubească pentru numeroasele corăbii pe care 
le-a capturat (nici nu ştim câte sunt!), în afară de 


alte ambarcaţii mai mici“. 

Marea dorinţă a Consiliului era să-i prindă pe Tulaji 
viu sau mort, pentru că atâta timp cât trăia şi era liber 
avea, fără îndoială, să iacă rău. 

Ajungând la Gheriah, englezii constatară că armata 
aliată a Mahrattaşilor ridicase tabără in partea opusă, iar 
un mesager veni să raporteze că fortul, cu puţină răbdare, 

^ Robert Bloomfield, poet şi constructor de 
harfe eoliene. 

se va preda fără să se tragă un foc de armă, deoarece 
Tulaji se află în tabără şi este dispus să negocieze. Ştirea 
aceasta nu le-a convenit deloc englezilor, care ştiau că pe 
Mahrat- taşi îi interesa numai prada, care avea să fie 
împărţită dacă fortul se va preda paşnic, pe câtă vreme 
dacă va fi capturat cu armele, bunurile vor fi ale englezilor 
victorioşi. în ciuda unei încercări de mituire, amiralul 
Watson refuză să negocieze şi somă fortul să se predea 
necondiţionat. La ora unu şi jumătate după-amiază i se 
aduse la cunoştinţă refuzul ; urmarea a fost că se dădu 
semnalul ca flota să pătrundă în port, la intrarea căruia 
stăteau adunate vasele lui Tulaji. Printre cele cincizeci şi 
opt de vase de război de toate mărimile de care dispunea 
el se afla şi „Restauraţia“, capturată cu şase ani în urmă. 

Flota engleză deschise un bombardament cumplit, 
obuzele căzând ca o ploaie deasă asupra fortului, încât 
piraţilor le era cu neputinţă să-şi pună tunurile în acţiune. 
„In acea după-amiază de februarie, ploaia de fier a 
răscumpărat multe fapte bestiale. După două ore de 
bombardament, un obuz incendie «Restauraţia». Focul se 
răspindi spre celelalte vase şi peste puţin flota lui Angria, 
care fusese teroarea castei vreme de o jumătate de veac, 
era cuprinsă de flăcări“. 

Târziu în cursul după-amiezii, Clive debarcă în 
fruntea trupelor sale şi ociţpă poziţii la o milă şi jumătate 
depărtare de fort, unde i se alăturară şi Mahrattaşii. Toată 
noaptea, keciurile îşi continuară opera nimicitoare, totuşi, 
fortul rezistă. Vasele aprinse ale flotei piraţilor incendiară 
bazarele şi prăvăliile, oferind tunarilor englezi o iluminaţie 


perfectă. 

A doua zi în zori, amiralul Watson trimise o altă 
propunere de armistițiu, dar apărătorii refuzară din nou să 
se predea, aşa că vasele de linie fură trase în parâme şi 
bombardamentul începu din nou, în timp ce Clive ataca pe 
uscat. La ora patru după-amiază, în fort avu loc o mare 
explozie, după care fu arborat steagul alb. Pe țărm fu 
trimis un ofiţer, dar Tulaji refuză încă o dată să capituleze 
necondiţionat. Din nou fu deschis focul şi douăzeci de 
minute mai târziu steagul piraţilor se pleca definitiv. 

O sută treizeci de mii de lire în aur, argint şi bijuterii 
au fost strânse în fort şi împărţite între forţele de uscat şi 
maritime, spre marea supărare a Mahrattaşilor, care, deşi 
nu făcuseră nimic pentru a o merita, considerau că ar 
trebui să capete o parte din captură. Tulaji însă li s-a 
predat lor, şi nu englezilor, fiind ţinut în captivitate până la 
sfâr- şitul vieţii, astfel că nu a mai avut niciodată prilejul 
de a face rău marinarilor băştinaşi sau englezi. Odată cu 
căderea şi capturarea Gheriah-ului, domnia piraţilor din 
Ma- labar a luat, în mod practic, sfârşit. 

CAPITOLUL. III 

COASTA PIRAŢILOR 

Arabia se termină la est cu marea peninsulă Oman. 
Aceasta e mărginită la nord de Golful Persic, în care se 
pătrunde dinspre Marea Arabiei prin îngusta strâmtoare 
Ormuz. Când marinarul se apropie de această strâmtoare 
dinspre Golful Oman, el vede pe stânga un țărm jos şi 
zimţat, cunoscut de navigatori de sute de ani sub 
denumirea de temuta Coastă a Piraților şi care se întinde 
pe o distanţă *de aproximativ o sută cincizeci de mile. 

Aceste ape au fost, probabil, leagănul navigaţiei şi, ca 
o consecinţă firească, al pirateriei. Datorită poziţiei lor 
geografice, ele au devenit prima verigă a comerţului dintre 
răsărit şi apus. Când mărfurile Orientului au început să fie 
transportate în Occident, arabii din Oman au fost aceia 
care le-au adus în Arabia din India. Legătura aceasta este 
menţionată încă în documentele monumentale din Ninive, 
Babilon şi Egipt, care ne poartă înapoi până pe la anul 


5000 î.e.n. Arabii de pe această coastă, la origine pescari, 
au vâslit sau au plutit cu ajutorul pânzelor micilor lor am- 
barcaţii tot mai departe de-a lungul ţărmurilor arabe. Când 
au devenit mai pricepuţi în construcţia de vase şi la 
navigaţie, ei s-au încumetat să se aventureze în larg şi, 
până în cele din urmă, să se îndrepte spre ţări îndepărtate. 

Pe la începutul secolului al IX-lea, arabii din Muscat 
făceau negoţ cu oraşul Canton din China, iar comercianții 
lor se stabileau în locuri depărtate, cum ar fi Siam, lava şi 
Sumatra. Mărfurile cu care se înapoiau în Golful Persic 
erau mirodeniile, tămâia, mătăsurile şi alte articole de lux 
din Orientul îndepărtat. Omaniţii erau cei care le furnizau 
egiptenilor mirt şi mirodenii cu care să-şi îmbălsămeze 
morţii. 

Mărfurile aduse din Indici emu îmbarcate din nou la 
Oman, duse în nordul Golfului Persic, apoi pe fluviul Eufrat 
până la Babilon, de unde erau transportate cu caravane 
prin deşert până la Marea Mediterană. Partea finală a 
transportului şi comerţului era în mâinile fenicienilor, care, 
deşi printre primii navigatori ai lumii, au fost precedaţi cu 
mii de ani de către arabi. 

De-abia mult mai târziu, poate în jurul anului 500 
î.e.n., Marea Roşie începu să concureze serios cu Golful 
Persic, care din ele să ofere o cale mai lesnicioasă pentru 
transportul mărfurilor orientale spre Europa. 

Au existat mai multe triburi de navigatori oceanici pe 
Coasta Piraților, însă cel mai puternic, cel care a jucat rolul 
cel mai de seamă în ale pirateriei a fost al fioroşilor 
Joasmee, cu care europenii au făcut cunoştinţă atunci 
când vasele comerciale portugheze au început să 
pătrundă prin strâmtoarea Ormuz în Golful Persic în cursul 
secolului al XVI-lea. 

Nu este de mirare că această coastă, înţesată de la 
un cap la celălalt cu golfuleţe, lagune şi diguri de larg şi 
locuită de un neam cu puternice instincte de pradă, a 
devenit cuibar de pirați de îndată ce au apărut corăbii 
străine care să poată fi prădate. Principalul oraş al 
Joasmeeilor era Ras-al-Khvma, care până târziu, în secolul 


al XIX-lea, a rămas unul dintre ultimele centre' ale 
comerţului de sclavi. 

Activităţile tribului Joasmee au depăşit sfera 
influenţei locale în decembrie 1778, când şase din 
dhowurile lor au atacat o corabie engleză ce transporta 
corespondenţă oficială în Golful Persic şi, după o luptă 
îndârjită care a ţinut trei zile, au capturat-o şi au dus-o la 
Ras-al-Khyma. îmbărbătaţi de acest succes, ei au repetat 
atacul asupra a două nave englezeşti în anul următor. 

Dispreţul lor faţă de europeni s-a manifestat în 
octombrie 1797 printr-un atac-surpriză efectuat nu 
împotriva unei nave de comerţ lipsite de apărare, ci 
împotriva unui crucişător englez, „Vipera“, ancorat în 
portul Bushire. Nava ancorase aproape de o flotă de 
dhowuri ale Joasmeeilor, când amiralul acestora îl vizită pe 
agentul Companiei Indiilor Orientale din oraş şi, după 
nenumărate asigurări de prietenie, îi ceru o cantitate de 
pulbere şi alice, pe care, cu o stupiditate de necrezut, 
agentul îi ordonă căpitanului „Viperei“, Carruthers, să o 
livreze. 

De îndată ce muniţiile îură transportate la bordul 
dhowurilor, Joasmeeii îşi încărcară tunurile şi deschiseră 
focul asupra navei de război engleze. Marinarii de pe 
„Vipera“ îşi luau micul dejun în interiorul navei, dar de la 
primele bubuituri se repeziră pe punte şi tăiară otgonul 
pentru a-şi asigura libertatea de manevră. Urmă o luptă 
aprigă, în cursul căreia unul dintre primii răniţi a fost 
căpitanul Carruthers ; el a fost lovit în şale, „dar, după ce 
îşi înfăşură mijlocul cu o basma, rămase pe punte până 
când se prăbuşi lovit în frunte de un alt glonte“. Comanda 
fu preluată de un miciman, Salter, care a continuat lupta 
împotriva dhowurilor şi le-a pus pe fugă. Dintr-un echipaj 
de şaizeci şi cinci de oameni, „Vipera“ a pierdut treizeci şi 
doi, morţi şi răniţi, rezultat care arată spiritul eroic al 
echipajului în această cumplită încleştare, precum şi 
salvarea navei de la o capturare iminentă. 

Potrivit mentalităţii sale caracteristice, cârmuirea de 
la Bombay nu a instituit niciun fel de anchetă cu privire la 


acest act de trădare şi nu a luat niciun fel de măsuri 
pentru pedepsirea piraţilor. Dacă ea i-ar fi sprijinit pe eroii 
„Viperei“, poate că s-ar fi pus capăt o dată pentru 
totdeauna blestemăţiilor corsarilor Joasmee ; şi, de fapt, 
vreme de câţiva ani de zile lecţia aspră primită de arabi în 
ziua aceea la Bushire a avut un efect salutar. Datorită 
indiferenţei Companiei, precum şi faptului că ea nu a 
trecut la niciun fel de represalii, lecţia a fost uitată şi s-au 
prăpădit multe corăbii şi vieţi preţioase. 

Perioada de pace a durat numai vreo şapte ani. 
Regele Omanului era un conducător de mână forte şi, în 
general, împiedica triburile de coastă certate cu legea să 
se apuce de piraterie, lucru pe care-l făcea cu mai multă 
eficacitate decât reuşise să o facă până acum guvernul 
englez de la Bombay. Dar în septembrie 1804, el plecă într- 
o expediţie navală. In timp ce călătorea de-a lungul 
Golfului, trecu într-o mică barcă arabă pentru a debarca la 
Bassidore în timp ce navele sale navigau lent mai departe. 
Pe neaşteptate, când se apropia de țărm, trei dhowuri ale 
Joasmeeilor ţâşniră dintr-un golfuleţ şi-l atacară. Regele fu 
ucis de la primul atac împreună cu mai mulţi însoțitori de- 
ai săi, iar piraţii reuşiră să fugă înainte ca flota din Muscat 
să se în; poarcă pentru a veni în ajutorul suveranului. 
Odr>tă cu moartea sultanului dispăru din golf orice fel de 
ordine şi siguranţă şi Joasmeeii, nemaifiind ţinuţi în frâu, 
deveniră mai îndrăzneţi decât oricând. Urmară o serie de 
acte banditeşti, printre care distrugerea unui mare număr 
de nave 

engleze, până când căpitanul David Seton, rezidentul 
de la Muscat, convinse guvernul Muscatului să trimită o 
forţă expediţionară care să-i pedepsească pe Joasmeei. 
însuşi căpitanul comanda flota arabă care i-a blocat pe 
pirați pe insula Kisham şi i-a silit să se predea. După 
tratative îndelungate între Bombay şi Joasmeei, în 1806 a 
fost întocmit un tratat potrivit căruia piraţii făgăduiau să 
nu mai aducă daune navelor britanice în schimbul 
permisiunii de a face comerţ în porturile engleze între 
Surat şi Bengal. 

Inutilitatea unui asemenea tratat se vădi foarte 
curând, şi anume în momentul când o corabie a Companiei 
iu atacată de patru dhowuri ale piraţilor. Trei dintre 
acestea au fost urmărite la Surat, echipajele capturate şi 
trimise la Bombay. Aici, cu toate că vinovăția lor a fost 


constatată, membrii echipajelor au fost puşi în libertate în 
mod cu totul inexplicabil. In chip de răspuns la slăbiciunea 
de neconceput a guvernului de la Bombay, Joas- meeii au 
capturat dintr-o singură lovitură patruzeci de ambarcaţii 
băştinaşe pe care le-au transportat în golf şi Je-au folosit 
mai târziu ca parte a unei Hote de cincizeci de dhowuri în 
cadrul unei noi invazii a coastei indiene. 

Intre timp, piraţii uitaseră de teama pe care le-o 
inspirau navele de război ale Companiei, pe care le atacau 
nestingheriţi. Din când în când erau respinşi ; în aprilie 
1808, ei au încercat să abordeze „Furia", vas cu şase tu- 
nuri la bord, comandat de locotenentul Gowan, convinşi că 
este o pradă lesnicioasă datorită dimensiunilor reduse, dar 
vasul şi-a onorat numele, punându-i pe fugă, în ciuda 
superiorității numerice a piraţilor. S-ar putea presupune că 
locotenentul Gowan şi micul, dar viteazul său echipaj au 
fost răsplătiți de către guvern, dar realitatea a fost alta : la 
întoarcerea sa în Bombay, locotenentul a fost aspru 
criticat. 

Urmarea unei atari politici a fost cât se poate de 
evidentă. In acelaşi an, „Silful“, un vas de şaptezeci şi opt 
de tone, naviga spre Bushire însoţit de două crucişătoare 
care-l duceau pe Sir H.I. Bridges ca ambasador în Persia. 
Rămânând în urma celorlalte crucişătoare, „Silful“ păru să 
atragă mai multe dhowuri, dar ofiţerul comandant, 
locotenentul Graham, dând ascultare ordinelor stricte 
primite de la guvernul din Bombay, nu trase niciun foc de 
armă până în clipa când flota arabă se apropie. Evident era 
prea târziu ca să se mai poată acţiona. Dhowurile tra- seră 
câteva salve puternice şi  „Silful“ deveni o pradă 
lesnicioasă fără să fi tras un singur foc ca să se apere. 
Potrivit obiceiului, Joasmeeii omorâră întregul echipaj —- 
douăzeci şi doi de oameni, cărora le-au tăiat gitul „în 
numele Domnului“. Locotenentul Graham scăpă, căzând 
rănit grav prin bocaportul de la prova în talmeş-balmeşul 
abordajului; el izbuti să se târască până într-o magazie, 
unde rămase ascuns. Piraţii navigară apoi triumfători spre 
Ras-al-Khyma, dar pe drum fură surprinşi de fregata 


„Nereida“ şi Graham şi vasul său au putut fi salvaţi. 

In acelaşi an, 1808, avu loc una dintre cele mai 
neobişnuite şi palpitante întâmplări de care au avut 
vreodată parte grupurile de englezi în contact cu 
Joasmeeii.  Bricul „Musca“, cu paisprezece tunuri, 
aparţinând Companiei In- diilor Orientale şi comandat de 
locotenentul Mainwaring, a fost capturat în largul insulei 
Kais de către un faimos pirat francez, căpitanul Lememe 
de pe vasul „Fortuna“, înainte de abordajul inamic, ofiţerul 
englez aruncă peste bord corespondenţa şi lucrurile de 
preţ, mareând locul pe hartă pentru eventualitatea că ar 
putea fi cândva recuperate. Mainwaring şi doi ofiţeri au 
fost duşi la Mauritius, iar ceilalţi ofiţeri şi echipajul 
transportaţi la Bushire şi puşi în libertate. Ştiind că 
scrisorile din Anglia erau foarte importante, ofiţerii au 
cumpărat un dhow la Bushire, l-au echipat şi au pornit în 
josul golfului cu destinaţia Bombay. 

In drum s-au oprit la Kais şi, după multe greutăţi, au 
salvat corespondenţa. Au ridicat din nou ancora, dar lingă 
gura golfului au fost capturați de o flotă de dhowuri Jo- 
asmee după o rezistenţă eroică, în timpul căreia au fost 
răniţi mai mulţi englezi. 

Piraţii i-au dus pe captivi la Ras-al-Khyma. Aceştia au 
fost ţinuţi ostateci. 

„După ce aceşti englezi nenorociţi rămăseseră timp 
de mai multe luni în captivitatea arabilor şi nu mai era 
nicio nădejde de răscumpărare, piraţii luară hotărârea să-i 
omoare şi astfel să se descotorosească de nişte duşmani 
neremunerativi. Totuşi, instinctul păstrării vieţii le-a 
sugerat până La urmă englezilor un plan ca să şi-o 
conserve. Ei l-au informat pe şeful piraţilor că în 
apropierea insulei Kais au scufundat bunuri de preţ şi că, 
în cazul când li se vor pune la îndemână câţiva buni 
scafandri, vor putea depista locul cu destulă exactitate. Cu 
alte cuvinte, erau gata să-şi răscumpere libertatea 
oferindu-le piraţilor posibilitatea să recupereze bogăţiile ; 
şi le-a fost făgăduită în chip solemn libertatea dacă îşi vor 
îndeplini angajamentul. 


Însoţiţi de scafandri deprinşi cu pescuitul de perle 
lingă coasta Bahrcinului, ei au fost transportaţi cu o navă 
la locul cu pricina şi, după ce au ancorat, au început lucrul. 
Succesul primilor scufundători fu atât de mare, încât 
întregul echipaj i-a urmat. La un moment dat, vasul a fost 
părăsit aproape cu desăvirşire. In- trucât oamenii erau 
prea ocupați cu strângerea recoltei de aur, momentul păru 
prielnic pentru evadare; englezii captivi îşi ocupară 
posturile la bord, omorâră pe cei câţiva pirați de pe vas, tă- 
iară odgonul şi ridicară pânzele. Din păcate, manevrele lor 
au fost fie observate, fie bănuite ; scafandrii se urcară la 
bord în grabă şi planul lor fu dat peste cap“ K 

In ciuda acestei încercări de evadare, Joasmeeii s-au 
ţinut de cuvânt şi i-au pus în libertate pe englezi, care au 
plecat pe jos spre Bushire, urmând linia coastei. Au 
îndurat itot felul de încercări şi privaţiuni îngrozitoare. 
Niciunul dintre ei nu ştia un cuvânt din limba ţării şi, cum 
li se luaseră toţi banii şi cea mai mare parte a îmbră-.. 
căminţii, treptat foamea şi intemperiile le-au măcinat 
puterile. Primii care au murit au fost marinarii indieni şi 
servitorii băştinaşi. Apoi, unul câte unul, europenii s-au 
prăbuşit la margine de drum şi au trebuit să fie lăsaţi în 
grija băştinaşilor. In tot cursul acestor încercări, bravii 
oameni au reuşit să păstreze corespondenţa, dar, în 
momentul când au ajuns la Bushire, rămăseseră in viaţă 
numai doi din grupul iniţial - un funcţionar comercial pe 
nume Jowl şi un marinar englez, Pennel. 

In sfârşit, ei izbutiră s4 ajungă la Bombay cu 
preţioasa corespondență, dar aici, în loc să li se 
mulţumească şi să fie răsplătiți pentru eroismul şi 
suferinţele lor, „guvernatorul Duncan manifestă o mare 
nerecunoştinţă şi răceală“. 

Cele mai stranii peripeții ale unui englez capturat de 
Joasmeei au fost, fără îndoială, cele ale lui Thomas Hor- 
ton. Ele au fost pentru prima oară relatate în Colburn's 
United Service Magazine, 1868, sub titlul de Cariera unui 
renegat. 


36 Asupra acestei relatări mi-a atras atenţia d-1 H.E. Wilson- 


în 1818, onorabila Companie a Indiilor Orientale a 
trimis goeleta de război „Speranţa“ să patruleze în Golful 
Persic pentru a proteja vasele engleze împotriva piraţilor şi 
i-a ordonat căpitanului să facă escală pentru a plăti 
tributul anual puternicului şeic de la Kishmah. Acest aşa- 
zis tribut era plătit în chip ostentativ pentru serviciile 
adusejde şeic în lupta împotriva piraţilor, dar, în fond, 
reprezenta o mită care i se plătea ca să nu-şi întindă 
mâinile hrăpăreţe asupra vaselor Companiei. 

Din nefericire, „Speranța“ eşuă pe o stâncă 
subacvatică în largul insulei şi avu de suferit avarii 
considerabile. Curând după ce nava eşuase, o companie de 
soldaţi arabi cobori în marş pe plajă pentru a-l înştiinţa pe 
căpitanul „Speranţei44 că nimeni nu poate încerca să 
debarce fără încuviințarea scrisă a şeicului. In lipsa unei 
alternative, fu expediată o scrisoare şi după trei zile se 
primi un răspuns favorabil din partea şeicului, care, printr- 
un mesaj cordial, invita pe căpitan şi pe ofiţerii săi să vină 
în capitală ca oaspeţi ai săi în timpul cât vasul va fi 
reparat. Englezii nu au cutezat să refuze invitaţia, dar, 
sosind în capitală, au fost primiţi cu toată cinstea de către 
augustul personaj şi găzduiţi în palatul său. 

Intrucât niciunul dintre ofiţeri nu vorbea arăbeşte, 
întreaga conversație cu şeicul s-a desfăşurat prin 
mijlocirea unui interpret, astfel că oamenii, fireşte, au fost 
surprinşi aflând că însuşi amfitrionul lor este englez. Atâta 
timp cât oaspeţii nu au căutat să i se adreseze în limba 
engleză, şeicul a fost cordialitatea întruchipată. 

S-a făcut totul pentru o găzduire cât mai confortabilă 
a ofiţerilor, iar în momentul când şeicul află că echipajul 
„Speranţei" se ridică la o sută douăzeci de ofiţeri şi 
marinari, le trimise la bord, curtenitor, un număr egal de 
sclave. „Bineînţeles, fetele erau încântate că sunt eliberate 
din robie, nu însă şi căpitanul, care, ştiind necazurile pe 
care le poate adesea pricinui o femeie pe un vas, se întreba 
ce să facă cu o sută douăzeci de femei la bord“. Totuşi, el 
nu putu să refuze darul regesc şi, după ce îşi exprimă 
recunoştinţa în fel şi chip, le transportă pe doamne la 


Bombay, „unde se descotorosi de îngerii de abanos“. 

In urma unor cercetări migăloase, istoria şeicului de 
la Kishmah fu elucidată treptat; informaţiile, puse cap la 
cap, demonstrară că el era Thomas Horton - fost bandit, 
delapidator, pirat şi asasin. 

Născut la Newcastle-on-Tyne în 1759, tânărul Tom 
avea doisprezece ani când şi-a făcut ucenicia la un croitor 
din Sandgate. După ce şi-a petrecut cinci ani cu croitul şi 
cusutul, a descoperit o metodă mai rapidă şi mai uşoară de 
a face bani. într-o zi, stăpânul I-a trimis pe Tom la bancă 
pentru a încasa un cec de şase lire. Tom a adăugat un zero 
după 6, a scris „zeci” după „şase", a încasat cecul şi, foarte 
onest, i-a dat stăpânului cete şase lire înainte de a reţine 
restul de cincizeci şi patru de lire, precum şi suma 
necesară pentru a se deplasa la Stockholm cu un vas de 
cărbuni. 

Banii au fost cheltuiţi repede, aşa că Tom s-a înrolat 
în armata suedeză, unde, „cu toate că nu era decât un 
soldat de rând, a devenit, datorită tinereţii şi chipeşiei 
sale, favoritul soţiei căpitanului“. Căpitanul muri brusc şi 
văduva se căsători cu Horton, care, foarte curând după 
aceea, fu numit locotenent în acelaşi regiment. Dar 
zvonurile privind cauza morţii neaşteptate a căpitanului 
de- veniră atât de stăruitoare, încât Horton renunţă la 
funcţie şi plecă împreună cu doamna Horton în sudul 
Rusiei, unde deschise o circiumă pe malul Volgăi. Afacerea 
se dovedi extrem de profitabilă, deoarece, datorită atât 
vân- zării de răcoritoare călătorilor în trecere, cât şi unui 
înfloritor comerţ de contrabandă, Horton deveni curând un 
om bogat. 

Nu trecu însă mult şi doamna Horton începu să 
dispună de motive serioase de a-l mustra pe soţ pentru 
anume infidelităţi, ceea ce avu ca urmare un schimb de 
cuvinte grele între ei, precum şi ameninţarea din partea 
soţiei că, dacă nu se va face om de treabă, ea o să-i 
demaşte ca ucigaş al primului ei bărbat. Doamna Horton 
dispăru chiar în acea noapte, iar soţul, pentru a explica 
neaşteptata ei absenţă, răspândi zvonul că s-a înapoiat în 


Suedia pentru a revedea nişte prieteni. Din nefericire 
pentru Horton, trei zile mai târziu, câţiva pescari au găsit 
un sac care conţinea trupul ucis al soţiei sale. Horton a 
fost arestat şi, întrucât dovezile de la judecată au fost 
incontestabile, a fost pronunţată împotriva lui sentinţa de 
condamnare la moarte. 

Mituindu-l straşnic pe paznic, Horton reuşi să scape, 
refugiindu-se în Crimeea, unde intră într-o bandă de 
tâlhari tătari. După numeroase aventuri, el socoti cu cale 
să părăsească Rusia şi cu vreo treizeci de mii de ruble în 
buzunar îşi făcu apariţia la Basra, la intrarea în Golful 
Persic, deghizat ca un negustor musulman de toată lauda. 
Un pelerinaj anterior făcut la Mecca îl îndrituia să poarte 
turbanul hagiilor şi să fie respectat. 

Până în cele din urmă l-a omorât pe guvernatorul 
Bas- rei şi a fost nevoit să ceară protecţia şeicului de la 
Kis- hmah. Aici, Horton şi-a întemeiat casă, a cumpărat 
pământ şi sclavi, a construit vase şi .peste puţină vreme-a 
fost numit amiral al flotei şeicului. Cu această flotă şi cu 
cele şapte vase ale sale, Hcrton s-a văzut comandind o 
escadră folositoare, cu care a putut întreprinde acţiuni 
piratereşti în susul şi in josul golfului. într-o bună zi, el a 
atacat şi a capturat un bric înarmat al onorabilei Companii 
a Indiilor Orientale şi a ucis întregul echipaj. 

Pe măsură ce bogăţia şi influenţa lui sporeau, Horton 
aspira la onoruri tot mai mari. În cele din urmă, el se puse 
în fruntea unei revoluţii, învinse pe şeicul care i se arătase 
prieten şi-l gâtui cu propriile sale mâini. După care, ca şi 
altădată, se însură cu văduva omului pe care-l ucisese şi 
porunci divanului să-i proclame şeic, ceea ce fu îndeplinit 
fără întârziere.  Delapidatorul căpătase acum puteri 
depline. El se dovedi un cârmuitor excelent, îmbunătăţi 
legile ţării şi le impuse cu asprime, şi totuşi izbuti să se 
facă popular printre oamenii pe care îi guverna. 

Scandalul Joasmeeilor deveni, până la urmă, atât de 
mare şi plângerile sporiseră într-aşa măsură, încât 
conducerea superioară de la Calcutta a fost nevoită să 
intervină. la acea vreme, guvernator general era lordul 


Minto ; acesta a stăruit ca guvernul de la Bombay să 
pregătească o expediţie care să patruleze în golf. Forţa 
expediţionară, pregătită în septembrie 1909, sub 
conducerea colonelului Lionel -Smith; era destul de 
puternică, constând din două fregate, nouă vase de linie, 
un regiment şi jumătate de soldaţi în serviciu activ şi 
aproximativ o mie de băştinaşi. Au navigat mai întâi spre 
Muscat, unde colonelul Smith îşi asigură colaborarea celor 
doi stăpânitori ai Omanului, apoi spre capitala Joasmeeilor, 
Ras-al-Khyma, unde ajunse la 11 noiembrie. Trupele au 
debarcat şi i-au respins pe pirați în vârful baionetelor. 
Peste puţin timp, e-e puseră stăpânire pe oraş, pe care li s- 
a dat voie să-i prade înainte de a fi ars până In temelii. Au 
fost distruse vreo şaizeci de ambarcaţii în port, iar un vas 
capturat a fost redat proprietarilor săi legali, După 
aceasta, flota se îndreptă spre o altă fortăreață a piraţilor, 
Shinas, care a fost supusă unui tratament asemănător. 

Expediția fusese încununată de succes, însă acum 
oamenii erau nevoiţi să se înapoieze, datorită „politicii 
şovăitoare şi trufaşe a guvernului de la Bombay, care lega 
mâinile ofiţerilor ei de marină şi care îi considera pe pirați 
drept nişte arabi inocenți şi nevătămători - ca să cităm 
prbpriile cuvinte ale guvernatorului 641. Bineînţeles, în mai 
puţin de un an de zile, Joasmeeii şi-au reorganizat flotele şi 
în curând şi-au redobândit supremaţia de la un cupât la 
celălalt al golfului. 

Totuşi, nici aceasta nu-i satisfăcea. In continuare, ei 
şi-au îndreptat atenţia spre Marea Roşie şi au început să 
intercepteze navele comerciale între India şi Mecca. In 
1816, ei au capturat patru vase din Surat cu încărcături 
evaluate la 1 200 000 de rupii şi au măcelărit echipajele 
băştinaşe. Bombayul trimise o expediţie care să ceară 
daune pentru vasele pierdute la Surat, dar, după tratative 
îndelungate, şeicul Hassan din Ras-al-Khyma nu numai că 
a refuzat să plătească despăgubiri, dar a pretins privilegiul 
de a prăda vasele indiene ca pe un drept natura), 
susţinând că, dacă englezii le vor proteja pe acestea, arabii 
nu vor mai avea ce să prade. 


In anul următor, Joasmeeii devastau în chip metodic 
coasta indiană şi interceptau navele comerciale de coastă, 
unele dintre acestea la o depărtare de cel mult şaptezeci 
de mile de Bombay. Reveniseră zilele lui Angria. In acest 
an, ei au capturat mai multe nave decit oricând înainte. 
Flota lor căpătase proporţii remarcabile - şaizeci şi patru 
de dhowuri de război, precum şi un număr imens de mici 
ambarcaţii, cu echipaje care totalizau şapte mii de oameni. 
Dhowurile mai mari deveniseră vase de luptă formidabile, 
cu pupele lor înalte care depăşeau bastioanele unei fregate 
şi astfel le îngăduiau piraţilor să captureze vase mari prin 
metoda lor favorită, a abordajului. Cele mai multe dhowuri 
erau prevăzute cu câte un tun mare pe puntea superioară, 
cu care puteau mătura covertele inamicilor. 

Victoria finală asupra Joasmeeilor a fost repurtată în 
1819. Sir W. Grant Keir a preluat comanda unei escadre 
din care făceau parte „Liverpool“, cu cincizeci de tunuri, 
„Eden“, cu patruzeci şi şase, şi vreo jumătate de duzină de 
crucişătoare ale Companiei. Forţele de uscat erau alcătuite 
din o mie şase sute de europeni şi o mie patru sute de 
băştinaşi. Flotei i se alătură Seyyid Saed, regele Omanului, 
cu trei vase din Muscat şi patru mii de arabi. 

Expediția a fost scurtă şi pe deplin victorioasă. 
Iuţeala cu care Keir a distrus fortărețele şi a nimicit vasele 
Coastei Piraților a fost o mărturie a ineficienţei criminale 

— Mills. 

care îngăduise Coastei Piraților să supravieţuiască 
atât de mult. Din vreme în vreme au mai avut loc acte de 
violenţă, ele erau însă mai curând incidente survenite în 
comerţul de sclavi practicat de Joasmee între Africa şi Asia 
decât atacuri sistematice asupra navelor engleze. Ele au 
fost în mod invariabil urmate de represalii severe ale 
conducerii din ce in ce mai forte din India. 

CAPITOLUL IV 

JAPONIA ŞI CHINA 

Asemenea arabilor din Marea Roşie şi fenicienilor, 
chinezii au practicat pirateria înainte de consemnarea 
istoriei in documente ; totuşi, cronicile Imperiului Ceresc 


sunt mult anterioare celor din alte ţări. în arhivele 
Pekinului există relatări scrise acum multe sute de ani 
despre corsarii care împânzeau glofurile şi râurile de pe 
coasta chineză. Puţine dintre acestea au fost traduse, 
astfel că cercetătorul priceput şi răbdător are în faţa lui o 
adevărată mină de informaţii. Ea este cuprinsă în ultimele 
trei din cele şaizeci de cărţi ale Memoriilor privitoare la 
sudul Munţilor Mei- hi in şi duce firul narativ până la 
sfârşitul dinastiei Sui. 

In perioada dintre aceste timpuri străvechi şi epoca 
modernă, cei mai mulţi pirați din Marea Chinei au fost 
japonezi şi europeni mai curând decât chinezi. In evul 
mediu, China era o ţară mult mai bogată decât vecina ei de 
dincolo de Marea Galbenă şi oferea suficiente tentaţii 
aventuroşilor marinari japonezi. Piraţii japonezi acționau 
cu flote mari şi purtau uniforme roşii şi şepci galbene. 
Principalele incursiuni le făceau pe coastele Chinei, pă- 
trunzând adesea multe mile în interior pentru a prăda 
oraşele. In timpul încleştării purtau două săbii - câte una 
în fiecare mână - şi chinezii nu se puteau compara cu, ei 
când era vorba de lupta corp la corp. In schimb, ori de câte 
ori chinezii capturau un pirat japonez, îl aruncau într-un 
cazan cu apă clocotită, ceea ce probabil stimula spiritul de 
luptă al invadatorilor, de vreme ce era preferabil să mori în 
luptă decât să te predai K Aceşti pirați japonezi nu-şi 
limitau acţiunile la coastele Chinei, ci operau în sud până 
la strâmtoarea Malacca. De-abia pe la mijlocul secolului al 
XVI-lea a fost posibil să fie stăviliţi. 

Unul din aceşti corsari japonezi, Yajiro, a fost un 
pionier al bisericii In Orientul îndepărtat. S-a făcut pirat 
aşa cum s-au făcut pirați mulţi oameni de treabă, după ce, 
din întâmplare, a ucis un cm şi a fost silit să fugă din ţară. 
In timpul carierei sale şi-a făcut apariţia în Malacca, unde 
predica Sf. Francisc Xavier, şi s-a convertit la creştinism. 
In 1549 I-a însoţit pe sfânt îndărăt în Japonia ca pilot al 
unui vas cunoscut sub numele de ,Jonca tâlharu- lui“. 
Părăsind Japonia, Xavier I-a instalat pe Yajiro ca şef al 
bisericii pe care o întemeiase acolo, dar preoţii portughezi 


erau atât de invidioşi pe convertitul japonez numit peste 
ei, încât Yajiro a renunţat la funcţie şi a revenit la 
piraterie. Până la urmă, el a fost ucis în timpul unei 
incursiuni în China. 

Când pericolul japonez a fost înlăturat, europenii 
începuseră deja să atace coastele Chinei, lăsând de la bun 
început impresia că sunt mai barbari decât oricare dintre 
orientali. Primul care a ajuns în Marea Chinei a fost 
portughezul Simon de Andrada. El a încercat să se 
stabilească acolo ca negustor în 1521, săvârşind tot felul 
de acte de violenţă, inclusiv capturarea de băieţi şi fete 
chineze, pc care să le vândă pe piaţa sclavilor. Un 
comandant portughez, Antonio de Faria, a înfruntat un vas 
corsar din Gujerat în 1540, dar peste puţin şi-a imitat 
potrivnicul şi a plecat în larg ca să-şi încerce norocul 
printre chinezi, nu numai prădând vasele comerciale, ci 
încercând chiar să jefuiască mormintele sacre ale 
împăraţilor de lângă Pekin. 

De departe cel mar renumit dintre europenii care au 
străbătut Marea Chinei a fost Mendez Pinto, un portughez 
din secolul al XVI-lea, care şi-a câştigat o binemeritată 
faimă de explorator, călător, autor şi pirat“. 

Cea mai faimoasă ispravă a sa a fost înţelegerea cu 
un vas chinezesc de pirați în vederea suprimării unui rival 
din Malabar. Patrula cu echipajul său portughez, când „am 
întâlnit o joncă din Patana care era comandată de un pirat 
chinez pe nume Guiay Panian, un mare prieten al 
poporului portughez şi mult iubitor al felului nostru de trai, 
precum şi al năravurilor noastre; dimpreună cu dânsul 
erau treizeci de portughezi, tot unul şi unul, oameni pe 
care îi plătea el şi care erau bogaţi foarte44. 

Puțin a lipsit ca această întâlnire între pirați să se 
termine cu o tragedie, pentru că, „de îndată ce acest pirat 
ne-a descoperit - scrie Pinto -, s-a hotărât să ne atace, 
închipuindu-şi, nici mai mult, nici mai puţin, că suntem 
portughezi şi, căutând să ne iscodească ca oştean bătrân şi 
cunoscător în ale piraţilor ce era, ne-a luat-o înainte şi ne-a 

salutat cu cincisprezece tunuri, ceea ce ne-a în- spăimântat 
grozav“. 

Din fericire, grupul lui Pinto putu să-i informeze la 
timp pe Panian cu privire la identitatea sa şi, în timp ce 
cele două echipaje fraternizau, căpitanii încheiau 
înţelegerea. După ce au navigat împreună câteva zile, au 
întâlnit o barcă descoperită cu treisprezece muribunzi la 
bord. Ei au fost urcați pe vasul lui Pinto şi s-a dovedit că 
sunt opt portughezi cu servitorii lor, care scăpaseră după o 
luptă sângeroasă cu Coia Acem, un pirat din Malabar. 
Acesta omorâse restul echipajului, de peste o sută 
cincizeci de oameni, şi le furase vasul cu o încărcătură 
valoroasă. Cei câţiva supraviețuitori scăpaseră noaptea. 

Vestea aceasta îl puse pe jar pe Pinto şi pe 
compatrioţii săi. „Cu nespusă râvnă şi zgomotoase urale“, 
ei ridicară pânzele în căutarea piratului Coia Acem, care se 
fălea cu titlul de „Vărsător şi băutor de sânge portughezi 

Câteva zile mai târziu, Pinto sosi noaptea în largul 
estuarului unui râu unde se spunea că s-ar afla piraţii din 
Malabar şi trimise iscoade ca să cerceteze situaţia. 
Acestea se întoarseră cu ştirea că vasul e ancorat la vreo 
două mile mai în sus. In noaptea următoare, piraţii 
navigară în tăcere în susul râului, până în apropierea celor 
din Malabar, care, văzându-i, traseră clopotul de alarmă. 
„Sunetul acestuia stârni atâta spaimă şi neorânduială atât 
printre cei ce erau pe țărm, cât şi printre cei aflaţi la bord, 
încât oamenii se înțelegeau cu greutate între ei din pricina 
larmei“. 

Fără să mai stea pe gânduri, vasele portugheze 
puseră în bătaie toate tunurile şi se pregătiră de abordaj. 
Urmă o luptă sângeroasă corp la corp, mai 
înspăimântătoare încă datorită „zgomotului îngrozitor al 
tobelor, lighenelor şi clopotelor, însoţit de bubuitul 
tunurilor grele, care făceau să răsune văile şi stâncile din 
preajmă“. 

L>upA un sfert de ceas, două dintre joncile duşmane 
erau scufundate, o alta era în flăcări şi sute de pirați erau- 
ucişi sau înecaţi. în clipa când bătălia părea încheiată, 


apăru Coia Acem, luminat de flăcările joncii aprinse şi 
îndemnându-şi oamenii să lupte din răsputeri. ,„.Purta o 
cămaşă de za căptuşită cu satin roşu, tivită cu aur, care 
aparținuse cândva vreunui portughez, şi, strigând cu glas 
tare ca să-i audă toţi“, făcea apei la oamenii lui, „ca 
musulmani şi drept-crezători în sfânta lege a lui 
Mahomet", să nu se lase înfrânți de nişte „robi neputincioşi 
cum sunt aceşti câini creştini, care nu au inimă într-înşii 
nici măcar cât nişte găini sau nişte femei cu barbă“. 

„Aceste  blestemate cuvinte ale diavolului i-au 
încurajat aşa de mult - scrie Pinto -, că, strângmdu-se cu 
toţii laolaltă, şi-au întărit rândurile, au întețit lupta şi ne-au 
înfruntat cu atâta dârzenie, încât era înfiorător să-i vezi cu 
câtă pornire se strecoară printre armele noastre". 

Cei doi conducători se pomeniră faţă în faţă. Cu sabia 
sa grea, pe care o folosea cu amândouă mâinile, 
portughezul îl lovi cu putere pe Coia Acem în creştetul 
capului. Sabia pătrunse prin apărătoarea de zale şi-i 
despică în două capul, iar o a doua lovitură îi reteză 
amândouă picioarele. 

Odată cu moartea lui Coia Acem, lupta încetă si în 
viaţă rămaseră doar cinci pirați. Ei au fost legaţi şi 
azvârliţi în magazia vasului, „pentru ca, după aceea, prin 
cazne, să mărturisească anumite lucruri ; ei avură însă 
grijă să-şi smulgă unul altuia beregatele cu dinţii de teama 
morţii la care se aşteptau“. 

Pierderile totale ale acestei încleştări au fost: de 
partea Inamică - trei sute douăzeci de oameni ucişi sau 
înecaţi şi de partea portughezilor - patruzeci şi doi de 
oameni ucişi. 

Când au debarcat pe țărm, piraţii victorioşi au găsit 
acolo : 

„într-o vale foarte îmbietoare, lângă un râuleţ cu apă 
dulce plin de labani şi păstrăvi, o casă neasemuit de 
frumoasă sau o pagotă în care se aflau foarte mulţi oameni 
bolnavi sau răniţi pc care Coia Acem îi dusese acolo ca să 
se vindece ; printre aceştia erau feluriţi mahomedani din 
neamul lui, precum şi unii dintre cei mai buni soldaţi ai săi, 


nouăzeci şi şase la număr, care, de îndată ce i-au zărit pe 
portughezi în depărtare, au cerut strigând milă şi iertare, 
dar aceştia nici n-au voit să-i asculte, zicând ca nu-i pot 
cruța pe cei care au omorât atâţia creştini; după care au 
dat foc casei în şase-şapte locuri şi aceasta, fiLid făcută din 
lemn gudronat şi acoperită cu frunze de palmier uscate, a 
ars şi s-a mistuit într-un chip îngrozitor la vedere ; şi într- 
acestea s-ar fi înduioşat inima oricui auzind strigătele 
jalnice ale nenorociţilor dinăuntru şi văzându-i cum se 
aruncă afară pe fereastră în vârful suliţelor şi halebardelor 
întinse de oamenii noştri, setoşi de răzbunare“. 

Cea mai ilustră victimă europeană a piraţilor japonezi 
a fost John Davis. exploratorul arctic şi unul dintre cei mai 
străluciți reprezentanţi ai marinarilor englezi din secolul al 
XVI-lea. Davis a plecat din Cowes înspre Indiile Orientale 
în decembrie 1604 ca pilot cu stagiu pe vasul .„Tigrul“, 
comandat de Sir Edward Michelborne. După o călătorie 
lungă şi plictisitoare, „Tigrul“ ajunse la Bin- tang, la est de 
Singapore. In largul insulei fu văzută o joncă de 
dimensiuni mici, avariată în aşa măsură, încât de-abia mai 
putea pluti, având însă la bord un număr foarte mare de 
japonezi care naufragiaseră pe coasta insulei Borneo după 
ce, în China, jefuiseră şi  capturaseră ambarcaţia 
deteriorată pe care se aflau. Englezii s-au comportat 
prietenos cu naufragiaţii şi le-au acordat primele ajutoare. 

Timp de două zile, ambarcaţia engleză şi cea 
japoneză au stat ancorate una lângă cealaltă şi echipajele 
lor au fraternizat. Apoi, fără veste, piraţii i-au atacat pe cei 
douăzeci de englezi aflaţi pe bordul joncii lor, omorându-i 
sau aruncându-i peste bord. în aceeaşi clipă, douăzeci şi 
cinci de japonezi care se aflau pe „Tigrul“ s-au năpustit 
asupra puţin bănuitorilor amfitrioni. Cu săbiile, ei l-au 
atacat şi crestat pe Davis, care s-a prăbuşit în partea de 
mijloc a dunetei şi a murit aproape instantaneu. 

Englezii, totuşi, şi-au revenit, i-au omorât pe cei 
douăzeci şi cinci de fanatici după o luptă corp la corp 
cumplită şi au scăpat cu „Tigrul“, deşi foarte puţini dintre 
supraviețuitorii echipajului au rămas nevătămaţi. 


Cel mai celebru dintre toţi piraţii care au bântuit 
Marea Chinei a fost Koxinga, al doilea reprezentant al unei 
dinastii de durată. 

Tatăl lui Koxinga, Chen-Chi-Lin, fusese un băiat 
sărac, silit de nevoie să caute de lucru la fabrica 
portugheză de la Macao, unde s-a căpătuit. Ulterior, el a 
plecat să-şi viziteze un unchi din Japonia şi s-a însurat cu o 
japoneză pe nume Tagawa, cu care a avut un fiu, Koxinga, 
născut în 1623. Părăsind Japonia, Chen şi-a investit banii 
într-o flotă de pirați şi, la numai câţiva ani după aceea, el 
practic controla întregul comerţ de pe coasta ele sud-est a 
Chinei. Jefuia nu numai oraşele şi joncile chinezeşti, ci şi 
pe acelea ale Companiei Olandeze a Indiilor Orientale. 

Cu mulţi ani în urmă, China fusese invadată şi 
cucerită în mare măsură de manciurieni ; dinastia Min 
opunea o ultimă rezistenţă împotriva năvălitorilor în partea 
cea mai de sud a Chinei. Strâmtorat, conducătorul Min 
ceru ajutorul lui Chen şi-l pofti să fie amiralul flotei Min. 
Ca urmare a acestei alianţe, manciurienii au fost respinşi. 
Drept răsplată, Chen îi geru împăratului să-i adopte fiul şi 
să-i facă prinţ. Cererea fiindu-i refuzată, Chen intră în 
legătură cu manciurienii şi fu invitat de către aceştia să 
vină în audienţă la Pekin pentru a discuta posibilitatea ca 
el să devină împăratul provinciilor din sud. In 1640, când 
sosi la Pekin, el fu de îndată întemnițat, torturat şi, în cele 
din urmă, executat 

Koxinga luă comanda flotei tatălui său. Jurând să se 
răzbune pe manciurieni, se alătură cu dragă inimă 
partizanilor dinastiei Min. Timp de douăzeci de ani, ela 
navigat în susul şi în josul coastei, incendiind şi devastând 
oraşele şi satele, până când conducerea manciuriană a 
trebuit să recurgă la expedientul extraordinar de a porunci 
locuitorilor dintr-un număr de optzeci de oraşe de coastă 
să-şi distrugă căminele şi să migreze spre interior. După 
aceea, Koxinga îşi îndreptă atenţia asupra vechilor 
duşmani ai tatălui său, olandezii din insula Formosa 

In mai 1661, în fruntea unei flote de şase sute de 
nave, el atacă forţele olandeze la fortul Zelandia. Viteazul 


comandant olandez rezistă timp de nouă luni, dar, în cele 
din urmă, capitulă, temându-se că, în cazul în care fortul 
va fi luat cu asalt, femeile şi copiii vor fi expuşi oribilelor 
torturi despre care se ştia că le aplică Koxinga 
prizonierilor. Totuşi, acesta nu trăi mult pentru a se bucura 
de triumf, murind în anul următor şi fiind urmat de fiul 
său, Chen-Chin. 

Koxinga era cunoscut ca iăcând parte dintr-o bandă 
mică, dar selectă de căpetenii de pirați care, după ce au 
ajuns pe ultima treaptă a scării, care duce spre glorie, au 
izbutit să se menţină la acest nivel. Faptele lui au avut o 
înrâurire extraordinară asupra istoriei Orientului Inde- 
părtat şi numai datorită lui Formosa a devenit'o parte a 
Imperiului Chinez. In ochii chinezilor, acţiunile lui 
patriotice au. atârnat mult mai mult în cumpănă decât 
mijloacele piratereşti prin care au fost săvârşite şi după ce 
a murit a fost canonizat oficial, devenind internei torul 
unei dinastii care a durat până nu de mult, când unul 
dintre descendenţii săi direcţi a fost unul dintre puţinii 
nobili ereditari din întregul imperiu. 

De-abia la începutul secolului ăl XIX-lea a apărut o 
relatare foarte amănunţită asupra activităţilor piraţilor 
chinezi. In 1831, Charles Neumann a tradus o lucrare 
chinezească contemporană scrisă de Yuentsze-yun-lun, în 
care acesta descrie perioada dintre 1807 şi 1810 Origina- . 
Iul, publicat la Canton în 1830, se ocupă mai ales de 
isprăvile unui singur pirat, şi acesta - femeie. 

Doamna era văduva unui oarecare Chin, care, ca 
amiral al tuturor flotelor de pirați, devenise un spin atât de 
supărător în ochii guvernului, încât în 1802 împăratul I-a 
numit Mare Comis. îndatoririle legate de acest înalt post 
se pare că erau doar nominale, pentru că nu mult după 
aceea amiralul Chin devasta coastele Annamului şi ale 
Cochinchinei. Până la urmă, locuitorii s-au ridicat cu 
armele în mâini şi după o luptă crâncenă i-au pus pe pirați 
pe fugă şi I-au ucis pe teribilul Chin. 

Supraviețuitorii s-au refugiat pe corăbiile lor şi s-au 
îndepărtat de coastă cu gândul să reia lupta a doua zi, sub 


comanda neconsolatei văduve. Această doamnă (la care ne 
vom referi spunându-i doamna Chin, întrucât nu i se 
cunoaşte niciun alt nume) a luat asupră-şi comanda 
deplină a şase mari escadre care alcătuiau flota piraţilor. 
Fiecare din aceste escadre flutura câte un steag de o 
culoare diferită, roşu, galben, verde, negru, albastru şi alb. 
Ele erau comandate de locotenenţi care, ca şi piraţii, erau 
cunoscuţi sub diferite porecle : „Pasărea şi piatra“, „Biciul 
Mării de est“, „Nestemata întregului echipaj“ şi „Hrana 
broaşte- lor“. înainte de moartea soţului, doamna Chin 
comandase escadra principală, cea care desfăşura steagul 
roşu. 

Sub noul lor amiral, piraţii deveniră curând mai 
puternici ca oricând, astfel încât „locuitorii coastelor nu au 
cunoscut liniştea şi pacea vreme de zece ani de zileu. 

Doamna comandant era extrem de exigentă în 
probleme de disciplină, redactând un regulament care 
semăna întrucâtva cu ceLe semnate de primii pirați 
europeni. Trei articole sunau după cum urmează : 

1.Dacă un om se coboară la țărm de unul singur sau, 
cum se spune, trece bariera, i se vor găuri urechile în 
prezenta întregii flote ; dacă mai săvârşeşte acest lucru 
încă o dată, va fi dat mortii. 

2.Din bunurile furate şi prădate, nici cel mai mic 
lucruşor nu va fi luat în stăpânire particulară. Toate vor fi 
înregistrate şi piratul va primi numai două părţi din zece, 
celelalte opt aparţinând magaziei. Cine se va atinge care 
cumva de acest fond obştesc fără învoire va fi omori t. 

3.Nimeni nu va batjocori după voie femeile capturate în 
sate şi în locurile deschise şi duse la bordul vasului ; omul 
trebuie mal întâi să ceară voie casierului vasului şi după 
aceea să se ducă în cală. Folosirea violenţei împotriva 
vreunei femei fără consim- ţământul casierului va fi 
pedepsită cu moartea. 

Doamna Chin era şi o excelentă femeie de afaceri. 
Toate capturile trebuiau trecute într-un registru ţinut 
anume în acest scop la magazie. După câte s-ar crede, 
dânsa avea o părere mai înaltă despre profesiunea sa 


decât opinia publică în general; una din instrucţiuni 
interzicea folosirea cuvântului urât „pmdă“ sau „jaf” ; 
doamna Chin. poruncise să li se spună „bunuri 
transferate“. 

Activitatea doamnei Chin a dus la rezultate fericite, 
dintre care unul dintre cele mai importante a constat în 
legăturile prieteneşti dintre piraţii ei şi oamenii de la ţară, 
legături încurajate de ordinul potrivit căruia tot vinul, 
orezul şi celelalte bunuri să fie plătite, orice spoliere a 
ţăranilor atrăgând pedeapsa capitală. Ca urmare a acestei 
stări de lucruri, flota ei a fost întotdeauna bine 
aprovizionată cu merinde şi praf de puşcă, iar disciplina 
echipajelor a fost aproape exemplară. 

Calitățile sale de strateg au fost puse în lumină într-o 
bătălie ce a avut loc în 1808 între vasele ei şi cele ale unei 
flote guvernamentale trimise împotriva ei. Când vasele 
imperiale se apropiară, ea trimise împotriva lor numai 
câteva nave proprii, ascunzând restul îndărătul unui 
promontoriu ; iar în momentul când vasele momeală erau 
angajate în luptă, ea dădu ordin principalelor escadre să 
iasă din ascunziş şi să atace inamicul fără veste din spate. 
Lupta ţinu din zori până seara târziu : „trupurile morţilor 
pluteau în jurul vasului şi un mare număr de pirați îşi 
aflară  pieirea“. In cele din urmă însă, forțele 
guvernamentale au fost înfrânte şi silite să se predea. 
Totuşi, amiralul flotei imperiale, preferind să moară decât 
să sufere ocara capiu- rării, „îl apucă de chică pe Paou şi 
se strâmbă la el“, spe- rând că în urma acestei insulte 
piratul îl va ucide. Dar locotenentul doamnei Chin, care 
admira bravura bătrânului. amiral Kwo-lang, „îi vorbi 
binevoitor şi încercă să-i consoleze". Văzând că insulta nu 
a folosit la nimic, Kwo-lang îşi făcu seama şi muri pe 
puntea vasului său, la picioarele doamnei Chin. 

Locotenentul Paou a fost foarte mişcat de sfârşitul 
«tragic al bravului său oponent şi din această cauză a ţinut 
următorul panegiric pe puntea vasului amiral învins, în 
mijlocul chinezilor morţi şi muribunzi. Adresându-se 
doamnei Chin şi echipajului de pirati, el spuse : 


„Noi ceştilalţi suntem asemenea aburilor împrăştiaţi 
de vânt, asemenea valurilor mării stârnite de vârtejuri de 
vânt, asemenea betelor de bambus, pe mare plutim sau ne 
scufundăm, fără să ne bucurăm de niciun fel de odihnă. Nu 
va trece mult şi izbânda noastră în această fioroasă 
încleştare va aduce asupra noastră pu- : teri le reunite ale 
guvernului. Şi dacă ei ne vor urmări peste tot locul, în 
şerpui turile şi golfurile mării - că doară au hărţi asupra 
lor -, n-o să avem destule de făcut ? Va crede oare cineva 
că acestea nu s-au petrecut din porunca mea şi că eu sunt 
nevinovat de moartea acestui ofiţer ? Toţi oamenii mă vor 
învinovăţi de omorârea nesăbuită a unui comandant după 
ce acesta a fost în- frânt şi după ce corăbiile sale au fost 
luate. lar cei care au scăpat, vor spune vrute şi nevrute 
despre cruzimea mea. Şi dacă mi se va pune în seamă 
uciderea acestui ofiţer, cum aş mai putea eu îndrăzni să fac 
act de supunere în viitor, chiar dacă aş dori aceasta ? Nu 
aş fi privit şi judecat în lumina mor lii, presupus crudă, a 
lui Kwo-lan ?H 

Drept răzbunare pentru dezastrul flotei şi moartea 
amiralului Kwo-lan, guvernul chinez ordonă generalului 
Lin-fa să-i atace pe pirați. To'luşi, în clipa când generalul 
apăru în raza flotei inamice, el îşi pierdu curajul şi încercă 
să se retragă, dar piraţii îl urmăriră şi ajunseră din urmă 
flota lui la Olan-pae. Chiar în momentul când avea să 
înceapă atacul, vântul se opri şi cele două flote dușmane 
rămaseră pe loc, una în faţa celeilalte, incapabile să se 
mişte. înverşunaţii pirați erau atât de dornici să-şi 
sugrume compatrioţii, îneât au sărit peste bord, au înotat 
spre vasele inamice şi s-au căţărat pe punți cu pumnalele 
în dinţi. Năpustindu-se asupra echipajelor, ei au capturat 
curând toate vasele şi l-au ucis şi pe mult-înfricatul 
general însuşi. 

In anul următor, guvernul trimise o flotă de o sută de 
vase de război, sub comanda amiralului Tsuen-now-sun, 
pentru a răzbuna dezastrul lui Lin-fa. In timpul bătăliei 
caro a urmat, odgoanele lungi şi pânzele făcute din 
rogojini ale vaselor piraţilor au luat foc şi doamna Chin a 


dat ordin de retragere. Pentru a preîntâmpina această 
acţiune, Tsuen îşi instrui tunarii să tragă asupra cârmelor 
pentru ca inamicul să nu mai poată manevra. Bătălia se 
sfârşi printr-o înfrângre totală a forţelor doamnei Chin, un 
număr imens de pirați fiind ucişi, înecaţi sau capturati. 
Totuşi, eroina încleştării din tabăra celor înfrânți a fost 
soţia unuia dintre pirați. Ea s-a ţinut cu mâinile de cârma 
vasului şi a refuzat să-şi părăsească postul. înarmată cu 
câte o sabie scurtă în fiecare mână, ea a luptat cu îndârjire 
şi a rănit mai mulţi soldaţi până când a fost doborâtă de un 
glonte, a căzut în cală şi a fost luată prizonieră. 

Chiar înainte ca guvernul să aclame sosirea 
biruitorilor, doamna Chin îşi şi refăcuse poziţiile. 
Strângându-i în graba pe tovarăşii de luptă răzleţiţi şi 
chemând în ajutor alţi doi comandanţi ai piraţilor, ea porni 
pe mare în căutarea flotei guvernului. Când o descoperi, se 
năpusti asupra ei, iar rezultatul a fost descris de către unul 
din marinarii de carieră : „Escadra noastră a fost 
împrăştiată, dezorganizată şi zdrobită. Zgomotul zguduia 
cerurile din temelii, fiecare lupta ca să scape cu viaţă şi, 
până la urmă, dacă au mai rămas o sută de oameni 
laolaltă“. 

Incapabil să înfrângă frontul unit al doamnei Chin, 
guvernul încercă să-i distrugă fărâmă cu fărâmă. Nu trecu 
mult şi un convoi de vase comerciale chinezeşti păzite de 
mai multe nave de război zări escadra „Nestemata 
întregului echipaj“ când treceau pe lângă Tan-pae-keo. 
Intrucât restul flotei piraţilor nu era acolo, fu luată 
hotărârea de a ataca şi distruge escadra. Lupta ţinu până 
la asfinţit ţi reîncepu a doua zi în zori. In cursul nopţii, 
vasele inamice erau atât de aproape unele de altele, îneât 
piraţii şi duşmanii lor puteau să facă schimb de ocări şi 
înjurături. La reluarea bătăliei, piraţii epuizați, după 
spusele observatorilor de pe vasele comerciale, începură 
să amestece pulberea cu alcool, ceea ce dădea o culoare 
de un roşu strălucitor feţelor şi ochilor şi, după câte s-ar 
putea crede, le sporea şi mai mult dârzenia. Bătălia ţinu 
trei zile în* tregi, până când ambele tabere erau atât de 


sleite şi navele lor atât de vătămate, îneât fiecare din ele 
era bucuroasă să se despartă fără să mai aştepte clipa 
victoriei finale. 

„Nestemata întregului echipaj“ se refăcu destul de 
repede după „corecţiunea“ primită şi-şi reluă activitatea de 
incendiere a oraşelor şi de răpire a femeilor. Guvernul 
chinez trimise o flotă comandată de amiralul Tin-kwei-heu 
ca să pună mâna pe ea. Amiralul nu se grăbi ; ploua cu 
găleata de mai multe zile, ceea ce, după socotelile lui, avea 
să-i împiedice pe pirați de a ieşi din port, astfel că se folosi 
de acest prilej pentru a-şi rearanja balastul. In timp ce era 
ocupat cu asemenea îndeletniciri, doamna Chin apăru în 
fruntea unei escadre de o sută de jonci şi Tin- kwei se 
pomeni surprins cu ancorele lăsate şi pânzele strânse. 
Ofițerii săi, nicidecum setoşi de sânge sau glorie, 
„înspăimântați de marele număr al duşmanilor, stăteau în 
jurul catargului steagului, palizi de groază şi nedoritori să 
lupte“. Pentru a-i încuraja, amiralul îi imploră în numele 
părinţilor, mamelor, soțiilor şi copiilor lor şi al speranţei 
unor răsplăţi extraordinare din partea patriei să-şi facă 
datoria. Stimulaţi de această exhortaţie mai mult decât 
romană, timoraţii ofiţeri prinseră gust de luptă, şi începu o 
încăierare că însăşi „Nestemata întregului echipaj” fu 
scufundată de o ghiulea. Puțin lipsi ca piraţii să cedeze ; 
întăririle sosiră însă la vreme, sub comanda locotenentului 
Paou, care abordă vasul amiral al guvernului. Amiralul Tin- 
kwei se sinucise şi toate cele douăzeci şi cinci de nave ale 
guvernului se predară. 

După aceea, doamna Chin fu lăsată definitiv în pace ; 
cu o flotă mai mare şi mai puternică decât oricând, ea 
mătura în voie, în sus şi în jos, întreaga Mare a Chinei. In 
cca de-a optsprezecea zi a Lunii a Opta, ea atacă oraşul 
Shaon- tin în fruntea unei flote de cinci sute de jonci, 
ducând cu sine la înapoiere patru sute de prizonieri, 
bărbaţi şi femei. Până la sfârşitul anului (1809), ea îşi 
îndreptă atenţia spre fluviile şi râurile din China, navigând 
în amonte, prădând şi omorând în dreapta şi în stânga, 
capturând sute de bărbaţi şi femei - în special femei - şi 


jefuind satele şi oraşele de pe țărmurile apelor curgătoare. 
Groaza pe care o inspira era atât de mare, că ţăranii 
fugeau şi se ascundeau când se zvonea că e pe aproape. 

Uneori, ţăranii se apărau, cum s-a întâmplat la Kan- 
shin, unde locuitorii au săpat tranşee şi au opus o 
rezistenţă înverşunată. Un erou, Kei-tan-chow, maestrul de 
box al satului, după ce a omorât zece pirați cu mâna lui, a 
luptat umăr la umăr cu neavstă-sa până când a capitulat. 
Şi tatăl doamnei Kei-tan s-a năpustit asupra piraţilor, omo- 
rând mai mulţi dintre ei, înainte ca cei trei viteji să se 
prăbuşească la picioarele asasinilor. 

Până la urmă, satul a fost cucerit. Piraţii au pătruns 
în sat în patru grupuri şi au jefuit localitatea, ducind cu ei 
imense cantităţi de îmbrăcăminte şi alte bunuri, precum şi 
o mie o sută patruzeci de prizonieri de ambe sexe. Satul a 
fost apoi ars până în temelii şi pustiit astfel încât nicăieri 
„nu se putea auzi lătrat de câine sau cotcodăcit de găină“. 

Vreo sută de femei fugiseră şi se ascunseseră într-o 
orezărie învecinată, dar scincetul unui copil le-a dat de 
gol : piraţii le-au descoperit şi le-au răpit. Printre aceste 
femei era şi frumoasa Mei-yin, soţia lui Ke-choo-yan. Unul 
dintre pirați o apucă de păr. Ea îl înjură de mama focului, 
dar piratul, ducând-o pe bord, o legă de un braţ de macara. 
Femeia îi înjură şi mai cumplit, „aşa că pi- ratul o trânti la 
pământ şi-i rupse doi dinţi, umplându-i gura de sânge“. 
După care piratul sări în picioare ca s-o lege din nou. Mei- 
yin îl lăsă să se apropie, apoi „îl înşfacă de haine cu gura 
însângerată şi se aruncă împreună cu el în fluviul în care s- 
au înecat amândoi“. 

împăratul Chinei, asemenea multor monarhi 
europeni, a recurs la grațiere atunci când suprimarea 
piraților s-a dovedit a fi cu neputinţă. Aşa se face că O-po- 
tae, comandantul Escadrei negre, a părăsit-o pe doamna 
Chin şi s-a pus sub ascultarea împăratului dimpreună cu 
piraţii săi. O-po-tae dispunea de opt sute de oameni, o sută 
şaizeci de vase, cinci sute de tunuri mari şi cinci mii şase 
sute de felurite arme. Guvernul chinez le-a oferit două 
oraşe în care să se stabilească. O-po^tae a primit o slujbă 


de stat rentabilă şi şi-a schimbat numele în Heo- been, 
adicătelea „Candelabru al instrucţiunii“. 

Bineînţeles, doamna Chin a fost necăjită din pricina 
acestui act de trădare din partea unuia dintre locotenenţii 
ei, dar, totodată, s-a gândit că nu ar fi rău să facă acelaşi 
lucru. „Sunt - spunea ea - înzecit mai puternică decât O- 
po-tae şi, dacă m-aş supune, poate că guvernul ar proceda 
la fel şi cu mine“. Era o treabă delicată să se pună la punct 
amănuntele predării doamnei Chin şi a echipajului ei pătat 
de sânge, dar iată că apăru un emisar : un anume doctor 
Chan, medic practicant în aşezarea portugheză Macao. v 

După multe discuţii şi târguieli se conveni ca doamna 
Chin şi echipajele domniei-sale să fiş iertate, iar în 
momentul capitulării, fiecare om să primească vin şi carne 
de porc, precum şi o sumă de bani. 

Guvernul chinez era acum destul de puternic ca să se 
ocupe de cele câteva escadre de pirați care nu 
capitulaseră. în scurtă vreme, „Biciul Mării de est“ s-a 
predat, iar „Hrana broaştelor“ a fugit cu escadra sa în 
Manila. Au fost capturați mai mult de cinci sute de pirati, 
bărbaţi şi femei, iar aproape patru mii au făcut act de 
supunere şi au renunţat la optzeci şi şase de corăbii. In 
felul acesta, pentru un timp oarecare a domnit pacea în 
mările estice şi vestice. Văduva Chin şi-a sfârşit zilele într- 
un anonimat confortabil, ca şefă a unei organizaţii de 
contrabandă. 

„După această perioadă - scrie istoricul chinez nu 
fără oarecare lirism -, corăbiile au început să plutească 
încoace şi încolo în linişte. Toate s-au domolit pe râuri şi 
fluvii şi s-au potolit pe cele patru mări. Bărbaţii îşi vindeau 
armele şi cumpărau boi cu care să-şi are câmpu- rile. 
îngropau prinosuri, rosteau rugi pe crestele dealurilor şi se 
veseleau cântând în timpul zilei îndărătul paravanelor*!. 
Guvernatorului provinciei, în semn de recunoaştere a 
marilor sale servicii aduse pentru pacificarea piraţilor, i s-a 
permis, printr-un edict al „Fiului Cerului“, să poarte pene 
de păun cu doi ochi. 

Nu este lipsit de interes să aflăm câte ceva despre 


piraţii doamnei Chin din spusele taberei adverse. Este 
vorba despre un captiv englez, domnul Glasspoole, ofiţer 
pe un vas al Companiei Indiilor Orientale, „Marchizul de 
Elyu, vas care avusese nenorocul de a fi capturat de pirați 
în septembrie 1809, la o depărtare de numai câteva mile 
de Macao. împreună cu şapte mateloţi britanici, Glasspoole 
revenea pe vasul său din aşezarea portugheză într-un cuter 
deschis, dar, datorită timpului ceţos şi vân- tos, nu reuşise 
să ajungă la vas, ambarcaţia fiind aruncată în voia valurilor 
vreme de trei zile şi oamenii ne- având nici merinde, nici 
busolă, pentru ca, până la urmă, să fie capturați de un mic 
echipaj de tâlhari sau pirați chinezi. 

„Vreo douăzeci de ticăloşi cu înfăţişare cumplită - 
spune Glasspoole -, care stăteau îngrămădiţi în fundul 
vasului, au sărit la bordul navei noastre. Erau înarmaţi cu 
câte o sabie scurtă în fiecare mâna. Una din ele au pus-o 
pe gâtul nostru, iar pe cealaltă au îndreptat-o către piept, 
cu ochii ţintă la ofiţer, aşteptând semnul acestuia de a tăia 
sau de a zăbovi. Văzând că nu suntem în stare să ne 
împotrivim în niciun fel, ofiţerul îşi vâri sabia în teacă şi 
ceilalţi îl imitară de îndată. După aceea ne-au târât în 
bărcile lor şi ne-au dus la bordul uneia din joncl, 
manifestându-şi bucuria în chipul cel mai sălbatic cu 
putinţă şi, după câte ne-am închipuit noi atunci, gata să ne 
supună la cazne şi să ne omoare fără milă". 

Odată ajunşi la bord, piraţii i-au buzunărit pe englezi 
şi i-au legat de punte cu lanţuri. După un interogatoriu 
prelungit, fu luată hotărârea să i se redea libertatea lui 
Glasspoole dacă i se vor trimite pentru răscumpărare 
şaptezeci de mii de dolari, în care scop o scrisoare fu 
expediată în Macao cu barca. înainte de a sosi vreun 
răspuns, flota piraţilor, numărând circa cinci sute de 
ambarcaţii, a ridicat ancora şi a navigat în susul nurilor şi 
fluviilor pentru a-şi ridica dările datorate de oraşe şi sate. 
Timp de mai multe săptămâni, aceasta a fost rutina 
fiecărei zile : flota ancora în faţa satului sau oraşului şi, 
dacă nu i se plătea cum trebuie ca să fie cruțat, jefuiau 
localitatea şi incendiau casele. 


Uneori locuitorii cutezau să opună rezistenţă, deschi- 
zând focul împotriva flotei piraţilor, ceea ce le făcea prea 
puţin rău acestora din urmă şi, în schimb, mult rău lor 
înşile. 

„Tâlharii erau pur şi simplu exasperaţi - scrie 
Glasspoole -, hotărâți să se răzbune ; au ieşit din bătaia 
armelor de foc şi au ancorat. Fiecare joncă trimise cam o 
sută de oameni pe țărm ca să taie orezul şi să distrugă 
plantațiile de portocali, ceea ce s-a săvârşit cu multă 
măiestrie de-a lungul mai multor mile în josul fluviului. în 
timpul şederii noastre acolo, ei au fost înştiinţaţi că nouă 
bărci Încărcate cu orez stau ancorate în nişte răstoace; 
fără întârziere au fost trimise câteva bărci împotriva lor. A 
doua zi dimineaţă, aceste bărci au fost aduse la flotă 
dimpreună cu zece-doi- sprezece oameni. Cum aceştia nu 
se împotriviseră în niciun fel, şeful le propuse să se facă 
tâlhari dacă vor consimţi să jure, potrivit obiceiului, în faţa 
lui Joss. Vreo trei sau patru au refuzat şi drept urmare au 
fost pedepsiţi crud în acest chip : li s-au legat mâinile la 
spate, li s-a petrecut o funie a catargului pe la subsuori, au 
fost ridicaţi ca la trei-patru picioare deasupra punţii şi 
cinci-şase oameni i-au biciuit cu nişte vergi împletite până 
când ai fi jurat că au murit; apoi i-au ridicat până In vârful 
catargului şl i-au lăsat spinzuraţi aproape un ceas, i-au 
coborât şi au. luat pedeapsa de la capăt, până când 
oamenii şi-au dat suflarea sau au consimţit să jure*. 

La 28 octombrie, domnul Glasspoole primi, în 
sâârşit, o scrisoare de la căpitanul May de pe vasul 
„Marchizul de Ely“, prin care i se aducea la 
cunoştinţă că oferă trei mii de dolari pentru 
răscumpărare şi că, la nevoie, poate oferi şi mai 
mult. Intre timp, prizonierii englezi, sub ameninţarea 
caznelor şi a unei morţi cumplite, fuseseră siliţi sa 
poarte arme şi să lupte de partea piraţilor, 
Glasspoole şi timonierul său fiind folosiţi ca servanţi 
ai unuia dintre marile tunuri. 

In cursul unei bătălii împotriva unei flote 
guvernamentale, bătălie înverşunată, deşi dusă cu 


intermitențe, puţin a lipsit ca Glasspoole să fie ucis 
în două rânduri: o dată când un obuz de 
douăsprezece livre căzu la trei picioare de dânsul şi a 
doua oară când un obuz lovi un mio tambur de lanţ 
pe care stătea. In timpul luptei, el a servit pe vasul 
amiral al piraţilor. Printre altele,  Glasspoole 
povesteşte cum, în toiul luptei, doamna Chin, 
amiralul piraţilor chinezi, I-a stropit în mai multe 
rânduri cu apă amestecată cu usturoi, considerată de 
către pirați ca  pavăză fermecată Împotriva 
împuşcăturilor. 

In cele din urmă, după multe încercări şi 
primejdii, prelungita  târguială cu privire la 
răscumpărarea prinşilor luă sâârşit; englezii au fost 
duşi spre vărsarea fluviului şi predaţi concetăţenilor 
lor, fericiţi să scape după o captivitate de trei luni. 

Grozăviile vieţii de la bordul uneia din aceste 
jonci ale piraţilor chinezi sunt descrise plastic de 
domnul Glasspoole : 

„Tâlharii nu au domiciliu stabil pe țărm ; 
locuiesc tot timpul pe vase. Partea din spate este 
rezervată căpitanului şi nevestelor lui; de obicei are 
cinci-şase. Fiecare om are o cabină mică de vreo 
patru picioare pătrate, unde-şi ţine soţia şi familia. 
După numărul de suflete înghesuite într-un spaţiu 
atât de strimt, se poate presupune, în chip firesc, că 
pe vasele lor mişună fel de fel de rozătoare, mai cu 
seamă şobolani, pe care ei îi lasă să se înmulțească. 
în timpul captivităţii noastre ne-am hrănit vreme de 
trei săptămâni cu omizi fierte cu orez! Le plac grozav 
jocurile de noroc şi-şi petrec tot timpul liber jucând 
cărți şi fumind opiu*. 

Cu toate că nicio altă femeie-pirat din întreaga 
istorie a omenirii nu a atins asemenea culmi ale 
gloriei şi renu- melui ca văduva Chin, am nedreptăţi 
memoria unei alte văduve, mai apropiată de timpurile 
noastre, doamna Hon- cho-lo, dacă am trece-o sub tăcere. 

„Ca şi doamna Chin, doamna Lo era căsătorită cu un 


pirat şi la moartea acestuia, în 1921, a preluat comanda 
flotei sale. Nu a trebuit să treacă mult până când a vârât 
groaza în întregul ţinut din jurul Pak-hoi-ului, unde a 
continuat tradiţiile meseriei ca amiral al unei flote de circa 
şaizeci de jonci oceanice. Deşi tânără şi frumoasă, şi-a 
câştigat o reputaţie demnă de un ucigaş şi pirat desăvârşit. 

După război şi-a reluat activitatea de pirat, uneori, 
pentru a-şi satisface pur şi simplu vanitatea, atacând 
şi'jefuind două-trei sate, de unde captura dc obicei 
cincizeci- şaizeci de fete, pe care mai apoi le vindea. 

„ Scurta ei carieră s-a încheiat brusc în octombrie 
1922. 

' Războiul pentru comerţul de opiu dintre Anglia şi 
China a luat sfârşit în 1842, odată cu cedarea Ilong-Kongu- 
lui învingătorilor. Insula era pe atunci - dealtfel, cum 
fusese întotdeauna - unul dintre cele mai de seamă cuiburi 
ale pirateriei chineze şi instaurcirea unei puteri străine nu 
a făcut altceva decât să-i alunge pe pirați înspre alte 
aşezări, mai potrivite, din vecinătate. 

Cu toate că acum piraţii erau risipiţi, ei nu erau 
câtuşi 'de puţin descurajaţi sau mai puţin puternici. 
Dimpotrivă, sub conducerea competentă a doi tâlhari, 
Shap-ng-tsai şi Chui-apoo, ei au adus prejudicii enorme nu 
numai vaselor Şi satelor chinezeşti, ci în special comerţului 
britanic. în vara anului 1849, numai escadra Chinei 
britanice a distrus cincizeci şi şapte de jonci ale piraţilor şi 
a ucis peste două sute de oameni. 

Escadra chineză, care naviga pe o rază de o mie de 
mile de ape periculoase şi necunoscute, era comandată de 
căpitanul, mai târziu amiralul Sir John Dalrymple Hay, care 
în ziua Trafalgarului, în 1849, şi-a condus mica flotă pe 
râul primejdios şi strâmt unde Shap-ng-tsai îşi adunase 
bineîn-armatele corăbii. După un bombardament cumplit, 
toate joncile au fost distruse şi vasul-amiral al piraţilor 
aruncat în aer. 

Shap-ng-tsai şi un mare număr din oamenii săi au 
reuşit să scape, refugiindu-se pe coastă, şi peste puţin 
şeful piraţilor s-a predat autorităţilor chineze. 


Cât despre Chui-apoo, acesta a mai rezistat un an, 
după care flota sa a suferit o înfrângere dezastruoasă, deşi 
el însuşi a izbutit să se refugieze în China. Guvernul 
britanic pusese un-preţ ridicat pe capul lui, ceea ce i-a 
îndemnat pe câţiva chinezi să-i captureze pe teritoriu 
chinez şi să-i ducă la liong-Kong, unde a fost judecat şi 
surghiunit pe viaţă, pedeapsă pe care Chui-apoo a socotit-o 
atât de insultătoare, încit s-a spânzurat în închisoare în 
martie 1851. 

Au existat caractere foarte stranii pjrintre piraţii din 
această perioadă, inclusiv un număr de europeni. Unul 
dintre cei mai bizari a fost un american, Eli Boggs (bog — 
*eemlaştină), a cărui înfăţişare nu prea se potrivea cu 
numele pe care îl purta. Corespondentul ziarului Times, de 
faţă la procesul ce-i fusese intentat pentru piraterie în iulie 
1857, scria: „Era aproape cu neputinţă să crezi că băiatul 
frumos, cu părul periat cu grijă, cu faţa de fetiţă, zâmbet 
fermecător şi mâini delicate ar putea să fie piratul al cărui 
nume a fost timp de trei ani de zile asociat cu cele mai 
îndrăzneţe şi sângeroase acte piratereşti“. 

Când Boggs s-a ridicat ca să se apere în instanţă, el. 
a vorbit timp de două ore „fără să tremure şi fără să ceară 
îndurare“. Procesul a demonstrat în mod concludent că 
acuzatul a fost văzut în compania piraţilor, că a fost 
comandantul lor în mai multe rânduri şi că a tras în 
oamenii de pe corăbiile atacate. Cu toate acestea, întrucât 
niciun martor nu a putut jura că I-a văzut pe Boggs omo- 
rând un om, un juriu milostiv I-a achitat de omor, dar I-a 
declarat vinovat de piraterie. Boggs a fost condamnat la 
deportare pe viaţă. 

Din momentul în care vasul cu aburi deveni un lucru 
obişnuit în Marea Chinei, pirateria pe scară întinsă luă 
caracterul unei activităţi mult prea periculoase pentru a 
mai reprezenta o investiţie profitabilă pentru proprietarii 
de vase, iar îndeletnicirea încăpu pe mâinile unor indivizi 
neînsemnaţi şi răzleţi. Dar, cu toate că apuseseră zilele 
marilor comandanţi de genul lui Chea-Chi-lin, Koxinga, 
Chin-Yih sau Shap-ng-tsai, tradiţiile piratereşti în Imperiul 


Ceresc nu s-au stins niciodată cu desăvârşire. Ele au fost 
reluate în mod frecvent mai ales în timpul tulburărilor din 
ultimii ani. Cititorul curios să afle cum s-au desfăşurat 
lucrurile în condițiile moderne va găsi o relatare 
amănunţită în Times, numărul din 12 decern-? brie 1929. . 

CAPITOLUL V 

ARHIPELAGUL MALAIEZ 

Piraţii care au bântuit marele grup de insule din 
China si Australia se trăgeau din două rase, malaieză şi 
dyak. in momentul când malaiezii au invadat Borneo şi 
insulele învecinate, ei erau deja pirați cu experienţă, pe 
câtă vreme băştinaşii dyak erau simpli colecționari de 
capete omeneşti, o practică ce le era întru totul 
caracteristică. Fiecare bărbat dyak în putere strângea 
capete omeneşti cu osârdia cu care unii membri ai 
colectivităţii noastre strâng mărci poştale sau ouă de 
pasări şi, ca nişte adevăraţi colecționari ce erau, fiecare se 
străduia să-şi întreacă vecinul prin numărul şi varietatea 
specimenelor. Dar avantajul pirateriei pe scară mare le-a 
surâs curând dvak- ilor, întrucât îmbina profitul cu prilejul 
de a colecţiona şi mai multe capete. 

Cu toate că marea majoritate a acestor pirați locuiau 
în Borneo, mulţi dintre ei erau împrăştiaţi prin insulele 
Sulu, situate între Borneo de Nord şi Filipine şi strâm- 
toarea Malacca. Din jurnalul lui William Dampier reiese 
limpede că pirateria s-a dezvoltat târziu, deoarece dânsul 
nu face niciun fel de referire atunci când descrie cele şase 
luni pe care le-a petrecut la tribul illanun din insulele Sulu 
în 1687. Dampier i-a îniăţişat mai ales ca pe nişte oameni 
extrem de paşnici ; totuşi, o şută de ani mai târziu, aceiaşi 
illanuni, erau, poate cei mai sângeroşi tâl- hari din întregul 
arhipelag. În privinţa ferocităţii, singurii lor rivali erau 
balaninii, care, de asemenea, populau unele insule Sulu. 
Amândouă triburile erau mahomedane şi nu se sfiau să 
atace vasele europene. Politica lor era să fie Wnecruțători 
cu albii, probabil din pricina felului în care fuseseră trataţi 
de către spaniolis. 


38 Pirate Wind, CKven Rutter. 


Aceste triburi navigau în vase cunoscute sub numele 
de prahu, care depăşeau nouăzeci de picioare în lungime şi 
erau acţionate de un rând dublu de vâsle trase de o sută de 
Sclavi sau şi mai mult. La provă şi la pupă erau tunuri 
lungi de bronz, iar de-a lungul bordurilor se aliniau 
numeroase tunuri cu - pivot. De la un capăt la celălalt al 
vasului, deasupra vâslaşilor, se întindea o platformă pe 
care stăteau luptătorii în timpul ciocnirilor. Aceşti luptători 
erau îmbrăcaţi în nişte tunici roşii prevăzute cu zale şi pe 
cap purtau podoabe din pene de păsări. In afară de armele 
ae foc, aveau o suliță lungă şi o sabie pentru ambele mâini, 
precum şi un kris sau sabie scurtă. O flotă de război consta 
adeseori din mai mult de o sută de prâhu comandate de un 
singur şef. 

Captura pe care o apreciau în mod deosebit erau 
prizonierii, întrucât era cea mai uşor de realizat şi 
stăpânit. Papuaşii cu părul ca lina din Noua Guinee erau 
întot- 

— deauna un „obiectiv“ popular şi mulţi dintre 
aceştia erau capturați din când în când (mai ales femei şi 
copii). Pentru diferitele feluri de sclavi erau anumite pieţe 
de desfacere preferate. Astfel, papuaşii găseau uşor 
cumpărători pe domeniile rajahului din Achin, în .timp ce 
captivii din sudul insulei Borneo erau vânduți la Brunei ; 
dar principala piaţă de sclavi era insula Sarangani, la sud 
de Mindanao. Toate fetele frumoase, indiferent de neamul 
de care aparţineau, erau rezervate pieţei din Batavia, 
pentru a fi cumpărate de coloniştii chinezi, cărora legile 
din ţara lor nu le îngăduiau să aducă femei din China. 

Cel dintâi pirat de seamă a fost Raga, care timp de 
şaptesprezece ani a dominat strâmtoarea Macassa, între 
Borneo şi Celebes, şi a fast cunoscut ca „prinţul 
piraţilor41. Se distingea prin viclenie, inteligenţă şi 
barbarie, prin caracterul vast şi îndrăzneala acţiunilor 
sale, precum şi prin disprețul faţă de vieţile omeneşti. Avea 
o organizaţie întinsă şi dispunea de iscoade pretutindeni. 

In 1813, Raga începu operaţiile sale de mare 
amploare. In acest an, el a capturat trei vase englezeşti şi 


i-a decapitat pe căpitani cu propria sa sabie. Anglia a 
trimis două goelete de război pe urmele sale, primind 
oarecare ajutor şi din partea olandezilor, ale căror aşezări 
din Batavia fuseseră prădate sistematic de Raga. 

Expediția nu a corespuns întru totul prevederilor 
planului de acţiune. Urmăritorii deveniră pentru o vreme 
urmăriţi. La orele trei într-o dimineaţă ceţoasă, sub 
adevărate torente de ploaie, căpitanul de la bordul unui 
prahu zări una din goeletele engleze, „Elanul*, pe care o 
luă drept un vas comercial şi se hotări de îndată s-o 
captureze. 

Când erau la o depărtare de vreo două sute de iarzi 
de „Elanw, piraţii traseră o salvă de tun, izbucniră în urale 
şi cu lopeţile lor lungi vâsliră iute în direcţia prăzii. îşi 
dădură seama de greşeală prea târziu. Toba sună 
adunarea» se deschiseră orificiile din babord şi piraţii se 
pomeniră cu o salvă nimicitoare însoţită de trei urale 
englezeşti. Alte câteva salve au fost de ajuns ca să 
scufunde praliul, din echipajul căruia au scăpat nevătămaţi 
numai cinci oameni. După ce au plutit pe valuri vreme de 
patru zile pe nişte buşteni, aceşti câţiva supraviețuitori au 
fost salvaţi de un vas băştinaş şi printr-înşii vestea 
dezastrului a ajuns la Raga. 

înfuriat la culme, şeful pirat jură să nimicească pe 
orice european care îi va cădea în mână şi s&Jinu de ju- 
rământ cu sfinţenie. In anii care au urmat până la 
prăbuşirea sa, el a capturat mai mult de patruzeci de vase 
europene. Echipajele au fost măcelărite până la ultimul 
om, iar căpitanii ucişi de propria mână a piratului. Avea 
sub controlul său cele două sute cincizeci de mile de 
coastă a insulei Celebes, iar dintre prahurile sale, între 
cincizeci şi o sută erau gata oricând să ţâşnească din vreo 
răstoacă sau vreun port la prima lui poruncă. Pe crestele 
munţilor învecinaţi staţionau iscoade care, la vederea unei 
corăbii, dădeau de veste fluturând steaguri albe ziua şi 
aprin- zând focuri noaptea. 

Un călător neînfricat, Dalton, avu în 1330 curajul de 
a-l vizita pe Raga la comandamentul acestuia de la gura 


fluviului Pergottan. Nu a putut vedea prea mult din cele ce 
ar fi dorit să vadă, dar i s-a permis să colinde prin bazarul 
unde Raga vindea prada furată de pe vasele europene şi 
băştinaşe. Printre cele mai neaşteptate obiecte expuse 
spre vânzare, Dalton a observat patru Biblii în engleză, 
olandeză şi portugheză, multe articole de îmbrăcăminte 
europeană, cum ar fi haine bărbăteşti, pantaloni şi cămăşi, 
mai mulţi cvadranţi, telescoape şi binocluri sparte, bucăţi 
de vele şi de pânză gudronată, precum şi o mare varietate 
de unelte şi piese pentru tunari şi dulgheri. 

Iscoditorul vizitator a mai observat şi câteva perechi 
de ciorapi de damă, dintre care unele purtau monograma 
„S.W.W, două cămăşuţe însemnate în acelaşi fel şi două 
fuste de flanel roşu, veşminte cu totul nepotrivite pentru 
tropice. Când Dalton se interesă cui aparținuseră aceste 
articole i se dădu imediat de înţeles că ar face mult mai 
bine să-şi vadă de treabă. La un moment dat, pe când 
ocolea colţul unei case din spatele reşedinţei rajahului, el 
zări o europeană care, la vederea lui, întoarse capul şi fugi 
în casă, nedorind, evident, să fie observată. 

Pedepsirea lui Raga a avut loc în anul următor ; de ea 
s-a îngrijit guvernul american. „Prietenia“, o goeletă din 
Salem, ancorată la Kuala Bătu, pe coasta de vest a Su- 
matrei, în septembrie 1831, primea la bord o încărcătură 
de piper fără o pază corespunzătoare şi cu un număr de 
băştinaşi în aparenţă paşnici urcând pe punte, când începu 
atacul şi încăierarea şi echipajul neînarmat fu măcelărit, 
cu excepţia a vreo şase oameni, inclusiv căpitanul Endi- 
cott, care a scăpat fugind într-o barcă. 

Când vestea acestui act criminal ajunse în Statele 
I';nite, guvernul trimise neîntârziat pe comandantul Dow- 
ncs cu fregata ,.Potomac4* ca să-i pedepsească pe ucigași. 

Sosind la Kuala Bătu, vtisul de război, camuflat în vas 
comercial, ancoră în afara radei. Toate bărcile care l-au 
vizitat au fost reţinute pentru ca adevărata sa identitate să 
nu le fie dezvăluită celor de pe țărm, iar băştinaşii au Joşt 
închişi în cală, unde îşi aşteptau, dintr-o clipă în alta, 
moartea. 


în aceeaşi noapte, trei sute de oameni, conduşi de 
fostul secund al „,Prieteniei”, debarcară în vestul 
localităţii pentru a lua forturile din oraş prin surprindere. 
In zorii zilei, ei asaltară forturile şi le cuceriră după o luptă 
scurtă, -dar îndârjită, apoi incendiară oraşul, care a fost 
prefăcut în scrum. Băştinaşii, inclusiv femeile, au luptat cu 
desperare ; mulţi dintre ei au refuzat să se predea şi a 
trebuit să fie împuşcaţi sau trecuţi prin săbii*. 

Când James Brooke deveni rajah de Sarawak, în 
1842, el îşi dădu seama că nu poate exista nicio speranţă 
de ordine în Borneo atâia timp cât piraţii mişună acolo, 
ast- lei că primul obiectiv pe care şi I-a propus a fost dea 
extermina pe ticăloşii care făceau cu neputinţă orice 
îndeletnicire cinstită, inclusiv agricultura. 

Reşedinţa celor două triburi principale de pirați se 
găsea pe malurile râurilor Sarebas şi Sakkaran. Brooke îşi 
îndreptă atenţia mai întâi spre piraţii de pe Sarebas, 
bărbaţi frumoşi şi puternic înarmaţi - câteva mii de ma- 
laiezi şi dyaki. In 1843, însoţit de căpittmul Henry Kep- pel, 
care comanda vasul maiestăţii-sale „Didona“, şi urmat de o 
escadră mixtă de europeni şi malaiezi, navigă în susul 
fluviului, atacând şi distrugând toate forturile sau aşezările 
piratereşti pe care le-a întâlnit. Şeful suprem al piraţilor de 
pe malurile Sarebasului opuse o rezistenţă crâncenă, astfel 
că echipajele englezeşti au suferit câteva pierderi, dar cei 
mai mulţi şefi locali s-au predgt si au jurat solemn că-şi vor 
schimba felul de viaţă. 

Un an mai târziu, căpitanul' Keppel fu readus din 
China la cererea urgentă a rajahului Brooke şi primi 
ordinul de a da o mână de ajutor la o expediţie împotriva 
piraţilor de pe malurile râului Sakkaran, cu care se afla pe 
picior de război. Piraţii Sakarran erau mai formidabili 
decât piraţii Sarebas ; fiola lor de război consta din o sută 
cincizeci de prahuri, iar şeful lor, Şerifi Sahib, era vestit 
deopotrivă prin abilitate şi ferocitate. 

La 5 august 1844, flota răzbunătoare plecă din Sara- 
wak, în salvele de tun şi uralele băştinaşilor, care înţesau 
malurile fluviului. Armada era alcătuită dintr-o adunătură 


stranie de vase. Pe locul de onoare se afla o navă cu roţi cu 
zbaturi înarmată, „Phlegethon“, urmată de „Di- dona“, 
însoţită de cutere manevrate de oameni îmbrăcaţi în haine 
albastre, în timp ce ariergarda era alcătuită din- tr-un 
contingent de sampane şi prahuri pline de Sarawaki aprigi 
şi care urlau de mama focului şi pentru care perspectiva 
jafului şi a-unor posibile capete de oameni era de-a 
dreptul irezistibilă. 

A doua zi, flota se îndreptă iute în susul râului Ba- 
tang Lupar odată cu fluxul şi ancoră în largul oraşului 
Patusen, fortăreaţa întărită a piraţilor Sakkaran. Aceasta 
căzu aproape instantaneu şi oraşul, foarte mare ca întin-. 
dere, fu jefuit înainte de a arde până în temelii. Flota 
înaintă apoi în susul râului şi procedă la fel cu un alt oraş 
mai mic, reşedinţa rajahului-pirat Seriff Sahib. Se lăsa 
înserarea, aşa că, „la sfârşitul unei zile încununate de 
succes, ne-am înapoiat pe vasele noastre şi ne-am înfruptat 
din cină, obosiţi, dar mulţumiţi de munca de peste ziu 1. 

In aceste câteva ceasuri, locuinţele a cinci mii de 
pirați fuseseră prefăcute în cenuşă ; patru forturi 
puternice distruse împreună cu mai multe sute de bărci ; 
peste şaizeci de tunuri de bronz capturate, pe lângă vaste 
cantităţi de alte arme şi muniții, „iar puternicul Seriff 
Sahib, marele pirat-patron din ultimii douăzeci de ani, 
ruinat fără putinţă de refacere şi silit să-şi ascundă în 
junglă capul micşorat“. 

Cât timp a existat o mână forte ca să ţină în frâu 
aceste neascultătoare triburi, toate au fost bune şi la locul 
lor, dar în 1848 rajahul Brooke era în Anglia şi dezmăţul 
crimelor şi prădăciunilor izbucni din nou. La 1 martie 
184£, o formidabilă flotă de şaizeci până Ia o sută de, 
prahuri ale piraţilor Sarebas năvăli în susul râului Sadong, 
sub comanda unui şef notoriu, Kaksimana din Paku3 
atacând toate gospodăriile răzlețe întâi ni te în cale. Era 
perioada în care se strângea recolta şi ţăranii erau foarte 
împrăştiaţi, lăsând  bietele femei şi copiii pradă 
atacatorilor. 

Cât de laşi erau aceşti sălbatici se poate vedea din 


comportarea lor atunci când li se opunea o rezistenţă 
oarecare. La o fermă, muncitorii tocmai începuseră lucrul 
când la un cot al râului îşi făcură apariţia vijelioasele 
prahuri ; proprietarul şi douăzeci şi şapte de oameni ai lui 
reuşiră să se întoarcă acasă la timp. Trăgând scările - 
toate casele malaieze sunt construite pe piloţi -, ei i-au 
împuşcat pe primii trei pirați care debarcaseră, după care 
ceilalţi o luară la fugă. 

Viclenia le era mai mare decât curajul şi ori de câte 
ori era posibil preferau să atace femeile. Astfel, în cursul 
expediției de mai sus, câţiva pirați au rămas în urmă după 
ce grosul luptătorilor părăsise râul şi, îmbrăcând hainele 
victimelor, cu pălăriile cu borul mare purtate de muncitorii 
agricoli, s-au strecurat în josul râului în nişte luntri mici pe 
care le găsiseră pe țărm. Oriunde credeau ei că s-ar 
ascunde femei, le strigau în dialectul sadong să iasă din 
ascunziş ca să fie duse într-un loc sigur. în multe cazuri, 
vicleşugul reuşea şi femeile, speriate, veneau fugind spre 
luntri cu copiii lor în braţe, doar pentru a li se tăia capul. 

Printre aceşti pirați Sarebas era un ticălos bătrân şi 
feroce, Dung-dong, malaiez prin naştere, care purta haine 
de dyak şi deprinsese obiceiul vânatului de capete 
omeneşti. In timp ce oamenii din echipajul său erau 
ocupați cu jefuirea unei ferme, Dung-dong a fost fermecat 
de înfăţişarea unei fete care căuta să se refugieze în 
junglă. Dung-dong a urmărit-o, dar, fiind stânjenit în 
mişcări de sulița grea cu măciulie de fier, o înfipse în 
pământ, cu gândul de a o lua la întoarcere. Piratul o 
întrecu repede şi puse mâna pe ea într-un lan de orez, apoi 
se înapoie du- când în braţe fata, care ţipa ca din gură de 
şarpe, până când ajunse în locul unde-şi lăsase sulița, dar 
aceasta dispăruse. El porni în goană cu prada înspre 
barcă, dar la o cotitură, propria lui suliță îi străbătu gâtul, 
aruncată de mâna tatălui victimei sale. 

La înapoiere, Brooke a strâns în grabă o flotă, care a 
fost gata la 24 iulie 1849. Forţa expediţionară includea 
bricul britanic „Regalistul“, vaporul Companiei Indiilor 
Orientale, „Nemesis“, cu baleniera, pinasa şi cuterul 


vasului britanic „Albatrosul“. In afară de acestea, mai erau 
câteva cutere şi o barcă de serviciu cu aburi, „Ranee“, 
precum şi trei bărci de pe „Nemesis“. Rajahul Sarawa- 
kului însuşi naviga pe cel mai mare dintre prahurile sale 
malaieze, ,,Sing Rajah“ sau ,„,Regele-leu“, care transporta 
un echipaj de şaptezeci de luptători şi vâslaşi. Alte 
şaptesprezece prahuri completau flota, căreia mai târziu i 
s-au alăturat mai mulţi şefi locali împreună cu partizanii 
lor, astfel că forţa băştinaşă se ridica la aproximativ 
şaptezeci da prahuri de luptă şi trei mii cinci sute de 
oameni. Vaporul „Nemesis“ a remorcat toate ambarcaţiile 
europene până la gurile fluviului Batang, înspre care s-au 
îndreptat şi ambarcaţiile indigene. 

Din informaţiile obţinute de la un captiv s-a aflat că o 
mare flotă a piraţilor Sarebas se furişase spre mare cu 
numai câteva ceasuri înainte de a apărea forţa rajahului 
Brooke. Fără întârziere s-au întocmit planuri de atac 
împotriva inamicului la înapoierea acestuia. 

Vreme de trei zile, forţa Sarawak şi-a aşteptat prada. 
Intre timp au fost culese şi alte informaţii privitoare la 
inamic. S-a constatat astfel că flota acestuia se compune 
dintr-o sută cincizeci de prahuri, fiecare dintre ele înarmat 
cu muschete, în timp ce unele dispuneau şi de tunuri de 
bronz. Numai câteva prahuri aveau la bord sub treizeci de 
războinici, iar unele aveau până la şaptezeci. De la iscoade 
soseau ştiri potrivit cărora inamicul a întreprins un atac 
prădalnic în susul râurilor din nord ; printre capturile lor 
erau şi două vase* de comerţ din Singapore, pe care piraţii 
le-au jefuit şi apoi le-au incendiat. 

Sosi apoi ştirea că piraţii au aflat de urmărirea 
rajahului alb şi că se grăbesc să ajungă acasă, nebănuind 
că el îi aşteaptă acolo. In amurgul zilei de 31 iulie sosi o 
barcă- iscoadă aducând vestea, atât de binevenită după 
trei zile de supraveghere, că flota piraţilor Sarebas se 
apropie în formaţie dublă. Peste o jumătate de oră, o 
rachetă anunţa apropierea iminentă a flotilei duşmane, iar 
bătaia zbaturilor se auzea desluşit, deşi era imposibil să se 
vadă prahurile în întuneric. 


In cele din urmă, prahul din faţă zări vaporul şi, dân- 
du-şi seama de pericol, piraţii bătură gongul - metoda lor 
de a convoca un consiliu al şefilor. După bătaia gongului se 
lăsă o linişte deplină ; nu se mai auzi un sunet în noaptea 
tropicală, neagră ca smoala, care se lăsase. Apoi, brusc, 
izbucni un urlet de sfidare, care atât pentru prieteni, cât şi 
pentru duşmani însemna că şefii inamici luaseră hotărî- 
rea de a lupta. 

Era însă prea târziu. Rajahul Brooke şi comandantul 
forţei navale engleze, căpitanul Farquhar, prinseseră 
inamicul in plasa întinsă larg şi cu pricepere. Flota lor de 
cutere de pe vase şi prowurile malaieze formaseră un larg 
semicerc, ale cărui extremităţi se găseau la o distanţă de 
opt mile una de alta. In spatele centrului acestui semicerc 
era gura fluviului Sarebas, către care se îndrepta inamicul. 

In clipa când prahuriie din faţă ale piraţilor se 
ciocniră de bărcile vaselor de război, se dezlănţui răpăitul 
muschetelor, dar piraţii erau cuprinşi de o panică atât de 
grozavă, încât trăgeau la întâmplare. In scurtă vreme, 
optzeci din vasele lor fură puse pe uscat, în timp ce restul 
se refugiau pe mare. Şaptesprezece prahuri mai mari au 
încercat să se strecoare pe lângă vapor, dar toate au fost 
nimicite. 

Zăpăceala pricinuită de detunăturile armelor de foc, 
de văpaia puternică a tunurilor, de luminile albastre 
aprinse de bărcile vasului de război pentru a-i deosebi pe 
prieteni de duşmani, de strălucirea rachetelor care 
străpungeau văzduhul, de zbieretele de provocare ale 
ambelor tabere sporea datorită întunericului şi 
caracterului vast al operațiilor, deoarece combatanții erau 
dispuşi pe un front de nu mai puţin de zece mile lungime *. 

Când, în sfârşit, se vestiră zorile, dezastrul complet al 
piraţilor era evident. Pe plajă zăceau vreo şaizeci de 
prahuri lăsate în părăsire, precum şi sfărâmăturile marii 
flote a piraţilor, în timp ce ambarcaţiile umplute cu apă 
erau purtate încoace şi încolo de maree. Puțin mai târziu 
fură capturate încă optzeci de prahuri, dintre care multe 
lungi de şaizeci până la optzeci de picioare. 


Nu au fost cunoscute niciodată pierderile totale ale 
piraţilor, dar s-a calculat că în acea noapte au fost ucişi sau 
înecaţi peste opt sute de corsari. Prizonierii erau puţini la 
număr, dar nu din vina învingătorilor. Vânătorii de capete 
omeneşti nu ştiau ce este îndurarea. Când plecau pe ape, 
țineau sabia într-o mână şi scutul în cealaltă şi orice 
încercare de a-i salva de la înec era întâmpinată cu armele, 
ceea ce şi explică, dealtfel, cele mai multe răni primite de 
ostaşii rajahului. 

Dacă învingătorii s-ar fi mulţumit cu această izbândă 
şi s-ar fi înapoiat acasă, fără îndoială că piraţii şi-ar fi 
revenit în scurtă vreme şi şi-ar fi reînceput ticăloşiile. Dar 
de data aceasta, Brooke era hotărât să stirpească pirateria 
în ţinuturile sale o dată pentru totdeauna. După ce petre- 
cură două zile vânând piraţii în junglă şi distrugând prahu- 
rile capturate care nu mai erau de trebuinţă, membrii 
expediției navigară în susul fluviului Sarebas la 2 august. 
Vasul mai mic „Ranee“, însoţit de bărcile vasului de război, 
mergea în frunte, urmat de mai multe sute de bărci 
indigene. Echipajele acestora erau atât de lacome de 
pradă, încât puteau fi oprite numai cu mare greutate. 
Aproape din milă în milă, înaintarea era stăvilită de copacii 
recent do- borâţi care fuseseră aruncaţi de-a curmezişul 
apei şi legaţi cu trestii ; acestea trebuiau tăiate, iar arborii 
înlăturați pentru a permite trecerea bărcilor. Toţi băştinaşii 
care opuneau rezistenţă au fost omorâţi, iar casele celor 
care fugiseră au fost arse până la temelii. In majoritatea 
acestor case s-au găsit trofee de capete omeneşti, multe 
dintre ele procurate recent. 

Drumul în amonte căpătă curând caracterul unei 
înaintări triumfale, pentru că din junglă, de pe fiecare mal 
al apei, rajahii locali şi căpeteniile diferitelor oraşe şi sate 
coborau ca să i se predea rajahului Brooke şi să-i dea 
asigurări cât se poate de frumoase cu privire la bunele lor 
intenţii pentru viitor. 

Mulţi dintre piraţii care s-au predat erau specimene 
frumoase de bărbaţi dyak, cu păr negru şi lung şi cu un 
număr de cercei de bronz în urechi, precum şi de inele de 


bronz în jurul braţelor şi picioarelor, ceea ce, de fapt, era 
un binecunoscut avertisment pe coastele insulelor Borneo : 
„fereşte-te de dyakul cu prea multe inele, că face negreşit 
~ parte dintr-o bandă de piraţii 

Pe la 19 august, flota reveni la gura fluviului şi se 
deplasă pentru a face o vizită dyakilor Kanowit, mari 
tăinui- tori de bunuri prădate. Aceşti bogaţi traficanţi cu 
mărfuri de furat locuiau în două case mari, construite pe 
pilaştri înalţi de patruzeci de picioare. Casele erau 
suficient de mari pentru a adăposti o mie cinci sute de 
oameni şi mari cantităţi de bunuri. 

Drept pedeapsă pentru  nelegiuirile lor, dyakii 
Kanowit au primit ordinul de a plăti ca „amendă“ tunuri şi 
ulcioare de bronz ; acestea au fost ulterior vândute de 
rajahul Brooke prin licitaţie publică la Sarawak. 
Totodată, s-a le-. 

giferat capturarea prizonierilor fără nicio vătămare a 
acestora - un act prin care rajahul încuraja un sistem de 
luptă mai uman în sânul trupelor sale sălbatice şi, mai cu 
seamă, punea stavilă vânării capetelor omeneşti. 

La 24 august 1849, cuceritorii s-au înapoiat la 
Sarawak, după ce stârpiseră definitiv şi irevocabil pirateria 
în stil mare de pe coastele nordice ale insulei Borneo. 

EPILOG 

SFIRŞITUL PIRAŢILOR 

Arhipelagul malaiez a fost ultima fortăreață a 
pirateriei pe scară întinsă. Destrămarea bandelor din 
aceste regiuni a pus capăt, probabil pentru totdeauna, 
pirateriei aşa cum existase ea vreme de Ihulte mii de ani. 

Cu toate acestea, ici şi colo, printre insulele şi atolii 
Sndepărtajţi ai Oceanului Padfic, un număr de albi au mai 
exercitat câţiva ani, în condiţii dificile, meseria de pirati. 
Aceşti oameni erau adevărate lepădături şi scursuri ale 
societăţii,  puşcăriaşi australieni evadați,  balenieri 
dezertori şi marinari răzvrătiți. Indivizii aceştia au împărţit 
împreună cu misionarii sarcina de a-i iniţia pe aborigenii 
simpli din Mările Sudului în tainele civilizaţiei albe. 

Mai mulţi dintre aceşti moştenitori degeneraţi ai unei 


mari tradiții aveau nume pitoreşti, vrednice de 
prototipurile lor anterioare sau chiar de gangsterii din 
Chicago : Paunchy Bill (paunchy - burtos, burduhănos), 
Joachhn Ganga, Paddy Coney (paddy - irlandez ; coney - 
iepure) şi Joe Bird (bird - pasăre) ; dar cel mai de seamă 
dintre ei a purtat numele simplu de Bully Hayes. 

Prima apariție a lui Hayes în Mările Sudului a fost 
semnalată într-o etapă diferită de cea a pirateriei, pentru 
că el ni se înfăţişează mai întâi ca membru al unui mic 
grup itinerant de concertişti în Noua Zeelandă 'W Această 
îndeletnicire luă sfirşit odată cu izbucnirea războiului 
maurilor şi Hayes a renunţat la muzică pentru a face trafic 
cu arme şi pulbere cu insularii răsculați. 

Mai târziu, el ajunse blackbirder (ad lit. „vânător de 
mierle“), ceea ce însemna că vizita câte o insulă 
răzleaţă, „urca la bordul vasului său „Lenore“ un număr de 
băştinaşi încrezători şi-i ducea în Samoa sau în altă insulă 
pentru a-i vinde plantatorilor, care aveau nevoie de braţe 
de muncă. Peste puţină vreme, numele lui era faimos din 
Australia până în San Francisco şi omul era urmărit de mai 
multe guverne. Dar Hayes nu era o pradă lesnicioasă şi, 
fiind şi abstinent, obişnuita momeală pentru a prinde 
oamenii de teapa lui dădea greş. Totuşi, într-un tirziu, în 
1875, spaniolii I-au prins şi l-au aruncat într-o temniţă din 
Manila, unde a trebuit să aştepte deschiderea procesului. 
Hayes şi-a petrecut perioada de întemniţare studiind 
teologia, iar rezultatul a fost că a devenit un catolic 
înfocat. Episcopul de Manila, încântat de pocăirea unui 
păcătos, a făcut uz de influenţa sa pentru a-1 elibera. După 
care Hayes s-a apucat de îndată de vechea meserie, la care 
a adăugat şi furtul vaselor pe scară întinsă. 

El a fost din nou arestat pentru un act de piraterie de 
consulul englez din Samoa şi întemnițat până la sosirea 
următorului vas de război britanic, care să-i transporte în 
Australia spre a fi judecat. Intre timp i s-a permis să 
circule nestingherit pe insulă şi a devenit spiritul 
conducător în organizarea picnicurilor. 

In această perioadă a sosit pe insulă căpitanul Ben 


Pease, un alt răufăcător din Mările Sudului. Hayes şi Pease 
erau colegi vechi de breaslă, dar aproape din primul 
moment al întâlnirii s-au certat cumplit. Consulul era 
încântat de această întorsătură, pentru că vasul lui Pease 
era singurul cu care Hayes ar fi putut încerca să scape. 

Apoi, într-o bună dimineaţă, căpitanul Pease îşi luă 
rămas bun de la prieteni şi ridică ancora. Câteva ceasuri 
mai târziu, Hayes era dat dispărut şi numai atunci îi trecu 
prin minte consulului că cearta nu fusese decât o 
înscenare pusă la cale pentru a-l trage pe sfoară. 

Legea nu l-a mai stingherit pe Hayes. Ela murit de 
mâna secundului său scandinav, care I-a lovit în cap cu o 
rangă de fier şi I-a azvârlit peste bord. 

Aproape ultimii pirați au fost neguţătorii de sclavi 
americani. încă din 1808, în Statele Unite fusese votată o 
lege prin care importul de sclavi negri era considerat 
ilegal şi comerţul cu ei, piraterie, dar legea a fost literă 
moartă de la început şi au trebuit să treacă mai bine de 
patruzeci de ani până ce s-a făcut ceva pentru ca ea să fie 
pusă în aplicare. Pe la mijlocul secolului, comerţul cu 
sclavi atinsese proporţii maxime şi, potrivit calculelor, în 
185& nu mai puţin de cincisprezece mii de negri fuseseră 
aduşi în ţară - cifra cea mai ridicată pentru un singur an. 
Acest comerţ era atât de rentabil, încât dacă o singură 
expediţie de vânătoare a sclavilor din trei era încununată 
de succes, profiturile erau imense. Majoritatea 
negustorilor de „fildeş negru“ erau nordişti. 

Odată cu preluarea puterii de către preşedintele 
Lincoln şi cu izbucnirea războiului civil în 1861 fură luate 
fără întârziere măsuri hotărâte pentru curmarea traficului. 

Ţapul ispăşitor prins şi pedepsit a fost un anume 
căpitan Nathaniel Gordon, originar din Portland, statul 
Mâine, care comanda propriul său vas, „Erie“, de cinci 
sute de tone. Gordon a făcut în total patru călătorii. In 
cursul ultimei expediţii, el a fost surprins şi capturat în 
largul coastei de vest a Africii de vasul american 
„Mohicanul“ ; pe bordul vasului „Erie“'au fost găsiţi nouă 
sute şaizeci şi şapte de negri, care au fost duşi înapoi în 


Monrovia, dar vasul cu sclavi era atât de încărcat, că peste 
trei sute din totalul sărmanilor negri au murit în cursul 
acestei scurte călătorii. Gordon fu dus la New York şi dat 
în judecată pentru piraterie, ceea ce îl făcea pasibil de 
pedeapsa cu moartea. 

Procesul stârni o vâlvă nemaipomenită. S-au ridicat 
fel de fel de obiecţii împotriva procesului, atât din partea 
reprezentanţilor legii, cât şi a opiniei publice, dar acuzatul 
a fost găsit vinovat şi condamnat la moarte. In toate părţile 
oraşului au apărut nenumărate afişe, conţinând apeluri de 
felul acesta : 

„Cetăţeni ai New Yorkului ! Săriţi în ajutor ! Cum 
adică, s$ se comită o crimă judiciara în mijlocul vostru şi 
sa nu se ridice împotrivă-i un singur glas de protest ? 
Căpitanul Nathaniel Gordon este condamnat la pedeapsa 
capitală pentru o crimă care timp de patruzeci de ani a 
fost, în mod virtual, literă moartă". 

Totuşi, în ciuda apelurilor şi amenințărilor, Gordon a 
fost spânzurat în ziua hotărâtă, 8 martie 1862, în 
închisoarea Tombs, ale cărei intrări erau toate păzite cu 
străşnicie de soldaţi ai marinei înarmaţi împotriva gloatei. 
El a fost ultimul alb care a murit în ştreang pentru crima 
de piraterie pe mare. 

Epoca modernă pare să fi terminat cu pirateria, cu 
excepţia unor forme întâmplătoare şi hibride, după cum a 
terminat cu numeroase alte forme mai-atrăgătoare, ale 
activităţii umane. 'Ţinind seama -de crucişătoare care pot 
atinge viteze de treizeci şi cinci de noduri pe oră, de 
avioane, radio şi, în primul rind, de puterea poliţienească a 
statului modern, se pare că există puţine şanse ca un 
individ întreprinzător să-şi câştige existenţa în felul acesta 
şi, mai puţin chiar, ca un capital astfel investit să aducă 
profituri satisfăcătoare în comparaţie cu riscurile. 

In general, piratul nu a fost un ins atrăgător ; şi cu 
cât aflăm mai multe despre el, cu atât mai puţin atrăgător 
devine. Romaniticul târâie-brâu încins cu pistoale şi 
înjurăturile curgându-i gârlă de pe buze reprezintă un 
foarte bun subiect pentru povestiri, dar în viaţa reală el 


trebuie să fi fost un personaj extrem de neplăcut. Piratul 
romantic şi excentric este cel pe care îl întâlnim de obicei 
în cărţi, inclusiv în cartea de faţă, dar specimenul adevărat 
era, de obicei, un laş şi un cuţitar care îşi lichida victimele 
pentru că morţii nu vorbesc. 

Este probabil ca dispariţia pirateriei să fie definitivă. 
E greu de conceput ca piratul să mai revină vreodată pe 
scena istoriei. 

ANEXA I 

PIRAȚII CLASICI 

Primele referiri literare la piraţii din Mediterana 
arată că pirateria ajunsese deja la un anumit grad de 
respectabilitate. Unul dintre personajele lui Homer 
întâmpină pe un marinar care debarcase pe țărmurile ţării 
sale cu întrebarea nonşalantă dacă navighează în serviciul 
vreunui negustor sau ca pirat. Eroul primei sale epopei, 
Ahile, a fost, potrivit tuturor descrierilor, pirat” înainte de 
a se înrola în războiul împotriva Troiei, iar eroul celei de-a 
doua este un bărbat căruia tribunalul maritim modern i-ar 
îngădui doar o foarte scurtă spovedanie înainte de 
execuţie. Herodot îşi începe Cartea întâi cu relatarea 
isprăvilor unui corsar şi prezintă, fără să ia atitudine, 
succesele acestuia In acostarea navelor comerciale care 
transportau mărfuri din Siria spre Egipt. Adevărul este că 
pentru majoritatea scriitorilor greci pirateria era o meserie 
ca oricare alta, „pirat** fiind în mod virtual sinonim cu 
„navigator“, numele devenind odios numai dacă posesorul 
lui era în serviciul unui inamic. 

Pe baza unor asemenea prime însemnări este destul 
de uşor să reconstituim metodele acestor corsari primitivi. 
Ambarcaţiile lor erau uşoare, aveau un deplasament mic şi 
fundul plat. Viteza era esenţială pentru atac şi fugă ; de 
asemenea, pescajul, întrucât, atunci când echipajul era 
încolţit de vasele inamice, el putea scăpa vâslind în ape 
puţin adinei, unde urmăritorii „de categorie grea“ nu se 
puteau avânta. Locurile alese pentru atac erau rutele 
comerciale bine cunoscute. In zilele de început ale 
navigaţiei era greu de reperat aceste rute. Navigatorul 


pilota după ochi, înaintând de-a lungul coastei şi 
stabilindu-şi coordonatele geografice după jaloane 
cunoscute, cum ar fi munţii, pro- montoriile şi insulele, 
fără să se hazardeze vreodată să piardă uscatul din vedere 
pentru un număr prea mare de ceasuri. Bineînţeles, 
această metodă primitivă de calcul făcea imposibilă 
navigația în timpul nopţii şi marinarii mediteraneeni de 
odinioară nici nu se gândeau să o încerce. La asfinţitul 
soarelui, ei aruncau ancora, rămânând pe loc până când 
răsăritul astrului le îngăduia o anumită siguranţă a 
călătoriei. 

Asemenea metode de navigaţie făceau ca tactica 
piratului să fie la fel de simplă ca aceea a haiducului sau 
tâl- harului de drumul mare, tot astfel şi fuga lui era mai 
lesnicioasă. Piratul nu trebuia decât să stea liniştit într-un 
golfuleţ stâncos până când îşi repera prada şi apoi să se 
năpustească asupra ei. Dacă prada era mai iute de picior, 
ea reuşea să se îndepărteze ; dacă era mai puternică, 
urmăritorul o lua la sănătoasa, dar nava comercială prea 
iute sau prea puternică pentru a fi abordată ziua era 
neputincioasă noaptea : piraţii nu făceau altceva decât să 
constate unde anume ancorează noaptea, năvăleau pe 
întuneric, atunci când cei mai mulţi membri ai echipajului 
dormeau, şi, ur- lând şi zbierând îngrozitor, urcau la bord 
ca furnicile şi capturau vasul înainte ca victimele să se fi 
trezit de-a bi- nelea. Sub biciul atacatorilor, nava era 
condusă de vâslaşii ei iniţiali până în vizuina piraţilor, unde 
se desăvârşea împărţirea prăzii. 

Totuşi, unicele obiective ale acestor pirați nu erau 
numai vasele de mare. In dese rânduri, ei îşi reuneau 
forţele şi făceau incursiuni rapide asupra oraşdlor de 
coastă. Jp. multe din insulele din Marea Enee se pot vedea 
şi astăzi. ruine străvechi ale unor turnuri înalte construite 
ca locuri de refugiu unde se puteau adăposti insularii de 
frica incursiunilor corsarilor. Aceste turnuri erau folosite şi 
pentru a semnala prezenţa corăbiilor de pirați în largul 
coastei, când locuitorii din preajmă erau avertizaţi prin 
semnale de fum ziua şi prin semnale de foc noaptea. In 


aceste incursiuni, evident, elementul surpriză era 
hotărâtor 

— un atac rapid înainte ca victima să aibă timpul 
necesar pentru a înjgheba o apărare oarecare, acapararea 
cât mai grabnică, în câteva minute, a unei prăzi cât mai 
mari şi cit mai mulţi captivi, apoi plecarea fulgerătoare 
spre larg înainte ca ţinutul să fi fost pus în stare de alarmă. 

Un atac de felul acesta este descris în culori vii în 
cân- tul nouă al Odiseii. El cuprinde o morală 
impresionantă, pe care piraţii mai înţelepţi o luau în 
seamă, dar cei mai mărginiţi o nesocoteau, în detrimentul 
lor : 

„La plecarea din Troia, vântul mă împinse la Ismaros, 
în ţara ciconilor. Prădai oraşul, distrusei poporul ; luaram 
femeile şi multe ¿'.veri, pe care ni le împărţirăm, ca nimeni 
să nu plece fără parte dreaptă din pradă. 

Poruncii apoi oamenilor mei să fugă iute, dar nebunii 
nu voiră să mă asculte, ci petreceau la țărm cu vin, cu 
fripturi de oi şi boi. Câţiva dintre ciconii scăpaţi cerură 
atunci ajutorul altor ciconi viteji şi numeroşi, ce locuiau 
mai departe, înlăuntrul ţării, şi se luptau şi din care şi, la 
nevoie, şi pe jos ; în zori ei sosiră, câtă frunză şi cită iarbă 
dă primăvara. lată că soarta rea ne şi ieşi ih cale. Duşmanii 
împinseră lupta spre vase şi suliţele de aramă începuseră 
să zboare dintr-o parte şi alta. Dimineaţa şi în toiul zilei, 
noi le ţinurăm piept, deşi erau mai mulţi. Dar mai pe seară, 
la dejugatul boilor, furăm răpuşi şi am pierdut aşa câte 
şase oameni de fiecare vas. Ceilalţi au scăpat de la moarte. 
O pornirăm din nou pe mare, dar bucuria că scăpasem 
teferi ne era tulburată de durerea pentru tovarăşii morţi" 
39 

Potrivit analelor pirateriei, forţele ordinii au putut în 
nenumărate rânduri să-şi ia revanşa, întrucât tâlharii nu 
aveau destulă răbdare sau destulă încredere unii în alţii ca 
să se îndepărteze îndeajuns de urmăritori înainte de a 
începe împărţirea prăzii. 

Citatul din Homer arată şi natura capturii pe care o 


39 Homer. Odiseea, Bucureşti, Editura tineretului, 1955, p. 100. 


luau cu sine piraţii. Incontestabil, partea cea mai valoroasă 
a capturilor erau fiinţele omeneşti. Comerţul cu sclavi este 
trăsătura esenţială a pirateriei din Mediterana, unicul fapt 
înfiorător care o deosebeşte de acţiunile bu- canierilor din 
Atlantic în secolele al XVI-lea şi al XVII-lea. Aceştia din 
urmă, este adevărat, nu se dădeau în lături când era vorba 
să-aibă un profit oarecare de pe urma negrilor, dar 
principalul lor efort era îndreptat în sensul achiziţionării 
de mărfuri. 

Venitul realizat din vânzarea sau răscumpărarea 
sclavilor făcea posibile marile organizaţii piratereşti şi le 
menținea atât de puternice, încât statele de prim rang 
erau silite să le mituiască pentru a fi protejate. Afacerile 
de acest gen au luat asemenea proporţii, încât în perioada 
de înflorire existau centre de vânzare recunoscute, cum ar 
fi insula Delos în Marea Egee, unde captivii de pe toate 
coastele Mediteranei erau aduşi ca la o piaţă oficială. 

Prima ciocnire între un stat comercial şi pirateria 
organizata despre care avem cunoştinţă pe baza unei 
tradiţii autentice a avut ca protagonişti pe fenicieni şi pe 
greci. 

Fenicienii din epoca homerică deţineau monopolul 
virtual al negoţului activ din Mediterana. Ei erau aceia 
care aduceau nestematele, mirodeniile şi mătăsurile 
Orientului, transportate pe calea deserturilor şi depozitate 
în porturile lor pentru a fi duse în statele-cetăţi din Marea 
Egee şi de pe ambele coaste ale Mediteranei de vest. Ei au 
fost nu numai primii navigatori şi primii comercianţi ai 
epocii respective, ci şi colonizatorii Franţei meridionale, ai 
Spaniei şi ai Africii de Nord ; Cartagina şi Marsilia fac 
parte dintre  întemeierile lor. Asemenea adevăraţilor 
imperialişti, ei aii colonizat în scopul de a-şi crea pieţe şi 
pe măsură ce luau avânt, întinzându-se, în cele din urmă, 
prin Coloanele lui Hercule spre coasta de vest a Africii, 
comerţul lor se îmbogăţea şi, odată cu aceasta, riscurile 
legate de Călătoriile mai lungi sporeau în mod 
proporţional. In cele din urmă, spiritul de iniţiativă i-a 
împins spre furtunosul şi misteriosul Nord în căutarea 


preţioasei ambre de Baltica sau în Britania, al cărei cositor 
aveau să-i transporte în Tir sau Sidon în schimbul 
mărfurilor Orientului. Se credea chiar că pot ocoli Africa în 
trei ani de zile. 

Grecii din această perioadă, mult mai săraci şi nu 
prea înzestrați pentru treburile marinăreşti, erau duşmanii 
fireşti ai bogaţilor lor vecini orientali. Popor neastâmpărat, 
turbulent şi îndrăzneţ, aveau o poziţie geografică excelentă 
pentru a ajunge pe toate rutele comerciale obişnuite ale 
fenicienilor, a intercepta navele comerciale şi a se refugia 
repede în nenumăratele  golfuleţe stâncoase care 
fierăstruiesc lunga linie de coastă a Eladei. Se poate ca 
Montescue să fi "exagerat când i-a numit pirați pe toți 
grecii din antichitate ; dar într-o anumită vreme probabil 
că a fost principala şi, categoric, cea mai remunerativă 
activitate a zonei maritime a peninsulei. După câte s-ar 
părea, sfârşitul războiului troian a găsit mulți Ulise care 
să-şi omoare vremea şi să-şi câştige traiul în felul acesta; 
era un fenomen obişnuit ca, după mari războaie, marinarii 
care se întorceau în ţară şi nu găseau o ocupaţie să intre 
într-un grup de corsari sau să întemeieze unul nou. 

In cea mai mare parte a acestei perioade, fenicienii 
nu dispuneau de o marină luptătoare, care să poată face 
faţă unor asemenea inamici. Atacurile necruțătoare ale 
piraţilor erau tributul firesc pe care trebuiau să-i plătească 
pentru bogăţiile transportate de ei pe apele mării. Uneori, 
fiind un popor de oameni plini de resurse şi luaţi în 
ansamblu nicidecum mai cinstiţi decât cei mai mulţi 
locuitori ai planetei, izbuteau să-şi redobândească 
bunurile. Pătrun- zând într-un port grecesc sub masca 
negustorului obişnuit, fenicianul îşi etala mărfurile pe bord 
şi-i poftea pe băştinaşi să cerceteze, să admire şi să 
cumpere. Cei mai mulţi clienţi, bineînţeles, erau femeile. 
Când se strângeau în număr destul de mare, ancora se 
ridica brusc şi grecoaicele se pomeneau preschimbate din 
cliente în marfă. 

Totuşi, primul om care a făcut o încercare hotărâtă şi 
izbutită de a curăța Mediterana de pirați a fost un fenician, 


unul dintre regii minoici ai Cretei. Incepând ca pirați, 
această puternică dinastie a instaurat pe insulă cea mai 
formidabilă putere militară din vremea sa în secolul care a 
precedat războiul troian. 

Puterea ei odată stabilită şi întemeiată în mare 
măsură pe CQmerţ, .unul dintre ei (al cărui nume nu-i 
cunoaştem) a construit din pădurile bogate ale regatului 
insular cea mai puternică flotă cunoscută în antichitate şi a 
întreprins fără milă şi cruţare vânarea şi distrugerea 
foştilor săi rivali. Poziţia geografică a Cretei - situată 
aproape în centrul liniilor maritime ale Mediteranei - i-a 
îngăduit să supravegheze tot ce se petrecea în apele 
greceşti învecinate, iar energia sa neobosită a 
îngenuncheat curând toate triburile elene. Ele au fost 
nevoite să accepte învoiala de a nu poseda ambarcaţii cu 
un echipaj mai mare de cinci oameni, singura excepţie 
fiind „Argosu, pe care li s-a permis să-i păstreze ca apărare 
împotriva altor pirati. 

In timpul vieţii acestui rege minoic, comerţul 
mediteranean a fost relativ în siguranţă. După moartea sa, 
puterea navală a Cretei a scăzut, corsarii au înflorit din 
nou şi a trebuit să mai treacă aproape o mie de ani până 
când să se ridice o altă putere capabilă să-i stăvilească. 

Regele piraţilor în perioada post-homerică a fost 
Policrates, tiranul din Samos, care a domnit în secolul al 
Vl-lea î.e.n. In apogeul puterii sale, el stăpânea peste o 
sută de nave de război şi avea supremaţia în Marea Egee. 
In cele din urmă, după înfrângerea flotelor de pirați rivale 
din Melita şi Lesbos, el a devenit stăpânul absolut al 
întregii coaste a Asiei Mici, de unde putea dirija puterea în 
declin a Feniciei şi zădărnici eforturile teribililor briganzi 
maritimi de pe coasta ciliciană. Dar chiar în zilele când se 
bucura de autoritate supremă şi de poziţia de stăpânitor 
legal nu a fost în stare să se dezbare de deprinderile cu 
ajutorul cărora ajunsese la mărire. Vasele altor state 
navigau numai cu permisiunea lui şi numai după ce 
plăteau tribut, altfel riscau, cum era şi normal, să fie 
capturate. Odată a mers până acolo încât a întrerupt 


legătura între mai mulţi dintre confrații săi suverani, 
captu- rând o navă oficială pe care Amasis, regele 
Egiptului, o trimitea în Lacedemonia să ducă în dar o 
cămaşă de zale brodată cu o țesătură dfc bumbac aurit şi 
un vas superb, bogat împodobit cu pietre preţioase, 
destinat binecunoscutului strângător de aur Cresus, regele 
Lidiei. 

Ca mulţi alţi oameni hărăziţi cu priceperea de a 
achiziţiona,  Policrates se pricepea de minune să 
cheltuiască. In anii când a făcut din Samos prima cetate a 
epocii în ceea ce priveşte bogăţiile, a făcut-o şi prima 
cetate a artelor. Palatul pe care şi I-a construit era socotit 
printre minunile lumii. Asemenea piraţilor Renaşterii, i-a 
ispitit pe artiştii contemporani să vină şi să se stabilească 
în Samos, plătindu-le sume uriaşe ca să împodobească 
oraşul cu statui şi clădiri. Democedes, cel mai de seamă 
medic al timpului, a fost ademenit să părăsească Atena 
pentru un salariu fabulos, iar poetul Anacreon, ale cărui 
versuri cuprind nenumărate referiri la tiran, a fost 
prietenul intim al acestuia. 

In cele din urmă, Policrates a fost victima trădării pe 
care el însuşi o practicase adesea cu mult succes. Oroetes, 
guvernatorul pe care cuceritorul Cirus îl instalase în Lidia, 
a asediat Samosul în 515 î.e.n., dar tiranul a rezistat, până 
când, în urma unor promisiuni atrăgătoare cu privire la o 
afacere foarte rentabilă, persanul I-a ademenit să coboare 
pe uscat, unde mult-priceputul rege, pirat şi patron al 
artelor a fost capturat şi răstignit 

Odată cu înfrângerea de către romani a grecilor şi cu 
dă- râmarea Cartaginei după cel de-al treilea război punic, 
pirateria a reînviat brusc pe cea mai întinsă scară 
cunoscută în antichitate. Ambele neamuri învinse 
dispuneau de o anumită experienţă maritimă şi o 
remarcabilă tradiţie a agresiunii navale. Sosirea romanilor 
le micşorase importanţa, sporise şomajul şi cel puţin 
pentru moment făcea dificilă câştigarea existenţei. In chip 
firesc, un mare număr de oameni au îmbrăţişat din nou 
străvechea artă a triburilor lor. 


Aproape pentru întâia oară s-a tras o linie clară de 
demarcaţie între piraterie şi război. Roma era un stat 
organizat, o putere dominantă ; ea reprezenta legea. Orice 
act de violenţă împotriva supuşilor ei pe uscat sau pe mare 
nu mai putea fi privit ca o luptă între rivali, ci ca un act de 
sfidare comis de proscris împotriva omului temător de 
lege. Mândria Romei, interesele şi simţul ei de ordine 
cereau ca negustorii ei să-şi poată transporta mărfurile pe 
mări în aceeaşi siguranţă ca şi pe uscat, dar a trebuit să 
treacă mult până când eficacitatea a fost pe măsura 
dorinţei. Pasiunea mării lipsea din temperamentul roman. 
Vajnicii ei soldaţi puteau lupta cu folos ca grup de abordaj, 
dar numai puţini romani fuseseră pregătiţi ca marinari de 
profesie - cea mai mare parte a transportului era efectuată 
de străini care ajunseseră sub stăpânire romană - şi nu se 
crease încă nimic în sensul unei marine republicane. In 
consecinţă, în timpul celor optzeci de ani de la căderea 
Greciei şi expediţia de pedepsire sub Pompei, foametea şi 
panica erau fenomene constante pe pieţele Romei datorită 
faptului că aprovizionarea era împiedicată prin- tr-o 
activitate mai mult decât susţinută din partea corsarilor şi 
în vreo două rânduri însăşi viaţa orgolioasei republici a 
părut grav periclitată. 

In timpul îndelungatului război civil, când toate 
energiile Romei erau absorbite în distrugătoarea luptă 
dintre Marius şi Sulla, piraţii au devenit din ce în ce mai 
agresivi şi mai numeroşi, până când, în cele din urmă, au 
instituit practic o blocadă a porturilor italiene. Roma 
începu curând să simtă sulița în coastă. Lipsa cea mai 
acută era grâul, articol importat în mari cantităţi din Egipt 
şi 

Africa. Preţul griului crescu în scurtă vreme atât de 
mult, încât numai bogatii şi-l puteau îngădui, în timp ce 
oamenii de rând din capitală mureau de foame ; răscoalele 
pricinuite de lipsa de alimente erau incidente care se 
petreceau ceas de ceas. Mările nu mai erau supravegheate 
nici măcar oficial, piraţii circulau în voie, nepedepsiţi, iar 
Roma nu se mai putea făli cu Mare Nostrum. Marea 


Egee, „„Golful aurului“, era pe de-a-ntregul în mâinile 
corsarilor. 

Primejdia luă proporţii cu totul îngrijorătoare atunci 
când piraţii găsiră un protector în Mitridate, regele 
Pontului, cel mai redutabil dintre duşmanii republicii. 
După cum în perioade mai târzii un potentat din Răsărit s-a 
folosit de proscrişi în lupta sa cu Occidentul, tot aşa 
Mitridate i-a luat sub aripa sa pe cei mai de temut tâl- hari, 
cilicienii, le-a permis accesul în porturile sale şi le-a 
îngăduit chiar să se folosească de galerele sale de război, 
întovărăşind, cel puţin o dată, pe starostele piraţilor, Se- 
lencus, în una din expedițiile acestuia. Aliaţii săi nu mai 
erau o adunătură de cuţitari vicleni ; ei lăsau acum 
impresia unei organizaţii navale, atacând potrivit unei 
strategii chibzuite, şi nu ca până acum, fără ordin sau 
unitate de comandă. Aceasta, cel puţin din punctul de 
vedere al oamenilor legii, începea să aducă mai curând a 
război decât a piraterie, dar o confuzie asemănătoare avea 
să domnească încă vreo şaptesprezece secole, în 
momentele culminante ale oricărui ciclu pirateresc. In 
practică, ceea ce se întâmplă mai era piraterie - echipajele 
nu se supuneau legilor ţării, sub steagul căreia luptau, nu 
primeau plată regulată, mulţumindu-se cu ja” irile, pentru 
care ţineau o contabilitate a lor proprie, tratindu-i pe 
captivi nu ca pe nişte prizonieri de război, ci ca pe victime 
ale pirateriei (deşi această deosebire nu era atât de mare 
cum avea să devină mai târziu) şi dându-şi seama perfect 
că în eventualitatea propriei lor capturări nu mai pot spera 
nimic în afară de o execuţie sumară sau vânzarea ca sclavi, 
după bunul plac al celor care-i capturau. 

In sfârşit, când situaţia Romei era atât de desperată 
încât domolise până şi ura dintre partidele ostile, Senatul 
îşi reluă funcţia de organ naţional şi în 67 î.e.n. pregăti o 
expediţie care să salveze statul de la dispariţie. 
Comandantul ales a fost Pompei, care în urma războaielor 
civile era socotit primul bărbat al republicii. Era învestit cu 
pu- teri dictatoriale şi toate resursele Romei erau puse la 
dispoziţia sa. El însuşi considera acţiunea atât de 


formidabilă, încât a cerut şi i s-au acordat trei ani de zile 
de autoritate pentru a o putea duce la capăt. încrederea de 
care se bucura dictatorul a fost ilustrată de faptul că la 
vestea numirii sale preţul griului a scăzut brusc. 

Prima urgenţă era curăţarea de tâlhari a Mediteranei 
de vest, în scopul de a se redeschide porturile italiene şi de 
a se restabili comerţul muribund. Pentru aceasta, Pompei a 
împărţit zona în treisprezece districte, fiecare sub 
comanda unui locotenent, care avea ordinul de a cerceta în 
amănunt toată linia de coastă pentru a-i depista pe bandiți, 
urmând ca aceştia să fie capturați sau scufundaţi imediat. 
Pompei însuşi a pornit la drum în fruntea flotei din Rhodos, 
a cărei datorie era de a curăța coastele Africii, Siciliei şi 
Sardiniei, în timp ce locotenenţii săi operau în largul 
Spaniei şi Galiei. După patruzeci de zile, comandantul 
suprem putea raporta că întregul bazin al Mediteranei de 
vest era curăţat de pirați. 

Apoi, Pompei s-a îndreptat spre est cu şaizeci de vase 
pentru a-i scoate pe pirați din fortărețele lor indigene. 
Aceştia erau deja speriaţi de succesele lui în apus, aşa că 
la sosirea lui se reiraseră din largul mării înspre râuri şi în 
porturile ascunse ale coastei zimţate a regiunii. Singurii 
care au încercat să reziste cât de cât au fost bonzii 
maritimi ai Ciliciei, care au fost înfrânți fără dificultate nu 
departe de Coracesium. Oraşele şi navele lui Mitridate s- 
au supus curând, fapt care s-a datorat în mare măsură 
reputației de om îngăduitor de care se bucura cuceritorul 
într-o vreme când, potrivit uzanțelor, asemenea inamici 
erau crucificaţi. In loc de a-şi măcelări prizonierii, Pompei 
îi statornicea în cetăţile răzlețe ale Ciliciei, care de atunci 
a devenit provincie romană. 

După patruzeci de zile de la sosirea sa în largul 
coastei Asiei Mici, piraţii erau completamente zdrobiţi, 
toate fortărețele întărite capturate şi întreaga Mediterană 
redeschisă comerţului roman. Prada era pur şi simplu 
enormă : patru sute de vase fuseseră capturate, o mie trei 
sute distruse, toate arsenalele arse până în temelii şi toate 
forturile rase de pe faţa pământului. După socoteli, peste 


zece mii de pirați fuseseră înecaţi şi douăzeci de mii 
capturați. Printre captivii romani eliberaţi se afla şi 
amiralul flotei romane staționate anterior în Cilicia. 

In felul acesta, în loc să-şi îndeplinească misiunea în 
trei ani, cât ceruse, Pompei o putea socoti de pe acum în- 
chelată. Au trebuit să mai treacă aproape două mii de ani 
până când piraţii din Mediterana să fie pedepsiţi atât de 
rapid şi de total. 

In următorii douăzeci de ani, negustorii şi-au putut 
ve*- dea de treburi relativ paşnic, mai ales în cea de-a doua 
parte a intervalului, sub protecţia severă şi eficientă a 
stăpânirii lui Iuliu Cezar. Dar la moartea sa, în anul 44 
î.e.n., atât pe uscat, cât şi pe mare se dezlănţui anarhia. 
Dizidenţii nemulţumiţi au plecat peste hotare, hărţuind 
republica fie pe cont propriu, fie în slujba unui inamic. 
Printre cei care au apucat calea mării a fost - ironia soartei 
! — şi Sextus Pompei, fiul marelui Pompei, care, după ce 
fusese exilat, a înjghebat o flotă condusă îndeosebi de 
compatrioți proscrişi şi sclavi. Stabilindu-şi cartierul 
general în Sicilia, el a devastat coastele Italiei într-o 
asemenea măsură, îneât aproape că a reînviat starea de 
lucruri căreia îi pusese capăt tatăl său. 

In acea perioadă, totuşi, Roma nu era suficient de 
puternică pentru a i se împotrivi, aşa că a semnat cu el un 
tratat prin care îi acorda Sicilia, Sardinia şi Achaia în 
schimbul liberei treceri a vaselor italiene. Dar Sextus era 
un pirat îtiult prea înrăit ca să respecte o asemenea 
învoială ; după puţină vreme şi-a reînceput jafurile şi 
atacurile, până când, în cele din urmă, Octavian I-a trimis 
pe Agrippa să-i pună la punct. Agrippa a ieşit învingător 
într-o luptă în largul coastei Siciliei, astfel că, până în 
momentul când imperiul a început să se destrame, Roma a 
putut să-şi menţină libere căile maritime. Odată cu 
decăderea civilizaţiei romane a decăzut şi pirateria, 
devenind o simplă reminiscență din trecut; au trebuit să 
treacă mulţi, foarte mulţi ani până când Europa să se 
trezească din nou la viaţă, foarte puţine din vasele care na- 
vigau po mare meritând să fie jefuite. 


ANEXA II 

POVESTEA DOAMNEI JONES 

Reverendul Thomas Bolton, capelanul Consulatului 
din  'Alger, autentifică următoarea relatare privind 
regimentul hibernianl: 

„La 16 august 1747, un detaşament din acest 
regiment, aflat pe atunci în slujba Spaniei, a fost 
surprins de nişte corsari algerieni pe când se 
îndrepta dinspre Mallorca spre continent. Au opus 
rezistenţă primului sebec care a apărut, până când 
şi-au epuizat toate rezervele de pulbere, după care au 
abordat inamicul şi i-au azvârlit pe turci peste bord. 
Năpustindu-se asupra lor un vas mai mare, nu au 
avut de ales : au trebuit să se predea. Un turc strigă: 
«Spanioli nu Sunteţi ; dacă nu Sunteţi englezi, atunci 
Sunteţi draci». Grupul era format dintr-un 
locotenent-colonel, şase căpitani, zece ofițeri 
subalterni şi vreo şaizeci de soldați, ceea ce mai 
rămăsese din campaniile nenorocite din Italia. La 
sosirea în Alger, tricolorul regimentului, respectiv o 
cruce pe un fundal alb, precum şi armoariile Irlandei 
cu inscripția «Reggimento di Hiber- nia» fluturau pe 
sebec. Printre doamne se număra doamna Jones cu 
cei doi copii mici ai ei, fiica ei Nancy din prima 
căsătorie, o fată în vârstă de numai nouăsprezece 
ani, totuşi foarte stimată pentru virtutea şi bunul ei 
simţ, precum şi admirată pentru frumuseţe ; de 
asemenea, o servitoare“. 

După ce descrie greutăţile pe care le-au îndurat 
aceste femei şi cum copila care nu împlinise nici opt ani 
era pusă să care apă, să măture şi să curețe gunoiul 
acoperită doar cu o haină turcească veche şi zdrenţăroasă, 
Bolton continuă : 

„într-o zi, doamna Jones şedea cu copilaşul ei cel mai 
mic în braţe în uşa casei în care locuia, când se apropie de 
ea un turc care începu s-o bruftuluiască, cerându-i să 
aleagă între cedare sau moarte. Ea se retrase într-o 
cameră interioară şi de acolo într-un pod cu ajutorul unei 


scări pe care o trase după sine. Turcul aduse copilul şi, 
după ce rlnd pe rând o certă, o ameninţă şi o imploră, 
scoase sabia şi-l răni pe copil la un braţ. Doamna Jones 
scoase un țipăt, turcul răni copilul la celălalt braţ ; până la 
urmă îi re- teză o mână şi i-o aruncă mamei, la care 
aceasta apucă din pod o piatră de moară spartă pe 
jumătate, o aruncă asupra turcului şi-i frânse piciorul. 
Turcul ucise copilul, îi tăie capul şi-şi descărcă pistolul 
asupra femeii fără să o nimerească. Aceasta aşteptă un 
moment prielnic şi cu cealaltă jumătate de piatră îl lovi 
atât de rău, îneât îl lăsă în nesimţire. Femeia cobori, îl 
omori pe turc cu sabia, puse copilul într-un coş şi se duse 
să se înfăţişeze deyului". 

Pe când era consul general la Alger, Sir Lambert 
Playfair nu a izbutit să afle urmarea celor petrecute, dar a 
fost încredinţat că o moarate crudă era singura soartă 
rezervată unui sclav care cuteza să omoare sau măcar să 
se atingă de un turc. 

ANEXA III 

FUGA LUI JACHIMOSKY 

Fuga plină de peripeții a sclavilor de galeră de pe un 
vas de război turcesc este descrisă într-o scrisoare 
spaniolă 

— aproape un unicat în felul ei -, a cărei traducere o 
redăm aici : 

DARE DE SEAMĂ 

asupra răpirii şi capturării galerei amiralului 
din Alexandria, în portul Metellin, prin strădania 
căpitanului Marco Jachimosky, sclav pe sus-pomenita 
galeră, şi a eliberării a două sute douăzeci de sclavi 
creştini la 18 iulie 1628. 

Tipărită la Rorya Tradusă din italiană in spaniolă de 
Miguel de Santa Cruz 

Norocoasa şi izbutita capturare a unui vas 
amiral din Alexandria şi eliberarea a două sute 
douăzeci de creştini au avut loc la 18 iulie 1628 în 
felul următor : 

Mahomet, fratele mai mic al lui Rassimfyech, 


guvernatorul Damiattei şi Rossero, căpitan a patru 
galere destinate navigaţiei şi pazei apelor din 
preajma Alexandriei, al cărui vas amiral avea un 
echipaj de două sute douăzeci de creştini, dintre care 
trei erau greci, doi englezi şi numai unul italian, iar 
toţi ceilalţi ruşi (de obicei numiţi moscoviți), a pornit 
din Constantinopol luându-i pe Ysuf Cadi, un turc 
numit judecător la Alexandria de către Curtea 
Supremă a Turciei (ei îi spun Divan), împreună cu 
soţia şi familia lui. Ei s-au îndreptat spre portul 
Metellin, unde, nefiind în prea mare siguranţă din 
pricina mării  neliniştite, vremea fiind foarte 
furtunoasă, vasul amiral se despărţi de celelalte vase 
de pază la vreo milă depărtare. La 18 iulie, căpitanul 
Mahomet a debarcat ca să ia provizii împreună cu 
aproximativ şaizeci de turci. în totul erau ca la o sută 
cincizeci de pasageri împreună cu ofiţerii şi soldaţii. 
Printre sclavii creştini era unul Marco Jachimosky, 
vasal al regelui Poloniei, originar din Baro. Era un 
om de naştere aleasă şi pregătit în meseria armelor 
înainte de a fi fost făcut prizonier de către turci în 
atacul lor asupra Poloniei. Căpitanul aflându-se pe 
țărm cu un mare număr de turci, el se lăsă în 
nădejdea Celui de Sus şi luă hotărârea de a 
redobândi libertatea sa şi a tovarăşilor săi şi se sfătui 
cu privire la situaţie cu alţi doi - Ştefan Sata- nowskl 
şi Stolcina —â amândoi legaţi de el cu lanţuri, dar 
nelncă- tuşaţi pe locul lor de la furcheti şi liberi să 
umble pe corabie. Aceştia doi, socotind că încercarea 
lor nu va izbuti, au căutat să-i facă să renunţe. Dar 
omul s-a apucat de treabă (nu-i lipsea niciodată 
curajul în faţa Proniei cereşti), vorbind despre planul 
lui şi făcând pregătiri. Lipsit de arme, se apucă să 
confecţioneze 6 măciucă dintr-un buştean pe care îl 
luă de la bucătarul vasului) acesta împotrivindu-se, 
fu lovit în cap şi căzu mort pe duşumea. După 
aceasta, cutezătorul Marco se rostogoli până la pupă, 
unde erau înmagazinate foarte multe arme, şi când 


un soldat grec renegat i se puse de-a curmezişul, 
Marco îl dobori cu o sabie pe care o găsise lângă 
plita bucătarului şi astfel îl ucise pe grec. Marco luă 
apoi comanda, împărţi armele între tovarăşii săi, 
după care, cu răngi de fier, butuci şi tot ce le cădea 
în mână, i-au atacat pe duşmanii lor. După aceea s-a 
îndreptat spre prova, unde se găsea şeful de echipaj, 
care, stând sub un cort, nu văzuse ce se petrecuse şi 
credea că zgomotul nu este altceva decât larma 
obişnuită a sclavilor. Văzându-l pe Marco şi pe 
ceilalţi lângă el, apucă două săbii, câte una în fiecare 
mână, dar nu a fost îndeajuns de iute, pentru că 
Marco îl împunse cu sabia în coastă şi omul căzu 
mort în mare. Turcii au tăiat funiile cortului ca să-i 
astâmpere pe sclavi, dintre care cei mai mulţi erau 
acum înarmaţi din ordinul lui Marco, şi au aruncat 
învelitoarea peste toţi cei de faţă. Sclavii au luptat 
fără să se oprească şi, după ce au măcelărit 
majoritatea turcilor, iar pe ceilalţi i-au azvârlit în 
mare, au tăiat frân- ghiile ancorelor de care era 
legată galera, au vârât vâslele în apă şi au pornit din 
port în bătaia tunurilor din oraş şi de pe alte vase 
aflate în port; au scăpat nevătămaţi şi galera s-a 
îndreptat spre larg, în timp ce turcii urlau şi-şi 
smulgeau bărbile în urma lor. In continuare, creştinii 
au fost urmăriţi de trei vase de pază începlnd de la 
ora trei după-amiază, în tot timpul nopţii şi o bună 
parte din ziua următoare, când i-a surprins o vreme 
cumplită, cu ceaţă, vânt şi ploaie, ceea ce i-a silit pe 
turci să se înapoieze la Metellin şi le-a îngăduit 
creştinilor să fugă. 

Scăpând de atacul păgânilor, ei au reuşit, după 
cincisprezece zile de peripeții pe timp de furtună, să 
ajungă la Messina, de unde, dat fiind că vremea se 
îmbunătăţise, s-au îndreptat spre Palermo fără a 
pierde multe zile. Aceasta s-a întâmplat din ordinul 
viceregelui Siciliei. Redobândindu-şi scumpa 
libertate fără a pierde măcar un singur suflet de 


creştin, ei au desfăcut lanţurile a douăzeci şi doi de 
turci pe care îi încătuşaseră de furcheti şi i-au trimis 
în lumea largă, procedând la fel cu Ramer Cadenna, 
soţia judecătorului Ysuf, aflat la Metellin, cu toate că 
ar fi putut-o vinde pe bani frumoşi. In slujba ei erau 
patru sclave creştine tinere - două se numeau Ana, una 
Caterina şi ultima Margareta. Pe lângă ele mai era o altă 
sclavă care ar fi urmat să fie vândută la Constantinopol - o 
creştină foarte frumoasă şi graţioasă. Numele ei era tot 
Caterina. 

Nobilul şi curajosul Marco, ales căpitan de către 
tovarăşii săi, 

Oluă în căsătorie şi dintre celelalte patru trei s-au 
măritat cu trei ofiţeri. 

în cele din urmă, lăsând galera viceregelui 
Siciliei, Marco, acum devenit faimos, nedorind să 
primească cei o mie cinci sute de escudos pe care îi 
oferea viceregele, a acceptat, totuşi, în dar un bric, 
precum şi un alai de împrumut care să-i ducă la 
Roma, spre care a plccat cu cele cinci doamne şi 
treizeci de tovarăşi ai săi la 25 august. 

A doua zi, în semn de mulţumire lui Dumnezeu 
pentru atâta milostivire, precum şi în semn de 
recunoştinţă fată de locţiitorul lui Hristos, ei au 
aşternut la picioarele Sanctitătii-Sale drapelul regal 
al vasului amiral, drapel făcut din mătase albă, 
brodat şi cusut bogat cu patru semilune şi plin de 
litere arabe. I-au oferit, de asemenea, un felinar de 
bronz de fabricaţie maură, aurit şi gravat cu 
deosebită artă. Prin biserici au atârnat numeroase 
alte steaguri - mai ales în biserica Sf. Stanislau a 
polonezilor, cu condiţia ca, atunci când se va fi 
terminat construirea bisericii Sf. Cayo, Papă şi 
Martir, steagul să fie transferat acolo. 

Prin bunăvoința cardinalului Bprrino, ei au fost 
primiţi cu  mărinimie la Sf. Geronimode  Ripera, 
spovedindu-se şi împărtăşiţi- du-se cu toţii pentru sfârşitul 
atât de fericit al peripeţiilor lor. 


DOMNUL FIE LĂUDAT. 

Cu drept de publicare în Barcelona - Stepher. 
Liberos, strada Santo Domingo, 1028. 

ANEXA IV 

PIRATERIA ŞI LEGEA 

Până în secolul al XIV-lea, cazurile de piraterie din 
Anglia erau. judecate de către curţile civile, dar după 
1340, când regele Eduard al III-lea a distrus flota franceză 
la Sluys şi s-a intitiilat „suveran al mărilor înguste“, au fost 
instituite curţi ale Amiralității. Aceste curţi erau autorizate 
să judece toate cazurile de piraterie sau orice alte crime 
săvârşite în apele mari. 

Mai târziu, regii Henric al VUl-lea şi Ludovic al XH- 
lea au semnat un tratat prin care amândoi monarhii erau 
de acord să ia măsuri de stârpire a pirateriei printre supuşi 
şi de-a lungul coastelor lor. 

In 1536, Henric al VIII-lea a promulgat primul Act al 
pirateriei; rezultatul a fost că a apărut un nou tip de 
funcţionar, viceamiralul coastei, care urma „să procedeze 
în chestiunile piratereşti... potrivit dispoziţiilor legilor4*, 
cu toate că mulţi dintre aceşti viceamirali, asemenea unor 
membri ai familiei Killigrew din Cornwall, nu erau deloc 
mai de treabă ca piraţii înşişi. 

Prima curte a viceamiralităţii instituită în afara 
Angliei a fost în Newfoundland, în 1615 - curte trimisă ca 
să judece nenumăratele cazuri de piraterie şi alte crime 
comise de către marinarii neciopliţi şi nesupuşi care 
veneau cu miile ca să pescuiască în largul bancurilor în 
fiecare vară ; curtea aceasta a fost însă instituită pentru a 
face faţă unei situaţii extreme şi nu avea un caracter 
permanent. 

Cel de-al doilea şi cel mai important Act al pirateriei 
din legitatea engleză a fost cel din 1699, care împuternicea 
curţile Amiralității să judece procesele de piraterie din 
coloniile şi de pe plantațiile din America de Nord şi Indiile 
de Vest. 

Prin Actul din 1699, toate persoanele arestate şi 
acuzate de piraterie în colonii puteau fi judecate şi, dacă 


erau găsite vinovate, pedepsite pe loc. Aceasta reprezenta 
o sensibilă îmbunătăţire a vechiului sistem, prin care 
acuzaţii, cu martorii necesari, trebuiau trimişi în patrie, în 
Anglia, ca să fie judecaţi, procedură costisitoare şi 
tărăgănată, a cărei urmare era, de cele mai multe ori, 
achitarea totală a acuzatului pentru a se evita deranjul şi 
cheltuielile. 

Printre cele mai importante clauze ale Actului din 
1699 erau următoarele : 

„„mai cu seamă în ultimii ani s-a văzut din 
experienţă că persoanele care săvirşesc acte de 
piraterie, tâlhârie şi crimă pe mările Indiilor ocupate 
şi de vest sau din apropierea lor, precum şi în locuri 
foarte îndepărtate nu pot fi pedepsite cum se cuvine 
fără multă bătaie de cap şi mari cheltuieli, întrucât 
trebuie trimise în Anglia pentru a fi judecate... astfel 
că multe persoane leneşe şi fără căpătâi au fost în 
acest fel încurajate să se facă pirați şi să ducă acest 
fel urât de viaţă, convinse că... nu vor fi judecate 
pentru asemenea fapte de piraterie şi tâlhărie din 
pricina marilor inconveniente şi cheltuieli de care 
fără doar şi poate vor avea parte cei ce vor încerca 
să-i aresteze şi să-i judece...“ 

S-a dat, aşadar, ordin ca actele de piraterie comise în 
zona de jurisdicție a amiralilor să fie judecate de cea mai 
apropiată Curte a Amiralității, toţi funcţionarii de stat 
autorizaţi având dreptul de a aresta şi judeca o persoană 
învinuită de a fi săvârşit un act de piraterie pe orice mare, 
fluviu, nu etc. 

In 1721 a fost redactat un alt Act al pirateriei, care 
venea cu adaosuri fundamentale. 

Printre altele, el prevedea : 

„Ţinând seama de faptul că în ultima vreme 
numărul persoanelor care săvârşesc acte de piraterie 
pe mări, precum şi de faptul că, în pofida legilor 
existente..., s-au făcut pirați şi au îmbrăţişat acest 
urâcios fel de viaţă, datorită căruia negoţul şi 
navigația spre locurile îndepărtate vor avea mult de 


suferit...“ 

Urmează o listă de pedepse privind pe : 

„Toţi comandanții sau stăpânitorii de vase care 
vor face comerţ sau troc sau schimb cu vreun pirat... 
Dacă asemenea persoane vor fi găsite vinovate, vor fi 
considerate piraţi*. 

Printre alte pedepse, celor găsiţi vinovaţi li se 
interzicea asistenţa spirituală a clericilor. 

Pentru a-i încuraja pe marinari să reziste atacului 
piraţilor, s-a dat ordin ca toţi marinarii răniţi în luptele cu 
piraţii să fie premiaţi şi primiţi în spitalul din Greenwich, 
bucurându-se de un regim preferenţial în comparaţie cu 
alţi marinari. Pe de altă parte, cei care nu se apărau 
împotriva piraţilor îşi pierdeau solda şi erau întemnițați 
şase luni. 

Actul din 1721 mai prevedea: 

„Posesorul unui vas sau oricare altă persoană ce 
face negoţ cu vreun pirat sau îi procură muniții sau 
provizii, sau care echipează un vas pentru un 
asemenea comerţ, sau care se consultă, se aliază sau 
corespondează cu un pirat în cunoştinţă de cauză se 
socoteşte a fi de fapt pirat, criminal sau tâlhar. 

Două alte acte pentru stârpirea pirateriei au fost 
votate în 1744, respectiv în 1837. 

Pedeapsa pentru cei condamnaţi pentru piraterie era 
moartea, pedeapsă care mai este în vigoare pentru 
cazurile când a fost folosită violenţa ; altfel, condamnatul 
este pasibil de pedeapsa maximă a detenţiunii pe viaţă sau 
o altă pedeapsă mai mică. 

Consiliul privat din 1873 a aprobat definiţia pirateriei 
din procesul Rex contra Dawson, 1696 : 

„Pirateria este doar termenul marinăresc pentru 
tâlhăria ce cade sub jurisdicţia Amiralității... Dacă 
marinarul de pe vreun vas va deposeda pe stăpânul 
acestuia şi după aceea va duce cu intenţie criminală 
vasul sau oricare din bunuri în orice loc de sub 
jurisdicţia lordului amiral, aceasta este tâlhărie şi 
piraterie“. 


jE 

Tn 1824 a fost votat un Act ce declara vinovat de 
piraterie pe orice supus britanic „care în largul mării... 
răpeşte orice persoană ca sclav...“ Pedeapsa era moartea, 
dar Actul din 1837 a preschimbat-o în deportare pe viață. 
Legea aceasta îi includea „pe toți cei care fac negoţ cu 
sclavi sau echipează vase cu sclavi, dau bani cu împrumut 
pentru echiparea lor, sau pe cei care sunt medici sau 
ofiţeri însărcinaţi cu supravegherea încărcăturii pe un vas 
cu sclavi, sau care cumpără sclavi44. 

Simbolul împuternicirii de a sechestra vasele şi 
corăbiile în numele înaltei Curți a Amiralității era - şi mai 
este şi astăzi - o vâslă de argint. Ea este purtată de 
mareşalul înaltei Curți şi aşezată pe masă în faţa 
judecătorului. 

Originea vâslei de argint este necunoscută, însă este 
foarte veche şi poate fi urmărită până la perioada timpurie 
a Tudorilor. Cea mai veche vâslă de argint este vâsla celor 
Cinci Porturi. Vâsla ducatului de Cornwall aparținuse pe 
vremuri  Dartmouthului, pentru că jurisdicţia „apei 
Dartmouthului“ şi majoritatea porturilor maritime 
importante din Anglia îşi aveau vâsla lor de argint. ' 

Şi în alte părţi ale Imperiului britanic existau vâsle de 
argint, de exemplu în Bermude, la Cape Town şi Sydney. 
Cea care-i aparţine Irlandei a fost furată de la locţiitorul 
mareşalului în 1842, pe când îşi exercita funcţia în vestul 
Irlandei, şi de atunci nu a mai fost recuperată. 

La orice execuţie de pirați, procesiunea către 
spânzură- toare era condusă de către mareşal, care 
mergea pe jos sau călare, cu vâsla de argint pe umăr. 

JURNALUL DE BORD AL LUI EDWARD BARLOW 
xX 

Barlow a navigat spre Anglia ca prim secund al 
vasului „Septer“ al Companiei Indiilor Orientale, dar în 
timpul călătoriei căpitanul a murit şi comanda a fost 
preluată de Barlow. 

„15 august 1G97. 

Trecând de mica insulă Bab 2 dimineața, am 


observat pe neaşteptate că avem un vas în plus care 
pătrunsese în mijlocul flotei noastre ; vasele noastre 
erau puţin răzleţite, astfel incit se formase un gol pe 
unde putea trece o corabie în afara bătăii tunurilor 
noastre. Nu arborase niciun steag, dar naviga cu 
două vele gabier şi avea mai multe pânze înfăşurate 
decât poartă de obicei vasele» şi anume o velă de 
arbore gabier artimon şi una de vergă contrarandă, 
ceea ce ne-a făcut să ne dăm seama de îndată cam 
despre ce este vorba ; apropiindu-se destul de mult 
de noi, însă nu până în bătaia tunurilor, am văzut ce 
vas este - o fregată arătoasă, după câte am aflat mai 
târziu construită la Dedford şi numită «Galera 
Aventura», cu vreo 28—30 de tunuri şi având pe 
puntea inferioară a tunurilor un şir de hublouri 
pentru vâsle cu care să se lopăteze pe vreme liniştită. 
Steag nu avea, decât o flamură lată şi roşie, fără 
niciun fel de cruce pe ea. 

Şi, făeându-ne noi socoteala că ar putea să ne ia 
drept un vas maur, îritrucât era în poziţie de tragere, 
I-am lăsat să se apropie de noi cât pofteşte, deoarece 
convoiul Duck era departe la pupa, vântul era foarte 
slab şi vasul nu se putea apropia de noi; văzând însă 
că încearcă să se apropie de noi cu orice preţ şi că 
este aproape paralel, am arborat de îndată steagul şi 
am tras cu tunurile asupră-i de două-trei ori, nu fără 
succes, pentru că am deschis drum bărcilor în 
direcţia vasului aceluia. Trăgând de patru- cinci ori 
asupra uneia din corăbiile maure, vasul pirat a lovit-o 
în carenă şi prin vele. Dar, dându-şi seama că noi ne 
îndreptam cu toată graba spre el, şi-a pus câte pânze 
a putut, depărtându-se cu ajutorul acestora şi al 
vâslelor, în timp ce noi trăgeam cu tunurile de mama 
focului şi oamenii noştri strigau aşa de tare, îneât 
cred că ne auzeau ; cred iarăşi că ne-au luat drept 
unul din vasele regelui. Cât timp a mai fost în raza 
noastră, nu am încetat să batem cu tunurile şi, 
socotesc eu, I-am atins de vreo câteva ori. 


Vasul avea Insă o viteză mult mai mare ca a 
noastră şi, ieşind din bătaia tunurilor noastre, şi-a 
strins vâslele şi velele mici şi le-a desfăcut pe cele de 
jos pe vergi şi ne-a aşteptat 

Cum însă nu avea de înfruntat niciun vânt, 
atunci când ne-am apropiat, din nou ridică pânzele 
ca să se îndepărteze. Făcu astfel de două ori, apoi, 
văzând că noi, totuşi, continuăm să-i urmărim, a 
ridicat toate pânzele şi dus a fost 

Câteva din vasele maure având foarte mulţi bani 
la bord şi flota fiind, categoric, cam răzleţită, dacă 
vasul nostru nu ar fi fost în mijlocul ei, corsarul ar fi 
prădat, fără îndoială, de bunuri toate corăbiile din 
faţă fără prea multă greutate, iar vasul olandez nu le- 
ar fi putut ajuta pentru eă se deplasa greu şi vânt nu 
era deloc sau prea puţin. Aceasta s-a dovedit a fi în 
folosul Companiei (Compania Indiilor Orientale) de 
la Surrat, pentru că, dacă piraţii ar fi distrus sau 
jefuit vreuna din corăbii, toţi englezii ar fi avut parte 
de temniţă grea Ia Surrat. Corsarul fiind zădărnicit 
In intenţiile sale şi, apoi, văzând un convoi destul de 
mare împreună cu corăbiile maure, s-a îndreptat spre 
coasta Indiei. 

Vasele maure au fost foarte recunoscătoare 
pentru că au scăpat de corsar, al cărui căpitan, după 
cum am aflat mai târ- ziu, era William Kidd. 

A doua zi dimineaţa, la 16 august, ieşise din 
raza vederii noastre. 

După această palpitantă întâmplare, „Septer“-ul 
ancoră la Karwar, unde oamenii aflară mai multe despre 
Kidd, precum şi despre faptul că 

„««-piratul fusese acolo, în golf, cerând cherestea 
şi apă şi că pusese mâna pe o navă din Bombay cu 
vreo doi englezi la bord şi restul negri ; apoi a scos 
dintr-însa tot ce-i putea fi de folos, precum şi banii, 
care se ridicau la vreo trei-patru sute de rupii, şi a 
plecat mai departe în josul coastei. Intre timp l-au 
părăsit ciţiva dintre oamenii săi, printre care şi un 


evreu. Pe acesta, Compania Ketch l-a dus la 
Bombay“. 

La Calcutta, Edward Barlow află că William Kidd 
trecuse pe acolo : 

„Şi trimise oameni pe uscat ca să ceară 
cherestea şi apă, spunându-i domnului Penning, şeful 
local, că a fost trimis de regele Angliei şi că are 
misiunea să captureze pirați sau francezi. El însuşi 
însă s-a făcut pirat. Avea mandat din partea regelui, 
cu semnătura acestuia, dar cum anume făcuse rost 
de el ştiu mai bine cei care i l-au dat şi care i-au 
cerut să se folosească de document pentru a săvârşi 
cât mai multe ticăloşii. Dar şeful n-a vrut să-i trimită 
nimic la bordul vasului, dându-şi seama cam cu cine 
are de-a face. Pe de altă parte, Kidd îi trimise vorbă 
pe țărm ca, pentru refuzul de a-i fi satisfăcut 
neînsemnata lui rugăminte, va înştiinţa Whitehallul 
la înapoierea sa in Anglia*. 

ANEXA VI 

DISCUŢIE DESPRE PIRAȚI ŞI MIJLOACELE 
POTRIVITE PENTRU A-I STIRPI 

„Acum vreo douăzeci de ani, regele Carol al Il- 
lea a binevoit să mă trimită în Noua Anglie ca să mă 
informez cu privire la comerțul oamenilor de acolo. 
Am observat că ei echipează vase de câte 60—70 
tone, cu echipaje foarte bune, ai căror membri se 
numesc privatieri şi pe care le trimit fără 
împuternicire sau calificare în Indiile de Vest 
spaniole ; acolo, marinarii au săvârşit tot felul de 
acte de violenta împotriva locuitorilor şi au adus 
acasă mari cantități de argint în monedă şi lingouri, 
cupe bogate, odoare bisericeşti şi alte bogății, astfel 
că ambasadorul spaniol s-a plâns de acestea 
Maiestăţii-Sale şi până la urmă s-a convenit ca 
Maiesta- tea-Sa să echipeze 5 sau 7 fregate cu 
echipaje foarte bune, dar toată cheltuiala să fie 
suportată de regele Spaniei, ținta urmărită fiind de a- 
i captura şi zdrobi pe pirați. îndeplinirea acestei 


misiuni i-a fost încredinţată lui Sir Robert Holmes, 
care, el însăşi sau prin locţiitorii săi, avea puterea de 
a acorda iertăciuni (anexăm aici un duplicat) tuturor 
celor care i se înfăţişau lui în numele proclamaţie! 
Maiestăţii-Sale (publicată atunci) şi prezentau 
suficiente garanţii că de aici înainte vor trăi în pace 
etc. Cum însă regele Spaniei nu a onorat plăţile 
fâăgăduite, proiectul a căzut. Nu am mai auzit de 
fapte piratereşti în ultimii ani în aceste locuri, 
pentru că piraţii au descoperit că este mai profitabil 
şi mai puţin riscant să navigheze spre Marea Roşie, 
unde iau de la mauri tot ce au aceştia, fără 
împotrivire, şi duc bunurile capturate la vreuna din 
plantațiile lor de pe continentul Americii sau pe 
insulele învecinate, unde sunt primiţi şi găzduiţi în 
porturi şi unde, iarăşi, îşi pregătesc vasele ca să 
plece înspre aceleaşi locuri. 

La ultima mea sosire în Anglia am înştiinţat 
judecătoriile vămilor Maiestăţii-Sale (printre altele) 
că guvernatorii plantațiilor, îngăduind piraţilor 
tuturor naţiunilor să fie stăpâni şi proprietari ai 
oricăror vase, Încurajează foarte mult comerţul 
ilegal, după care am propus măsura ca niciun 
privatier să nu se bucure din partea guvernatorului 
de nicio libertate şi de niciun privilegiu în plantație 
decât dacă dă o garanţie suficientă (nu mai puţin de 
1 000 de lire sterline), care să fie luată şi aprobată de 
o persoană pe care Maiestatea-Sa va binevoi să o 
numească. 

Cele mai însemnate locuri unde poposesc şi 
ancorează piraţii sunt următoarele : 

Insulele Dahama; Acum 8 ani, John Hoadley, 
stăpânul unui vas cu 32 de tunuri, a sosit în insula 
Providence de pe coasta Braziliei, având o mare 
cantitate de zahăr la bord, şi după câtăva vreme a 
incendiat vasul în port. Cu un an mai înainte, 
Thomas Wooley. şi Christopher Gosse din Noua 
Anglie au adus în Indiile Orientale Olandeze un vas 


cu 40 de tunuri din Indiile Orientale. Vasul avea la 
bord un mare număr de tot felul de monede. Ei au 
împărţit banii, iar lângă insula Andrew au dat foc 
vasului, care avea o mare cantitate de piper pe bord. 

Carolina de Sud : Pe lângă mai multe alte vase 
care au venit aici din Indiile de Vest Spaniole, acum 5 
ani, un vas din Jamaica a venit aici din Marea Roşie 
cu 70 de oameni care şi-au împărţit banii, revenind 
fiecăruia cam 1 000 de lire sterline în monede de aur 
şi argint. Vasul a constituit o pagubă pentru 
proprietari, pentru că le-a fost înapoiat în chip de 
epavă. L-au cumpărat ni$te negustori, dar în drum 
spre Virginia, el a fost capturat, totuşi, Curtea cu juri 
i-a achitat. 

Pennsylvania: Mai mulţi dintre piraţii care au 
venit în Carolina de Sud au plecat de aici în Horkill şi 
spre alte localităţi din Pennsylvania şi, în urma unei 
aprobări a guvernului, li s-a îngăduit să se 
stabilească şi să facă negoţ acolo. Aici a fost lansată 
o goe- letă cu zece tunuri. Mai mulţi pirați se 
interesau de vas, I-am văzut pe când era în calaj. 
Acum vreo 4 ani a venit la Horkill un anume Cross cu 
un vas spaniol cu vreo 24 de tunuri şi 70 de oameni 
ca să se aprovizioneze ; se temea că fregata din 
Virginia o să-i captureze, aşa că a plecat de aici în 
Bermude, unde a aşteptat proviziile, care au fost 
cumpărate la Philadelphia şi trimise după el. 

Rhode Island : A fost mulţi ani de zile şi mai 
este încă principalul refugiu al piraţilor. In aprilie 
1694, Thomas Tew, cu goeleta lui din Marea Roşie, a 
adus aici 100 000 de lire sterline în aur şi argint şi 
mare cantitate de fildeş, care a fost cumpărat de 
negustorii din Boston. Pentru goeleta lui şi pentru 
sine a căpătat 12 000 de lire. Curând după aceea a 
plecat spre Marea Roşie şi, aceasta constituind un 
imbold, alte trei vase au fost echipate şi trimise în 
urma lui ; se presupunea că toate se vor înapoia 
primăvara trecută în unul din locurile amintite. Se 


crede că Tew va pleca în insulele Bahama. 

Boston, Noua Anglie : la fiece an, unul sau mai 
multe vase sunt echipate pentru a pleca pe Marea 
Roşie, sub pretextul că pleacă spre plantațiile 
Indiilor de Vest. Sir William Phipps, răposatul 
guvernator, i-a poftit pe privatieri sì vină din 
Pennsylvania la Boston, asigurându-i că vor fi liberi 
să facă negoţ. Tew avea 2 000 de lire în mâinile unui 
comerciant din Boston, alţii aveau bani în Rhode 
Island, iar unii guvernatori s-au îmbogăţit pe 
socoteala piraţilor. 

Pentru stârpirea acestor pirați şi 
preîntâmpinarea unor asemenea ticăloşii pe viitor, ne 
îngăduim să propunem : 

1. Ca nicio persoană să nu fie făcută guvernator în 
niciuna din aşezări până când nu va fi fost aprobată 
prin ordin al Consiliului de către Maiestatea-Sa, aşa 
cum se prevede prin Legea pre- întâmpinării 
înşelăciunii şi a stârpirii abuzurilor din comerţul 
plantațiilor. 

2. Ca Maiestatea-Sa să binevoiască a trimite o 
fregată de prima mână sub comanda unei persoane 
serioase care să cunoască bine insulele Bahama şi 
alte locuri unde vin de obicei pirații, cu 
împuternicirea de a da iertare tuturor celor care vor 
putea garanta că se vor stabili ca oameni paşnici pe 
plantaţii. Ca Maiestatea-Sa să binevoiască a da 
iertare unuia din oamenii lui Tew, acum aflător în 
Anglia, care poate să afle multe despre tot ce pun la 
cale pirații. Dacă toate acestea se vor face repede şi 
în taină, sunt încredințat că mulți pirați vor fi prinşi 
în insulele Bahama şi Carolina de Sud. In această 
vreme de război, ei nu se vor încumeta să plece 
printre spanioli sau francezi. 

3. Ca pe toate căile cu putință să se afle ce bani şi 
pietre prețioase au fost vreodată date guvernatorilor 
sau oamenilor lor de încredere de pe plantații, fie de 
către pirați, fie de către agenţii acestora, şi ca toţi 


banii aceştia să fie luaţi în numele Maiestăţii- Sale, 
iar guvernatorilor să li se intenteze procese pentru 
fărădelege ; şi ca toate persoanele care au în 
stăpânire bani sau alte bunuri aparţinând vreunui 
pirat şi care vor anunţa despre aceasta să capete 
răsplată, iar dacă vor nesocoti să facă astfel, pe baza 
dovezilor, să fie şi ei daţi în judecată ca tăinuitori şi 
complici al piraţilor. 
Pentru care toate iscăleşte preasmerit, E. 
Randolph". 

